
A. APOLOGETICA CHRISTIANA 
Lucrarea mărturisitoare a Bisericii în primele veacuri creştine 

I. APOLOGETICA BISERICII. CONSIDERAŢII GENERALE 


Zidită pe temelia cea tare a credinţei apostolice, 1 Biserica 
Mântuitorului Hristos a purtat întru sine datoria unei existenţe mărturisi¬ 
toare. Din roadele morţii şi învierii Domnului au luat întărire primii 
didascali şi mărturisitori ai creştinismului. Având această certitudine, 
ei au aşezat în propria lor viaţă „Cuvântul cel bun”, făcându-1 să 
rodească însutit pentru lucrarea cea bună a credinţei. Apostoli, proo¬ 
roci, învăţători, harismaţi, toţi laolaltă „şi cu o singură gură” au pus 
în practică porunca dată de Mântuitorul Hristos lor şi printr-înşii şi 
nouă, până la sfârşitul veacurilor: „Mergând învăţaţi toate neamurile, 
botezându-le în numele Tatălui şi al Fiului, şi al Sfântului Duh, învă- 
ţăndu-le să păzească toate câte v-am poruncit vouă, şi iată Eu sunt 
cu voi până la sfârşitul veacului”. 2 Din aceste cuvinte înţelegem că 
datoria fiecărui creştin botezat este aceea de a-L mărturisi permanent 
pe Hristos, atât prin cuvânt, cât mai ales prin faptă şi propria lucrare, 
în felul acesta, fiecare credincios reprezintă, prin mărturisirea pe care 
o face, un exemplu viu pentru ceilalţi. De aceea, putem spune că 
„apologetica creştină nu este numai raţională, nici numai duhovni¬ 
cească, nu este numai exprimare a unor concepte, nici numai experi¬ 
enţă fără capacitatea de a exprima într-o anumită măsură taina întâl¬ 
nirii dintre Dumnezeu şi om. Nu putem concepe dimensiunea apolo¬ 
getică a teologiei în afara mărturisirii şi experienţei sfinţilor care au 
contribuit la exprimarea credinţei şi la formularea dogmelor Bisericii. 
Aceasta pentru că nu există viaţă sfântă fără mărturisirea dreaptă şi 
mărturisirea dreaptă fără credinţă dreaptă şi nu există credinţă dreap¬ 
tă fără viaţă sfântă şi mărturisirea dreaptă”. 3 

Fundamentul demersului apologetic al Bisericii se descoperă 
în lucrarea de propovăduire a Sfinţilor Apostoli. Ei sunt prima oară 
încredinţaţi cu propovăduirea Cuvântului dumnezeiesc. Misiunea lor 


1 Cf Mt. 16, 18. 

2 Mt. 28, 18-19. 

3 Cristinel loja, „Caracterul apologetic-mărturisitor al teologiei ancorate în Tradiţia 
patristică şi eclesială”, în Apologetica Ortodoxă , voi. I, coord. Adrian Lemeni. Ed. 
Basilica, Bucureşti, 2013, p. 89 

a fost pregătită cu grijă şi întărită de Mântuitorul Hristos, ale Cărui 
minuni, cuvinte şi învăţături le-au fost pilde şi întărire pentru mai târziu. 
Semnificativă rămâne în acest sens „misiunea de probă”, moment în 
care Domnul alege dintre „şaptezeci (şi doi)” dintre ucenicii Săi şi îi 
trimite „ câte doi înaintea feţei Sale, în fiecare cetate şi loc, unde însuşi 
avea să vină”. 4 Descoperim aici prima iniţiativă concretă de promovare 
a învăţăturii celei noi pe care Hristos a făcut-o cunoscută iudeilor prin cu¬ 
vintele şi faptele Sale. Este importantă în acest sens binecuvântarea pe care 
Învăţătorul o aşază peste cei ce aveau să fie scoşi în lume „ca nişte miei în 
mijlocul lupilor'. Ca purtători ai Cuvântului dumnezeiesc, ucenicii au fost 
îndemnaţi să stăruiască în lucrarea de propovăduire, înarmaţi fiind cu ar¬ 
mele Duhului. In această stare, atitudinea pe care Mântuitorul îi îndeamnă 
să o îmbrăţişeze este definitorie: „Nu purtaţi pungă, nici traistă, nici încăl¬ 
ţăminte; şi pe nimeni să nu salutaţi pe cale. Iar în orice casă veţi intra, 
întâi ziceţi: Pace casei acesteia. Şi de va fi acolo un fiu al păcii, pacea 
voastră se va odihni peste el, iar de nu, se va întoarce la voi. Şi în această 
casă rămâneţi, mâncând şi bând cele ce vă vor da, căci vrednic este lucră¬ 
torul de plata sa. Nu vă mutaţi din casă în casă. Şi în orice cetate veţi intra 
şi vă vor primi, mâncaţi cele ce vă vor pune înainte. Şi vindecaţi pe bolna¬ 
vii din ea şi ziceţi-le: S-a apropiat de voi împărăţia lui Dumnezeu. Şi în 
orice cetate veţi intra şi nu vă vor primi, ieşind în pieţele ei, ziceţi: Şi praful 
care s-a lipit de picioarele noastre din cetatea noastră vi-l scuturăm vouă. 
Dar aceasta să ştiţi, că s-a apropiat împărăţia lui Dumnezeu”. 5 

Aşa se face că, după înălţarea la ceruri şi după întemeierea Bise¬ 
ricii la Cincizecime, lucrarea de propovăduirea a învăţăturii creştine s-a 
intensificat treptat, căutând în primul rând să răspundă şi să lămurească 
necesităţile poporului. Din acest punct de vedere, lucrarea de propovă¬ 
duire a primilor misionari s-a transpus apologetic în viaţa Bisericii, 
înţelegându-se aici dimensiunea jertfelnică şi mărturisitoare a Apo¬ 
logeticii Creştine. Treptat însă, din necesitatea unei argumentări cât mai 
temeinice a învăţăturilor de credinţă, Biserica s-a deschis tot mai mult 
spre ştiinţele externe, îmbrăţişând până la un punct logica interacţiunii 
dialogice. Astfel, mergând după gândirea Sfântului Vasile cel Mare, 
care afirma că cel botezat trebuie să culeagă ce e mai bun din darurile 
lumii, teologia îşi dezvoltă treptat latura mărturisitoare şi apologetică. 


4 Lc. 10, 1. 

5 Lc. 10, 4-11. 

Această rânduială a asigurat în primă instanţă cadrul necesar 
pentru propovăduirea Cuvântului Dumnezeiesc, în contextul interacţiunii 
cu filosofia păgână. Această întâlnire, considerată, pe de o parte 
nefastă în latura ei contradictorie şi eretică, pe de altă parte benefică, 
participând intens la primirea şi înţelegerea Evangheliei lui Hristos, 
este analizată distinct în operele primilor Apologeţi Creştini. Aşa se 
face că în primele veacuri, „Sfântul Iustin Martirul şi Filosoful cuprinde 
cu îndrăzneală toate strădaniile omeneşti, punându-le în legătură cu 
Adevărul creştin. «Lucrurile care s-au spus cu dreaptă judecată de 
către oameni ne aparţin nouă, creştinilor ». 6 Taţian Asirianul, Atenagora 
şi Teofil al Antiohiei vor dezvolta tot mai mult şi în detalii tot mai fine 
această amplă decodificare creştină a gândirii filosofice greceşti. 
Deopotrivă cu exprimarea unei critici articulate a politeismului grec, 
apologeţii preiau, în mod selectiv, multe concepte şi afirmaţii ale 
filosofiei, confirmându-le înţelesuri noi, cuprinzătoare în lumina unei 
tot mai viguroase învăţături despre Logos(ul), dezvoltată organic din 
Adevărul Revelat, în cuprinsul vieţii Bisericii. în aceeaşi linie, Clement 
Alexandrinul exprima convingerea că «Dumnezeu este izvorul tuturor 
lucrurilor bune»: «Filosofia, scria el, le-a fost dată grecilor înainte de 
toate şi fără ocolişuri, până ce Domnul urma să-i cheme la El. Aceasta a 
fost o călăuză care să aducă în gândirea greacă pe Hristos, aşa cum 
Legea i-a adus pe evrei. De aceea, filosofia a fost înainte-mergătoare, 
netezindu-i calea celui care este desăvârşit în Hristos». 7 în paralel însă 
cu aceste dezvoltări ale reflecţiei teologice, o abordare apologetică 
distinctă se conturează în cuprinsul culturii latine (teologie din apusul 
creştin). Prin Sfântul Irineu şi Tertulian, Biserica formulează mai 
degrabă critici la adresa filosofiei, considerându-o, cu temei, drept 
principala sursă a ereziilor. Insă chiar şi apologeţii latini recunosc în 
păgâni o anumită întrezărire a Adevărului, fără a o pune pe seama 
logosului din om, aşa cum procedau de regulă apologeţii greci, ci pe 
suflarea divină, existentă în fiecare făptură urmaşă a lui Adam”. 8 


6 Apologia 2. 13-14. 

7 Clement Alexandrinul, Stromatele, 1, 5-28, în PSB 5, traducere, cuvânt înainte, 
note şi indici de Pr. D. Fecioru, Ed. IBMBOR, Bucureşti, 1982, p. 13-26. 

8 Pr. Răzvan Ionescu, ,Argument. Despre (re)descoperirea Apologeticii ortodoxe 
prin asumarea perspectivei eclesiale de mărturisire în Duhul şi Adevărul Bisericii în 
contextul exigenţelor academice, ştiinţifice şi culturale contemporane”, în Apologe¬ 
tica Ortodoxă, p. 28-29. 

1.1. Legătura Apologeticii cu disciplinele sistematice 

în această interacţiune, fundamentată de fiecare dată scripturistic, 
propovăduirea adevărurilor de credinţă a avut nevoie de o expunere 
susţinută de argumente din ambele planuri, lată de ce, atunci când se 
vorbeşte de Apologetică în sine, se are în vedere mai întâi caracterul 
dogmatic al învăţăturii de credinţă. „Dogmatica generală , nota mitropoli¬ 
tul Irineu Mihălcescu, expune raţiunea de a fi a credinţei religioase comune 
tuturor religiilor, servindu-se de argumente istorice şi filosofice, deci raţio¬ 
nale. A doua (. Dogmatica specială) expune numai adevărurile creştine şi se 
serveşte pe lângă argumentele raţionale şi de argumente din Revelaţia 
Vechiului şi Noului Testament. Din această cauză cea dintâi se numeşte 
Propedeutică sau Hodegetică, precum şi Teologie fundamentală. Se mai 
numeşte şi Teologie filosofică sau speculativă, pentru că în expunerile sale 
face mult uz de filosofie şi de speculaţie, cu toate că numele acestea se pot 
da şi celei speciale. Teologia fundamentală poate purta şi numele de Apo¬ 
logetică, fiindcă scopul său ultim este de a apăra religia creştină contra 
atacurilor din afară. Numele de Apologetică este relativ nou, dar trebuinţa 
de a apăra credinţa creştină este tot aşa de veche ca şi Biserica creştină”. 9 

Pe de altă parte, episcopul greco-catolic Vasile Suciu evidenţiază 
ţelul dogmatic al Apologeticii creştine. El arată că datoria Bisericii 
este de a mărturisi permanent esenţa adevărurilor descoperite de 
Dumnezeu în lume. Prin această lucrare, se pune în valoare dimensiunea 
expozitivă a Teologiei Dogmatice. în felul acesta, „scopul teologiei 
dogmatice este: să expună singurele adevăruri descoperite, pe care 
apoi să le dovedească, să le ilustreze şi să le apere contra atacurilor 
duşmane. Aceasta este teologia dogmatică propriu-zisă, care se numeşte 
teologie dogmatică specială. Dar fiindcă teologia dogmatică specială 
presupune revelaţia, la care aleargă ca la un izvor sigur, ca dintr-însul 
să-şi scoată adevărurile, pe care apoi să le dovedească, ilustreze şi să le 
apere; de aceea, este şi trebuie să fie o altă parte a teologiei dogmatice, 
care să ia în apărare şi să pună în siguranţă însăşi revelaţia, dovedind 
autoritatea ei dumnezeiască. Partea aceasta a teologiei dogmatice se 
numeşte teologie dogmatică fundamentală sau generală”. 10 


9 Pr. Ioan Mihălcescu, Curs de Teologie fundamentală sau Apologetică, voi. I, Librăria 
Petru Surdu, Bucureşti, 1932, p. 5. 

10 Dr. Vasile Suciu, Teologia dogmatică fundamentală. Apologetica creştină, voi. I, 
Tipografia Seminarului gr.-cat., Blaj, 1927. 

De reţinut este şi faptul că, de-a lungul timpului. Apologetica 
creştină a purtat diverse denumiri. Unii au numit-o „ştiinţa ce tratează 
în manieră sistematică principiile constitutive şi conducătoare ale 
ştiinţelor teologice” sau „ştiinţa argumentelor şi metodelor proprii 
apărării religiei”; „apărarea înţeleaptă a apărării religiei prin argumentele 
pe care se sprijină”; „demonstraţia şi apărarea ştiinţifică a religiei creştine”. 
Din toate acestea reţinem următoarele: 1. Apologetica este o ştiinţă; 11 
2. ea ar trebui aşezată în rândul ştiinţelor teologice; 3. Apologetica este o 
demonstraţie pentru creştinism; 4. Ea apără creştinismul înaintea vrăj¬ 
maşilor lui; 5. Apologetica se sprijină pe revelaţia dumnezeiască. 

Etimologia termenului de Apologetică vine de la grecescul 
,ppologhia”, care exprimă în sine apărarea sau justificarea unui 
adevăr de credinţă şi chiar a unei persoane. Din acest înţeles s-au 
desprins mai multe stări de fapt, începând chiar din epoca filosofilor 
antici. Astfel, apare „Apologia lui Socrate”, 12 ce conţine „apărarea pe 
care marele filosof atenian şi-o face în faţa Hiliaştilor, chemaţi să-l 
judece, pentru că nega pe zei şi corupea pe tineri”. 13 De la această 
etimologie au luat naştere, în decursul timpului, doi termeni: apologetică 
şi apologie. Diferenţa dintre ei este stabilită de profesorul Ioan Gh. Savin, 
care spune: „în biserica creştină au fost întrebuinţate ambele denumiri, 
însă cu înţelesuri deosebite: apologia, folosită încă de la începutul 
creştinismului, înseamnă apărarea unor puncte parţiale de credinţă, 
precum şi respingerea atacurilor aduse, pe când apologetica înseamnă 
justificarea şi apărarea doctrinei creştine considerată în întregimea ei”. 14 
Prima etimologie este valabilă primelor secole creştine, în special 


11 întrucât „îşi dovedeşte aserţiunile sale, şi anume din adevărurile descoperite, şi 
apoi se ştie, că constitutivul oricărei ştiinţe este, ca să-şi dovedească concluziile şi 
afirmaţiile; căci ştiinţa este: cunoaşterea lucrurilor prin cauzele lor. Prin aceasta - 
prin demonstrarea concluziilor sale - teologia se deosebeşte de credinţă. Pentru că 
adevărurile de credinţă se admit pentru autoritatea lui Dumnezeu, care le-a descope¬ 
rit; iar concluziile teologice: pentru evidenţa lor în principiile din care s-au dedus” 
(Dr. Vasile Suciu, Teologia dogmatică fundamentală ..., p. 8). 

12 Lucrarea a fost alcătuită de Xenofon, vestitul autor al„Retragerii celor zece mii”. în limba 
română se găseşte tradusă, alături de scrierile „Ospăţul” şi „Din viaţa lui Socrate”, la Editura 
Antet, după textul apărut în anul 1925, la Cultura naţională, în Bucureşti. Traducătorul 
acestei valoroase lucrări este realizată de marele filolog român Ştefan Bezdechi. 

13 Ioan Gh. Savin, Apologetica, voi. I, ediţie îngrijită şi redactată de Radu Diac, Ed. 
Anastasia, Bucureşti, 2002, p. 16; Idem, Curs de Apologetică, voi. I. Partea intro¬ 
ductivă, Tipografia „Fântâna Darurilor”, Bucureşti, 1935, p. 5. 

14 Idem, Apărarea credinţei. Tratat de Apologetică, ediţie îngrijită de Dan Mezdrea, 
postfaţă de Aurel Savin, Ed. Anastasia, Bucureşti, 1996, p. 11. 


15 



primilor Apologeţi ai Bisericii: Iustin Martirul, Taţian, Atenagora, 
Tertulian etc. Sub denumirea de apologetică, această disciplină se 
întâlneşte abia în Evul Mediu, culminând în secolul XVIII, cu perioada 
filosofiei materialiste. 

Aşa cum aminteam mai sus, în raport cu celelalte discipline, 
Apologetica rezonează în mod special cu Dogmatica, din care îşi 
inspiră pledoaria, folosind în primul rând învăţătura de credinţă a 
Bisericii. în acest sens, dincolo de caracterul foarte direct al acestei 
convingeri, afirmaţia mitropolitului Irineu Mihălcescu vis-â-vis de 
legătura dintre Dogmatică şi Apologetică rămâne cât se poate de 
concludentă. 15 Sunt invocate aici câteva exemple şi teorii cu privire 
la misiunea didactică a Apologeticii creştine. 16 După părerea unor 
teologi apuseni, 17 Apologetica poate fi socotită independent de orice 
altă disciplină teologică, având menirea de a apăra credinţa creştină 
în faţa atacurilor care vin din afara Bisericii. Nu a lipsit nici aborda¬ 
rea „savantă” a Apologeticii, scopul ei fiind prin urmare acela „de a 
învăţa pe clerici cum să apere doctrina bisericii în orice împrejurare. 
Cu ea trebuie să se încheie studiile teologice ”. La toate acestea se 
adaugă observaţia că cea mai potrivită abordare este cea după care 
Apologetica este apropiată de domeniul Teologiei fundamentale. 
Există totuşi o diferenţă de uz în ceea ce priveşte numirile de Teolo¬ 
gie Fundamentală şi Apologetică. Prima se află în uzul Bisericii 
Catolice, iar cea de-a doua denumire este folosită cu predilecţie de 
protestanţi. „Biserica Ortodoxă foloseşte ambele numiri, una indi¬ 
când conţinutul ei, alta metoda ei. Termenul de apologetică e mai 
indicat şi mai acceptat întrucât implică însuşi scopul principal urmărit de 
disciplina noastră. Acest scop este apărarea şi justificarea religiei cu 


15 Invocând mai întâi autoritatea unor teologi din spaţiul occidental, mitropolitul Irineu 
notează că Apologetica poate fi socotită „esenţa religiei creştine sau despre adevărurile 
fundamentale şi veşnice ale religiei pe care o apără, spre deosebire de Teologia dogmatică, 
care tratează adevărurile trecătoare ale unei oarecare religii şi numai într-un timp 
anumit. Dimpreună cu Polemica, ea stă la poarta studiilor teologice şi serveşte ca 
punte de trecere de la Filosofie la Teologie... Alţii spun că Apologetica şi Polemica 
îşi iau materialul din Teologia istorică şi exegetică, apără adevărul absolut al creşti¬ 
nismului împotriva atacurilor din afară şi ca atare stau în fruntea Teologiei dogmatice. 
Deci, Apologetica ar putea fi partea introductivă a Teologiei dogmatice speciale” 
(Pr. Ioan Mihălcescu, Curs de Teologie fundamentală sau Apologetică, p. 5-6). 

16 Ibidem. 

17 In special amintim aici pe teologii gennani Chr. Ed. Baumstark şi Werke von Ebrard. 

luminile raţiunii omeneşti şi pe baza datelor revelaţiei naturale”. 18 
Pornind de aici, tot mitropolitul Mihălcescu este cel care arată că 
„mulţi dintre teologii romano-catolici întrebuinţează pentru numirea 
de Apologetică pe cea de Apologie. Este vreo deosebire între ele? 
Apologetica se deosebeşte de Apologie ca fond şi ca formă. Apologia 
poate fi: disertaţie, epistolă, roman, predică. Ca fond, poate fi din 
toate ramurile teologice, apărând un punct de credinţă sau mai mul¬ 
te. Punctul de vedere al apologiei variază după atacator. Apologeti¬ 
ca, ca ştiinţă, are formă şi fond neschimbător şi, oricât de numeroa¬ 
se sunt atacurile, ele se resping după reguli stabilite. Ea este ştiinţă 
pură, pe când apologia este numai o formă literară”} 9 

Chiar şi aşa trebuiesc subliniate câteva diferenţe, în sensul că 
„numele de Teologie fundamentală ne indică mai întâi conţinutul, pe 
când cel de Apologetică mai mult felul de aranjare al materiei, adică: 
Teologia fundamentală se expune după metoda apologetică ... 20 In 
Biserica noastră, Apologetica e considerată ca una şi aceeaşi cu 
Teologia fundamentală. Aşa la ruşi, N. Rojdetswenschi, deşi pune 
Apologetica la începutul studiilor teologice, totuşi spune că stă în 
strânsă legătură cu Teologia dogmatică”. 21 

1.2. Mai mult cu privire la raportul dintre Apologetică şi apologie 

Potrivit profesorului Ioan Gh. Savin, obiectul Apologeticii este 
„apărarea şi justificarea religiei creştine prin mijloace oferite de 
raţiune”. în dimensiunea ei practică, teologia apărării a fost identificată 
de foarte multe ori cu sensul de apologie sau teologie fundamentală. 
Cu toate acestea, spune profesorul Savin, „apologia, folosită încă de 
la începuturile creştinismului, înseamnă apărarea unor puncte parţiale 
de credinţă, precum respingerea atacurilor aduse, pe când Apologetica 
înseamnă justificarea şi apărarea doctrinei creştine considerată în 
întregimea ei”. în acest context, Savin vede în Apologetică o „ştiinţă a 
apologiei” care vizează în mod direct Justificarea şi apărarea sistematică 


18 Ioan Savin, Apărarea credinţei. Tratat de Apologetică, p. 12. 

19 Pr. Ioan Mihălcescu, Curs de Teologie fundamentală sau Apologetică, p. 5-6. 

20 „Teologii romano-catoloci, completează profesorul Mihălcescu, aproape toţi au luat-o în 
acest sens. Protestanţii evită numele de Teologie fundamentală şi întrebuinţează numai pe 
cel de Apologetică. Sub numele de Teologie fundamentală e o singură operă, a lui Voigt” 
(Ibidem, p. 5-6). 

21 Ibidem. 

a adevărurilor fundamentale ale religiei creştine cu ajutorul raţiunii. 
De aceea, Apologetica se mai numeşte şi Teologie fundamentală , 
denumire uzitată mai ales în Biserica Catolică, pe când protestanţii 
folosesc cu predilecţie termenul de apologetică. în Biserica Ortodoxă 
sunt folosite ambele denumiri, una indicând conţinutul, alta metoda 
ei. Termenul de apologetică este mai indicat şi mai acceptat, întrucât 
el implică însuşi scopul principal urmărit de disciplina noastră. Acest 
scop este apărarea şi justificarea religiei cu luminile raţiunii omeneşti 
şi pe baza datelor revelaţiei naturale. Legile lumii şi cele ale raţiunii 
sunt acelea care duc la adevărurile fundamentale ale religiei în genere, a 
cărei realizare absolută o exprimă religia creştină”. 22 

într-o altă ordine de idei, profesorul Savin aşează Apologetica în 
legătură cu Dogmatica prin intermediul conţinutului pe care îl dezvoltă 
şi, de asemenea, în proximitate cu filosofia, de la care împrumută 
metoda de lucru. Cu toate acestea, dacă „Dogmatica este expozitivă 
şi imperativă. Apologetica este demonstrativă şi constrângătoare. 
Raţiunea, folosită în chip subsidiar în Dogmatică, trece pe primul 
plan în Apologetică. Adevărurile de credinţă devin adevăruri şi pen¬ 
tru raţiune, mai mult, adevărurile eterne ale raţiunii divine se arată 
constrângătoare şi pentru raţiunea umană. Prin aceasta se marchează 
şi deosebirea Apologeticii faţă de filosofia religiei. Adevărurile reli¬ 
giei naturale, care formează obiectul filosofiei religiei, sunt condiţio¬ 
nate în Apologetică de adevărul absolut realizat în religia creştină”. 23 
înţelegem de aici rolul intermediar de care dispune Apologetica. Prin 
ea, adevărul absolut pătrunde în chip raţional în dimensiunea adevă¬ 
rurilor naturale, adunându-le pe toate laolaltă în fpostasul divino- 
uman al Fiului lui Dumnezeu. Şi dacă celelalte ramuri ale teologiei 
creştine îşi susţin pledoaria, fiind susţinute în mare parte de adevărul 
revelaţiei supranaturale, apologetica îşi acordează lucrarea pe temeiul 
revelaţiei naturale. în felul acesta, se apropie mai mult de celelalte 
discipline teologice. Corelând toate aceste coordonate, prof. Ioan Gh. 
Savin susţine că Apologetica creştină realizează o întreită lucrare: 

1. „să expună, să justifice şi să apere, în lumina raţiunii umane, 
adevărurile generale ale religiei” - având aici menirea de „Apologe¬ 
tică filosofică”; 


22 Ioan Gh. Savin, Apărarea credinţei. Tratat de apologetică, p. 11. 

23 Ibidem, p. 12. 

2. să expună, să justifice şi să apere adevărurile fundamentale 
ale credinţei creştine - înţelegându-se astfel menirea ei de „Teologie 
fundamentală”; 

3. să expună, să apere şi să justifice adevărurile de credinţă în 
lumina Ortodoxiei - funcţionând aici în cea mai înaltă accepţiune a 
ei ca „Apologetică Ortodoxă”. 24 

Dicţionarul de Teologie Catolică analizează apologetica pornind 
de la sensul etimologic. Sensul invocat este cel de Justificare ” (de la 
grecescul apologhytikos - justificare, îndreptăţire şi de la verbul cipo- 
logheomai, folosit de Plutarh cu sensul de a pleda pentru o cauză 
anume), vizându-se astfel partea teologiei prin care este întărită de¬ 
monstraţia şi apărarea creştinismului. Pe de altă parte, apologia (cu 
descendenţa din verbul grecesc - apo şi logos) însumează în sine un 
discurs de „respingerea a atacurilor ” care vin din afara Bisericii. în 
vederea clarificării scopului prin care se defineşte apologetica creştină, 
teologii apuseni au încercat să ofere alternative. In felul acesta, apologetica 
era înţeleasă ca fiind „ arta apărării religiei creştine împotriva adver¬ 
sarilor ei ”, 25 „ştiinţa care tratează sistematic principiile constitutive 
şi de conducere a disciplinelor teologice ”, ştiinţa argumentelor şi a 
metodelor necesare pentru apărarea religiei”, „apărarea academică 
a creştinismului prin expunerea metodelor prin care se susţine”, 
„demonstrarea şi apărarea ştiinţifică a religiei creştine”. 26 

Cu toate că au existat voci care au apropiat apologetica de filosofie, 
în mod indubitabil, locul acesteia trebuie să rămână în rândul celorlalte 
discipline teologice. Valoarea acestei idei este marcată de legătura pu¬ 
ternică prin care se exprimă apologetica în ceea ce priveşte apărarea 
adevărurilor de credinţă. Această convingere, unanimă în rândul teologilor 
occidentali, este întărită de faptul că „teologia presupune credinţa care 
expune, însemnează, dezvoltă, confirmă, înmulţeşte învăţăturile; apolo¬ 
getica încearcă să facă această credinţă posibilă, să o arate ca fiind rezo¬ 
nabilă şi necesară. Principiile teologice nu au valoare decât pentru cel 
care crede, neadresându-se nicidecum necredincioşilor; apologetica îşi 
propune în primul rând să-i lumineze şi să-i convingă pe necredincioşi. 
De vreme ce această antiteză este numai de suprafaţă, nu există niciun 


24 Idem, Apologetica, voi. I, p. 24. 

25 Day, Dictionaire de Tlieologie Catholique , de Wertzer et Welte, traduction Goschler. 

26 Idem. Tome Premier, Deuxieme Pârtie, Librery Letouzei et Ane 87, Paris, 1931, p. 1511. 

motiv pentru a stabili o diferenţiere între apologetică şi dogmatică, scopul 
lor fiind acela care le uneşte; căci, dacă ea (dogmatica) îi este absolut 
necesară apologetului să-şi construiască argumentele, nu-i este mai puţin 
importantă teologului pentru a trage concluzii mai mult sau mai puţin 
revelate prin care se îmbogăţeşte tezaurul credinţei”. 27 

In ideea că Apologetica este „o demonstrare a creştinismului”, 
teologii apuseni susţin că o astfel de abordare nu impune o notă polemică, 
întrucât „respingerea atacurilor din afară este un aspect secundar”. 
Apologetica creştină trebuie să-şi însuşească o atitudine irenică, expozi¬ 
tivă şi implicit pozitivă, în virtutea valorii mărturisitoare a adevărului de 
credinţă propovăduit de Biserică. Scopul ei este, prin urmare, acela de a 
„descoperi tezaurul revelaţiei, nu de a-l proteja; ţinta sa este de a îm¬ 
plini pe cele acoperite de lumină şi de a le face cunoscute pentru tot 
ochiul”. în această logică, încă din secolul XVIII, teologia catolică a 
numit apologetica prin atributele de „ tratatul adevăratei religii”, „pro¬ 
pedeutica doctrinei sfinte”, „introducere în teologie”, prolegomenă, într- 
un cuvânt teologie fundamentală. La jumătatea secolului XIX apare însă 
pentru prima dată formularea şi disciplina „teologie fundamentală”, al 
cărei scop era „justificarea teoretică a bazelor credinţei şi teologiei creş¬ 
tine”. Din punct de vedere didactic, între cele două Concilii de la Vati¬ 
can, această disciplină a fost organizată după următoarea schemă: 1. 
demonstratio religiosa - prin care „se aprofundau teme precum religia, 
Dumnezeu şi posibilitatea revelaţiei; 2. demonstratio christiana - unde 
se regăsea „concretizarea efectivă a revelaţiei în Iisus Hristos ca trimisul 
adevărat al lui Dumnezeu” şi 3. demonstratio chcitolica - privind argu¬ 
mentarea faptului că „Biserica Catolică romană este adevărata Biserică 
întemeiată de Iisus Hristos şi păstrătoarea revelaţiei”. 28 

Latura polemică a Apologeticii este aşezată de teologii catolici în 
contextul de „apărare a credinţei creştine împotriva duşmanilor ei”. Răs¬ 
punsul datorat acestora şi atitudinea sugerată conturează latura defensivă 
şi negativă a Apologeticii creştine. Din punct de vedere istorico-practic, 
această tendinţă polemică este socotită a fi „mai veche, mai generală, 
mai mobilă decât teologia fundamentală; însă aceasta este dispersată şi 
lipsită de unitatea strânsă ce o caracterizează pe cea din urmă. înţelegem, 


27 Ibidem, p. 1512. 

28 Wilhelm Dancă, Teologia are nevoie de filosofie? Contribuţii la înţelegerea con¬ 
ceptului de teologie fundamentală, Ed. Sapientia, Iaşi, 2015, p. 12-13. 

aşadar, că aspectele sub care trebuie privită şi înţeleasă religia sunt 
nenumărate: dogme, percepte, rituri, sugerând dificultăţi şi obiecţii, 
născând obscurităţi, prezentând antinomii aparente care se risipesc şi se 
rezolvă. Nu este, prin urmare, elementul ştiinţei sacre pe care apologetica 
polemică nu trebuie să-l promoveze şi să-l susţină”. Din cele arătate, 
rezultă că „ apologetica este partea teologiei care tratează ştiinţific justi¬ 
ficarea şi apărarea credinţei creştine”, scopul acesteia fiind prin urmare 
„conducerea omului spre adevărata credinţă” , 2y Pornind de la aceste 
convingeri, teologia catolică, astăzi departe de specificitatea scolastică 
medievală, evocă cu necesitate două direcţii de „aplicare a dialogului şi 
a comunicării”: prima, misionară, care include „deschiderea spre diver¬ 
sitatea culturală şi religioasă”, şi cea de a doua, pastorală, cu deschidere 
spre principiul egalităţii şi solidarităţii oamenilor, ca fiinţe create „după 
chipul lui Dumnezeu”. 30 

1.3. Studiul Apologeticii în preocuparea teologiei ortodoxe 

Folosindu-se de o argumentare istorică, pr. prof. Dumitru 
Popescu subliniază câteva etape importante în apariţia apologeticii ca 
dimensiune identitară în teologia creştină. Apariţia ei este aşezată 
astfel în Evul Mediu, cu toate că „începuturile ei le descoperim în 
secolul al IV-lea, datorită cunoscuţilor Părinţi ai Bisericii: Grigorie 
de Nazianz, Augustin sau Ioan Damaschinul, care au elaborat astfel 
de lucrări. în acest context, el sesizează două aspecte importante: pe 
de o parte, tendinţa scolasticistă a apologeticii apusene, care avea 
menirea să „răspundă atacurilor provenite din partea filosofiei mate¬ 
rialiste, pe plan pur raţional, în termenii gândirii aristotelice” şi, pe 
de altă parte, menirea raţional-duhovnicească a apologeticii răsăritene, 
care considera filosofia antică „drept pedagog către Hristos”. Prin 
urmare, moştenirea fundamentală a Bisericii lui Hristos se regăseşte 
în nepreţuitul tezaur al Revelaţiei dumnezeieşti, în lumina căreia 
apologeţii creştini înţeleg că „rolul Logosului (cf. In. 1, 1-3), Care Se 
oglindeşte în raţionalitatea creaţiei, are caracter fundamental pentru 
Apologetica creştină”. 31 


29 Ibidem, p. 15. 

30 Ibidem, p. 17. 

31 Pr. prof. acad. dr. Dumitru Popescu, Apologetica raţional-duhovnicească a Ortodoxiei, 
Ed. Cartea Ortodoxă, Alexandria, 2009, p. 6. 

Fără o dimensiune tainică a adevărului de credinţă, apologetica 
rămâne departe de înţelesul ei autentic. Trecerea argumentelor numai 
prin filtrul raţiunii, fără raportarea la Mântuitorul Hristos, este prin 
urmare deficitară, care duce la transformarea lumii „într-o realitate lipsi¬ 
tă de prezenţa lui Dumnezeu”. Acest mod de abordare este şi el unul 
deficitar, căci aşează apologetica creştină pe o pistă greşită. „Consecinţele 
acestui demers antropocentric, spune pr. prof. Dumitru Popescu, sunt pe 
măsură. în spiritul filosofiei aristotelice, care porneşte de la fizic la 
metafizic, adică de la om la Dumnezeu, filosofia creştină face abstracţie 
de Logosul dumnezeiesc «prin care toate au fost create» 32 şi consideră 
că lumea este creată exclusiv de către Tatăl, prin excluderea Fiului, ca 
Logos şi structură a cosmosului, în puterea Duhului Sfânt”. 33 Poziţia 
părintelui profesor despre scopul apologeticii creştine se centrează în 
primul rând pe Persoana şi lucrarea Mântuitorului Hristos, aducând 
deopotrivă în susţinerea ei elementul de duhovnicesc. Prin urmare, putem 
vorbi aici despre o „Apologetică raţional-duhovnicească”. 

în cel mai recent manual pentru această disciplină, apărut în 
2013 la editura Basilica a Patriarhiei Române şi coordonat de Prof. 
conf. dr. Adrian Lemeni, s-a încercat definirea într-o formă actualizată 
a principalelor coordonate ale Apologeticii Ortodoxe . 34 Partea inedită 
a lucrării se doreşte a fi raportarea duhovnicească cu privire la rolul 
şi locul Apologeticii între ramurile teologiei ortodoxe. Justificarea 
acestei abordări porneşte în primul rând de la atitudinea iniţială a 
primilor misionari creştini în interacţiunea cu provocările lumii. 
„Revelant pentru demersul teologic al zilelor noastre este faptul că 
regăsim în toate aceste abordări o dublă perspectivă, care se dovedeşte 
esenţială în orice demers apologetic. Pe de o parte, este evidentă grija 
Apostolilor şi apologeţilor de a păstra învăţătura deplină despre Ade¬ 
vărul Revelaţiei, respingând explicit şi motivat tot ceea ce nu este în 
conformitate cu învăţătura de credinţă mărturisită de Biserică. Pe de 
altă parte, este evident interesul pentru cultura, ştiinţa şi filosofia vremii, 
receptate de fiecare dată pe temeiul faptului că Adevărul deplin al 
Bisericii le cuprinde şi le luminează pe toate. De-a lungul istoriei 
patristice, aceste două perspective s-au păstrat şi dezvoltat, devenind 


32 Cf In. 1, 1-3. 

33 Pr. prof. Dumitru Popescu , Apologetica raţional-duhovnicească, p. 7. 
34 Apologetica Ortodoxă, voi. I, 2013. 

tot mai viguroase”. 35 în felul acesta, Apologetica creştină reuşeşte să 
împlinească o lucrare de împletire a două mari datorii, de care a fost 
dintru început responsabilă: păstrarea adevărurilor fundamentale de 
credinţă şi dialogul cu provocările lumii. în primă instanţă, aşa cum 
am văzut şi la ceilalţi autori amintiţi mai sus, Apologetica îmbracă 
haina Teologiei fundamentale, accentul fiind pus pe datoria apărării 
adevărurilor de credinţă ca „fundamente ale vieţii în Hristos, adevă¬ 
rurile esenţiale venite prin Revelaţie şi care, trăite prin viaţa creştină, 
permit îndumnezeirea omului”. 36 Această latură a apologeticii este 
grefată pe structura apologiilor din primele veacuri creştine, care 
aveau în vedere în primul rând problemele de fond ale teologiei, am 
putea spune „esenţialul doctrinei creştine”. Fără să nesocotească 
dialogul şi interacţiunea cu celelalte ramuri culturale, filosofice sau 
sociale, „Apologetica Fundamentală” (sau „Dogmatica generală” - 
ca propedeutică sau dogmatica specială) încoiporează perfect „echi¬ 
valenţa dintre teologia fundamentală şi apologetică, considerând că 
esenţialul, în perspectivă ortodoxă, este conţinutul concret al acestei 
discipline, faptul că aceasta poate exprima ethosul şi sensibilitatea 
duhovnicească ale Tradiţiei şi vieţii ecleziale”. 37 

în consecinţă, Apologetica Ortodoxă poate fi definită ca Justificare 
şi apărare a credinţei ”. Ea este specifică spaţiului eclezial, cuprinzând 
întru sine mărturisirea Adevărului pe care FIristos ni l-a încredinţat 
prin Sfânta Sa Tradiţie şi totodată „ combaterea concepţiilor greşite, 
care distorsionează învăţătura de credinţă a Bisericii, ca demers de 
teologie ”. înţelegem de aici misiunea mărturisitoare a Apologeticii şi 
totodată lucrarea ei universal valabilă pentru toate timpurile şi toate 
locurile. Pornind de aici putem distinge trei dimensiuni fundamentale 
ale apologeticii creştine: 

1. dimensiunea cipologetic-mărturisitoare — întrucât nu putem 
concepe dimensiunea apologetică a teologiei fără latura ei mărturisi¬ 
toare, izvorâtă din experienţa şi vieţile sfinţilor, „care au contribuit la 
exprimarea credinţei şi formularea dogmelor Bisericii”. Atitudinea 
lor a fost dintru început una hotărâtă, excluzând orice fel de com¬ 
promis, stând departe de orice formă de erezie. în conştiinţa lor s-a 


35 Ibidem, p. 29. 

36 Ibidem, p. 52. 

37 Ibidem, p. 53. 

înrădăcinat pentru totdeauna convingerea că „nimeni şi nimic nu este 
mai presus în viaţa lor decât Hristos, nimeni şi nimic nu-i putea des¬ 
părţi de dragostea lui Hristos, Dumnezeu-om”. 38 

2. dimensiunea jertfelnică - decurge din prima formă de apologie. 
Şi pentru că Hristos este modelul desăvârşit al Jertfei izbăvitoare, 
întreaga experienţă a Bisericii se descoperă printr-o stare de jertfa. S-ar 
putea afirma chiar că „dogmele Bisericii au fost născute printr-o 
anumită jertfa, mărturisirea lor a implicat o jertfa, pe care sfinţii au 
adus-o pe altarul credinţei Bisericii”. 39 

Dat fiind caracterul ei misionar şi pastoral, apologetica Bisericii 
creştine s-a alimentat dintotdeauna din izvorul teologiei, definind astfel 
ştiinţa, care, bazăndu-se pe descoperirea dumnezeiască, tratează despre 
Dumnezeu şi despre lucrurile, care stau în relaţie cu Dumnezeu”. 40 
Necesitatea şi importanţa ei este permanent actuală, demontând pas cu 
pas feluritele elemente seculare, ateismul, autonomia, prin promovarea 
dialogului şi starea raţional-duhovnicească în firea noastră omenească. 
Din acest punct de vedere, „ teologia fundamentală sau apologetica 
este o teologie a dialogului şi teologia frontierei”. 4 1 Ea demonstrează 
astfel că „adevărul omului este dincolo de orice condiţionare, iar 
demnitatea sa constă în capacitatea de a se elibera de propria natură, 
de determinismul lumii, nu prin abandonarea naturii, ci prin transfi¬ 
gurarea ei în Hristos Dumnezeu, prin Duhul Sfânt”. 42 


38 Ibidem, p. 89. 

39 Ibidem, p. 92. 

40 Aceasta este definiţia pe care o oferă eruditul episcop greco-catolic Vasile Suciu. 

41 Wilhelm Dancă, Teologia are nevoie de filosofie?, p. 17. 

42 Vladimir Lossky, Introducere în teologia ortodoxă, traducere de Lidia şi Remus 
Rus, prefaţă de pr. prof. D. Gh. Popescu, Ed. Enciclopedică, Bucureşti, 1993, p. 9-10. 


24 



II. NOŢIUNEA DE DOGMĂ ÎN TEOLOGIA BISERICII 

ORTODOXE 


Preocuparea părintelui profesor Dumitru Stăniloae pentru „no¬ 
ţiunea de dogmă” şi, implicit, pentru „definirea” acesteia 43 ridică 
imperativul unei necesare reevaluări teologice. In felul acesta, startul 
şi fundamentarea învăţăturii de credinţă constituie, din perspectiva 
oferită de părintele profesor, elemente cheie într-o actualitate aflată 
în plin proces de reevaluare. Importanţa acestui parcurs constituie în 
fapt evaluarea şi transpunerea practică a unei teologii dogmatice ce 
străbate dincolo de axiomă şi teorie, recomandându-se permanent în 
acord cu criteriile vieţii. „Ceea ce rămâne creştinismului de făcut azi” 
- spune părintele profesor - „este să pregătească în aceste probleme, 
în care s-au dezvoltat poziţii contradictorii, definiţiile care să expri¬ 
me în termeni precişi, pe linia celor şapte Sinoade ecumenice şi ţi¬ 
nând seama de toată învăţătura practicată de la început şi până azi în 
Biserică (şi aceasta s-a făcut cu deosebire în Biserica Ortodoxă), 
acelaşi echilibru perfect, dar viu nuanţat şi sensibil, cuprinzând toată 
gândirea Bisericii şi deci bogate posibilităţi de înţelegere”. 44 

43 Tratarea de faţă este sprijinită în special pe două studii alcătuite de Pr. Prof. Dumitru 
Stăniloae. Primul dintre ele, „Noţiunea Dogmei”, publicat în Revista Studii Teologice (ST), 
nr. 9-10/1964, p. 534-571, însumează o veritabilă prezentare a celor mai importante elemente 
din formarea şi închegarea învăţăturii bisericeşti. In cel de al doilea studiu, închinat împlinirii 
a „1500 de ani de la Sinodul de la Sinodul IV Ecumenic de la Calcedon” (şi anume „De¬ 
finiţia dogmatică de la Calcedon”, în Revista Ortodoxia, nr. 2-3/1951, p. 295-440), părintele 
profesor analizează pe larg „definiţia dogmei”. Marele nostru teolog conturează în felul 
acesta un itinerariu atât de necesar teologiei româneşti, fie ea de ieri sau de azi. Analiza de 
faţă îşi propune în primul rând reiterarea parcursului dogmatic de la „noţiune” la „definiţie”, 
în contextul principalelor nevoi pastorale şi elaborări patristice ale primelor veacuri. 

44 Pr. D. Stăniloae, Noţiunea Dogmei 571. Considerate pe drept cuvânt „punctele planu¬ 
lui de mântuire şi de îndumnezeire a noastră” (cf. Idem, Teologia Dogmatică Ortodoxă, voi. 
1, ediţia a Il-a, Ed. IBMBOR, Bucureşti, 1996, p. 52), dogmele Bisericii constituie realităţi 
sine qua non în iconomia mântuirii noastre şi „tocmai de aceea prin renunţarea la ele nu se 
poate realiza unirea omului cu Dumnezeu. Fără dogme, Iară aceste puncte de reper şi de 
stabilitate soteriologică, dinamica vieţii duhovniceşti cunoaşte o stagnare sau, din contră, un 
itinerar străin de persoana lui Hristos” - vezi: Pr. Lect. Univ. Dr. Nicolae Răzvan Stan, 
„Doctrina energiilor necreate: Dogmă a Bisericii sau Teologumenă fbnnulată de Sf. Grigorie 
Palama”, în Credinţă şi mărturisire - istorie şi actualitate, coord. Veler Bel, Cristian Sonea. 
Griorie-Dinu Moş, Ed. Universitară Clujană, Cluj-Napoca, 2012, p. 52-53. 

II. 1. Introducere 


Pavăza dreptei credinţe împotriva rătăcirilor de tot felul se alimentează 
din primele însemnări biblice şi patristice. însuşi Domnul nostru Iisus Hristos 
a îndemnat pe Ucenicii Săi şi pe cei pe care îi învăţa să ia seama la înşelăciunile 
cele trecătoare ale lumii şi să nu se lase ademeniţi în mrejele păcătoşilor. El 
descrie astfel autenticul propovăduirii creştine, concretizat în mandatul dat 
primilor vestitori ai Cuvântului Dumnezeiesc: „Iată Eu vă trimit pe voi ca pe 
nişte oi în mijlocul lupilor; fiţi dar înţelepţi ca şerpii şi nevinovaţi ca porumbeii. 
Feriţi-vă de oameni, căci vă vor da pe mâna sinedriştilor şi în sinagogile lor 
vă vor bate cu biciul. La dregători şi la regi veţi fi duşi pentru Mine, spre 
mărturie lor şi păgânilor. Iar când vă vor da pe voi în mâna lor, nu vă îngrijiţi 
cum sau ce veţi vorbi, căci se va da vouă în ceasul acela ce să vorbiţi. Fiindcă 
nu voi sunteţi care vorbiţi, ci Duhul Tatălui vostru este care grăieşte întru voi. 
Va da frate pe frate la moarte şi tată pe fiu şi se vor scula copiii împotriva părin¬ 
ţilor şi-i vor ucide. Şi veţi fi urâţi de toţi pentru numele Meu; iar cel ce va răbda 
până în sfârşit, acela se va mântui”. 45 în cuvintele Domnului regăsim dimensiu¬ 
nea protectivă a noţiunii de dogmă: „Adevărat, adevărat zic vouă: Cel ce nu 
intră pe uşă, în staulul oilor, ci sare pe aiurea, acela este fur şi tâlhar. Iar cel ce 
intră prin uşă este păstorul oilor. Acestuia portarul îi deschide şi oile ascultă de 
glasul lui, şi oile sale le cheamă pe nume şi le mână afară. Şi când le scoate 
afară pe toate ale sale, merge înaintea lor, şi oile merg după el, căci cunosc 
glasul lui. Iar după un străin, ele nu vor merge, ci vor fugi de el, pentru că nu 
cunosc glasul lui” (loan 10, 1-5). Şi mai concis. Mântuitorul arată că numai 
întru prin Sine şi întru sine se poate dobândi împărăţia Cerurilor: „Adevărat, 
adevărat zic vouă: Eu sunt uşa oilor. Toţi câţi au venit mai înainte de Mine sunt 
furi şi tâlhari, dar oile nu i-au ascultat. Eu sunt uşa: de va intra cineva prin Mine, 
se va mântui; şi va intra şi va ieşi şi păşune va afla”. 46 în altă parte, Domnul îi 
îndeamnă pe ucenici să se ferească de cei care sunt potrivnici învăţăturilor celor 
sfinte, pe aceştia îi aseamănă cu fiarele sălbatice: „Feriţi-vă de proorocii minci¬ 
noşi, care vin la voi în haine de oi, iar pe dinăuntru sunt lupi răpitori”. 47 

La rândul său, Sfântul Apostol Pavel consemnează dimensiunea şi 
totodată necesitatea pastorală a prevenirii învăţăturilor greşite de către cel ce 
este rânduit de Dumnezeu a fi păstor peste „turma cea cuvântătoare”. „Drept 
aceea, luaţi aminte de voi înşivă şi de toată turma, întru care Duhul Sfânt v-a 
pus pe voi episcopi, ca să păstraţi Biserica lui Dumnezeu, pe care a câştigat-o 
cu însuşi sângele Său. Căci eu ştiu aceasta, că după plecarea mea vor intra, 
între voi, lupi îngrozitori, care nu vor cruţa turma”. 48 


45 Cf Mt. 10, 16-22. 

46 In. 10, 7-9. 

47 Mt. 7, 15. 

48 F.A. 20, 28-29. 

II.2. Câteva lămuriri cu privire la noţiunea de „dogmă” 

Apărarea dreptei credinţe în faţa ereziilor a constituit o permanentă 
preocupare fundamentală în viaţa Bisericii. Pe fondul acestor „nece¬ 
sităţi indispensabile”, soborul Sfinţilor Părinţi din primele veacuri, 
precum şi teologii de mai târziu, au pus umărul la consolidarea unor 
„turnuri de veghe ”, stăruitoare şi lucrătoare în apărarea neîntinată a 
moştenirii celei „de Dumnezeu însufleţite”. Din această necesitate au 
luat naştere dogmele Bisericii , 49 lucrări sfinte şi de Dumnezeu întări¬ 
te să statornicească dreptatea şi adevărul peste chipul cel pervertit al 
înşelăciunii. Mai mult, ele sunt „bazele singurei vieţi ce înaintează în 
mântuire” şi „temelii invariabile ale aceleiaşi trăiri a mântuirii în 
Hristos ”. 50 în consecinţă, „descriind şi analizând conţinutul credinţei, 
învăţătura dogmatică (de la oricare purtător bisericesc al harului ar 
proveni) vivifică imaginea trupului comunitar al Tradiţiei. în final, 
această lucrare acuză atât pe necredincios, cât şi orice fel de necre¬ 
dinţă. Sfântul loan Damaschinul clarifică în mod categoric conţinutul 
credinţei: comuniunea Tradiţiei, aşa cum există aceasta în Biserica 
Universală, constituie credinţa. La polul opus, acela care se află în 
comuniune cu lucrurile diavolului, şi prin urmare aici este epuizată 
comuniunea Tradiţiei, este necredincios ”. 51 


49 Termenul se regăseşte în grecescul dogma - decizie, lege, decret, fiind în sens mai 
larg „disciplina teologică ce tratează didascalia - doctrina sau învăţătura de credinţă 
constantă a Bisericii, adică adevărurile divine eterne, revelate «în repetate rânduri şi 
în multe feluri» (Evr. 1,1), prin profeţi şi prin Iisus Hristos, transcrise sub inspiraţia 
Duhului Sfânt în scrierile canonice ale Vechiului şi Noului Testament, păstrate şi 
transmise de tradiţia apostolilor, interpretate şi expuse critic de Părinţii şi teologii 
Bisericii, formulate de-a lungul secolelor în mod conciliar, prin consens universal”. 
Pe de altă parte, părintele profesor Dumitru Stăniloae vorbeşte despre dimensiunea 
hristologică a dogmei, ea cuprinzând „realitatea personală şi vie a vieţuirii în Hristos. 
Hristos este Cel care cuprinde în Sine dogma şi, în acelaşi timp, se lasă descoperit 
prin intermediul dogmei” - vezi: Pr. Prof. Dr. Ioan Bria, Tratat de teologie dogmatică 
şi ecumenică, voi. I, Ed. Andreiana, Sibiu, 2009, p. 11; Nicolae Răzvan Stan, „The 
Relation between Doctrine and Spirituality in Father Dumitru Stăniloae’s Thinking”, in 
Tradition and Dogma: What kind of Dogmatic Theology do we proposefor nowadays?, 
Orthodox Dogmatic Theology Symposiom, the second International Edition, Arad, 
11-13 of June 2009, coord. Ioan Tulcan, Cristinel loja, Michel Stavrou, Peter Boutenef, 
Center for Theological-Hyistorical and Pastoral-Missinary Prognosis Studies from 
the Theology Faculty of Arad, Arad. 2009, p. 299. 

50 Pr. D. Stăniloae, Noţiunea Dogmei ..., p. 540-541. 

51 Pr. Prof. Dr. Ioan Bria, Tratat de teologie dogmatică şi ecumenică, p. 11. 

înţelegem de aici că transpunerea dogmatică a învăţăturii de 
credinţă a constituit, nu doar o revigorare şi întărire a creştinismului, 
ci şi prima armă folosită în lupta cu ereziile. Cu toate că în primele 
veacuri creştine lucrarea apologetică a Bisericii era una fundamentată 
pe „conţinutul credinţei, aşa cum era acesta: viu, combativ şi întrupat 
în toate formele vieţii eclesiale”, s-a simţit din plin nevoia unei fun¬ 
damentări teoretice. în felul acesta, „finisarea teoretică a fost o lucrare 
ce urmărea, într-un mod concis, uzul complet şi unitar al învăţăturii 
dogmatice. Aceasta ajuta la înălţarea şi elucidarea modului de viaţă al 
credincioşilor, încât pur şi simplu să aibă limpezită concepţia mediului 
spiritual în interiorul căruia trăiau şi respirau ”. 52 Mai mult, putem spune 
că, prin dogmele şi mărturisirile ei, Biserica „se deschide revelaţiei, 
fiind plină de Duhul lui Dumnezeu care nu încetează s-o inspire. în 
acest sens dogma este şi va fi în continuare o ros, adică limită, hotar, 
o stavilă în cale neadevărului . 53 Ca atare, atâta timp cât se respectă 
întregul, în interiorul dogmei se poate gândi liber, se poate trăi şi 
exprima sinodal cunoaşterea mereu profundă a învăţăturilor de credinţă, 
dar fără să se aibă vreodată pretenţia unei absolutizări sau a unei 
deplinătăţi. în acest context, Sfântul Ignatie al Antiohiei, în una din 
Epistolele sale, sfătuia pe credincioşii săi: «Cercetaţi pentru a fi siguri că 
aveţi dogma Domnului şi a Apostolilor». Iar Origen, vorbind despre 
«dogmele mântuitoare creştine», explica şi el că «secundum dogmam 
nostrum, id est secundum Ecclesiae fidem». în acelaşi sens glăsuieşte 
şi Sfântul Chirii al Ierusalimului, care adăuga: «Evlavia ortodoxă 
constă în aceste două lucruri: în dogmele bisericii şi-n practicarea 
virtuţilor. Dumnezeu nu separă dogmele de faptele bune, şi nici nu 
admite cuvintele care nu se justifică prin dogme. Căci ce câştig este 
să ştii toate dogmele cu privire la Dumnezeu şi cu toate acestea să fii 
un infam închinător la idoli? Şi pe de altă parte, ce câştig este să fii 
un extraordinar abstinent dacă eşti un hulitor ticălos ?»”. 54 


52 Vezi: Nikos Matsoukas, Teologie Dogmatică şi Simbolică , voi. II, traducere de 
Nicuşor Dcciu, Ed. Bizantină, Bucureşti, 2006, p. 15-16. 

53 Noţiunea aceasta de hotar are în primul rând o dimensiune protectivă, regăsindu-se foarte 
frumos articulată în cuvintele Mântuitorului Hristos: .Adevărat, adevărat zic vouă: Cel ce 
nu intră pe uşă, în staulul oilor, ci sare pe aiurea, acela este fur şi tâlhar... ” (cf. Ioan 10,1-5). 

54 IPS Prof. Univ. Dr. Irineu Popa, „Dogmele şi Mărturisirile de credinţă ale Biseri¬ 
cii - sensul apofatic şi raţionalitatea lor mai presus de raţiune”, în Revista Mitropolia 
Olteniei, nr. 9-12/2012, p. 10. 

II.3. „Noţiunea Dogmei” la părintele prof. Dumitru Stăniloae 

Preocuparea părintelui profesor Dumitru Stăniloae pentru acest 
subiect s-a materializat în mai multe studii şi articole, dar, mai ales, în 
monumentala trilogie a „Teologiei Dogmatice Ortodoxe”. în acest 
„testament”, marele nostru profesor a aşezat întregul său crez teologic. 
Astfel, prin întreaga sa elaborare dogmatică, părintele Dumitru Stăniloae 
articulează pe de o parte adevărata învăţătură a Bisericii şi, pe de altă 
parte, reuşeşte transpunerea acesteia, în cel mai autentic mod cu putinţă, 
în ethosul tradiţiei noastre ortodoxe . 55 El leagă învăţătura Bisericii de 
concretul vieţii noastre, considerând că „faptele noastre morale sunt şi 
faptele lui Dumnezeu şi faptele mântuitoare ale lui Hristos ajung la capăt 
sau se fructifică în faptele morale ale omului. Dogmatica cuprinde în 
sine Morala nedesfăşurată, iar Morala, Dogmatica în desfăşurarea ei pe 
calea spre împlinire”. 56 Sub această legătură, părintele profesor explică 
logica primelor formulări doctrinare, afirmând că „numai când Părinţii 
aveau de apărat un punct al dreptei învăţături despre Dumnezeu sau 
despre Hristos dezvoltau mai mult latura dogmatică a ei. Dar nici 
atunci nu lipsea din această prezentare legătura acelui punct al învăţăturii 
dogmatice cu mântuirea omului, cu urmările ei pentru vieţuirea ce se 
cere omului, cu lauda şi cu mulţumirea aduse lui Dumnezeu pentru 
modul cum reflectă existenţa şi lucrarea lui Dumnezeu în creşterea 
duhovnicească a omului şi în puterea dată acestuia de a conlucra cu 
Dumnezeu la mântuirea sa ”. 57 

Ideile părintelui profesor Dumitru Stăniloae despre valoarea 
vie a dogmei s-au valorificat cu timpul în ample analize teologice. 
Generate de necesitatea lămuririi unor teorii, mai vechi sau mai noi. 


55 Relaţia organică dintre doctrină şi spiritualitate este de asemenea foarte bine închegată 
în gândirea părintelui profesor Dumitru Stăniloae. Marele său merit este acela de prezenta 
învăţătura de credinţă în autenticul învăţăturii ei apofatice. Numai sub această formă, 
transpusă şi evaluată în dimensiunea mistică a spiritualităţii filocalice, învăţătura de 
credinţă depăşea cu mult sterila fonnulare psihologică, devenind „expresie autentică a 
dragostei dumnezeieşti” - vezi: Nicolae Răzvan Stan, The Relation between Doctrine 
andSpirituality in Father Dumitru Stăniloae ’s Thinking , p. 298. 

56 Pr. Prof. Dumitru Stăniloae, în Filocalia sau culegere din scrierile Sfinţilor Pă¬ 
rinţi care arată cum se poate omul curăţi, lumina şi desăvârşi, voi. XI, „Sfinţii 
Varsanufie şi Ioan. Scrisori duhovniceşti”, traducere introducere şi note pr. prof. 
Dumitru Stăniloae, Ed. Harisma, Bucureşti, p. 8-9. 

57 Ibideni. 

care vizau în principal noţiunea de dogmă, explicaţiile sale au avut 
întotdeauna menirea să aducă echilibrul între extreme. Astfel, într-un 
laborios studiu, publicat în nr. 9-10/1964, al Revistei „Studii Teologice”, 
pr. prof. Dumitru Stăniloae reuşeşte să sintetizeze principalele coordona¬ 
te cu privire la „Noţiunea Dogmei Astfel, pe parcursul a 38 de pagini 
(p. 533-571), sfinţia sa analizează parcursul şi înţelegerea „dogmei” în 
tradiţia Bisericii. Startul este oferit printr-o prezentare analitică asupra 
părerilor generate de teologii ortodocşi mai noi. Prima invocare este a 
profesorului de teologie bulgar Ştefan Ţancov, care spunea că „dogma 
este învăţătura adevărată, stabilită de un Sinod ecumenic şi acceptată 
de întreaga Biserică şi că numai un punct de învăţătură stabilit în mo¬ 
dul acesta are caracterul obligator al unei dogme” (p. 533). Pornind de 
la această afirmaţie, pr. prof. Dumitru Stăniloae aduce în discuţie şi alte 
păreri, formulate în special de teologii greci, care extind noţiunea de 
„dogmă” la întreaga învăţătură a Bisericii Dreptmăritoare. între aceş¬ 
tia este amintit Panagiotis Braţiotis, profesor de teologie în Atena, 
care, „într-un studiu recent”, 58 desfiinţează teoria lui Ţancov. Invocând 
autoritatea lui D. Balanos, profesorul grec socoteşte că: „1. Nicăieri 
în scrisul Sfinţilor Părinţi prin termenul de «dogmă» nu se înţelege 
învăţătura de credinţă fixată de Sinoade, ci toată credinţa cuprinsă în 
conştiinţa Bisericii, indiferent de ce s-a formulat sau nu în Sinoade. 
b. Părerea că dogmele sunt numai învăţături formulate de Sinoadele 
ecumenice, duce la concluzia că creştinismul primelor trei veacuri n-a 
avut dogme. c. Sinoadele au formulat numai învăţăturile contestate de 
eretici. Dacă numai învăţăturile formulate de Sinoade ar fi dogme, ar 
urma că numai învăţăturile contestate de eretici pot deveni dogme”. 59 

în continuare, părintele profesor face apel la poziţia teologului 
grec Hristu Andrutsos. Spre deosebire de conaţionalul său, Panagiotis 
Braţiotis, viziunea lui Andrutsos asupra noţiunii de „dogmă” este mult 
mai complexă. Tradus de părintele Stăniloae la Sibiu, în perioada 
slujirii profesorale de aici (în 1930), 60 cu lucrarea „Dogmatica Bisericii 
Ortodoxe Răsăritene”, apoi cu Simbolica, de prof. Iustin Moisescu, 
la Craiova (în 1955), dogmatistul grec s-a bucurat de o deosebită 


58 H svvoia xoi3 SoypaToc; ev ti) opxoSo^co &so/.oyia, în rev. OeoĂoyia, Atena. 

59 Pr. Prof. Dumitru Stăniloae, Noţiunea Dogmei p. 534. 

60 Vezi: Hristos Andrutsos, Dogmatica Bisericii ortodoxe răsăritene , Ed. Tipografiei 
Eparhiale, Sibiu, 1930, XVI + 48p. 

apreciere în teologia românească. 61 în studiul său, pr. D. Stăniloae 
reuşeşte să surprindă foarte bine viziunea sistematică a acestuia cu 
privire la subiectul amintit. în felul acesta, pornind de la ideea că 
dogmele sunt „învăţăturile teoretice de credinţă, care, fiind cuprinse 
în Sfânta Scriptură şi Sfânta Trediţie, au fost definite şi dezvoltate de 
Biserică şi formulate în parte de Sfintele Sinoade”, Andrutsos arată 
că „formularea credinţei credinţei în dogme se face de către Biserică 
în chip îndoit: 1. propovăduind adevărurile mântuitoare prin apostoli 
şi ierarhi, sau 2. fixând oficial prin ierarhii adunaţi în sinoadele ecumeni¬ 
ce învăţătura ortodoxă, când aceasta este denaturată sau stâlcită de vreo 
erezie ce produce confuzie şi tulburare în conştiinţele creştinilor. Ca 
exemplu de formulare oficială este dogma unităţii fiinţiale a Fiului cu 
Tatăl, stabilită la Niceea, cuprinsă nedezvoltat în Sfânta Scriptură şi pro¬ 
povăduită totdeauna în Sfânta Tradiţie; dogma formulată la Calcedon, 
despre cele două firi unite într-un ipostas unic, în FMstos, de asemenea 
cuprinsă în Sfânta Scriptură şi Sfânta Tradiţie. Toate celelalte dogme, 
care nu s-au bucurat de formulare oficială, s-au formulat şi definit de 
mult de către Biserica învăţătoare. Dogmele fixate oficial sunt cuprinse în 
definiţiile şi simboalele Sinoadelor ecumenice şi locale, a căror învăţătură 
s-a recunoscut de vreun Sinod ecumenic; iar celelalte, învăţate totdeauna 
în Biserică se pot afla în monumentele scrise, care exprimă conştiinţa 
Bisericii, şi mai ales la Sfinţii Părinţi, a căror opinie unanimă este mărtu¬ 
ria autentică a învăţăturii dogmatice propovăduite de Biserică”. 62 

Un alt teolog grec, menţionat de pr. Stăniloae este loannis Karmiris, 
acesta scoţând în relief „rolul conştiinţei Bisericii în păzirea şi exprimarea 
credinţei” (p. 536). 63 Pe de altă parte, H. Alivizatos împărtăşeşte viziunea 


61 Andrutsos a ieşit în evidenţă prin deosebita sa capacitate de sinteză. A fost legat sufleteşte 
de ţara noastră, „în care şi-a petrecut o parte din tinereţea sa”, lăsând aici ca ucenic pe Iustin 
Moisescu, viitorul patriarh al Bisericii Ortodoxe Române - vezi: Firmilian, Mitropolitul 
Olteniei, Cuvânt înainte la Hr. Andruţos, Simbolica, traducere din limba greacă de Iustin 
Moisescu, Ed. Centrului Mitropolitan al Olteniei, Craiova, 1955, p. 6. 

62 Hristos Andrutsos, Dogmatica Bisericii ortodoxe răsăritene, p. 10-11, apud. Pr. 
D. Stăniloae, Noţiunea Dogmei ..., p. 535-536. 

63 Astfel, el vorbeşte despre „caracterul biblic” al dogmei, ca fiind „cuprins virtual 
sau după substanţă în Biblie şi în Tradiţie, care a fost recunoscut de la început de 
conştiinţa Bisericii ca atare, indiferent de faptul că a fost sau nu definită de Sinoade¬ 
le Ecumenice”. In felul acesta, „definirea dogmelor de Sinoadele ecumenice nu 
constituie un caracter esenţial şi neapărat, ci ceva exterior şi provocat de cele mai 
multe ori de cauze istorice şi întâmplătoare” - Vezi: I. Karmiris, Enciclopedia, tom. 
II. Atena 1937, p. 1346, apud IPS Prof. Univ. Dr. Irineu Popa, art. cit., p. 16. 

lui Ţancov, care afirmă că „pentru iubirea de libertate a Bisericii Ortodoxe, 
dincolo de dogmele centrale ale creştinismului (Sfânta Treime, două 
firi ale lui Hristos, închinarea la icoane etc.), celelalte au rămas la noi 
nedefinite dogmatic, în opoziţie cu Biserica Romano-Catolică, care 
prin Sinodul ei de la Tridentin a definit aproape totul” (p. 537). 

Din complexul acestei minuţioase expuneri comparative nu 
lipsesc nici teologii ruşi. între aceştia, părintele profesor Stăniloae îi 
aminteşte pe: episcopul Silvestru de Canev, 64 Macarie, 65 Pr. P. Victo- 
rov 66 sau pe Prot. V. Borovoi, care conchide afirmând că: „Biserica 
Ortodoxă a crezut, a mărturisit şi a învăţat întotdeauna: a. toate dog¬ 
mele creştine sunt date în Revelaţia dumnezeiască; b. păzitoarea şi 
explicatoarea infailibilă a Revelaţiei dumnezeieşti este Biserica; c. 
dogma este un adevăr al învăţăturii luat din Sfânta Scriptură şi Sfânta 
Tradiţie şi păzit în mod neschimbat şi predat succesiv în conştiinţa 
veşnic vie a Bisericii ecumenice; d. Sf. Tradiţie a Bisericii ecumenice 
este călăuzită de înţelegerea adecvată a dogmelor de credinţă cuprin¬ 
se în Revelaţie. Pentru a feri pe credincioşi de răzvrătiri în chestiuni 
de credinţă şi a le arăta ce trebuie să creadă pe baza Revelaţiei, Bise¬ 
rica le-a propus de la început modele de credinţă şi de mărturisire, 
care au servit ca expresii ale glasului Bisericii ecumenice pentru 
fiecare credincios. Aceste modele (norme, reguli) de credinţă şi măr¬ 
turisire sunt Simboalele Bisericii”. 67 


64 Este cel care promovează ideea că „dogmele au existat în Biserică şi înainte de 
Sinoadele ecumenice”. Mai mult, el afirmă că dogmele, „ca adevăruri de bază ale 
Revelaţiei şi ale vieţii Bisericii sunt şi bazele cele mai lăuntrice şi cele mai ascunse 
ale vieţii religioase” - vezi: Teologia Dogmatică Ortodoxă, trad. rom. de Silvestru, 
episcop al Huşilor, partea I din voi. I, Bucureşti, 1895, p. 19-22, apud Pr. D. Stăni¬ 
loae, Noţiunea Dogmei ..., p. 538, nota 26; vezi şi P. Victorov, „O pravoslavnom 
ponimanii dogmata”, în Revista Patriarhiei din Moscova, nr. 8/1956, p. 48, apud 
Ibidem, p. 540. 

65 El vede dogmele ca totdeauna invariabile, întrucât „sunt învăţate şi astăzi de Biserica 
Ortodoxă sub aceeaşi tonnă în care le-a primit de la însuşi Domnul Iisus Hristos şi vor fi 
învăţate la fel până la sfârşitul veacurilor... dar pentru credincioşii luaţi aparte modul de a 
înţelege dogmele a variat de mai multe ori în decursul veacurilor” (p. 538). 

66 Victorov percepe invariabilitatea adevărului dogmatic ca fiind întemeiată, „nu 
numai pe criteriile oarecum externe ale originii divine a lui şi pe infailibilitatea 
Bisericii care-1 păzeşte cu fidelitate, ci pe însuşirile intrinsece şi mai adânci ale 
acestui conţinut” (p. 539). 

67 Vezi: Prot. V. Borovoi, „Simbol verî i soborî”, în Revista Patriarhiei din Mosco¬ 
va, nr. 9/1956, apud Ibidem, p. 542. 

Poziţia părintelui profesor Dumitru Stăniloae, în legătură cu 
valoarea şi rolul „dogmei” în viaţa Bisericii Ortodoxe, rămâne foarte 
clar exprimată în primul volum de „Teologie Dogmatică Ortodoxă”. 
El oferă aici cea mai potrivită şi cuprinzătoare definiţie a „dogmei”, 
arătând „dogmele creştine sunt, după forma lor, punctele planului de 
mântuire şi de îndumnezeire a noastră, cuprinse şi realizate în Reve¬ 
laţia dumnezeiască supranaturală, care a culminat în Hristos, şi păs¬ 
trate, propovăduite, aplicate şi explicate sau definite de Biserică. Ca 
atare, ele reprezintă adevăruri de credinţă necesare pentru mântuire. 
Pentru creştinism există un singur adevăr atotcuprinzător care ne 
mântuieşte: Iisus Hristos-Dumnezeu-Omul. Adevărul atotcuprinzător 
este propriu-zis Sfânta Treime, comuniunea Persoanelor supreme; 
dar ea lucrează mântuirea prin Fiul lui Dumnezeu, Ipostasul divin 
care uneşte în Sine Dumnezeirea şi umanitatea, dorind să adune în 
Sine toate. în Logosul divin îşi au originea şi baza, existenţa şi sensu¬ 
rile, toate şi prin întruparea Lui adună toate creaturile în Sine. Dog¬ 
mele explicitează deci pe Hristos şi lucrarea Lui de recapitulare a 
tuturor în El. Iisus însuşi a spus: «Eu sunt adevărul» (In. 14, 6)”. 68 

II.4. Realitatea ante-sinodală a dogmei 

Una dintre ideile subliniate şi confirmate de pr. prof. Dumitru 
Stăniloae în urma amintitei expuneri a fost aceea că „Biserica a avut 
dogme şi înaintea Sinoadelor ecumenice ” (p. 542). în acest sens, se 
face apel la însemnările lui Origen şi la autoritatea Sfântului Chirii al 
Ierusalimului, cu precizarea că „existenţa dogmelor înaintea Sinoadelor 
ecumenice este confirmată şi de alţi scriitori şi Părinţi bisericeşti”. 69 

Primul autor patristic invocat de pr. prof. Dumitru Stăniloae spre 
demonstrarea „existenţei dogmelor înainte de Sinoadele ecumenice” 


68 Pr. Prof. Dumitru Stăniloae, Teologia Dogmatică Ortodoxă (TDO), voi. I, ed. a 
IlI-a, Ed. IBMBOR, Bucureşti, 2003, p. 72. 

69 In acest sens, pr. prof. Stăniloae arată că: „Sfântul Ignatie Teoforul care vorbeşte de 
«dogmele Domnului», sau de «dogmele apostolice». De «dogmele apostolice» vorbeşte şi 
Lactanţiu. Eusebiu de Cezareea spune în Istoria Bisericească, scrisă înainte de Sinodul I 
ecumenic, de Porfrrie că a încercat să calomnieze Scriptura, «dar n-a putut aduce nicio 
acuzaţie urâtă dogmelor», iar în alt loc că deoarece în Asia Mică se serbau Paştile pe 14 
Nisan, indiferent în ce zi cădea, s-au ţinut sinoade şi adunări de episcopi «şi toţi într-un gând 
au definit dogma bisericească, în sensul că să nu se serbeze taina învierii din morţi a Dom¬ 
nului în altă zi decât în cea de duminică»” - vezi: Idem, Noţiunea Dogmei p. 542, nota 48. 

este Origen. 70 El „face o deosebire netă între dogme şi reflexiunile 
pozitive ce le face el pe marginea lor. Pe cele dintâi le prezintă ca 
nişte învăţături stabile şi sigure, prin cele din urmă n-are pretenţia să 
definească ceva ca sigur, ci să ajungă la o idee mai sigură decât altele 
prin controversă şi discuţie; de aceea, în cele din urmă procedează cu 
mai multă grijă şi temei, ca să nu greşească prea mult”. în acest con¬ 
text, părintele Stăniloae sesizează poziţia exegetului alexandrin faţă 
de caracterul „necontrovesabil al dogmei”, care „nu se obţine dintr-o 
desfăşurare logică de judecăţi, ci se acceptă prin credinţă ca adevăr 
stabilit, pentru că este obiectul mărturisirii de credinţă a Bisericii” (p. 
543). Poziţia lui Origen are prin urmare o motivaţie apologetică, 71 
constituind o luare de poziţie în faţa numeroaselor tendinţe eretice de 


70 Pe când avea numai 18 ani, Origen a primit din partea episcopului Demetriu autoritatea 
de a conducere Şcoala din Alexandria. Din această postură trebuia să se achite de trei 
mari obligaţii: comportarea în timpul persecuţiei, împletirea învăţăturii de la catedră şi de 
la amvon cu viaţa personală şi variatele exigenţe ale auditorilor de la cursurile sale. Din¬ 
colo de contestaţiile apărute ulterior, aportul marelui alexandrin pentru teologia patristică 
a fost şi rămâne inestimabil. Este primul care a expus într-un sistem închegat învăţătura 
Bisericii noastre. Prin patosul vieţii sale, de-a dreptul ascetice, a pus bazele literaturii 
duhovniceşti din care s-au împărtăşit Sfântul Vasile cel Mare şi Sfântul Grigorie Teologul, 
atunci când au selectat din opera sa cele mai frumoase pasaje, dând naştere „Filocaliei”. 
Considerat pe bună dreptate „cel mai prolific scriitor al antichităţii”, Origen a marcat 
decisiv teologia biblică, sistematică şi moral-duhovnicească a Bisericii primelor secole. 
Despre opera sa, marele patrolog grec, Stylianos Papadopoulos spunea: „Numărul lucră¬ 
rilor sale a fost atât de mare încât a devenit repede un mit. Sfântul Epifanie de Salamina 
vorbeşte de 6000. Fericitul Ieronim, care a văzut catalogul lucrărilor întocmit de Eusebiu 
de Cezareea, vorbeşte de 2000 de lucrări, dintre care aminteşte 800. Desigur sunt număra¬ 
te separat omiliile şi titlurile de capitol ale lucrărilor exegetice, însă şi dincolo de această 
situaţie se justifică întru totul supranumele de neobosit în producţia literară care i s-a dat 
lui Origen. Din păcate cea mai mare parte din lucrările sale s-au pierdut sau nu s-au 
păstrat în originalul grecesc. Cauză a acestei pierderi au constituit-o disputele origeniste, 
condamnarea sa, climatul său original şi progresul teologiei” - Vezi: Pr. Prof. Dr. Ioan G. 
Coman, Patrologie, voi. II, Ed. IBMBOR, Bucureşti, 1985, p. 300; Eusebiu De Cezareea, 
Istoria Bisericească, Ed. IBMBOR, Bucureşti, 1987, p. 227-228; Prof. Dr. Stylianos G. 
Papadopoulos, Patrologie, voi. I, introducere, secolele II şi III, traducere de lect. dr. 
Adrian Marinescu, Ed. Bizantină, Bucureşti, 2006, p. 390. 

71 In contrapondere cu învăţătura celor rătăciţi, Biserica a aşezat întotdeauna „dreptarul 
învăţăturilor celor sănătoase”. Statornicite în primul rând ca necesitate apologetică, 
dogmele formulate oficial de autoritatea eclesială au avut ca suport atât moştenirea 
biblică, cât şi însemnările Sfinţilor Părinţi care, girate de autoritatea harului dumnezeiesc, 
păstrează până la sfârşitul veacurilor consistenţa dogmatică şi morală indispensabilă 
vieţii comunitar-eclesiale. 

interpretare a adevărurilor de credinţă, lată ce spune în acest sens: 
„deoarece sunt mulţi care socotesc că ei ştiu să aleagă cele ce sunt ale lui 
Hristos, iar unii dintre ei gândesc deosebit decât cei dinaintea lor, să se 
păstreze cu tărie ordinea bisericească în ordinea succesiunii, transmisă 
de la Apostoli şi care rămâne până azi în Biserică. Numai aceea trebuie 
considerat ca adevăr, ceea ce nu se desparte în nicio privinţă de tradiţia 
bisericească şi apostolică”. 72 Prin urmare, din gândirea marelui exeget, 
părintele Dumitru Stăniloae sintetizează trei însuşiri esenţiale ale dog¬ 
mei: 1. Mărturisită de Biserică', 2. Necontroversabilă şi 3. Primită de la 
Sfinţii Apostoli „prin succesiune neîntreruptă, şi prin ei de la Domnul 
însuşi, adică de a-şi avea originea în Revelaţie. 73 Aceasta îi dă un carac¬ 
ter de adevăr sigur, deosebit de «părerile înşelătoare» şi prin aceasta 
caracter de învăţătură imuabilă”. 74 

A doua autoritate eclezială, invocată de părintele Dumitra Stăniloae 
în evaluarea poziţiei ante-sinodale a Bisericii cu privire la noţiunea 
de „dogmă”, este Sfântul Chirii al Ierusalimului. „El foloseşte numirea 
de dogme pentru învăţăturile cuprinse în Simbolul credinţei Bisericii 
din Ierusalim, care e deosebit şi mai vechi decât Simbolul stabilit la 
Sinodul I ecumenic de la Niceea” (p. 544). în catehezele sale, 75 Sfântul 
Părinte porneşte de la ideea că cine doreşte să vieţuiască autentic în 
Hristos trebuie să nu se lase înşelat de lucrătura vrăjmaşului. în felul 
acesta, este arată necesitatea statorniciei celui botezat în dreapta credinţă. 
„Viciul imită virtutea, iar neghina se sileşte să fie socotită grâu; prin 
forma ei, se aseamănă cu grâul, dar este dovedită prin gust de cunoscători. 
Şi diavolul se preface în înger luminos; 76 nu însă ca să se întoarcă 


72 Origen, Deprincipiis, lib. I, cap. VII, 1, apuci Pr. D. Stăniloae, Noţiunea Dogmei ..., p. 543. 

73 Acest aspect este detaliat de părintele profesor în primul volum al tratatului său de 
Teologie Dogmatică Ortodoxă, unde aduce unnătoarea motivaţie: „Credinţa e întemeiată 
pe Revelaţie, dar Revelaţia nu are loc tără credinţă. Acestea sunt complementare. Nu 
credinţa produce revelaţia, dar ea se iveşte dintr-o presimţire a intenţiei Persoanei supre¬ 
me de a Se revela, lăsându-se să se articuleze deplin în momentul revelării Aceluia. E 
ceva analog cu faptul că nu credinţa mea produce revelarea unui semn al meu în ceea ce 
are el intim şi vivicator pentru mine; dar nu e în mine un fel de presimţire şi de aşteptare a 
capacităţii şi dispoziţiei lui de a se revela”. In consecinţă, „temeiul prim al acceptării 
dogmelor e comunicarea lor prin Revelaţia supranaturală, în care realitatea divină perso¬ 
nală presează iniţiativa ei asupra fiinţei umane” - Idem, TDO, voi. I, p. 75-76. 

74 Idem, Noţiunea Dogmei ..., p. 543 

75 Am folosit aici varianta tradusă a Pr. prof. Dumitra Fecioru: Sfântul Chirii al 
Ierusalimului, Cateheza IV, 1 în lucrarea Cateheze, Ed. IBMBOR, Bucureşti, 2003. 

76 II Cor. 11, 14. 

acolo unde era (căci diavolul, pentru că are inima întunecată ca o nico¬ 
vală, nu voieşte să se pocăiască), ci ca să îmbrace cu întunericul orbirii 
şi cu o stare ciumată de necredinţă pe cei care duc o viaţă la fel cu 
îngerii. Mulţi lupi umblă de colo-colo în haine de oi, 77 au îmbrăcăminte 
de oi, dar nu şi unghiile şi dinţii. Sunt îmbrăcaţi într-o piele blândă, înşe¬ 
lând prin înfăţişarea lor pe cei simpli, dar varsă din dinţii lor veninul cel 
ucigător al necredinţei. Avem deci nevoie de har dumnezeiesc, de minte 
trează şi de ochi veghetori ca să nu mâncăm neghina ca grâu şi să ne 
vătămăm din neştiinţă, nici să fim sfâşiaţi luând lupul drept oaie şi nici 
să socotim înger binefăcător pe diavolul pierzător şi să fim înghiţiţi de el, 
căci, spune Scriptura, diavolul «umblă ca un leu căutând pe cine să 
înghită». 78 Pentru aceasta Biserica dă sfaturi, pentru aceasta sunt învăţă¬ 
turile de acum, pentru aceasta se fac citiri din Scriptură”. 79 Identificând 
aceste necesităţi primordiale în misiunea de păstrare a adevărului de 
credinţă, Sfântul Părinte articulează totodată legătura inseparabilă dintre 
„învăţăturile cele drepte şi faptele bune”. 80 „Nici învăţăturile nu-s bine 
primite de Dumnezeu fără fapte bune şi nici faptele bune săvârşite fără 
învăţături drepte nu-s primite de Dumnezeu. Care este folosul de a cu¬ 
noaşte învăţăturile despre Dumnezeu, dar a face, cu neruşinare, desfrâ¬ 
nam? Iarăşi, care-i folosul de a trăi în înfrânare intr-un chip bun, dar a 
huli cu neevlavie? Cea mai mare bogăţie este învăţarea dogmelor; dar 
este nevoie de un suflet treaz pentru că sunt mulţi cei furaţi de filosofia 
şi înşelăciunea deşartă”. 81 

In cea de a IV-a Cateheză baptismală, Sfântul Chilii al Ierusal im ului 
identifică şi analizează cele „zece dogme” fundamentale în viaţa 
credincioşilor botezaţi: 82 1. despre Dumnezeu, 2. despre Hristos, 3. 


77 Mt. 7, 15. 

78 1 Pt. 5, 8. 

79 Cateheza IV, 1. 

80 Părintele Stăniloae observă foarte bine separaţia tenninologică pe care o face 
Sfântul Părinte între dogme şi învăţăturile ce rezultă din „faptele bune". Pe cele dintâi, el le 
numeşte „învăţături drepte” - Vezi: Pr. D. Stăniloae, Noţiunea Dogmei ..., p. 544. 

81 Cateheza IV, 2. 

82 „înainte de a începe explicarea fiecărui cuvânt din Simbol” - spune părintele profesor - 
„Sfântul Chirii arată care sunt pe scurt învăţăturile cuprinse în el, «învăţăturile absolut nece¬ 
sare». întâi trebuie pusă «ca temelie în suflet, prin credinţă, dogma despre Dumnezeu», 
«dogma despre unitatea lui Dumnezeu». Apoi menţionează dogmele: despre îngropare, 
despre înviere, despre înălţare, despre judecata viitoare, despre Sfântul Duh. Ele trebuie 
întemeiate pe Sfânta Scriptură, «nu chiar pe mine, care-ţi vorbesc acestea, să nu mă crezi. 

despre naşterea lui Hristos din Fecioară, 4. despre Cruce, 5. despre 
învierea lui Hristos, 6. despre Sfântul Duh, 7. despre suflet, 8. despre 
trup, 9. despre înviere şi 10. despre Sfintele Scripturi. 83 Privit în an¬ 
samblu, prin acest Simbol, Sântul Chirii al Ierusalimului se găseşte 
parţial în similitudine cu Origen, întrucât „menţionează pe lângă 
«dogmele» înşirate, încă vreo câteva învăţături singure, dar care sunt 
cuprinse în Simbol, foarte probabil pentru că nu se referă la Dumne¬ 
zeu. Acestea sunt învăţăturile despre suflet şi despre trup, adică învă¬ 
ţătura antropologică” (p. 544-545). Deosebirea dintre cei doi intervi¬ 
ne însă în negarea şi, implicit, afirmarea unei învăţături precise a 
Bisericii cu privire la „originea sufletului”. Astfel, dacă Origen soco¬ 
teşte că „nu există o învăţătură stabilită cu privire la originea sufletu¬ 
lui, Sfântul Chirii consideră învăţătură stabilită, teoria că sufletul 
vine în afară de coip şi că «înainte de a veni pe lume, nu avea păcate: 
acum însă păcătuim prin voinţă liberă»” (p. 545). 84 

II.5. Transpunerea apologetică a dogmei la Sfinţii Grigorie 
de Nyssa şi Chirii al Alexandriei 

Formularea dogmei ca „noţiune” şi, mai ales, ca necesitate vi¬ 
ne în urma numeroaselor dispute doctrinare din viaţa Bisericii. Ea se 
găseşte intens exprimată la Sfinţii Părinţi. Sfântul Grigorie de Nyssa, 
unul dintre „dogmatiştii maturi şi minuţioşi ai Bisericii”, 85 aseamănă 


dacă nu vei primi din Dumnezeieştile Scripturi dovada celor ce-ţi vorbesc. Mântuirea noas¬ 
tră din credinţă nu constă în uşurinţa vorbirii, ci în dovezile dumnezeieştilor Scripturi»” - 
Vezi: Pr. D. Stăniloae, Noţiunea Dogmei ..., p. 544. 

83 Prin această expunere. Sfântul Chirii „adresează principalul corpus al învăţăturii 
dogmatice către cei de curând luminaţi (botezaţi), pentru a-i întări în credinţă şi în 
înaintarea ulterioară. Din această lucrare a Sfântului Chirii, cititorul are astăzi infor¬ 
maţii nu doar dogmatice, ci şi istorice” - Vezi: Nikos Matsoukas, op. cit., p. 18. 

84 „Ca om, eşti format din două naturi, alcătuit din suflet şi trup. După cum s-a spus 
cu puţin mai înainte, acelaşi Dumnezeu este şi creatorul sufletului, şi al trupului. 
Cunoaşte că sufletul este liber, este opera cea mai frumoasă a lui Dumnezeu, după 
chipul Făcătorului. Este nemuritor din pricina lui Dumnezeu, care l-a făcut nemuritor. 
Este o fiinţă raţională, incoruptibilă, căci Dumnezeu i-a dăruit aceste însuşiri. Are 
putere să facă ceea ce voieşte. In adevăr, nu păcătuieşti potrivit zodiei în care te-ai 
născut, nici nu faci desfrânare potrivit soartei şi nici nu te silesc, după cum flecăresc 
unii, conjuncţiile stelelor să te dedai la destrăbălări. Pentru ce eviţi să-ţi mărturiseşti 
viciile şi dai vina pe stelele nevinovate?” - Vezi: Cateheza IV, 18. 

85 Nikos Matsoukas, op. cit., p. 18. 


37 




învăţăturile greşite cu bolile, iar combaterea acestora cu vindecarea 
care trebuie să se facă întotdeauna după felul şi intensitatea acestei 
apăsări. Sfântul Părinte imprimă operei sale un caracter catehetic, 
justificându-şi învăţătura mai întâi din perspectivă apologetică. în 
„Marele cuvânt catehetic” trimiterile cu privire la otrava învăţăturilor 
greşite sunt făcute încă de la început, înainte de tratarea principalelor 
teme teologice. în felul acesta, Sfântul Grigorie face trimitere la peri¬ 
colul rătăcirilor iudaice, la răutatea păgânismului, la amăgirile lui 
„Eunomiu, Manes, Marcion, Valentin, Vasilide sau a oricăruia din şiml 
celor ce petrec în credinţe rătăcite”. „întrucât fiecare dintre aceştia au 
vederi deosebite, înseamnă că şi noi va trebui să ducem lupta contra 
fiecăreia dintre aceste credinţe ale lor. Aceasta pentru că totdeauna 
felul bolii ne arată şi pe cel al vindecării. Doar nu putem vindeca cu 
acelaşi fel de leacuri credinţa în mai mulţi zei a păgânilor şi încăpă¬ 
ţânarea iudeilor de a nu crede în Dumnezeu - Fiul Cel Unul-Născut, 
după cum nu putem folosi acelaşi fel de arme pentru a răsturna, în 
minţile pornite pe erezie, închipuirile amăgitoare pe care le rostesc ei 
despre dogmele creştine”. 86 

Un alt mare Părinte al Bisericii, Sfântul Chirii al Alexandriei, 
vorbeşte despre riscurile interpretării greşite a adevărurilor de credinţă, 
desprinse din Dumnezeieştile Scripturi. 87 Astfel, în Comentariul său 
la Evanghelia Sfântului loan Teologul, el aseamănă mintea interpre¬ 
tului cu o secure ce brăzdează înţelesul cel adânc al „lemnului du¬ 
hovnicesc”. Nimerind greşit, tăişul se toceşte în „înţelesuri absurde”, 
adâncindu-se departe de „frumuseţea adevărului”. „Dar ne tulbură 


86 Sfântul Grigorie al Nyssei, Marele cuvânt catehetic , Ed. IBMBOR, Bucureşti, 

2011,p. 11-12. 

87 Părintele Stăniloae a atras atenţia întotdeauna asupra încercării zadarnice de a fora 
adâncimile înţelesurilor dumnezeieşti, fără o raportare personală la acestea. Cunoaşterea 
Sfintelor Scripturi trebuie anticipată mai întâi de o viaţă aleasă, statornicită în Dumnezeu şi 
nu în afara Lui. Orice încercare de teologhisire fără vieţuirea autentică în Hristos, fără expe¬ 
rienţa rugăciunii, are ca rezultat depărtarea de El, generându-se astfel „imposibilitatea de a 
intra în comuniune cu El”. Pe de altă parte, „raportarea la Dumnezeu şi recunoaşterea Sa ca 
Realitate personală absoută rămâne singura posibilitate care ne poate ajuta să înţelegem că 
mai presus de toate, a-L cunoaşte pe Dumnezeu înseamnă să fii împreună cu El” - vezi: 
Nicolae Răzvan Stan, „The Human Mind and the Rnowledge of God according to Father 
Stăniloae”, in The Function and the Limits ofReason in Dogmatic Theology, Papers of the 
third International Symposium of the IAODT, Thessaloniki, 23-26 June 2011, ed. Ion 
Tulcan, Michael Stavou, Peter Bouteneff, Cristinel loja. Arad, 2012, p. 203-204. 

iarăşi ucenicul lui Hristos, zicând: «Nu vă faceţi mulţi învăţători ». 88 
Pe lângă acesta, şi preaînţeleptul Eclesiast, arătând prin ghicitură marea 
greşeală de a învăţa aceasta, zice: «Cel ce crapă lemne, se va primejdui de 
ele de se toceşte securea. Şi de se va toci ascuţişul ei, trebuie îndoită pute¬ 
re ». 89 Aseamănă cu securea ascuţimea minţii, în stare să străbată la cele 
mai dinlăuntru, chiar de este împiedicată de grosimea şi tăria materiei. Iar 
lemne numeşte în mod figurat înţelesurile Scripturii de Dumnezeu insufla¬ 
te, care se arată prin cărţile în care sunt înfăţişate ca un rai duhovnicesc şi, 
pe lângă aceasta, au în ele rodnicia Sfântului Duh. Deci cel ce încearcă să 
descopere lemnele spirituale, adică înţelesurile dumnezeieşti şi tainice ale 
Scripturii de Dumnezeu insuflate, prin lucrarea şi cercetarea cea mai amă¬ 
nunţită şi prin ascuţimea minţii, când îi va scăpa fierul, adică atunci când 
mintea nu va fi condusă, prin înţelegerea adevărată a celor scrise, la pă¬ 
trunderea lor dreaptă, părăsind calea dreaptă, va fi abătut pe calea altei 
înţelegeri decât cea cuvenită. Aceasta pătimind-o, va învârtoşa propriul 
suflet, adică inima sa împotriva lui. Şi puterile rele şi opuse vor amăgi 
mintea celor astfel rătăciţi prin argumente înşelătoare şi strâmbe, nemaiîn- 
găduindu-i să privească spre frumuseţea adevărului, ci stricând-o în mod 
felurit şi convingând-o să se abată spre înţelesuri absurde. Căci « nimeni 
nu zice anatema lui Iisus Hristos» 90 decât în Beelzebuf’. 91 

Cele două poziţii patristice, exprimate în rezumat mai sus, consti¬ 
tuie un veritabil liant între statutul ante-sinodal al dogmei şi coagularea 
învăţăturii de credinţă a Bisericii în cadrul celor şapte Sinoade ecumeni¬ 
ce. Aceasta constituie în fapt esenţa celui de al IlI-lea subcapitol din 
amintitul studiu, 92 semnat de părintele profesor Dumitru Stăniloae, mai 
precis „Aportul dogmatic al Sinoadelor ecumenice”. 

II.6. Hristologia antiohiană de la Efes (431) la Epistola de 
împăcare (433) 

în cele ce urmează, analiza va fi direcţionată spre perioada dintre 
Efes şi Calcedon (431-451), vizând în special parcursul hristologiei 


88 Iac. 3, 1. 

89 Eccl. 10, 9-10. 

90 1 Cor. 12, 3. 

91 Sf. Chirii Al Alexandriei, Scrieri partea a IV-a, Comentariu la Evanghelia Sf. 
Ioan, în PSB 41, traducere, introducere şi note pr. prof. Dumitru Stăniloae, Ed. 
IMBBOR, Bucureşti, 2000, ediţie digitală - Apologeticum, 2005, p. 9. 

92 Pr. D. Stăniloae, Noţiunea Dogmei ..., p. 533-571. 


39 




siriene, până la Epistola de împăcare din 433. în acest sens, ne vom 
folosi de un alt studiu de referinţă al părintelui profesor Dumitru 
Stăniloae, şi anume „Definiţia dogmatică de la Calcedon”, publicat 
în nr. 2-3/1951 al Revistei „Ortodoxia”, la sorocul împlinirii a „1500 
de ani de la Sinodul IV Ecumenic din Calcedon” (p. 295-440). în fapt, 
această alcătuire a jucat un rol esenţial în cercetarea întreprinsă de marele 
nostru dogmatist pentru Moţiunea Dogmei ”, în special pentru perioada 
amintită. Acest lucru este amintit de părintele profesor în studiul său, atunci 
când analizează formularea dogmei hristologice la cele două Sinoade 
ecumenice, 111-IV. Face totuşi menţiunea că „Sinodul 111 ecumenic de la 
Efes, format mai mult din aderenţi ai hristologiei alexandrine, a condamnat 
tendinţa nestoriană, care despărţea în două persoane pe lisus Hristos. 
Episcopatul antiohian a considerat această hotărâre unilaterală, întrucât 
n-a reliefat în acelaşi timp ceea ce e îndoit în Hristos. Cele două parti¬ 
de bisericeşti, din care cea alexandrină accentua mai mult unitatea în 
Hristos, iar cea antiohiană mai mult dualitatea, s-au împăcat încă de la 
433, într-o formulă mijlocie, care îmbina expresiile ambelor părţi, 
vorbind şi de unitate şi de dualitate”. 93 

întreaga polemică este aşezată de părintele Stăniloae la înce¬ 
putul studiului despre „Definiţia Dogmatică de la Calcedon ”, reuşind 
să contureze astfel o prefaţare a parcursului hristologic dintre cele 
două Sinoade ecumenice (III şi IV). Abordarea părintelui profesor 
este susţinută de o minuţioasă analiză istorico-dogmatică, firul eve¬ 
nimentelor derulându-se cronologic, marcat de cele mai multe ori 
prin sesizări pertinente asupra interacţiunii ideologice. Explicaţiile 
sale pendulează astfel între disputele generale, dintre cele două Şcoli 


93 Mai mult, pr. prof. D. Stăniloae arată că întrucât Epistola de împăcare „a fost 
considerată de mulţi alexandrini ca o înfrângere a punctului lor de vedere, deci ca o 
nouă oscilare spre ideea dualităţii în Hristos, s-a dezvoltat între ei tendinţa accentuă¬ 
rii unităţii până la negarea celor două firi în Hristos. Fonnula deplină de împăcare a 
dat-o sinodul IV din Calcedon, care menţinând condamnarea nestorianismului la 
Efes, a completat-o cu condamnarea monofizitismului şi a combinat expresiile ale¬ 
xandrine cu cele antiohiene, într-o unitate de echilibru, cum a făcut şi Sinodul II 
ecumenic în chestiunea Sfintei Treimi. Această formulă redă pe de o parte fidel 
învăţătura revelată, păstrată în conştiinţa Bisericii, îmbrăţişând ambele ei laturi, de 
pe o poziţie mijlocie, pe de alta, prin termenii ei precişi, nu mai lăsă putinţa nici 
uneia din cele două răstălmăciri, contrare învăţăturii despre persoana lui Hristos, 
exagerarea exclusivă a ceea ce e una sau a ceea ce e îndoit în Hristos” - Vezi: Ibi- 
dem, p, 555-556 şi nota 91. 

orientale, Alexandria şi implicit Antiohia, şi cele de nivel personal, 
identificate în raportul dintre Sfântul Chirii şi Nestorie. întotdeauna 
însă viziunea dogmatică primează. în această frumoasă confluenţă, 
părintele profesor Dumitru Stăniloae urmăreşte evoluţia legăturii 
dintre cele două firi ale Logosului înomenit, dumnezeiască şi ome¬ 
nească, unite ipostatic în Persoana Sa desăvârşită. De fiecare dată, 
viziunea sa ortodoxă se dovedeşte a fi tranşantă şi extrem de precisă, 
conferind claritate întregii abordări. „Unirea dumnezeirii şi omenităţii în 
lisus Hristos” - notează părintele profesor - „în aşa fel încât niciuna 
din ele să nu se schimbe, dar totuşi lucrările omeneşti să fie ale aceluiaşi 
subiect al firii dumnezeieşti, adică ale lui Dumnezeu Cuvântul, e un 
mister neînţeles. Antiohienii, în tendinţa lor de a înţelege taina, au des- 
trămat-o, reducându-o la o combinare de persoane. Apolinarie, din ace¬ 
eaşi tendinţă, a destrămat-o şi el, reţinând din fire numai un trup pasiv, 
în care locul minţii conducătoare şi gânditoare îl avea Cuvântul. Toate 
acţiunile spirituale manifestate prin trup erau astfel din Dumnezeu”. 

Peste întreaga polemică, părintele Stăniloae aşează autoritatea 
Sfântului Chirii al Alexandriei, care „şi-a dat seama că hristologia 
lui, care uneşte deplin şi distinge deplin dumnezeirea de omenitate în 
Hristos, care împreună aceste afirmaţii, e o hristologie a tainei. Câtă 
vreme hristologia apolinaristă, care sacrifica dualitatea în favoarea 
unităţii, şi cea antiohiană, care sacrifica unitatea în favorul dualităţii, 
sunt hristologii ale unei simplificări unilaterale, nedialectice, incapa¬ 
bilă să cuprindă complexitatea acestei învăţături fundamentale a creş¬ 
tinismului. De câte ori grăieşte despre «improprierea trupului» şi a 
actelor omeneşti de către Dumnezeu Cuvântul, Sfântul Chirii o de¬ 
clară «negrăită», «mai presus de minte». Făcând abstracţie de câteva 
expresii nepotrivite, Sfântul Chirii a tălmăcit just învăţătura creşti¬ 
nismului. Hristologia lui a rămas hristologia răsăritului până azi”. 94 

II.7. Parcursul hristologiei antiohiene în „definirea dogmei” 

Trecând în latura antiohiană a polemicii, părintele profesor 
arată că una dintre învinuirile aduse de Nestorie hristologiei Sfântu¬ 
lui Chirii al Alexandriei, ca revers la anatematismele sale, a fost „că 
face dumnezeirea pătimitoare, prin faptul că atribuie Cuvântului 


94 Idem, Definiţia dogmatică ... , p. 302-303. 

actele omeneşti”. 95 Alături de ereziarh, apare în primă instanţă vocea 
antiohienilor, care l-au acuzat de „apolinarism”. 

întregul demers al reprezentanţilor Şcolii Antiohiene s-a sprijinit 
pe însemnările episcopului Andrei de Samosata. Acestea s-au făcut 
în numele tuturor susţinătorilor lui Nestorie, din încredinţarea lui 
loan de Antiohia, cuprinzând în sine o lucrare epistolară de combatere 
a celor „12 anatematisme”, investită cu autoritatea „Răsăritenilor”. 
Caracterizată de o atitudine vehement antichiriliană, scrisoarea a 
ajuns să acuze hristologia alexandrinului de arianism, apolinarism şi 
chiar eutihianism. 96 

O a doua variantă a epistolei antiohienilor, de data aceasta mult 
mai vehementă, i-a aparţinut episcopului Teodoret de Cir. Dată fiind 
simpatia pe care o avea faţă de persoana şi opera ereziarhului Nestorie, 
cu care fusese coleg şi prieten în Şcoala din Antiohia, el a încercat să 
găsească cu orice preţ latura slabă a hristologiei chiriliene. Formularea 
sa, mult prea intransigentă, nu a fost acceptată de loan al Antiohiei, 
liderul taberei siriene, pentru a fi trimisă către Sfântul Chirii în numele 
episcopilor orientali. în locul ei a fost preferată varianta lui Andrei de 
Samosata, mult mai ponderată şi potrivită în relaţia cu alexandrinul. 
Răspunsul Sfântului Părinte a fost unul la fel de moderat, urmărind 
să-i câştige pe contestatari de partea sa, pentru condamnarea definitivă a 
lui Nestorie, după cum consemnează pr. prof. Dumitru Stăniloae: 
„Chirii în general nu atacă, ci se apără. Atacă numai când este nece¬ 
sar apărării. Nu voia să-şi facă noi duşmani, ci voia să-i câştige de se 
poate şi pe antiohieni împotriva lui Nestorie la Efes. El se fereşte să 


95 Ibidem, p. 317. 

96 Teologul englez Anthony N.S. Lane face un rezumat al acuzelor aduse de antiohi¬ 
eni cu privire la hristologia Sfântului Chirii, cunoscută acestora prin intermediul 
celor 12 anatematisme. Din întreaga polemică, el consideră a li definitorii trei capete 
de acuzaţie: „1. - Cuvântul nu este cu adevărat Dumnezeu, fie din cauză că este 
schimbător şi aflat în suferinţă, fie că este despărţit de Tatăl (aceasta e arianismul) 2. 
- umanitatea lui Hristos este incompletă, fie din cauză că e preschimbată în dumne¬ 
zeire, fie pentru că un element al firii umane lipseşte (acesta e apolinarismul). 3. - 
dumnezeirea şi umanitatea lui Hristos se confundă între ele (ideologie numită mai 
târziu eutihianism). Cu alte cuvinte, antiohienii îl acuză pe Chirii de trei din cele 
patru erezii condamnate la Calcedon. a patra fiind nestorianismul de care nu e acu¬ 
zat!” - Vezi: Anthony Lane, „Cele douăsprezece anatamatisme ale lui Chirii: un 
exerciţiu de moderaţie teologică”, în lucrarea Erezie şi Logos. Contribuţii româno- 
britanice la o teologie a postmodemităţii , Ed. Anastasia, 1996, p. 31. 

facă reproşuri hristologiei antiohiene în ceea ce are bun, anticipând sfârşitul 
împăciuitor de care va da dovadă cu ocazia împăcării de la 433 ... Lupta 
lui Chirii de a dezvinovăţi hristologia sa, rezumată în cele 12 anatematisme, 
de acuza de apolinarism, a fost cea mai grea şi cu cele mai î ns emnate 
urmări pentru Biserică. Dacă el ar fi pierdut această luptă, nu s-ar fi mai 
putut afirma de creştinătate că Fiul lui Dumnezeu a pătimit pentru noi şi 
ne-a mântuit. Atacurile antiohienilor n-au fost nici ele fără folos, căci l-au 
silit pe Chilii însuşi să şi le lămurească în mod stăruitor, deoarece unii 
credeau că ele cuprind ideea pătimirii lui Dumnezeu. Iar prin aceasta ele 
s-au putut impune neîmpiedicat în toată Biserica. Lupta în jurul anatema- 
tismelor lui Chirii, «a mărului de ceartă», a fost evenimentul decisiv al 
disputelor hristologice”. 97 

în decursul disputelor hristologice, numărul simpatizanţilor 
nestorieni a variat în funcţie de aplicarea deciziilor sinodale. Dacă la 
început, printre prietenii ereziarhului se numărau 68 de episcopi, care 
au cerut insistent la Efes aşteptarea delegaţiei antiohiene pentru a 
participa la lucrările sinodale, numărul acestora a scăzut la 43 în 
prima sesiune, doar 15 dintre ei reuşind în cele din urmă să se menţină 
în demnitatea arhierească. Momentul decisiv l-a constituit „Epistola 
de împăcare” din 433, semnată de majoritatea episcopilor sirieni. 

Cei care au refuzat comuniunea, menţinându-se pe vechie poziţii, 
nu au ezitat să proclame ortodoxia doctrinei nestoriene: „Dacă cineva 
ar putea să arate că Nestorie gândeşte sau a gândit în contradicţie cu 
profeţii, apostolii sau evangheliştii noi îi anatematizăm învăţătura şi 
chiar pe el, pe care noi am citit-o în multe din cărţile sale”. 98 Beneficiind 
din plin de sprijinul prietenilor săi, Nestorie nu a renunţat la luptă, 
încercând să-şi arate nevinovăţia. în demersul său apologetic, el pleacă 
de la acuzele principalelor voci patristice, încercând să-şi justifice 
poziţia şi principiile hristologice. lată mărturisirea sa: „Nu îi puteţi 
învinui pe aceşti oameni pe care i-aţi ales să fie împotriva mea şi să 
mă acuze. Spune atunci Ambrozie, ce înseamnă să ocroteşti pe cel 
asuprit? Nu lua seama la gurile calomniatorilor şi nu condamna sângele 
nevinovat înainte de a mă înţelege. Eu am spus că materia s-a născut 


97 Pr. D. Stăniloae, Definiţia dogmatică ..., p. 329-330. 

98 Scrisoarea lui Alexandru de Mabboug către Acaciu de Bereea, apud Re- 
vue de L ’Orient Chretien , dirigee par R. Graffin et F. Nau, Deuxieme Serie, Tome 
VI, Voi. 16, 1911, p. 2-3. 

din Fecioara Maria şi nu Dumnezeu Logosul, căci mărturisesc că este 
nefăcut şi necreat. Toţi s-au ridicat împotriva mea precum săbiile şi nu au 
voit să asculte cuvintele mele şi pentru aceasta te cheamă să depui mărtu¬ 
rie. Nu de moarte îmi este frică, mie care am fost dintotdeauna calomniat, 
ci de a fi condamnat ca necredincios ... Ce spui tu despre acestea, dumne¬ 
zeiescul Grigorie? Ce gânduri ai tu? Eu te întreb acestea nu pentru a-i 
ignora, ci pentru că în numele tău au voit să ascundă adevărul. Ştii tu ceva 
despre Acela care este de la Duhul Sfânt şi din Fecioara Maria, care a 
crescut şi s-a întărit, nu cu prosoponul, ci cu esenţa? ... Vorbeşte şi tu, o 
Sfmte Atanasie, căci şi tu ai îndurat asemenea mie nenumărate calomnii 
din partea arienilor pentru apărarea tradiţiei Logosului înomenit. Ce poţi 
spune tu despre Cel ce S-a născut «de la Duhul Sfânt şi din Fecioara Ma¬ 
ria»? S-a născut El după natură şi nu după natura prosoponului din care 
rezultă unirea? Noi spunem că El este Unul, Fiul care S-a născut din Sfânta 
Fecioară şi nu altul. Insă Cel care S-a născut este Hristos”. 99 

Pe de altă parte, Sfântul Chirii şi-a continuat ofensiva, încercând 
să-i convingă pe episcopii antiohieni de faptul că lupta pe care o ducea nu 
era împotriva unei persoane, ci numai pentru triumful adevărului, al orto¬ 
doxiei şi al păcii. 100 Această justificare reiese în primul rând din rândurile 
corespondenţelor purtate în această perioadă cu sinodalii efeseni cu care 
împărtăşea în mare aceleaşi convingeri hristologice, precum şi din conţi¬ 
nutul tratatului său polemic „împotriva blasfemiilor lui Nestorie”. Iată ce-i 
scrie episcopului Acaciu de Mitilene, apărându-se într-un fel de învinuirile 
apolinariste imputate de episcopii antiohieni: 101 „Chiar dacă predicăm că 
s-a săvârşit unirea celor două firi, mărturisim limpede pe Unul Ffristos, pe 
Fiul cel Unul, pe Unul Domn. Căci Dumnezeu trup S-a făcut după 
Scripturi ... Intr-adevăr Una este Persoana Cuvântului, dar ştim că ea s-a 
întrupat şi s-a făcut om”. 102 


99 Cuvinte către Ambrozie, Grigorie şi Atanasie publicate parţial în Revue de L 'Orient 
Chretiene, tome VI, voi. 16, 1911, p. 9 -10. 

100 Leo Donald Davis, The First Seven Ecumenical Counciles (325-787). Their History 
and Theology, Ed. Michael Glazier, USA, 1987, p. 161. 

101 Analiza şi comentariul asupra acestor texte se găseşte publicat în studiul Prof. N. 
Chiţescu, „Fonnula o singură Fire întrupată a Logosului lui Dumnezeu”, în Ortodo¬ 
xia, nr. 3/1965, p. 300-303. 

102 La aceste cuvinte, Prof. Chiţescu notează: „Sfântul Chirii arată că el n-a învăţat 
nici ca Arie, nici ca Apolinarie, nici n-a propovăduit că Cuvântul lui Dumnezeu S-a 
schimbat în trup, ori că, dimpotrivă, trupul S-a transformat în fire dumnezeiască” - 
Vezi: PG 77, 192, 193, 194, apud Ibidem, p. 300-301. 

Deşi o mare parte din episcopii sirieni au rămas fideli ideilor 
nestoriene, între ei numărându-se şi Fericitul Teodoret al Cirului, refuzând 
categoric dialogul, latura moderată, în frunte cu loan al Antiohiei, şi-au 
arătat deschiderea spre dialog. Rezolvarea a venit în anul 433, când 
tabăra sirienilor moderaţi, în frunte cu loan al Antiohiei, a decis să 
accepte definitiva condamnare a lui Nestorie ca eretic şi implicit a 
învăţăturii sale greşite cu privire la cele două firi ale Mântuitorului 
Hristos şi la calitatea Sfintei Fecioare ca Născătoare de Dumnezeu 
(©soxoKoq). în această mărturisire era inclusă şi recunoaşterea lui 
Maximian ca episcop de Constantinopol. 103 Toate aceste aspecte au 
fost consemnate în „Epistola de împăcare”, pecetluită prin acordul 
ambelor părţi în folosul unităţii Sfintei Biserici şi ortodoxiei credinţei 
creştine. Iată conţinutul acestei mărturisiri: „îl mărturisim, aşadar, pe 
Domnul nostru lisus Hristos, Fiul lui Dumnezeu, Cel Unul Născut, 
Dumnezeu adevărat şi Om adevărat din suflet raţional şi trup, înainte 
de veci născut din Tatăl după Dumnezeire, iar în zilele de pe urmă, 
pe Acelaşi, pentru noi şi pentru a noastră mântuire, care s-a născut 
din Maria Fecioara după omenitate, pe Acelaşi deofiinţă cu Tatăl, 
după Dumnezeire şi de o fiinţă cu noi, după omenitate. Căci s-a făcut 
unirea a două firi (duo yap cpvascov evooiq ysyovs). De aceea, mărturi¬ 
sim Un Hristos, Un Domn şi Un Fiu. După acest înţeles al unirii 
neamestecate (vţv zrjq aooyxozoo svcooecog svvoiav ), mărturisim pe 
Sfânta Fecioară Născătoare de Dumnezeu, pentru că Dumnezeu Cu¬ 
vântul S-a întrupat şi S-a făcut om, şi-a unit Sieşi, încă de la zămisli¬ 
se, trupul luat din ea. Iar de cuvintele evanghelice şi apostolice des¬ 
pre Domnul, ştim că bărbaţii cuvântători de cele înalte pe unele le 
socotesc comune, ca ale unei singure persoane, pe altele le împart ca 
ţinând de două firi, pe cele vrednice de Dumnezeu, atribuindu-le 
Dumnezeirii lui Hristos, iar pe cele umilite, omenităţii Lui”. 104 

După semnarea acestei declaraţii, Sfântul Chirii a exclamat: 
„Să se bucure cele cereşti şi să salte cele pământeşti, căci zidul des- 
părţiturii a fost doborât la pământ”. 105 El era convins că afirmarea 
theotokiei Maicii Domnului reprezenta rezolvarea mult dezbătutelor 

103 Pr. D. Stăniloae, Definiţia dogmatică ..., p. 366. 

104 Mansi, t.V. p. 303, Charles Joseph Hefle, A History of The Church, Form the 
Original Documents, voi. III, A.D. 431 to A.D. 451. T. & T. Clark, Edimburgh, 
1883, p. 130 - 131;Pr. D. Stăniloae, Definiţia dogmatică p. 366-367. 

105 Leo Donald Davis, The First Seven Ecumenical Counciles ...,p. 162. 

probleme şi neînţelegeri. Această convingere era susţinută de afirma¬ 
ţia că „Trupul Mântuitorului Hristos nu a venit din ceruri, ci din Fe¬ 
cioara Maria”, Emanuel fiind aşadar „Dumnezeu cu noi, după cele 
ale trupului”, „Domnul Iisus Hristos, Dumnezeu adevărat şi Om 
adevărat, trebuie recunoscut ca o singură Persoană, întrucât cele două 
naturi s-au unit într-o legătură inefabilă”. 106 

II.8. Concluzii 

Inepuizabilă şi plină de înţelesuri adânci, teologia părintelui 
profesor Dumitru Stăniloae constituie un veritabil vehicul de evaluare 
doctrinară. în rândurile însemnărilor sale îşi găsesc locul, sunt analizate 
şi expuse cele mai importante probleme din viaţa Bisericii. între acestea, 
se regăseşte şi procesul de apariţie şi definire a „noţiunii de dogmă”, 
element primordial în evaluarea principalelor direcţii doctrinare din 
primele veacuri creştine. Capitolul de faţă încearcă să ofere o radiografie 
sistematică asupra formării şi definirii noţiunii de dogmă. Prima parte 
oferă astfel o descriere a apariţiei dogmei în viaţa Bisericii, în s umând 
indispensabilele justificări biblico-patristice, dar şi poziţiile unor teologi 
ortodocşi de referinţă. Cea de a doua parte se fundamentează pe bristologia 
antiohiană de după cel de al treilea Sinod ecumenic, de la Efes (431), 
până la Epistola de împăcare (433). Această perioadă, constituie un 
element esenţial în înţelegerea corectă a hristologiei siriene, disociate 
de aplecările dioprosopiste ale unor reprezentanţi din Şcoala Antiohiană, 
cum ar fi Diodor de Tars, Teodor de Mopsuestia, Nestorie şi chiar 
Teodoret de Cir. în consecinţă, abordarea de faţă are menirea de a 
aşeza laolaltă, într-o continuitate logică, „noţiunea dogmatică” şi 
„definirea dogmei”. 


106 Ibidem. 

III. POTENŢAREA APOLOGETICĂ A SENTIMENTULUI 
RELIGIOS ÎN PERSPECTIVA CUNOAŞTERII LUI 
DUMNEZEU 


III.1. Introducere 

Problematica „religiei”, ca legătură dinamică şi permanentă 
dintre natural şi supranatural, transcendent şi imanent (din latinescul 
religo, -are, prin urmare a lega, a rele ga), 107 într-un cuvânt legătura 
intimă dintre Dumnezeu şi om, este una dintre dominantele funda¬ 
mentale ale raportului pe care teologia îl dezvoltă cu celelalte planuri 
filosofice, culturale sau ştiinţifice. Religia este, prin urmare, coexis¬ 
tentă cu omul, având un caracter intern şi totodată extern. Ea este 
potenţată sub metamorfoza simbolismului religios, manifestându-se 
„în viaţa de zi cu zi a oamenilor”, 108 reflectată în mod concret în artă, 
în mitologie, în cultură sau ştiinţă. Mai mult decât toate, religia se 


107 în latina clasică, termenul religare apare sub mai multe etimologii: 1. atenţie 
sporită, scrupuloasă sau conştientă; 2. sentiment religios, crez pios; 3. sentiment de 
respect, de venerare, cultic; 4. convingere religioasă, credinţă, religie în sine; 5. 
practici religioase, cult; 6. respect (venerare) care înconjoară anumite lucruri, sfinţe¬ 
nie, caracter sacru; 7. angajament sacru; 8. ceea ce face obiectul cultului, lucru 
venerat, lucru sfânt, obiect sfinţit; 9. teama de a pierde legătura cu divinitatea, 
conştiinţa de a fi în păcat faţă de religie, sau mai degrabă stare de păcătoşenie, de 
vinovăţie religioasă, care nu se poate îndrepta decât prin pocăinţă; 10. consacrare 
religioasă care face ca un lucru să aparţină divinităţii, fără a putea rămâne într-o 
incidenţă profană (vezi: F. Gaffiot, Dictionnciire ilustre latin-franqais. Paris, 1934, â 
ces mot, en Dictionnciire de Theologie Chatolique, voi. 13 B. 2183). 

108 Pr. lect. dr. Adrian Boldişor face o analiză completă asupra acestui subiect în studiul 
său Concepte deschise: Simbolul între Istoria Religiilor şi Teologie. Mircea Eliade - 
Alexander Schmemann, publicat în volumul „Concepte deschise”, Ed. Academiei 
Române, Bucureşti, 2014. Din analiza sa reiese că „simbolismul religios a trezit mereu 
interesul cercetătorilor din domenii diferite de activitate, lumea întreagă reprezentând un 
mare simbol ce trebuie să fie descifrat. în dorinţa de a înţelege sensurile universului 
înconjurător, oamenii de ştiinţă au folosit descoperirile din domenii conexe pentru a-şi 
formula propriile teorii. în acest sens, se pot realiza conexiuni pertinente între felurile 
în care istoricul religiilor Mircea Eliade şi teologul ortodox Alexander Schmemann 
au definit simbolul şi felul în care acesta este prezent în viaţa de zi cu zi a oamenilor, 
redefinind astfel şi strânsa legătură ce există între istoria religiilor şi teologie ca 
discipline de studiu academic” (p. 234). 

regăseşte în ideile, gândurile şi trăirile interioare ale omului. „După 
cum sufletul şi trupul sunt unite laolaltă în om, la fel şi aceste elemente 
sunt adunate împreună într-o singură idee. După cum activitatea sufletu¬ 
lui este dependentă de simţuri, manifestându-se prin organele trupului, 
la fel şi ideea de religie capătă cu prisosinţă expresie în latura externă a 
cultului care, la rândul său, este întărit şi cultivat de viaţa liturgică”. 109 

în viziunea filosofilor antici, înţelesul etimologic al termenului se 
referă mai degrabă la anumite preocupări formale ale intelectului omenesc. 
Cicero spune, de pildă, că verbul religere desemnează în sens propriu 
preocuparea de „a reciti, a studia cu luare aminte, a pune la o parte 
pentru o anumită întrebuinţare, a deosebi ceva de lucrurile ordinare, iar 
în sens figurat: a se raporta către cineva cu deosebită atenţie şi respect, 
a venera. Atitudinea sa este, în parte, justificată de faptul că în acea 
perioadă termenul nu-şi găsise încă cea mai potrivită articulare senzua¬ 
lă în domeniul spiritual. Aşa se face că „în unele părţi, el defineşte 
religiunea ca o abordare provenită din frică, în altele zice că religiunea 
e îngrijirea şi cultul care se aduce zeilor sau şi pietatea”. 

între scriitorii creştini din primele veacuri, Arnobius de Sicca 
este cel mai aproape de această perspectivă, la care adaugă o per¬ 
spectivă interioară asupra cultului. în înţeles teologic, el defineşte 
religia ca legătură vie şi conştientă a omului cu Dumnezeu. Lactanţiu 
este primul dintre scriitorii creştini care impune acest înţeles. După 
el, „cu această condiţie ne naştem ca să arătăm supunerea cuvenită 
lui Dumnezeu, care ne-a născut. Pe Dânsul să-L ştim, Lui să-l ur¬ 
măm. Suntem legaţi de Dumnezeu cu unirea cinstirii ( deo religate 
sumus), de unde îşi primeşte nume însăşi religia (religia), iar nu de la 
cuvântul relegendo, cum explică Cicero”. 110 

în acelaşi consens se exprimă şi Fericitul Augustin, care zice 
că „Dumnezeu este izvorul fericirii noastre şi scopul aspiraţiilor 
noastre. Pe Dânsul alegându-L, sau mai bine zis realegându-L (de 
unde se pare că şi religia şi-a luat numele), noi prin iubire tindem 
către El”. Fericitul Părinte statorniceşte această legătură în sufletul 
omului, asemenea unei chemări spre care este permanent atras în 

109 Paul Schanz, A Christian Apology, voi. I: God and nature, translated by Rev. 
Michal F. Glancey and Rev. Victor J. Schobel, fourth revision edition, Ed. Pustet & 
Co., Ratisbon, Rome, New York, Cincinnaty, 1891. p. 74. 

110 Institutiones divinae. Cartea IV. apud Pr. Ioan Mihalcescu, Curs de Teologie 
Fundamentală sau Apologetică, voi. I, Librăria Pavel Sura, Bucureşti, 1932, p. 47-48. 

virtutea calităţii sale de „chip al lui Dumnezeu”. De aici izvorăşte şi 
raportarea cultică la Părintele Creator, de care suntem cu toţii legaţi 
ontologic. „Mare eşti. Doamne, şi cu adevărat vrednic de laudă! ex¬ 
clamă el. Mare este puterea Ta, iar înţelepciunea Ta nu poate fi mă¬ 
surată. Şi totuşi, un om, o nemăsurată frântură din zidirea Ta, vrea să 
te slăvească! Un om purtând asupra sa datul morţii, purtând mărturia 
că Tu te împotriveşti celor trufaşi. Şi totuşi, un om, o neînsemnată 
frântură din zidirea Ta, vrea să Te slăvească. Tu l-ai îndemnat să-şi 
afle bucuria lăudându-Te pe Tine, căci pentru Tine ne-ai zidit , iar 
inima noastră este neliniştită până să-şi afle odihna în Tine”. ni 

înţelegem de aici că scopul religiei nu este numai unul posibil, 
ci mai cu seamă unul necesar, întrucât „prezenţa în sufletul omenesc 
a sentimentului religios, ca parte constitutivă a lui, indică necesitatea 
psihologică, după cum aspiraţiile către absolut şi divin ale acestui 
suflet implică necesitatea metafizică a religiei ... Fără religie, n-ar 
exista societatea, căci omul, înainte de a fi un animal social, cum îl 
definea Aristotel, e unul religios, cum îl defineşte antropologia mo¬ 
dernă, care face din sentimentul religios punctul de separaţie dintre 
umanitate şi animalitate”. 112 Aşadar, nu se poate vorbi despre religie 
ca despre ceva adăugat ulterior fiinţei umane, întrucât este dintru 
început sădită întru dânsul, ca realitate existenţială şi în acelaşi timp 
indispensabilă vieţii sale. Denaturarea acestei legături se justifică din 
punct de vedere teologic în contextul păcatului strămoşesc, prin care 
s-a întunecat chipul lui Dumnezeu în om şi s-a alterat adevăratul sens 
al libertăţii sale. Imphcaţiile sau consecinţele acestei denaturări relaţionale 
s-au moştenit din generaţie în generaţie, infiltrându-se în fiinţa, existenţa 
şi manifestarea popoarelor lumii. Cu toate acestea, Dumnezeu nu a 
dispărut definitiv din conştiinţa lor, făcându-Se simţit prin reminiscenţele 
revelaţiei primordiale. „în sprijinul acestei teze, spune profesorul 


111 Sf. Augustin, Confesiuni, Cartea I, cap. 1, traducere din limba latină, introducere 
şi note de Eugen Munteanu, Ed. Nemira, Bucureşti, 2010, p. 49. în capitolul II al 
primei cărţi din Confesiunile sale, Fericitul Augustin vorbeşte despre lucrarea lui 
Dumnezeu în interiorul omului. Această incidenţă divină asupra sufletului omenesc 
este înţeleasă de Fericitul Augustin în sens de ,fiinţare lăuntrică”, ca sursă a exis¬ 
tenţei omeneşti. „Aş spune deci că eu nu aş fiinţa, Dumnezeul meu, nu aş fiinţa 
deloc, dacă Tu n-ai fiinţa în mine. Sau, mai degrabă, n-aş fiinţa dacă nu aş fiinţa în 
Tine, Cel de la care, prin care şi întru care toate fiinţează!”. 

112 Ioan Gh. Savin, Apărarea credinţei. Tratat de apologetică, ediţie îngrijită de 
Dora Mezdrea, postfaţă de Aurel Savin, Ed. Anastasia, Bucureşti, 1996, p. 21. 

Ioan Savin, stau constatările făcute de istoria religiilor, care arată că 
şi popoarele cele mai decăzute şi cu formele religioase cele mai degra¬ 
date păstrează amintirea unei virtuţi sociale mai bune şi a unei religii 
superioare. Acestei stări de degradare i-a urmat cu timpul o stare de 
ridicare către religii din ce în ce mai rafinate, trecând de la religiile 
naturale la cele antropomorfe, pentru a ajunge apoi la religia revelată 
şi absolută a creştinismului, care a apărut când a fost «plinirea vremii». 
Deci o revelaţie primordială, căreia i-a urmat o degradare şi apoi o 
treaptă de ridicare cu ajutorul revelaţiei naturale şi supranaturale 
până la revelaţia deplină din religia creştină, este calea de la originea 
ei până la creştinism”. 113 

De la coordonatele primare ale sentimentului religios, aşezat 
adeseori sub auspiciile lui „misterium tremendum ”, raţionalismului 
pragmatic, inciscenţei sau oscilaţiilor ineiste dintre sacru şi profan, 114 
această inepuizabilă capacitate ontologică ajunge, în lumina revelaţi¬ 
ei divine, la stadiul de „dependenţă fiinţială a omului în raport cu 
Dumnezeu, pe care o întâlnim în creştinism”. Din încărcatul proces 
de şlefuire, identificare şi definire a fiinţei, originii şi manifestării 
sale, religia a păstrat conştiinţa a două aspecte structurale: pietatea 
(sub aspect interior-subiectiv) şi cultul extern (ca manifestare obiectivă). 
Unitatea lor „stă la baza religiei şi permite omului să se angajeze ca să 


113 Ibidem, p. 22-23. 

114 O foarte utilă şi cuprinzătoare viziune asupra teoriilor despre originea religiei o 
putem desprinde din lucrarea „Apologetica raţional-duhovnicească” a părintelui 
profesor Dumitru Popescu. în abordarea sa, părintele profesor completează expune¬ 
rea clasică printr-o serie de consideraţii teologice, evaluate în duhul tradiţie ortodo¬ 
xe. în acest sens, dincolo de clasicele teorii despre fiinţa şi originea religiei (evo¬ 
luţioniste, raţionaliste sau nativiste, la care adaugă şi teoria ineistă a lui Mircea 
Eliade), părintele Dumitru Popescu aşează logica iconică a „chipului lui Dumne¬ 
zeu" din om. „Este adevărat că păcatul strămoşesc a afectat grav fiinţa omului, dar 
n-a desfiinţat chipul lui Dumnezeu în om. Mintea omului s-a întinat, astfel că omul a 
ajuns să se închine creaturii, în loc să se închine Creatorului. Vechiul Testament a 
pus capăt idolatriei şi a arătat omului că Dumnezeu nu Se confundă cu lumea, fiind¬ 
că în timp ce lumea este creată dc Dumnezeu, Dumnezeu însuşi rămâne necreat din 
eternitate. Iar Noul Testament ne-a arătat că Mântuitorul Iisus Hristos este «Dumne¬ 
zeu întrupat, care S-a coborât la om ca pe om să-l înalţe la Dumnezeu». Domnul 
Hristos ne-a răscumpărat pe noi din osânda păcatului şi ne-a trecut în împărăţia 
iubirii lui Dumnezeu”, (vezi aici Pr. prof. acad. dr. Dumitru Popescu, Apologetica 
raţional-duhovnicească a Ortodoxiei, Ed. Cartea Ortodoxă, Alexandria, 2009, p. BI¬ 
ST). 

trăiască legătura lui cu Dumnezeu în totalitatea fiinţei sale psihologice. 
Căci, din punct de vedere sufletesc, omul participă prin raţiune la 
cunoaşterea religioasă a lui Dumnezeu, prin voinţă ia parte la înde¬ 
plinirea normelor morale divine, iar prin sentiment contribuie la spo¬ 
rirea iubirii către Dumnezeu, lucrând la săvârşirea faptelor cerute de 
legea morală din trup. Astfel, sufletul şi trupul sunt parte integrantă 
în viaţa religioasă a omului, fiindcă chipul lui Dumnezeu din om 
îmbrăţişează adevărata lui fiinţă ”. 115 

III.2. Religia „Vechiului Legământ” 

Dumnezeu a pregătit progresiv momentul restaurării chipului 
omenesc în Sine, revigorând totodată şi conţinutul adevăratei libertăţi. 
Pentru aceasta S-a descoperit în mijlocul „poporului ales ”, activând 
din nou gemenele sentimentului religios, pe care omul îl păstrase 
după căderea în păcat. Această relaţionare legitimă este subliniată în 
tradiţia semitică a Vechiului Testament prin cuvântul „berit”, 116 care 
înseamnă legământ. în felul acesta, legământul vechilor iudei caută 
întotdeauna, în conţinutul său autentic , 117 raportarea personală la Yahve. 


115 Ibidem, p. 37-38. 

116 Tradus adliteram, ca „înţelegere sau contract dintre două părţi ”, termenul berit se apro¬ 
pie etimologic de cuvântul akkadian biritu - „încătuşare”. In context biblic, berit este exem¬ 
plificat în mai multe tablouri sugestive pentru istoria poporului ales: legământul cu Noe (cf. 
Fac. 6, 18; 9, 8-13) sau „tăierierea împrejur” a celor de parte bărbătească - ca poruncă dată 
de Dumnezeu lui Avraam ca „semn al legământului ’ - ot (cf. Fac. 17). Cel mai important 
legământ al Vechiului Testament este statornicit pe Muntele Sinai, unde Moise primeşte 
„Tablele Legii” din „mâna lui Dumnezeu” (cf. leş. 19-24). .Acest legământ este în general 
înţeles ca reînnoire şi expresie a legământului lui Avraam cu Dumnezeu”. Mai mult, se 
poate spune chiar că acest .Legământul sinaitic dintre om şi divinitate este legământul biblic 
prin excelenţă. Poartă întru sine tot conţinutul Legii Vechi. Textul subliniază natura volunta¬ 
ră a legământului în sine. Locul principal îl are teofania, fiind secundată de prevederile 
legislative, copiii lui Israel sunt chemaţi să-şi exprime consimţământul. Consimţământul lor 
este ulterior marcat de acte cultice - începutul jertfelor, stropirea poporului cu sângele lor, 
masa consumată de Moise şi de cei mai vârstnici - menite să pecetluiască acest legământ. 
După ce legământul este încheiat, Moise este îndemnat să urce pe munte pentru a primi 
tablele de piat/ă, cunoscute ca tablele legif' (cf. The Encyclopedia of Judaism, Editor in 
Chief Geoftrey Wigoder, Macmillan Publising Company, New York, Colier Macmillan 
Publishers, London. 1989, p. 181-182). 

117 Dc aceea, în iconomia dumnezeiască, legământului statornicit pe Muntele Sinai nu are 
caracter juridic, fiind un „legământ al dragostei, care dovedeşte iubirea credincioasă, iertătoa- 

Este în fapt „actul final prin care Domnul pecetluieşte o relaţie de apăra¬ 
re, pe care El a iniţiat-o şi căreia i-a stabilit garanţiile ”. 118 „Iar după ce a 
asfinţit soarele şi s-a făcut întuneric, iată un fum ca dintr-un cuptor şi 
pară de foc au trecut printre bucăţile acelea. în ziua aceea a încheiat 
Domnul legământ cu Avraam, zicând: Urmaşilor tăi voi da pământul 
acesta de la râul Egiptului până la râul cel mare al Eufratului ”. 119 

Legătură dintre creat şi necreat se conturează în concepţia popomlui 
ales prin simbolismul „focului dumnezeiesc”. Este contextul în care se 
conturează susţinerea şi definirea raporturilor interpersonale, împinse mai 
departe spre cunoaşterea lui Dumnezeu. Aceasta 120 însoţeşte şi co nf irmă în 
primă instanţă conţinutul ontologic al firii umane, completându-se astfel 
apropierea dintre Dumnezeu şi poporul ales. Pe Muntele Horeb, Moise 
îl descoperă pe Dumnezeu în „rugul aprins ”, 121 arătându-se astfel cum şi 
în ce stare trebuia să recepteze omul legământul dumnezeiesc. Deşi 
nearzător înainte de primirea legii, simbolizând imaginea veşniciei 
dumnezeieşti, focul sacru devine arzător în clipa statornicirii Legă¬ 
mântului, fomiând astfel cadrului perfect pentru lucrarea teofaniilor } 22 Şi 


re, dătătoare de viaţă a lui Dumnezeu ( hesed )”. (cf. Maurice Cocagnac, Simboluri biblice. 
Lexic teologic, traducere din franceză Mihaela Slăvescu, Ed. Humanitas, Bucureşti, 1997, p. 42). 

118 Ibidem. 

119 Facere 15, 17-18. 

120 „Cunoaşterea” poartă sensul prim de relaţionare. 

121 Cf. Ieşire 3, 3-4: „In vremea aceea Moise păştea oile lui Ietro, preotul din Madi- 
an, socrul său. Şi depărtându-se odată cu tunna în pustie, a ajuns până la muntele lui 
Dumnezeu, la Horeb. Iar acolo i s-a arătat îngerul Domnului într-o pară de foc, ce 
ieşea dintr-un rug; şi a văzut că rugul ardea, dar nu se mistuia. Atunci Moise a zis: 
Mă duc să văd această arătare minunată: că rugul nu se mistuieşte. Iar dacă a văzut 
Domnul că se apropie să privească, a strigat la el Domnul din rug şi a zis: Moise! 
Moise! Şi el a răspuns: Iată-mă Doamne!”. 

122 Teofaniile sunt evenimente dumnezeieşti, de factură istorico-mistică, care semna¬ 
lează pe de o parte „distincţia dintre Creator şi creatură, Fiinţă şi nefiinţă, creat şi 
necreat” şi, pe de altă parte, statornicesc şi întăresc legătura ( religare ) dintre Dum¬ 
nezeu şi om, conferindu-i un caracter „dinamic şi progresiv”. Mai mult, prin istorici- 
tatea lor, teofaniile conferă o înţelegere concretă asupra Revelaţiei, de o atare manie¬ 
ră încât „istoria, în evenimentele concrete şi în întregul ei, devine istoria dumneze¬ 
ieştii iconomii. Dumnezeu cel după fire şi în mod necesar inaccesibil devine accesi¬ 
bil în ceea ce priveşte lucrările Sale prin intermediul acestor teofanii. Prin urmare, 
revelaţia nu poate fi înţeleasă în contururi standardizate şi statice. Ea este ceva isto¬ 
ric, dinamic şi viu, care se realizează în spaţiul neîntreruptelor teofanii. Astfel Dum¬ 
nezeu, deşi este incognoscibil după Fiinţa Lui (din moment ce este necreat şi stabi¬ 
leşte o legătură cu realităţile create), devine cognoscibil în mod dinamic după lu- 

datorită faptului că întreaga istorie a Vechiului Testament este aşezată 
sub incidenţa teofaniilor , 123 înţelegem că în dinamica şi istoricitatea 
sa, legământul dumnezeiesc este atras spre cunoaşterea şi experierea 
permanentă a necreatului. Prin intermediul teofaniilor veterotestamentare, 
Yahve se autentifică în istoricitatea poporului ales ca putere călăuzitoare 
şi izbăvitoare , 124 legiuitoare şi în acelaşi timp purificatoare . 125 

Sfinţenia legământului dumnezeiesc a fost mai presus de toate 
confirmată cultic în sânul poporului ales. în felul acesta, părintele Paul 
Evdokimov subliniază dimensiunea supra-raţională şi totodată supra- 
legalistă a cunoaşterii dumnezeieşti în tradiţia iudaică. „Cuvântul a 
cunoaşte , la autorii inspiraţi, spune el, nu se referă exclusiv la inteligenţă. 
Evreii consideră că gândim cu inima. A-L cunoaşte pe Dumnezeu ar 
însemna, mai exact, a-L recunoaşte în actul de adorare, care pune în 
joc fiinţa totală a omului şi toate facultăţile sufletului său ”. 126 Aşa se 
face că, pe Muntele Sinai, Moise nu primeşte numai Tablele Legii, ci îl 
descoperă pe Dumnezeu în întuneric. Părintele Evdokimov încadrează 
acest eveniment în contextul mai larg al teofaniilor biblice, subliniind 
totodată dimensiunea lui apofatică. „întunericul sau norul subliniază 
transcendenţa dumnezeiască, mărturisesc prezenţa lui Dumnezeu şi, în 
acelaşi timp, îl ascund şi îl acoperă ”. 127 La rândul său, arhimandritul 


crări. Iar aceasta este numai lucrarea teofaniilor, care, în acest mod, devin punţi sau 
verigi care pun în legătură dumnezeirea cu creaţia” (cf. Nikos Matsoukas, Teologie 
dogmatică şi simbolică, voi. II, Expunerea credinţei ortodoxe în confruntare cu 
creştinismul occidental, traducere Nicuşor Deciu, Ed. Bizantină, Bucureşti, 2006, p. 41). 

123 Ibidem, p. 42. 

124 Cf. Ieşire 13, 20-22; 14, 24-25; 40, 38; Deuteronom 1, 33; Num. 9, 15-23; Ps. 77, 
14; 104, 38. 

125 Cf. Isaia 42, 8; Ps. 77, 59; Levitic 19, 2; Num. 15, 40; Isaia 6, 6-7; 48, 9-10; 
Iezechiel 22, 19-21; Ps. 11,6; 26, 2; 66, 10; Zaharia 13, 8-9. 

126 Paul Evdokimov, Cunoaşterea lui Dumnezeu în tradiţia Răsăriteană. învăţătura 
patristică, liturgică şi iconografică, traducere, prefaţă şi note de Pr. Vasile Răducă, 
Ed. Humanitas, Bucureşti, 2013, p. 45. 

127 „După Sfântul Apostol Pavel (I Timotei 6, 16), continuă teologul rus, Dumnezeu 
«locuieşte întru lumina neapropiată, pe Care nu L-a văzut nimeni dintre oameni, nici nu 
poate să-L vadă». Pentru fiinţa muritoare, Dumnezeu este întru totul inaccesibil: ceea ce 
afirma la rândul său şi Sfântul Ioan: «Pe Dumnezeu nimeni nu L-a văzut vreodată; Fiul 
Cel Unul-Născut, Care este în sânul Tatălui, Acela L-a făcut cunoscut» (Ioanl, 18). Un 
text intermediar (Matei 2, 27): «Nimeni nu cunoaşte pe Fiul, decât numai Tatăl, nici pe 
Tatăl nu-L cunoaşte nimeni, decât numai Fiul şi cel căruia va voi Fiul să-i descopere», 

Sofronie Saharov afirmă că „nu poate fi nicio îndoială pentru noi 
pentru întreaga lume creştină, unul din cele mai importante evenimente 
relatate în cronicile vremii a fost arătarea lui Dumnezeu pe Muntele 
Sinai, unde Moise a primit o nouă cunoaştere a Fiinţei Dumnezeieşti: 
Eu Sunt Cel ce Sunt ” - Icihve, Ho on. m Din acel moment, vaste ori¬ 
zonturi s-au deschis înaintea umanităţii, şi istoria a luat o nouă cotitu¬ 
ră. Cauza reală a evenimentelor istorice e starea reală a unui popor: 
nu vizibilul are importanţă primordială, ci invizibilul, spiritualul ... 
Prin Numele lui Iahve, Moise i-a condus pe israeliţii încă primitivi, 
scoţându-i din captivitatea lor în Egipt. însă, în timpul peregrinărilor 
prin pustie, el a descoperit că poporul său, în ciuda multelor minuni 
la care fusese martor, era departe de a fi pregătit pentru a primi înalta 
descoperire a Celui Veşnic. Acest fapt a devenit cu deosebire limpede 
atunci când s-au apropiat fruntariile Pământului Făgăduinţei. Slăbi¬ 
ciunea inimii lor şi lipsa de credinţă L-au făcut pe Domnul să declare 
că niciunul dintre ei nu va vedea pământul cel bun . 129 Şi îşi vor lăsa 
oasele în pustie, iar Moise va încuraja şi va pregăti o nouă generaţie 
mai capabilă de a-L simţi pe Dumnezeul cel Nevăzut Care le ţine pe 
toate în palma Mâinilor Sale ”. 130 

Există aşadar o parcurgere treptată a creşterii de la noţiunea de 
legământ, la dorinţa arzătoare de a-L cunoaşte şi experia pe Dumne¬ 
zeu ca realitate ultimă de desăvârşire şi sfinţenie . B1 Poporul iudeu a 


spune clar că numai Tatăl şi Fiul se cunosc Unul pe Altul; dar, prin voinţa Fiului, îi poate 
fi dată şi omului o anumită cunoaştere” (cf. Ibidem, p. 46-47). 

128 Cf. Ieşire 3, 14. 

129 Cf. Deuteronom 1, 32, 35, 38. 

130 Arhim. Sofronie, Rugăciunea - experienţa vieţii veşnice, ediţia a Il-a, traducere 
de diac. Ioan I. Icăjr., Ed. Dcisis, Sibiu, 2007, p. 20-21. 

131 In mod cert, principala vocaţie a omului este sfinţenia. Ca deziderat, ea este confirma¬ 
tă de îndemnul: „Fiţi, dar, voi desăvârşiţi, precum Tatăl vostru Cel ceresc desăvârşit este” 
(cf. Mt. 5, 48) şi iarăşi „fiţi şi voi înşivă sfinţi în toată petrecerea vieţii” (1 Pt. 1, 15). 
înţelegem de aici că „sfinţenia nu priveşte o elită, o anumită categorie de persoane alese 
prin predestinare, ci vizează tot neamul care vine in lume. Fiecare persoană, fără excepţie, 
este chemată să facă experienţa pregustării de aici şi de acum a vieţii veşnice: «Aceasta 
este viaţa veşnică, să Te cunoască pe Tine, singurul şi adevăratul Dumnezeu, şi pe Iisus 
Hristos pe care L-ai trimis»”. In concluzie, sfinţenia sau desăvârşirea unei vieţi religioa¬ 
se are scop suprem redescoperirea noastră în Dumnezeu. In iconomia mântuirii, acest 
proces a fost reactivat în sânul poporului ales, în virtutea depărtării omului de incidenţa 
harului creator - Vezi: Apologetica Ortodoxă, voi. I, coord. Adrian Lemeni, Ed. Basilica, 
Bucureşti, 2013, p. 108. 

fost dintru început convins că organizarea vieţii pământeşti este lu¬ 
crarea lui Dumnezeu şi, de aceea, „nu a putut concepe religia decât 
ca o legătură între om şi Dumnezeu, legătură observată din partea 
omului prin ascultarea de Dumnezeu, prin tăierea împrejur, iar din 
partea lui Dumnezeu, prin acordarea unor privilegii, de care niciun alt 
neam n-are dreptul să se bucurie. Astfel, religia n-a fost totdeauna 
aceeaşi în însemnarea ei. Iar păgânismul era teamă, în Vechiul Testa¬ 
ment, raport, relaţie de sclav, în Noul Testament, raport final, pietate ”. 132 

III.3. Legea naturală/universală sau nescrisă 

Pe lângă odinea fizică de desfăşurare a vieţii, există şi o rânduială 
morală, stabilită de Dumnezeu prin voinţa Sa desăvârşită, în perspec¬ 
tiva unei redeveniri şi potenţări ontologice. Acesta este şi scopul 
îndemnului: „Fiţi, dar, voi desăvârşiţi, precum Tatăl vostru Cel ceresc 
desăvârşit este ”. 133 Intr-un înţeles mai larg, legea sau norma (fie ea 
fizică sau morală ) este directiva sau îndreptarul după care acţionează 
sau se conduce orice lucru sau fiinţă. în acest sens, fiecare părticică 
din cosmos se dirijează după coordonate precise, stabilite de Dumnezeu 
încă de la creaţie, pentru ca fiecare să-şi poată atinge scopul propriu. 
Până şi creaturile neraţionale (corpurile neînsufleţite, plantele, animalele) 
îşi au propriile legi după care se conduc în lucrarea sau existenţa lor: 
legea gravitaţiei, legea rotaţiei, dezagregarea materiei, succesiunea 
anotimpurilor şi a zilelor, legea descompunerii materiei, pe toate 
acestea le numim legi ale naturii . 134 Toate aceste elemente naturale, 


132 Pr. Ioan Mihălcescu, Curs de Teologie Fundamentală sau Apologetică, voi. I, p. 50. 

133 Matei 5, 48. 

134 Prima fonnă de alimentare a sentimentului religios se face, fără îndoială, în contextul 
revelaţiei naturale. Este cadml concret în care omul, observând ordinea firească a lucrurilor 
care îl înconjoară, se întăreşte în convingerea că dincolo de raţionalitatea firească a existenţei 
sale există ceva mai presus de fire prin care sunt cânnuite toate. Dc aici înţelegem că .natu¬ 
ralul religios” nu este numai un factor de legătură între Dumnezeu şi om, ci constituie „ele¬ 
mentul vizibil, palpabil al religiei creştine. El verifică în istoria religioasă prezenţa celuilalt 
element diriguitor: elementul supranatural , fără de care religia creştină ar fi o religie natura¬ 
lă şi n-ar avea nicio valoare soteriologică”. Vorbim aşadar despre primul pas, sau mai bine 
zis, prima manifestare a sentimentului religios în contextul manifestărilor şi evoluţiei sale 
naturale. Dc aici, în virtutea nonnelor sădite într-însul, homo religiosus urcă treaptă cu 
treaptă spre propria devenire ca micro-theos. „După cum în natură, pentru a avea în toată 
splendoarea ei o privelişte frumoasă, spune mitropolitul Irineu Mihălcescu, trebuie să ne 
ridicăm pe înălţimi, ca să privim, şi cu cât ne ridicăm mai sus, cu atât priveliştea e mai 

socotite în concretul existenţei lor, constituie argumente esenţiale în 
susţinerea Revelaţiei Naturale, confirmând astfel „urmele văzute şi 
mărturiile evidente ale Creatorului în univers 135 sau seminţele înţe¬ 
lepciunii divine (Logos) puse în natura creată. Din cauza aceasta 
omul este o fiinţă raţională, iar creaţia posedă raţionalitatea ei ”. 136 

Făurit pentru a fi corolarul creaţiei dumnezeieşti, omul a primit 
de la Dumnezeu, chiar din momentul zidirii sale, conştiinţa morală sau 
legea naturală, care s-a păstrat întipărită întru sine după căderea în păcat. 
Această lege a fost înscrisă de Dumnezeu în inima sa, iar împlinirea ei era 
cu totul desăvârşită. Este adevărat că, în virtutea păcatului strămoşesc, 
conştiinţa morală s-a întunecat şi a devenit opacă întrucât, prin gustarea 
din pomul cunoştinţei binelui şi răului, Adam „a nesocotit porunca lui 
Dumnezeu”. Din cauza acestei greşeli, protopărinţii au fost alungaţi din 
Rai, singura busolă prin care îşi puteau călăuzi viaţa rămânând totuşi con¬ 
ştiinţa morală. „Conştiinţa morală sau discernământul înscrise de Dumne¬ 
zeu în inima omului constituie ghidul primordial, educatorul omului. 
Omul apare ca fiinţă vie , 137 cu responsabilitate morală faţă de Dumnezeu 
şi de aproapele . 138 Datorită acestei cunoaşteri şi cunoştinţe «cei curaţi cu 
inima vor vedea pe Dumnezeu ». 139 Şi Biserica recunoaşte calitatea morală 
a acestor drepţi care au trăit înainte de Lege (Avraam şi Iov) şi sub Lege 
(Moise), dându-i ca exemple penttu creştini ”. 140 

Acest criteriu nescris de vieţuire a rămas imprimat de-a lungul 
veacurilor în conştiinţa neamurilor, după cum afirmă Sfântul Apostol 
Pavel: păgânii (neamurile) care n-au lege, din fire fac ale legii, aceştia, 
neavănd lege, îşi sunt loruşi lege, ceea ce arată fapta legii scrisă în 
inimile lor, prin mărturia conştiinţei lor şi prin judecăţile lor, care îi 


impunătoare, mai măreaţă şi mai apropiată de realitate, tot astfel şi în religie trebuie să ne 
urcăm pe cea din urmă treaptă a scării religioase, să stăm pe punctul de vedere al creştinis¬ 
mului, pentru a ne da seama de adevărul şi de frumuseţea adevăratei religii, de fiinţa şi de 
rezultatele ei aplicate în viaţă” - vezi aici: Pr. prof. univ. dr. Petru Rezuş, Teologia Ortodoxă 
Contemporană, Ed. Mitropolia Banatului, Timişoara, 1989, p. 13; Pr. Ioan Mihălcescu, 
Curs de Teologie Fundamentală sau Apologetică, p. 86). 

135 Cf. Ps. 104. 

136 Pr. prof. Ion Bria, Comentariu la Catehismul Ortodox. 12 sinteze catehetice, Ed. 
Oastea Domnului, Sibiu, 2000, p. 14. 

137 Cf. Fc. 2, 7 

138 Cf. Fc. 24, 16. 

139 Cf. Mt. 5, 8. 

140 Pr. prof. Ion Bria, Comentariu la Catehismul Ortodox, p. 14-15. 

învinovăţesc sau îi apără în ziua în care Dumnezeu va judeca prin 
Iisus Hristos, după Evanghelia Mea, cele ascunse ale oamenilor” } Al 
Sfânta Scriptură oferă de asemenea numeroase argumente şi dovezi 
despre existenţa şi importanţa conştiinţei morale. „Căci porunca aceasta 
care ţi-o poruncesc eu astăzi nu este neînţeleasă de tine şi nu este 
departe. Ea nu este în cer, ca să zici: Cine se va sui pentru noi în cer, 
ca să ne-o aducă şi să ne-o dea s-o auzim şi s-o facem? Şi nu este ea 
nici pe mare, ca să zici: Cine se va duce pentru noi peste mare, ca să 
ne-o aducă, să ne facă s-o auzim şi s-o împlinim? Ci cuvântul acesta este 
foarte aproape de tine; el este în gura ta şi în inima ta, ca să-l faci”. 142 
Şi, de asemenea, Domnul grăieşte prin gura proorocului Ieremia: 
„Dar iată Legământul pe care-1 voi încheia cu casa lui Israel, după 
zilele acelea, zice Domnul: voi pune legea Mea înlăuntrul lor şi pe 
inimile lor voi scrie şi le voi fi Dumnezeu, iar ei îmi vor fi popor. Şi 
nu se vor mai învăţa unul pe altul şi frate pe frate, zicând: „Cunoaşteţi 
pe Domnul”, că toţi de la sine mă vor cunoaşte, de la mic până la 
mare, zice Domnul, pentru că Eu voi ierta fărădelegile lor şi păcatele 
lor nu le voi mai pomeni”. 143 

Afirmarea realităţilor create ca mijloace pozitive de recunoaştere 
a lucrării dumnezeieşti în lume este, prin urmare, completată şi întărită 
lăuntric de existenţa conştiinţei morale. Ea oferă cadrul adecvat expe- 
rierii sentimentului religios prin apropierea personală de Dumnezeu şi 
raportarea corectă la aproapele. Numai pe acest suport teocentric, 
legea morală naturală poate atinge autenticul devenirii sale, sintetizând 
„bunurile, care concentrează scopurile parţiale ale cugetării şi năzuinţei 
omeneşti, desăvârşeşte idealul umanităţii în sensul divinităţii şi înalţă 
ideea umanităţii culturale la aceea a împărăţiei lui Dumnezeu”. în 
acest context, „religia pătrunde morala cu căldura iubirii care s-a 
născut din Dumnezeu şi toarnă viaţă nouă în ea printr-o intuire mişcată 
din sentiment”, toate acestea pentru că „Dumnezeu s-a făcut om, ca 


141 Romani 2, 14-16. 

142 Deuteronom 30, 11-14. 

143 Ieremia 31, 33-34. 

tu de la un Om să înveţi cum se poate ridica omul la Dumnezeu”, 
spune Clement Alexandrinul. 144 

Prin urmare, nu putem vorbi despre o lege morală fără Dumnezeu. 
Aşezată în slujba revelaţiei naturale, ea dobândeşte un caracter teo- 
nom, fiind „luminată de Cuvântul Tatălui prin Duhul Sfânt”. 145 El 
este Singurul şi Adevăratul Legiuitor , 146 care aşază în fiecare din noi 
cele mai potrivite norme de vieţuire pentru a ajunge să-L descoperim, 
mai întâi în frumuseţea lucrărilor Sale 147 şi, în cele din urmă, în desă¬ 
vârşita comuniune de cunoaştere interpersonală de care ne facem 
părtaşi în coipusul hristic al Sfintei Sale Biserici. 


144 Dr. Nicolae Tărchilă, „Religia şi morala se ajută reciproc”, în Revista Teologică, 
anul XXIX, 1934, apud Arhiereul Irineu Mihălcescu şi Emilian Vasilescu, Apărarea 
credinţei. Lecturi apologetice, Ed. Cugetarea, Bucureşti, 1937, p. 46-47. 

145 Părintele Dumitru Popescu explică aici diferenţa de viziune dintre teologia ortodoxă şi 
abordarea scolastică în contextul revelaţiei naturale. „Teologia naturală, afirmă sfinţia sa, 
promovată de scolastică, a căutat să ridice mintea omului către Dumnezeu pornind de la 
legăturile exterioare sau cauzale dintre lucrurile create ale lumii naturale. Dai' această teologie 
a făcut abstracţie de raţionalitatea interioară a creaţiei şi a conceput natura în funcţie de sub- 
stanţialismul aristotelic, care rămâne amorf şi omogen în esenţa lui. Astfel, teologia naturală 
consideră că lumea văzută are caracter autonom, iar Dumnezeu rămâne izolat în propria Sa 
transcendenţă, în mod deist. Din fericire, pe căile necunoscute ale Providenţei divine, cultura 
ştiinţifică contemporană a fost silită să apeleze la ordinea raţională a naturii pentru a reconcilia 
dezordinea aparentă din lumea particulelor elementare cu annonia cosmică” (Pr. prof. Dumi¬ 
tru Popescu, Iisus Hristos Pantocrator, Ed. IBMBOR, Bucureşti, 2005, p. 45). 

146 Nu se poate admite aşadar o lege fără legiuitor, o necesitate fără scop şi finalitate. In 
această situaţie existentă, omul raţional poate apela la două variante explicative: fie să 
nege în totalitate existenţa unei legiuiri morale, fie să admită şi să afinne existenţa lui 
Dumnezeu ca Legiuitor suprem ai ei. Fără îndoială că ultima soluţie se impune cu necesi¬ 
tate, fiind indispensabilă definirii sentimentului religios şi implicit înţelegerii teologiei 
naturale - vezi: P.V. Devivier, S.J., Cours d’Apologetique Chretienne ou Exposition 
Raisonnee des Fondements de la Foi, dix-septieme edition revue et augmentee, H. & L. 
Casterman, Editeurs Pontificaux, Imprimeurs de l’Eveche, Turnai, 1904, p. 8. 

147 Sfânta Scriptură subliniază în mai multe locuri importanţa revelaţiei naturale în 
actul de cunoaştere a lui Dumnezeu. In acest sens, Psalmistul afirmă că slava lui 
Dumnezeu este mărturisită de ceruri „şi facerea mâinilor Lui o veşteşte tăria” (Ps. 
18, 2), iar Sfântul Apostol Pavel spune că „cele nevăzute ale lui Dumnezeu se văd de 
la facerea lumii, înţelegăndu-se din făpturi veşnica Lui putere şi dumnezeire ” (Rm. 
1, 20). Toate aceste descoperiri sunt înfăptuite în lumina Duhului Sfânt, „Care se 
purta pe deasupra apelor ” (Fc. 1, 2). De aceea, Sfântul Maxim Mărturisitorul afirmă 
că „nici harul dumnezeiesc nu produce iluminările conştiinţei, dacă nu e cineva în 
stare să primească iluminarea prin puterea naturală, nici capacitatea de primire a 
acestuia nu produce iluminarea cunoştinţei fără harul care să o dăruiască” ( Răspun¬ 
suri către Talasie, în „Filocalia, voi. 3, Sibiu, 1944, p. 312). 

III.4. Dimensiunea hristologică a sentimentului religios 

Sentimentul religios al omului primordial, 148 propulsat din istoricul 
mântuirii, caută permanent spre o desăvârşită împlinire, actualizare şi 
înnoire, toate acestea concretizate în persoana şi lucrarea Mântuitorului 
Hristos, Fiul lui Dumnezeu înomenit. „Esenţa creştinismului ca religie, 
spune părintele profesor Ion Bria, constă în aceasta: a reuni împreună, 
într-o unitate, copiii lui Dumnezeu separaţi şi dispersaţi (Biblia 1688: «ca 
şi pre fiii lui Dumnezeu cei risipiţi să-i adune într-însa»). Este un legământ 
în care omul liber este chemat şi antrenat, în calitate de purtător de 
Dumnezeu, să transforme pământul în împărăţia cerurilor”. 149 

Fundamental restaurat prin jertfa mântuitoare a Fiului lui Dumnezeu 
întrupat, legământul celor de demult s-a făcut „dintr-o dată: legătură 
vie, liberă, conştientă între Dumnezeu şi credincios ... fond neschimbabil 
dăruit Bisericii de însuşi Dumnezeu care asigură însuşirea corectă”. 150 
în tradiţia creştină, religia are în primul rând o dimensiune ontologică. 
în statutul său de „chip al lui Dumnezeu”, omul se implică personal 
şi se activează dialogic, lăsându-se permanent atras în această „relaţie 
existenţială, căci acest Dumnezeu se revelează, iese din Sine şi «vorbeşte 
oamenilor» 151 nu numai ca unul prin care şi pentru care ei există, ci 
ca un Dumnezeu viu care este iubire în fiinţa Sa eternă şi infinită, şi 
care transmite iubire”. De aici înţelegem faptul că p'eligia este o relaţie 
activă, astfel că omul are vocaţia de a conlucra liber la desăvârşirea 
creaţiei din care face parte, crescând astfel în iubirea pe care a primit-o de 
la Părintele ceresc”. 152 

Religia creştină este mediul în care se întemeiază liantul dintre 
natural şi supranaturalul religios. Ultimul cadru de cunoaştere a lui 
Dumnezeu ( cel supranatural ) constituie „elementul cel mai preţios al 
religiei creştine, deoarece el devine caracterul dumnezeiesc al acestei 


148 Vorbim aici despre realizarea progresivă a apropierii omului căzut, a cărei conşti¬ 
inţă religioasă este conturată sub forma unei religii comunitare, altoite mai întâi pe 
conştiinţa Dumnezeului unic prin actele de alianţă şi legămintele statornicite în sânul 
popomlui ales. Despre acestea am vorbit mai sus, în contextul etimologic, conceptual 
şi practic al tennenului berit - legământ. 

149 Pr. prof. Ioan Bria, Comentariu la Catehismul Ortodox, p. 11-12. 

150 Pr. prof. univ. dr. Petru Rezuş, Teologia Ortodoxă Contemporană, 1989, p. 11. 

151 Evrei 1,1. 

152 Pr. prof. Ioan Bria, op. cit., p. 10. 

religii, cum şi eficacitatea învăţăturii sale religioase. Testamentul 
Vechi a fost revelat de Dumnezeu prin patriarhi şi profeţi; el întruneşte 
toate condiţiile formale ale Revelaţiei divine, cât şi pe cele de fond, 
legitimându-se prin minuni şi profeţii. Tot aşa şi Noul Testament, 
revelat de însuşi Fiul lui Dumnezeu, Domnul nostru Iisus Hristos, a 
cărui dumnezeire este piatra unghiulară a Creştinismului. Realitatea 
aceasta a fost sesizată încă de Sfântul Apostol Pavel, în memorabilele 
cuvinte: «Iar dacă n-a înviat Ftristos, zadarnică este atunci propovăduirea 
noastră, zadarnică şi credinţa voastră» 153 ”. 154 

Răspunsul dumnezeiesc la căutările omului religios a venit prin 
intermediul Revelaţiei naturale şi supranaturale. Într-însa el regăseşte 
certificarea convingerilor proprii, prin descoperirile rânduite de 
Dumnezeu în mijlocul făpturilor Sale. Corelată permanent cu vibraţia 
interioară a firii umane. Revelaţia însumează o evoluţie progresivă, 
care începe prin proorocii Vechiului Testament. În lucrarea lor, 
Dumnezeu Se revelează prin cuvânt, semne şi lucruri, urmând ca mai 
apoi. El să Se arate în chip personal, prin însuşi Fiul Său, ca Taină a 
voii Sale, «în care sunt ascunse toate vistieriile înţelepciunii şi ale 
cunoaşterii». 155 Fiecare pas al descoperirii dumnezeieşti este confirmat 
de Sfânta Scriptură. Acest aspect este subliniat de Sfântul Apostol 
Pavel care spune că: „După ce Dumnezeu odinioară, în multe rânduri 
şi în multe chipuri, a vorbit părinţilor noştri prin prooroci. In zilele 
acestea mai de pe urmă ne-a grăit nouă prin Fiul, pe Care L-a pus 
moştenitor a toate şi prin Care a făcut şi veacurile”. 156 Astfel, cu 
toate că „Dumnezeu este veşnic, ascuns şi nevăzut, 157 necunoscut şi 
necuprins cu mintea după fiinţa Sa, 158 totuşi, din iubire, S-a arătat pe 


153 1 Cor. 15, 14. 

154 Pr. prof. univ. dr. Petru Rezuş, op. cit., p. 13. 

155 Cf. Coloseni 2, 2-3: „Ca să se mângâie inimile lor, şi ca ei, strâns uniţi în iubire, 
să aibă belşugul deplinei înţelegeri pentru cunoaşterea tainei lui Dumnezeu-Tatăl şi a 
lui Hristos, întru care sunt ascunse toate vistieriile înţelepciunii şi ale cunoştinţei”. 

156 Cf. Evrei 1, 1-2. 

157 Cf. Coloseni 1, 15: „Acesta este chipul lui Dumnezeu celui nevăzut, mai întâi 
născut decât toată făptura”; I Tim. 1, 17: „Iar împăratul veacurilor. Celui nestricăci- 
os, nevăzutului, singurului Dumnezeu fie cinste şi slavă în vecii vecilor”. 

158 Cf. In. 1,18: „Pe Dumnezeu nimeni nu L-a văzut vreodată; Fiul cel Unul-Născut, 
Care este în sânul Tatălui, Acela L-a făcut cunoscut”. 

Sine şi a vorbit oamenilor, 159 voind astfel ca «toţi oamenii să se mân¬ 
tuiască şi la cunoştinţa adevărului să vină». 160 Fără descoperirea Sa 
oamenii n-ar fi putut depăşi panteismul şi să-L cunoască pe Dumnezeu 
viu şi personal. 161 Despre iubirea lui Dumnezeu faţă de lume ne vor¬ 
beşte Scriptura atunci când spune că: «Căci Dumnezeu aşa a iubit 
lumea, încât pe Fiul Său Cel Unul-Născut L-a dat ca oricine crede în 
El să nu piară, ci să aibă viaţă veşnică». (în concluzie) Dumnezeu se 
revelează din iubire faţă de oameni”} 61 

în calitatea sa de „chip al lui Dumnezeu”, omul se împlineşte 
printr-o permanentă dorinţă de comuniune şi deschidere spre liberta¬ 
tea de cunoaştere. Viaţa sa este reaşezată sub incidenţa binelui pri¬ 
mordial, găsind certitudinea devenirii personale în descoperirile 
dumnezeieşti. Aşa se face că, libertatea nu trebuie înţeleasă „după 
întâmplare”, ci „după viaţă şi deprinderi”. 163 De aici rezultă că nece- 


159 Cf. In. 15, 14-15: „Voi sunteţi prietenii Mei, dacă faceţi ceea ce vă poruncesc. De 
acum nu vă mai zic slugi, că sluga nu ştie ce face stăpânul său, ci v-am numit pe voi 
prieteni, pentru că toate câte am auzit de la Tatăl Meu vi le-am făcut cunoscute”. 

160 Timotei 2, 4: „Care voieşte ca toţi oamenii să se mântuiască şi la cunoştinţa 
adevărului să vină”. 

161 I Cor. 1, 21: „Căci de vreme ce întru înţelepciunea lui Dumnezeu lumea n-a 
cunoscut prin înţelepciune pe Dumnezeu, a binevoit Dumnezeu să mântuiască pe cei 
ce cred prin nebunia propovăduirii”. 

162 Pr. prof. dr. Dumitru Popescu, Iisus Hristos Pantocrator, p. 42. 

163 Sfântul Ioan Damaschin detaliază problematica liberului arbitru, pornind de la 
înţelesul extern al conceptului, definit ca „cele ce stau în puterea noastră”. Proble¬ 
matizarea Sfântului Părinte lămureşte dimensiunea duhovnicească a acestei realităţi 
ontologice, întrucât întrebarea se pune „dacă este ceva în puterea noastră ?” In al 
doilea rând, Sfântul Părinte arată „care sunt cele în puterea noastră şi asupra cărora 
avem stăpânire” şi nu în cele din urnă, care este „cauza pentru care Dumnezeu 
creându-ne, ne-a făcut liberi”. Lămurirea acestor trei puncte se face printr-o argu¬ 
mentaţie susţinută de exemple şi raţiuni practice. „Nu este cu cale să atribuim lui 
Dumnezeu acţiuni ruşinoase uneori şi nedrepte; nici necesităţi, căci ele nu sunt 
întotdeauna la fel; căci ei spun că cele ale soartei fac parte din cele necesare şi nu din 
cele posibile; nici naturii, căci operele naturii sunt vieţuitoarele şi vegetalele; nici 
norocului, căci acţiunile oamenilor nu sunt rare şi neaşteptate; nici întâmplării, căci 
ei susţin că cele produse de întâmplare aparţin celor neînsufleţite sau iraţionale. 
Rămâne deci ca însuşi omul, care acţionează şi lucrează, să fie principiul faptelor 
sale şi să aibă liberul arbitru. Mai mult, dacă omul cu niciun chip nu este principiul 
acţiunii sale, este zadarnic să aibă facultatea de a delibera. Căci la ce îi va folosi 
deliberarea, dacă nu este deloc stăpânul acţiunii sale? Orice deliberare se face în 
vederea acţiunii. In puterea noastră sunt acelea pe care suntem liberi să le facem şi 
nu le facem, adică toate acelea pe care le facem voluntar... Omul însă, fiind raţional, 

sitatea Revelaţiei dumnezeieşti este, în primul rând, de ordin dialo- 
gic, promovând interacţiunea, radiind solitudinea şi pornirile egoiste 
şi demontând falsa libertate. 

Prin urmare, cunoaşterea lui Dumnezeu, ca necesitate a insului 
religios, nu poate fi înţeleasă decât în dimensiunea „condescendenţei” 
Sale, a „ieşirii Acestuia din misterul Dumnezeirii lui inefabile, lăsându-Se 
simţit, văzut şi absorbit pe măsura oamenilor: ei au acces la viaţa 
intimă a Părintelui creator, chiar de la creaţie, dar mai ales începând 
cu teofaniile sau manifestările tangibile ale prezenţei lui Dumnezeu 
(«Domnul S-a arătat lui Avaam la stejarul Mamvri »; 164 «Am văzut pe 
Dumnezeu » - spune Iacob 165 ) până la întruparea fizică a Fiului Său 
despre care dau mărturie apostolii, discipolii şi familia Sa în Noul 
Testament ... 166 Această revelaţie multiformă, de la creaţie şi până la 
întrupare, care stă la originea cunoaşterii lui Dumnezeu, nu este nici 
eterogenă, nici distructivă pentru om. Religia creştină afirmă capaci¬ 
tatea omului, privilegiul său originar, de a se orienta spre Dumnezeu 
(capax Dei), de a percepe legea divină sau naturală şi a primi Reve¬ 
laţia, prin litera Legii mozaice şi cea a Noului Testament. Fiind creat 
după chipul lui Dumnezeu (imago Dei), adică cu libertatea spirituală 
de a intra într-o relaţie de iubire cu Creatorul , omul, care nu există 
dimpreună cu Dumnezeu din veci, ci există ca fiinţă compusă, supusă 
schimbării, este totuşi destinat să primească viaţa veşnică”. 167 

III.5. Legământul dumnezeiesc în gândirea Sfântului Iustin 
Martirul şi Filosoful 

In „Dialogul” său cu iudeul Tryfon, Sfântul Iustin Martirul şi Filo¬ 
soful conturează o nouă dimensiune a raportului şi legăturii dintre Dumne¬ 
zeu şi om. Raportându-şi permanent apologia la Persoana şi lucrarea Mân¬ 
tuitorului Ftristos, Fiul lui Dumnezeu Inomenit, Sfântul Părinte reuşeşte să 


conduce mai mult firea decât este condus de ea. Pentru aceea când doreşte, dacă ar 
voi, are puterea să-şi înfrâneze dorinţa sau să-i urmeze. Din pricina acestor conside¬ 
raţii, cele iraţionale nu sunt nici lăudate, nici blamate; omul, însă, este lăudat şi 
blamat” (Sfântul Ioan Damaschin, Dogmatica, traducere Pr. Dumitru Fecioru, Ed. 
IBMBOR, Bucureşti, 2004, p. 102-104.). 

164 Cf. Fac. 18, 1. 

165 Fac. 32, 32. 

166 In. 1, 14. 

167 Pr. prof. dr. Ioan Bria, op. cit., p. 13-14. 

răstoarne raţiunea preconcepută a Legii, articulând adevăratul sens al exis¬ 
tenţei umane: apropierea de Hristos şi împărtăşirea permanentă din 
darurile Sale cele bogate. Aşa se face că în discursul său, Sfântul Iustin 
reuşeşte să lămurească numeroase aspecte de ordin practic, indispensabile 
legământului iudaic, aşezându-le în antiteză cu logica vieţii creştine. 168 

Interacţiunea dintre iudaism şi creştinism a atras după sine 
numeroase acuze din partea celor ce trăiau după Legea Mozaică. 
Astfel, pornind de la problematica nesocotirii prevederilor legaliste, 
iudeii imputau creştinilor o viaţă imorală. Acest lucru este dintru 
început demontat de Sfântul Iustin, care arată adevăratul sens al vie¬ 
ţuirii în Hristos: „Bărbaţi prieteni, nu cumva este şi alt motiv pentru 
care ne defăimaţi că nu trăim după Lege, nu ne circumcidem trupul 
la fel ca strămoşii voştri şi nu păstrăm sâmbăta ca voi? - se întreabă 
Sfântul Părinte - Sau şi viaţa şi moravurile noastre sunt defăimate de 
voi? Vreau să spun: nu cumva aţi crezut şi voi despre noi, cum că am 
mânca oameni şi că, după băutură, stingând luminile, ne tăvălim în 
amestecături neîngăduite? Sau ne condamnaţi numai pentru faptul că 
credem în învăţăturile noastre şi nu credem într-o învăţătură, după 
voi adevărată?”. El desfiinţează aceste acuze, invocând dimensiunea 
universală a Legământului celui Nou. „Căci Legea cea de pe Horeb 
este acum o lege veche şi ea este numai a voastră, pe când cealaltă 
este, în genere a tuturor. Şi, o lege care se dă împotriva unei legi o 
desfiinţează pe cea dintâi, după cum şi un testament care se face mai 
târziu, îl face de asemenea nelucrător pe cel dinaintea lui. Drept lege 
veşnică şi finală şi testament credincios, ne-a fost dat nouă Hristos, 
după care nu mai este nicio lege, niciun precept, nicio poruncă. Sau, 
poate că tu nu ai citit ceea ce spune Isaia? «Ascultaţi-Mă, ascultaţi-Mă 
poporul Meu, şi împăraţilor, luaţi aminte, că va veni o lege de la 
Mine şi judecata Mea va fi întru lumina neamurilor. Se apropie repede 
dreptatea Mea şi va veni mântuirea Mea, iar neamurile vor nădăjdui 
în braţul Meu» 169 ... Deci dacă Dumnezeu a proclamat că va fi rânduită 
o nouă alianţă şi că aceasta va fi spre luminarea neamurilor, noi vedem 
şi suntem convinşi că, prin numele lui lisus Hristos Cel răstignit, 


168 p r j me i e argumentaţii sunt centrate pe cele mai importante prevederi ale Legii 
Vechi: Circumciziunea şi Ziua Sabatului, unnând să ajungă de aici la o analiză 
completă asupra caracterului universal al mântuirii în Hristos. 

169 Is. 51,4-5. 

înşişi oamenii vin la Dumnezeu de la idoli şi de la orice altă nedreptate 
şi rămân până la moarte în mărturie şi pietate”. 170 

Legământul cel Nou, despre care aminteşte Sfântul Iustin, este 
plin de smerenie şi deşertat de slavă. De aceea, în virtutea aşteptării 
în care erau ancoraţi, iudeii nu pot înţelege corect Parusia Domnului. 
„Scripturile ne silesc să aşteptăm pe Cel slăvit şi mare - afirmă Tryfon - 
ce primeşte împărăţia cea veşnică de la «Cel învechit de zile», «ca 
Fiu al Omului». Dar acesta, al vostru, care este numit Hristos, a fost 
«necinstit şi fără de slavă», încât a căzut şi în ultimul blestem din Legea 
lui Dumnezeu, căci «a fost răstignit»”. 171 Cu gândul la cuvintele 
Sfântului Apostol Pavel, care zice: „ Cuvântul Crucii, pentru cei ce 
pier, este nebunie; iar pentru noi, cei ce ne măntuim, este puterea lui 
Dumnezeu”, 112 Sfântul Iustin mărturiseşte dimensiunea indispensabilă 
a Întrupării. El arată astfel că fără această deşertare a Fiului lui Dumnezeu, 
noi nu am fi putut fi mântuiţi, amintind totodată de cuvintele proorocului 
Isaia, care spune: „ chipul Său va fi neslăvit şi neamul Lui nepovestit”, 
„în locul morţii Lui, bogaţii vor fi daţi morţii” şi „cu rana Lui ne-am 
vindecat” , m El duce mai departe această idee, prezentându-L pe Hristos 
în demnitatea Sa sacerdotală, purtând întru Sine o preoţie „mai înaltă 
decât cerurile”. Ea trece dincolo de litera legii, îmbrăţişând pe toţi 
cei care sunt „legaţi” prin credinţă. 

Este depăşită astfel circumciziunea Legii Vechi, întrucât măr¬ 
turisirea se face de acum înainte în virtutea iubirii jertfelnice. în acest 
sens, Sfântul Părinte reuşeşte să dezrădăcineze convingerea iudeilor că 
„preoţia lui Melhisedec” l-ar viza pe proorocul Ezechia. 174 în virtutea 
unei necesităţi soteriologice, Sfântul Iustin este de părere că preoţia 
lui Melhisedec trebuia să constituie în sine o prefigurare a lucrării 
înfăptuite de Veşnicul Arhiereu, „căci prin cuvintele: « Juratu-S-a 


170 Sfântul Iustin Martirul şi Filosoful, „Dialogul cu iudeul Tryfon”, Cap. X-XI, în 
Apologeţi de limbă greacă, traducere, introducere, indici şi note de Pr. prof. dr. 
Teodor Bodogae, Pr. prof. dr. Olimp Căciulă, Pr. prof. dr. Dumitru Fecioru, Ed. 
IBMBOR, Bucureşti, 1997, p. 132, 134. 

171 Cap. XXXII, p. 163. 

172 I Cor. 1, 18. 

173 Is. 53, 2-3. 

174 Cele spuse la Psalmul 109 nu fac nicidecum trimitere la regele Ezechia, fiind 
demonstrat faptul că acesta nu s-a împărtăşit practic de demnitatea arhierească (cf. 
Cap. XXXIII, p. 165, nota 342). 

Domnul şi nu se va căi»; «Tu eşti preot în veac, după rânduiala lui 
Melhisedec», 175 Dumnezeu L-a arătat cu jurământ arhiereu după 
rânduiala lui Melhisedec, din cauza necredinţei voastre; cu alte cuvinte - 
după cum s-a scris de Moisi că Melhisedec a fost preot al Celui Preaînalt 
şi acesta era preot al celor ce se găseau în necircumciziune, care i-a 
oferit lui zeciuiala tot asemenea Dumnezeu a arătat că preotul Lui 
cel veşnic, care a fost numit şi Domn de către Duhul Sfânt, este al 
celor din necircumciziune. Şi că pe cei din circumciziune, care vin la 
El, îi primeşte şi pe aceştia şi-i binecuvântează. Faptul că El avea să 
fie mai întâi un om umil, conchide Sfântul Părinte, şi apoi că Se va 
înălţa, este arătat de cele mai multe ori la sfârşitul Psalmului: «va bea 
apă în drum» şi totodată «pentru aceasta El va înălţa Capul»”. 176 

înnoirea Legii se face în chip desăvârşit, după Sfântul Iustin 
Martirul şi Filosoful, în contextul slăvirii Mântuitorului Hristos prin 
dumnezeiasca Sa înviere şi înălţare la Ceruri. Se evidenţiază astfel 
demnitatea împărătească a Fiului lui Dumnezeu, Acesta singur fiind 
„împărat, preot, Dumnezeu, Domn, înger, om, conducător de cete, 
piatră şi prunc şi că, fiind mai întâi pătimitor, Se va ridica apoi la cer 
şi iarăşi va veni cu slavă, arătând că va avea o împărăţie veşnică, o 
dovedesc toate Scripturile”. 177 

III.6. De la sentimentul religios la norma scrisă 

Scopul venirii Mântuitorului Hristos în lume şi al întemeierii 
Bisericii Sale este mântuirea oamenilor şi ridicarea păcatului strămo¬ 
şesc prin care neamul nostru a fost lipsit de bunătăţile cele veşnice. 
Pentru împlinirea dezideratului mesianic, Dumnezeu a rânduit două 
legi scrise sau testamente, menite să întărească şi să îndumnezeiască 
conştiinţa morală a poporului ales: Vechiul şi Noul Testament. Aşa¬ 
dar, prin legea Vechiului Testament putem înţelege totalitatea porun¬ 
cilor şi a dispoziţiilor pe care Dumnezeu le dă în perioada veche 
poporului ales, mai întâi prin Avraam şi ceilalţi patriarhi, în chip 
deosebit prin Moise, iar în cele din urmă prin cuvintele proorocilor, 
în tot acest parcurs se poate observa cu uşurinţă o evoluţie graduală, 
care culminează în Legământul Sacru de pe Muntele Sinai, pe care 


175 Ps. 18, 8. 

176 Cap. XXXIII, p. 166. 

177 Cap. XXXIV. p. 167. 

Dumnezeu îl statorniceşte cu Moise în numele poporului iudeu. De 
aceea, de cele mai multe ori, Legea Vechiului Testament se confun¬ 
dată cu Legea lui Moise. Importanţa acestui legământ era dată de 
puterea lui de a-i statornici pe iudei în credinţa monoteistă, de culti¬ 
varea adevăratelor virtuţi şi mai ales de încărcătura sa mesianică, 
devenind astfel un adevărat „pedagog către Hristos”. 178 Cu timpul, în 
jurul acestui nucleu au fost rânduite şi alte prevederi, Legea Mozaică 
devenind un adevărat cod civil al poporului ales. 

Din perspectiva cuprinsului însumat, prevederile Legii Mozaice 
sunt foarte diferite, fiind împărţite după cum urmează: 

1. legea morală - încoiporează cele Zece Porunci ale Decalogului, 
care trebuie să pătrundă în sufletul evreului potrivit poruncii Dumnezeieşti: 
păziţi toate poruncile Mele şi toate rânduielile Mele, pe ele să le ţineţi, 
căci omul care le plineşte viu va fi întru ele”; 119 

2. legea ceremonială - constituie cea mai mare parte a Legii 
Mozaice şi tratează pe larg probleme legate de cult. Această latură 
devenise cea mai riguroasă şi mai greu de împlinit. Sfântul Apostol 
Pavel, referindu-se la formalismul ei, aminteşte adesea despre „robia 
legii” care atrage după sine „conştiinţa păcatului’. Caracteml ei a fost 
unul temporar, până la venirea lui Hristos: „Iar când a venit plinirea vre¬ 
mii, Dumnezeu a trimis pe Fiul Său, născut din femeie, născut sub lege, ca 
pe cei de sub Lege să-i răscumpere, ca să dobândim înfierea ”. 180 

3. legea civilă - este legată de organizarea socială şi de conducere, 
prin care se întărea autoritatea divină şi statutul teocratic al poporului 
ales. Această latură a legii mozaice cuprindea, de asemenea, dispoziţii 
legate de: anul sabatic şi jubiliar, robi, despăgubire etc. 

Din poruncile Legii Vechi au mai rămas valabile numai cele 
morale care au fost păstrate pe cele două table pe care Dumnezeu i 
le-a încredinţat lui Moise pe Muntele Sinai. Acestea ( Tablele Legii sau 
Decalogul) constituie primul testament scris, încheiat de Dumnezeu cu 
poporul Său prin Moise şi este cea mai completă lege morală existentă 
până la venirea lui Hristos. Valoarea sacramentală a acestor porunci 
rămâne universal valabilă şi este întărită şi desăvârşită de învăţătura 
Mântuitorului Hristos. 


178 Galateni 3, 24. 

179 Levitic 18, 5. 

180 Galateni 4. 4-5. 

După cuvintele Sfântului Apostol Pavel, Legea Veche este călăuză 
spre mântuire, primind completare şi desăvârşire prin întruparea Domnului: 
„Să nu socotiţi că am venit să stric Legea. N-am venit să stric ci am 
venit să plinesc”. 181 Din aceste cuvinte putem deduce superioritatea 
Noului Testament faţă de Legea Veche, lucru arătat şi de Fericitul 
Augustin care spune: „Noul Testament se ascunde în Vechi, Vechiul 
Testament se deschide în cel nou”. m Despre această minunată plinire 
a făgăduinţei pe care Dumnezeu o făcuse protopărinţilor în Rai, Sfântul 
Grigore de Nazianz afirmă: „încă o dată întunericul se risipeşte, încă o 
dată lumina se înfiinţează. încă o dată Egiptul se pedepseşte cu întune¬ 
ric şi încă o dată Israelul este călăuzit prin stâlp de lumină! Poporul 
care şedea în întunericul necunoştinţei, să vadă lumina cea mare a cu¬ 
noştinţei! Ce a fost vechi a trecut; iată, toate sunt noi! Literea dă îndă¬ 
răt, spiritul biruieşte! Umbrele trec grăbite, adevărul păşeşte în lume ... 
Se răstoarnă legi ale firii. Trebuie să se împlinească lumea de sus. Hiistos 
ne porunceşte, să nu ne împotrivim! «Voi neamurile toate plesniţi din 
palme că prunc s-a născut nouă Fiul şi ni s-a dat nouă, a cănii stăpânire 
stă pe umărul lui, căci se ridică o dată cu crucea şi numele lui este chemat 
înger al Sfatului celui Mare», adică al Tatălui ”. 183 

Dacă până la dumnezeiasca întrupare neamul omenesc era 
închingiuit de întunericul şi umbra morţii, prin venirea Mântuitorului 
Hristos în lume zgura păcatului şi norii patimilor s-au risipit. El a făcut 
ca Legea Veche să primească pecetluire prin puterea harului şi prin 
iubire, după cum însuşi ne arată în Predica de pe Munte: „De nu va 
prisosi dreptatea voastră mai mult decât a cărturarilor şi a fariseilor, 
nu veţi intra în împărăţia cerurilor. Aţi auzit că s-a zis celor de demult: 
„să nu ucizi”, iar cine va ucide, vrednic va fi de osândă. Eu însă vă 
spun: că oricine se mânie pe fratele său, vrednic va fi de osândă şi 
cine va zice fratelui său: netrebnicule, vrednic va fi de judecata sine- 
driului, iar cine va zice: nebunule, vrednic va fi de gheena focului... 
Aţi auzit că s-a zis să iubeşti pe aproapele tău şi să urăşti pe vrăşma¬ 
şul tău, iar Eu vă zic văuă: iubiţi pe vrăjmaşii voştri, binecuvântaţi 


181 Matei 5, 7. 

182 „Novum Testamentul in Vetre latet, Vetus Testamentul in Novum patet” (Quaes- 
tiones in Heptateuchum 2, 73). 

183 „Cuvântul I la Naşterea Domnului”, PG 36, col. 313; vezi şi voi. Sfântul Grigorie 
de Nazianz, Taina m-a uns (cuvântări), traducere din limba greacă, note introductive 
şi comentarii pr. dr. Gheorghe Tilea, Ed. Herald, Bucureşti, 2004, p. 34. 

pe cei ce vă blesteamă, faceţi bine celor ce vă urăsc şi rugaţi-vă 
pentru cei ce vă vatămă şi vă prigonesc. Ca să fiţi fii Tatălui vostru 
Celui din ceruri, că El face să răsară soarele peste cei răi şi peste 
cei buni şi trimite ploaie peste cei drepţi şi peste cei nedrepţi 1X4 

Spre deosebire de Legea Vechiului Testament, care a avut o aplica¬ 
bilitate temporar şi spaţial limitată, învăţătura Noului Testament este vala¬ 
bilă pentru toate timpurile şi toate locurile. „ Căci toţi sunteţi fii ai lui Dum¬ 
nezeu pin credinţa în Hristos Iisus, spune Sfântul Apostol Pavel. Căci, câţi 
în Hristos v-aţi botezat, în Hristos v-ciţi îmbrăcat. Nu mai este iudeu, nici 
elin; nu mai este nici rob, nici liber; nu mai este nici parte bărbătească, 
nici parte femeiească, pentru că voi sunteţi una în Hristos Iisus” fi 5 

III.7. Necesitatea şi valoarea normei în context religios 

Din cele arătate mai sus, înţelegem fericita conjugare a sentimentu¬ 
lui religios, ca dat ontologic prin care se dezvoltă şi creşte sufletul omenesc, 
cu realitatea personală a Adevărului revelat, Fiul lui Dumnezeu Inomenit, 
Mântuitorul nostru lisus Hristos. Atras permanent spre această chemare, 
sufletul omenesc parcurge treaptă cu treaptă scara dumnezeiescului legă¬ 
mânt, desăvârşindu-se în certitudinea şi siguranţa Revelaţiei naturale şi 
supranaturale în care este educat. Cu alte cuvinte, sufletul omenesc dobân¬ 
deşte dintru început posibilitatea unei autodescoperiri. Acest lucru este 
posibil prin predispoziţia religioasă care a fost sădită într-însul, prin care 
este chemat să stea deasupra oricărui principiu şi normă, şi să se regăsească 
în comuniunea veşnică cu Ziditorul său. In felul acesta, ca „entitate raţio¬ 
nală, creată, vie, care dă putere de viaţă şi de percepere corpului organic 
şi sensibil, atât timp cât acesta viază” fi 6 sufletul omenesc este prin defini¬ 
ţie raţional. în virtutea acestui fapt, omul, în integralitatea fiinţei sale, „ca 
chip al Părintelui Ceresc”, rezonează la cele mai intime chemări şi se face 
în stare de cele mai alese sentimente, inclusiv de sentimentul religios. In 
virtutea acestui fapt, Sfântul Nemesiu de Emessa spune că el „ este domn 
peste toate, stăpâneşte peste toate, se bucură de toate, vorbeşte cu îngerii 
şi cu Dumnezeu, porunceşte creaturii, ordonă demonilor, cercetează natu- 


184 Capitolul 5 din Evanghelia de la Matei. 

185 Galateni 3, 26-28. 

186 Cf. Sf. Grigorie de Nyssa, apud Pr. prof. Ioan G. Coman, Probleme de filosofie şi 
literatură patristică, Ed. IBMBOR, Bucureşti, 1995, p. 40. 

ra lucrurilor, se osteneşte pentru Dumnezeu, este sălaş şi templu al lui 
Dumnezeu, Toate acestea el le obţine prin virtute şi evlavie ”. 187 

Iată de ce, suma valorilor actuale, pe plan cultural, educativ, social, 
legislativ etc., este îndatorată din punct de vedere istoric, şi nu numai. 
Adevărului Revelat al religiei creştine. Dincolo de pseudo-independenţa 
la care se raportează, societatea modernă în aşa-zisa ei dimensiune 
laică păstrează şi valorifică şi astăzi multe din ideile şi principiile 
Sfintei Biserici. Acestea „au intrat în domeniul raţiunii şi al moralei 
întregii omeniri civilizate, creând şi dând tot ce este mai bun în civi¬ 
lizaţie, şi pe care ea în naivitate şi-o atribuie sieşi - ştiinţei sale, poli¬ 
ticii etc. Educată în principiile şi în spiritul creştinismului, raţiunea 
omenească păstrează în sine urmele neşterse ale acestei educaţii, 
chiar şi atunci când se ridică contra creştinismului prin filosofie, prin 
ştiinţă şi viaţă”. 188 Valoarea sentimentului şi raţiunii, cizelat în aşa- 
zisele năzuinţe metafizice şi deziderate teoretico-practice, îşi desă¬ 
vârşesc adevărata menire numai în contextul hristologic al vieţii. De 
aici înţelegem că valorile realităţii imanente, fie ele filosofice, cultu¬ 
rale, ştiinţifice sau morale, „implică cu necesitate postularea unei noi 
valori care să le supraordoneze, fără ca să le desfiinţeze şi aceasta e 
valoarea religioasă, valoarea sfinţeniei, cerută şi de religie şi de filo¬ 
sofie. De religie, prin noţiunea de Dumnezeu sau valoarea sanctităţii, 
de filozofie, prin noţiunea de absolut sau valoarea eternităţii”. 189 în 


187 Nemesiu de Emessa, Despre natura omului, I. Migne, PG XI, col. 532 C-533 AB. 

188 Omenirea a împrumutat din creştinism numeroase idei şi concepte, majoritatea valabile 
şi astăzi: ideea de demnitate umană, conceptele de fraternitate şi egalitate universală, liberta¬ 
tea conştiinţei, dragostea şi spiritul fratern, annonia vieţii de familie, educaţia religioasă etc. 
„Ce ar mai fi oare cultura de astăzi, se întreabă apologetul rus P. Svetlov, condusă de raţiune 
dacă până la ea n-ar fi ajuns razele slabe ale luminii? Şi raţiunea clasică oarecând credea că 
este independentă de orice lumină cerească, însă de fapt ea nu lumina cu de la sine putere, ci 
cu lumina luată de la Izvorul Luminii. Cuvântul-Logos, care după învăţătura Evangheliei 
este Lumina în întunericul păgânismului, n-a fost cuprins de acest întuneric, din care cauză 
noi vedem în timpurile antice oameni asemenea lui Platon, Socrat, Seneca şi alţii (In. 1, 5). 
Şi Părinţii Bisericii prin învăţătura lor despre Logos, atribuie tot ce e mai bun în lumea 
antică acestui Logos” (Protoiereu P. Svetlov, învăţătura creştină in expunere apologetică , 
traducere de pr. prof. Serghie Bejan şi pr. prof. Constantin Tomescu, tomul I, Tipografia 
„Tiparul Moldovenesc”, Chişnău, 1935, p. 37). 

189 Cf. Ioan Gh. Savin, Curs de Apologetică, voi. I, Partea introductivă. Tipografia 
„Fântâna Darurilor”, Bucureşti, 1935, p. 84-85. Tot în acest sens, marele nostru 
apologet aminteşte poziţia filosofului german H. Miinsterberg în legătură cu raportul 
religie-ştiinţă: ,Jleligia clădeşte un supra-etaj pe care suprapune lumii experienţei, 

comuniunea eclesială, întreaga pleadă a valorilor religioase se postu¬ 
lează pe antinomia lege-normă, necesitate-idecilitate, în virtutea 
„unei realităţi superioare, prin trăirea lor (a normelor religioase) în 
cadrul unei alte lumi, străine de orice relativism, prin încadrarea 
acestor norme într-o lume absolută, de o altă realitate decât cea fizică, 
care e lumea sfinţeniei, valoarea religioasă în care în ultimă instanţă 
este împărăţia lui Dumnezeu”. 190 


ştiinţa un subsol pe care îl subşterne lumii experienţei. Şi una şi alta însă depăşesc 
domeniul experienţei intrând în acel al realităţii metafizice'" (Ibidem, p. 85). 

190 Ibidem. 

IV. „CALEA, ADEVĂRUL ŞI VIAŢA ” ÎN LUMINA 
LOGOSULUI ÎNOMENIT. 

LUCRAREA MĂRTURISITOARE A CUVÂNTULUI 
ÎNTRE PREFIGURARE SI ICONOMIE 


Realitatea şi prezenţa ipostatică a Logosului în istoria neamului 
omenesc s-a făcut de-a lungul veacurilor pentru unii „ nebunie, iar 
pentru alţii puterea lui Dumnezeu ”. 191 De la căderea în păcat şi până la 
dumnezeiasca Sa întrupare, El a susţinut permanent raţionalitatea crea¬ 
ţiei, lucrând permanent în viaţa şi conştiinţa neamului omenesc, după 
cuvântul Scripturii: „toate prin El s-au făcut, şi fără El nimic nu s-a 
făcut din toate câte s-au făcut. Intru El era viaţă şi viaţa era lumina 
oamenilor”. 192 Departe de grădina Raiului, strămoşii noştri au trăit 
permanent drama depărtării de veşnicele bunătăţi. Izolându-se progre¬ 
siv de planul paradisiac, ei au fost atraşi tot mai mult spre zgura lucru¬ 
rilor materiale: „Intru sudoarea feţei tale îţi vei mânca pâinea ta, până 
te vei întoarce în pământul din care eşti luat; căci pământ eşti şi în 
pământ te vei întoarce” , m Cu toate acestea, Dumnezeu nu şi-a aban¬ 
donat zidirea Sa, după cum au socotit unii, ci, lucrând temeinic mântu¬ 
irea noastră, a rânduit cosmosul după o sfântă făgăduinţă: „ Duşmănie 
voi pune între tine şi între femeie, între sămânţa ta şi sămânţa ei; 
aceasta îţi va zdrobi capul, iar tu îi vei înţepa călcâiul” } 9A 

Fără să-Şi şteargă chipul din conştiinţa neamului omenesc, 
Dumnezeu S-a afundat în adâncul sufletului nostru, rânduind să ni se 
descopere „la plinirea vremii”. Aşa se face că, în conştiinţa neamurilor, 
biruită de atâtea ori de lupta istoriei. Logosul se descoperă în chip 
prefigurativ şi simbolic. Prin urmare, înainte de a înţelege identificarea 
Sa cu Hristos, ,JLogosul este principiul care îl manifestă pe Dumnezeu 
în istorie”} 95 De aceea, la egiptenii antici, care celebrau puterea Sa în 


191 Cf. ICol 1,18. 

192 In. 1, 3-4. 

193 Cf. Fc. 3, 19. 

194 Fc. 3, 15. 

195 Claudio Moreschini, Istorici filosofîei patristice, traducere de Alexandra Cheşcu, 
Mihai-Silviu Chirilă şi Doina Cemica, Ed. Polirom, Bucureşti, 2009, p. 63. 

identitatea mitologică a zeului Thor, El este socotit „Cuvântul creator”, 
„inima şi limba Supremului Ra”, m iar vechii greci îl identifică cu 
Hermes Mercurius Trismegistos, „Zeu născut prin sine însuşi ...”. 197 
Desprinsă din aceste reflecţii, faima Cuvântului avea să se extindă 
foarte uşor în toate filosofiile lumii. Cu toate acestea, doar celor aleşi 
avea Dumnezeu să le vestească întruparea Cuvântului Său, arătându- 
le prin aceasta că „Domn este lisus Hristos, întru slava lui Dumnezeu 
Tatăl ”. m Pentru crezul acesta au luptat până la sânge primii martiri 
ai Bisericii creştine, au cuvântat Sfinţii Părinţi şi s-au ridicat apolo¬ 
geţii. Sfântul Iustin Martirul şi Filosoful descrie parcursul viziunii 
logocentrice, de la conceptualizare la ipostas: „Ştim că au fost urâţi şi 
ucişi chiar şi cei care au urmat doctrinele stoicilor pentru faptul că au 
arătat înţelepciune cel puţin în formularea discursului etic (ca şi poeţii, 
în câteva cazuri) ,.. 199 A noastră, în comparaţie cu orice altă doctrină, 
este sublimă, deoarece nouă ni s-a revelat în toată raţionalitatea Sa 
Hristos... Tot ceea ce s-a afirmat mereu intr-un mod excelent şi ceea ce 
au descoperit cei care fac filosofie sau care instituie legi a fost realizat 
de ei prin cercetare şi contemplare, cu ajutorul unei părţi a Logosului, 
însă necunoscând Logosul în totalitate, şi anume pe Hristos, au spus 
deseori lucruri contradictorii ... 20 ° Toţi scriitorii, prin sămânţa sădită 
de Logos, au putut să vadă lucrurile care sunt în obscuritate. însă să¬ 
mânţa este diferită de imitaţie ...”. 201 

Fără să contrazică importanţa prezenţei Sale prefigurative în 
istoria umanităţii, Sfântul Iustin descrie o altă sferă de abordare a 
problematicii logocentrice. Prin această viziune, suntem îndreptăţiţi 
să credem că Dumnezeu a făcut descoperirea Fiului Său mai înainte 
de întrupare, în chip minunat, rânduind din unii filosofi, aşa cum au 
fost Platon şi Aristotel, adevăraţi „creştini mai înainte de vreme”. 
Printr-înşii, icoana raţionalităţii Logosului înomenit s-a ridicat dincolo 
de lumea mitizată şi copleşită de mulţimea zeilor, ajungând să se arate 
ca „lumină spre descoperirea neamurilor”. Pornind de aici, vom expune 


196 George Robert Meed, Hermes Trismegistos. Gnoza şi orginile scrierilor trisme- 
giste, traducere de Alexandru Angliei, Ed. Herald, Bucureşti, 2007, p. 22. 

197 Ibidem, p. 43. 

198 Filipeni 2, 11. 
l99 Apologia a Il-a, 8, 1. 

200 Apologia a Il-a, 10, 1-3. 

201 Apologia a Il-a, 13, 5-6. 

prezenţa istorică a Logosului înomenit în lume şi drumul Său de la 
prefigurare la adevăr. „Unele din adevărurile ontologice ale dogmati¬ 
cii creştine, spune pr. prof. loan G. Coman, se regăsesc, retrospectiv, 
în operele de geniu ale gânditorilor elini. Sfinţii Părinţi explică faptul 
prin revelaţia naturală a Logosului. Unii elini au fost, deci, creştini 
înainte de Hristos. Literatura creştină îşi apropriază şi întăreşte elementele 
fundamentale de gândire şi credinţă din literatura elenă profană. Cea 
dintâi confirmă şi continuă pe cea de a doua, aşa cum Origen, Grigorie 
de Nyssa şi loan Damaschin confirmă şi continuă, într-o măsură şi 
într-un anumit sens, pe Heraclit, Platon şi Aristotel”. 202 

IV.l. Logosul platonician 

Pornind de la etimologia stricto sensu a cuvântului Ăoyog, pentru 
început descoperim mai multe înţelesuri, uzitate rând pe rând de curen¬ 
tele filosofiei antice: cuvânt, vorbire, relatare, discurs (sensul curent al 
pluralului Loyoi), convorbire, discuţie, expunere, teză, argument, raţiune 
(în sens de argument), raţionament, definiţie, limbaj, gândire, intelecţie, 
raţiune (în sensul cauzal: „felul în care un lucru conţine alte lucruri”), 
raport şi chiar idee. Acest întreg conglomerat de variante logocentrice 
vizează în perspectiva filosofică două direcţii relativ apropiate: raţiunea şi 
limbajul. Aceste două jaloane incipite ale conceptului de „logos ipostatic ” 
sunt integrate progresiv în procesul modem al unei cunoaşteri şi înţelegeri 
per se. „Prin aceste interpretări logos -ul grecesc riscă să ne apară ca un 
amestec deconcentrat de limbaj şi raţiune, notează filosoful francez Brice 
Parain. Această duplicitate, spune el, are, într-adevăr, de ce să ne uimească. 
Spiritul nostru modem nu confundă niciodată limbajul cu raţiunea, după 
cum nu încurcăm cizmarul cu unealta sa. Pentru noi limbajul este instru¬ 
mentul docil al gândirii (sau raţiunii) şi gândirea (sau raţiunea) este cea 
care ne oferă cunoaşterea pe care o avem despre lucruri. Limbajul doar 
ne explică ideile şi sentimentele sau emoţiile. Ceea ce se concepe bine 
se enunţă cu claritate. Aşadar, de obicei considerăm cuvintele a fi se¬ 
cundare faţă de ceea ce semnifică ele, retorica nefiind decât arta persua¬ 
siunii şi nu a gândirii”. 203 Dar filosofia „Logosului” începea să promită 


202 Pr. prof. loan G. Coman, Probleme de fdosofie şi literatură patristică, Ed. IBMBOR, 
Bucureşti, 1995, p. 14-15. 

203 Brice Parain, Logosul platonician , traducere de Monica Jităreanu, Ed. Univers 
Enciclopedic, Bucureşti, 1998, p. 13. 

mult mai mult încă din perioada marelui Platon, apropiindu-se tot mai 
mult de esenţa Adevărului revelat. 

Alături de marele său didascal, Socrate, Platon reuşeşte să revoluţi¬ 
oneze întru totul gândirea filosofiei antice. în primul rând, el face o 
distincţie clară între lumea sensibilă şi lumea inteligibilă, reuşind să-şi 
completeze demersul în plan metafizic prin „întemeierea idealismului şi 
închegarea desăvârşită şi definitivă a spiritualismului”. Cel mai important 
aspect al operei sale este „lupta împotriva politeismului antropomorfic”, 
pentru care este socotit pe drept cuvânt „primul evanghelist al religiei, ce 
va distruge un imperiu pentru a clădi o lume, prin concepţia sa înaltă 
despre un singur Dumnezeu, un Dumnezeu bun şi milos, întruparea celui 
mai sublim Bine, la care îi e dat minţii să ajungă”. 204 Pe acest culoar se 
încadrează şi latura logocentrică a gândirii sale. 

Prezenţa ideii de „Logos ” în operele lui Platon, cu precădere în 
„Dialogurile” sale, reprezintă primul moment major al unei istorii inte¬ 
lectuale a interiorităţii. 205 In istorie, mulţi comentatori ai operei platonice 
au văzut ideea de Logos, susţinută în unele din operele sale, ca pe o 
teorie a limbajului sau mai degrabă ca pe o provocare a retoricii sale. Au 
existat însă şi comentarii mai profunde, care au aşezat varianta platoni- 
ciană a filosofiei logocentrice sub ireversibila variabilă a Nemuririi. In 
această direcţie se socotea că lumea ideilor depăşea tradiţionala interpre¬ 
tare logică, în care „logosul” era interpretat abstract, şi susţinea metafi¬ 
zica misterului. Astfel, prin aducerea în câmpul ideilor a conceptului de 
nemurire, filosoful Yven Bres arată că această lume devine „ambiguă” 
sau mai precis „misterioasă”. După el, orice idee trebuie să participe „la 
construcţia Logică a Nemuririi”, subsumându-se mai întâi procesului de 
cunoaştere şi perfectându-se prin lucrarea virtuţilor, ca modalitate de 
descoperire a tainelor logosului. „Nevoia de apsrr| (de virtute), notează 
Bres, aşa cum apare ea formulată în dialogurile anterioare fondării Aca¬ 
demiei, nu tinde în mod esenţial spre cunoaşterea logică a valorilor mo¬ 
rale ... în felul acesta, Platon nu contestă autenticitatea sentimentului pe 
care personajele dialogurilor sale îl au despre curaj, cumpătare, evlavie 
şi, prin aceste virtuţi particulare, despre virtute în general”. 206 


204 Grigore Tăuşan, Filosofia lui Plotin, ediţia a III-a, Ed. Agora, Iaşi, 1993, p. 31. 

205 Bogdan Baghiu, Scurtă istorie a Logosului, Ed. Lumen, Iaşi, 2006, p. 50. 

206 Yvon Bres, Psihologia lui Platon, traducere din franceză de Mirela Alexandra 
Pop, Ed. Humanitas, Bucureşti, 2000, p. 51. 

Ontologia şi mistica platoniciană fac din „lumea ideilor” un tărâm 
al conştiinţei de sine. „Logosul” formează deopotrivă macrocosmosul, 
cât şi microcosmosul după tipare eterne înscrise în el însuşi, tot el 
fiind acela care le uneşte pe amândouă. 207 în mod concret, „logosul” 
lui Platon se defineşte prin: „rostire”, „justificare raţională”, „raţiune”, 
„cuvânt”, „facultate raţională”, „pronunţie Aceste jaloane converg 
către marele sens al filosofiei platoniciene, de a lega elementele macro 
şi micro din logica şi realitatea cosmosului. Sub această formă, defi¬ 
niţiile pe care întâlnim la marele filosof arată diversitatea sensurilor 
pe care le îmbrăţişează filosofia logosului elenistic în perioada antică. 
Nu pot fi trecute cu vederea aici elemente prefigurative ale prezenţei 
Logosului înomenit. 

Definirea naturii şi funcţiilor logosului se manifestă în viziunea 
lui Platon ca o necesitate pe care o aşează în majoritatea Dialogurilor 
sale. Prin aceasta se arată că filosoful a căutat să le descopere sensul, „în 
permanenţă în interiorul său şi în afara propriului său discurs”. 208 Aceasta 
face ca logosul platonician să nu fie neparat căutat intr-o teorie a limbaju¬ 
lui, căci „dacă limbajul joacă un rol atât de important în cunoaştere, ar 
trebui să admitem că şi cuvintele din care este format şi literele care 
alcătuiesc cuvintele sunt în ele însele elemente ale relaţiei inteligibile. A 
spune însă că limbajul este format din cuvinte şi deţine întru el logosul, 
nu ne ajută prea mult în a înainta cu interpretarea în ceea ce priveşte 
definiţia logosului lui Platon ”. 209 Vedem, aşadar, că Logosul este cel 
care dă limbajul şi nu invers, întrucât „cu ajutorul logosului, raţionamen¬ 
tul se înalţă până la principiul întregului”. 210 

Evoluţia logosului în operele lui Platon se poate identifica 
progresiv. în „Republica”, de pildă, teoria despre cuvânt are un ca¬ 
racter transcendental, fiind înţeles ca raţiune care pune ordine în lu¬ 
mea lucrurilor sensibile. Se poate spune că, pe măsură ce concepţia 
filosofică platoniciană se maturizează, sensurile „logosului” se „spi¬ 
ritualizează” şi, cu cât discursul abordat devine mai greoi, „ logosul ” 
capătă valenţe abstracte. 21 'Aceasta ne face să înţelegem că logosul 


207 Ibidem. 

208 Bogdan Silion, Gândire şi limbaj la Platon, în Revista ,Akademia”, nr. din mar¬ 
tie, 2002, p. 30. 

209 Ibidem. 

210 Ibidem. 

211 Ibidem. 

platonician nu este un simplu instrument al comunicării, ci reprezintă 
o temă centrală de reflecţie, aflată în continuă mişcare la marele filo¬ 
sof. Se foloseşte cel mai adesea de „ideea principiului regular ”, 
generând diverse variaţiuni de sens în conceptualitatea logosului. 
Pentru el, „logosul nu îşi găseşte o exprimare definită, poate cu o 
excepţie, în Timciios, unde cuvântul este folosit pentru a descrie forţa 
Divină din care a apărut lumea ”. 212 

în „Dialoguri ” regăsim învecinarea sa cu viziunea lui Socrate 
asupra problematicii de „recuperare a cunoaşterii pierdute”. Este aspectul 
asupra căruia se opreşte părintele Andrew Louth, atunci când îl evocă pe 
Platon ca fiind veritabilul precursor al tradiţiei mistice creştine . 2 1} „Ceea ce 
se descoperă este etern: nu este nici născut, nici nu moare, nici nu creşte, 
nici nu se micşorează, este liber de orice relativitate în ce priveşte natura, 
durata sau locul, nu poate fi reprezentat nici prin imagine (phantasia), 
nici prin definiţie (prin logos), nu se poate manifesta în altceva, ci este 
unic în el însuşi”. 2U Prin această reîntoarcere la Platon, părintele A. Louth 
evidenţiază potenţările cunoaşterii autentice, care anulează caracterele 
limitative ale cunoaşterii naturale . 215 

Toată filosofia platoniciană este, prin urmare, o pregătire pen¬ 
tru extaz, omul cunoscând doar ceea ce i-a fost dat să cunoască . 216 în 
această lumină, logosul platonician se identifică cu persoana lui Zeus. 


212 Iulian Iacob, Conceptul de logos în literatura filosofică şi creştină, în Revista 
„Pleroma”, nr. 1/1999, p. 60. 

213 înclinaţia lui Platon spre latura mistică, sau mai degrabă mitică, a cunoaşterii îşi justi¬ 
fică necesitatea „tocmai pentru a explica mai bine şi a face inteligibilă Ideea, conceptul.. 
Autorul atenian a încercat, recurgând frecvent la mit şi mai cu seamă în zonele greu 
accesibile raţiunii, să-şi protejeze opera. Mitul, ca supunere care ascunde, este susceptibil 
de interpretări plurivalente, poate de multe ori chiar şi contrare. Cititorul sau auditoriul 
este silit să facă un salt atât în raţiune, cât şi în conştiinţă. De aceea, toţi cei capabili de a 
realiza acest salt, de a trece de la iluzoria lume a umbrelor la fascinanta lume a formelor 
pure, a eidos- urilor, la lumea Ideilor, vor fi răsplătiţi tocmai prin satisfacţia de a fi desci¬ 
frat ghicitoarea, mitul... în sprijinul acestei idei vine şi faptul că marea parte a operei sale 
(Dialogurile) a primit o expunere nu sub fonna naraţiunii, în cadrul căreia ideea autorului 
este mult mai clară şi se poate extrage mult mai uşor, ci sub tonna dialogului” (vezi aici: 
Asist. univ. dr. Ticu Mădălin-Savu, Model, mit şi cunoaştere în filosofia platoniciană, în 
Revista de Ştiinţe Juridice, nr. 31/2004, p. 86). 

214 Andrew Louth, Originile tradiţiei mistice creştine de la Platon la Dionisie Areo- 
pagitul, Ed. Deisis, Sibiu 2002, p.33. 

215 Bogdan Baghiu, Scurtă istorie a logosului, p. 52. 

216 Ibidem. 

Pentru acest adevăr, filosoful atenian este gata să sufere ocara, după pilda 
magistrului său. „Şi lasă pe oricine să se dispreţuiască, să se trateze ca pe 
un om fără minte, să te acopere de ocări, dacă-i place aşa. Pe Zeus! Tu 
prinde atunci cutezanţă şi fii gata să primeşti palma cea ruşinoasă de 
care vorbeam ... Că nu-i nimic grozav în această suferinţă, dacă, practi¬ 
când virtutea, rămâi de fapt un om superior şi corect. Şi numai după ce 
vom fi străbătut împreună drumul virtuţii, ne vom apuca şi de treburile 
politice, de-abia atunci vom pune la cale ceea ce-i nimerit a orăndui... La 
câtă neştiinţă ne-am coborât! Să ne folosim prin urmare, de călăuza raţi¬ 
unii (Logos), care ni s-ci descoperit acum. Este raţiunea care ne învaţă că 
cel mai bun chip de a trăi viaţa e să practicăm dreptatea, şi în general 
virtutea, în vederea vieţii şi a morţii. Ci nu pe aceea în care crezi tu, şi 
spre care mă împinge şi pe mine, că nu-i bună la nimic Kallilkles ”. 211 

Cunoaşterea virtuoasă, la care face trimitere Platon, care ocoleşte 
sau sfidează cunoaşterea naturală, reprezintă o reaşezare a omului în matri¬ 
cea sa originară, în lumea ideilor, unde poate să se autocontcmplc . 21 * Lu¬ 
mea ideilor se dezvoltă mai cu seamă în „ Republica ”. Prin excelenţă un 
text al interiorităţii, lucrarea este străbătută de firul „societăţi ideale”, în fapt 
o parabolă a sufletului omenesc analizat sub forma cetăţii ideale. In acest 
cadra, logosul platonician are menirea să instituie la nivelul sufletului sta¬ 
rea de imitaţie, întrucât „ omul ieşit din peştera instinctelor poate discerne 
adex’ărul de fals, aparenţa de realitate ”. 219 Platon merge aici direct la sursă, 
preluând integral din filosofia lui Socrate sensurile „logosului”, pe care mai 
apoi le îmbunătăţeşte, prezentându-le sub acelaşi numitor comun . 220 


217 Platon, Dialogurile, Ed. I.R.I, Bucureşti, 1998, p. 345. 

218 Ibidem. 

219 Ibidem. în „mitul peşterii”, prin părăsirea „umbrei” stăpânitoare şi implicit a instinctelor, 
Platon vrea să evidenţieze simbolic „părăsirea acestei lumi care ne face captivi ai săi... 
Prizonierii sunt asemenea nouă. înlănţuiţi intr-o poziţie fixă încă din copilărie, cu spatele 
întors către intrarea peşterii, ei nu pot decât să considere adevărate şi reale umbrele şi re¬ 
flecţiile de pe pereţii locuinţei subterane, pereţi pe care ochii lor s-au fixat dintotdeauna. A-i 
elibera dintr-o dată, ţâră nicio tranziţie, n-ar da naştere decât la revoltă, nebunie, suferinţă 
excesiv de violentă şi mutaţie sterilă” (Aline Baudart, Francois Chenet, Jean-Paul Dumont, 
France Fargo. Pietre Hadot, Christian Jambet, Francois Jullien, Jacxqueline Russ, Istoria 
Filosofiei. 1. Gândirile fondatoare, coordonată de Jacqline Russ, traducere de Dan-Cristian 
Cârciumaru, Ed. Univers Enciclopedic, Bucureşti, 2000, p. 42). 

220 Puternica înrâurire a gândirii lui Socrate, definitorie pentru conţinutul filosofiei 
platoniciene, a fost transpusă din planul oral, în cel scris. Acest demers, generat de 
Platon se recomandă mai întâi ca „exerciţiu filosofic”, fiind mai apoi absorbit de „ com¬ 
promisul unităţii dintre dialogul scris şi cel rostit". Astfel, , forţând puţin, putem spune 

Aşadar, în opera şi gândirea marelui Platon, Logosul capătă rolul 
deplin de intermediar ontologic, făcând din lumea sensibilă imaginea 
lumii inteligibile. Cu îndrăzneala de a se desprinde total de ideile 
sensibile (după exemplul lui Socrate), Platon păşeşte prin aceste idei în 
lumea inteligibilă, instituind limbajul ca intermediar, care denumeşte 
sensibilul potrivit inteligibilului. în acest sistem, locul omului este de 
mijloc, de mediator al lumii ideilor spre tainicul transcendent . 28 Acestă 
ierarhie de valori graduale dintre cele două lumi, la care Platon face referire 
în „ Timaios ”, a trecut la neoplatonici, care socoteau Logosul ca al „doilea 
hypostas, produs prin emanaţie din prea plinul fiinţei Unicului ”. 29 

Logosul sau Locul originar, aşa cum era privit de vechii greci, îşi 
are prin urmare originea înainte de facerea timpului. El este identic cu 
divinitatea şi echivalent cu guvernarea universală a lumii, în varianta ei 
imanentă. Logosul este totuna cu lumea. In consecinţă, filosofii greci con¬ 
siderau, începând de la Platon, că începutul procesului de formare a cos¬ 
mosului s-a făcut negreşit prin acest Logos. Acesta mai apoi s-ar fi separat 
într-o i nf initate de părţi de natură materială (logoi spermatikoi), fiind ger¬ 
menii tuturor lucrurilor şi ai puterii formative din care se dezvoltă lucrurile, 
după raţiunea universală . 30 în Timaios, de pildă, „luna şi celelalte cinci 
astre, numite rătăcitoare, se nasc din logos-ul divin, pentru a defini nume¬ 
rele timpului şi a le asigura astfel permanenţa”. 221 ldeea de „logos germi¬ 
nativ” sau „logos spermaticos/seminaF a fost receptată şi îmbisericită prin 
teologia Sfinţilor Părinţi. 

IV.2. Logosul aristotelic 

„Odată cu Aristotel, logosul încetează să mai fie profetic ” - este 
o afirmaţie făcută de filosoful francez Pierre Abenque în lucrarea sa 
„Problema fiinţei la Aristotel ”. 31 în felul acesta, el avansează o abordare 


că Platon se menţine înăuntrul antinomiei însăşi, prin chiar forma de exprimare, care 
este aceea a «oralităţii scrise», ca dialog non-rostit. Prin această formă păstrăndu-se 
forma generativă a ermeneuticii socratice, care realizează exerciţiul filosofic al naşterii 
Adevărului cu fiecare cititor în parie, care este un partener la dialog ” (Bogdan Silion, 
Gândire şi limbaj la Platon, p. 23). 

28 Ion Cordoneanu, Creaţie şi întrupare, Ed. Lumen, Iaşi, 2006, p.48. 

29 Ibidem. 

30 Ibidem, p.49. 

221 Bruce Parain, Logosul platonicioan, p. 120. 

31 Pierre Aubenque, Problema fiinţei la Aristotel , Ed. Teora, Bucureşti, 1998, p. 103. 

practică în vederea redescoperirii atributelor „cuvântului”. Pentru el, 
„inteligenţa este desigur cel mai divin dintre toate fenomenele, dar ce 
condiţii trebuie să îndeplinească pentru a avea această superioritate? ... 
Dacă ea nu gândeşte actualmente la nimic, şi e ca un om cufundat 
într-un somn greu, unde mai e demnitatea ce-i aparţine?”. Totodată, 
el afirmă că gândirea este atributul indispensabil al „Principiului 
celui mai divin”. în această „gândire”, Entitatea transcendentală „nu 
se schimbă, căci schimbarea nu ar putea fi decât o inferioritate ”. 222 
Pe de altă parte, conceptul de „înţelepciune/sophia” constituie unul 
din principiile de bază ale metafizicii sale. Aici, identitatea filosofiei 
despre logos/ raţiune/ gândire se întrepătrunde cu raţiunea de cunoaş¬ 
tere a „Cauzei Prime”. Prin urmare, „cine iubeşte înţelepciunea, iu¬ 
beşte cunoaşterea mai mult decât altceva ”. 223 în acest context, deşi nu 
aminteşte în mod direct de metafizică, evocând în mod constant actul 
de cunoaştere, marele filosof antic îşi centrează discursul pe atributul 
de „sophia” al Divinului, „pentru a indica cel mai înalt tip de cunoaş¬ 
tere. în toate ştiinţele, sophia este cea care cunoaşte cauzele prime. 
La întrebarea: cunoaşterea căror cauze este înţelepciunea ?, Aristotel 
răspunde cu: aceea a cauzelor prime ”. 224 

Aristotel a încercat permanent să obţină din cunoaştere reprezen¬ 
tarea cea mai logică. Acesta este în fapt şi specificul curentului pe care 


222 Viziunea logocentrică a lui Aristotel şi implicit a şcolii peripatetice, în perspecti¬ 
va ei de atribut divin manifestat prin inteligentă şi gândire, a fost preluată şi de 
teologia patristică. S-a ajuns astfel la concluzia că Dumnezeu este începutul şi Izvo¬ 
rul înţelepciunii. Mai târziu însă, această direcţie a fost contrazisă de Plotin în filoso- 
fia „Principiului Unic”. El socoteşte că gândirea sau inteligenţa, ca atribute ale Unu- 
lui, nu trebuie să definească entitatea sa. Ele se adaugă prin urmare ulterior acestuia 
ca principiu. „Aceia care au atribuit gândirea Primului principiu, spune Plotin, nu i- 
au atribuit cel puţin gândirea lucrurilor care îi sunt inferioare sau care purced din el, 
totuşi unii au crezut că e absurd de a crede că Dumnezeu nu cunoaşte şi pe celelalte 
lucruri. Cât priveşte pe cei dintâi, negăsind nimic mai mare decât Binele, i-au dat 
gândirea lui însuşi, ca şi cum aceasta ar putea să adauge ceva majestăţii sale, ca şi 
cum a gândi ar valora mai mult pentru el decât ceea ce este, ca şi cum n-ar fi Binele 
însuşi care dă Inteligenţei majestatea sa. Dc la cine are Binele mărirea sa? O are de 
la gândire, sau de la el însuşi? Dacă o are de la gândire, nu mai e mare prin el însuşi 
... Dacă mărirea o are de la el însuşi, el e perfect anteriormente gândirii, şi nu gândi¬ 
rea îl face perfect” (vezi: Gh. Tăuşan, Filosofici lui Plotin, p. 54-55). 

223 Aristotel, Metafizica, VII, 928b, 24-28. 

224 Enrico Berti, Structura şi semnificaţia Metafizicii lui Aristotel, traducere din 
limba italiană de Cristian Şoimuşan, Ed. Galaxia Gutenberg, p. 24. 

îl generează în filosofie . 225 Pornind de aici, el socoteşte că logosul putea 
fi definit în sens ontologic, contractualist, care ,, ajunge la un acord ”? 2 
Ontologia aristotelică nu mai conţine un logos interior, ci reprezintă „o 
realitate finită”, în care intelectul nu poate decât în chip logic să cuprin¬ 
dă realitatea. După el, logosul dobândeşte valenţe exterioare (protologos 
proforikos), care se supun valorilor de adevăr. „Logica aristotelică nu se 
raportează la naturalul gândirii, aducând în scenă un logos pragmatic, 
care vrea să facă din fenomenul cunoaşterii unul utilitarist. Logosul 
aristotelic nu mai are acea funcţie sacră de dezvăluire ca şi cel platonician, 
ba chiar Aristotel consideră inutilă raportarea la acele realităţi ce ar sta 
sub semnul ascunderii ”. 226 

Dimensiunea experimentală a logosului aristotelic este susţi¬ 
nută ontologic prin stimulii senzoriali. „Toţi oamenii au sădită în 
firea lor dorinţa de a cunoaşte, spune el. Dovada acestui lucru stă în 
plăcerea pe care le-o procură activitatea simţurilor. Ei resimt aceas¬ 
tă plăcere pentru ea însăşi, chiar când nu e vorba de urmărirea unui 
folos şi lucru, se adevereşte mai ales cu privire la stimul ce se exercită 
prin ochi. Intr-adevăr, noi preferăm acest simţ tuturor celorlalte, nu 
numai când avem în vedere un scop practic, ci chiar fără o aseme- 


225 Aristotelismul, ca sistem filosofic aparţinând lui Aristotel, învaţă că dimensiunea 
cognitivă sau, mai bine zis, capacitatea omenească de cunoaştere se sprijină în primul rând 
pe experienţă. Cea mai înaltă formă de cercetare intelectuală este metafizică, întrucât vizea¬ 
ză în mod direct existenţa. Pe de altă parte, în legătură cu entitatea cosmologică, aristotelis¬ 
mul afirmă că lumea este alcătuită din fonnă şi materie. Astfel, materia este elementul etern 
şi necreat, de vreme ce fonna defineşte principiile interne prin care se poate spune la modul 
propriu ceea ce este în fapt un lucru. Pe de altă parte, Aristotel afirmă, aşa cum am arătat 
mai sus, că raţionalitatea sau cunoaşterea omenească vine din experienţă, care la rândul ei se 
alcătuieşte din „depozitarele active sau pasive ale intelectului omenesc”. Dc aici rezultă că 
omul are voinţă liberă, iar Dumnezeu poate fi înţeles produs al gândului/raţiunii şi nu „ca o 
entitate personală care a creat universul”. Prin compoziţia sa ideologică, aristotelismul a 
manifestat o intensă influenţă asupra Evului Mediu, fiind folosit cu precădere în doctrinele 
religiilor monoteiste: creştinism, iudaism şi islam. „în secolul al XlII-lea, Sfântul Albert cel 
Mare şi studentul său, Sfântul Toma D’Aquino, au botezat şi au asimilat multe idei din 
gândirea lui Aristotel spre folosul Bisericii Creştine, schimbând mai multe părţi din el şi 
totodată folosindu-1 să genereze o filosofie creştină şi să alcătuiască o teologie de şcoală, 
cunoscută mai apoi cu numele de scolasticism” (vezi: Anthony D. Andreassi, în The Mo¬ 
dem Catholic Encyclopedia, Michael Glazier and Monika K. Hellvind (ed.), The Liturgical 
Press, Minnesota, 1994. p. 47-48. 

32 Hans-Georg Gadamer, Adevăr şi metodă, Ed. Teora, Bucureşti, 2001, p. 322. 

226 Bogdan Baghiu, Scurtă istorie a logosului, p. 60. 

nea intenţie şi pricina e că acest simţ ne dă putinţa mai mult decât 
oricare altul, să cunoaştem mai bine un lucru, dând totodată la ivea¬ 
lă în el multe însuşiri deosebitoare”. 211 Dorinţa de cunoaştere este 
sădită aşadar în firea omului, dezvoltă cu precădere pe latura sa sen¬ 
zorială, întrucât „ simţirea este pentru Aristotel cel dintâi şi cea mai 
elementară treaptă a cunoaşterii ”. 228 

Viziunea aristotelică despre logos reclamă o rostire exterioară. 
Discursul său generează o reaşezare a acestuia sub imperiul unui 
„Logos totalizator”. Pe de altă parte, categoriile generate de raţiunea 
experimentală, vizează doar „ipostaze ale fiinţei şi nu fiinţa în totali¬ 
tatea ei”. De aceea, logosul categorial aristotelic nu poate fi numit 
un logos al fiinţei. Şi totuşi, în concepţia sa logocentrică, Aristotel 
dezvoltă o strânsă legătură între raţiune şi existenţă, aşezată de ase¬ 
menea sub incidenţa logicii sale. Logica aristotelică devine astfel „un 
instrument de reunificare ontologică” dintre fiinţă şi alcătuirea ei, 
întrucât ,,fiinţa nu se poate exprima printr-un logos interior imanent 
ei ”. 229 Acest lucru este exprimat în primele două tratate la „Organon”. 
Aici Aristotel integrează ideatic logosul în dimensiunea sa „predica¬ 
tivă”. 220 în felul acesta, logosul devine parte integrantă a fiinţei, în¬ 
trucât însumează „o semnificaţie precisă a verbului a fi”. El semnifică 
astfel „substanţa, cantitatea, calitatea, relaţia, locul, timpul, poziţia, 
posesia, acţiunea, înrâurirea. Substanţa este (spre a vorbi prin exemple): 
om, cal; cantitatea, de exemplu: lung de doi coţi, de 3 coţi; calitatea: 
alb, grămătic; relaţia: dublu, jumătate, mai mare; locul: în Lyceu, în 
Forum; timpul: ieri, anul trecut ...”. 231 

Pentru definirea acestei legături ( logos-entitate/jUnţă ), Aristotel 
ridică/aplică compatibilitatea interpretării transcendentului în logica 
imanentă, exemplificând astfel dimensiunea „predicativă a logosului” 
prin folosirea termenului de ousia. Acesta a fost preluat ulterior în 
terminologia dogmatică a Bisericii, dobândind importante valenţe în 
teologia logocentrică. începutul valenţelor teologale sunt stabilite, 
ce-i drept nedefinit, în Metafizica aristotelică, unde ousia defineşte 
„primul sens al fiinţei”, o entitate care există prin sine însăşi, diferită 

227 Aristotel, Metafizica, Ed. I.R.I., Bucureşti, 1996, p. 11. 

228 Ibidem, nota 2. 

229 Bogdan Baghiu, Scurtă istorie a logosului, p.60. 

230 Anne Baudart, Istoria filosofiei, p. 61. 

231 Organon, categ. 4. 

şi independentă de restul entităţilor care „nu sunt ousia, ci în relaţie 
cu ousia, sunt accidente ale ousiei, adică există în măsura în care au 
o relaţie cu ousia”. 232 De aici, el ajunge să profileze aproape profetic 
la „principiul identităţii” (ens est ens ), pe care-1 regăsim odinioară 
consemnat de Moise în cartea Ieşirii, în urma teofaniei de pe muntele 
Horeb: „Eu sunt Cel ce sunt. Cel ce este, Yahve”. 233 Există totuşi o 
diferenţă. Prin urmare, dacă în teologia vechi-testamentară principiul 
identităţii are în vedere „determinarea concomitentă a aceluiaşi subi¬ 
ect”, în filosofia aristotelică el vizează „posedarea din partea unui 
subiect a unui număr de determinări, care nu pot concomitent să-i 
aparţină şi să nu-i aparţină”. 234 

Prin urmare, la Aristotel logosul reprezintă o realitate finită, cu 
reflecţii practice. Intelectul, raţiunea sau sofia se rezumă la o prezentare 
de timp logico - categorial, însumând realitatea concretă. Fără să se 
identifice cu realitatea psihică, logosul aristotelic se identifică întru 
totul cu planul identităţilor logice ale fiinţei. 235 Nu trebuie trecută cu 
vederea valoarea sa ontologică şi predicativă, aplicată mai cu seamă 
în determinarea ousiei primordiale ca „prim sens al fiinţei” şi „prin¬ 
cipiu al identităţii” (ens est ens). 

IV.3. Cele trei valenţe ale logosului în tradiţia ebraică: 
memra, davar, liokma 

în Sfânta Scriptură, „cuvântul” sau logosul se defineşte ca rod 
al glăsuirii, fie ea omenească sau dumnezeiască. 236 Mai mult, revelaţia 
divină se fundamentează pe ceea ce s-a spus, expresii precum „ cuvântul 


232 Termenul de ousia este folosit intens de Aristotel în Cartea a Ilt-a a Metafizicii 
sale, unde defineşte ousia ca „primul sens al fiinţei”, care ajută la identificarea „cauzelor 
prime ale fiinţei ca atare”. Astfel, „în opinia lui Aristotel, această legătură este o condiţie 
suficientă pentru a asigura şi garanta unitatea ştiinţei, a fiinţei. Ca atare, respectiva ştiinţă 
este diferită de toate celelalte ştiinţe, pentru că celelalte se ocupă de un singur gen, pe când 
aceasta se ocupă de o pluritate de genuri, dar legate între ele prin aceeaşi relaţie, prin această 
omonimie relativă, motiv pentru care fiind ousia primul sens al fiinţei, pentru a căuta cauze¬ 
le prime ale fiinţei ca atare, va trebui întâi de toate să caute cauzele prime ale ousiei” (Enrico 
Berti, Structura şi semnificaţia Metafizicii lui Aristotel, p. 50-51). 

233 Cf. Ieşire 3, 14. 

234 Enrico Berti, Structura şi semnificaţia Metafizicii lui Aristotel, p. 53. 

235 Bogdan Baghiu, Scurtă istorie a logosului, p.61. 

236 Achtemeier, Paul J.; Harper & Row. Publishers; Society of Biblical Literature: 
Harper's Bible Dictionary. Ist ed. San Francisco: Harper & Row, 1985, S. 1141. 

Domnului ” sau „ cele zise de Domnul ” venind să întărească acest 
lucru. Foarte important de reţinut este însă faptul că aceast „cuvânt al 
lui Dumnezeu” din Sfânta Scriptură nu vizează în mod exclusiv cali¬ 
tatea sonoră a poruncilor sau descoperirilor realizate, ci se confirmă 
mai degrabă printr-o notă personală. Astfel, calitatea de „ cuvânt 
divin ” ar putea face trimitere mai degrabă la Dumnezeu însuşi sau la 
trimişii Săi, mandataţi cu puterea proorociei despre Sine. Aşa se face 
că în Vechiul Testament prezenţa „Cuvântului dumnezeiesc” ocupă 
un loc central: Dumnezeu vorbeşte făpturilor Sale, 237 îl îndrumă pe 
Moise, 238 iar profeţii grăiesc cele pe care Dumnezeu le-a rostit către 
dânşii, 239 devenind astfel receptorii primi şi transmiţătorii cuvintelor 
Sale. 240 De aici putem înţelege că, în dimensiunea sa biblică, Cuvân¬ 
tul poate fi scris sau vorbit, întrucât „Dumnezeu vorbeşte prin litera 
Scripturii, în mod literar şi alegoric, fiind activ şi lucrător în gândirea 
minţii şi simţământul inimii. întreaga Scriptură cuprinde învăţătura 
sănătoasă, aducând izbăvire prin credinţa în Iisus Hristos, care este 
însuşi Cuvântul lui Dumnezeu înomenit. Astfel, credincioşii trebuie 
să fie mai degrabă uşi decât ascultători ai cuvântului, întrucât sunt 
hrăniţi cu Cuvântul dumnezeiesc, care s-a aşezat în inimile lor”. 241 

în Vechiul Testament şi implicit în tradiţia iudaică, grecescul 
/.oyoQ îşi găseşte corespondenţele aramaice: memra, davar şi liokma. 
Le vom analiza pe rând în cele ce urmează. 

1. Primul dintre ele, memra, defineşte prin excelenţă „Cuvântul 
creator sau poruncitor al lui Dumnezeu”, prin care se face simţită prezenţa 
Sa în lume, în lucrurile sensibile şi inteligibile deopotrivă. In literatura 
rabinică, termenul apare ca atribut al lui Yahve, ca substituent pentru ape¬ 
lativul „Domnul”, când se dorea evitarea expresiilor antropomorfice. în 
Vechiul Testament îl găsim folosit la Geneză 15, 1: , /ost-a cuvântul 
Domnului către Avram”, la Numeri 12, 6: Ascultaţi cuvintele Mele: 


237 Cf. Fc. 1: 3, 6, 9, 11. 14, 20, 24, 25. 

238 Cf. leş. 20, 1. 

239 Is. 1, 2: „Ascultă, cerule, şi ia aminte, pământule, că Domnul grăieşte: Hrănit-am 
feciori şi i-am crescut, dar ei s-au răzvrătit împotriva Mea”; şi Is. 6, 8: „Şi am auzit 
glasul Domnului care zicea: „Pe cine îl voi trimite şi cine va merge pentru Noi?” Şi 
am răspuns: „Iată-mă, trimite-mă pe minei”. 

240 Cf. Ier. 2, 1: „Fost-a cuvântul Domnului către mine şi a zis”. 

241 W.E. Vine, Vine's Complete Expositotv Dictionarv Topic Finder . Nashville: Thomas 
Nelson, 1997, cl996. 

De este între voi vreun prooroc al Domnului, Mă arăt lui în vedenie 
şi în somn vorbesc cu el ”, sau în Cartea Psalmilor: „Că El a zis şi s-au 
făcut, El a poruncit şi s-au zidit”. 242 Termenul este prezent de asemenea 
şi în literatura rabinică apocrifa. în ultima categorie, se arată ca „mani¬ 
festare a puterii dumnezeieşti sau ca mesager al lui Dumnezeu, aşezat în 
locul lui Dumnezeu însuşi, cu toate că, în mod foarte clar, atributele sale 
sunt incompatibile cu cele dumnezeieşti”. 243 Pe de altă parte, „ttiemra 
îmbracă într-o formă autentică ritualul sacrificial, despre care tradiţia 
rabinică mărturiseşte că îl pune pe om într-o legătură sangvinică cu 
Dumnezeu”? 44 Este termenul care descrie cel mai bine sentimentul de 
intimitate existent între evrei şi Iahve, cu trimitere la actul şi lucrarea 
Revelaţiei dumnezeieşti. Prin creaţie, de pildă, Dumnezeu se reflectă 
deplin în om, îl plăsmuieşte „după chip şi asemănare” şi-l alege „împărat 
peste toată zidirea”. De aceea, tradiţia iudaică valorifică printre altele 
înţelesurile lui memra ca rezumat al dialogului pciradisiac dintre Aclam 
şi Dumnezeu. El poate fi înţeles simultan ca: agent al creaţiei, element al 
mântuirii, agent al teofaniilor şi produs al făgăduinţelor dumnezeieşti şi 
factor deplin al Revelaţiei. „Astfel descoperă misticii evrei neantul ori¬ 
ginar, în operaţiunea devorantă a giganticelor sale fălci care sfâşie, sfă¬ 
râmă, macină, înfulecă, înghite, lată ce nu numai că nu e nimicul, dar, cu 
totul dimpotrivă, este ceva gigantic, o colosală cascadă de peisaje care se 
pierd, de regate ce se prăbuşesc, de lumi care, de sus până jos, crapă şi 
se fac zob, maldăre de mine, ca nişte răni deschise. Un imens rezervor 
de forţe negative, iată ce este mai înainte primitivă, aceea asupra căreia a 
triumfat Cuvântul în momentul solemn al Genezei, iată ce a refulat el, pe 
vecie, în anterioritate, în trecut, în curgerea revolută”. 245 în concluzie, 
termenul evreiesc de memra subliniază calitatea creatoare a logosului 
iudaic, prezentându-1 în centrul comuniunii edenice, ca „vorbire perma¬ 
nentă, în tăcere” dintre Adam şi Dumnezeu. 

11. Spre deosebire de substratul conceptual al sinonimului gre¬ 
cesc, termenul ebraic davar 246 îmbracă mai întâi valenţe poetice, 


242 Ps. 32, 9; a se vedea de asemenea: Sam. 3, 21; Am. 5, 1-8; Ps 57, 20; 

243 Kaufmann Kohler, Jewsh Encyclopedia, Voi. 8, p. 464-465. 

244 Bogdan Baghiu, op.cit., p.73. 

245 Andre Neher, apud Bogdan Baghiu, op. cit., p. 71. 

246 Rădăcinile ’mr şi dbr sunt echivalenţele lui: logos, logion. rhemci şi rhesis. In această 
sinonimie, rămân sesizabile însă câteva elemente de detaliu, legate de modul şi locul 

traducându-se prin „recitare, zicere, supunere”. 247 De aici înţelesul 
merge mai departe, articulându-se istoric ca: lege, profeţie sau poezie, 
în înţeles concret, davar „poartă în sine gândul, făcând lucrurile cu¬ 
noscute, în aşa fel încât prin cuvânt să se înţeleagă gândul. însă cu¬ 
vântul este totodată dinamic. Se umple de o putere, simţită de cei 
care îl primesc, care rămâne totodată independentă în actul primirii. 
După cum profeţii văd şi propovăduiesc, aceste două aspecte sunt 
cele mai prezente în cuvântul lui Dumnezeu”. 248 în felul acesta, cu¬ 
vântul Vechiului Testament forează în adâncul existenţei poporului 
ales, unde lucrează şi pregăteşte coordonatele venirii Logosului ipostatic. 
De aici, „nădejdea” în promisiunile dumnezeieşti 249 îl fac viu pe cel 
care aşteaptă izbăvirea şi „viaţa”. 250 

Cea mai importantă calitate a cuvântului este adevărul. Astfel, după 
cum gândul şi cuvântul dumnezeiesc sunt adevărate, 251 întocmai trebuie 
să fie şi cuvintele noastre. 252 Prin urmare, toate cele spuse de Dumnezeu 
sunt adevărate, statornicind înţelesurile în concret şi cele spuse în cele 
auzite. De aceea, Psalmistul spune: Jnceputul cuvintelor Tale este adex’ă- 
rul şi veşnice toate judecăţile dreptăţii Tale ”. 253 Davar se descoperă ca 
adevăr în contextul misiunea profeţilor, întrucât Cel care le vorbeşte este 
Dumnezeu. „Duhul Domnului grăieşte prin mine. Şi cuvântul Lui este pe 
limba mea”, 254 spune proorocul Samuel. Formula „Cuvântul Domnului 
către mine” 255 devine astfel leitmotiv-ul cărţilor profetice. Pornind de aici, 
dinamica lui davar pendulează etapic de la învăţătură la binecuvântare şi 


folosirii celor trei termeni apropiaţi: logos, davar şi rhema. Astfel, dacă rhema este pre¬ 
zent mai mult în Pentateuh, Iacov, Iov, Iosua, Judecători şi Ruth, tenuenul de logos se 
impune în cărţile istorice şi poetice şi apare de opt ori mai mult decât rhema la Profeţi 
(Gerhard Kittel, Gerhard Friedrich Bromiley, Geoffrey William, Theological Dictionary 
ofthe New Testament. Grand Rapids, Mich.: W.B. Eerdmans, 1995, cl985). 

247 Cf. Ps. 19, 2-3; 68, 11; Iov. 22, 28. 

248 Kittel, Theological Dictionary of the New Testament, cl985. 

249 Cf. Ps. 118, 74: „Cei ce se tem de Tine mă vor vedea şi se vor veseli, că în cuvin¬ 
tele Tale am nădăjduit”. 

250 Cf. Ps. 118, 154: „Judecă pricina mea şi mă izbăveşte; după cuvântul Tău, fă-mă viu”. 

251 „Doamne Dumnezeul meu, Tu eşti Dumnezeu şi cuvintele Tale sunt neschimbate 
şi Tu ai vestit robului Tău un astfel de bine” (II Regi, 7, 28). 

252 Cf. Fc. 42, 16: „ceilalţi veţi fi închişi până se vor dovedi spusele voastre de sunt 
adevărate sau nu”. 

253 Ps. 118, 160. 

254 II Reg. 23, 2. 

255 Cf. Os. 1, 1; Mih. 1, 1; Zah. 1, 1. 

pedeapsă, 256 de la revelaţie la poruncă şi lege. Prin urmare, „ca revelaţie, 
cuvântul stabileşte o legătură personală între Dumnezeu şi profet, prin 
care este schimbată viaţa şi lucrarea celui din urmă. însă primirea legii ca 
descoperire poate fi numită de asemenea cuvânt (sau cel mai adesea cu¬ 
vinte) şi de vreme ce cuvântul profetului este mai cu seamă to¬ 
pic/prevăzător, cuvântul legii generează validitate şi certitudine pentru 
popor. Aceste porunci sunt cuvinte ale Legământului din Ieşire 34, 28 257 
şi cuvinte ale cărţii Legământului, fiind citite de popor în 11 Regi 23, 
2 ... 258 Aceste cuvinte pot fi înţelese cu uşurinţă şi poartă în ele puterea 
săvârşirii lor, întrucât gura porunceşte şi inima le primeşte”. 259 

Mergând la înţelesul mai profund al cuvântului, dabar de¬ 
semnează „Logosul exilic al poporului Israel”. Davar simbolizează 
astfel „evreul rătăcitor, de la alungarea lui Adam din Paradis până la 
prigonirea fascistă”. 260 Este „ Logosul istoric ” care ghidează poporul 
ales spre tărâmul făgăduinţei şi totodată elementul prin care acesta îşi 
păstrează identitatea de conştiinţă, simbolul unităţii. Davar este intr- 
un cuvânt „simbolul unităţii”, după cum arătase odinioară Moise în 
Cartea Facerii: „In vremea aceea era în tot pământul o singură limbă 
şi un singur grai ”. 261 în consecinţă, davar este „logosul ce redeschide 
Istoria alcătuită metaforic de evenimente închise, evenimente cără¬ 
mizii. El anulează identitatea concentraţionară a universului de tip 
Babei. 262 Vocaţia termenului Davar este una restauratoare a deschi¬ 
derilor existente în fiinţa umană”. 263 


256 Cf. Is. 2, 3: „Căci din Sion va ieşi legea şi cuvântul lui Dumnezeu din Ierusalim”; 
Am. 8, 11-12: „Iată vin zile, zice Domnul Dumnezeu, în care voi trimite foamete pe 
pământ, nu foamete de pâine şi nu sete de apă, ci de auzit cuvintele Domnului. Şi ei 
se vor clătina de la o mare până la cealaltă şi de la miazănoapte la răsărit şi vor 
cutreiera pământul căutând cuvântul Domnului, dar nu îl vor afla”. 

257 „După aceasta s-au apropiat de el toţi fiii lui Israel şi el le-a poruncit tot ce-i grăise Dom¬ 
nul în Muntele Sinai”; şi Deut. 4, 13: „Atunci v-a descoperit El legământul Său, cele zece 
porunci, pe care v-a poruncit să le împliniţi, şi le-a scris pe două lespezi de piatră”. 

258 „Duhul Domnului grăieşte prin mine. Şi cuvântul Lui este pe limba mea”. 

259 Kittel, Theological Dictionary of the New Testament , cl985. 

260 Bogdan Baghiu, op.cit., p. 72. 

261 Fac. 11, 1. Aici se subliniază în fapt că legătura omului cu Dumnezeu de după 
cădere nu se alterează ireversibil, căci „ înainte de Babei îl alungase pe Adam numai 
din paradisul fizic, lăsăndu-i acestuia plenitudinea comunicării printr-o limbă 
sacră ” (Bogdan Baghiu, op.cit., p. 73). 

262 Momentul în care relaţia dintre om şi Logos se rupe este cel al Turnului Babei. 
Aceasta reprezintă căderea din Logosul edenic a limbajului omenesc. Textul vete- 

III. Cea de a treia formă de exprimare a „logosului” în tradiţia 
iudaică se face prin termenul „hokma”. Se traduce cel mai adesea 
prin femininul „înţelepciune”. în planul teluric, hokma are în vedere 
sistemul de adevăruri, legi şi idealuri după care se conduce întreaga 
lume, ca zidire nemijlocită a mâinilor lui Dumnezeu. în acest sens, 
Psalmistul exclamă: „Cât s-au mărit lucrurile Tale, Doamne, toate cu 
înţelepciune le-ai făcut!”, 264 iar înţeleptul Solomon spune: „ înţelep¬ 
ciunea şi-a zidit Sieşi casă”. 265 în acest sens, este exprimată implica¬ 
rea directă a lui Dumnezeu în buna rânduială a celor făcute de Dân¬ 
sul. Este vorba, într-un cuvânt, de caracterul iconomic şi providenţial 
al lui Yahve. 266 Din această filosofie a creaţiei, omul, ca podoabă a 
celor zidite de Dumnezeu, ajunge să descopere singur „începutul 
înţelepciunii”. „Să ia aminte cel înţelept şi îşi va spori ştiinţa, iar cel 
priceput va dobândi iscusinţa de a se purta, frica de Dumnezeu este 
începutul înţelepciunii ; cei fără minte dispreţuiesc înţelepciunea şi 
stăpânirea de sine”. 267 De aici, unii teologi biblişti deduc capacitatea 
fiinţială a omului de a distinge înţelept în materie de credinţă. Mai 
mult, pornind din planul existenţei personale, prin hokma evreul „ştie 
că Dumnezeu există şi această virtute este pentru el obligatorie. Pro¬ 
blemele din viaţa sa şi rezolvarea lor nu sunt pentru el intelectuale, ci 
legate de simţământ, de inimă. Urmând învăţăturile înţelepciunii, 
omul îşi găseşte dorinţele neîmplinite în probleme: ce scop trebuie să 
împlinească în viaţă? Pentru ce ar trebui să trăiască? ... să ia oare 
înţelepciunea ca tovarăş de drum, să facă un scop dintr-însa şi astfel 
să dobândească bunăstare, sau putere, sau cunoaştere, sau plăcere? 
Această problemă este dezbătută în Eclesiast. Şi concluzia este că 
toate acestea sunt deşertăciune şi că adevăratul scop al vieţii ome¬ 
neşti este «frica de Dumnezeu şi paza poruncilor Sale»”. 268 


ro-testamentar indică două momente de cădere din starea de perfectă relaţionare cu 
Logosul divin: prima prin păcatul adamic, iar a doua este dată de pericolul alterării şi 
dispariţiei conştiinţei de sine odată cu trecerea timpului (Ion Cordoneanu, op.cit., p. 
72). 

263 Andre Neher, Exilul Cuvântului, Ed. Hasefer, Bucureşti, 2006, p. 73. 

264 Ps. 109, 25. 

265 Cf. înţelepciunea lui Solomon 9, 1. 

266 Cf. Iov 28, 1-27; Proverbe 8, 22-36; 3, 19-20. 

267 Proverbe 1,5-7. 

268 Edward Tallmadge Root, Wluit is Meant hy the Biblicul Hokma of Wisdom, in 
„The Old and New Testament Student”, Voi. 9, No. 1 (Jul., 1889), p. 26-27. 

în contextul „fricii de Dumnezeu şi a păzirii poruncilor Sale”, 
hokma vizează şi „năzuinţele mesianice ale poporului evreu”, asoci¬ 
ate cu ideea de „Mesia” ca „întâi-născut”. Acest logos sau înţelep¬ 
ciune a salvării pune aşadar capăt păcatului, prevalându-se în Mântu¬ 
itorul şi Izbăvitorul lui Adam. 269 în felul acesta se dezvoltă ideea 
restaurării omului în relaţia autentică cu Creatorul său, descrisă pe 
larg de Mircea Eliade în lucrarea „Mitul eternei reîntoarceri ”. Aici, 
el spune că iudeii au fost primii între popoare, care au conceput sem¬ 
nificaţia istoriei ca epifanie a lui Dumnezeu. „Pentru evrei, spune 
savantul român, orice nouă calamitate istorică era considerată ca o 
pedeapsă dată de lahve, mâniat de destrăbălarea în păcat, căruia i se 
abandona poporul ales. Niciun dezastru militar nu părea absurd, nici 
o suferinţă nu era zădărnicită, căci dincolo de eveniment se poate 
întotdeauna întrezări voinţa lui lahve. Mai mult, se poate spune că 
aceste catastrofe erau necesare, erau prevăzute de Dumnezeu pentru 
ca poporul evreu să nu se împotrivească destinului său, înstrăinând 
moştenirea religioasă lăsată de Moise. într-adevăr, ori de câte ori 
istoria le permitea, de fiecare dată când trăiau o epocă de pace şi de 
prosperitate economică relativă, evreii se îndepărtau de lahve, şi se 
apropiau de Baal şi Astarte, zeii vecinilor. Numai catastrofele istoriei 
îi aduceau pe drumul cel bun, impunându-le cu forţa pricinile spre 
adevăratul Dumnezeu ... Momentul revelaţiei făcute lui Moise, nu 
rămâne mai puţin un moment limitat şi bine determinat în timp. Şi 
cum el reprezintă în acelaşi timp o teofanie, dobândeşte astfel o nouă 
dimensiune, devine preţios în măsura în care nu mai este reversibil, 
în măsura în care este un eveniment istoric. Şi totuşi, mesianismul 
abia dacă ajunge să desăvârşească valorizarea eshatologică a timpu¬ 
lui: viitorul va regenera timpul, adică îi va reda puritatea şi integrita¬ 
tea originară. Illo tempore se situează nu numai la început, dar şi la 
sfârşitul timpurilor ... Mesia îşi asumă - într-un registru superior - 
rolul eshatologic al Regelui, reprezentant al Divinităţii pe Pământ 
şi a cărui principală misiune era de a regenera periodic natura 
întreagă. Suferinţele Sale amintesc de cele ale Regelui, dar, ca şi 
vechile scenarii, victoria aparţinea în cele din urmă Regelui ”. 270 


269 Andre Neher, Exilul Cuvântului, p. 73. 

270 Mircea Eliade, Mitul eternei reîntoarceri, Ed. Univers enciclopedic, Bucureşti, 
1999, p. 103-106. 



Prin urmare, logosul ebraic în toate cele trei variante ale sale 
( memra, davar, hokma ) conturează foarte bine Revelaţia vechi-testamen- 
tară. Parcursul pe care se desfăşoară, se cuprinde de la creaţie, la 
noţiunea de adevăr şi căutare a Adevărului, de la paza poruncilor şi 
frica de Dumnezeu, până la dezideratul mesianic, plinit ulterior prin 
întruparea Logosului dumnezeiesc. Acestor elemente doctrinare li se 
adaugă implicit problemele şi necesităţile practice de care s-a lovit 
de-a lungul timpului poporul ales. Acestea îşi găsesc rezolvarea în 
dialogul exilic sau în tremenduum -ul aşteptărilor mesianice, unde 
Yahve este prezent şi lucrător, pregătindu-Şi cu înţelepciune venirea 
Sa în lume. în consecinţă, prin valoarea lor predicativ-dinamică, 
profetică şi soteriologică, cei trei termeni se articulează negreşit ca 
„prezenţa şi lucrarea personală a Cuvântului în relaţie cu oamenii din 
Vechiul Testament. El i-a pregătit pentru venirea Lui mântuitoare 
prin descoperirile divine, care au confirmat venirea Lui în trup, proo- 
rociile înşirându-se progresiv şi desluşindu-se din ce în ce mai clar, 
cu cât timpul se apropia de venirea Sa. în sensul acesta, patriarhii şi 
proorocii trăiau evenimentele viitoare, în care li se comunica prezen¬ 
ţa directă a Persoanei Cuvântului, deşi El nu intrase încă în comuniu¬ 
ne cu omul. Astfel, Fiul lui Dumnezeu stătea de vorbă cu ei şi le 
spunea despre faptele Sale viitoare, fără să-şi facă simţită calitatea Sa 
de persoană, «cuvintele legii şi ale proorocilor fiind înaintemergătoare 
venirii Lui în trup şi călăuzind sufletele la Hristos»”. 271 

IV.4. Concepţia despre Logos la Philon din Alexandria 

Aşezat la confluenţa dintre tradiţia iudaică şi cultura elină, 
Philon din Alexandria are o contribuţie esenţială în articularea „ipos- 
tatică ” a conceptului antic de Logos. 272 Iudeu prin naştere, exeget şi 
fin tâlcuitor al Scripturii, Philon a cunoscut foarte bine cultura şi 


271 Prof. univ. dr. Irineu Popa, Iisus Hristos este Acelaşi, ieri şi azi, şi în veac, Ed. 
Mitropolia Olteniei, Craiova, 2010, p. 37. 

272 Alături de marii filosofi ai antichităţii, Socrate, Platon sau Aristotel, „care au 
cultivat gustul lumii vechi pentru ideile de bine, frumos şi adevăr, atât de necesare 
pentru înţelegerea mesajului evanghelic”, stă şi Philon din Alexandria, „care s-a 
încumetat să vorbească chiar şi despre Logos. Biserica răsăriteană le-a rămas recu¬ 
noscătoare pentru rolul lor de pedagogi către Hristos şi i-a inclus în iconografia 
locaşurilor de cult ortodoxe, potrivit canoanelor picturii bisericeşti” (cf. Pr. prof. dr. 
Dumitru Popescu, Iisus Hristos Pantocrator, p. 9). 

filosofia greacă. Din aceasta îşi împropriază metoda alegorică, pe 
care o aplică cu succes atât în comentariile sale exegetice, cât şi în 
lucrările filosofice. 273 în felul acesta, stilul său capătă valenţe mistice, 
apropiindu-se foarte mult de gândirea patristică. în fapt, foarte multe 
din ideile sale, îndeosebi cele legate de Logos, sunt analizate de Sfinţii 
Părinţi, care vedeau în el o sinteză a celor două elemente premergă¬ 
toare credinţei creştine: iudaismul şi elenismul. „Ideile sale teologice 
sunt o îmbinare de elemente greceşti şi iudaice”, aşezând deasupra 
preceptelor de frumos şi Bine, persoana transcendentă a lui Dumnezeu 
Tatăl. De aici, gândirea sa merge către Logos, un subiect central pe 
care îl detaliază îndeosebi în lucrarea „Despre viaţa lui Moise”. Astfel, 
pe lângă atributul de Creator, Logosul lui Philon este „Cel Care a 
vorbit cu Moise în rugul aprins care ardea şi nu se mistuia şi Care este 
reprezentat în Vechiul Testament sub chipul Arhiereului”. 

De aici el merge mai departe, explicând mistic taina unirii 
omului cu Dumnezeu, care nu înseamnă nicidecum numai virtute, ci 
se transpune în colaborarea permanentă a omului cu Dumnezeu. 
„Pentru a ajunge la această cooperare, spune Philon, omul are nevoie 
de cunoaştere, pe care o primeşte prin Revelaţie, deoarece, aşa cum 
nu poate ajunge la virtute singur, tot aşa nu poate ajunge singur la 
cunoaştere”. Toate aceste direcţii pe care le imprimă filosofiei sale, 
fac din el un reper de luat în seamă pentru primii didascali creştini, 
formaţi în Şcoala Alexandrină. Mai mult, prin stilul său, devine indi¬ 
rect „părintele exegezei alegorice creştine ”. 274 

273 Philon Iudeul sau din Alexandria şi-a înscris numele în istoria literaturii primului 
mileniu creştin prin contribuţii esenţiale în domeniul exegetico-biblic şi filosofic. De la el 
a rămas o operă vastă, în mare parte păstrată fragmentar. Principalele sale titluri sunt 
împărţite pe trei secţiuni: 1. lucrări filosofice: De Aetemitate Mundi; Quod omnic probus 
liber sit; De Providentia; De Alexandro. 2. lucrări exegetice: De oficio mundi. De Abra- 
hamo, De Josepho, de decalogo. De specibus legibus, De virtutibus. De praemis at po- 
enis, Questioneset solutiones in Genesim et Exodum, Legum alegoriae. 3. lucrări istori¬ 
ce şi apologetice: In Flaccum, De legatione ad Gaium, De vita contemplativa, Apologia 
pro Iudaeis, Dc vita Moisis etc. (Vezi: Remus Rus, Dicţionar enciclopedic de literatură 
creştină din primul mileniu, Ed. Lidia, Bucureşti, 2003, p. 698). 

274 Referitor la influenţa şi popularitatea de care s-a bucurat Philon în tradiţia Bisericii 
primare, prof. dr. Remus Rus afirmă unnătoarele: „Clement şi Origen au folosit din 
abundenţă lucrările sale, iar prin ei. Ambrozie şi alţi părinţi latini. Exegeza alegorică 
a devenit o practică acceptată şi în cercurile exegetice ale Bisericii creştine. In plus, 
o oarecare influenţă a doctrinei sale despre Logos asupra doctrinei similare creştine 
este acceptată, cu nuanţările necesare” (Ibidem, p. 699). 

După cum am arătat mai sus, teoria Logosului philonian repre¬ 
zintă în primul rând o veritabilă sinteză dintre gândirea iudaică de 
factură biblică şi filosofia antică. Trebuie ştiut faptul că Logosul lui 
Philon se leagă conceptual de înţelepciunea vechi-testamentară (ebr.: 
hokma, gr.: sophia ). „Asemenea înţelepciunii din cartea Proverbelor 
(VIII, 22), la care se referă Philon, Logosul există înaintea lucrurilor 
materiale. Născut din veşnicie, a statornicit peste cele despărţite ale 
lumii, împlinind rolul de Arhitect al lui Dumnezeu. Astfel, fuziunea 
dintre concepţia iudaică şi grecească referitoare la Logos s-a manifestat 
sub diferite forme: înţelepciune, Cuvânt, Idee, Putere, căpetenie a 
îngerilor ... Care la Philon au fost sumarizate într-o singură noţiune 
aproape de ipostas, fără însă să devină aceasta”. 275 Dacă pe filonul 
iudaic originea ideilor lui Philon este clară, în ceea ce priveşte inspi¬ 
raţia sa filosofică părerile sunt împărţite. Rămâne însă de referinţă 
aceea conform căreia latura elenistică a Logosului philonian provine 
în mare parte de la stoici. 

După un text aparţinând lui Plutarh, cunoaştem faptul că stoicii 
promovau un logos creator, de care se legau toate evenimentele din 
univers. Acest logos universal (tavoQÂoyog) se socotea a fi generat de 
puterea proniatoare a lui Zeus. Pornind de aici, Philon afirma că Logosul 
este prin Sine însuşi liantul tuturor existenţelor, ţinându-le pe toate 
laolaltă întru sine, înmagazinându-le (orpiyysi) şi împiedicându-le să 
se descompună şi să se separe. Căci, fără El, „fiinţele ar fi prin ele 
însele vide/goale şi fără sens (yauvay, El umple toate punctele mate¬ 
riei; formează ţesătura (trupul) fiecărei fiinţe; este totul în toate 
( i oăovsvoăov ); este continuu şi indivizibil. Logosul este cel care gu¬ 
vernează întregul univers, fiind asemenea cârmaciului”. 276 Urmând 
această linie, cel mai important de reţinut rămâne faptul că Philon 
acceptă şi promovează ideea „logosului seminar (logos spermatikos), 
valorificată apologetic de Sfântul Iustin Martirul şi Filosoful. 

Pe de altă parte, logosul philonian se regăseşte, interacţionează 
şi cu filosofia lui Platon, de la care „preia mai întâi conceptul de idee 
şi pe acela de intermediar”. însă, de vreme ce Platon evidenţiază mai 


275 Mireille Hadas-Lebel, Philo of Alexandria. A Thinker in the Jewsh Diaspora, 
Librărie Artheme Fayard, Brill, 2003, p. 188. 

276 Emile Brehier, Les idees philosophiques et religieuses de Philon d 'Alexandrie, 
Librairie Alphonse Picard, Paris, 1908. p. 85. 

cu seamă conceptualitatea ideilor primordiale, Philon „le trece într-un 
plan de existenţă secund”, afirmând ca element princeps transcendenţa 
Logosului. 211 In metafizica sa, Philon a trebuit să repare marea ruptură 
generată de gnostica platonică, străduindu-se astfel să desfiinţeze abisul 
ideologic dintre Dumnezeu şi lucrurile create, căci „ dacă absolutul nu 
comunică substanţial cu lumea şi nu o poate întemeia, atunci o poate 
influenţa prin intermediere” } 1% Cel dintâi şi cel mai important interme¬ 
diar între Dumnezeu şi om rămâne însă Logosul, ca prelungire şi deopo¬ 
trivă concret al transcendenţei dumnezeieşti. 279 Acest lucru este evident 
dacă luăm în calcul comentariul lui Philon la cuvintele Genezei (1, 27): 
„57 a făcut Dumnezeu pe om după chipul Său”. „De ce foloseşte atunci 
această expresie de «chip», ca şi cum ar vorbi despre chipul unui alt 
dumnezeu, şi nu ca şi când l-ar fi făcut după asemănarea cu Sine? 
Această expresie este folosită cu multă frumuseţe şi înţelepciune. Căci, 
ar fi fost cu neputinţă ca orice altceva moral să se zidească întru asemă¬ 
narea lui Dumnezeu, Tatăl întregului univers; însă era cu putinţă să se 
zidească întru asemănarea celui de al doilea Dumnezeu, care este Cuvân¬ 
tul; căci se potrivea ca latura raţională din sufletul omului să primească 
pecetluirea Cuvântului lui Dumnezeu, de vreme ce Dumnezeu mai jos 
de Cuvânt stă deasupra tuturor fiinţelor raţionale. Prin urmare nu este de 
prisos pentru nicio făptură creată să fie făcută după asemănarea lui 
Dumnezeu, care este deasupra tuturor celor raţionale, fiind înzestrat cu o 
formă cu totul specială, care aparţine Lui şi numai Lui”. 280 

în conceptul de Logos, Philon defineşte modul în care are loc 
contactul omului cu Dumnezeu, depăşindu-se astfel golurile filosofiei 
platonice şi stoice. Logosul este, prin urmare, „chipul lui Dumnezeu, 
tipul după care a fost creat omul, având rolul de Paraclet, pentru că el 
se coboară în lume pentru a-i aduce ajutoare”. 281 Prezenţa Sa în om 


277 Vezi aici Gheorghe Vlăduţescii. Introducere in istoria filosofiei Orientului Antic, 
Ed. Ştiinţifică şi Enciclopedică, Bucureşti, 1980, p.l 18-119. 

278 Şi aceasta se realizează după Philon prin intennediul, fiinţelor mijlocii sau puterilor", 
cum sunt „îngerii din Sfânta Scriptură, ideile din platonism, logoi spermatikoi în 
stoicism” (Ibidem, p. 96). 

279 In mod alegoric, Philon prezintă logosul istoric „ca pe ceva scăldat în mod conti¬ 
nuu intr-o rouă a transcendentei” (Bogdan Baghiu, op.cit., p. 75). 

280 Providence I, în The Work ofPhilo Judaeus, Christian Classics Ethernal Library, 
Grand Rapids, p. 1370. 

281 Ion Cordoneanu, op. cit., p. 55. 

vine deodată cu primirea cuvântului. Acesta se cultivă în sufletele 
credincioşilor asemenea „seminţei de coriandru ”, 282 în acest sens, el 
afirmă că „hrana sufletului e un cuvânt continuu al lui Dumnezeu, 
asemenea picăturilor de rouă, care învăluie într-un arc tot sufletul şi 
nu lasă nepărtaş la el nicio parte a lui. Din acest Cuvânt nu se arată 
pretutindeni, ci în pustia patimilor şi relelor, e subtil când e vorba de 
a-1 înţelege şi de a fi înţeles, se vede foarte transparent şi curat, şi e 
ca un coriandru. Cultivatorii pământului spun că dacă sămânţa de 
coriandru e divizată şi tăiată în infinit, fiecare din părţile tăiate, dacă 
ar fi semănată, ar odrăsli ca şi întregul. Aşa e şi cuvântul lui Dumne¬ 
zeu, folositor în întregul său şi în fiecare din părţile sale”. 283 

în concluzie, putem spune că marele filosof evreu s-a străduit 
din plin să realizeze o fuziune a filosofiei greceşti cu iudaismul şi 
gândirea rabinică. Legătura pe care Philon a făcut-o între Logos şi 
Dumnezeu reprezintă un pas mare pentru gândirea antică, preluată în 
parte în apologetica şi în doctrina Sfintei noastre Biserici. Rămâne 
semnificativă în acest sens descrierea lui Adolf von Hamack, care 
vedea într-însul „un grec perfect şi un evreu sincer, care a orientat 
filosofia religioasă a epocii sale în direcţia neoplatonismului şi a 


282 Teoriile filosofice privitoare la logos circulau în cultura antică încă de pe vremea 
lui Heraclit. Cu timpul, au fost asimilate şi de mediul iudeo-elenistic. Filon din 
Alexandria, de pildă, privea logosul ca pe un „ mediator intre Dumnezeu şi lume ... 
cu funcţie creatoare şi totodată revelatoare". In acest context, Sfântul Iustin Martirul 
şi Filosoful, care frecventase şcoala platoniciană şi cunoştea foarte bine curentele 
stoice, se foloseşte de vechile teorii păgâne pentru a arăta că „ logosul păstrează, din 
punct de vedere filosofic, toate aceste note şi devine tennenul prin care va fi comunicată 
şi interpretată identitatea lui Hristos”. Pornind de aici, în lucrarea sa apologetică, 
Sfântul Părinte devine cel dintâi din istoria creştinismului la care se remarcă sintag¬ 
ma de „Logos seminal” ( Logos spermaticos ). Specificitatea acestei interpretări 
hristologice reiese din faptul că „în fiecare om este sădită o sămânţă a Logosului ce 
se manifestă prin raţionalitate (logos) şi prin urmarea legii naturale, funcţionând 
«ca un principiu al cunoaşterii verticale şi al vieţii virtuoase» (cf. Apologiei II, 7, 
1). Astfel, Hristos în care cred creştinii nu este deloc străin păgânilor. Ca Logos seminal, a 
fost şi este «prezent în fiecare om», făcând cu putinţă atingerea parţială a adevărului înain¬ 
tea venirii Sale, iar ca Logos întrupat oferă cunoaşterea integrală şi desăvârşită”. Cu alte 
cuvinte, Sfântul Iustin oferă posibilitatea concretă a înţelegerii reminiscenţelor Revelaţiei 
primordiale, ca seminţe ale unei raţionalităţi materializate în „ Cuvântul care S-a făcut trup" 
(cf. In. 1, 1-2) (vezi mai mult la Bogdan Tătaru-Cazaban, Sfântul Iustin Martirul şi 
Filosoful. O introducere, Ed. Deisis/Stavropoleos, 2010. p. 65-72). 

283 Philon din Alexandria, Comentariu alegoric al legilor Sfinte după Lucrarea în 6 
zile, apud. Bogdan Baghiu, op. cit., p. 75. 

pregătit calea unei teologii creştine, capabilă să rivalizeze cu filosofia”. 
După el, „Philon a fost un platonician şi un stoic, dar totodată şi un 
filosof al revelaţiei; el a situat finalitatea ultimă deasupra raţiunii şi, 
prin urmare, puterea supremă în comunicarea divină. Pe de altă parte, 
el a văzut în spiritul uman ceva divin şi a căutat să acopere prăpastia 
dintre Dumnezeu şi spiritul- creatură, dintre natură şi istorie, cu ajuto¬ 
rul Logosului personal-impersonal; pe baza acestuia, el a explicat 
religia şi lumea, a cărei materie, ce-i drept, a rămas pentru el în între¬ 
gime perisabilă şi malefică. Ca urmare, tendinţele sale estetice au 
avut, în principiu, un pronunţat caracter ascetic, oricât de mult ar fi 
realizat el virtuţile pământeşti”. Pe scurt, dogmatistul german a văzut 
într-însul personalitatea marelui filosof ce se transpune providenţial 
ca liant între elenism, iudaism şi creştinism. Ideile sale transcend aşadar 
noţiunea sterilă de concept, regăsindu-se în necesitatea şi setea per¬ 
manentă după virtute, libertate şi adevăr, valori şi valenţe aflate „mai 
presus de orice raţiune”. 284 

IV.5. Logosul înomenit în mărturia Sfintelor Scripturi 

în viaţa liturgică a Bisericii, Sfintele Evanghelii sunt socotite 
drept „Cuvântul plin de har şi adevăr ” al lui Dumnezeu. Aşa se face 
că întreg Noul Testament vorbeşte despre Unul şi Acelaşi Hristos, 
care a fost propovăduit deopotrivă ca Mesia şi Cuvântul lui Dumne¬ 
zeu în tot Vechiului Testament. Toate acestea întrucât, în întreaga 
Scriptură, adevăratul „lisus al istoriei” este Unul şi Acelaşi cu adevă¬ 
ratul Hristos al credinţei. Aceasta face din mesajul evanghelic, nu 


284 „După secolul al Il-lea, mai spune Hamack, filosofia lui Philon a câştigat în 
influenţă şi datorită predicatorilor creştini, îndeosebi doctrina sa a Logosului, ca 
expresie a unităţii dintre religie, natură şi istorie; dar cel mai mult au avut de câştigat 
principiile sale henneneutice fundamentale. Sistemele lui Valentin şi Origen au la 
bază sistemul lui Philon. Dualismul său rafinat şi arta alegorică ( alchimia biblică ) au 
devenit acceptabile şi erudiţilor Bisericii; a găsi semnificaţia spirituală a textului 
sacru, parţial în litera sa şi parţial în afară, acesta era cuvântul de ordine al teologiei 
creştine ştiinţifice, fapt posibil în general numai pe o astfel de bază... Aici Philon a 
fost ca un maestru, căci în sensul cel mai larg el a fost primul care a turnat vinul cel 
nou în vechile burdufuri - procedură justificată în intenţia sa ultimă, căci istoria este 
unitară; dar prin modul pedant şi scolastic de punere în aplicare, ea a fost o sursă de 
iluzii, de irealism şi, în final, de ridiculizare” (vezi: Adolf von Hamack, Istoria 
Dogmei. Introducere în doctrinele creştine fundamentale, traduce şi îngrijire ediţie 
Walter Fotescu, Ed. Herald, Bucureşti, 2007, p. 48-49). 

numai o mărturie istorică a celor întâmplate în vremea Mântuitorului, 
ci mai degrabă cea mai desăvârşită mărturisire de credinţă, lucrătoare 
şi vie până la sfârşitul veacurilor. „Hristosul mărturisirilor Bisericii 
devine astfel punctul de început pentru Hristologie. Noul Testament 
învaţă că însuşi Dumnezeu lucra în lisus, afirmând de fapt că omul 
lisus era cu adevărat Dumnezeu în trup omenesc. Evenimentul învie¬ 
rii oferă în cele din urmă esenţa vieţii şi cuvintelor lui Esus. Biserica 
realizează astfel că Dumnezeu se comunică în mod desăvârşit pe 
Sine şi că în şi prin viaţa, moartea şi învierea omului lisus a împăcat 
lumea cu Sine însuşi prin Sine”. 285 

Toate mărturiile Scripturii sunt girate de puterea harului Sfântului 
Duh, care o străbate de la un capăt la altul. în acest sens, dacă în Vechiul 
Testament Cuvântul lui Dumnezeu străbate ca o promisiune, în Noul 
Testament este prezent ipostatic, materializându-se şi însufleţind 
tainic iconomia creaţiei Sale. De aceea, atunci când vorbim despre 
Logosul înomenit din perspectiva Noului Testament, trebuie să înţe¬ 
legem mai întâi starea celor care au scris despre toate acestea. Pentru 
dânşii, Hristos nu a fost un simplu rabin, sau un învăţător harismatic 
şi nici chiar un profet. Viaţa şi învăţăturile Sale au fost cu adevărat 
unice: „Niciodată n-a vorbit un om aşa cum vorbeşte Acest Om ” 286 şi 
„cu adevărat omul acesta era Fiul lui Dumnezeu ", 287 

Logosul lui Dumnezeu este viu şi lucrător în fiecare cuvânt al 
Sfintelor Scripturi. Astfel, de vreme ce Vechiul Testament însumează 
o serie de meditaţii profetice, prevestind pe „Cel care avea să vină”, 
Noul Testament cuprinde însăşi învăţătura Mântuitorului Hristos. 
Ambele planuri ale Scripturii au însă o dimensiune eshatologică, 
garantată de Persoana Cuvântului lui Dumnezeu. în întregul învăţătu¬ 
rilor sale, Cartea Sfântă se desfăşoară, vorbeşte necontenit despre 
Hristos între „atunci”, „acum” şi „nu încă”. Avem de-a face astfel cu 
o dinamică hristologică, care gravitează perpetuu între „apropierea şi 
venirea împărăţiei, plinirea vremii şi judecata finală”. în felul acesta, 
„Dumnezeu pune în mişcare lumea, în general, şi persoana umană, în 
particular, determinându-le pe amândouă să se oglindească în viaţa şi 
demersul lor eshatologic. De fapt, cuvintele Domnului sunt şi rămân 


285 G. Chediath, Christology, Oriental Institute of Religious Study, Kottayam, 2002. p. 1. 

286 In. 7, 46. 

287 Mc. 15, 39. 

adevăruri de viaţă , la care oricine trebuie să se raporteze, dacă vrea 
să rămână în taina acestei împărăţii. în acest sens, Dumnezeu cheamă 
în împărăţia cerurilor lumea şi pe fiecare persoană umană în parte... 
Consecinţele acestei împărăţii sunt pentru om şi fac parte din icono- 
mia mântuirii Fiului lui Dumnezeu înomenit, Care a venit în lume ca 
să mântuiască pe cel robit de moarte şi de stricăciune. Aşa că împă¬ 
răţia cerurilor este importantă prin faptul că orice om trebuie să o 
înţeleagă, s-o iubească şi să urmeze chemarea sa de a fi moştenitor al 
acesteia, începând din lumea aceasta şi continuând în ceruri”. 288 

Vechiul Testament ne arată prin urmare că Dumnezeu este 
permanent prezent în mijlocul poporului Său, fiecare semn sau arătare 
purtând încărcătura şi simbolismul împlinirilor mesianice. Fiecare pas 
este întărit de nădejdea aşteptării lui Mesia, fiecare eveniment liturgic 
confirmă cu certitudine faptul că în „iudaism teologia timpului este 
consecinţa şi extensia viziunii eshatologice a istoriei, fără ca evenimen¬ 
tele marcate de ea să se repete ciclic, ca în religiile păgâne. Astfel, 
temelia acestora este concentrată în caracterul definitiv şi actual al 
viziunii eshatologice a lui Israel”. 289 De aceea, Mântuitorul spune 
dintru început că „ n-am venit să stric Legea sau proorocii, ci s-o 
împlinesc”. 290 Astfel, în virtutea făgăduinţelor Sale, Vechiul Legământ 
dă arvuna venirii Sale, pregătind lumea pentru momentul întâlnirii cu 
Dânsul. Putem vorbi aici de trei etape distincte: 

1. descoperirea Sa în mintea, inima şi prin cuvintele profeţilor, în¬ 
trucât: „ cuvintele Legii şi ale proorocilor călăuzeau sufletele către Hristos”. 

2. lucrarea Sa prin faptele pline de har ale celor de demult, 
căci „ voind Dumnezeu să trimită celor de pe pământ harul virtuţii 
dumnezeieşti din cer a pregătit simbolic cortul sfânt şi toate cele din 
el ca o răsfrângere, ca un chip şi ca o imitare a înţelepciunii”. 

3. descoperirea Sa în armonia realităţilor create: „Cerurile 
spun slava lui Dumnezeu şi facerea mâinilor Lui o vesteşte tăria”. 291 


288 jpg j r j neu p 0 pa ţ Q a toate să fie iarăşi reunite in Hristos, cele din ceruri şi cele 
de pe pământ, Ed. Mitropolia Olteniei, Craiova, 2014, p. 381-382. 

289 Ibidem, p. 394-395. 

290 Matei 5, 17. 

291 Psalmul 18, 1. 

Odată cu întruparea Mântuitorului Hristos, omul cel vechi iese 
de sub apăsarea istoriei, fiind aşezat prin jertfa hristică în altă realita¬ 
te ontologică. în acest sens, Noul Testament oferă perspective directe 
în cunoaşterea Fiului lui Dumnezeu în realitatea deofiinţimii Sale cu 
Tatăl şi totodată în dinamica lucrării Sale pământeşti. Analogia dintre 
Adam cel vechi şi Adam cel nou, una din antitezele soteriologice ale 
dogmaticii ortodoxe, surprinde în mai multe locuri învăţătura despre 
Fiul lui Dumnezeu înomenit. lată ce spune Sfântul Apostol Pavel în 
acest sens: „ Făcutu-s-a omul cel dintâi, Adam cu suflet viu, Adam cel 
de pe urmă (Iisus Hristos), cu duh dătător de viaţă”. 292 Şi în altă 
parte, el arată că „ precum printr-un om a intrat păcatul în lume şi 
prin păcat moartea, aşa şi moartea a trecut la toţi oamenii, pentru că 
toţi au păcătuit în el... Căci dacă prin greşeala unuia cei mulţi au 
murit, cu mult mai mult harul lui Dumnezeu şi darul Lui au prisosit 
asupra celor mulţi, prin harul unui singur om, Iisus Hristos”. 293 

Toate aceste texte, precum şi altele din Sfânta Scriptură, se găsesc 
în dialog cu prologul Evangheliei de la loan, având ca temă centrală 
unirea omului cu Dumnezeu întru Lumină, întrucât „Lumina îl tran¬ 
sformă pe om în persoană”. 294 După Simbolul de Credinţă, am văzut 
că Mântuitorul Hristos este numit „Lumină din Lumină, Dumnezeu 
adevărat din Dumnezeu adevărat ”. Antiteza Sa, în viziunea Sfântului 
loan Evanghelistul, este „ întunericul ”, care dezvoltă sensul de non- 
prezenţă sau mai precis de non-coprezenţă. în felul acesta, Hristos- 
Lumina cea adevărată se face prin întrupare plenar în omul cel vechi, 
împlinind totodată promisiunile Legii Vechi. 

învăţătura adusă de Fiul are valenţe eliberatoare. Prin cuvinte¬ 
le Sale, El îl slobozeşte pe om din ghearele morţii, îl curăţeşte de 
patimi personale şi şterge, oblojeşte păcatul strămoşesc. Este o învă¬ 
ţătură care despovărează, care odihneşte. „ Cel ce ascultă cuvântul 
Meu şi crede în cel ce M-a trimis, are viaţă veşnică şi la judecată nu 
va veni, ci s-a mutat din moarte la viaţă... Vă spun acestea ca să vă 
mântuiţi... învăţătura Mea nu este a Mea, ci a Celui Care M-a tri¬ 
mis... Cuvintele Mele sunt duh şi viaţă”. 295 Iar garanţia promisiunilor 


292 I Cor. 15, 45. 

293 Rom. 5, 12, 15. 

294 Bogdan Baghiu, Scurtă istorie a Logosului, p. 88. 

295 Cf. loan 5, 24, 34; 7, 16; 6, 63. 

făcute se regăseşte în legătura personală cu Dânsul: „Şi lumea trece 
şi pofta ei, dar cel care face voia lui Dumnezeu rămâne în veac... 
Cerul şi pământul vor trece, dar cuvintele Mele nu vor trece ”. 296 

După cuvintele Sfintei Scripturi, Biserica noastră Dreptslăvitoare 
ne încredinţează că Mântuitorul Hristos a înviat din morţi „în prima 
zi a săptămânii”. Astfel, duminica a devenit anamneza prezentului 
hristologic, trăit permanent întru nădejdea învierii. Toate acestea ar fi 
în zadar, dacă n-am crede. Fără certitudinea învierii, zadarnică ar fi 
propovăduirea noastră, zadarnică şi credinţa voastră ”, căci, „ dacă 
nădăjduim în Hristos numai în viaţa aceasta, suntem mai de plâns 
decât toţi oamenii”. 297 

IV.6. Iconomia Cuvântului în Biserică 

leonomia mântuirii noastre reprezintă în fapt planul lui Dumnezeu 
cu privire la răscumpărarea lumii. Rânduit din veşnicie prin înţelep¬ 
ciune dumnezeiască, acesta are în centru cea de a doua Persoană a 
Preasfmtei Treimi, pe Fiul lui Dumnezeu „Cel Unul-Născut”. El este 
Cel care „coboară din Sfânta Treime, pentru a reveni nu numai ca 
Persoană divină, ci şi ca persoană umană în Treime, având unită cu 
Sine toată umanitatea care voieşte aceasta, pentru o comuniune cu 
Treimea infinită”. 298 Pentru a ajunge aici, trebuie însă să înţelegem mai 
bine cine este „Domnul nostru Iisus Hristos, Fiul lui Dumnezeu” şi 
de ce îl numim pe Dânsul „Unul-Născut, Care din Tatăl S-a născut 
mai înainte de toţi vecii”. Cu alte cuvinte, prin dumnezeiasca Sa 
întrupare, Mântuitorul Hristos „primeşte desăvârşita activitate”, fă- 
cându-Se cunoscut şi vizibil ca Dumnezeu, „iar pentru noi mediu 
iradiant de putere dumnezeiască îndumnezeitoare”. 299 în felul acesta, 
lucrarea mântuirii noastre, înfăptuită prin îmbrăţişarea firii omeneşti 
şi deşertarea slavei dumnezeieşti din unicul ipostas veşnic al Fiului 
lui Dumnezeu, nu aduce nicidecum vreo schimbare în sânul Preasfmtei 
Treimi. „în această chenoză, Dumnezeu n-a căzut din dumnezeirea 


296 Cf. I Ioan 2, 17; Marcu 13, 31. 

297 1 Cor. 15, 14, 19. 

298 Pr. prof. Dumitru Stăniloae, Teologia Dogmatică Ortodoxă (TDO), voi. 1. Ed. 
IBMBOR, Bucureşti, 1978, p. 64. 

299 IPS prof. univ. dr. Irineu Popa, Mitropolitul Olteniei, Iconomia plinirii vremilor în 
Iisus Hristos, Ed. Mitropolia Olteniei, Craiova, 2013. p. 49. 

Sa, ci venirea Lui la noi a constituit un mod fericit de a întări firea 
omenească înlăuntrul ei, înomenirea Lui aducând după sine reaşezarea 
noastre în starea de dinainte de cădere”. 300 Trupul hristic se face aşadar 
scară a mântuirii noastre. Este lucrarea prin care „Fiul lui Dumnezeu S-a 
deşertat pe Sine şi S-a coborât până la chipul robului, însuşindu-1 pe acesta 
smerit şi cu delicateţe”. Mai mult, Hristos Domnul împinge această deşer¬ 
tare până la porţile iadului, în care se pogoară „ca un puternic, ca pe cei ce 
aşteptau acolo venirea Lui să-i răpească cu mână puternică”. 301 Acest 
tablou mistic, plin de simboluri şi înţelesuri dogmatice, întăreşte ideea că 
„El este nestricăcios şi rămâne nestricăcios, iară să se amestece cu răul, 
chiar dacă a gustat moartea, ultima dintre rele”. 302 Scopul prim al Întrupă¬ 
rii Celui „de o fiinţă cu Tatăl” rămâne aşadar „eliberarea noastră din robia 
păcatului, de stricăciune şi de moarte”. 303 

Dorind să ferească Biserica de pericolul înţelesurilor greşite, 
Părinţii şi învăţătorii primelor veacuri au pus pavăză prin aceste cu¬ 
vinte, ca nu cumva să cadă cineva de la dreapta credinţă. Primul ma¬ 
re pericol în înţelegerea legăturii Fiului cu Tatăl în sânul Preasfmtei 
Treimi a venit din partea ereziei ariene. Adepţii ei socoteau că Fiul 
este o creatură a Tatălui, deosebit de celelalte creaturi, mai mic decât 
Dânsul şi nicidecum „deofiinţă cu El”. Aceste amăgiri sunt combătute 
în cuvintele Simbolului de Credinţă, care afirmă clar şi lămurit veş¬ 
nicia, unitatea şi deofiinţimea Fiului cu Tatăl. întru această rânduială 
s-a consemnat dintru început mărturisirea celui de al doilea articol, 
în numele „Domnului lisus Hristos” şi a „Fiului lui Dumnezeu”. 
Aceste cuvinte, cu încărcătură apologetică, sunt explicate şi de Sfântul 
Chirii al Ierusalimului. „Dar născocitorii ereziilor, care sapă groapa 
lor şi a celorlalţi, au alunecat într-o asemenea sminteală judecând şi 
spunând că Fiul este mai mic şi că a fost adus la fiinţă din Dumnezeu 
Tatăl la fel ca celelalte creaturi. Aceşti oameni jalnici nu se ruşinează 
să-F mărginească în timp pe Cel ce este deasupra tuturor veacurilor 
şi a tot timpul, socotindu-F cel mult făcătorul (deasupra) îngerilor. 
Ins ă gândind a fi corect să-L coboare din slava şi egalitatea cu Dumnezeu 
Tatăl, chiar şi atunci l-au socotit cu mult peste alţii. Spun că este 


300 Ibidem, p. 60. 

301 Ibidem, p. 61. 

302 Ibidem, p. 65. 

303 Ibidem, p. 95 

Mijlocitor între Dumnezeu şi om, dar să aibă în mod deplin slava şi 
transcendenţa dumnezeiască, întocmai după cum nu rămâne în mod 
deplin în limitele ordinii create. Cine este atunci Acesta care stă puţin 
mai jos de transcendenţa dumnezeiască, depăşind totodată limitele 
creaţiei? Toate acestea sunt de neînţeles. Nimeni nu ar putea să gân¬ 
dească în nicio împrejurare la un asemenea Mijlocitor între Creator şi 
creatură. Astfel, coborându-L de pe Tronul Dumnezeiesc (căci asta 
este ceea ce au făcut) l-au numit Fiu şi Dumnezeu, socotind că este 
necesar să-L cinstească, chiar dacă Legea a spus clar acestea: «Să te 
temi de Domnul Dumnezeul tău şi numai Lui să-I slujeşti ». 304 Astfel, 
Domnul le spune israelitenilor prin glasul lui David: «Nu vei avea alt 
Dumnezeu, nici nu te vei închina la dumnezeu străin» 305 ”. 306 

Fără îndoială că astăzi, mai mult ca oricând, trebuie să ţinem trează 
conştiinţa adevăratei mărturisiri. In Simbolul de Credinţă avem învăţătura 
cea adevărată, predată şi propovăduită de Sfinţii Apostoli până la marginile 
lumii după porunca sfântă: „mergând, învăţaţi toate neamurile, botezându- 
le în numele Tatălui şi al Fiului şi al Sfântului Duh, învăţăndu-le să pă¬ 
zească toate câte v-am poruncit vouă, şi iată Eu cu voi sunt în toate zilele, 
până la sfârşitul veacului. Amin”. 307 In această încredinţare, oricine caută 
să găsească adevărul va şti că în Hristos are „Calea, Adevărul şi Viaţa”. El 
este astfel modelul deplin de vieţuire, întrucât „ne deschide calea spre ţinta 
deplinei noastre desăvârşiri, care ne duce spre comuniunea cu Dumnezeu 
şi cu semenii noştri, fiindcă este Dumnezeu întrupat şi ne dă putere să 
vindecăm firea noastră slăbită de păcat'. 3m Mai mult, teandria lucrării 
Sale, aşezată într-o unitate personală indisolubilă, aduce în planul existenţei 
noastre întreaga Sfântă Treime, care „este prezentă şi lucrează pentru mân¬ 
tuirea noastră”. Această garanţie, imprimată în memoria jertfelnică a Tru¬ 
pului Său tainic, este ridicată la nivel cosmologic şi dusă mai departe spre 
desăvârşire, până la sfârşitul veacurilor. In felul acesta avem „Persoana lui 
Iisus Hristos veşnic lucrătoare şi centrală în viaţa Bisericii şi a lumii, ca 
Unul care este Dumnezeu şi om nedespărţit'. 309 


3(M Deut. 6, 13. 

305 Ps. 80, 8. 

306 Sf. Chirii al Ierusalimului, Cateheze, traducere din limba greacă şi note de pr. 
prof. Dumitru Fecioru, Ed. IBMBOR, Bucureşti, 2003, Cateheza X, 3-4, p. 131-132. 

307 Mt. 28, 19-20. 

308 TDO, voi. 2, Ed. IBMBOR, Bucureşti, 1978, p. 34. 

309 Pr. prof. Dumitru Popescu, Iisus Hristos Pantrocrator, p. 240. 

V. LUCRAREA MĂRTURISITOARE A BISERICII ÎN 
PRIMELE VEACURI CREŞTINE. APOLOGEŢI DE 
LIMBĂ GREACĂ, LATINĂ ŞI SIRIACĂ 


Lucrarea apologetică a Bisericii a început din primele veacuri 
creştine. Mânată mai întâi de necesitatea stringentă a mărturisirii 
Cuvântului evanghelic, însemnările primilor apologeţi ai perioadei 
patristice au contribuit esenţial la întărirea şi articularea teologiei 
eclesiale. Mai mult, prin osteneala lor, de cele mai multe ori transforma¬ 
tă în jertfă, au reuşit să realizeze o delimitare corectă a valorilor religioa¬ 
se, sociale şi morale. Logica în care şi-au evaluat mărturisirea a fost 
mişcată întotdeauna hristocentric. Purtând pe buze cuvintele vieţii veş¬ 
nice şi înmulţind astfel lucrarea harului Sfântului Duh, ei au reuşit să 
depăşească orice fel de teamă sau inhibare. Despre suferinţele lor fusese¬ 
ră de mult înştiinţaţi de însuşi Mântuitorul Hristos: „La dregători şi Ia 
regi veţi fi duşi pentru Mine, spre mărturie lor şi păgânilor. Iar când vă 
vor da pe voi în mâna lor, nu vă îngrijiţi cum sau ce veţi vorbi, căci se 
va da vouă în ceasul acela ce să vorbiţi. Fiindcă nu voi sunteţi care 
vorbiţi, ci Duhul Tatălui vostru este care grăieşte întru voi ”. 310 

în duhul solidarităţii creştine, primii apologeţi s-au dedicat to¬ 
tal mărturisirii Adevărului ipostatic, socotindu-L totodată calea cea 
mai singură de dobândire a libertăţii fiinţiale. 311 „Fie că s-au numit 
Quadratus, Aristide, Iustin, Taţian, Teofil sau Atenagora toţi şi-au 
socotit iscusinţele intelectuale şi cultura, nu un privilegiu, un mijloc 
de trai sau un motiv de încântare de sine, ci doar o grea însărcinare 
consacrată creşterii Trupului lui Hristos - Biserica - şi ocrotirii lui de 
loviturile vrăjmaşe. Unele din scrierile lor s-au pierdut, altele au rezistat 
timpului, poate, tocmai pentru a atrage atenţia fiecărui creştin că, 
odată cu primirea acestui nume de preţ, el devine - împreună cu toţi 
cei ce împărtăşesc aceeaşi credinţă cu a lui - răspunzător înaintea lui 
Hristos pentru starea Bisericii Sale ”. 312 Datoria pe care şi-au asumat-o 


310 Mt. 10, 18-20. 

311 Cf. In. 8, 31-32: „Dacă veţi rămâne în cuvântul Meu, sunteţi cu adevărat ucenici 
ai Mei; Şi veţi cunoaşte adevărul, iar adevărul vă va face liberi”. 

312 f Teoctist, Patriarhul Bisericii Ortodoxe Române, „Cuvânt înainte”, la lucrarea 
Apologeţi de limbă greacă, traducere, introducere, note şi indici de Pr. prof. dr. 

era în primul rând pragmatică, constând în „salvarea vieţii umane, 
ameninţate prin dezinformare, răstălmăcire pervertită, ori neînţelege¬ 
re criminală”. Rolul lor eclesiologic urmărea totodată revigorarea 
ethosului evanghelic şi aşezarea lui deasupra pseudo-valorilor sociale 
în logica unei existenţei autentic-creştine. în acest demers au fost de 
multe ori sprijiniţi de poziţia şi experienţa pe care o dobândiseră 
ulterior, în mediul extra-eclesial. Fără să se teamă de moarte, au adus 
„toată ştiinţa şi talentele lor în slujba apărării publice a creştinilor de 
pretutindeni”. Cu toate acestea, rămâne esenţial că mărturia lor pen¬ 
tru Biserică nu se poate asemăna nici pe departe cu „aceea a unor 
avocaţi care ştiu să folosească tehnicile de pledoarie şi competenţă. 
Demersul apologeţilor era în primul rând unul de mărturisire existen¬ 
ţială. Instanţa divină la picioarele căreia aşezau jertfelnic întreaga lor 
pricepere şi elocvenţă, făcea ca omul şi harul să lucreze sinergie, cu 
competenţă teologică, edificatoare întru cele de Sus ”. 313 

însemnările lăsate în acest sens au generat o nouă etapă în litera¬ 
tura patristică. Intitulate sugestiv Jacrimcie rerum” (ca însemnări scrise 
„cu lacrimi şi suspine”), lucrările primilor apologeţi creştini sunt „de 
apărare faţă de autorităţile păgâne, de controversă cu iudeii şi cu filo¬ 
sofii păgâni şi de întărire morală şi dogmatică ”. 314 Se identifică astfel 
valoroase mărturii teologice scrise, de factură apologetică, girate de 
notorietatea unor personalităţi bisericeşti marcante din primele veacuri 
creştine. împărţirea acestora se face în general după limba în care au fost 
alcătuite. în acest context, avem astfel: apologii de limba greacă şi de 
limbă latină. Alături de specificul şi direcţia de abordare a celor mai 
importanţi reprezentanţi din cele două clase, vom adăuga şi contribuţia 
teologiei de limbă siriacă, pe care o socotim cel puţin la fel de importan¬ 
tă pentru această lucrare. în acest sens, vom articula diferenţele de con¬ 
text şi specificitate, aşezând filonul de teologie siriacă în completarea 
celor două variante clasice de abordare a problematicii apologetice, cu 
menţiunea principalelor diferenţe de ordin istoric şi teologic. 


Teodor Bodogae, Pr. prof. dr. Olimp Căciulă, Pr. prof. dr. Dumitru Fecioru, Ed. 
IBMBOR, Bucureşti, 1997, p. 6. 

313 Apologetica Ortodoxă, voi. I, coord. Adrian Lemeni, Pr. Răzvan Ionescu, Diac. 
Sorin Mihalache, Cristinel loja, Ed. Basilica, Bucureşti, 2013, p. 140-141. 

314 Prof. Nicolae Chiţescu, „Introducere generală”, la lucrarea Apologeţi de limbă 
latină, în PSB 3, traducere de Prof. Nicolae Chiţescu, Eliodor Constantinescu, Paul 
Papadopol şi Prof. David Popescu, Ed. IBMBOR, Bucureşti, 1981, p. 5. 

V.l. Specificul Apologeticii în Biserica primară 

Fundamentul teologic al apologeticii creştine se sprijină pe 
Persoana şi lucrarea Mântuitorului Hristos, ca Logosul înomenit. în 
felul acesta, Biserica a reuşit să rezume şi să explice ipostatic întreaga 
raţionalitate a creaţiei. „Dumnezeu adevărat din Dumnezeu adevărat ”, 
Logosul este prezent în mijlocul creaţiei Sale, atât înainte, cât şi după 
întrupare. „Este cunoscut că Apologeţii şi Părinţii bisericeşti au făcut 
adesea apel la argumente raţionale pentru dovedirea existenţei lui 
Dumnezeu, pornind de la Logos şi de la raţionalitatea creaţiei, ca rezultat 
al prezenţei lucrării Sale în universul văzut şi nevăzut, în lumina Scripturii 
(cf. In. 1, 1-3)”. 315 Acesta era prin urmare cel mai solid argument în 
demonstrarea existenţei unui Dumnezeu Triipostatic şi Personal, care 
s-a pogorât în mijlocul creaţiei Sale, să o restaureze prin jertfă. 

Apologetica primelor veacuri şi-a consolidat poziţia printr-un 
spirit militant, justificat deopotrivă prin raţiune şi credinţă. Elementul 
de început în lucrarea mărturisitoare a primilor apologeţi creştini a fost 
Revelaţia dumnezeiască. în felul acesta, întemeindu-se pe credinţa celor 
vechi, Părinţii au promovat unitatea dumnezeirii în raţionalitatea 
duhovnicească a creaţiei. Astfel, în acord cu litera Scripturii, Tatăl este 
Cel ce iniţiază actul creator, împlinind această rânduială ,prin Fiul, în 
Sfântul Duh ” (cf. Sfântului Vasile cel Mare). Prin această logică, apolo¬ 
geţii au reuşit să articuleze specificul creştinismului faţă de convingerile 
iudeilor, „care admit în adevăr în dogmele lor existenţa unui singur 
Dumnezeu (dogmă pe care au tăgăduit-o de multe ori prin idolatrie), dar 
nu primesc dogma că Dumnezeu este şi Tatăl Domnului nostru Iisus 
Hristos”. 316 în consecinţă, Vechiul Testament ne arată că Dumnezeu 
„Tatăl Atotţiitorul” este pemianent prezent în mijlocul poporului Său şi 
fiecare semn sau arătare poartă încărcătura şi simbolismul împlinirilor 
mesianice. Fiecare pas este întărit de nădejdea aşteptării lui Mesia şi 
fiecare eveniment liturgic are o anumită rezonanţă eshatologică. 317 

în antiteză cu Legea Veche, Noul Testament avea menirea să 
demonstreze că raţionalitatea omenească nu este solitară, ci are nevoie 
de o permanentă raportare la transcendent, pentru a înţelege tainele 
creaţiei. In felul acesta, raţiunea creştină avea menirea de a fi „o raţiune 


315 Pr. prof. dr. Dumitru Popescu, Apologetica raţional-duhovnicească , p. 8. 

316 Cateheza VII, 2. 

317 Vezi supra: IPS Irineu Popa, Ca toate să fie iarăşi reunite în Hristos, cele din 
ceruri şi cele de pe pământ, p. 394-395. 

care trebuie să se străduiască neîncetat să se depăşească, în calitate de 
raţiune umană, pentru a atinge altă raţiune, care este singura adevărată, 
adică Dumnezeu”. 318 în această lumină au prezentat primii apologeţi 
creştini atributul „paternităţii dumnezeieşti”. „Pe Dumnezeu nimeni nu 
L-a văzut vreodată ”, spune Sfântul loan Teologul, „ Fiul cel Unul-Născut, 
Care este în sânul Tatălui, Acela L-a făcut cunoscut ”. 319 Pentru ei, pre¬ 
zenţa Fiului înomenit descoperă lămurit icoana Tatălui ceresc şi deopo¬ 
trivă completează şi întregeşte lucrarea Sa creatoare şi proniatoare. 320 în 
cuvintele rostite de Mântuitorul FIristos, după vindecarea paraliticului 
de la Scăldătoarea Vitezda, 321 descoperim „relaţia Sa unică cu Dum- 
nezeu-Tatăr , aflăm despre „natura Sa divină şi despre lucrarea pe care 
o săvârşeşte în lume ca Fiu al Tatălui, înomenit”. Astfel, atunci când 
Domnul spune că „Tatăl Meu până acum lucrează şi Eu lucrez ”, iar El 
„nu poate să facă nimic de la Sine, dacă nu-l va vedea pe Tatăl făcând”, 
„vrea să arate că lucrează cu cei răi şi cu cei buni, pedepsindu-i pe cei 
răi ca să înţeleagă care sunt bogăţiile vieţii la care renunţă, şi binecu- 
vântându-i pe cei buni pentru că au pregustat viaţa binecuvântată a 
împărăţiei cerurilor. Dumnezeu... fiind Singurul Care poate să lucreze 
în timpul Sabatului, are acest drept divin care pune în evidenţă în mod 
indirect dumnezeirea Sa. Pe de o parte, atunci când spune că lucrează, 
Mântuitorul ne mai arată că nu poate să înceteze lucrul Său deoarece 
încă n-a deschis umanităţii calea spre odihna veşnică în sensul eshato- 
logic al cuvântului. Pe de alta, numindu-L pe Dumnezeu Tatăl Său , El 
aduce înaintea oamenilor o anticipare a pregustării din darurile viitoare 
în împărăţia cerurilor”. 322 


318 Basile Tatakis, Filosofici bizantină , traducere din limba franceză de Eduard Florin 
Tudor, studiu introductiv de Vasile Adrian Carabă, prefaţă de Emilie Brehier, ediţia 
a Il-a, Ed. Nemira, Bucureşti, 2013, p. 49. 

319 In. 1, 18. 

320 Mântuitorul Hristos vine în lume să facă voia Părintelui Său, să vorbească oamenilor 
despre Dânsul şi să-L facă cunoscut între neamuri. ,Fu Te-am preaslăvit pe Tine pe 
pământ; lucrul pe care Mi l-ai dat să-l fac, l-am săvârşit... Arătat-am numele Tău oame¬ 
nilor pe care Mi i-ai dat Mie din lume. Ai Tăi erau şi Mie Mi i-ai dat şi cuvântul Tău l-au 
păzit... Pentru că cuvintele pe care Mi le-ai dat le-am dat lor, iar ei le-au primit şi au 
cunoscut cu adevărat că de la Tine am ieşit, şi au crezut că Tu M-ai trimis... Părinte 
drepte, lumea pe Tine nu te-a cunoscut, dar Eu Te-am cunoscut, şi aceştia au cunoscut că 
Tu M-ai trimis... Cel ce nu Mă iubeşte nu păzeşte cuvintele Mele. Dar cuvântul pe care 
îl auziţi nu este al Meu, ci al Tatălui care M-a trimis ” (In. 17, 4-8, 25; 14, 24). 

321 Cf. In. 5, 19-30. 

322 Dr. Irineu Popa, Ca toate să fie iarăşi reunite în Hristos .... p. 661-663. 

întemeiată pe aceste adevăruri, teologia fundamentală sau apo¬ 
logetica creştină devenea realitatea de căpătâi a celorlalte ştiinţe teo¬ 
logice. Părinţii prezentau astfel învăţătura despre Dumnezeu „cel 
Unul în fiinţă şi întreit în persoane” şi analizau în lumina Logosului 
întreaga lucrare divină, de la creaţie, la răscumpărare. Această mani¬ 
eră de teologhisire, cuprinsă într-o dinamică combatantă, a început să 
crească încă din secolul II al Bisericii primare, ca urmare a „atacurilor 
şi prigonirilor iudeilor necredincioşi şi ale păgănătăţii”. în raport cu 
prima cauză, apologetica creştină avea menirea să mărturisească, în 
primul rând, că lisus Hristos este Mesia cel promis neamului omenesc şi 
că toate profeţiile s-au împlinit în persoana Sa. Primele mărturisiri 
apologetice împotriva iudaizanţilor sunt consemnate în Cartea „Faptele 
Apostolilor” (cap. 2-3 şi 7), la Sfântul Apostol Petru şi Sfântul Arhi- 
diacon şi Protomartir Ştefan. Apărute imediat după Cincizecime, aceste 
luări de poziţie „arată clar preocuparea evreilor încreştinaţi de a de¬ 
monstra că în Hristos profeţiile mesianice au fost împlinite. Este o 
aplogetică de început, bazată pe argumente de ordin religios sprecifi- 
ce mediului de credinţă iudaic”. 323 

Pe de altă parte, raportat la interacţiunea cu păgânismul persecutant, 
Biserica s-a exemplificat prin realitatea divino-umană a credinţei sale 
în Mântuitorul lisus Hristos, Fiul lui Dumnezeu înomenit. în genere, 
principalele acuze intentate de autorităţile păgâne creştinimului au 
fost legate de aşa-zisul specific de „sectă iudaică”, prin care se pro¬ 
paga „ateismul” şi renegarea valorilor sacre ale politeismului păgân. 
Creştinii erau acuzaţi totodată de imoralitate şi antropofagie. 324 Luarea 
de poziţie şi exemplificarea esenţei învăţăturii creştine în acest sens 
devenea prin urmare o stare de fapt, la toate acestea adăugându-se şi 
consumarea primelor martiraje. 

Sub specificul istorico-patristic, primele apologii creştine sunt 
identificate încă din secolul al Il-lea, după perioada Părinţilor Apostolici. 
Această etapă din lucrarea Bisericii Primare se atribuie în primul 


323 Apologetica Ortodoxă, p. 140. 

324 In genere, primii creştini erau învinuiţi de autorităţile păgâne, de reprezentanţii 
filosofiei şi ai culturii timpului că „în adunările lor tainice înjunghiau copiii nou 
născuţi, că le amestecau sângele cu miere şi-l beau; erau acuzaţi că se dedau orgiilor 
celor mai infernale în adunările lor nocturne şi altele” (vezi aici Nicolai Pavlovici 
Rojdestvenski, Apologetica creştină. Curs de Teologie Fundamentală, traducere de 
iconom. Const. Nazarie, Botoşani, 1896, p. 20). 

unei necesităţi de ordin practic. Aşa se face că primii apologeţi creştini 
au căutat cu tot dinadinsul să demonstreze nevinovăţia creştinilor, în 
contextul prigoanelor şi opresiunilor la care erau expuşi, şi să obţină 
din partea autorităţilor publice toleranţa şi dreptul unei mărturisi 
libere. Pledoaria lor a fost susţinută cu tărie de valoarea Adevărului 
pe care îl propovăduiau, de cele mai multe ori până la sânge. Astfel, 
printr-o convingere neclintită, mărturisitorii Logosului înomenit au 
demontat rând pe rând: intransigenţa iudaismului, calomniile ne¬ 
drepte şi nu în cele din urmă, persecuţiile păgâne? 25 

Toate aceste trei cauze sunt socotite a fi definitorii şi fundamentale 
în procesul de argumentare al apologeticii creştine. Era, prin urmare, 
o necesitate ca Biserica să ia atitudine şi să se exprime în scris faţă de 
acuzele nedrepte ce i se aduceau. Prima dintre ele are legătură, după 
cum am mai arătat, cu mediul iudaic. încă din vremea Mântuitorului 
Hristos, atitudinea celor mai mulţi dintre fariseii şi cărturarii poporu¬ 
lui ales a fost una ostilă. în felul acesta, mărturia oferită de Legea cea 
Nouă venea în completarea Vechiului Legământ, după cum arătase 
însuşi Mântuitorul Hristos: „Să nu socotiţi că am venit să stric Legea 
sau proorocii; n-am venit să stric, ci să împlinesc”? 26 Astfel, răspun¬ 
sul apologeţilor creştini la acuzele iudaizanţilor s-a sprijinit în primul 
rând pe profeţiile Vechiului Testament, evidenţiind îndeosebi Per¬ 
soana şi lucrarea Logosului înomenit. 327 Ei au accentuat în acest fel 
divinitatea Sa în relaţie cu monoteismul iudaic, lucru esenţial preluat 
şi dezvoltat de învăţătura dogmatică a Bisericii de mai târziu. 

Pe de altă parte, acuzaţiile păgânilor erau aservite sentimentului 
de totală ostilitate, prin prisma căruia era percepută religia creştină. 
Politeismul nu se regăsea sub niciun fel în noua perspectivă euharis- 
tică a vieţii, în cosmologia teonomă sau în realitatea logocentrică a 
credinţei în Hristos. Şi de această dată, calomniile aduse creştinilor 
au fost duse în extrem, invocând o atitudine atee şi imorală, care 
ieşea din circumscripţia legislativă a statului de drept. De aici până la 
radicalismul ilicit al persecuţiilor în masă nu a mai fost decât un sin¬ 
gur pas. în toate aceste situaţii, curajul apologeţilor a reconfirmat şi 

325 Arhid. Prof. Dr. Constantin Voicu, Patrologie, voi. I, Ed. Basilica, Bucureşti, 
2009, p. 123-125. 

326 Mt. 5, 17. 

327 Remus Rus. Dicţionar enciclopedic de literatură creştină din primul mileniu, Ed. 
Lidia, Bucureşti, 2003, p. 66. 

întărit realitatea martirică a Bisericii. Conţinutul mărturisirilor făcute 
de aceştia împlinea intr-un mod mult mai înalt exemplul lui Socrate, 
care aşezase odinioară adevărul mai presus decât propria viaţă. Creştinii 
răspundeau în felul acesta unei realităţi nedrepte, dovedind printr-un 
curaj personal cu totul aparte dorinţa ardentă de dobândire a vieţii 
veşnice. Pentru ei, sacrificiul suprem devenea cea mai sigură garanţie 
a dreptăţii supreme, în care aşteptau cu ardoare să vadă împlinite în 
chip tainic adevărurile dumnezeieşti. Esenţa adevărului pentru care 
luptau apologeţii era prin urmare dorinţa de a stăpâni în împărăţia lui 
Dumnezeu, lucru cu anevoie de înţeles de cei din lume. învăţătura 
Mântuitorului Hristos era aşadar nebunie 328 şi piatră de poticnire 
pentru „cei care împărtăşeau autoritatea lumească”. 

într-o manieră quasi-generală, subiectele dezvoltate în cuprinsul 
primelor apologii creştine au fost centrate pe problematica doctrinară 
a Logosului, care a devenit o poziţie cheie în teologia Bisericii pri¬ 
mare. 329 în acest sens, centrate pe o abordare hristologică, abordările 
apologeţilor de limbă latină, greacă sau siriacă, au în vedere o argu¬ 
mentare raţională a unor subiecte legate de: 1. dimensiunea cosmologică 
a existenţei, 2. caracterul noetic ca fundament al cunoaşterii şi adevă¬ 
rului, 3. aspectele morale ca fundament şi concretizare a legii morale; 
4. aspectele psihologice ale Logosului ca formă originală de gândire 
(■verbum mentis), 5. în planul istoric al mântuirii noastre. 330 Aşezând 
aceste teme sub logica necesităţii fireşti a existenţei umane, apologeţii 
au valorificat raţional Revelaţia divină, pe de o parte ignorată de păgâni, 
pe de alta tăgăduită de iudei. Prin folosirea a numeroase argumente 
de ordin teoretic şi practic, mărturisitorii Adevărului au ajuns să do¬ 
vedească faptul „că religia creştină nu este o religie absurdă şi nici 
periculoasă. De aceea nu trebuie să fie dispreţuită şi nici persecutată. 


328 Cf. I Cor. 1, 18: „Căci cuvântul Crucii, pentru cei ce pier, este nebunie; 
iar pentru noi, cei ce ne mântuim, este puterea lui Dumnezeu”. 

329 In acest sens, profesorul Ioan Savin arată că „Dogma creştină cea mai des şi mai 
timpuriu atacată a fost cea a întrupării Dumnezeului-Om şi în jurul ei s-au grupat şi 
primele apărări. Dc aceea, Evanghelistul Ioan, care la începutul Evangheliei sale 
apără întruparea Logosului, faţă de erezia gnosticului iudaizant Cerint, poate li 
socotit ca primul Apologet creştin. La fel răspund apoi, fie iudeilor, fie păgânilor: un 
Iustin, un Taţian, Tertulian etc.” (vezi Ioan Gh. Savin, Apologetica , voi. I, Ed. 
Anastasia, Bucureşti, 2002, p. 26-27). 

330 Aloys Grillmeier Sj, Christ in Christian Tradition. From the Apostolic Age to 
Calcedon , voi. II, translated by John Bowden, Mowbrays, London, 1975, p. 109. 

Din contră, atât prin superioritatea ei doctrinală, cât şi prin puritatea 
ei morală, ea este superioară religiilor păgâne. Şi ca atare, nu numai 
că ea nu trebuie persecutată, ci protejată şi acceptată, ea fiind regene¬ 
rarea insului şi salvarea imperiului”. 331 

Datoria primă a apologeţilor creştini era, aşadar, să demonstreze 
superioritatea religiei pe care o slujeau, să o arate mai presus decât 
politeismul păgân peste care începuse să se afirme. Tonul polemic şi 
expunerea doctrinară deveneau elementele esenţiale în împlinirea 
acestui demers. „Cuvântul către greci al lui Taţian..., Scrisoarea către 
Diognet, cele trei cărţi ale lui Teofil Către Autolic, au un caracter analog. 
Sfi Iustin însuşi se preocupă să revendice pentru creştini dreptul la exis¬ 
tenţă... Prin urmare, Apologetica este cea care oferă cea mai complexă 
şi precisă expunere a credinţei Bisericii. Cu toate acestea, proporţia 
polemicii şi doctrinei diferă de la scriere la scriere, în funcţie de intenţiile 
autorului sau de temperamentul acestuia”. 332 Întrucât justificarea scrierii 
lor era legată strict de necesitate, nu s-a putut identifica un anume stil 
sau delimitare literară pentru primele apologii creştine. De aceea, „nu se 
poate vorbi despre un gen literar al apologiei din simplul motiv că ma¬ 
nifestările acestora sunt variate ca formă şi expresie literară, în consecinţă, 
imposibil de circumscris unui gen anume”. Afirmaţia este justificată 
în contextul dinamicii pe care o activează această disciplină. Astfel, 
de la demonstraţia propriu-zisă, la argumentaţiile teologiei raţionale şi 
până la evaluările polemizatoare, apologetica primelor veacuri şi-a îmbră¬ 
cat conţinutul în diverse valenţe de ordin practic. Dat fiind faptul că 
ideile şi conţinutul ei au circumscris viaţa şi necesităţile Bisericii, „apo¬ 
logiile au îmbrăcat fie forma dialogului (Sf. Iustin Martirul şi Filosoful, 
Dialog cu iudeul Tryfon), respectiv o derivată a acestui tip-rendu al 
unei conversaţii (Teofil al Antiohiei, Ad Autolycum ), fie foima de scrisoare 
sau epistolă (Teofil al Antiohiei, Ad Diognetum), respectiv «scrisoare 
deschisă», cum este Apologeticum a lui Tertulian, fie discurs (fictiv 
sau nu, în măsura în care a ajuns până la noi nu este întotdeauna forma 
depusă în mâinile autorităţilor, ci o posibilă variantă de circulaţie 
pentru publicul larg) adresat în scris împăratului (o ilustrează cele 
mai vechi apologii, aparţinând lui Aristide, Iustin, Atenagora, Meliton ...), 

331 Ioan Gh. Savin , Apologetica, voi. I, p. 27. 

332 Aime Puech, Les apologistes grecs du II-eme siecle de notre ere , Paris, 1912, p. 4-6. 

respectiv discurs oficial (Taţian, Ad Graecos ), fie adresat unei categorii 
(Atenagora, De resurrectione : în cazul de faţă, a gnosticilor)”. 333 

Pe de altă parte, dincolo de forma în care au fost alcătuite (dialog, 
expunere, discurs oficial etc.), specificul lucrărilor apologetice se 
leagă şi de identitatea destinatarilor lor. în acest sens, pot fi identificate 
două direcţii: mai întâi cele dedicate liderilor politici în scopul apărării 
drepturilor şi libertăţii creştinilor şi, în al doilea rând, cele adresate opiniei 
publice. La acestea se mai pot adăuga: cele adresate neamurilor păgâne, 
cele scrise către iudei şi cele alcătuite împotriva ereziilor. 334 

Cea mai folosită împărţire a scrierilor apologetice din primele 
veacuri rămâne însă cea lingvistică. în acest spectru se încadrează 
operele apologeţilor de limbă greacă şi latină. Folosită cu precădere 
în teologia patristică, ea oferă avantajul unei identificări personale a 
autorilor care au semnat aceste scrieri, specificul operei în sine fiind 
completat cu trăsăturile intelectuale şi de temperament ale autorului, 
în ceea ce ne priveşte, la varianta clasică vom încerca să adăugăm 
specificul celui de al treilea areal al teologiei ortodoxe, cel siriac , pe 
care îl vom evalua din punct de vedere apologetic. 

V.2. Apologeţi de limbă greacă 

Pleiada apologeţilor de limbă greacă începe din secolul 11, atunci 
când este menţionat Quadratus. Originar din Asia Mică, a alcătuit o 
apologie adresată împăratului Adrian, privind „atacurile nedrepte 
îndreptate împotriva creştinilor de către factorii oficiali ai Statului, 
reprezentanţii curentelor filosofice şi poporului”. 335 Este menţionat 
de Eusebiu de Cezareea, care îl prezintă că pe un „discipol al Sfinţilor 
Apostoli”. El mai arată că însemnarea sa a fost prezentată împăratului 
roman la Atena (cca. 123/124 sau 129). 336 în descrierea sa, Eusebiu 


333 Bernard Pouderon, „La premiere apologetique chretienne: definition, theme et 
visees” , în Kentron, nr. 24, Ed. Presses Universitaires de Caen, 2008, p. 227, apud 
Apologetica Ortodoxă, Bucureşti, 2013, p. 142-143. 

334 Rev. George A. Jackson, The Apostolic Fathers and the Apologist ofthe Second 
Century, New York, 1879, p. 122-123. 

335 Lucrarea mărturisitoare a lui Quadratus se intensifică mai târziu, cuprinzând în 
însemnările sale numeroase sfaturi şi poveţe pentru cei dintre neamuri (vezi aici 
Prof. dr. Stylianos Papadopoulos, Patrologie, voi. I, Introducere, Secolele II şi III , 
traducere de lect. dr. Adrian Marinescu, Ed. Bizantină, Bucureşti, 2006, p. 177). 

336 Richard A. Norris, „The Apologists”, in The Chambridge History ofEarly Chris- 
tian Literature, edited by Frances Young. Lewis Ayres and Andrew Louth, Cham¬ 
bridge University Press, 2008, p 36. 

evidenţiază ortodoxia mărturisirii lui Quadratus, ca rezultat al „agerimii 
lui, al credinţei lui drepte şi apostolice”. Tot din însemnarea lui Eusebiu 
se poate desprinde şi vechimea apologiei lui Quadratus, care auzise 
personal mărturiile celor vindecaţi şi înviaţi din morţi de Mântuitorul 
Hristos. .Această scriere se poate găsi şi azi pe la cei mai mulţi dintre 
fraţi şi chiar şi la mine, consemnează Eusebiu. Ea ne oferă mărturii 
strălucite despre inteligenţa şi despre ortodoxia autorului. Se poate 
deduce vechimea chiar din următoarele cuvinte pe care le reproducem: 
«lucrarea Mântuitorului nostru se dovedea mereu prezentă printre noi 
pentru că era încă vie: cei pe care îi vindecase sau îi înviase din morţi 
n-au fost văzuţi numai cât timp Mântuitorul i-a vindecat şi i-a înviat, 
ci ei au putut fi văzuţi mereu prezenţi, nu numai câtă vreme a petrecut 
Domnul cu ei, ci multă vreme şi după ce El a înviat. Aşa se face că 
unii dintre ei trăiesc încă şi astăzi»”. 337 Deşi foarte populară şi răs¬ 
pândită în primele veacuri, aşa cum arăta Eusebiu, Apologia lui 
Quadratus s-a pierdut în decursul timpului. După unii istorici, scrierea ar 
fi identică cu „Epistola către Diognet”, însă aceste teorii nu pot fi pe 
de-a întregul susţinute. 338 

Contemporan cu Quadratus este şi Aristide din Atena. Socotit 
de unii ca „autor al primei apologii a creştinismului”, acest luptător 
pentru biruinţa Adevărului a fost filosof, purtându-şi toga, aşa cum a 
făcut şi Sfântul Iustin, până în ultimul ceas al vieţii. Informaţii despre 
personalitatea şi lucrarea sa mărturisitoare găsim tot la Eusebiu de 
Cezareea, care îl aşează după Quadratus. 339 Apologia pe care a alcă- 
tuit-o se adresează împăratului Adrian, lucru confirmat de Fericitul 
Ieronim. 340 Problematica pe care o dezvoltă în această lucrare este 


337 Eusebiu de Cezareea, Istoria Bisericească (IB), traducere, studiu, note şi comentarii 
de pr. prof. Teodor Bodogae, Ed. IBMBOR, Bucureşti, 1987, Cartea IV, III, 1-2, p. 146. 

338 Prof. dr. Stylianos Papadopoulos, Patrologie, voi. I, p. 178. 

339 Eusebiu de Cezareea, Istoria Bisericească (IB), în PSB 13, Cartea IV, III, 3: .Aristide, 
un bărbat care a rămas şi el credincios credinţei noastre, ne-a lăsat şi el o apologie a 
credinţei creştine asemănătoare celei a lui Codrat (Quadratus), pe care a adresat-o 
aceluiaşi împărat Adrian. Şi scrierea lui poate fi găsită încă pe la cei mai mulţi”. 

340 .Aristide, filosoful atenian prea priceput în vorbire şi discipol al lui Hristos, chiar 
sub vechiu-i aşezământ, i-a oferit conducătorului Hadrian - în acelaşi timp în care o 
făcuse şi Quadratus - un volum cuprinzând înţelesul învăţăturii noastre, adică Apo¬ 
logeticul în slujba creştinilor, păstrându-se neştirbit până în ziua de astăzi, este pen¬ 
tru filologi o dovadă în judecarea talentului său” (vezi: Sfântul Ieronim, Despre 
bărbaţii iluştri. Despre vieţile Apostolilor. Despre cei doisprezece învăţători, intro¬ 
duceri, traduceri şi note dc Dan Negrescu, Ed. Paideia, 1997, Cartea X, p. 34). 

legată în principal de cunoaşterea lui Dumnezeu, pe care o leagă 
nemijlocit de profeţiile Vechiului Testament. Cu toate se găsesc îm¬ 
plinite în persoana Logosului înomenit, prin care au fost făcute toate. 
De aceea, el vorbeşte despre Mântuitorul Iisus Hristos, numindu-L: 
„Legea şi Cuvântul lui Dumnezeu”, „descoperitorul legii morale” şi 
al adevărului. „Hristos este purtătorul cuvântului lui Dumnezeu, este 
înţelepciunea Sa, după îndoitul înţeles al cuvântului Logos”. 341 Dimensiu¬ 
nea hristologică a apologiei sale este completată printr-o aplecare 
profundă asupra providenţei dumnezeieşti. în acest sens, el afirmă că 
„doar prin lumina raţiunii nu vom putea ajunge la cunoaşterea desăvârşită 
a adevărului dumnezeiesc, însă ne încredinţăm de unele adevăruri 
existenţiale. Sufletul care simte existenţa lui Dumnezeu, cunoaşte 
deopotrivă şi consecinţele acesteia: că Dumnezeu guvernează lumea; 
este Părintele tuturor oamenilor; suntem legaţi de El printr-o autentică 
fraternitate; este fără de început şi fără de sfârşit, fără necesităţi, este 
perfect; nu are nici nume, nici formă; cerurile nu pot să-L încapă; nu 
poate fi întrecut de nimeni; nu se mânie şi nici nu poate fi cinstit prin 
aducerea de ofrande care-i sunt de prisos”. 342 Aristide realizează o 
valoroasă clasificare religios-culturală a societăţii, pe care o aşează 
mai apoi în sprijinul argumentaţiei sale: barbarii - pe care îi socoteşte 
„adoratori ai celor patru elemente, care, alături de om, sunt opera lui 
Dumnezeu; grecii - politeişti; evreii - evidenţiaţi prin „concepţia lor 
mai pură despre natura divină şi pentru moralitatea lor înaltă” şi creş¬ 
tinii - cei aşezaţi prin credinţa şi obârşia lor „mai presus de toate 
neamurile lumii ... care au aflat adevărul”. 343 

Sfântului Iustin Martirul şi Filosoful este cea mai importantă 
personalitate a apologeticii creştine din secolul al 11-lea, reuşind să 
lase în urmă o operă impresionantă, de referinţă pentru teologia orto¬ 
doxă. 344 S-a născut în localitatea Flavia Neapolis (vechiul Sichem), 
lângă Nablus în Palestina, undeva către anul 100. Fiind crescut într-o 


341 Aime Puech, Les apologistes grecs du Il-eme siecle de notre ere .... p. 33. 

342 Ibidem, p. 37-38. 

343 Remus Rus, Dicţionar enciclopedic ..., p. 77. 

344 „Dor nestăvilit după cunoaşterea adevărului, zbucium neobosit pentru dobândirea 
lui; dispoziţie nestrămutată pentru propovăduirea lui - din clipa în care l-a găsit - şi 
moarte martirică pentru mărturisirea lui: iată câteva puncte cardinale ale vieţii Sfân¬ 
tului Iustin Martirul şi Filosoful, una din figurile cele mai proeminente ale Bisericii 
din sec. II” ( Apologeţi de limbă greacă..., p. 9). 

familie păgână, şi-a însuşit foarte bine tradiţiile şi cultura timpului. 
Pasiunea sa cea mai mare a fost filosofia, în care a încercat să descope¬ 
re seminţele adevărului divin. în acest scop, a cercetat pe rând metoda 
stoică, peripatetică, pitagoreică, iar înainte de convertire s-a apropiat 
foarte mult de platonism. S-a convins de faptul că niciunul din aceste 
sisteme filosofice „nu pot satisface inima şi că trebuie să se îndrepte 
spre profeţii care singuri anunţau adevărul”. Descoperă creştinismul în 
chip minunat pe malul mării, discutând cu un bătrân despre adevăratele 
valori existenţiale. Cuvintele misteriosului înţelept îl stârnesc sufleteşte, 
primind de îndată credinţa cea adevărată. 345 Pe aceasta o va propovădui, 
sub pallium -ul de filosof, până în ultimul ceas al vieţii sale pământeşti, 
săvârşindu-se prin moarte mucenicească la Roma, în anul 165, în timpul 
prefectului Junicus Rusticus. 346 

Sfântul Iustin a lăsat în tezaurul Bisericii o impresionantă operă 
scrisă. 347 între acestea, de referinţă pentru lucrarea mărturisitoare a 


345 Toate aceste experienţe se desprind din mărturiile sale, expuse pe larg în „Dialogul 
cu iudeul Trifon”. Aici el arată drumul pe care îl parcurge de la filosofie la „adevărata 
filosofie” a cunoaşterii lui Dumnezeu. întâlnirea cu bătrânul rămâne memorabilă, în 
dialogul cu acesta Sfântul Iustin reuşind să creioneze la modul personal imaginea 
omului însetat după adevăr şi înţelepciune. „Iar mie mi s-a aprins deodată un foc în 
suflet şi m-a cuprins o mare dragoste de profeţi şi de bărbaţii aceia care sunt prietenii 
lui Hristos. Şi, gândind la cuvintele lui, găseam că aceasta este singura filosofie 
sigură şi aducătoare de folos. în felul acesta şi pentru aceasta sunt filosof. Şi aş voi 
ca toţi, dobândind aceeaşi dispoziţie pe care o am eu, să nu vă depărtaţi de cuvintele 
Mântuitorului. Căci ele au în sine ceva de temut şi sunt în stare să îmblânzească pe 
toţi cei care ies din ideea cea dreaptă, fiind o odihnă cât se poate de plăcută pentru 
cei ce se dedau studiului lor” (Sf. Iustin Martinii şi Filosoful, Dialogul cu iudeul 
Tryfon, Cartea VIII, în ,Apologeţi de limbă greacă”, p. 130). 

346 Detalii cu privire la martirajul Sfântului Iustin se pot găsi în lucrarea „ Martyrium 
S. Justini et Socium ”, document elaborat după raportul oficial al curţii de la Roma, 
precum şi în traducerea în limba română a Actelor Martirice (în PSB 11, Studiu 
introductiv, traducere, note şi comentarii de Pr. prof. Ion Rămureanu, Ed. IBMBOR, 
Bucureşti, 1982, p. 41-46). 

347 Deşi în pare parte pierdute, patrologii au enunţat mai multe titluri, aşezate sub semnă¬ 
tura Sfântului Iustin Martinii, cum ar fi: Cuvânt către greci; Combatere; Despre Monar¬ 
hia lui Dumnezeu; Psalmistul; Despre suflet; Contra lui Marcion; Tratat contra tuturor 
ereziilor; Despre înviere (din care se păstrează fragmente în Sacra Parallela a Sfântului 
Ioan Damaschinul). La acestea s-au păstrat şi câteva titluri de autenticitate îndoielnică: 
Scrisoarea către Zena şi Serenus; Expunerea dreptei credinţei sau despre Treime; între¬ 
bări şi răspunsuri către ortodocşi; întrebări ale grecilor către creştini; Combaterea 
unor păreri aristotelice - vezi: Remus Rus, Dicţionar enciclopedic ..., p. 477. 

creştinismului primar rămân cele două Apologii 34 * şi Dialogul cu iudeul 
Tryfon , 349 Aceste lucrări oferă o generoasă perspectivă culturală asupra 
epocii, intensificată printr-o justificare pertinentă asupra rolului pe 
care îl avea creştinismul în formarea noilor valori. Foarte importantă 
rămâne însă hristologia sa, el fiind de altfel „primul filosof patristic 
care introduce Logosul în gândirea creştină”. Pentru el „Logosul e o 
noţiune, o idee şi o putere pe care le-a găsit deja existente în doctrina 
evanghelică, în cugetarea filoiană şi în filosofia greacă”. El este „Flristosul 
lui Dumnezeu”, „Fiu al Creatorului tuturor”, care „fiind Dumnezeu, 
apoi S-a născut om din Fecioara”. De aceea, „nu ar fi drept să tăgăduieşti 
că El este FIristos pentru că se arată ca om, născut din oameni, şi dacă 
se va dovedi că a fost ales pentru a fi FIristos”. 350 Pentru aceasta învăţătu¬ 
rile Cuvântului înomenit sunt cele adevărate, întrecând cu mult raţiunile 
învechite ale politeismului lumii păgâne. „De îndată ce am crezut 
Cuvântului, spune Sfântul Iustin, am renunţat de a mai crede în aceia şi 
urmăm singurului Dumnezeu nenăscut, prin Fiul. Noi, care odinioară 
găseam plăcere în desfrâu, îmbrăţişăm acum numai castitatea. Noi, care ne 
foloseam de meşteşugurile magiei, ne-am consacrat acum lui Dumnezeu 
celui bun şi nenăscut... Acum după arătarea în lume a lui FIristos, ducem 
acelaşi fel de viaţă, ne rugăm pentru vrăjmaşi, încercăm să convingem, pe 
cei ce ne urăsc pe nedrept, că cei ce trăiesc potrivit cu bunele precepte ale 
lui FIristos pot nădăjdui de la Dumnezeu, Stăpânul tuturor, aceleaşi re¬ 
compense ca şi noi... învăţăturile Lui sunt scurte şi concise: căci El nu a 
fost un sofist, ci cuvântul Lui a fost puterea lui Dumnezeu”. 351 

Pentru a arăta lucrarea şi prezenţa permanentă a lui Dumnezeu 
în creaţia Sa, Sfântul Iustin se foloseşte noţiunea de Logos spermatikos 


348 Prima este adresată împăratului Antonin Piui, fiilor săi, senatului şi poporului roman, 
iar cea de a doua îl are ca destinatar pe Antonin Verus, alias împăratul Marcu Aureliu. 

349 Această scriere este preluată şi folosită intens de ceilalţi apologeţi creştini din epoca 
patristică în lucrările şi apologiile lor. Astfel, pe lângă Eusebiu de Cezareea, care o 
menţionează alături de celelalte scrieri ale Sfântului Iustin, Dialogul apare la Tertulian şi 
Wneu de Lyon, care o citează intens. La rândul său, Taţian Asirianul, ucenicul Sfântului 
Părinte, „în Cuvântul către Elini, îşi aminteşte adesea de lecţiile orale ale învăţătorului lui, 
fără să facă totuşi apel la cutare sau cutare loc precis din scrierile acestuia” (vezi: Apolo¬ 
geţi de limbă greacă ..., p. 22). Lucrarea Sfântului Părinte este în acelaşi timp o luare de 
poziţie „faţă de atitudinea ostilă şi calomnioasă a iudeilor... în care se arată superioritatea 
creştinismului faţă de Iudaism” (Ioan. Gh. Savin, Apologetica , voi. I, p. 27). 

350 Dialogul cu iudeul Tryfon. XLVIII, p. 189. 

351 Apologia /, 14, p. 45. 

{Logos seminal), preluată din filosofia stoică. 352 Şi pentru a se disocia 
cu totul de conceptele filosofiilor păgâne, mărginite de coruptibilitatea 
materiei, Sfântul Iustin arată foarte clar că „Dumnezeu, Făcătorul tuturor, 
este cu totul mai presus de cele schimbătoare ”. 353 Sub toate aspectele 
sale, Logosul Sfântului Iustin se descoperă pentru a pregăti trium¬ 
ful final al adevărului dumnezeiesc. 354 Contribuţia apologetică a 
Sfântului Părinte, concretizată în teologia Logosului înomenit, repre¬ 
zintă în esenţă „un demers care va continua peste veacuri, acela de a 
îngloba istoria gândirii greceşti şi a iudaismului în tradiţia creştină ”. 355 

Cel de al doilea mare apologet creştin din cea de a doua jumătate 
a secolului al doilea a fost Teofil al Antiohiei. A fost fiul unei familii 
păgâne înstărite din Siria. A avut parte de o educaţie aleasă, învăţând 
de mic să vorbească limba greacă, latină şi aramaică. Mai târziu, a 
aprofundat cultura şi filosofia elină. Din toată ştiinţa pe care o dobândise 
nu alege însă nimic folositor pentru suflet. A descoperit astfel credinţa 
creştină prin studiul Sfintei Scripturi a Vechiului Testament şi s-a 
convertit la maturitate. După însemnările lui Eusebiu de Cezareea, 
Teofil ar fi fost cel de al Vl-lea episcop al Antiohiei (din 169, până în 
177; după unii 180). 356 Fericitul leronim, îi confirmă de asemenea 
identitatea arhierească, ca urmaş al Sfinţilor Apostoli în capitala Siriei 
răsăritene. Tot de la el aflăm câteva date preţioase cu privire la scrierile 
sale. Este pomenită mai întâi „o carte împotriva lui Marcion, scrisă 
în timpul împăratului Antoninus Verus, apoi cele „trei volume către 
Autolycus şi o carte împotriva lui Hermogene , dar şi alte tratate scurte 
însă alese, ţinând de zidirea Bisericii. Am mai citit Comentarii despre 
Evanghelie şi despre Proverbele lui Solomon, notează leronim, ce 
poartă numele său, dar nu mi s-a părut că acestea s-ar potrivi cu dis¬ 
tincţia şi stilul volumelor amintite mai sus”. 357 Data morţii sale ră¬ 
mâne însă incertă, fiind intuită în jurul perioadei 183-185. 358 


352 „Logosul spennatikos stoic se aseamănă seminţei umane şi întreaga lui lucrare nu 
depăşeşte, în univers, atribuţiile şi capacitatea acestei seminţe, confonn proporţiilor 
respective bine înţeles. Acest duh corporal, de natură umedă, nu crează însă prin el însuşi, 
ca Logosul creştin, ci numai prin materie şi graţie materiei” (Ioan G. Coman, Teoria 
Logosului în Apologiile Sfântului Iustin Martirul şi Filosoful , Bucureşti, 1942, p. 10). 

353 Apologia I, 20, p. 52. 

354 Aime Peuch, Les apologistes grecs du II-eme siecle de notre ere .... p. 59. 

355 Apologetica ortodoxă, p. 149. 

356 IB, IV, 20. 

357 leronim, Despre bărbaţii iluştri XXV, p. 36-37. 

358 Remus Rus. Dicţionar enciclopedic ..., p. 828-830; Apologeţi de limbă greacă, p. 355-356. 

Cele „Trei cărţi către Autolic ” rămân în fapt cea mai importantă 
lucrare apologetică a lui Teofil de Antiohia. Adresate unui păgân iubitor 
de carte, în s emnările sale dau mărturie despre realitatea transcedentală a 
dumnezeirii, despre caracterul personal al cunoaşterii lui Dumnezeu, 
despre viaţa veşnică, Parusie şi învierea morţilor. El demontează 
rând pe rând argumentele idolatre ale păgânilor, contracarându-le cu 
profeţiile Legii Vechi, împlinite în persoana Logosului înomenit. în 
acest context, „el face deosebire între Logosul lăuntric sau imanent în 
Dumnezeu (Logos endiathetos), adică Logosul care era la Dumnezeu 
din veşnicie, ca Fiu al lui Dumnezeu şi Logosul proferat afară ( Logos 
proforicos ), sau Logosul manifestat în afară ca prim născut, fără însă 
ca Dumnezeu să se lipsească de El, ci întreţinându-se cu El tot timpul. 
Acest Logos manifestat în afară este creatorul lumii”. 359 Caracterul 
hristologic al apologiilor sale reiese în special din cea de a doua Carte 
către Autolic. Aici Teofil descrie pe larg relaţia Logosului cu Tatăl în 
context cosmologic, încercând să combată argumentaţiile cosmogoniei 
păgâne. 360 El mărturiseşte astfel dumnezeirea, împreună-lucrarea Fiului 
cu Tatăl, precum şi deofiinţimea Persoanelor Preasfintei Treimi. 361 
„Dumnezeu şi Tatăl universului este necuprins şi nu se găseşte intr-un 
singur loc, «că nu este loc al odihnei Lui». 362 Dar Cuvântul Lui, prin 


359 R. Rus, Dicţionar Enciclopedic ..., p. 829. 

360 El îi citează foarte des pe scriitorii antici, aşezând în antiteza gândirii lor con¬ 
cepţia creştină despre creaţia lumii. Dacă Hcsiod susţine că materia a rezultat din 
haos, „totuşi ne-a arătat de cine a fost făcută lumea. Dacă la început era Haos, spune 
Teofil, şi preexista materia nefâcută, cine a fost atunci cel care a transformat-o şi a 
împodobit-o”. In consecinţă, Teofil arată că sursele poeţilor şi scriitorilor păgâni 
folosite în cosmogonia lor sunt „din imaginaţie şi rătăcire; nu dintr-un duh curat, ci 
dintr-un duh înşelător” ( Cartea a 11-a către Autolic, Cartea a Il-a către Autolic, VI; 
VIII, în „Apologeţi de limbă greacă ...”, p. 393, 398). 

361 Rolul lui Teofil al Antiohiei în conturarea dogmei Preasfintei Treimi este esenţial. El 
este primul teolog al Bisericii care stabileşte primele coordonate ale acestei doctrine, prin 
folosirea precisă a termenului de „Treime” şi „Trinitate” ( Trias, Trinitatis), arătând unita¬ 
tea de fiinţă a lui Dumnezeu în Trei Ipostasuri. După el, „Tatăl este nevăzut şi nu se 
descoperă oamenilor, cu toate că El este sursa primă a tuturor lucărilor. El se descoperă şi 
se împărtăşeşte în Fiul Său, adică prin Cuvântul/Logosul Său. Fundamentul acestei teolo¬ 
gii se regăseşte în prologul Evangheliei Sfântului Ioan Teologul, unde este afinnată 
dumnezeirea Logosului, Acesta fiind nedespărţit de Tatăl şi totodată făcându-se (prin 
întrupare) poartă a întregii creaţii” ( Les apologistes grecs du II-eme siecle de notre ere ..., 
p. 222-223; Cartea a Il-a, XXII, p. 413-414). 

362 Is. 66, l;Fc. 7,49. 

care le-a făcut pe toate, fiind puterea şi înţelepciunea Lui, luând chipul 
Tatălui şi Domnului universului, El mergea prin rai, în chipul lui 
Dumnezeu, şi vorbea cu Adam. Că însăşi dumnezeiasca Scriptură ne 
învaţă că Adam a zis şi că a auzit glasul. 363 Iar glasul, ce este altceva 
decât Cuvântul lui Dumnezeu, Care este şi Fiul Lui? Este Fiu... pre¬ 
cum spune adevărul că totdeauna Cuvântul este imanent în inima lui 
Dumnezeu. înainte de crearea lumii îl avea sfetnic, era mintea şi 
priceperea Lui. Iar când Dumnezeu a voit să le facă pe toate câte S-a 
sfătuit să facă, a născut Cuvântul. Acesta rostit, primul născut al în¬ 
tregii creaţii, fără ca Dumnezeu să se lipsească de Cuvânt, ci născând 
Cuvântul, vorbea totdeauna cu Cuvântul Lui”. 364 

Ultima apologie adresată lui Autolic arată poziţia lui Teofil faţă 
de cultura şi literatura clasică. Scrierile filosofilor greci sau alcătuirile 
iudeilor sunt, după el, pline de contradicţii, încoiporând nelegiuirile de 
care creştinii erau acuzaţi pe nedrept în vremea aceea. Mai mult, Teofil 
ignoră caracterul ceremonial al Vechiului Testament, socotindu-i doar 
caracterul şi contribuţia sa profetică. Istoria grecilor are o cronologie 
greşită, pe când cea a evreilor este corectă, întrucât este inspirată de 
Dumnezeu. Tot în acest context, el compară legendele lui Noe şi 
Deucalion şi arată că adevărul împărtăşit de Dumnezeu prin Moise 
este cu mult deasupra înşelătoriilor odiseice. „Templul este mai vechi 
decât civilizaţiile antice şi profeţii au scris cu mult înaintea filosofilor 
greci”. 365 Prin această atitudine, după unii nedreaptă , „faţă de filosofii 
mai vechi sau cei contemporani”, Teofil confirmă în fapt o stare de 
fapt a apologeticii primelor veacuri creştine. 366 

Păgân prin naştere, Taţian Asirianul a venit pe lume în jurul 
anului 120, în Asiria. S-a desăvârşit în studiul istoriei, retoricii şi 
filozofiei, ajungând un mare sofist. A reuşit să-şi descopere adevărata 
menire în studiul Sfintelor Scripturi. începutul acestui drum l-a pus 


363 Cf. Fc. 3, 8-10. 

364 Cartea a 11-a către Autolic, XXII. p. 413. 

365 Aime Peuch, Les apologistes grecs du II-eme siecle de notre ere .... p. 32-33. 

366 „Cultura păgână este respinsă în bloc, ceea ce conduceea uneori la exagerări, 
întrucât este ştiut că Biserica - de îndată ce a fost recunoscută ca atare - a preţuit pe 
unii filosofi, ca fiind inspiraţi adeseori de un duh favorabil concepţiei creştine. So- 
crate şi Platon sunt uneori prezenţi în picturile bisericeşti, ceea ce denotă compre¬ 
hensiunea doctrinei creştine pentru adevărurile exprimate de gânditorii necreştini” 
{Apologeţi de limbă greacă ..., p. 368). 

la Roma, în şcoala Sfântului Iustin Martirul şi Filosoful. Ulterior şi-a 
deschis propria şcoală în care a propovăduit credinţa creştină în antiteză 
cu filosofiile vremii. Cât timp a trăit Sfântul Iustin Martirul, didascalul său, 
Taţian a stat departe de orice fel de învăţătură greşită. A rămas pen¬ 
tru o vreme la conducerea şcolii teologice pe care înaintaşul său o 
înfiinţase la Roma, unde l-a avut ca discipol pe Rodon. A intrat însă 
în conflict cu filosoful cinic Crescens, fiind nevoit să revină în Orient. 
Aici începe declinul său doctrinar, ajungând să înfiinţeze în Mesopotania 
o sectă gnostică. Despre doctrinele sale eretice, Epifaniu spune că s-au 
răspândit foarte repede în „Mesopotamia, Cilicia, Frigia, Pamfilia, 
Galia, Spania şi chiar în Roma”. 367 în noua sa convingere, el a promovat 
o asceză radicală în care opunea omul nou, constituit după modelul 
Mântuitorului Hristos, omului vechi, adamic, osândit de propriile sale 
fapte. Pe plan literar s-a dovedit un autor prolific, alcătuind, pe lângă 
Diatessaron, 368 şi alte opere importante, cum ar fi: „Cuvânt către 
greci”, 369 „Despre animale”, „Despre demoni”, „Despre mântuire”, 
„Către Mântuitorul”, parafrazări ale Sfântului Apostol Pavel” sau 
„Carte de probleme”. A trecut la cele veşnice în anul 185. 370 

„Cuvânt către Elini” (gr.: Logos pros Ellinas', lt.: Oratio cid 
Graecos) reprezintă cea mai reprezentativă lucrare apologetică a lui 


367 Cu un mare număr de adepţi (numiţi ulterior: Taţinieni, Encratiţi, Hidropasiţi, 
Severieni, Apotactiţi, Sacofari, Apostolici), Taţian susţinea că „lumea este opera unui 
Demiurg nu a lui Dumnezeu, căci altfel nu s-ar putea explica originea răului”, mai spunea că 
„sufletul omului e fonnat din două părţi: una psihică şi alta pnevmatică”, sau că „înclinările 
omului spre păcat sunt rezultat al materiei sau cărnii, pentru aceea Iisus Hristos, nu era 
născut din came, căci era liber de păcat”. El ajunge astfel la promovarea unui ascetism 
extrem, care exclude căsătoria şi chiar Sfintele Taine. Descendenţa sa doctrinară, categorisi¬ 
tă drept maniheică, a fost condamnată ulterior printr-un edict promulgat de împăratul Teo- 
dosie I (395). Cu toate acestea, influenţele învăţăturilor sale sunt absorbite ulterior de mişca¬ 
rea ascetică a mesalienilor (vezi aici: Nic. V. Furnică, „Traducere şi studiu” la lucrarea 
Taţian Asirianul, Discurs către elini, Teză pentru licenţă, Bucureşti, 1907, p. 9-11). 

368 Despre această lucrare vezi pe larg în cartea noastră Hristologie şi mistică în 
teologia siriană, Ed. Mitropolia Olteniei, Craiova, 2013, p. 34-35. 

369 A rămas de referinţă mai vechea traducere şi analiza teologică a lui Nicolae V. Furnică: 
Taţian Asirianul, Discurs către Elini, traducere şi studiu, Teză pentru licenţă, de Nic. V. 
Furmică, Tipografia Profesională „Dimitrie C. Ionescu”, Bucureşti, 1907,64 p. 

370 R. Rus. Dicţionar Enciclopedic ..., p. 802-803; I.G. Coman, Patrologie, Ed. IBMBOR. 
Bucureşti, 1956, p. 64-65; Francine Culdaut, în volumul colectiv Originile Creştinismu¬ 
lui, introducere de Pierre Geoltrain, Traducere de Gabriela Ciubuc, Ed. Polirom, Iaşi, 
2002, p. 353-354; Taţian, Diatessaron (Armonia celor patm Evanghelii), ediţie îngrijită şi 
coordonată de Monica Medeleanu, Ed. Herald, Bucureşti, 2007, p. 13-14. 

Taţian. îmbrăcând o notă strict originală, diferită de abordarea apologiilor 
scrise anterior de Sfântul Iustin Martinii şi Filosoful, lucrarea constituie 
„o apărare a credinţei creştine, adresată filosofilor păgâni, în care 
(autorul) cu mai multă pasiune şi cu mai mare dispreţ decât Sf. Iustin, 
apreciază şi condamnă păgânismul şi filosofia păgână, pe care o socoteşte 
absurdă şi imorală. Scopul, prin urmare, al scrierii, este să arate că 
creştinismul este cea mai curată şi adevărată religie, căci este singurul 
liman, la care omul poate să alerge în timpul tulburărilor sale sufle¬ 
teşti”. 371 Stilul acestei lucrări este extrem de direct, argumentele sunt 
însoţite de ironii, care se îndreaptă mai degrabă spre specificul unei 
abordări polemice. 372 Alcătuită la finele secolului al 11-lea, scrierea 
aceasta a lui Taţian este însumată în 41 de capitole, împărţite în: 
introducere, două părţi şi concluzii. 373 

în Introducere (cap. I-1V), autorul critică relaţia dintre barbari 
şi elini, arătând că filosofia celor din urmă „nu a dat omenirii vreun 
folos, căci toţi filosofii au arătat pe lângă nepricepere, multă ambiţie 
şi lăcomie”. Taţian este parţial îndreptăţit să adopte această atitudine, 
dat fiind faptul că prin naştere era sirian, din nordul Mesopotamiei, 
provenind dintr-un popor pe care grecii îl socoteau a fi barbar. Pe de 
altă parte, aşa cum am arătat mai sus, nu toată filosofia elinilor a fost 
de prisos pentru Biserică, unele idei din operele lui Platon şi Aristotel 
fiind ulterior valorificate în spectrul teologic. în Primei parte (cap. V-XX), 
Taţian abordează o problematică dogmatică, vorbind despre existenţa 
veşnică a Logosului, care s-a născut mai înainte de veci, „prin voinţa 
Tatălui, dar nu prin detaşare, ci prin comunicare”. Şi întrucât materia 
nu este veşnică, „omul a fost făcut, de Cuvântul lui Dumnezeu, părtaş 
la nemurire”. 374 A doua parte (cap. XX-XXXI) a lucrării are un caracter 


371 Nic. V. Furnică, Traducere şi studiu ..., p. 12. 

372 Aime Peuch, Les apologistes grecs du ll-eme siecle de notre ere .... p. 230. 

373 Nic. V. Furnică, Traducere şi studiu ..., p. 20. 

374 „Dumnezeu era la început şi noi am învăţat că începutul era puterea Cuvântului, 
spune Asirianul. Domnul tuturor, până ce nimic din lume nu era creat, el singur era, 
unic, fiind fundamentul tuturor; şi fiindcă el este baza văzutului şi nevăzutului, apoi 
cu Dânsul a fost, a existat, ca forţă raţională, însuşi Cuvântul fiinţător în El... Şi după 
cum Cuvântul, născut la început, a produs la rândul său lumea noastră, producând 
prin sine însuşi materia, tot astfel şi eu, imitând pe Cuvânt, fiind născut şi dobândind 
cunoştinţa adevărului, mă silesc să lămuresc, eu însumi, materia nelămurită din care 
am plecat (când am fost renăscut). Căci materia nu este fără început ca Dumnezeu şi 
nu are, nefiind fără început, aceeaşi putere ca şi Dumnezeu; ci a fost creată, dar nu 
de un altul, ci numai de Făcătorul Universului” ( Cuvânt către Elini , Cap. V). 

polemic, având menirea să arate superioritatea religiei creştine faţă 
de păgânism. Motivele pentru care creştinii nu trebuiesc prigoniţi 
sunt legate de valoarea morală a vieţii lor şi superioritatea doctrinei 
pe care o propovăduiesc. Pentru aceasta, autorul îi îndeamnă pe des¬ 
tinatarii săi „să se dezbrace de omul cel vechi, de obiceiurile de mai 
nainte şi... să asculte de creştini”. La acest îndemn, Taţian adaugă 
exemplul convertirii sale. în acest sens, toate cele învăţate sunt puse 
în seama lucrării Cuvântului înomenit, „care a luat asupra Sa păcatele 
noastre” pentru a putea descoperi printr-însul adevăratele bunătăţi. 375 
în Concluzie (cap. XXXI-XLI), Taţian arată mai întâi că „filosofia 
creştină este mai veche decât cea păgână, pentru că Moise a trăit mai 
înainte de Homer”. Această idee străbate de la un capăt la altul cele 
zece capitole din încheierea Cuvântului lui Taţian. Sunt aduse în discuţie 
şi contradicţiile poeţilor şi scriitorilor antici cu privire la evocarea 
adevărului. Pe lângă aceste dezacorduri, tradiţia Vechiului Testament 
se concentrează într-o direcţie liniară spre descoperirea Adevărului 
înomenit, spre vestirea întrupării Mântuitorului Hristos, Mesia cel 
prezis de prooroci. Această ultimă parte reprezintă în fapt o veritabilă 
recenzie a istoriei filosofiei antice, în centrul căreia este creionată 
personalitatea lui Moise şi importanţa „filosofiei” Vechiului Legământ, 
în el „trebuie să avem mai multă încredere decât în Elini, care au luat 
- fără să înţeleagă - doctrinele lor din acest izvor. Sofiştii lor, cu multă 
muncă nefolositoare, s-au dedat la a şterge tot ceea ce au împrumutat 
de la Moise şi urmaşii învăţăturii sale, întâi pentru a se părea că spun 
ceva personal şi al doilea ca, acoperind că nu ştiu ce fel de falsă reto¬ 
rică înţeleseseră, să facă din adevăr un ţesut de fabule”. 376 

Cu toate că după despărţirea de Sfântul Iustin, Taţian a îmbrăţişat 
o doctrină greşită, împământenindu-o mai ales pe filieră ascetică în 
pământul natal, rolul său în conturarea creştinismului siriac rămâne 


375 El recunoaşte că „instruit în această cunoştinţă, m-am dezbrăcat de toate obiceiurile şi 
m-am făcut ca un copil. Căci ştim că răul în natura sa este cu totul asemenea cu cei 
mai mici germeni; ca ei, el se măreşte dintr-un mic sâmbure; dar putem să-l oprim, 
dacă ştim să ascultăm de Cuvântul lui Dumnezeu şi să înăbuşim în noi apucăturile 
rele. Cuvântul a luat asupră-şi păcatele noastre, graţie unei comori ascunse; noi 
sconnonim pământul pentru a găsi comoara, dar ne acoperim de praf şi astfel procu¬ 
răm răului un punct de plecare necesar, ca să se întărească. Căci acela care renunţă la 
toate bunurile sale, câştigă promisiunea unei bogăţii preţioase. Am zis aceasta pentru 
aceia care cunosc doctrinele noastre” (Cuvânt către Elini, Cap. XXX). 

376 Cuvânt către Elini, Cap. XL. 

determinant. Prin însemnările sale, în special prin Diatessaron, el a 
lăsat conaţionalilor săi o mărturie armonioasă despre viaţa şi activita¬ 
tea Mântuitorului Hristos. 377 Pentru noi, rămâne de referinţă opera sa 
apologetică, alcătuită integral în limba greacă. 

Un alt nume de rezonanţă pentru apologetica creştină a primelor 
veacuri este Atenagora Atenianul. Nu ne sunt date prea multe detalii 
biografice despre dânsul. 378 Se ştie însă că, înainte de a deveni creştin, 
a scris împotriva Bisericii. Cercetând însă Sfintele Scripturi, a desco¬ 
perit „filosofia” cea adevărată, devenind astfel, asemenea Sfântului 
Apostol Pavel, „un propovăduitor al credinţei pe care mai înainte o 
prigonise”. 379 Ca apologet, a activat în perioada 177-180, în vremea 
împăratului roman Marc Aureliu. A alcătuit o lucrare apologetică 
intitulată „Solie pentru creştini ” (Presvia iper hristianin ) 380 şi un 
tratat „Despre învierea morţilor ”, 381 Se distinge printr-un stil foarte 
clar şi concis, astfel încât „în vremea aceea poate niciun alt scriitor 
creştin n-a fost mai stăpân pe mitologia şi filosofia greacă decât el... 
depăşeşte aproape pe toţi scriitorii sec. al 11-lea în ceea ce priveşte 
talentul literar, simţul lingvistic, exactitatea şi limpezimea limbajului 
şi vocabularul expresiv”. 382 Toate aceste calităţi îi confirmă reputaţia 


377 Samuel Hugh Moffett, A History of Christianity in Asia. I. Beginnings to 1500, 
New York. 1992, p. 72. 

378 Nici Eusebiu şi nici Fericitul Ieronim nu-1 menţionează în însemnările lor. Apare 
însă la Metodiu de Olimp, care îl citează în tratatul său „Despre înviere”, evidenţiind 
mai cu seamă învăţătura despre demoni. Dc la Filip Sideful (sec. V) aflăm că este 
autorul unei apologii şi că a fost „primul conducător al şcolii catehetice din Alexan¬ 
dria”. Relatările lui sunt însă nesigure (Arhid. prof. dr. Constantin Voicu. Patrolo- 
gie, voi. I, p. 168-169). 

379 Rev. F. Watson, The Defenders of the Faith, or The Christian Apologists of the 
Second and Third Century, London, New York, p. 152. 

380 Gr. Presveia; Lat.: Supplicatio seu Legatio pro Christianis. Lucrarea este destina¬ 
tă „ împăraţilor Marc Aureliu Antonin şi Lucius Aurelius Comodus, germanici, 
sarmaţi şi mai ales filosofi ”, însumând 37 de capitole, fiind scrisă în perioada 166 - 
3 august 168 (vezi: Arhid. prof. dr. Constantin Voicu, Patrologie, p. 170; Papadopo- 
ulos, Patrologie, voi, I, p. 264-265). 

381 Tratatul ,JDespre învierea morţilor ” (gr.: Peri anastaseos nekron) a fost scris în 
anul 180 şi însumează 25 de capitole. Subiectul propus este demonstrat de autor prin 
argumente exclusiv filosofice, întrucât este adresat reprezentanţilor înaltelor sfere 
culturale din imperiu. Tezele evocate de atenian în susţinerea apologiei sale sunt 
constituite pe două direcţii: teologie şi antropologie (vezi: Pr. prof. I.G. Coman, 
Probleme de filosofie şi literatură patristică, p. 77-78). 

382 Papadopoulos, Patrologie, voi, I, p. 260-261. 

de „filosof creştin ”, fiind în fapt singurul reprezentant al epocii sale 
care merită pe deplin acest calificativ. Mărturisirea sa este mai mult 
filosofică decât teologică. S-a vehiculat în acest sens că, dând la o 
parte fundamentarea biblică, Atenagora şi-ar fi dorit să combată acu¬ 
zele ce se aduceau creştinismului (ateism, incest, antropofagie) 383 „cu 
argumentele pe care nu le negau acuzatorii”. Astfel, a reuşit să justifice 
credinţa într-un singur Dumnezeu adevărat, „nenăscut, creator al 
lumii, de necuprins, aducător în lumină al Fiului şi al Duhului”. La 
fel de importante rămân şi însemnările sale despre „învierea morţilor”, 
alcătuite pentru a „răspunde păgânilor care înţeleg greşit ceea ce 
săvârşesc creştinii în adunările lor”. 384 

Lucrarea apologetică a lui Atenagora, „ Solia în favoarea creşti¬ 
nilor ”, ar putea fi socotită drept „cea mai completă şi mai clară apologie 
scrisă în favoarea creştinilor. Cu destul curaj, dar cu mult tact, el 
respinge cele trei acuze absurde aduse creştinilor: cea de ateism, de 
ospeţe thiestice şi de incest oedipic... Denunţând absurditatea acestui 
procedeu întâlnit în scrisul tuturor celorlalţi apologeţi, Atenagora 
aduce bogate informaţii din filosofie şi din mitologie, dovedind su¬ 
perioritatea concepţiei creştine, umanitarismul şi chiar utilitarismul ei 
în cadrul imperiului”. 385 Lucrarea are de asemenea un profund carac¬ 
ter hristologic. Atenagora arată în acest sens că Fiul este de o fiinţă 
cu Tatăl din veşnicie, participând la actul creaţiei şi deosebindu-se cu 
totul de celelalte făpturi plăsmuite. 386 Tot în acest sens, el arată că 
„unitatea dumnezeirii este mărturisită de cei mai mulţi, chiar şi fără 
să dorească acest lucru. Astfel, atunci când vorbim despre principiile 
universului, la rândul nostru adăugăm că Dumnezeu este Cel care a 
rânduit toate... De aceea, noi trebuie să mărturisim despre lucrurile 
despre care am crezut şi am învăţat de la profeţi, cei care au vorbit 
despre Dumnezeu şi despre lucrurile Sale, călăuziţi fiind de Duhul 


383 Remus Rus, Dicţionar Enciclopedic ..., p. 89. 

384 Papadopoulos, Patrologie, p. 261. 

385 Pr. prof. T. Bodogae, în Apologeţi de limbă greacă, p. 487-488. 

386 El arată astfel că „învăţătura creştină spune că există un singur Dumnezeu, Care a 
creat toate acestea, dar care în fiinţa Sa nu este ceva creat, căci nu e chemat la viaţă ceva 
ce există dinainte, ci ceva ce nu exista, şi întrucât Cuvântul Lui s-a făcut tot ceea ce s-a 
făcut, atunci în amândouă felurile noi suferim pe nedrept, atât pentru că am purta un 
nume infamat, cât şi pentru că suntem prigoniţi fără temei” (Scolie in favoarea creştini¬ 
lor, Cap. IV, trad. Pr. prof. T. Bodogae, în Apologeţi de limbă greacă, p. 496). 

Sfânt. Pentru aceasta şi tu trebuie să încuviinţezi, lăsând la o parte 
cele socotite cu mintea cu privire la adevăratul Dumnezeu, că ar fi 
cu neputinţă pentru noi să încetăm a crede în Duhul lui Dumnezeu 
care a mişcat limbile profeţilor ca pe nişte organe muzicale” fi 1 Foarte 
important este şi faptul că Atenagora defineşte pentru prima dată 
termenul de teologie, socotind această lucrare drept „ cuvântare despre 
Dumnezeu Tatăl, Fiul şi Sfântul Duh, îngeri şi spiritele slujitoare”. în 
acest context el vorbeşte despre legătura intertrinitară dintre Dumnezeu 
Tatăl, Fiul şi Sfântul Duh şi despre lucrarea împărtăşită de fiecare în 
parte. „Să nu creadă cineva că este de neînţeles ca Tatăl să aibă un 
Fiu. Căci în scrierile lor fictive, poeţii îi reprezintă pe zei nu cu mult 
osebiţi de oameni. Gândirea noastră se deosebeşte însă de a lor în 
ceea ce priveşte pe Dumnezeu Tatăl sau pe Fiul. După învăţătura 
noastră, Fiul lui Dumnezeu este Logosul Tatălui, în gândire şi lucrare; 
căci în Sine şi prin Sine au fost făcute toate, Tatăl şi Fiul fiind una. Şi, 
Fiul fiind în Tatăl şi Tatăl fiind în Fiul, în unitatea şi puterea duhului, 
înţelegerea şi înţelepciunea (nous kai logos) Tatălui este Fiul... De 
asemenea, Sfântul Duh însuşi, care lucrează prin profeţi, putem spu¬ 
ne că se revarsă din Dumnezeu, izvorănd dintr-Insul şi întorcăndu-se 
înapoi într-Insul, asemenea razei din soare. Cine oare nu ar fi atunci 
uimit să audă un om cuvântând despre Dumnezeu Tatăl, Fiul şi Sfântul 
Duh, şi mărturisind deopotrivă puterea şi unitatea Lor, şi deopotrivă 
osebirea dintre ipostasuri? Cum ne-ar mai putea nunii atunci atei? 
Căci învăţătura noastră mărturiseşte despre natura dumnezeiască, 
recunoscând de asemenea mulţimea îngerilor şi a tainelor, 388 pe care 
Dumnezeu Ziditorul lumii le-a împărtăşit creştinilor prin Logosul Său, 
să se îngrijească de toate acestea, de ceruri, de lume şi de lucrurile care 
sunt în ea, şi de dumnezeiasca rănduială care este întru toate ”. 389 

Dacă în materie de hristologie şi triadologie Atenagora aduce 
câteva contribuţii însemnate, pnevmatologia reprezintă în fapt o problemă 
de ordin doctrinar. Expresii precum „duhul se revarsă” sau „izvorăşte 
din Dumnezeu”, pot fi considerate antemergătoare ereziei sabeliene 
şi monarhianistă. Cu toate acestea, la Capitolul 13 al Scoliei sale, el 

387 întrucât în traducerea părintelui Bodogae Cap. VII lipseşte, am folosit taducerea 
din engleză a lui Philip Schaff, Ante-Nicene Fathers, voi. II, Christian Classics 
Ethereal Library, p. 290. 

388 Cf. Col. 2, 4-18. 

389 Scolie în favoarea creştinilor. Cap. X. trad. engl., p. 293. 

foloseşte generic termenul de „jertfă nesăngeroasă”, întâlnit pentru 
prima dată în literatura creştină. 390 

în tratatul „ Despre învierea morţilor ”, Atenagora dezvoltă pe 
două filiere argumentative una dintre cele mai importante învăţături 
ale Bisericii. Rămânând în continuare pe aceeaşi linie de filosofie bine 
determinată, fără bază scripturistică, el evaluează mai întâi subiectul 
din punct de vedere teologic. Arată mai întâi neputinţa filosofiei 
păgâne de a aduce vreo explicaţie în sprijinul acestei realităţi atât de 
pregnante în conştiinţa omenirii, în toate timpurile şi în toate locurile. 
Zeii se arată aşadar neputincioşi şi doar Dumnezeul creştinilor, Cel 
care a făcut lumea din nimic, are „ştiinţa învierii corpurilor şi puterea 
de a aplica această ştiinţă. El cunoaşte natura corpurilor care vor învia 
atât în ceea ce priveşte membrele integrale, cât şi părţile membrelor, 
El ştie unde merge fiecare din elementele dezagregate”. El arată to¬ 
todată că trupurile înviate nu vor mai avea o compoziţie materială şi 
fiind golite de stricăciune, nu vor mai aduna întru ele elementele rea¬ 
lităţii materiale trăite ulterior. 391 Forma lor va fi aşadar ca cea dintâi, 
materia fiind însă diferită. Un alt punct important este cel al răsplătii 
şi pedepsei, prin care trupurile vor fi încununate sau nu la obşteasca 
înviere. Aceasta se va face după înţelepciunea lui Dumnezeu. Mai mult, 
el arată că „învierea morţilor este un act nu numai al ştiinţei şi puterii 
divine, ea e şi voită de Dumnezeu. Adversarii susţin că asemenea 
olarilor şi dulgherilor, Dumnezeu nici nu vrea şi, chiar dacă ar vrea, 
nici n-ar putea să învie un corp mort sau dezagrega ... însă, ceea ce la 
oameni este cu neputinţă, la Dumnezeu este cu putinţă”. 392 Argumen¬ 
tele teologice pe care le dezvoltă Atenagora în sprijinul tezei sale 
sunt aşadar „ştiinţa, puterea, voinţa şi majestatea lui Dumnezeu”. 393 
Pe de altă parte, argumentele antropologice pe care le aduce sunt 


390 Papadopoulos, Patrologie. p. 264. 

391 In acest sens, Atenagora spune că „trupurile ce vor învia vor fi alcătuite din părţile lor 
proprii, fără ca însă să intre în compoziţie vreuna din părţile corpului din timpul vieţii 
pământeşti, fără să mai ocupe înfăţişarea sau locul părţii respective, fără să mai rămână 
continuu în părţile hrănite ale corpului... lucrurile de care copurile aveau nevoie atunci 
când corpurile erau hrănite nu vor mai fi necesare acum, fiindcă a dispărut uzul lor odată 
cu nevoia celor ce se hrăneau şi cu stricăciunea acelora din care se hrăneau” (Atenagora, 
Despre învierea morţilor , traducere după Carol Otto, Athenagorae Philosophu Athenienis 
Opera, în Corpus Apologetarum Christianorum saeculi secundi , voi. VII, 8, 48 CD; I.G. 
Coman, Probleme de filosofie şi literatură patristică, p. 78, 82.) 

392 Atenagora, Despre învierea morţilor. 9, 49 B. 

393 1.G. Coman, Probleme de filosofie şi literatură patristică, p. 85. 

„existenţa nesfârşită ca sens al creării omului”, „unitatea indestructibilă a 
naturii umane; inseparabilitatea sufletului şi a trupului”, „răsplata faptelor 
prin judecata cea dreaptă a lui Dumnezeu după înviere” şi „trăirea în feri¬ 
cire şi în contemplarea lui Dumnezeu, ca scop al vieţii umane”. 

în concluzie, valoarea apologetică a tratatului „Despre învierea 
morţilor” rezidă din acurateţea demonstraţiei pe care autorul o împlineşte, 
fiind în fapt primul apologet creştin care reuşeşte să justifice această 
dogmă a Bisericii cu argumente filosofice. Originalitatea ideilor sale 
se desprinde din teza antropologică. Prin urmare, „ideile şi demon¬ 
straţia lui Atenagora despre sensul creaţiei omului şi despre unitatea 
umană nu au fost, filosoficeşte, întrecute nici până astăzi”, lucrarea sa 
rămânând intr-adevăr „o operă de profundă credinţă şi înaltă ştiinţă 
care face onoare gândirii creştine”. 394 

V.3. Origen, un mare apologet al Orientului Creştin 

în timpul persecuţiei lui Septimiu Sever apare în Alexandria, 
intr-o familie de oameni cu viaţă aleasă, Origen, fiul evlaviosului 
Leonida şi al pioasei anonime, căreia istoria nu i-a descoperit numele. 

Origen făcea parte dintr-o familie numeroasă, fiind primul născut 
între cei şase fraţi ai săi. Cu toate acestea, a avut parte de o educaţie 
cu totul aleasă, fundamentată îndeosebi pe învăţarea Sfintei Scripturi, 
lucru întărit şi susţinut de autoritatea tatălui. De la el, tânărul alexan¬ 
drin a învăţat să-L iubească pe Hristos până la sacrificiu. Aşa se face 
că, în timpul unei persecuţii, Leonida a fost prins de autorităţi şi aruncat în 
temniţă pentru mărturisirea credinţei creştine. Deşi era numai un copil, 
Origen a dorit din tot sufletul să-şi însoţească părintele pe drumul 
martirajului său. El s-a hotărât să meargă la închisoarea unde era ţinut 
părintele său şi, dacă era nevoie, să moară împreună cu el. Pentru a-1 
opri, spune Eusebiu de Cezareea, mama sa i-a ascuns veşmintele, 
constrângându-1 să rămână acasă. Tot Eusebiu mai spune că, zelosul 
fiu i-ar fi scris tatălui înainte de execuţie, îndemnându-1: „Ai grijă să 
nu-ţi schimbi gândul din cauza noastră!”. 395 

După moartea tatălui, Origen rămâne stâlpul familiei. Este ne¬ 
voit să o sprijine pe mama sa şi să aibă grijă de cei şase fraţi mai mici. 


394 Ibidem, p. 100. 

395 Henri Crouzel, Origen - personajul, exegetul, omul duhovnicesc, teologul, tradu¬ 
cere: Cristian Pop, Studii: Gilles Dorival şi Cristian Bădiliţă, prefaţă: diac. Ioan I. 
Ică Jr., Ed. Dcisis, Sibiu, 1999, p. 47. 

Cu toate că averea tatălui fusese confiscată de agenţii fiscului imperial, 
Origen intră în graţiile unei femei bogate din Alexandria, care-1 susţine 
financiar pentru continuarea studiilor. în acest context, apare ereticul 
Paul, care încercă să-l ademenească cu vicleşugurile sale, însă nu reuşeşte 
să-l convingă să-şi părăsească credinţa în care se născuse. 

La numai optsprezece ani, tânărul alexandrin preda gramatica în 
şcolile vremii, câştigând destul cât să-şi poată întreţine mama şi fraţii. 
Paralel cu educaţia laică, el se iniţiază şi în studiul Scripturii. Zilnic învăţa 
pe dinafară pasaje întregi, pe care mai apoi le recita. Această deprindere o 
avea de la tatăl său, care socotea mai de folos Scriptura decât orice altă 
ştiinţă omenească. Eusebiu spune că „adeseori se apropia de copil când 
dormea şi-i descoperea cu respect pieptul, ca şi cum un duh ar fi sălăşluit 
într-însul şi-l săruta, socotindu-se fericit că are un asemenea odor”. 396 
Datorită acestei pasiuni evidente pentru cercetarea celor sfinte şi pentru 
propovăduirea adevărurilor bisericeşti, Origen a fost criticat vehement de 
un fost coleg de studii, pe nume Porfmu, un anti-creştin convins, filosof 
neoplatonic, ucenic, biograf şi comentator a lui Plotin. Scrisese o lucrare 
imensă, de cincisprezece volume, împotriva credinţei celei drepte. El îi 
reproşa lui Origen că, în loc să-şi pună calităţile intelectuale în slujba 
filosofiei şi a raţiunii eline, „îndată a trecut la felul de viaţă potrivit legi¬ 
lor... trăind după stilul vieţii creştine şi împotriva legilor, dar având con¬ 
cepţie grecească, cu privire la lucruri şi divinităţi; el dădea ca suport unor 
mituri străine elemente de cultură grecească. El era în contact continuu 
cu Platon, cu operele lui Numeniu, ale lui Comin, ale lui Apolofan, ale 
lui Moderat, ale lui Nicomah. El se întreţinea cu oameni iscusiţi în opere¬ 
le pitagoricienilor; se folosea şi de cărţile lui Chairemon stoicul şi ale lui 
Cornutus. De la aceştia a cunoscut el metoda alegorică a misterelor gre¬ 
ceşti pe care a adoptat-o scrierilor iudaice”. 397 

Pe când avea numai 18 ani, Origen a primit din partea episcopului 
Demetriu autoritatea de a conduce Şcoala din Alexandria. Din această 
postură trebuia să se achite de trei mari obligaţii: comportarea în timpul 
persecuţiei, împletirea învăţăturii de la catedră şi de la amvon cu viaţa 
personală şi variatele exigenţe ale auditorilor de la cursurile sale. 398 


396 Eusebiu de Cezareea, Istoria bisericească - partea /, Ed. IBMBOR, Bucureşti, 
1987, p 226. 

397 Ibidem, p. 228. 

398 Pr. prof. dr. Ioan G. Coman, Patrologie, voi. II, Bucureşti, 1985, p. 300. 

Eusebiu spune că, în timpul persecuţiilor lui Aquila, guverna¬ 
torul Alexandriei, tânărul exeget a căpătat o faimă imensă, datorită 
dragostei arătate vădit celor care mergeau la martiriu. El îi vizita pe 
martiri în temniţă, la judecată şi chiar la moarte, de multe ori riscând 
să fie omorât cu pietre de mulţimile păgânilor. Datorită devotamentu¬ 
lui celorlalţi, în jurul său s-au strâns numeroşi ucenici, care aşteptau 
cuvânt de învăţătură şi povaţă de folos spre întărire şi credinţă. Din 
viaţa lui morală se desprindeau roadele celei mai curate filosofii, o 
filosofie trăită şi înţeleasă în sens ascetico-moral, un ethos înălţător 
spre viaţa veşnică mai ales prin martiraj. 399 „Era de părere că creşti¬ 
nul trebuie să respecte tocmai acele cuvinte ale Mântuitorului care 
spun că nu este îngăduit să avem două haine şi nici încălţăminte şi că 
nu se cade să ne arătăm îngrijoraţi de ziua de mâine”. 400 Motivat de 
aceste convingeri, ducea o viaţă extrem de sobră, „stând departe de 
orice pofte alimentare ale unui trai îmbelşugat. Ziua întreagă ducea 
viaţă de aspră asceză, iar cea mai mare parte din noapte o închina 
studierii Sfintei Scripturi, ducând viaţa cea mai filosofică cu putinţă, 
pe de o parte prin deprinderea posturilor, iar pe de altă parte, prin 
scurtarea timpului de somn, nefolosindu-se din capul locului de ni- 
ciun pat şi de nicio pernă, ci dormind numai pe pământul gol”. 401 

Printr-o astfel de viaţă, Origen îşi provoca ucenicii la întrecere. 
Era o adevărată lecţie practică, la care veneau nu numai creştini, ci şi 
păgâni, atraşi de filosofia „noului avă”. învăţătura lui era pe cât de 
simplă, pe atât de practică. 

Datorită persecuţiilor lui Caracala, Origen a fost nevoit să pă¬ 
răsească Alexandria şi să se stabilească în Palestina, unde şi-a reluat 
activitatea învăţătorească. Aici, episcopii locului i-au dat cinstea să 
predice în biserică, deşi nu era hirotonit. în 231, a fost trimis cu 
anumite treburi în Grecia, unde primeşte hirotonia întru preot, lucru 
contestat mai târziu de episcopul Demetriu. 

Cu toate acestea, dincolo de contestaţiile apărute ulterior, 
aportul marelui alexandrin la teologia patristică a fost şi rămâne ines¬ 
timabil. Este primul care a expus într-un sistem închegat învăţătura 
Bisericii noastre. Prin patosul vieţii sale, de-a dreptul ascetice, a pus 


399 Cf. Eusebiu de Cezareea, p. 227, nota 17. 

400 Ibidem, p. 228. 

401 Ibidem. 

bazele literaturii duhovniceşti, din care s-au împărtăşit Sfântul Vasile 
cel Mare şi Sfântul Grigorie Teologul, atunci când au selectat din opera 
sa cele mai frumoase pasaje, dând naştere Filocaliei. Considerat pe 
bună dreptate „cel mai prolific scriitor al antichităţii”, 402 Origen a 
marcat decisiv teologia biblică, sistematică şi moral-duhovnicească a 
Bisericii primelor secole. Despre opera sa, marele patrolog grec, 
Stylianos Papadopoulos spunea: „Numărul lucrărilor sale a fost atât 
de mare încât a devenit repede un mit. Sfântul Epifanie de Salamina 
vorbeşte de 6000. Fericitul leronim, care a văzut catalogul lucrărilor 
întocmit de Eusebiu de Cezareea, vorbeşte de 2000 de lucrări, dintre 
care aminteşte 800. Desigur sunt numărate separat omiliile şi titlurile 
de capitol ale lucrărilor exegetice, însă şi dincolo de această situaţie 
se justifică întru totul supranumele de neobosit în producţia literară 
care i s-a dat lui Origen. Din păcate cea mai mare parte din lucrările 
sale s-au pierdut sau nu s-au păstrat în originalul grecesc. Cauză a 
acestei pierderi au constituit-o disputele origeniste, condamnarea sa, 
climatul său original şi progresul teologiei”. 403 

în vastitatea operei origeniste, aspectele de morală şi asceză s-au 
dovedit cele mai puţin studiate. Acest gen de învăţături se găsesc 
răspândite pe tot parcursul operei marelui exeget şi sunt susţinute în 
principal de temeiuri biblice. Nu lipsesc nici elementele de filosofie, 
unde se împletesc influenţe de factură stoică, platonică şi într-o mă¬ 
sură mai mică, aristotelică. Autorul tratează teme dintre cele mai 
diverse: problema martiriului, fecioria şi căsătoria, tema urcuşului 
duhovnicesc, problema liberului arbitru şi nu în cele din urmă, pro¬ 
blema cauzalităţii spirituale a păcatului. 

în lucrarea „De principiis ”, didascalul alexandrin dezvoltă teza 
liberului arbitru, arătând cum se raportează impulsul extern al gându¬ 
lui la eul omului. „Iar dacă zice cineva că impulsul venit din exterior 
este de aşa natură încât nu i te poţi împotrivi din pricina felului în 
care se produce acela să bage de seamă la propriile lui patimi şi sim¬ 
ţăminte, ca să vadă dacă nu cumva are loc o aprobare, o consimţire 
sau o aprobare a puterii conducătoare din om spre cutare sau cutare 
atitudine, socotind că aceea ar fi mai probabilă. Căci, spre a da un 
exemplu, pentru un bărbat care şi-a propus să trăiască în înffânare şi 


402 H. Crouzel, op. cit, p. 85. 

403 p ro f (j r Stylianos G. Papadopoulos, Patrologie, voi. I, p. 390. 

să se ferească de legături trupeşti, nu femeia care-i iese în cale şi-l 
îndeamnă să-şi calce legământul e cauza hotărâtoare pentru acţiona¬ 
rea împotriva propunerii sale, întrucât s-a desfrânat încă din clipa 
când a consimţit la gândurile şi la dulceaţa plăcerii, în loc să fi căutat 
să se împotrivească patimii şi să-şi ţină făgăduinţa. Cu totul altfel se 
comportă altul căruia i se întâmplă o situaţie similară, dar a cărui minte 
este mai întărită şi mai călită prin deprindere şi studiu: nu lipsesc nici 
de la el ispitele şi îndemnurile la păcat, dar raţiunea, făcând uz de 
pomncile care duc la bine, a ajuns acum la atâta bărbăţie încât înlătură 
ispitele şi se eliberează de pofte”. 404 lată cum deschide marele capitol 
al tezei sale despre teologia pătimirii. Exeget desăvârşit, el pune ală¬ 
turi puterea conducătoare din om (to ighemonikon ) şi rolul pe care îl 
are inima în Sfânta Scriptură. „Căci din inimă ies: gânduri rele, uci¬ 
deri, adultere, desfrânări, furtişaguri, mărturii mincinoase, hule”. 405 

Deasupra liberului arbitru, Origen aşază însă rânduiala lui 
Dumnezeu, care înduhovniceşte raţiunea omului. „Raţiunea ne arată 
că evenimentele din exterior nu depind de liberul nostru arbitru, în 
schimb ne stă în putere de a acţiona într-o direcţie sau alta, după cum 
ne dictează raţiunea pentru a examina ce trebuie să facem faţă de 
anumite solicitări din afară”. 406 

Folosindu-se de temelia Scripturii, marele exeget alexandrin 
analizează, în tratatul său „Despre Principii”, lupta pe care neamul 
omenesc o duce cu ispitele diavolului şi cu celelalte puteri vrăjmaşe. 
Astfel, contrar unor afirmaţii greşite din acea perioadă, care susţi¬ 
neau că dacă n-ar fi existat diavolii, oamenii nu ar fi ajuns la păcat, 
Origen susţine că păcatul provine din abuzul de libertate şi din lenea 
sau nepăsarea care fac accesibile încercările celui rău. Acesta pune 
stăpânire pe om prin patimi sau gânduri, depărtându-1 de la îngerul 
păzitor care i-a fost încredinţat prin botez. 407 El oferă mai multe 
exemple biblice ale luptei încrâncenate dintre om şi diavol. începând 
de la lupta necuratului cu îngerul Domnului în pustie pentru sufletul 
lui Moise, amintind de întreita ispitire din pustiul Carantaniei, Origen 
încheie cu sfaturile Sfântului Apostol Pavel, care ne îndeamnă să nu 

404 Origen, Scrieri alese, partea a IlI-a - Despre Principii, în PSB 8, trad. şi note de 
Pr. Teodor Bodogae, Pr. Constantin Galeriu, Ed. IBMBOR, Bucureşti, 1982, p. 191. 

405 Cf. Matei 15, 19; Marcu 7, 21-22. 

406 Despre Principii, p. 192. 

407 Despre principii, p. 214, nota 1029. 

ne dăm pe mâna diavolului, ci „să ne îmbrăcăm cu toate armele lui 
Dumnezeu ca să putem sta împotriva uneltirilor lui, pentru că lupta 
nu este împotriva trupului şi a duhului, ci împotriva domniilor, împo¬ 
triva stăpânilor, împotriva stăpânitorilor întunericului acestui veac, 
asupra duhurilor răutăţii răspândite în văzduhuri”. 408 Ni se arată că 
patimile sunt cauze ale acţiunilor noastre obişnuite alimentate în mod 
excesiv de vrăjmaşul diavol şi, după cum în săvârşirea binelui avem 
întotdeauna nevoie de ajutorul dumnezeiesc, tot aşa şi în lupta cu 
patimile avem nevoie de întărirea puterii lui Dumnezeu. 409 

Referindu-se la opera Sfântului Apostol Pavel, Origen afirmă 
că nu întotdeauna diavolul dă nota de pornire pentru patimile care 
robesc sufletul, ci şi impulsurile trupeşti: „Dacă trupul pofteşte împo¬ 
triva duhului şi duhul împotriva duhului, însemnează că adăpostim în 
noi o luptă împotriva trupului şi a sângelui şi aceasta, atâta vreme cât 
suntem oameni şi trăim după trup şi cât timp nu suntem în stare să 
încercăm ispite mai mari decât sunt încercările omeneşti”. 410 Numai 
în cazuri excepţionale, atunci când Dumnezeu îngăduie, ispita este 
mai mare decât puterile sufleteşti ale omului, care luptă cu ea. 

Referitor la gândurile care pornesc din inimă, se face o analiză 
amănunţită asupra provenienţei acestora: „O dată izvorăsc din noi 
înşine, altă dată ne sunt provocate de puterile cele potrivnice, iar 
uneori sunt trimise în noi chiar de Dumnezeu şi de sfinţii îngeri ... 
însuşi David vorbeşte despre gândurile ce pleacă dinlăuntrul nostru, 
atunci când afirmă în Psalmi: «Gândul omului te va lăuda şi amintirea 
gândului de va prăznui». Despre cele ce vin de obicei de la puterile 
vrăjmaşe, mărturiseşte Solomon în Ecleziastul său: «Dacă mânia 
stăpânitorului se ridică împotriva ta, nu te clinti de la locul tău, căci 
firea domoală înlătură mari neajunsuri»”. 411 Pentru a te putea păzi de 
aceste gânduri, indiferent de provenienţa şi de originea lor, Origen ne 
îndeamnă, citându-1 pe Solomon: „Păzeşte-ţi inima mai mult decât 
orice!”. 412 Pe lângă toate acestea, adevăratul scop urmărit de diavol 
este depărtarea noastră de credinţa în Dumnezeu: „Intenţia puterilor 
vrăjmaşe, care ne tulbură, este nu numai de a ne face să suferim, ci 

408 Cf. Ef. 6, 12. 

409 Despre principii, p. 218. 

410 Ibidem, p. 219. 

411 Ibidem, p. 221. 

412 Pilde 4, 23. 

ca să ne aţâţe marii mânii, tristeţii peste măsură, uneori până la mar¬ 
ginea deznădejdii, şi ceea ce este şi mai grav, să ne împingă - mânaţi 
de oboseală şi biruiţi de dezgust - să cârtim împotriva lui Dumnezeu, 
spunând că - chipurile - n-ar conduce drept şi corect viaţa oamenilor, 
scopul lor fiind să ne slăbească credinţa, să ne pierdem nădejdea, să 
ne silească să părăsim adevărul învăţăturilor noastre şi să vâre în 
sufletele noastre păreri necuviincioase despre Dumnezeu”. 413 

în vâltoarea acestui război nevăzut cu patimile se remarcă mode¬ 
lul apologetic al părintelui duhovnicesc , ca mărturisitor al vieţii curate 
prin puterea şi ajutorul Duhului Sfânt. Duhovnicia sau înduhonicirea, 
mai bine spus, se dobândeşte în viziunea lui Origen, prin rugăciune 
(praxis). în felul acesta omul duhovnicesc poate discerne, devenind 
diacritic, după cum afirmă Sfântul Apostol Pavel - de multe ori citat 
de didascalul alexandrin: „De obicei vedeniile sunt ispitiri. îngerul 
întunericului se schimbă în lumină. De aceea trebuie să ne păzim şi în 
tot ceea ce facem cu luare aminte... Sufletul care va fi înaintat destul, 
încât să aibă deosebirea vedeniilor, se va arăta duhovnicesc dacă ştie 
să deosebească orice. De aceea, deosebirea duhurilor este socotită, 
alături de harismele duhovniceşti, ca dar al Duhului Sfânt”. 414 

Prin urmare, devenim oameni duhovniceşti, mărturisitori şi 
apologeţi ai Logosului înomenit prin împărtăşire de Duhul Sfânt, care 
este sfinţenia. Una din trăsăturile deosebite ale acestei înduhovniciri se 
regăseşte după Origen în conceptul de diakrisis. „Această învăţătură a 
deosebirii duhurilor... e unul din principalele aspecte ale vieţii duhovni¬ 
ceşti elaborate de Origen şi pe care părinţii deşertului o vor moşteni”. 415 

V.4. Apologeţi de limbă latină 

Circulaţia ideilor din primele veacuri însumează o specificitate 
şi consistenţă lingvistică aparte, reflectată în confluenţele sociale, 
culturale, şi nu în ultimul rând, teologice. Oamenii educaţi din oraşe¬ 
le Apusului puteau înţelege şi scrie în limba greacă. în mod similar, 
cei din Răsărit cunoşteau foarte bine limba latină. în această tradiţie 


413 Despre principii , p. 225. 

414 Irenee Hausherr SJ. Paternitatea şi îndrumarea duhovnicească în Răsăritul 
creştin, prefaţă: Kallistos al Diocleei, postprefaţă Tomas Spidlik, traducere Mihai 
Vladimirescu, Ed. Deisis, Sibiu, 1999, p. 62. 

415 Ibidem. 

s-a dezvoltat în primă instanţă literatura profană a timpului, multe 
din operele anticilor, fiind traduse din greacă în latină şi din latină în 
greacă. Această specificitate a fost transmisă şi în spectrul teologic, 
existând totuşi câteva diferenţe notabile. Primele veacuri au găsit 
limba latină drept „ limba oficială a administraţiei imperiale şi impli¬ 
cit a oraşelor din Apus. Pe de altă parte, limba greacă a fost limba 
culturii din lumea mediteraneană”. 4 16 Acest lucru devine evident în 
plan teologic, mai ales când vorbim de terminologie. De aceea, se 
poate spune că teologia apologetică de limbă latină s-a inspirat mai 
mult din pragmatismul dreptului roman. 

Fără elaborări filosofice sofisticate, apologiile latine s-au ma¬ 
nifestat mai ales prin analize directe asupra statutului practic pe care 
creştinismul îl avea în primele veacuri. Pornind de la această premisă, 
întrucât, din punct de vedere etimologic, latina teologică este o limbă 
care se formează implicit în perioada apologeţilor. Literatura apolo¬ 
getică şi totodată întreaga literatură de limbă latină începe aşadar 
odată cu Tertulian. El este „ părintele teologiei de limbă latină” 417 
Acest lucru este confirmat mai ales de lucrarea pe care o desfăşoară 
în nordul Africii, unde se împământenesc, mai cu seamă decât la 
Roma, „rădăcinile creştinătăţii latine. Aşa se face că din pământul 
Africii, îmbogăţit de raţiunea şi intelectul ei, udat de sângele martiri¬ 
lor ei, a crescut pomul creştinătăţii occidentale, până ce toate neamu¬ 
rile pământului s-au odihnit întru dânsul”. 418 

Un rol determinant în formarea specificului teologiei de limbă 
latină şi implicit a primelor apologii scrise pe acest filon l-a avut 
Şcoala Cartagineză. Aici se remarcă Tertulian , cel care a influenţat 
în mod deosebit specificul polemic şi totodată arid al apologeticii 
latine. Această direcţie se regăseşte în parte în teologia Sfântului 
Ciprian al Cartaginei şi la Fericitul Augustin. Personalitatea marelui 
apologet reprezintă totodată cheia de înţelegere a creştinismului din 


416 Adrian Nicols O.P., Rome and the Eastern Churches. A study in Schism. the 
second edition, Ignatius Press, 2010, p. 152. 

417 Philip Charrington, Christian Apologetics of the Second Century , London, 1921, p. 38. 
„După el, spune părintele Constantin Voicu, limba este mult perfecţionată de către Sfântul 
Ciprian al Cartaginei, prin intermediul operelor sale. Din secolul al IV-lea ea a devenit 
exclusiv limba scriitorilor Apusului” (Arhid. Constantin Voicu, Petrologie , voi. I, p. 24). 

418 Rev. Professor Benjamin Warfield, Africa and the Begining of Christian Latin 
Literature, in Early Jurnal Content on JSTOR, p. 95-96. 

nordul Africii. De la vremurile zbuciumate ale începutului creştinis¬ 
mului primar, la perioada sa de glorie, activitatea misionară pe care 
Tertulian a întreprins-o aici a adus în răsărit frumoase roade pentru 
tradiţia latină. Exemplul său mărturisitor a fost urmat de Minucius 
Felix, de Arnobius sau Lactanţiu, personalităţi care „au împodobit 
perioada primară a învăţăturii Bisericii Occidentale, în completare cu 
nobilii ei luminători... Astfel, la începutul secolului al treilea, în ca¬ 
drul sinodului prezidat de Agripinus, episcopul Cartaginei, au fost 
prezenţi nu mai puţin decât 17 episcopi din această provincie. A 
urmat mai apoi o perioadă crudă de persecuţii şi Biserica Africană a 
primit astfel botezul sângelui”. 419 

Quintus Septimius Florens Tertullianus (c. 160-c. 225) este 
„una dintre cele mai frământate şi originale personalităţi ale literaturii 
latine”. Originar dintr-o familie păgână din Cartagina, s-a convertit la 
creştinism în anul 193, fiind impresionat de sacrificiul martirilor. Tradiţia 
ne spune că a fost căsătorit, neavând însă copii. Fericitul leronim vorbeşte 
despre reputaţia sa teologică, amintind şi faptul că a fost hirotonit preot, 
slujind în oraşul natal. în ultima parte a vieţii a devenit adeptul ereziei 
montaniste. 420 Era în special atras „de rigoarea şi austeritatea doctrinelor 
propovăduite de Montanus, împotriva laxităţii preoţilor romani din 
timpul său. Alături de montanişti, el vedea în Montanus pe Sfântul Duh, 
Mângâietorul şi Mijlocitorul, Paracletul de care vorbeşte Mântuitorul în 
Evanghelia de la Ioan. Proorociile lui Montanus treceau drept un nou 


419 The Ante-Nicene Fatliers (ANF), translations of The Writhings of the Fathers 
down to AD. 325, Rev. Alexander Roberts and James Donalson (eds.), voi. III, New 
York. 1918, p. 16. 

420 „Tertulian, preotul, a fost primul scriitor latin după Victor şi Apollonius. S-a 
născut în provincia Cartagina din Africa, fiul unui centurion din cohorta proconsula- 
ră. Era un om aprig şi avea un temperament vehement, înflorind în timpul lui Sever 
şi Antoninus Caracalla, scriind multe lucrări, pe care (după cum sunt bine cunoscu¬ 
te) cred că este de prisos să le amintesc. Am cunoscut la Concordia, în Italia, un om 
bătrân numit Paulus. A spus că în tinereţe a cunoscut la Roma un secretar al Sfântu¬ 
lui Ciprian, care i-a mărturisit că nu trecea o zi ca Ciprian să nu citească din opera 
lui Tertulian, spunându-i de fiecare dată Dă-mi-l pe învăţătorul meu, referindu-se 
bineînţeles la Tertulian. După ce a devenit preot şi înainte de a atinge vârsta a doua, 
Tertulian a fost atras de ideile lui Montanus, pe care îl menţionează în mai multe 
dintre lucrările sale, sub numele de Noul Profet... Se spune că a trăit până la o vârstă 
înaintată şi a compus nenumărate lucrări, care nu sunt menţionate” (Jeronime, De 
Viris ilustribus, în „Catalogus Scriptorum Eclesiasticorum”; vezi aici şi traducerea 
românescă, op. cit., p. 48-49). 

testament, menit să completeze şi să nu anuleze Evanghelia”. 421 Data 
morţii sale nu se cunoaşte cu precizie, însă tot leronim ne spune că „a 
trăit până la o vârstă înaintată”. 422 

Profesorul grec Stylianos Papadopoulos detaliază mai multe aspecte 
legate de specificitatea operei sale. 423 Astfel, ca reprezentant de seamă al 
filonului de limbă latină, Tertulian a oferit Apusului „instrumentul lingvis¬ 
tic, limba latină creştină, terminologia teologică latină, care nu a lipsit cu 
totul, cum se credea mai înainte, ci nu a fost suficientă nevoilor Bisericii”. 
El subliniază în mod deosebit caracterul polemic al operei sale, intens sus¬ 
ţinut de abilităţile sale practice. „Gândirea juridică şi arta retorică, împreu¬ 
nă cu sofismul, spune Stylianos Papadopoulos, constituie principalele arme 
ale lui Tertulian. Toată argumentarea sa are un caracter juridic-sofistic, 
pentru că Dumnezeu trebuie gândit mai mult ca dătător de lege, iar mântui¬ 
rea, ca supunere (salutaris disciplina ) faţă de Dumnezeu. Păgânilor le sub¬ 
liniază situaţia legală a creştinilor şi desăvârşita legalitate a acestora în 
societate. Tertulian introduce în linii mari spiritul judiciar şi gândirea juri¬ 
dică în teologia latină”. Faţă de filosofie are un ton dispreţuitor, însă nu o 
înlătură cu totul din argumentaţiile sale. Se foloseşte adesea de idei sau 
concepte, preluate din filosofia stoică şi din platonismul mediu. 424 

Teologia generată de Tertulian vizează mai multe capitole im¬ 
portante de doctrină, încadrate implicit apologetic. 425 Este foarte 
important de amintit aici învăţătura sa despre dogma Preasfmtei Treimi, 


421 Remus Rus, Dicţionar enciclopedic.... p. 834. 

422 Despre bărbaţii iluştrii, p. 49. 

423 Stylianos Papadopoulos redă lista lucrărilor sale, completată chiar cu cele socotite neau¬ 
tentice. Sunt menţionate în,.Patrologia” sa 32 de titluri, toate în limba latină, cu menţiunea 
că „cele alcătuite în greacă s-au pierdut”. Bibliografia este redată cronologic. Redăm aici 
câteva dintre ele, după cum unnează: Despre spectacole (196); Despre idolatrie (196/197); 
Despre îmbrăcămintea femeilor (196/197); Către neamuri (197); împotriva iudeilor (197); 
Către martiri (197); Cuvânt de apărare - Apologeticum (197); Despre mântuirea sufletului 
(198); Despre botez (198/203); Despre rugăciune (198/203); Despre pocăinţă (203); Des¬ 
pre răbdare (198/203); Despre respingerea ereticilor (203); împotriva lui Hermogene 
(204); Despre Trupul lui Hristos (206); împotriva valentinienilor (206-207); Despre suflet 
(206/207); Despre învierea morţilor (206/207); împotriva lui Marcion (207/207); împotriva 
lui Praxes (210-211) etc. (Stylianos Papadopoulos, Patrologie, voi. I, p. 344-347). 

424 Stylianos Papadopoulos, Patrologie, voi. I, p. 340-342. 

425 In contextul abilităţilor sale practice, capacitatea sa de a teologhisi a fost socotită interi¬ 
oară calităţilor sale juridice, oratorice, filosofice şi chiar scriitoriceşti. Nu a excelat aşadar în 
expunerea sistematică a teologiei, fiind mai degrabă un polemist agil, îndreptând prin în¬ 
semnările sale opiniile greşite şi viciile juridice cu care se confrunta creştinismul. 

reuşind să identifice în unitatea fiinţială cele Trei Ipostasuri: Tatăl, 
Fiul şi Sfântul Duh. 426 Urmând exemplul Sfântului Iustin Martirul, 
Tertulian se foloseşte adesea în demersul său teologic de profeţiile 
Vechiului Testament. In felul acesta, se referă la unicitatea lui Dumnezeu, 
combătând astfel erezia marcionită. 427 „Dacă Dumnezeu este atotpu¬ 
ternic, veşnic, nenăscut, nefăcut, fără de început şi fără de sfârşit, 
atunci trebuie să fie neapărat Unul”. 428 Combătându-1 pe Hermogene, 
el a demonstrat că „Dumnezeu nu este cauza răului”, arătând că dacă 
„El este unic, atunci atributul veşniciei nu poate fi deţinut decât de 
către Unul, 429 şi că, prin urmare, Dumnezeu nu e responsabil pentru 
răul din lume”. 430 împotriva ereziei gnosticului Valentinian, care 
susţinea teoria emanaţionismului pleromatic în dumnezeire, Tertulian 
scrie o satiră. 431 Foarte importantă este şi hristologia sa, socotind că 
„înţelepciunea şi Logosul se identifică, în linii mari: înţelepciunea a 
provenit din Tatăl înaintea creaţiei, însă a cunoscut şi o altă naştere 
ca să devină Logos. Providenţa Fiului s-a făcut prin curgere din izvor, 
care este Tatăl, din care este parte (nu tot) al fiinţei”. 432 în ceea ce 
priveşte Naşterea, Moartea şi învierea Mântuitorului Hristos, Tertulian 
susţine că sunt evenimente reale şi concrete, „lucruri care trebuiesc 
neapărat crezute, tocmai pentru că sunt absurde”. 433 

Cea mai cunoscută lucrare apologetică a teologului cartaginez 
rămâne fără doar şi poate „A pologeticum”. Acest veritabil „Cuvânt 


«6 Tertulian este al doilea apologet creştin, după Teofil al Antiohiei, care foloseşte 
tennenul de „Trinitate” (gr.: Tryas). Mai mult, el „distinge Persoanele în Dumnezei¬ 
rea unitară şi recunoaşte realitatea firilor unite ale lui Hristos. Persoana ( persona ) 
exprimă unitatea fiinţei ( substantia ), şi firea dumnezeiască a lui Hristos nu face să 
dispară cea omenească” (Papadopoulos, Patrologie, voi. I, p. 342). 

427 Ereticul Marcion (c. 100-160) promova o teologie cu influenţe gnostice, încer¬ 
când să evidenţieze diferenţa dintre Dumnezeul Legii Vechi, care era socotit rău şi 
crud şi cel al Noului Testament, pe care-L considera plin de dragoste şi compasiune. 
Pe aceste considerente el respingea cu totul Legea Veche, intervenind chiar pe texte¬ 
le Sfintelor Evanghelii (Rernus Rus, Dicţionar enciclopedic .... p. 538-541). 

428 împotriva lui Marcion 1.3.2. 

429 împotriva lui Hermogene, 16. 1-3. 

430 împotriva lui Hermogene, 16. 3-4. 

431 Goffrey D. Dunn, Tertullian, in „The Early Church Fathers” (collection), London 
and New York, 2004, p. 24. 

432 Papadopoulos, Patrologie, voi. I, p. 342. 

433 1.G. Coman, Tertullian, Sabia lui Hristos. Sugestii pentru o metodică a misiunii 
creştine moderne. Bucureşti, 1939, p. 7. 

de apărare” a fost alcătuit în anul 197/198, fiind structurat pe 50 de 
capitole. Lucrarea este valoroasă, ca sinteză a argumentaţiilor apologetice 
folosite în favoarea creştinilor. Nota principală în care a fost scrisă avea 
în vedere „dezicerea de acuzaţiile că creştinii atentează la prestigiul 
Statului, sau la zeităţile păgâne şi autoritatea (majestatea) împăratului”. 434 
In această lucrare, Tertulian se foloseşte de latura practică a cunoştinţelor 
sale. Deşi era un foarte bun cunoscător al învăţăturilor doctrinare, fiind 
evocat drept „tatăl hristologiei ortodoxe”, 435 în „Apologeticum” el se 
bazează mai mult pe o interpretare realistă. 436 El demonstrează astfel 
că „creştinismul nu este o filosofie nouă, deoarece acesta nu este doar o 
simplă speculaţie despre originea omului, ci o revelaţie divină, mai exact 
adevărul descoperit de Dumnezeu”. 437 

în primul rând, el demască „ura nedreaptă ” pe care statul roman 
o avea împotriva numelui de creştin. „Această nedreptate, spune marele 
apologet, este îngreunată şi combătută chiar de ceea ce ar părea s-o 
acuze pe nedrept, adică neştiinţa voastră. Căci, ce poate fi mai nedrept 
ca oamenii să urască un lucru pe care nu-1 cunosc, chiar dacă acesta 
ar fi demn de ură?”. 438 Mai departe, Tertulian dezvăluie lipsa dreptu¬ 
lui la apărare, de care erau privaţi creştinii. 439 Sentinţa asupra lor 
izvorăşte „din necesitate”, prin care se impune de la sine pedeapsa. 
Această atitudine depăşea cu mult imperfectibilitatea unui aşa-zis 
„viciu de procedură”, drept pentru care teologul cartaginez replică 
dur la adresa autorităţilor statale: „Numai pe creştin dacă nu e permis 
a-1 cerceta, îl poţi târî în faţa judecăţii, ca şi cum cercetarea n-ar ur¬ 
mări acelaşi lucru pe care-1 urmăreşte şi aducerea în faţa justiţiei”. 440 
Tertulian se motivează aici prin contra-exemplele împăraţilor romani, 
care au avut o atitudine favorabilă faţă de creştini. 441 


434 Papadopoulos, Patrologie , voi. I, p. 345. 

435 C. de Lisle Shortt, The Influence of Philosophy on the Mind of Tertullian, Lon- 
don, 1933, p. 100. 

436 I.G. Coman, Tertullian, Sabia lui Hristos ..., p. 17. 

437 Remus Rus, Dicţionar enciclopedic , p. 835. 

438 Tertulian, Apologeticum, 1,4, în PSB 3, „Apologeţi de limbă latină”, traducere de 
prof. Nicolae Chiţescu, Eliodor Constantinescu, Paul Papadopol şi Prof. Petre David, 
Ed. IBMBOR, Bucureşti, 1981, p. 38. 

439 Apologeticum , II, 1-4. 

440 Apologeticum , II, 9. 

441 In anul 174, într-una din campaniile sale, împăratul Marcus Aurelius a trecut prin 
momente grele alături de armata sa, suferind cu toţii de sete la nord de Dunăre, în 

După demontarea acestor vicii, Tertulian „ declanşează ” latura 
mărturisitoare a apologiei sale. El arată că dincolo de acuzele nefondate 
aduse creştinilor, prin faptul că „nu cinstesc zeii păgâni” şi „nu aduc 
venerare împăratului”, stă mărturia realităţii cosmologice. In mod logic, 
urmând demonstraţiilor întărite de înţelepţii Pytagora sau Platon, Tertu¬ 
lian se justifică prin faptul că creştinii au pus mai presus de toate credin¬ 
ţa în Ziditorul Suprem şi Veşnic. Printr-însul a fost „rânduită, zămislită 
şi armonizată” întreaga creaţie. 442 „Ceea ce noi adorăm, mai spune Ter¬ 
tulian, este un singur Dumnezeu , Cel ce prin cuvântul cu care a porun¬ 
cit, cu raţiunea cu care a rânduit, prin puterea cu care a înfăptuit, a dat la 
iveală din nimic tot universul acesta, cu toată rânduiala elementelor, 
corpurilor şi spiritelor, ca podoabă a majestăţii Sale, de aceea grecii au 
dat universului numele de cosmos”. 443 Spre completarea celor spuse, el 
arată că sub mărturia revelaţiei naturale se descoperă adevărul Sfintei 
Scripturi pentru cei necredincioşi. Această înţelegere, de la exterior spre 
interior, devenea folositoare celor ce recunoşteau în mediul exterior 
ordinea de care vorbiseră mai înainte înţelepţii popoarelor. 444 în virtutea 
acestor demonstraţii, Tertulian trece la concret, arătând cu adevărat că 
.Jhistos este Dumnezeu ”. 445 

Tertulian arată de asemenea că Logosul este cu adevărat „Fiul lui 
Dumnezeu, care n-a avut mamă vinovată de lucruri ruşinoase; chiar cea 
pe care pare a fi avut-o, nu era căsătorită”. Mai mult, autorul evidenţiază 


Germania. Au fost foarte aproape de moarte, însă la rugăciunile creştinilor care slujeau ca 
soldaţi, s-a pornit furtună mare şi a început să plouă. Mai mult, trăsnetele care s-au arătat 
pe cer au spăimântat atât de rău pe inamici, încât s-au pornit cu toţii pe fugă. De atunci, 
împăratul „nu a mai persecutat niciodată pe creştini, rânduind şi mai mulţi dintre ei în 
legiunile sale”. Tertulian vorbeşte chiar despre o însemnare a împăratului roman, în care 
stă istorisită de el însuşi această mare minune. „Dacă el n-a suprimat pe faţă persecuţiile 
împotriva unor astfel de oameni, justifică apologetul cartaginez, le-a făcut inoperante intr-un 
alt mod, pedepsind, şi încă mai grav, pe pârâtori” ( Apologeticum , V, 6). Alături de exemplul 
lui Marcus Aurelius, Tertulian îi pomeneşte şi pe Tiberius, care, în urma unei scrisori a 
lui Pilat, şi-a schimbat atitudinea iniţială faţă de creştini, pe Traian, Hadrian, Pius sau 
Verus {The Apology of Tertualian , translated and adnotated by W.M. Reeve and The 
Mediations of the Emperor Marcus Aurelius Antoninus, translated by Jeremy Collier, 
London, Grifith Faran & Co, 1931, p. XI). 

442 Apologeticum, XI. 4-5. 

443 Apologeticum, XVII, 1. 

444 Dc aceea „trebuie deschise arhivele chiar ale neamurilor celor mai vechi, ale 
egitenilor, caldeilor, fenicienilor” ( Apologeticum, XIX, 5). 

445 Apologeticum, XXI, 3. 

legătura personală şi fiinţială a Fiului cu Tatăl, fără o diferenţă precisă 
în raportul intern, care vizează implicit unitatea de fiinţă. „De aceea, 
spune Tertulian, noi atribuim cuvântului, raţiunii şi puterii, prin care 
am spus că Dumnezeu a alcătuit toate, o substanţă proprie, spiritul în 
care se cuprind: Cuvântul, când El porunceşte, raţiunea când rânduieşte, 
puterea când împlineşte. Spunem că acest spirit a purces de la Dumnezeu 
şi, ca Unul-Născut din ceea ce a purces, întru aceea S-a numit Fiul 
lui Dumnezeu şi Dumnezeu. însuşi din cauza unităţii de substanţă, 
căci şi Dumnezeu este spirit”. 446 

Un loc special îl ocupă argumentele dedicate „cinstirii împă¬ 
ratului”, întrucât una dintre principalele acuze aduse creştinilor a fost 
cea a „refuzului de a aduce jertfe” acestuia. Tertulian arată în acest 
sens că jertfa creştinilor este cu mult mai mare şi mai de preţ decât 
cele aduse de preoţii păgâni la altarele idoleşti. Creştinii însă roagă 
„pentru sănătatea împăratului pe Dumnezeul Cel veşnic, Dumnezeul 
Cel adevărat, Dumnezeul Cel viu, pe care chiar împăraţii îl doresc să 
le fie prielnic mai presus de toţi ceilalţi. Căci ei ştiu cine le-a dat 
stăpânirea; ca oameni, ştiu cine le-a dat viaţa; ştiu că Dumnezeu singur 
este Acela, în a Cărui singură putere sunt”. 447 în consecinţă, întreaga 
lucrare a apologetului cartaginez este „o luptă pentru adevăr, sub 
primejdia morţii”. Întreaga osteneală mărturisitoare „se cheamă victorie, 
dacă atingi ţelul pentru care ai luptat. Biruinţa aceasta cuprinde în 
sine şi gloria de a fi plăcut lui Dumnezeu şi cucerirea vieţii veşnice... 
Aşadar, spune el, când murim, de fapt învingem, când suntem zdrobiţi, 
ne vedem scăpaţi”. 448 

Contextul apariţiei sale şi contribuţia adusă pentru lucrarea de 
mărturisire a Bisericii, au făcut din Tertulian un veritabil deschizător 
de drumuri. Prin maniera de teologhisire şi abordarea polemică el a 
oferit soluţii eficiente în lupta împotriva ereziilor, iar prin atitudinea 
sa apologetică, a lămurit raporturile cu viaţa socială şi cultura timpu¬ 
lui. Mai mult, limba în care a scris a devenit un veritabil vehicul 
pentru teologia apuseană. De aceea, imaginea lui Tertulian rămâne 
reprezentativă pentru majoritatea apologeţilor de limbă latină. înce¬ 
pând de la Minucius Felix, Sfântul Ciprian de Cartagina, Factanţiu, 


446 Apologeticum XXI, 9-11. 

447 Apologeticum, XXX, 1. 

448 Apologeticum , L. 2-3. 

Novaţian, Ieronim, la poeţii creştini, Fericitul Augustin şi Vincenţiu 
de Lerin, la perioada Medievală, Renaştere sau Reformă, Tertulian a 
fost permanent prezent prin ideile sale. 449 

Al doilea mare nume din lista apologeţilor latini ai primelor 
veacuri este Mcircus Minucius Felix. A fost contemporan cu Tertulian. 450 
Fericitul Ieronim ne informează că „a fost avocat de vază la Roma şi a 
scris un dialog între creştini şi păgâni, pe care l-a numit Octavius ”. 451 
La rândul său, Lactanţiu îl aşază „printre apologeţii cei mai importanţi 
ai creştinismului \ 452 In tinereţe a dobândit o cultură aleasă, cunoscându-i 
foarte bine pe filosofii antici, din lucrările cărora s-a inspirat cel mai 
adesea. Alcătuirea operei sale reprezintă în fapt o evaluare apologetică 
a realităţilor contemporane, exprimată în cheia dialogurilor platonice. 
Se pare însă că o contribuţie esenţială în lucrarea sa mărturisitoare a 
avut-o înrâurirea lui Tertulian. 453 Diferenţele de gândire şi abordare 
sunt însă evidente. De vreme ce „marele african nu acorda nicio valoare 
religiei şi filosofiei păgâne într-o intransigenţă şi ostilitate violent 
manifestate faţă de trecut în multele sale scrieri, Minucius Felix, convins 
şi el că creştinismul este ceva cu totul nou, se manifestă totuşi mai 
conciliant faţă de păgânism, demonstrând superioritatea absolută din 
toate punctele de vedere a noii religii, atât de dispreţuită şi prigonită 
faţă de cea veche”. 454 


449 Lucrarea mărturisitoare pe care Tertulian a aşezat-o în slujba Bisericii a fost în 
primul rând „foarte precisă, conţinutul ei întărind inelul de legătură al credinţei creştine 
şi pregătind astfel minţile pentru judecarea corectă a celor întâmplate. Pentru aceasta, 
influenţa ei în cercurile creştine este atât de evidentă, dobândind chiar marele privi¬ 
legiu de a fi tradusă în limba greacă” (Rev. John B. Dclaunay, Tertullian and his 
Apologetics. A Study ofEarly Christian Tought, University Press, 1914. p. 128). 

450 Data naşterii şi a morţii sale au rămas incerte. Se cunoaşte doar faptul că cei doi s-au 
cunoscut reciproc. Motivul convertirii ar fi fost de asemenea suferinţa pe care creştinii o 
purtau pe nedrept în faţa autorităţilor statale. In calitatea sa de avocat, se pare că Minucius 
a văzut foarte multe procese, în urma cărora creştinii ajungeau să-şi împartă dreptatea în 
supliciile ighemonilor, pe arene, în confruntarea cu fiarele sau cu focul. 

451 Ieronim, Despre bărbaţii iluştri. Cap. LVIII, p. 52. 

452 Lactanţiu, Div. Inst. 5, 1, 21. 

453 Există întra-adevăr un puternic paralelism între numeroasele citate din Octavian şi lucră¬ 
rile tertuliene Apologeticum, Ad nationes. De anima sau De corona. Similitudinea merge 
dincolo de unele cuvinte, idei, expresii sau argumente prezente la ambii apologeţi. Este 
vorba aici de un întreg raţionament, care nu ar putea fi nici pe departe fortuit (E. Amann, 
Minucius Felix, en „Dictionaire de Theologie Chatoloque”, voi. 10B, p. 17,96). 

454 T. Bodogae, Apologeţi de limbă latină, p. 343. 

Cea mai notabilă scriere a sa rămâne lucrarea Octavius, cu toate 
că patrologii nu au o poziţie unitară cu privire la paternitatea ei. Cu toate 
acestea, contextul social şi religios din capitala Imperiului Roman şi mai 
cu seamă interacţiunea dintre Roma şi creştinismul african îl confirmă 
pe Minucius Felix ca autor al ei. 455 Este alcătuită sub forma unui dialog, 
care, după unii, ar fi fost imaginar. Cele trei personaje care apar aici 
sunt: autorul, Q. Caecilius Natalis şi Octavius Januaris. Tonul pe care îl 
adoptă şi, implicit, conţinutul lucrării o rânduieşte distinct de celelalte 
scrieri apologetice ale epocii. De data aceasta, destinatarii nu mai sunt 
împăratul roman, senatorii sau poporul, ci „oamenii cultivaţi de litere şi 
artă, prieteni ai elocinţei şi ai înţelepciunii... Planul apologiei este foarte 
simplu: autorul, Marcus Minucius Felix, pleacă din Roma în plimbare 
pe plaja de la Ostia cu doi prieteni, Octavius Januarius şi celălalt păgân, 
Caecilius Natalis. In urma unei discuţii înverşunate şi ample asupra 
valorii celor două religii, prezidată de autor, păgânul se converteşte”. 456 

Inspirată din stilul lucrărilor lui Cicero (De natura deorum ), 
apologia lui Minucius Felix se remarcă în primul rând prin complexi¬ 
tatea antitezei dintre creştinism şi păgânism. Gândirea sa „impresio¬ 
nează la nivelul filosofiei laice”, valorificând cu iscusinţă cele mai 
importante izvoare ale literaturii profane. Ideile lui Platon, ale stoicilor, 
Cicero sau Seneca, se găsesc oglindite în paginile scrise de apologetul 
latin. Toate acestea sunt prezentate în detrimentul Sfintei Scripturi, 
care „lipseşte cu desăvârşire din lucrare”. „Ideile centrale ale lucrării, 
spune Stylianos Papadopoulos, monoteismul şi învierea morţilor, 
sunt susţinute cu argumente logico-filosofice. Cu aceste informaţii, 
Minucius trebuie considerat filosof religios şi nu teolog creştin ”. 457 

Pornind de la aceste consideraţii, vom încerca să identificăm 
în cele ce urmează principalele coordonate apologetice ale gândirii 
sale, desprinse din lucrarea „Octavius”. Astfel, în primă instanţă, după 
ce prezintă tradiţia şi ritualurile păgâne, Caecilius socoteşte religia 
creştină drept ceva cu neputinţă de demonstrat în modul realităţilor 
concrete. „Unde este acel Dumnezeu singur, retras, părăsit, necunoscut 
de nicio împărăţie, nici măcar de religia romană? Numai nenorocitul 

455 Minucius Felix. with an English translation by Gerald H. Rendall, based on the 
unfinished version by W.C.A. Kerr, Chambridge, Massachusetts , Harvard University 
Press, London, William Heinemann LTD, 1957, p. 304. 

456 T. Bodogae, Apologeţi de limbă latină, p. 345. 

457 Stylianos Papadoupulos, Patrologie, voi. I, p. 315. 

neam al iudeilor a cinstit un singur Dumnezeu, dar făţiş, în temple, cu 
altare, cu sacrificii şi ceremonii. Dar şi acest Dumnezeu şi-a pierdut 
atât de mult puterea, încât şi el, şi naţiunea Lui sunt acum prizonierii 
romanilor”. 458 Sub această judecată tangibilă, Caecilius atacă şi sem¬ 
nele Parusiei, arătând că universul „nu se poate răsturna, rupându-se 
bolta cerească şi legătura tuturor elementelor”. 459 în sprijinul tezei sale, 
Caecilius contestă posibilitatea unei filosofii creştine. Toate afirmaţi¬ 
ile sale potrivnice creştinismului sunt generate însă de ignoranţă, nu 
de „viclenie sau rea voinţă”, fiind lămurite rând pe rând de Octcivius. 
în primul rând, el arată că adevărul trebuie să reiese cu prioritate din 
orice discuţie. Arată de asemenea simplitatea prin care se exprimă 
credinţa creştină. în acest fel, „cu cât vorbirea e mai neîmpodobită, cu 
atât judecata e mai atrăgătoare, căci nefiind înzorzonată de cuvinte 
pompoase şi ţipătoare, se păstrează aşa cum este, adică limpede, cu 
legea adevărului”. 460 Simplitatea invocată de Octavius este exprimată 
imediat prin comparaţii de logică simplă, legate de entitatea firii umane. 
„Omul, se întrebă retoric, este o plăsmuire de prime elemente, o înrâurire 
de atomi, sau mai degrabă Dumnezeu l-a făcut, l-a plăsmuit şi l-a 
însufleţit? Aceste întrebări nu ni le punem fără a cerceta şi problema 
universului, pentru că amândouă se leagă şi se confundă într-atât, încât 
n-ai putea şti temeiul existenţei omului, dacă n-ai cerceta cu atenţie 
problema dumnezeirii”. 461 în această notă, Octavius îşi apropie inter¬ 
locutorul de originea divină a întregii existenţe , pe care o arată mai 
simplu de înţeles în realitatea ei duhovnicească, „lată însuşi cerul, 
adaugă el, ce întindere nesfârşită! Ce repede se învârteşte! Noaptea, 
când e ciucur de stele, sau ziua, când îl străbate soarele! Ce minunat şi 
ce dumnezeiesc echilibru a pus în el cârmuitorul cel mai iscusit!”. 462 

Pentru a arăta măreţia lui Dumnezeu şi familiaritatea Lui cu 
viaţa noastră, Octavius invocă pe rând argumente din operele marilor 
filosofi antici. Astfel Maro îl asemăna pe Dumnezeu cu „un spirit 
care a străbătut de la început universul, punând în mişcare totul, s-a 
răspândit pe cer, s-a răspândit apoi în cer, pe pământ şi în toate cele¬ 
lalte, dând naştere oamenilor şi celorlalte vieţuitoare”. El invocă de 

458 Octavius, X, 3-4. 

459 Octavius XI, 1. 

460 Octavius XVI, 6. 

461 Octavius XVII, 1-2. 

462 Octavius, XVII, 5. 

asemenea idei şi concepte din operele lui Tales din Milet, Aneximene, 
Diogene din Apolonia, Socrate, Pitagora, Xenofon etc. Ajungând la 
Platon, Octavius afirmă că „vorbele lui ar fi şi mai clare ca gândire 
şi stil, dacă nu le-ar întuneca uneori, amestecându-le cu convingerile 
politice. în scrierea sa Taimaios el dă chiar numele de Dumnezeu 
părintelui lumii, făuritorul sufletului, făcătorul celor cereşti şi pământeşti, 
şi te previne că-i greu să-l găseşti, din cauza puterii Sale necrezut de 
mari, şi, iarăşi, că e cu neputinţă să vorbeşti despre El în public, chiar 
când l-ai cunoscut”. 463 

Ultimul capitol, cel de al XL-lea al lucrării, aduce cu sine converti¬ 
rea lui Caecilius, care recunoaşte superioritatea argumentelor religiei păgâ¬ 
ne, faţă de păgânismul pe care îl practica. Drept consecinţă, acesta se con¬ 
verteşte, mărturisind că „recunoaşte Providenţa unică, admite pe Dumne¬ 
zeu şi crede în sinceritatea credinţei creştine, care a devenit şi a sa”. m 

Sfântul Ciprian de Cartagina „este prin excelenţă primul Părinte 
şi învăţător pe care l-a dat Biserica Apuseană. Dacă Tertulian este primul 
mare teolog al Apusului latin, Sf. Ciprian este primul său teolog or¬ 
todox, primul său teolog episcop şi primul său episcop martir”. 465 Pe 
numele său întreg Caecilius Cyprianus qui et Thascius , 466 Sfântul Părinte 
s-a născut în perioada 200-210, părinţii săi fiind păgâni. A primit 
botezul creştin în anul 245, acumulând până atunci o educaţie aleasă 
şi activând deja ca profesor de retorică. Cu toate că nu l-a cunoscut 
personal pe Tertulian, l-a admirat în mod deosebit, socotindu-1 maes¬ 
trul său în cele ale teologiei. A slujit mai întâi ca preot în Cartagina, 
fiind hirotonit la scurtă vreme după botez. în anul 248/249, Sfântul 
Ciprian a fost ridicat la rangul de episcop al acestei regiuni, fiind 
confirmat „prin vocea poporului şi împotriva unui grup de preoţi în 
vârstă, printre care şi un oarecare Novatus”. în perioada slujirii sale 
ca episcop are numeroase încercări, trecând, alături de păstoriţii săi, 
prin prigoana persecuţiilor lui Deciu (250) şi Valerian. Sfântul Părinte a 


463 Octavius XIX, 14. 

464 Octavius XL, 2. 

465 Stylianos Papadoupulos, Patrologie, voi. I, p. 405. 

466 Prenumele Caecilius este împrumutat de la mentorul şi duohvnicul său, evlaviosul 
preot Caecilius din Cartagina datorită căruia s-a convertit la creştinism. .Prenumele 
Thascius pare a reda idiomul punic local al latinescului Caprianus (de la caper/capra), 
defonnare a lui Cyprianul (de la insula Cypru)” (vezi Prof. Ion Diaconescu, Prefaţă la 
lucrarea Sf. Ciprian, Episcopul Cartaginei, Scrisori, traducere din limba latină de prof. 
Ion Diaconescu şi prof. dr. Ovidiu Pop, Ed. Sofia, Bucureşti, 2011, p. 6, nota 2. 

luat atitudine pentru lămurirea poziţiei celor ce părăsiseră Biserica în tim¬ 
pul acestor persecuţii (lapsilor). în schimbul reprimirii lor în comunitatea 
eclesială, Sf. Ciprian le cere să facă penitenţă. O altă problemă la care 
găseşte rezolvare, care însă îl scoate temporar de sub autoritatea Romei, 
este cea a „reprimirii ereticilor în Biserică”. Se punea problema dacă 
botezul acestora era valid sau nu. „Sfântul Ciprian şi sinoadele convocate 
cu acest prilej la Cartagina (anii 251 şi 252) se pronunţă însă pentru neva- 
lidarea botezului eretic. Această părere a fost împărtăşită şi de episcopii 
orientali, în frunte cu Firmilian al Cezareei”. 467 Bogata lucrare de mărturi¬ 
sire a Sfântului Părinte este împodobită cu cununa muceniciei, fiind deca¬ 
pitat la data de 14 septembrie 258. 468 Mărturii despre viaţa şi martirajul 
său, putem găsi în lucrările: Acta Proconsularia, Vita Caecilii Cyprianis , 
în s emnările Fericitului leronim în De virisi illustribus (67), precum şi 
operele şi mai ales în scrisorile sale. 469 

Ideile Sfântului Părinte au fost centrate în primul rând pe Sfânta 
Scriptură şi apoi pe opera lui Tertulian. Aceste două coordonate i-au fost 
„sprijin şi întărire în marşul său către moarte: Da magistrum - zicea el, 
când cerea una din cărţile marelui înaintaş pentru lectura zilnică, alături 
de Sfintele Scripturi”. 470 Cunoştea de asemenea foarte bine literatura 
profană de limbă latină, de care s-a folosit adesea în apologiile sale. 

Opera scrisă cuprinde tratate sau opuscule, omilii, lucrări po¬ 
lemice şi scrisori. 471 în cele ce urmează, vom avea în vedere doar 


467 Pr. lect. dr. Constantin Băjău, Constituţia Bisericii în opera Sfântului Ciprian al Cartcigi- 
nei, în Analele Universităţii din Craiova, Seria „Teologie”, anul V, nr. 6/2000, p. 117. 

468 Remus Rus, Dicţionar enciclopedic.... p. 139-140. 

469 [ n ţ r _ un studiu foarte amănunţit, alcătuit la 1700 de ani de la mucenicia Sfântului 
Ciprian, părintele profesor Ioan G. Coman oferă detalii despre conţinutul acestor lucrări, 
amintind totodată că „aprecierile scriitorilor patristici sau ale unor creştini contemporani, ca 
Firmilian al Cezareei Pontului, Comeliu al Romei, Caldonius, Nemesianul, Lucius şi alţi 
corespondenţi ai săi sunt relative, în niciun caz definitiv concludente” (Pr. prof. Ioan Gh. 
Coman, Personalitatea Sf. Ciprian, în Revista „Studii Teologice”, nr. 5-6/1959, p. 256). 

470 Prof. Nicolae Chiţescu, Studiu introductiv la lucrarea Sf. Ciprian al Cartaginei, 
Despre unitatea Bisericii universale. Despre condiţia muritoare a omului, traducere 
din limba latină de pr. prof. Alexandru I. Stan şi Adina Roşu, note de pr. prof. Ale¬ 
xandru I. Stan şi Ierom. Policarp Pîrvuloiu, Ed. IBMBOR, Bucureşti, 2013, p. 11. 

471 Catalogul lucrărilor sale - la diaconul Pontius, Vita Cypriani, VII; PL, t 3, col. 
1487-1488; Momensen, Hermes, 1886, t. XXI, p. 142; Sylianos Papadopoulos aşea¬ 
ză cronologic opera Sfântului Părinte, identificâd ca specific al acesteia „stilul clasic 
şi original al retorilor latini”, frumuseţea cuvântului, tonul „îngrijit, liniştit, blând şi 
măsurat”. Sunt menţionate astfel 16 titluri (vezi: Patrologie, voi. I. p. 413-416). 

scrierile cu subiect apologetic. Prima lucrare din această categorie, 
după catalogul lui J. Tixeront, intitulată „Ari Donatuni' - „Către Donat” 
- , a fost alcătuită cel mai probabil la scurt timp după convertire (246). 
Sfântul Ciprian prezintă aici, pornind de la propria experieţă, tran¬ 
sformarea morală a omului prin Taina Sfântului Botez şi conlucrarea 
nemijlocită cu harul Preasfântului Duh. „Ari Demetrianum ” sau „Către 
Demetrie” (252) prezintă atitudinea Sfântului Părinte faţă de blasfemiile 
unui păgân. Acesta arunca vina pe creştini pentru toate lucrurile rele 
ce se întâmplau în lume (foametea, ciuma, războiul, seceta). 472 Ar¬ 
gumentele sale, sprijinite intens pe cuvântul Sfintei Scripturi, arată că 
„necredinţa este cauza tuturor lucrurilor rele, atrăgând negreşit mânia 
lui Dumnezeu”. O altă lucrare cu caracter apologetic, aşezată în lista 
operelor Sfântului Părinte, este şi „ Quod idolci non sint Dii” („Că idolii 
nu sunt dumnezei”). Scrisă cel mai probabil înainte de anul 250, lucrarea 
se inspiră foarte mult din Apologeticul lui Tertulian. Având o paternitate 
contestabilă, apologia combate vehement pericolul idolatriei, susţinând 
creştinismul ca religie de valoare autentică, singurul vehicul de pro¬ 
pagare a adevărului. Cea de a IV-a însemnare a Sfântului Părinte pe 
acest filon este „ Testimoniu cid Quirindum” (249-260). Este o trilogie 
apolologetică de „mare importanţă pentru istoria textului Scripturii, 
din moment ce priveşte în special o adunare de fragmente biblice 
referitoare la comportarea iudeilor faţă de Domnul, hristologia (primele 
două cărţi) şi viaţa morală a creştinilor (cartea a treia)”. Ultima lucrare 
apologetică, după catalogul lui J. Tixeront, este „Ari Fortunatum”/ 
„Către Fortunat” (257). Cu o bază scripturistică temeinic argumentată, 
autorul reuşeşte prin această scriere să-i întărească pe creştinii care 
sufereau în timpul persecuţiilor, explicând folosul nepreţuit al muce¬ 
niciei şi al slujirii lui FIristos până la sânge. 473 

Ca teolog, s-a remarcat printr-o contribuţie esenţială în dezvol¬ 
tarea conceptului eclesiologic de „catolicitate”. Profesorul Stylianos 
Papadopoulos schiţează principalele coordonate ale teologiei Sf. Ciprian, 
cu evidenţă şi aplicabilitate în plan apologetic şi mărturisitor. „1. Stăruinţa 


472 In vremea aceea Cartagina trecea printr-o grea epidemie de ciumă, considerată drept 
„pedeapsă pentru faptele creştinilor” (Remus Rus, Dicţionar enciclopedic..., p. 140). 

473 Vezi aici: Rev. J. Tixeront, A Handbook of Patrology, English traslation after the 
fourth French Edition, second edition, B. Herder Book Co., London, 1923, p. 121- 
122; Papadopoulos, Patrologie, voi. I, p. 413-415. 

în Tradiţie şi distingerea clară între adevăr şi cutuma bisericească. 474 
2. Prezentarea gândirii sale ca interpelare a Scripturii şi folosirea 
excepţional de redusă a gândirii extrabisericeşti, pe care în ciuda acestui 
lucru o studiase şi o cunoscuse bine. 3. Conducerea şi iluminarea 
Sfântului Duh”. 475 

Sub aceste coordonate, Sfântul Ciprian se remarcă drept unul 
dintre cei mai de seamă teologi ai Apusului creştin. Teologul catolic 
Joseph Tixeront nu îl aşează în rândul teologilor speculativi, socotindu-1 
mai mult un om de experienţă practică, „un episcop asemenea Sfântului 
Ambrozie sau Sfântului Leon... implicându-se în probleme doctrinare 
după măsura în care instruirea poporului cerea acest lucru, veghind asupra 
tuturor să-şi păzească cu pace mintea, întrucât, socotea el, toate energiile 
sufletului trebuie să fie concentrate spre schimbarea lăuntrică. De altfel, 
un admirator şi discipol al lui Tertulian, fiind atât de calm şi echilibrat pe 
cât maestrul său era de excesiv. Elocinţa sa era împodobită cu togă, păs¬ 
trând întotdeauna un aer solemn şi mărturisitor. Totuşi, datorită calmităţii 
şi stăpânirii de sine de care dădea întotdeauna dovadă, influenţa asupra 
compatrioţilor săi şi asupra întregii Biserici a fost imensă. Dacă scaunul 
Romei era «scaunul lui Petru», de asemenea cel al Cartaginei era, în seco¬ 
lul patru, «scaunul lui Ciprian». Acest spirit propriu Romei şi totodată 
întregului Apus s-a multiplicat în acest geniu practic şi în extraordinarul 
său talent practic de a-1 conduce pe credincios”. 476 

în context apologetic, contribuţia Sfântului Ciprian de Carta- 
gina este inestimabilă. Elementele de morală, pastoraţie, antropologie 
şi ontologie creştină sunt completate de elaborări dogmatice compe¬ 
tente, prin care se oferă exemple şi soluţii concrete, vrednice de ur¬ 
mat într-o perioadă de intens zbucium şi frământare socială. Se re¬ 
marcă însă, şi rămâne de consemnat, poziţia sa cu privire la „unitatea 
Bisericii Universale”. Astfel, lucrarea „De Catholicae Ecclesicie 
Unitate” oferă şi astăzi răspunsuri şi lămuriri cu privire la problemele 
de ordin ecumenic şi interreligios. 477 Atitudinea Sfântului Părinte ar 


474 Epistola 74, 9: 

475 St. Papadoupulos, Patrologie .... p. 406. Scrisorile: 11, 3; 16,4; 36, 1-2, 17-19; 57 etc. 

476 J. Tixeront, History of Dogmas , voi. I, The Antenicaean Theology, translated 
from the first French edition by H.L.B., St. Luis, M.O., and Freiburg (Baden), 1910, 
p. 356-357. 

477 In perioada păstoririi Sfântului Părinte, prigoanele împotriva creştinilor au gene¬ 
rat scindare momentană a Bisericilor de limbă latină. Roma şi nordul Africii, acolo 

putea fi socotită în mare măsură intransigentă, combătând sub orice 
formă schisma şi erezia, în care a văzut pericolele principale şi amenin¬ 
ţările cele mai directe la unitatea corpusului eclesial. El împărtăşeşte 
conştiinţa deplină că „Biserica pe care o reprezintă este singura ade\’ă- 
rată şi ea adună laolaltă doar pe cei drepţi. In ceea ce-i priveşte pe cei 
căzuţi, ei şi-au pierdut sufletele încă din această viaţă ”. 478 

O notă dominantă a lucrării „Despre Unitatea Bisericii” a Sfântului 
Ciprian o constituie puternica argumentare scripturistică, imaginile şi 
simbolurile folosite ca exemple spre lămurirea problemelor de ordin 
apologetic. Atitudinea mărturisitoare de care dă în permanenţă dovadă 
reprezintă tonul principal, pe care îl impune în chip benefic credincioşilor 
săi. Sub orice formă, creştinul trebuie să rămână veghetor şi lucrător, 
pentru a păzi Biserica de vrăjmaşi. „Noi nu trebuie să ne temem numai 
de persecuţiile şi de atacurile făţişe, destinate să coboare şi să prăbuşească 


unde se afla şi scaunul episcopal al Cartaginei, ajunseseră la variaţiuni de consens 
vis-â-vis de anumite puncte doctrinare, referitoare la reprimirea „celor căzuţi”. As¬ 
tfel, în conformitate cu vechile canoane, „apostaţii erau excluşi din Biserică şi nu 
mai puteau fi reintegraţi decât în urma unei pocăinţe stabilite de ierarhie. Se căutase 
însă o modalitate a uşurării situaţiei celor căzuţi de la credinţă prin garantarea cre¬ 
dinţei lor - ori, după unii, potrivit principiului apusean al reversibilităţii meritelor - de 
către confesori, adică de către cei care, cu riscul vieţii, mărturisiseră pe Hristos în 
faţa autorităţilor păgâne, dar scăpaseră cu viaţă numai după închisoare, chinuri, 
mutilare etc., confesorii ofereau celor căzuţi «un bilet de împăcare» (libellus pacis), 
cu care aceştia erau reprimiţi în Biserică. Abuzurile cu această cale de revenire la 
Biserică a apostaţilor au devenit scandaloase pentru adevăraţii creştini: unii confe¬ 
sori, din milă, din interes ori din dispreţ faţă de rânduielile Bisericii, nu făceau deo¬ 
sebire între apostaţi şi nu mai ţineau seama de ierarhi. Sfântul Ciprian aminteşte de 
rânduielile canonice şi până unde se poate extinde mila faţă de apostaţi, dreptul 
confesorilor şi al ierarhilor, în acest proces complex. Dc unde a unnat un conflict 
grav între el şi comunitatea credincioasă pe de o parte şi unii apostaţi şi unii confe¬ 
sori pe de alta. Căci nici apostaţii nu acceptau totdeauna o lungă şi grea pocăinţă 
publică drept condiţie a reprimirii lor în Biserici, nici confesorii şi chiar unii preoţi 
nu acceptau blamul de a a fi primit prea cu uşurinţă iarăşi pe cei care se lepădaseră 
de Hristos în faţa morţii”. In acest context, date fiind şi tendinţele de scindare, gene¬ 
rate de unii preoţi, demersul Sfântului Părinte s-a concentrat permanent spre unitatea 
Bisericii. Lucrarea de faţă, alcătuită în această împrejurare, oferă o generoasă apolo¬ 
gie asupra atributului Catolicităţii. întregul conţinut se exemplifică prin imagini şi 
simboluri scripturistice, aşezate cu înţelepciune de marele ierarh în contextul provo¬ 
cărilor vremii (vezi aici Prof. Nicolae Chiţescu, Apologeţi de limbă latină, p. 428- 
429). 

478 Pr. lect. dr. Constantin Băjău, Constituţia Bisericii în opera Sfântului Ciprian al 
Cartaginei, p. 118. 

pe servitorii lui Dumnezeu, spune Sfântul Părinte. E mai uşoară paza, 
când primejdia se vede şi sufletul se pregăteşte din timp de luptă, 
când adversarul se declară ca atare. Dar este mai periculos şi mai de 
temut duşmanul, când se strecoară nevăzut, când este ascuns sub 
masca înşelătoare a păcii, se târăşte ca un şarpe împotriva noastră, 
din care cauză este şi numit astfel”. 479 El le cere totodată credincioşi¬ 
lor săi să fie statornici în lucrarea credinţei prin „păzirea poruncilor 
credinţei” şi împlinirea sfintelor învăţături, pe care Domnul le-a îm¬ 
părtăşit prin predanie. în acest sens, Sfântul Părinte arată necesitatea 
statornicirii întru adevăr, singura garanţie sigură a dobândirii vieţii 
veşnice. „Trebuie, aşadar, să rămânem în cuvintele Lui, să învăţăm şi 
să facem ce ne-a învăţat şi l-a făcut Lui. De altfel, cum poate spune 
că crede în Hristos cel ce nu face ce l-a învăţat Hristos să facă? De 
unde să primească răsplata credinţei? în mod necesar, cel furat de 
duhul greşelii se clatină şi rătăceşte dintr-un loc în altul, hărţuit ca 
praful pe care-1 poartă vântul, căci umblând nu va ajunge Ia mântui¬ 
re cel ce nu merge pe calea mântuitoare a adevărului” , m 

Capitolul IV al lucrării descrie în detaliu coordonatele prin care 
se defineşte „unitatea Bisericii”. „Piatra credinţei”, despre care vor¬ 
beşte Mântuitorul Hristos în convorbirea cu Sfâtul Apostol Petru, 481 
reprezintă cheia de boltă a acestei lucrări sinergice. Domnul a rânduit 
astfel „obârşia acestei unităţi, începând-o de la unul singur. Şi ceilalţi 
Apostoli erau tot ceea ce a fost Petru, înzestraţi cu onoare şi putere, 
dar începutul pleacă de la unul, pentru ca Biserica lui Hristos să se 
arate în unitatea sa”. 482 Textul Sfântului Ciprian a fost folosit de ro- 
mano-catolicii, încă din Evul Mediu, pentru argumentarea primatului 
papal. în capitolul următor este lămurită pe deplin această problemă, 
Sfântul Părinte arătând Episcopatul (colegiul episcopilor) drept „unul 
singur, din care deţine fiecare în mod solidar o parte... La fel razele 
sunt multe, mai spune el, dar lumina este una singură, ramurile arbo- 


479 De Chatholicae Ecclesiae Unitate, cap. 1, în „Apologeţi de limbă latină”, p. 434. 

480 De Chatholicae Ecclesiae Unitate, cap. 2, p. 435. 

481 Cf. Mt. 16, 18-19: „Şi Eu îţi zic ţie, că tu eşti Petru şi pe această piatră voi zidi 
Biserica Mea şi porţile iadului nu o vor birui. Şi îţi voi da cheile împărăţiei cerurilor 
şi orice vei lega pe pământ va fi legat şi în ceruri, şi orice vei dezlega pe pământ va 
fi dezlegat şi în ceruri”. 

482 De Chatholicae Ecclesiae Unitate, cap. 4, p. 437. 

relui sunt multe, dar puterea-i una, fondată cu ajutorul rădăcinii”. 483 
Fidelitatea este iarăşi un atribut la care episcopul cartaginez face 
referire, în folosul unităţii Bisericii. Această direcţie de slujire nu 
poate fi decât una, după cuvintele Mântuitorului Hristos: „ Cine nu e 
cu Mine, e împotriva Mea şi cine nu culege cu Mine, risipeşte ”. 484 
„Această unitate, consfinţită prin jurământ, această legătură a unirii 
inseparabile” se aseamănă cu „ cămaşa Domnului Iisus Flristos”, întrucât 
„aceasta n-a fost tăiată şi risipită în mai multe bucăţi, ci s-a tras sorţi 
pentru ea, ca să fie primită întreagă şi cel ce se îmbracă cu ea s-o aibă 
fără vreo lipsă şi neîmpărţită cu altcineva”. 485 

Ieşirea din această unitate, sau mai bine zis părăsirea ei, este 
cauza care duce la erezie. Domnul îngăduie aceste lucruri, respectând 
datul primordial al libertăţii şi în acelaşi timp dorind „să vadă bine 
cei a căror credinţă rămâne întreagă şi neclintită”. 486 Zămislire a pro- 
povăduirilor mincinoase, cei înşelaţi de eretici s-au auto-exclus din 
comunitatea Bisericii. „Deşi nu poate fi decât un singur botez, ei se 
cred demni să boteze, promit binefacerea apei vii şi mântuitoare, 
după ce au părăsit izvorul vieţii. în felul acesta, oamenii nu se spală, 
ci mai rău se murdăresc, nu se curăţesc de păcate, ci dimpotrivă şi le 
înmulţesc. O asemenea naştere n-aduce fii lui Dumnezeu, ci diavolu¬ 
lui. Născuţi din minciună, nu primesc făgăduiala adevărului. Rod al 
perfidiei, pierd graţia credinţei. Nu pot veni la răsplata păcii cei ce 
au rupt pacea Domnului din nebunia dezbinării ”. 487 Sfântul Ciprian 
arată în continuare gravitatea acestui păcat, pe care „nici suferinţa 
nu-1 poate purifica. Nu poate fi martir, mai spune el, cel ce nu este cu 
Biserica. Nu intră în împărăţia cerurilor cel ce a părăsit Biserica, 
locţiitoare pe pământ a împărăţiei cereşti”. 488 Pentru a arăta consecin¬ 
ţele grave asupra vieţii celor ce părăsesc Biserica, Sfântul Părinte a 
apelat la trei exemple din Vechiul Testament. 489 Core, Datcm şi Abiron 
sunt cei care „au încercat să răpească lui Moise şi lui Aaron dreptul 
de a sacrifica şi îndată au fost pedepsiţi pentru încercările lor: legăturile 
pământului s-au rupt, o adâncă prăpastie s-a deschis sub picioarele lor şi 


483 De Chatholicae Ecclesiae Unitate, cap. V, p. 438. 

484 Cf. Mt. 12, 30. 

485 De Chatholicae Ecclesiae Unitate, cap. VII, p. 439. 

486 De Chatholicae Ecclesiae Unitate, cap. X, p. 441. 

487 De Chatholicae Ecclesiae Unitate, cap. XI, p. 442. 

488 De Chatholicae Ecclesiae Unitate, cap. XIV, p. 444. 

489 Cf. Num. 16, 1-35. 

i-a înghiţit de vii”. 490 în ultima parte a lucrării sale (cap. XX1-XXII), 
Sfântul Părinte întocmeşte o critică aspră asupra „slăbiciunilor du¬ 
hovniceşti şi abaterilor confesorilor ”: 491 

Tot Sfântului Ciprian al Cartaginei îi aparţine celebra expresie: 
„extra Ecclesiam nulla salus” („în afara Bisericii nu există mântui¬ 
re”). 492 în conţinutul lor profund dogmatic, cuvintele episcopului 
cartaginez generează şi astăzi dispute ideologice cu privire la „identi¬ 
ficarea limitelor harismatice ale Bisericii cu limitele sale canonice”, 
în felul acesta, se disting foarte clar două tendinţe de manifestare 
practică în ceea ce priveşte viaţa eclesială. Sub această stare de fapt, 
de vreme ce „Biserica răsăriteană a rămas fidelă gândirii Sfântului 
Ciprian (punând accent pe importanţa unităţii în defavoarea schis¬ 
mei), Bisericile apusene au urmat învăţătura Fericitului Augustin 
(care făcea distincţie între limitele canonice şi cele harismatice ale 
Bisericii, încât cei care nu se mai regăseau canonic între graniţele 
Bisericii se puteau totuşi regăsi harismatic în Biserică în diferite mo¬ 
duri)”. 493 în decursul timpului, expresia Sfântului Ciprian a fost in¬ 
tens dezbătură în cercurile teologice, ajungând în cele din urmă subi¬ 
ect de dezbatere în cadrul Mişcării Ecumenice a Bisericilor. 

Foarte citată în mediile teologice occidentale moderate, abordarea 
mitropolitului Kallistos Ware invocă principiul iconomiei divine în 
perspectivă soteriologică. „Extra Ecclesiam nulla salus. întregul înţeles 
şi interpretarea categorică şi directă a acestui aforism se ascunde în 
tautologia sa. în afarea Bisericii nu există mântuire, pentru că mântuirea 
este în Biserică. Am putea oare spune că cineva, care nu participă la 


490 De Chatholicae Ecclesiae Unitate, cap. XVIII, p. 447. 

491 Aceştia erau „creştinii care nu s-au lepădat de credinţă, ci au mărturisit pe Domnul cu 
preţul vieţii lor, dar au scăpat vii, uneori cu răni, ori cu unele părţi ale trupului lipsă, din 
prigoane” (Prof. Nicolae Chiţescu, De Chatholicae Ecclesiae Unitate, p. 448, nota 63). 

492 Această expresie este aşezată de Sfântul Părinte în contextul fidelităţii desăvârşite 
prin care se leagă credinciosul de trupul eclesiastic. El numeşte Biserica „Mireasa lui 
Hristos, curată şi neprihănită”, care „nu poate fi adulteră, cunoaşte o singură casă, cu 
castă pudoare păzeşte jurământul unui singur pat. Ea ne păstrează lui Dumnezeu, ea 
rezervă împărăţia Domnului pentru fiii ei. Cine se desparte de Biserică şi se uneşte 
cu alta îşi calcă promisiunile faţă de Biserică, şi cine părăseşte Biserica lui Hristos 
nu va avea răsplată de la Hristos, căci devine un străin, un profan, un duşman. Cine 
nu are ca mamă Biserica nu poate avea pe Dumnezeu ca tată” (De Chatholicae 
Ecclesiae Unitate, cap. VI, p. 438-439). 

493 Adrian Boldişor, Importanţa şi actualitatea dialogului interreligios pentru lumea con¬ 
temporană: istorie, perspective, soluţii, Ed. Mitropolia Olteniei, Craiova, 2015, p. 168. 

viaţa Bisericii, este cu adevărat condamnat? Bineînţeles că nu. Cu atât 
mai puţin că dacă cineva se află în Biserică, este cu siguranţă mântuit. 
După cum Fericitul Augustin a remarcat cu înţelepciune: «Câte oi care 
astăzi sunt înăuntru, vor fi afară, şi câţi lupi care acum sunt afară, 
atunci vor fi înăuntru /». 494 De vreme ce nu este o separare între Biserica 
«văzută» şi cea «nevăzută», pot exista astfel membri ai Bisericii care nu 
sunt atât de vizibili, a căror lucrare este cunoscută numai de Dumnezeu. 
Dacă cineva este mântuit, trebuie să fie într-o oarecare măsură membru 
al Bisericii, însă în ce fel nu am putea spune”. 495 

Pentru noi rămâne normativ punctul de vedere al părintelui 
profesor Dumitru Stăniloae, pe care îl considerăm în această problemă 
mult mai lămuritor. El pleacă de la ideea că „existenţa Bisericilor nu 
înseamnă că Dumnezeu Şi-a restrâns lucrarea numai în cadrul lor. Fiul 
lui Dumnezeu, spune el, S-a întrupat, asumând o natură umană care 
nu era încă Biserică. Noul Testament ne istoriseşte apoi de cazuri când 
Dumnezeu lucrează asupra oamenilor în mod direct, fără mijlocirea 
predicii Apostolilor, adică a Bisericii (sutaşul din Evanghelie, Saul, 
Comeliu etc.). Sfântul Apostol Pavel şi experienţa generală ne confirmă 
că Dumnezeu îşi exercită judecata Sa şi asupra celor ce nu fac parte 
din Biserică, atunci când nu împlinesc voia Lui înscrisă în inima lor 
(Romani 1, 18-22; 2, 14)”. 496 Nu poate fi vorba nici pe departe de o 
excludere a celor ce sunt în afara vieţuirii canonice şi sacramentale 
pe care o generează Trupul tainic al Domnului, care este Biserica. 

Sfântul Ciprian apără această identitate şi mărturiseşte necesitatea 
ei. El vorbeşte în contextul necesităţilor pastorale cu care se confrunta. Cei 
care părăsiseră Biserica şi doreau să se reîntoarcă, trebuiau să conştienti¬ 
zeze valoarea sacramentală a lucrurilor. Pentru cei ce erau acum „ extrci 
Ecclesicim ”, el lasă loc să vină şi să se împreuneze în mod concret şi real 
cu Mântuitorul Fbistos. Ţine de asemenea cont de această dinamică a 
lucrării harice, însă accentuează tot mai mult finalitatea soteriologică. lată, 
prin urmare, de ce această problematică de substrat teologic este atât de 


494 „How many sheep there are without, how many wolves within!”/„Quam multae oves 
foris, quam mulţi lupi intus!” (Augustin, Omilii la Ioan , 45, 12). 

495 Kallistos Ware, The Orthodox Church, third Edition. New York: Penguin Books, 
1993, p 123. 

496 Pr. prof. Dumitru Stăniloae, Coordonatele ecumenismului din punct de vedere ortodox, 
în Revista „Ortodoxia”, nr. 4/1967, p. 527-528. 

dezbătută astăzi, când se vorbeşte tot mai mult despre „ importanţa şi ne¬ 
cesitatea dialogului interreligiospentru lumea contemporană ”. 497 

Caecilius Firmianus Lactanţiu (cca. 240 - cca. 320) reprezintă, 
de asemenea, una dintre cele mai proeminente figuri ale apologeticii 
patristice de limbă latină. Originar din Africa romană, el s-a născut la 
mijlocul secolului al 111-lea din părinţi păgâni. A studiat temeinic 
retorica, fiind ucenicul lui Arnobius cel Bătrân din Sicca. Nu a reuşit 
niciodată să pledeze în forum ca avocat sau jurist, neavând talent 
oratoric. S-a remarcat însă ca profesor, predând mai întâi retorica în 
Cartagina şi chiar la Nicomidia, în Bithynia, pe atunci capitala Impe¬ 
riului de Răsărit, unde a fost solicitat personal de Diocleţian. Convertirea 
la creştinism a venit în Bithynia, fiind impresionat de chinurile la care 
erau supuşi creştinii. Personal descrie acest moment, socotindu-1 crucial 
pentru viaţa şi opera sa. „Pe când, chemat fiind, predam disciplinele 
oratorice în Bithynia , cum se întâmpla ca în acelaşi timp să fie nimi¬ 
cit templul lui Dumnezeu, au apărut doi inşi în acelaşi loc, lovind în 
adevărul care şi aşa zăcea la pământ” fi* El descrie aici începutul 
prigoanei împotriva creştinilor, arătând pe cei doi păgâni, un filosof 
şi un jurist, care citiseră decretul imperial anticreştin în piaţa publică. 
„Astfel, împins de impietatea lor plină de trufie, dar şi de conştiinţa 
adevărului însuşi - dacă nu chiar de Dumnezeu, după câte se pare - 
am luat asupra mea această misiune, ca prin toate puterile talentului 
meu să resping acuzaţiile îndreptate împotriva dreptăţii”. 499 

Din cauza convingerilor sale, el a fost îndepărtat de la catedră. 
Această stare de fapt, „forţată sau nu, a fost cauza unor grave lipsuri 
materiale, deoarece activitatea scriitoricească nu era rentabilă. Primele 
sale scrieri din această perioadă, de după 303, au fost lucrări de apologe¬ 
tică creştină: « Despre opera creatoare a lui Dumnezeu» (303 sau 304, în 


497 Valoarea perpetuă a dialogului interreligios a reprezentat pentru teologie „ partea integran¬ 
tă”, prin intermediul căreia creştinii au putut argumenta, „în cadrul discuţiilor cu cei de alte 
credinţe şi ideologii, calitatea omului de „chip” care tinde spre „asemănarea” cu Dumnezeu, 
fiind creat şi trăind pe pământ ca persoană unică şi liberă. .Adevăratul dialog are loc în pro- 
tunzimea personală ultimă a partenerilor şi, ca atare, devine un fenomen uman. El aparţine 
persoanei care se descinde pentru a fi înţeleasă şi dă mărturie pentru a face pe alţii să înţelea¬ 
gă... Contestat de unii, neglijat de alţii, adesea neînţeles şi de multe ori uitat, dialogul reprezin¬ 
tă centrul vieţii noastre creştine, având un trecut ce este la fel de vechi ca şi credinţa noastră” 
(Adrian Boldişor, Importanţa şi actualitatea dialogului interreligios, p. 7-8). 

498 Divinae Institutionae (DI), 5, 2, 2; trad. de Petru Pristos, p. 213. 

499 DI, 5,4, l;p. 217. 

care adeziunea la creştinism nu este totuşi explicată) şi, mai ales, « Insti¬ 
tuţiile Divine» (304-313). Din această perioadă datează, cel mai probabil, 
poemul cripto-creştin «Desprepasărea Pheonix» (303-304)”. 500 

Mai târziu, cel mai probabil pe la 310, Lactanţiu şi-a reluat activi¬ 
tatea de profesor, fiind angajat de Sfântul Constantin cel Mare ca dascăl 
pentru fiul său Crispus, la Trier, în Galia. 501 In vremea şederii sale la 
curtea împăratului, a manifestat o intensă influenţă legislativă. Cât de 
departe a ajuns însă nu se ştie, fiind generate doar speculaţii în acest sens. 
Data morţii sale rămâne incertă. Faima sa a rămas o certitudine în con¬ 
textul epocii sale, până în perioada Renaşterii. Ieronim l-a numit „cel 
mai elocvent om al timpului său, comparându-1 cu înţeleptul Cicero; 
tratatele sale au fost sinteze ale gândirii lui Cicero... Ieronim îşi exprimă 
totodată admiraţia faţă de felul în care Lactanţiu îşi foloseşte elocinţa, 
aceasta reieşind cu prisosinţă din lucrarea Instituţiile Divine. într-o scri¬ 
soare adresată lui Paulin de Nola, tot Ieronim spune că acesta şi-a com¬ 
bătut oponenţii cu uşurinţă (facile aliena destruxit ) şi a scris cu tărie 
împotriva păgânilor (contra gentes scripsit fortissimo )”, 502 

Din opera marelui apologet latin s-au păstrat doar lucrările 
cu conţinut creştin. Toate scrierile sale se evidenţiază în primul rând 
prin fmmuseţea stilului lingvistic. Prima în semnare apologetică a fost 
„De oficio Dei ” (Despre lucrarea lui Dumnezeu, 303-304), destinată 
elevului său Demetrian. In cele 20 de capitole, Lactanţiu ia poziţie 
faţă de unele concepţii ale filosofiei păgâne, care nesocoteanu „trupul 
şi sufletul omenesc şi trăgeau concluzii din defectele acestora, împotriva 
concepţiei teist-antropocentrice”. 503 In contrapondere, el prezintă „geneza 
făpturii umane, dând detalii despre suflet şi trup, de la crearea acestuia 
de către Dumnezeu”. 504 

Lucrarea „ Despre Instituţiile Divine ”, alcătuită în şapte cărţi, a 
fost finalizată în anul 313, în scopul de a respinge atacurile filosofiei 


500 Dragoş Mârşanu, „Studiu introductiv” la lucrarea lui Lactanţiu, Despre moartea perse¬ 
cutorilor, ediţie bilingvă, trducere de Cristian Bejan, Ed. Polirom, Bucureşti, 2011, p. 21. 

501 în această perioadă concepe lucrarările ,JDespre Instituţiile Divine” şi „ Despre 
moartea persecutorilor” (cca. 313-315), urmate de „Despre mânie” (cca. 316) şi de 
,ppitomul Instituţiilor Divine” (320). A intenţionat să scrie, însă nu a făcut-o până la 
urmă, lucrări împotriva evreilor. 

502 Anthony Bowen and Peter Gamsey, Introduction at Lactantius, Divine Institutes, transla- 
tion by Anthony Bowen and Peter Gamsey, Liverpool, University Press, 2013, p. 4. 

503 Arhid. prof. dr. Constantin Voicu, Patrologie, voi. I, p. 280. 

504 Remus Rus, Dicţionar enciclopedic..., p. 485. 

păgâne asupra creştinismului. Temele pe care le dezvoltă aici tratează 
de la valorile religiei creştine, dreptate, adevărata cinstire şi adevărata 
credinţă, culminând cu perspectiva eshatologică a doctrinei Bisericii. 
Foloseşte destul de puţin Sfânta Scriptură, aducând argumente din 
profetismul păgân şi din literatura hermetică. Citatele biblice, de care 
totuşi se ajută, corespund celor folosite de Sfântul Ciprian în lucrarea 
sa „ De Testimonia” . în ceea ce priveşte specificul lucrării, trebuie 
menţionat că în primele trei cărţi, el foloseşte un proeminent ton polemic, 
conchizând că „toate cultele politeiste şi filosofiile păgâne îl îndepăr¬ 
tează pe om de Dumnezeu, în loc să-l edifice”. în următoarele patru 
cărţi, autorul afirmă în mod direct „temeiurile credinţei creştine”. 505 

In scrierea „De im Dei” („Despre mânia lui Dumnezeu ”, cca. 314), 
Lactanţiu critică pornirile filosofilor epicurei şi stoici de a eluda „mânia 
dumnezeiască”. El socotea că astfel de gândire ar vicia providenţa şi 
implicit existenţa lui Dumnezeu, întrucât în grija lui faţă de om, Atotţiitoml 
„se lasă mişcat până la mânie împotriva celor ce săvârşesc răul. Cine 
iubeşte pe cei buni, îi urăşte pe cei răi. Nimeni nu iubeşte viaţa fără a urî 
moartea. Mânia lui Dumnezeu poate fi îmblânzită, deşi mânia Lui 
rămâne veşnică faţă de cei ce păcătuiesc veşnic”. 506 

Apologetica lactanţiană din perioada post-persecutorie se comple¬ 
tează prin lucrarea „De mortibus persecutorum ” („Despre moartea 
persecutorilor” - DMP), scrisă la cca. 316. A fost începută în Răsărit, 
în Bithynia, şi a fost finalizează în Apus, în Galia. în cuprinsul acestei 
scrieri, apologetul latin descrie situaţii şi speţe recente epocii sale, folosind 
abundent operele lui Suetoniu, Decius, Valerian şi Aureliu. „Selecţia pri¬ 
gonitorilor, care au precedat persecuţia diocleţiană este, pe alocuri, dificil 
de înţeles, deoarece este evident că nu a contat doar relaţia acestora cu 
creştinii... De asemenea, modul concret în care împăraţii au murit (violent 
sau nu) l-a putut determina pe Lactanţiu să aleagă între un împărat sau, 
dimpotrivă, altul”. 507 Lucrarea lui Lactanţiu reprezintă, în fapt, o 
justificare a echităţii faţă de Adevărul creştin, cu scopul de a arăta temei¬ 
nicia sa, comparativ cu deşertăciunile lumii. Mărturisirea lui Lactanţiu 


505 Claudiu T. Arieşan, „Studiu introductiv” la Lactantius, Instituţiile divine, traduce¬ 
re şi note de Petru Pristol, cuvânt înainte de IPS Nicolae Comeanu, Ed. învierea, 
Timişoara, 2004, p. 9. 

506 Remus Rus, Dicţionar enciclopedic..., p. 484-485; New Chatolic Encyclopedia, 
Second Edition, voi. 8, Ed. Tomson & Gale, p. 274. 

507 Dragoş Mârşanu, Studiu introductiv..., p. 29-30. 

devine astfel un rezumat a ceea ce au generat înaintaşii săi, de data aceasta 
întemeiat pe curajul unei libertăţi meritate. 

Pentru a evidenţia specificitatea apologeticii sale , ne vom opri 
asupra lucrării „Despre Instituţiile Divine ”, Lactanţiu oferă aici o 
adevărată sinteză a gândirii sale teologale, folosindu-se de cele mai 
importante repere ale mărturisirii sale. Atitudinea polemică pe care o 
afişează cel mai adesea se completează cu justificări oneste faţă de 
subiectele pe care le dezvoltă. Cea de a Ill-a carte a lucrării sale oferă 
astfel o „critică” pertinentă asupra filosofiei păgâne, făcând dintr-însul 
„cel dintâi scriitor creştin de limbă latină care încearcă o luptă făţişă, 
amănunţită şi sinceră cu aceasta”. 508 El pleacă de la invocarea conceptu¬ 
lui de adevăr, despre care spune că trebuie să fie „simplu şi fără zorzoane, 
să fie mai puternic, fiind el însuşi împodobit de la sine”. 509 De vreme ce 
toate realităţile mântuitoare sunt transmise prin descoperire dumnezeiască, 
„meditaţiile filosofilor sunt rătăciri”. Aceste false realităţi trebuiesc lă¬ 
murite „prin argumente, ca nu cumva cineva, sedus de numele veritabil 
al filosofiei sau prins de strălucirea unei elocvenţe deşarte să prefere cele 
omeneşti în locul celor divine”. 510 Dincolo de mândria filosofilor şi a 
oamenilor de ştiinţă, Lactanţiu aşază smerenia şi autoevaluarea onestă, 
întărită de credinţa în Dumnezeu. Prin urmare, el socoteşte că „înţelep¬ 
ciunea este a nu crede că ştii toate, pentru că acesta este privilegiul lui 
Dumnezeu, dar nici a afuma că nu ştii nimic, pentru că acesta este desti¬ 
nul animalelor”. 511 Alături de înşelăciunile filosofiei, apologetul latin 
aşază şi pe cei care s-au făcut pătaşi acestora. Fără legătură cu cele du¬ 
hovniceşti, cugetările celor mai mulţi dintre ei nu caută virtutea şi nici 
adevărul. „Puţin contează ştiinţa în întâmpinarea binelui şi în evitarea 
răului, dacă nu e prezentă şi virtutea. Mulţi filosofi, deşi dezbăteau pro¬ 
blema binelui şi a răului, au trăit altfel decât recomandau - constrânşi 
fiind de natură - pentru că au fost lipsiţi de virtute. Virtutea asociată 
cunoaşterii înseamnă înţelepciune ”. 512 


508 p r p ro f. i oan G. Coman, Probleme de filosofic şi literatură patristică, p. 103. 

509 DI, Cartea III, 1,3. 

510 DI, Cartea III. 1, 11. 

511 DI, Cartea III, 6, 14. 

512 Lactanţiu oferă aici lista completă a filosofilor care nesocoteau valoarea virtuţii 
în cugetările lor. El îi combate astfel pe teoreticienii principali ai moralei filosofice: 
Episcut, Aristip, peripateticii şi stoicii. Cu toţii afişau o atitudine formală asupra 
celor pe care le spuneau celorlalţi (I.G. Coman, Probleme de filosofic şi literatură 
patristică, p. 108; DI, Cartea III, 8, 1-31). 

După ce face o critică aspră filosofilor păgâni, Lactanţiu evi¬ 
denţiază „raportul dintre înţelepciune şi religie”. „ Binele suprem nu 
este decât religia ”, ca posibilitate unică şi specifică omului de a înţe¬ 
lege divinul. 513 „în ce caz înţelepciunea se uneşte cu religia? se 
întreabă Lactanţiu. Atunci când e adorat un singur Dumnezeu, când 
viaţa şi orice luptă sunt raportate la o singură căpetenie şi la o singură 
culme şi, în fine, când învăţătorii înţelepciunii şi preoţii lui Dumnezeu 
sunt identici, adică aceleaşi persoane”. 514 Pe această linie, el conchide că 
„înţelepciunea creştină este singura înţelepciune”. întrucât a reuşit să 
facă oamenii mai buni, mai virtuoşi, sophia christiana depăşeşte cu mult 
sophia prophana. Ea îi sfinţeşte pe toţi şi este universal valabilă, deve¬ 
nind astfel „o forţă care desăvârşeşte şi măntuieşte lumea ”. 515 

Dincolo de critica pe care o aduce filosofiei profane, Lactanţiu 
nu uită să arate şi folosul ei. Marele dezavantaj al sofiei antice rămâne 
împărţirea adevărului prin disiparea lui în numeroase curente, miş¬ 
cări şi abordări conceptuale. în totalitatea filosofilor se găseşte totali¬ 
tatea adevărului. Platou, de pildă, a zis că „lumea a fost creată de 
Dumnezeu: acelaşi lucru îl spun şi profeţii şi poemele sibiliene. Gre¬ 
şesc, prin urmare, aceia care au pretins că universul a luat naştere de 
la sine sau prin unirea atomilor, pentru că un lucru aşa de mare, aşa 
de împodobit şi aşa de măreţ n-a putut lua naştere şi n-a putut fi 
orânduit şi armonizat fără un creator preaînţelept... Stoicii afirmă că 
lumea şi toate câte sunt în ea au fost făcute pentru oameni: acelaşi 
lucru ne învaţă şi pe noi Sfintele Scripturi. A greşit, prin urmare, 
Democrit când a crezut că oamenii au ieşit din pământ ca nişte vier- 
mişori, fără creator şi fără raţiune. Motivul creării omului este o taină 
dumnezeiască pe care Democrit, neputând să o afle, a redus viaţa 
omenească la nimic. Aristot a susţinut că oamenii se nasc pentru 
câştigarea virtuţii: acelaşi lucru ne învaţă şi ne îndeamnă şi pe noi 
profeţii... Stoicul Zenon a învăţat că este iad şi că sălăşluirile celor 
evlavioşi sunt despărţite de ale celor nelegiuiţi, că cei dintâi locuiesc 
în regiuni liniştite şi plăcute, iar cei de al doilea ispăşesc pedepse în 
locuri întunecoase şi în îngrozitoare prăpăstii noroioase: acelaşi lucru 
ni-1 arată şi nouă profeţii... în concluzie, filosofii au atins întreg ade- 


513 DI, Cartea III, 10, 1. 

514 DI, Cartea IV, 3, 6-7. 

515 1.G. Coman, Probleme de filosofie şi literatură patristică, p. 123. 

vărul şi tot misterul religiei divine, dar combătându-se unii pe alţii, 
n-au putut să apere ceea ce au găsit, atât pentru că raţiunea nu 
aproba pe fiecare dintre ei, cât şi pentru că n-au putut aduna într-o 
supremă sinteză adevărurile pe care le întrezăriseră” fi 6 

Valoarea apologeţilor latini a fost împărtăşită peste veacuri prin 
aceste mărturisiri scrise, în care regăsim deopotrivă concreteţea argu¬ 
mentului teologic, spiritul polemic şi evaluarea onestă a realităţilor 
contemporane. Tonul practic şi spiritul moderat oferă avantajul unei 
deschideri sigure faţă de teologia contemporană. De la noţiuni de ordin 
juridic, la evidenţe socio-moralizatoare şi până la argumente de mare 
fineţe teologică, acest filon de teologie oferă resurse inepuizabile pen¬ 
tru a defini realităţile actuale. Aceasta întrucât multe din speţele tratate 
în acele timpuri sub aspect apologetic sunt valabile şi astăzi. Pe de altă 
parte, dacă ar fi să vorbim despre o metodologie specifică apologeţilor 
latini, am rămâne cu siguranţă asupra aspectului practic al operelor 
acestora. De la Tertulian la Minucius Felix, de la Sfântul Ciprian la 
Lactanţiu, lucrarea mărturisitoare a Bisericii Apusene a avut în vedere 
evidenţierea Adevărului înomenit, singura realitate indispensabilă 
metamorfozelor religioase prin care a trecut persoana umană. 

V.5. Specificul apologeticii de limbă siriacă 

Teologia siriacă a cunoscut o dezvoltare cu totul aparte în de¬ 
cursul primelor veacuri creştine. Acest important filon al Bisericii 
creştine s-a remarcat printr-o lucrare apologetică intensă, promovată 
mai mult prin simboluri şi imagini biblice şi mai puţin prin concep¬ 
tualizări şi termonologii filosofice. Grefată pe vechea tradiţie arama- 
ică, teologia siriacă în întregul moştenirii sale 517 se remarcă dintru 
început ca un veritabil „ vehicul pentru creştinătatea primară ”. 518 


516 DI, Cartea VII, 7, 8-14. 

517 Vezi aici Ioniţă Apostolache, „The Syriac Theological Heritage in the Context of 
the Christological Controversies from the First Christian Centuries”, în The Christi- 
an Paradigm of a United Europe. Theology and Mystique in the Work ofSaint Cyril 
of Alexandria, Ed. Mitropolia Olteniei, Craiova, 2015, p. 212-226. 

518 „Creştinismul a folosit limba siriacă drept vehicul pentru mesajul şi doctrina 
Bisericii, aşezând această formă de mărturisire în uzul propriu” - Vezi: Hendrik Jan 
Willem Drijvers, “Syrian Christianity and Iudaism”, in J. Lieu - J. North - T. Rajak 
(edd.), The Jews Among Pagans and Christians. In the Roman Empire (London - 
New York 1992) p. 126; cf. also Lucas Van Rompay, “The East (3): Syria and Me- 

Totodată, contextul interacţiunii dintre specificul semitic şi influenţele 
greceşti este foarte important pentru a înţelege maniera promovării 
adevărului de credinţă şi implicit a formării doctrinei hristologice. 519 
Interacţiunea dintre teologia de limbă greacă şi cea de limbă siriacă a 
devenit o certitudine abia în secolul al IV-lea. Din acest moment, 
apologetica creştină din acest areal se îmbogăţeşte cu traduceri, lu¬ 
crări şi mai ales cu experienţa unei mărturisiri încercate faţă de opre¬ 
siunea păgână. Acest lucru este, de asemenea, valabil şi pentru apo¬ 
logetica de limbă greacă. Traducerile greceşti din opera Sfântului 
Efrem Şirul, realizate în această perioadă, au respectat pe cât se poate 
varianta originală. Pe de altă parte, lucrarea teologică a lui Teodor de 
Mopsuestia şi Diodor de Tars s-a făcut cunoscută pe deplin în mediul 
grecesc, deopotrivă cu numeroase texte liturgice din tradiţia siria¬ 
că. 520 Un rol foarte important în această dinamică l-au avut şcolile 
teologice de la Edesa şi Antiohia, cele două centre care au generat 
nucleul apologeticii siriene. De aici au pornit cei mai de seamă măr¬ 
turisitori ai creştinismului sirian. 

Oraşul Edesa, aşezat nu departe de Antiohia, a fost, conform 
unei vechi tradiţii, locul în care a păşit pentru prima dată Apostolul 
Addai. A venit aici din îndemnul Sfântului Apostol Toma, pentru a 
împlini promisiunea pe care Mântuitorul Hristos a făcut-o regelui 
Abgar al Edesei. 521 Pornind de aici, tradiţia despre care aminteam 


sopotamia,” in S. Ashbrook Harvey - D. G. Hunter (edd.), The Oxford Handbook of 
Early Christian Studies (Oxford 2008), p. 366; Bawai Soro, The Church ofthe East. 
Apostolic & Orthodox, San Jose, CA, 2007, p. 100. 

519 „începând cu secolul al V-lea creştinismul de limbă siriacă a devenit în principal 
al doilea după cel de vorbitor de limbă greacă. Dc aceea, începuturile existenţei sale 
şi lucrarea sa teologică nu pot fi trecute cu vederea în studierea originilor Bisericii” 
(Leslie William Barnard, The Origins and Emergence of the Church in Edessa 
during the First Two Centuries A.D., in „Vigiliae Christianae”, no. 22/1968, p. 175). 

520 Sebastian Brock crede că acest schimb a început să se manifeste din perioada apologetu¬ 
lui Taţian, devenind vizibil mai cu seamă la începutul secolului al patrulea (vezi: Sebastian P. 
Brock, Syriac Culture, 337-425, in „Cambridge Ancient History” (CAH) XIII, p. 717). 

521 După o veche tradiţie, Abgar V. Uchama, cel de al cinsperezecea rege al Edesei, 
îmbolnăvindu-se, i-a cerut Mântuitorului să-l tămăduiască. Aşa se face că, înainte de 
înălţarea Sa la ceruri, Domnul l-a trimis pe Tadeu (Toma), unul din cei 12 Apostoli, 
să împlinească dorinţa regelui sirian. Tadeu a venit în Edesa împreună cu Addai şi a 
împlinit porunca Mântuitorului. Faptele sunt redate de Eusebiu de Cezareea, care a 
preluat această întâmplare din arhivele bibliotecii din Edesa (vezi aci: N. Cartojean, 
Cărţile populare în literatura română, Bucureşti, 1947, voi. II, pp. 167 - 174, în 

mai devreme reclamă originile timpurii ale creştinismului din această 
cetate, aşezând activitatea mărturisitoare a Apostolului Adai imediat 
după evenimentul învierii şi înălţării la cer a Domnului. Realitatea 
acestei stări de fapt a devenit normativă pentru edesieni, găsindu-se 
expusă pe larg în lucrarea „Doctrina lui Addai”. 522 Mai mult, această 
importantă „mărturisire de credinţă” reprezintă prima proclamaţie 
scrisă a întemeierii Bisericii din Edesa. în acest fel se conturează 
zorii credinţei creştine în acest binecuvântat oraş, născându-se aici un 
adevărat focar de teologie şi viaţă creştinească autentică. 

în vremea avangardei stăpânirii romane, Edesa a devenit punc¬ 
tul de delimitare între creştinismul în formare şi păgânismul ancestral, 
descoperit cu precădere în ethosul Imperiului Persan. 523 în vremea 
împăratului Sapur al 11-lea, Biserica siriacă a născut aici primii săi 
martiri. Un aspect foarte important rămâne faptul că, dincolo de in¬ 
fluenţele elenizatoare, care deveniseră tot mai prezente în întreaga 
Sirie, 524 Edesa şi-a păstrat caracterul semitic în cultură şi implicit în 
teologie. 525 în plan apologetic, un exponent al acestui specific îl con¬ 
stituie episcopul Afraate, cel supranumit „înţeleptul persan”. El ră¬ 
mâne fidel tradiţiei lingvistice şi spiritului siriac de teologhisire, de 
vreme ce majoritatea conaţionalilor săi luaseră contact cu literatura 
greacă. 526 Din acest punct de vedere, putem socoti Şcoala de teologie 
din Edesa drept o punte de legătură dintre caracterul semitic al teolo¬ 
giei siriene şi influenţele greceşti, exprimată cel mai adesea intr-un 
stil conceptual şi descriptiv. 527 


Eusebiu de Cezareea, Scrieri. Partea I. Istoria Bisericească. Martirii din Palestina , 
traducere, studiu, note şi comentarii de Pr. prof. T. Bodogae, Ed. IBMBOR, Bucureşti, 
1987, p. 60; J. Tixeront, Les Origines de L ’Eglise d’Edesse et la Legende d’Abgar. 
Etude critiquie suivie de deux texte orientaus inedites. Paris. 1888, p. 20). 

522 George Phillips, The Doctrine of Addai, the Apostle , now first edited in a comple¬ 
te form in the original Syriac with an English translation and notes, London, 1876. 

523 Van Rornpay, The East. .., p. 366. 

524 Drijvers, Syrian Christianity..., p. 125. 

525 Drijvers, Syrian Christianity..., 139. 

526 Sebastian Brock, Greek and Syriac in Late Antique Syria, Cambridge University 
Press, 1994, p. 157. 

527 In studiul său, „The Rise of Christian Thought/Ridicarea gândirii greceşti”, sirologul 
britanic Sebastian Brock oferă lămuriri preţioase cu privire la moştenirea teologică a 
Şcoalii din Edesa. „începând din secolul al IV-lea puteam spune că avem o imagine 
conturată asupra creştinismului din Edesa. Astfel, la mijlocul acestui veac, se remar¬ 
că aici primul teolog de renume, în persoana lui Eusebiu de Emesa. Asemenea lui 

Notorietatea culturală a Antiohiei, capitala Siriei Romană, accede 
în timp până la anul 300 î.Hr. Originile teologice şi implicit specificul 
apologetic al acestei măreţe citadele antice se leagă strâns de influenţele 
filosofiei greceşti, nelipsind totodată specificul tradiţiei aramaice. 528 In 
perioada de înflorire a Bisericii, Şcoala din Antiohia a înscris nume de 
rezonanţă în lista teologilor şi apologeţilor din primele veacuri: Diodor 
de Tars, Teodor de Mopsuestia, Sfântul loan Hrisostom, Fericitul Teo- 
doret de Cir etc. Preocuparea principală a lucrării mărturisitoare din 
Antiohia Siriei a fost legată de persoana Mântuitorului FIristos, Fiul lui 
Dumnezeu înomenit. în acest sens, părinţii acestei comunităţi au pro¬ 
movat o interpretare cu specific literar, accentuând îndeosebi latura bi¬ 
blică şi istorică a omenităţii Mântuitorului. In felul acesta, teologii anti- 
ohieni au încercat să contracareze erezia lui Apolinarie, care susţinea 
prezenţa Logosului dumnezeiesc în natura umană prin actul întrupării, 
devenind astfel „o unitate compusă în formă omenească”. 529 Din acest 
considerent, perspectiva teologilor antiohieni însuma o profundă textură 
polemică. Atât Diodor de Tars, cât şi Teodor de Mopsuestia, erau preo¬ 
cupaţi să „combată numeroasele erezii ale timpului şi în special pe cea a 
lui Apolinarie, care nega faptul că Mântuitorul Hristos ar fi avut minte şi 
suflet omenesc. Spre a-1 contracara pe Apolinarie, amândoi, Diodor şi 
Teodor, au subliniat foarte mult omenitatea perfectă şi completă a 
Domnului. Demersul lor a conturat în cele din urmă întregul specific 
doctrinar al hristologiei antiohiene, care distingea foarte clar naturile 
dumnezeiască şi omenească ale Mântuitorului. Pe de altă parte, tradiţia 


Bardesanes, Eusebiu împărtăşea o cultură bivalentă, siriacă şi greacă, însă, se deose¬ 
bire de Bardesanes, el a scris numai în greacă. Mult mai cunoscut este contemporanul 
mai tânăr al lui Eusebiu, imnograful şi teologul Efrem de Nisibe, care a venit în Edesa la 
anul 363, ca refugiat, petrecând aici ultimii zece ani ai vieţii sale... Tot aici, însă 
ceva mai târziu, se remarcă şi imnograful Iacob de Sarug (care a murit în anul 521). 
El a închinat o întreagă omilie în versuri Sfântului Efrem. S-a remarcat totodată ca 
povăţiutor şi învăţător al creştinelor evlavioase, cărora le-a alcătuit numeroase imne 
spre cântare” (Idem, The Rise of Christian Thought. II - The Theological Schools of 
Antioch, Edessa, and Nisbis , in H. Badr (ed.), “Christianity. A History in the Middle 
East”, Beirut, 2005, p. 151). 

528 S.P. Brock, The Rise of Christian Thought, p. 143. 

529 p ro f un i v . dr. Irineu Popa, Iisus Hristos este Acelaşi, ieri şi azi şi în veac, Ed. 
Mitropolia Olteniei, Craiova, 2010, p. 207-208; Henry Chadwrik, The Church in 
Ancient Society. From Galilee to Gregory the Great, Oxford University Press, New 
York. 2001, p. 518-519. 

hristologiei alexandrine (bazată îndeosebi pe opera Sfântului Chirii) 
privea întruparea dintr-o altă pespectivă, arătând că: unirea celor două 
naturi s-a făcut în unica persoană a Mântuitorului Hristos, Logosul 
dumnezeiesc devenind om adevărat. în felul acesta s-ar putea spune că 
tradiţiile hristologice antiohiene şi alexandriene au avut încă de la înce¬ 
put două puncte de diferenţă: antiohienii porneau de la lisus cel istoric 
(adică de la omenitatea Sa), de vreme ce alexandrinii începeau Logosul 
sau Cuvântul dumnezeiesc (adică de la dumnezeirea Sa)”. 530 

V.5.1. Teologia siriacă după Sinodul de la Calcedon 

După pacea constantiniană, latura romană a Siriei se deschide 
tot mai mult dialogului cu filonul grecesc, dezvoltând o teologie 
dinamică prin care se fac cunoscute tot mai mult însemnările Sfântului 
Effern, ale Sfântului loan Gură de Aur şi ale doctorilor antiohieni. 
Din nefericire însă, latura persană a acestui teritoriu a rămas încă sub 
jugul persecuţiilor, 531 generând o apologetică martirică, grefată pe 
specificul simbolistico-mistic. Din secolul al V-lea şi până în secolul 
al VH-lea cele două extremităţi ale Bisericii Siriene, până acum dife¬ 
renţiate de contextul politic, s-au adâncit într-o ruptură de ordin doc¬ 
trinar. Aşa se facă că, analizând această problematică pe filieră doc¬ 
trinară, în special legat de cele două firi şi voinţe ale Mântuitorului 
Hristos, dumnezeiască şi omenească, ajungem la adevăratul motiv al 
scindării creştinismului răsăritean. 532 începând de la Calcedon (451), 


530 S.P. Brock, The Rise of Christian Thought, p. 148. 

531 Amintim aici demersul sângeros al regelui Sapur al II-lea, care a trecut prin sabie 
pe toţi creştinii care refuzau să îmbrăţişeze Zoroastrismul (Robert R. Phenix jr. and 
Cornelia B. Horn, Syriac Speaking Churches: Their Origin and History to the 
Eighteen Century, in „Buletin od Royal Institute for Inter-Faith Studies 7, no. 
2/2005, p. 12). „Dezvoltarea majoră a Bisericii Creştine în Imperiul Roman după 
Edictul de la Mediolanum, notează Winkler, la fel şi controversa ariană soluţionată 
la Nicea (325) nu au avut ecou în Biserica Siriacă din Imperiul Persan. Dimpotrivă, 
sub părţi atitudinea faţă de creştini a fost una de toleranţă, sub sasanizi persecuţiile 
izolate pe motiv de apostazie de la zoroastrism, pe când în vremea împăratului Sapur 
al II-lea acestea au atins apogeul” (D. W. Winkler, The Church of the East. A conci¬ 
se history, London - New York, 2003, p. 11; Bawai Soro, The Church of the East. 
Apostolic and Ortodox , Adiabene Publications, San Jose (SUA), 2007, p. 146). 

532 „Din nefericire, afirmă IPS Prof. Dr. Irineu Popa, cu toate precauţiile luate de sinod, 
Calcedonul n-a adus pacea în Biserică. Dacă Occidentul rămâne în mare parte fidel 
definiţiei dogmatice, foarte curând în Orient a apărut o reacţie ostilă care va dura până 
azi. Deci, aceia care interpretau fonnula Sfântului Chirii în sens opus celor două firi, 

problematica hristologică a generat cele trei biserici vechi siriene: 
Biserica de Răsărit, Biserica Ortodoxă Siriacă şi Biserica Maronită. 
Pe fondul acesta, „conflictele frecvente dintre Bisericile de limbă 
greacă din Imperiul Bizantin şi Bisericile Siriene au accentuat şi mai 
mult criza creştinilor sirieni din califatul arab, începând cu anul 630. 
Ca rezultat al acestor neînţelegeri de ordin doctrinar, bisericile s-au 
anatematizat una pe cealaltă, refuzând comuniunea euharistică reci¬ 
procă a credincioşilor în cadrul Sfintei Liturghii”. 533 

Perioada post-calcedoniană a generat astfel momentul crucial în is¬ 
toria Bisericii Siriene. în felul acesta, Imperiul Roman de Răsărit a fost 
împărţit în două: cei care acceptau învăţătura Sinodului de la Calcedon 
(calcedonieni ) şi cei care au respins-o ( ne-calcedonieni ). Ambele părţi au 
invocat spiritul ortodox: primii devenind cunoscuţi drept „Greco- 
Ortodocşi” sau Biserica „Melchită”, de vreme ce ultimii au preluat denu¬ 
mirea de „Ortodocşi Sirieni ”. 534 Nu trebuie uitate aici nici încercările de 
reconciliere doctrinară a celor două biserici. împăraţii bizantini au depus 
astfel eforturi î ns emnate pentru „a atrage pe monofiziţi la dreapta credinţă, 
silindu-i uneori pe ortodocşi la diferite concesii de ordin doctrinar. Printre 
aceştia se numără şi împăratul Zenon, cu faimosul său Henoticon, care 
declara că Mântuitorul Hristos e unul, anatematizând atât pe Nestorie, cât 
şi pe Eutihie, dar rupând bunele relaţii dintre Răsărit şi Apus. 535 Schisma 


au văzut în hotărârile dogmatice o biruinţă a Papei Leon, ceea ce înseamnă pentru ei 
o biruinţă a nestorianismului. Drept urmare, această partidă n-a recunoscut Sinodul 
de la Calcedon şi nici episcopii locali, care primeau definiţia lui, punând început 
Bisericilor eterodoxe monofizite” (IPS prof. univ. dr. Irineu Popa, Iisus Hristos este 
Acelaşi, ieri şi azi, şi în veac, Ed. Mitropolia Olteniei, Craiova, 2010, p. 288). 

533 Robert R. Phenix jr. and Cornelia B. Hom, Syriac Speaking Churches..., p. 12-13. 

534 „Din secolul VI, termenul de « Ortodocşi Sirieni» nu avea o afiliere etnică, cei 
mai mulţi dintre episcopii ne-calcedonieni cunoscând deopotrivă limba greacă şi 
siriacă. Spiritul sirian nu era prin unnare ceva exclusivist. Termenul de « nestorian » 
se folosea de asemenea pentru ne-calcedonieni, însă avea rezonanţe peiorative impu¬ 
se în contextul doctrinei diofizite, reprezentanţii săi fiind socotiţi la acea vreme drept 
eretici” (Volker L. Menze, Justinian and the Making ofthe Syrian Orthodox Church, 
Oxford Early Christian Studies, New York, Oxford University Press, 2009, p. 3). 

535 Henoticonul îndemna spre receptarea învăţăturii Sinoadelor de la Nicea, Constan- 
tinopol I şi Efes I. Afirma deopotrivă că atât Nestorie, cât şi Eutihie au fost condam¬ 
naţi pe bună dreptate, subscriind de asemenea valoarea doctrinară a celor 12 Anate- 
matisme chiriliene (Aidan Nichols, Rome and the Eastern Churches. A Study in 
Schism, Revised edition, Ignatius Press, San Francisco, 2010. p. 95). 

produsă a durat de la 484, până în vremea împăratului lustinian, care a 
repus, la loc de cinste, Sinodul de la Calcedon”. 536 

Dincolo de aceste încercări, în latura ne-calcedoniană a Bisericii 
Siriene s-au ridicat două personalităţi reprezentative pentru hristologia 
monofizită: Philoxene de Maboug, reprezentând latura vorbitoare de 
limbă siriacă a patriarhatului Antiohiei şi Sever de Antiohia, din 
latura grecească. 537 Alături de aceştia, unii orientalişti îl aşează şi pe 
Iacob de Sarug, episcop de mare rafinament teologic, reputat imno- 
graf al Bisericii Siriene. Deşi a studiat împreună cu Philoxene la 
Edesa, acesta pare a fi singurul lucru pe care îl are în comun cu acesta. 
Astfel, de vreme ce episcopul de Maboug a afişat întotdeauna o atitudine 
vădit monofizită în scrierile sale, Iacob preferă să se ţină departe de 
aceste probleme, preferând să dezvolte o latură simbolistico-mistică 
în ceea ce priveşte problematica hristologică. 

V.5.2. Afraate Persanul şi Sfântul Efrem Şirul, primii 
apologeţi de limbă siriacă 

Lucrarea apologetică a creştinismului siriac se caracterizează 
îndeosebi prin proeminenţa simbolismului dezvoltat mai cu seamă în 
operele lui Afraate şi Efrem Şirul. Gândirea şi modalitatea lor de 
teologhisire se situează departe de orice influenţă elenizatoare, înca- 
drându-se într-o tradiţie semitică cu totul autentică, plină de înţele¬ 
suri şi idei hristologico-mistice. Modalitatea de exprimare a fost una 
cu totul specială, marşând, pentru prima dată, pe mesajul pastelat al 
poeziei, ca „vehicul prim pentru teologie ”. 538 

Hakkima Pharsaya după numele sirian, Afraate (280-345) a fost 
călugăr şi apoi episcop la Mănăstirea Mar Mattai, foarte aproape de 
oraşul iranian Moşul. în unele manuscrise este identificat sub numele 
de Iacob, fapt ce a făcut să fie confundat cu Iacob de Nisibe. Numele său 
este însoţit aproape totdeauna de epitetul înţeleptul Persan ”, consemnat 
la jumătatea secolului X, în Lexiconul lui Bar Bahul. Datorită notori¬ 
etăţii sale, se numără, alături de Sfântul Efrem Şirul, în rândul celor 
mai reprezentativi Părinţi ai Bisericii Siriene, după unii teologi fiind 

536 IPS prof. univ. dr. Irineu Popa. Iisus Hristos este Acelaşi ieri şi azi. şi in veac, p. 288-289. 

537 Aidan Nichols, Rome and the Eastern Churches, p. 96. 

538 Analiza de faţă reprezintă o adaptare pe introducerea capitolului „Hristologia şi mistica 
siriană de limbă semitică în operele lui Afraate şi Efrem Şirul”, din lucrarea nostră Hristolo- 
gie şi mistică în teologia siriană, Ed. Mitropolia Olteniei. Craiova, 2014, p. 69-70. 

chiar primul dintre ei. Ca scriitor a rămas memorabil pentru cele „23 de 
Demonstraţii” ale sale, un buchet de scrisori cu caracter hristologic şi 
mistic, elaborate în limba siriacă. Primele 10 dintre ele, compuse în 
337, sunt adresate monahilor şi cuprind o relatare detaliată asupra 
apariţiei creştinismului. Următoarele 12 au fost scrise în 344 şi prezintă 
problema apăsătoare cu care s-a confruntat Biserica Siriană în timpul 
persecuţiei regelui Shapur II. Ultima demonstraţie (345), încadrează 
critica adusă de iudaism la adresa creştinismului. In această colecţie 
epistolară pot fi găsite, de asemenea, învăţături şi sfaturi cu referinţă 
practică: despre post, credinţă, dragoste, semnificaţia sărbătorii pascale, 
milostenie etc. In accepţiunea părintelui sirian, Iisus Hristos este Dum¬ 
nezeu adevărat. El Se jertfeşte pentru a-1 împăca pe om cu Dumnezeu 
Tatăl. „Sfântul Duh are atribute divine. Biserica este adunarea sfântă a 
credincioşilor... şi... după moarte, sufletul doarme până la înviere, fiind 
într-o stare de inconştienţă, neosebind binele de rău”. Evidenţa impor¬ 
tanţei Sfântului Părinte pentru Biserica Siriană reiese din perspectiva 
deosebită pe care o oferă, prin scrierile sale, perioadei creştinismului 
primar şi mai ales textului scripturistic novotestamentar. 539 

J.B. Chabot reuşeşte să sintetizeze în numai câteva rânduri 
principalele caracteristici ale operei înţeleptului persan: „Discursurile 
lui Afraate constituie cel mai vechi tip de omilie siriacă, liberă de orice 
influenţă din partea teologiei greceşti. Omilia siriacă, fie ea în versuri 
sau în proză şi în ciuda titlului de «discurs» (memra ) nu aparţine genului 
oratoric şi diferă de omilia grecească sau latinească, fiind un mic tratat 
despre un subiect particular. Subiectele abordate de Afraate în cele 
douăzeci şi două de omilii sunt: 1 - credinţa, 2 - milostenia, 3 - tinerii, 
4 - rugăciunea, 5 - războaiele, 6 - monahii, 7 - penitenţii, 8 - învierea 
morţilor, 9 - smerenia, 10-păstorii, 11 - tăierea împrejur, 12 - Pastele, 
13 - Sabatul, 14 - încurajarea, 15 - deosebirea alimentelor, 16 - chemarea 
neamurilor, 17 - Hristos Fiul lui Dumnezeu, 18 — fecioria, 19 - risipirea 
iudeilor, 20 - ajutarea celor săraci, 21 - persecuţiile, 22 - sfârşitul 
cel mai de pe urmă. Câteva din aceste omilii sunt îndreptate împotriva 
iudeilor, arătând că autorul lor cunoştea foarte bine exegeza iudaică. 

539 Vezi: Remus Rus, Dicţionar enciclopedic..., p. 17; Aryeh Kofsky aud Serge Ruzer, 
Logos, Holy Spirit and Messiah: aspects of Afraat ’s theology reconsidered, in OCP, 
Nr. 2/2007, p. 347; SC, no. 349, p. 34-40; Jacob Neusner, Aphrahat and the judaism. 
The christian-jewish argument în fourth-century Iran, in Studia post-biblica, Volu- 
men undevicesium, Leiden. E. J. Brill, 1971, p. 4. 

Stilul nu este foarte elegant, însă se remarcă prin corectitudine. Fra¬ 
zele sunt întrerupte de citate biblice, cuprinzând pe alocuri repetiţii 
obositoare. Gândirea nu este întotdeauna foarte clară, însă acest 
semi-întuneric este poate voit şi inspirat din teama compromiterii 
creştinilor şi a religiei creştine, Afraate scriindu-şi opera în timpul 
persecuţiei Regelui Sapur II. Tot în acest sens au fost abordate mai 
multe subiecte considerate a fi delicate, cum ar fi de pildă: controver¬ 
sa pascală, unitatea Bisericii Orientale sau simonia clerului. Teologia 
sa, atât cât este cunoscută din scrierile sale, este ortodoxă. în acelaşi 
timp, la fel ca alţi scriitori orientali, el admite principiul platonician 
(trihotomist ) după care omul este alcătuit din trup, suflet şi spirit. El 
credea, de asemenea, că sfârşitul lumii va veni după şase mii de ani, 
corespunzători zilelor creaţiei. Ideile sale au fost acceptate în parte 
de scriitorii posteriori şi criticate de alţii, între aceştia numărându-se 
şi Georges, Episcopul monofizit al Arabiei”. 540 

Latura simbolică a mărturisirii făcute de Afraate în scrierile sale 
concordă în cele mai multe cazuri cu textul scripturistic. în consecinţă, 
motivul pentru care este adesea numit de sirologi cu apelativul de 
„ucenic al Sfintelor Scripturi” se datorează, în principal, folosirii 
fireşti a Cuvântului Evanghelic în conţinutul întregii sale opere. 541 în 
contextul acestei legături, Sebastian Brock îl socoteşte ca cel dintâi 
„martor al tradiţiei răsăritene a spiritualităţii inimii, anticipând mai 
multe teme şi idei care au devenit abia mai târziu proeminente”. 542 
Iată de pildă că, în cea de a Vl-a Demonstraţie, înţeleptul Persan, 
evidenţiază „nevoia de curăţire a inimii ”, pentru ca rugăciunea să fie 
bine primită înaintea lui Dumnezeu. „Asemenea lui Origen, el înţele¬ 
ge simbolul « cămării interioare» 545 unde ajunge rugăciunea, în co¬ 
respondenţă cu inima”, 544 această interpretare întâlnindu-se din nou 


540 J.B. Chabot, Literature siriaque , Voi. 66 de La Biblioteque Chatolique des Sciences 
Religieuses, Lybrarie Bloud and Gay, 1934, p. 24. 

541 Charls Kannengiesser, Hand Book of Patristic Exegesis. The Bible in ancient christianity, 
voi. II, Brill, Liuden-Boston, 2004, p. 1392; vezi şi: J.W. Childers, Virtuous reading: 
Aphrahat ’s aproch to Scripture, in Malphono w-Rabo d-Malphone, Studies in honor of 
Sebastian P. Brock , Edited by Geprge A. Kiraz, Giorgias Press, USA, 2008, p. 43-47. 

542 The Syriac Fathers on prayer and the spiritual life, introduced and translated by 
Sebastian Brock, Cistercian Publications, Kalmazoo, Michigan, 1987, p. 3. 

543 Cf. Mt. 6, 6: „Tu insă, când te rogi, intră in cămara ta şi, închizând uşa, roagă-te 
Tatălui tău, Care este în ascuns, şi Tatăl tău. Care vede în ascuns, îţi va răsplăti ţie”. 

544 The Syriac Fathers on prayer and the spiritual life, p. 3. 

la Sfântul Effem, în Imnele despre credinţă (20, 6). Accentul cade aici 
pe importanţa majoră a atitudinii interioare ca premisă pentru rugăciune. 
Pentru a arăta că rugăciunea nu implică numai o stare interioară, 
Afraate face trimitere la cuvintele Psalmistului care vorbeşte despre 
„odihna lui Dumnezeu”: „Acum spune profetul «Aceasta este odihna 
Mea; daţi odihnă celor osteniţi». 545 Adu-ţi aminte de odihna Domnului, 
omului, şi nu vei avea nevoie să-ţi mai ceri iertare. Odihneşte-1 pe cel 
ostenit, cercetează-1 pe cel bolnav, hrăneşte-1 pe cel sărac: aceasta 
este adevărata rugăciune, iubitul meu”. 546 

Reprezentant de seamă al acestei atitudini mărturisitoare, cel 
supranumit „Profetul sirienilor”, Sfântul Efrem Şirul s-a născut în 
localitatea Nissibis, în anul 306. A ucenicit alături de episcopul lacob 
din Nissibis, unul dintre cei 318 Părinţi care au luat parte la lucrările 
Sinodului 1 Ecumenic de la Niceea (325). De la el a primit hirotonia 
întru diacon, slujire în care a rămas până la mutarea la cele veşnice (9 
iunie 373). La momentul asaltării cetăţii Nissibis de perşii lui Sapur 
al 11-lea, rugăciunile Sfântului Părinte au salvat sufletele celor care 
erau între ziduri. în final, a fost nevoit să se refugieze la Edessa unde 
a pus început unei şcoli de teologie, recunoscută mai târziu datorită 
personalităţii lui. Toată viaţa a urmat o asceză severă, după unii, 
dobândită în urma a opt ani de şedere în pustia Egiptului, alături de 
anahoreţii şi pustnicii de acolo. A revenit în Edessa pentru a lupta 
împotriva ereziilor. A reuşit să se impună în faţa celor rătăciţi printr- 
un stil cu totul inedit pentru teologia din acele vremuri, dezvoltând o 
imnografie aromonizată pe teme hristologice şi mistice, specifice 
ethosului literaturii siriace. 547 

Sfântul Effem a fost un scriitor foarte fecund, lucrările sale fiind 
alcătuite atât în versuri, cât şi în proză. într-o structurare sistematică 
a acestora, am putea delimita patru categorii, împărţite după mesajul 
teologic pe care îl impun. Avem astfel, lucrări cu caracter dogmatieo- 
apologetic, cum ar fi de pildă: Imnele împotriva ereziilor (sunt direcţionate 
în special către Bardesanes, Marcion, arieni şi sabelieni), Scrisorile 
către Hypatius şi Domus împotriva ereziilor (în care respinge doctrina 


545 Ps 135,14. 

546 Dem. VI, 14. 

547 Vezi: Remus Rus, Dicţionar de literatură creştină din primul mileniu , p. 206- 
208; William Right, Istoria literaturii creştine siriace, traducere şi introducere Re¬ 
mus Rus. Ed. Diogene, 1996, p. 31-32. 

fatalistă a gnosticismului şi fatalismul maniheic), Predici despre credinţă 
(o critică la adresa ereticilor şi iudeilor), Imnele Raiului şi Imnele 
despre credinţă (cu evident caracter trinitar şi hristologic). în a doua 
categorie se înscriu scrierile cu subiect ascetic, dintre care amintim: 
Imnele despre feciorie (tratează teme precum: fecioria, Taina Întrupării 
Cuvântului sau diverse episoade biblice) şi Imnele despre Biserică 
(reprezintă latura eclesiologică a operei effemiene). Din cea de-a treia 
categorie fac parte alcătuirile liturgice ale Părintelui sirian: Imnele 
Naşterii Domnului , Imnele despre Post (destinate perioadei Postului 
Mare), Imnele Azimelor şi Răstignirii (un profund comentariu teolo- 
gico-poetic asupra Patimilor Mântuitorului Hristos) şi Charmina Nisibenci. 
Ultima categorie aparţine comentariilor exegetice: la Diatessaron, la 
Epistolele pauline. Facere şi Ieşire. 544 

Stilul apologetic al Sfântului Efrem Şirul se poate defini drept 
„o formă literară prin care, în mod firesc, nu se limitează adevărul de 
credinţă în formule sau definiţii dogmatice, ci se oferă, în esenţă, o 
viziune teologică dinamică, îndemnând continuu cititorul să pătrundă 
cu mintea dincolo de forma exterioară a cuvintelor spre adevăratul 
lor înţeles”. 549 El este cu siguranţă „ cel mai mare maestru al poeziei 
creştine de limbă siriacă ”. Mai întâi de toate, trebuie ştiut că a fost 
un aprig apărător al învăţăturii ortodoxe împotriva ereticilor arieni, 
care nesocoteau dumnezeirea Fiului şi deofiinţimea Sa cu Tatăl. în 
acest sens, a demonstrat, alături de Afraate, că întruparea Mântuito¬ 
rului Elristos este o taină care depăşeşte cu mult puterea de înţelegere 
a oricărei minţi omeneşti. Cei doi Sfinţi Părinţi sirieni au arătat astfel 
că Domnul a venit în lume, îmbrăcându-Se cu firea noastră, pentru ca 
noi, prin credinţă şi iubire, să ne îmbrăcăm cu El prin Botez. 550 Astfel, 
abordarea Sfântului Effem devine, în contextul disputelor anti-ariene, 
una cu totul aparte, „o extinsă meditaţie în versuri şi cântec, alcătuită 
într-un stil cu totul contemplativ, preferat cu precădere de creştinii 


548 Paul Fhegali, Presentation au Saint Ephrem, Le Chant de Nisibe, traduction de 
Paul Fegali et de Claude Navarre, dans la Colection Antioche Chretienne. Paris, 
1989, p.^7-8. 

549 S. Broek, The Luminous Eye, p. 160. 

550 Bernard McGinn and John Meyendorph, Christian Spirituality. Origins to the 
Twelfth Century, The Crossroad Publishing Company, New York, 1985, p. 158. 

vorbitori de limbă semită”. 551 Acest element, „încărcat cu simboluri, 
tipuri, antetipuri şi imagini”, constituie cu siguranţă principiul de 
diferenţiere între scriitorii sirieni şi teologii elenofili. 552 

Lucrarea mărturisitoare a Sfântului Părinte conjugă intr-un mod 
cu totul aparte elementele de doctrină, mistică, asceză, intr-un cuvânt 
viaţa autentică trăită în duhul Sfintelor Scripturi. Apologia sa adună 
de fiecare dată laolaltă repere şi argumente din Vechiul şi Noul Tes¬ 
tament, găsind în toate realităţile create «ochiul luminos» cu „urme, 
simboluri, figuri sau taine ale neîncetatei prezenţe a Fiului şi a neîn¬ 
cetatei Sale lucrări mântuitoare”. El vede astfel în Mântuitorul Hris- 
tos „cea mai mare convergenţă de simboluri”. întregul cosmos şi 
întreaga experienţă umană sunt marcate cu „pecetea milostivirii 
dumnezeieşti, cu toată bunăvoinţa ei tămăduitoare”. ,JLurnea creată 
vorbeşte în tot locul de Tatăl şi de Fiul, care ies tainic Unul din Altul”, 553 
spune Sfântul Efrem. în taina dumnezeieştilor înţelesuri, omul nu 
descoperă numai un simplu mod de vieţuire, pe care îl adaugă stării 
sale de păcătoşenie, ci „participă în mod direct la lauda Creatorului 
a toate”. Aşa se face că, după Sfântul Părinte, „imaginile extrase din 
sfera lumii naturale ( alături de cunoştinţele epocii ), împletite cu figu¬ 
rile biblice, deschid tipologia sa spre o răsunătoare polivalenţă se¬ 
mantică. Adesea, într-un mod cu totul sugestiv şi lipsit de carenţe, 
doctorul sirian nu ezită să penduleze între simboluri. Ceea ce con¬ 
tează până la urmă este primirea învăţăturii celei pline de viaţă a 
Mântuitorului Hristos”. 554 

Pentru a duce mai departe bogata şi frumoasa tradiţie a hristo- 
logiei şi misticii siriene, cei doi Sfinţi Părinţii au reuşit să statomi- 


551 Kees Den Biesen, Simple and bold. Ehrem’s art of Symbolic Thought, Giorgia 
Press, New Jersey, 2006, p. 292. 

552 Ibidem, p. 292. 

553 H. Virg. 25, 7. 

554 Această convingere este explicată într-un mod firesc, alăturându-o firescului 
gândirii şi ethosului teologiei siriene. Poezia are până la urmă ultimul cuvânt: „pre¬ 
cum mana cea din pustie, singură/ a mulţumit poporul înlocuind alimentele,/ în 
acelaşi fel, cu hrana Sa, El mă va mulţumi pe mine./ Perla va înlocui cărţile/ laolal¬ 
tă cu lecturile şi comentariile lor" ( H.Fide. 81, 8; Emilio Vergani, Les principes 
exegetigues dans Le Patrimoine Syriaque: Testimonia, Simbolisme et quelques 
Instruments Rhethoriques, dans Patrimoine Syriaque Actes de Colloques XII (Ante- 
lias 2009); La Parole de Dieu dans Le Patrimoine Syriaque - au risque de la diver- 
site religieuse et culturelle, Cero, Antelias - Liban. 2010, p. 39, 40, 41). 

ceaşcă o lexicologie a celor mai importanţi termeni şi a celor mai 
importante concepte din tradiţia Bisericii Siriană de limbă semitică. 
Acest prim veşmânt al teologiei de factură hristologică şi mistică a 
avut la bază o terminologie complexă, pe alocuri diferită de lexicolo¬ 
gia grecească, îmbisericită în primele Sinoade Ecumenice. 

V.5.3. Iacob de Sarug, imnograful apologet 

Iacob de Sarug este unul din cei mai de seamă imnografî şi te¬ 
ologi din arealul sirian. în legătură cu identitatea şi activitatea sa 
teologică au fost scrise nu mai puţin de trei biografii, toate în limba 
siriacă. 555 S-a născut în anul 451, la Kumran, ca singurul fiu al părin¬ 
ţilor săi. Detalii cu privire la coordonatele vieţii se pot desprinde 
consultând însemnările biografului său, care era, pe cât se pare, epis¬ 
cop în oraşul Batna din regiunea Sarug. 556 De la el aflăm că tatăl lui 
Iacob era preot, iar mama nu putea avea copii. Venirea pe lume a 
pruncului a fost socotită aşadar o minune de la Dumnezeu, răsplată a 
rugăciunilor şi evlaviei părinteşti. La vârsta de numai trei ani, după 
cum consemnează vechii biografi, „pe când se afla cu mama sa la 
Sfânta Liturghie, s-a dat jos din braţele sale, şi-a făcut loc prin mul¬ 
ţime până la Sfântul Altar, luând parte în mod direct la Epicleză. De 
atunci gura sa a început să izvorască imne ( menire ) şi învăţături sfin¬ 
te”. 557 în perioada 466-473, Iacob a fost iniţiat ca tălmaci al scrierilor 
sfinte la Şcoala din Edesa. Sub coordonarea episcopului Ibas, cel 
care avea în grijă pe atunci şcoala edesiană, el a tradus din greacă în 
siriacă operele lui Diodor de Tars, Teodor de Mopsuestia şi Teodoret 
de Cir. 558 Tot aici s-a deprins cu teologhisirea în versuri, moştenită 
pe filiera Sfântului Efrem Şirul. Proximitatea de gândire cu Părintele 


555 Mai multe date biografice despre episcopul sirian putem găsi într-o serie de 
manuscrise parvenite din secolele 12 şi 17. Sirologul britanic Sebastian Brock oferă 
o listă amănunţită cu toate aceste documente, adăugând şi numele biografilor lui 
Iacob (vezi: „Jacob of Sarugh: A Select Bibliographical guide” (2010), p. 237-239). 
Totodată, cele mai importante şi pe departe cele mai citate lucrări cu privire la viaţa 
şi opera sa sunt semnate de Abbeloos, De vita et scriptis D. Jacobi (1867), p. 311- 
314 şi de Assemani, Bibliotheca Orientalis (1719) I. p. 206-209. 

556 Cf. Assemani, I, 286-289. Capitolul XXVII este dedicat vieţii şi operei lui Iacob 
de Sarug (vezi p. 283-340). 

557 S. Brock, Select Bibliography, 2010, p. 238. 

558 Khalil Awan, Introduction a Jaques de Saroug, Quatre Homilies Metriques sur la 
Craion, CSCO, voi. 509, Scriptores Syri, Tornus 215, Lovani, 1989, p. XVI. 

Sirian, similitudinea de stil şi abordare cu acesta au devenit tot mai 
evidente în lucrarea teologică prin care s-a remarcat mai târziu. în 
Cronica lui Pseudo-losua, persoana lui lacob de Sarug este prezentată 
în contextul evenimentelor din perioada 494-506. 559 El ne spune că 
episcopul sirian a luat atitudine faţă de cei care doreau să-şi pără¬ 
sească oraşele în vremea războiului, îndemnându-i să fie statornici în 
credinţa creştină pentru a depăşi împreună încercările persecutorilor. 
Stau dovadă în acest sens numeroasele sale imne şi scrisori pe care 
le-a alcătuit pentru creştinii sirieni, întărindu-i în nădejdea şi mântui¬ 
rea lui Dumnezeu. 560 Atitudinea sa a fost generată în primul rând de 
considerente practice, întrucât ştia foarte bine că oraşele părăsite de 
creştini vor fi mai apoi ocupate de păgâni, atrăgând astfel iminenta 
destrămare a comunităţii eclesiale. Drept răsplată pentru acestea, 
Biserica Siriacă l-a investit în anul 519 în demnitatea de episcop de 
Sarugh. După o intensă lucrare în slujirea turmei celei cuvântătoare, 
Dumnezeu l-a chemat la ceruri în anul 521. 561 

Datorită notorietăţii de care s-a bucurat pe plan teologic şi pasto¬ 
ral, personalitatea lui lacob de Sarug este şi astăzi foarte populară în Bi¬ 
serica Orientală. 562 In acest sens, savantul britanic Sebastian Brock arată 
că lacob „este venerat ca sfânt atât în Biserica Maronită (calcedoniană), 
cât şi în cea Siro-Ortodoxă (necalcedoniană), în ciuda faptului că a trăit în 
vremea controverselor doctrinare”. 563 Receptarea sa în cele două extreme 
ale vieţii bisericeşti din Siria trebuie să fie rezultatul caracterului împăciu¬ 
itor de care a dat dovadă de-a lungul vieţii. Este prăznuit mai întâi la data 
de 5 aprilie în Biserica Maronită. Iacobiţii îl cinstesc în zilele de 29 oc¬ 
tombrie, 29 iunie şi 29 iulie. De menţionat mai este şi faptul că scrierile 


559 Este vorba despre plaga lăcustelor, foametea şi epidemia care au ţinut din 494 
până în 502 şi de războiul romano-persan, din 502-506, care a început în Edesa şi s-a 
răspândit mai apoi în Amid şi în toată Mesopotamia ( The Chronicle of Pseudo- 
Joshua the Stylite, translated with notes and introduction by Frank R. Trombley and 
John W. Watt, translated texts for Historians 32, Liverpool 2000). 

560 Chronicle, 2000, p. 63-64. 

561 Assemani, I, 286. 

562 Remus Rus, Dicţionar enciclopedic de literatură creştină din primul mileniu, p. 373-374. 

563 Sebastian P. Brock, Mary in Syriac Tradition, 2010. p. 5. 

sale sunt foarte des folosite în ritualul liturgic răsăritean, 564 având aproape 
aceeaşi pondere ca cele ale Sfântului Efrem Şirul. 565 

în ceea ce priveşte măiestria alcătuirilor sale, lacob a primit 
atributul de „flaut al Duhului Sfânt şi Harpă a Bisericii dreptcredincioase”. 
Opera sa se compune din poezie şi proză. Partea literară este ce-i drept 
destul de restrânsă comparativ cu însemnările versificate, ea cuprin¬ 
zând: o liturghie, o slujbă la Taina Sfântului Botez, 43 de epistole, 
şase omilii şi câteva cuvântări funebre. Stilul pe care l-a promovat, 
precum şi conţinutul teologic al lucrărilor sale au fost analizate în 
mare de orientalistul Arthur Voobus. 566 Din însemnările acestuia 
rezultă că lacob şi-a început lucrarea imnografică prezentându-şi 
primul comentariu exegetic în versuri înaintea unui colegiu episcopal. 
La cererea lor a scris o omilie exegetică de peste 3000 de versuri 
despre „ Profetul Iezechiel şi despre simbolismul carului de foc din 
viziunea sa”. După acest test a obţinut acordul oficial al episcopilor, 
fiind confirmat ca „ Interpret al Sfintelor Scripturi”. Astfel, pe lângă 
bogata sa operă imnografică de care am amintit mai sus, de la epis¬ 
copul sirian au rămas zeci de scrisori şi peste 760 de menire. 561 în 
materie de stil, lacob se remarcă drept primul poet sirian de la care s-a 
moştenit metrica dodecasilcibică, gen poetic ce-i poartă numele. După 
Bar Hebraeus, lacob ar fi fost ajutat de cel puţin 70 de scribi pentru a 
scrie şi a copia omiliile sale. 568 

Ne vom opri în cele ce urmează la Omiliile Monologice. Cuprin¬ 
se în Ediţia „Bej an” la scrierile sale, se arată că sunt opt omilii, fiind 
alcătuite în versuri. 569 în ceea ce priveşte conţinutul lor, menţionăm că 


564 Ignatius Aphram I Barsoum, 257: „Dimineaţa şi seara, în bisericile siriene se 
cântă un buchet din cele mai frumoase menire ale sale, închinate Ziditorului a toate. 
Ele duc mai departe astfel pomenirea autorului lor”. 

565 Cf. Assemani. I, 283. 

566 Arthur Voobus, Memre-Dichtung, I, CSCO, voi. 344, p. 17-34. 

567 Bar Hebraeus, Chronique, t. 1. col. 189-190. 

568 Khalil Awan, Introduction, p. XVI-XVII. 

569 Urmărind însemnările profesorului Brock puteam vedea parcursul traducerilor 
acestor însemnări de la textul original, la versiunile modeme. Abbeloos, de pildă, 
dublează textul siriac printr-o traducere latină la prima (202-253) şi a IV-a (256-301) 
Omilie Mariologică a episcopului sirian. Vona le traduce integral pe toate opt în 
limba italiană. Câteva dintre ele se găsesc traduse în limba engleză de Hansbury 
(Omiliile I, II, III, V), Puthuparampil (Omilia IV) şi Kollamparampil (Omiliile VI, 

abordează principalele momente din viaţa Maicii Domnului, după cum 
urmează: două dintre ele sunt scrise „la Praznicul Bunei Vestiri”, una se 
referă „la întâlnirea Maicii Domnului cu Elisabeta”, una „la Pururea 
Fecioria Maicii Domnului”, una „la Adormire şi punerea în mormânt” şi 
trei „la Praznicul Naşterii Domnului nostru lisus Hristos”. 

Prima Omilie, despre „ Binecuvântata Maică a lui Dumnezeu ", 
cuprinde o introducere generoasă, adresată Mântuitorului Hristos şi 
Maicii Sale, două părţi complementare (prima explică alegerea Mări¬ 
ei de către Dumnezeu, a doua însumează o interpretare a episcopului 
sirian cu privire la momentul Bunei Vestiri) şi concluzia, unde se 
vorbeşte rezumativ despre sfinţenia Măriei. 

Cea de a 11-a este despre „Buna Vestire a Maicii lui Dumnezeu”, 
fiind o dezvoltare în patru părţi a celui dintâi: o introducere, prima parte 
- despre Buna Vestire a îngerului şi luarea în pântece, a doua parte - 
despre rudenia dintre Maica Domnului şi Elisabeta, a treia parte - despre 
vizita la Elisabeta şi a patra parte despre „Maria şi losif 

Cea de a 111-a Omilie este intitulată „Despre Preasfânta Maică a 
lui Dumnezeu când a mers la Elisabeta”. Aici, lacob prezintă cele două 
genealogii ale Mântuitorului, evocând totodată şi momentul sfânt al 
întâlnirii celor două mame, cu salutul pruncilor din pântecele lor. 

„Despre pururea fecioria Maicii Domnului ” este cea de a IV-a 
Omilie. Este o scriere cu caracter apologetic, având menirea de a răspunde 
calomniilor venite din partea ereticilor, cu privire la persoana Maicii 
Domnului. Este deschisă printr-o rugăciune/invocare pe care părintele 
sirian o adresează Fiului. De aici, el pleacă şi dezvoltă pas cu pas argu¬ 
mentarea pe care o face cu privire la aiparthenia Maicii Domnului. 

Cea de a V-a Omilie mariologică se cheamă „Despre Adormirea 
şi punerea în mormânt a Maicii Domnului”. Aici lacob apelează la 
unele scrieri apocrife, oferind argumente pe care nu le putem localiza în 
Sfânta Scriptură. 

,f)espre naşterea după trup a Mântuitorului nostru” descrie într-o 
manieră hristologică actul întrupării Cuvântului. Expunerea este una 
cronologică, firul narativ parcurgând: Buna Vestire, vizita la Elisabeta, 
dialogul Maicii Domnului cu losif, rugăciunea Măriei către Fiul din 


VII, VIII) - vezi aici: Sebastian Brock, „Jacob of Serugh: A Select Bibliographical 
Guide”, 2010, p. 219-239. 

pântecele ei, vestirea lui losif, losif o ia pe Maria în casa sa, Naşterea, 
vestirea păstorilor şi rugăciunea de laudă a Măriei. 570 

în cea de a Vll-a Omilie Iacob vorbeşte pentru a doua oară 
despre „ Naşterea Mântuitorului Hristos ”, evocând binecuvântatul 
moment al Praznicului. 

Cea de a VUI-a Omilie mariologică a episcopului de Sarug, ultima, 
reprezintă o sinteză doctrinară a întrupării Mântuitorului Hristos din 
Preasfânta Născătoare de Dumnezeu. 571 

a. Idei apologetice în teologia lui Iacob de Sarug 

Conţinutul şi valoarea operei teologice a lui Iacob de Sarug, cu 
multiple valenţe apologetice, omiletice sau exegetice, reflectă imaginea 
păstorului permanent preocupat de binele turmei. Prin imnografia de 
care se foloseşte, el dezvoltă o bogată perspectivă eclesiologică. Este 
prezentat astfel rolul episcopului în Biserică şi se proclamă peste toate 
măreţia lui Dumnezeu cel Atotputernic. 572 Deşi a trăit în perioada de 
înflorire a creştinismului, episcopul de Sarug a apărat drepturile creş¬ 
tinilor pe care-i păstorea, vorbind în numele celor care, din cauza 
responsabilităţilor impuse de stat, nu aveau timp să ajungă la sfintele 
slujbe. în felul acesta, devotamentul faţă de rânduiala Bisericii devenea 
un lucru esenţial pentru creştinii sirieni, Iacob fiind chemat acum să-l apere 
şi să-l mărturisească. 573 Mai mult, omiliile sale au înfierat „complăcerea şi 
tentaţiile care măcinau viaţa monahală”. 574 Un rol foarte important în 
această problemă cu care se confrunta l-a avut de asemenea opera sa 
imnografică. Astfel, în căldura poeziei imnografului apologet, întrea¬ 
ga obşte monahală vibra de puterea rugăciunii cântate, împlinind cu 


570 Şi aici, Iacob face apel la scrierile apocrife. 

571 Pe lângă Omiliile Mariologice, Iacob de Sarug a mai scris: 7 memre .împotriva evreilor”, 
memre „Despre sărbătoarea duminicii”, 4 memre „Despre creaţie”, despre „Vălul de pe faţa 
lui Moise”, la Sfântul Efrem, la Sfântul Simeon Stilitul, omilii în proză, precum şi o serie de 
scrisori (Sebastian Brock, A BriefOutline ofSyriac Literatiire, SEERI, Kottayam, 1997, p. 
38; vezi aici şi traducerea românească: Sebastian P. Brock. Părinţii şi scriitorii sirieni de ieri 
şi de azi, traducere din limba engleză de arhid. lect. dr. Ioniţă Apostolache şi prof. Hermina 
Maria Apostolache, Ed. Mitropolia Olteniei, Craiova, 2016). 

572 Amir Harrak. The Syriac Orthodox Celebration ofthe Eucharist in Light ofJacob 
of Serugh ’sMimro 95, Series Analecta Gorgiana, 1046, Georgias Press, 2010, p. 113. 

573 Ashbrook Haivey, „To Wliom did Jacob Preach?” in Jacob of Serugh and His Times: 
Studies in Sixth-Century Syriac Christianity, ed. George Anton Kiraz, Piscataway, 
NJ: Gorgias Press, 2010, p. 117-118. 

574 Ibidem, p. 124. 

ascultare îndemnurile duhovniceşti pe care le primea. 575 Din acest 
punct de vedere, putem spune că lacob de Sarug este cu adevărat „poetul, 
scriitorul inspirat, dascălul pătruns de învăţătura sa, care a îmbrăţişat 
întreaga Scriptură, hrănindu-se din tainele ei. A exprimat aceste taine 
printr-un limbaj de înaltă elocinţă, făcându-1 însă pe înţelesul nostru. 
A fost un luminător care a împărtăşit o nouă lumină a Sfintei Scripturi şi 
a îmbrăcat-o intr-un veşmânt pe care-1 putem recunoaşte, folosind 
acest unic stil de imagini şi simboluri. Din mijlocul acestor taine s-a 
vădit drept un om permanent pregătit să împartă cu credincioşii săi 
toate sentimentele pe care le trăia. Nu în cele din urmă, ceea ce îl 
caracterizează cel mai mult, este pasiunea şi devotamentul unei singure 
vocaţii, aceea de a descoperi în rândul celorlalţi minunea zidirii lui 
Dumnezeu, unitatea (, ihidoyutho ) Fiului cu Tatăl”. 576 

Latura polemizatoare a operei episcopului sirian se manifestă 
cu preponderenţă în omiliile sale. Tematica abordată vizează în speţă 
actul revelaţionar, doctrina despre Preasfânta Treime, Mântuitorul 
Hristos şi Maica Domnului, dar şi elemente de ordin interreligios, 
cum este de pildă poziţia faţă de iudaism. Vom analiza punctual în 
cele ce urmează toate aceste aspecte. 

Cu privire la actul creaţiei, lacob de Sarug arată că nu poate fi 
disociat de caracterul său dumnezeiesc. El prezintă creaţia drept act 
al înţelepciunii divine, concretizat prin împreună lucrarea Preasfintei 
Treimi. Motivul pentru care evidenţiază rolul Fiului în actual creator are 
însă considerente polemice, dorind să combată tendinţele de interpretare 
ariană din hristologia timpului său. 577 în cuprinsul celor patru Omilii 
în versuri la Cartea Facerii 578 episcopul sirian scoate în evidenţă caracterul 
hristologic al actului creator, folosindu-se de numeroase analogii şi 
simbolisme lămuritoare. El vorbeşte astfel despre „Cartea cea sfântă 
a marelui Moise, care este pătrunsă de Taina Fiului lui Dumnezeu”. 
Mântuitorul Hristos este prezent astfel în fiecare cuvânt al Sfintei 


575 Ibidem, p. 129. 

576 Khalid Dinno, Jcicob of Serugh, the Man Behind the Mimre, in „Analecta Gorgiana”, 
no. 1044/2010, p. 69. 

577 Tanios Bou Mansour, La Theologie de Jacques de Saroug , Bibliotheque de l’Universite 
Saint-Esprit 40, Kaslik, 2000, p. 12. 

578 Folosim aici traducerea franţuzească a lui Klialil Alwan: Jaques de Saroug, Quatres 
Homilies Metriques sur Ia Creation (HMC), CSCO, voi. 509, Sciptores Syri, Tornus 
215, Louvanii, 1989. 

Scripturi şi în fiecare împlinire ziditoare a Tatălui face şi mai lămurită 
implicarea Sa. „Unde aş putea găsi un pasaj în care Tu să nu fii prezent?/ 
Şi unde aş putea citi în aceste scrieri fără să nu mărturisesc numele Tău?/ 
Tatăl, în timp ce-1 zidea, a zis: «să facem pe om după chipul Nostru ...»/ 
Şi de asemenea, El a învăţat lumea să iubească pe Cel Bineplăcut al Său/ 
Căci iubirea de oameni l-a aplecat pe Dumnezeu până la ţărână,/ Căreia i- 
a dat chipul Său şi a modelat-o după amprenta Celui ce este Unul./ Căci 
pentru această dragoste, Dumnezeu a ridicat pe Fiul Său pe Cruce,/ 
Smerindu-Se pe Sine spre a-Şi împărtăşi chipul zidirii Sale”. 579 

Având în vedere maniera existenţei primordiale, Iacob se în¬ 
treabă dacă Adam a fost creat muritor sau nemuritor. „Dacă a fost 
predestinat de Creatorul său să fie muritor/ Atunci pentru ce Dumnezeu ar 
fi legat cauza morţii sale de acest pom?/ Dacă ar fi fost creat dintru înce¬ 
put nemuritor prin natura sa,/ Cum a putut atunci Adam să moară şi în ce 
fel moartea a învins nemurirea ce-i fusese dăruită?”. 580 Urmând un şir 
lung de întrebări şi silogisme, Iacob scoate în evidenţă datul libertăţii on¬ 
tologice cu care a fost zidit primul om. O înţelegere diferită de aceasta, în 
sensul predestinaţiei spre moarte sau nemurire, reprezintă după fericitul 
ierarh „o blasfemie”. 581 „Ia aminte că toate poruncile amintite aici/ Dove¬ 
desc adevărata libertate a lui Adam./ Dacă tu cugeţi cu adevărat la plăs¬ 
muirea acestuia, vei învăţa/ Că a fost creat şi muritor şi nemuritor./ Astfel, 
Ziditorul cu măiestria sa a juxtapus naturile,/ Făcându-1 pe acelaşi om şi 
pentru viaţă şi pentru moarte./ El a plăsmuit o icoană pe jumătate vie, pe 
jumătate moartă,/ înainte să fi fost supusă vreunei stări independente./ A 
aşezat sufletul într-un vas de lut modelat din ţărână,/ Impreunându-le cu 
înţelepciune pe amândouă”. 582 

Cât priveşte crearea lumii văzute, Iacob afirmă, asemenea celor¬ 
lalţi Părinţi ai Bisericii, că a fost plăsmuită de Dumnezeu „ din nimic ” ( ex 
nihilo ). In acest fel, el ia poziţie împotriva ereziilor gnostice. El afirmă 
de asemenea că Dumnezeu însumează în Sine întreaga existenţă creată, 
neavând nevoie de altcineva care să-L ajute în lucrarea Sa creatoare. Se 
confirmă astfel cuvintele Genezei: „La început a făcut Dumnezeu cerul 
şi pământul ”, 583 arătându-se în felul acesta originea divină a existenţei 


579 HMC I, 25-34. 

580 HMC D, 39-44. 

581 HMC II, 119. 

582 HMC II, 129-138. 

583 Cf. Fc, 1, 1. 

create. „Fiinţa Dumnezeiască, spune Iacob, nu a purtat decât un singur 
nume: Cel ce este. 5 * 4 / Şi de vreme ce s-a pogorât să creeze din nimic 
aceste lucruri,/ A fost numit Creator (Ziditor) pentru că le-a creat”. 585 In 
actul creator, Părintele Ceresc, care este veşnic, are alături pe Fiul şi pe 
Sfântul Duh, desăvârşind în Trinitate de Persoane realitatea exterioară a 
creaţiei. în această situaţie, Iacob arată că materia nu poate fi înţeleasă 
nicidecum sub conceptul lui „ab-aetemuo”, teoriile filosofiei neoplato- 
niciene fiind astfel lipsite de justificare. Sub această formă, el înţelege şi 
mărturiseşte că „a existat un moment când lumea nu a existat,/ Şi toate 
creaturile au avut un început”. 586 Spre deosebire de teologii alexandrini 
în general şi de Origen în special, Iacob nu împărtăşeşte teoria „ lumilor 
paralele ” (una terestră şi cealaltă noetică), socotind că „există o singură 
lume, a noastră, şi o singură finalitate care se realizează în ceruri pentru 
noi şi pe pământ pentru îngeri”. 587 

Nota apologetică a hristologiei lui Iacob de Sarug rezultă din 
prezentarea noii perspective creştine faţă de credinţele păgâne. Întruparea 
Logosului înseamnă pentru el „ prăbuşirea idolilor prin liberarea Mirelui 
Luminir . 588 Cele mai multe din argumente în acest sens sunt adunate în 
„Omiliile împotriva iudeilor ”. 589 Fericitul părinte arată astfel, că potrivit 
iconomiei dumnezeieşti, statornicite din veşnicie în înţelepciunea Tatălui, 
Fiul a venit în lume să libereze pe „ cei care erau ţinuţi în întunericul şi în 
umbra morţii”. 590 în acest sens, el subliniază faptul că sămânţa minciunii a 
fost aşezată de diavolul în urechea Evei, în Rai. Acolo, prin amăgire, 
vrăjmaşul seamănă prima formă de idolatrie, făcându-i pe protopărinţi să 


584 Cf. Ieşire 3, 14. 

585 Horn surL ’Hexod (Omilii la Ieşire) apuci P. Khalil Alwan, M.L ..Antropologie de Jaques 
de Saroug. L ’homme „Mictocosme” avec une blibliographie generale Raisonnee, Juniech, 
Liban, 1988, p. 19-20. 

586 Horn sur L ’Hexod I, 168-169. 

587 Khalil Alwan, M.L., Antropologie de Jaques de Saroug.... p. 21. 

588 Thomas Kollamparamphil, Salvation in Christ acording to Jacob of Serugh. An 
Exegetico-theological Study on the Homilies of Jacob of Serugh ( 451-521) ori the 
Fest ofourLord, Dharmaram Publications, Bangalore, 2001, p. 245. 

589 Jaques de Saroug, Hornelies contre Ies juifs (HCJ), edition critique du texte syriaque 
inedit, traduction, introduction et notes par Micheline Albert, en F. Graffin, Patologia 
Orientalis (PO), tome XXXVIII, fas. 1, No. 174, Brepols, Tumhout/Belgique, 1976. 

590 Is. 9, l;Mt. 4, 16. 

se socotească a fi „întocmai lui Dumnezeu, cunoscând binele şi răul”. 591 
„Dumnezeu socoteşte toate veacurile, aşa cum cunoaşte toate lucrurile,/ El 
a văzut timpurile când pe pământ au pătruns idolii./ Şi-a păstrat Fiul, pen¬ 
tru ca, trecând perioada idolatriei,/ Să-L descopere de îndată spre a alunga 
închipuirile de pe pământ./ Satan a semănat minciuna în urechea Evei:/ 
«Asemenea lui Dumnezeu voiţi a fi întocmai?», a spus el./ Prin urechea sa 
a răspândit sămânţa, de vreme ce ea a crezut că va fi dumnezeu;/ Şi vreme 
de cincisprezece neamuri 592 această sămânţă a germinat!/ In zilele lui 
Peleg şi Reu, dumnezeii s-au înmulţit,/ Rătăcirea a intrat şi a înmulţit idolii 
pe pământ./ In acele vremuri, dintru început, Dumnezeu a îngăduit toate 
acestea,/ Păstrând în taină misterul Unuia Născut./ In lume, El învăţa că în 
Unul şi în unitate este desăvârşirea;/ Astfel El este Unul, după cum s-a 
spus dintru început./ Că, după cum Cuvântul şi Sfântul Duh, au existat ca 
persoane, nu au dorit încă să se descopere”. 593 

In altă parte, lacob analizează coordonatele împlinirii promisiuni¬ 
lor sfinte în Mântuitorul lisus Hristos, evidenţiind perspectiva profetică a 
poporului ales şi stadiul concret al decadenţei sale. Pornind de aici, marele 
imnograf sirian descrie principalele repere vechi testamentare, înscrise în 
tradiţia iudaică, prin care evreii au fost conduşi spre Dumnezeu. Cu toate 
acestea, deşi erau mai presus decât păgânii, ca beneficiari direcţi ai revela¬ 
ţiei supranaturale, iudeii nu au reuşit să se adape din Izvorul nemuririi şi 
să-L cunoască pe Fiul lui Dumnezeu înomenit. Atitudinea apologetică a 
episcopului de Sarug se sprijină pe numeroase coordonate şi valenţele 
istorice desprinse din viaţa poporului ales. „In fiecare clipă Domnul şi 
Dumnezeul tău ţi-a fost aproape/ Până în ziua când ai crucificat pe Cel 
Unul Născut al Său; atunci El te-a abandonat şi te-a părăsit./ Pentru că ai 
ridicat mâna asupra Fiului Său, a nesocotit duhul tău;/ Şi iată că te vor 
batjocori popoarele pământului şi se vor ridica asupră-ţi./ Sângele nevino¬ 
vat, o omule, de tine a fost vărsat; din această pricină/ lată că tremuri, iată 
că rătăceşti peste tot pământul./ Unde este acum măreţia festalelor grandi- 


591 Fc. 3, 4-5: „Atunci şarpele a zis către femeie: „Nu, nu veţi muri! Dar Dumnezeu 
ştie că în ziua în care veţi mânca din el vi se vor deschide ochii şi veţi fi ca Dumne¬ 
zeu, cunoscând binele şi răul”. 

592 Gândim aici la cele zece neamuri de la Adam până la Noe (cf. Fc. 5, 1 -29), până 
la cele din apropierea coborârii dumnezeieşti (cf. Fac. 11, 10-16). lacob se referă aici 
la revelaţia pe care o oferă Dumnezeu poporului ales prin Avraam, ca început al 
desprinderii omenirii de idolatrie (PO, p. 115, nota 8). 

593 HCJ IV. 27-40. 

oase de la începuturile lunii;/ Sunetele trâmbiţelor şi chimvalelor fiilor lui 
Levi?/ Unde este preotul şi veşmintele sale preoţeşti ?”. 594 

în altă parte, lacob se exprimă foarte limpede cu privire la dogma 
Preasfmtei Treimi. în acest sens, el subliniază frecvent deofiinţimea 
cu Tatăl, ca Domn al nostru şi Cuvânt plin de înţelepciune şi viaţă . 595 
în această notă este aşezată şi teologia sa despre Maica Domnului. în 
acest context, episcopul sirian apără persoana Maicii Domnului faţă 
de vechile tendinţe nestoriene, evocându-o de fiecare dată în lumina 
alegerii făcute la Buna Vestire. Din însemnările sale rezultă că Logo¬ 
sul a fost acela care a ales-o pe Preasfânta Fecioară pentru a deveni 
Maică a Sa. Cu ajutorul versului, el arată că „Domnul nostru a privit spre 
toată partea femeiască, atunci când a coborât pe pământ,/ A ales numai 
una pentru Sine, pe cea care a fost întâia aleasă între toate./ A cercetat-o pe 
dânsa şi a găsit în ea smerenie şi sfinţenie,/ simţăminte curate şi suflet plin 
de dumnezeire,/ O inimă curată şi toate gândurile spre desăvârşire,/ pentru 
aceasta El a ales-o pe cea mai curată, cea plină de toată frumuseţea./ A 
coborât din slava Sa, locuind în pântece femeiesc./ Nefiind altă fiinţă pe 
lume mai curată decât dânsa ”. 596 Mai departe, pentru a lămuri această 
alegere, lacob o numeşte pe Maica Domnului „al doilea Rai \ care s-a 
înălţat peste toate prin gândul cel bun şi prin smerenie . 597 La pomnca 
Fiului, socoteşte lacob, arhanghelul Gavriil a fost trimis la Sfânta Fecioară 
spre a-i aduce vestea cea bună. Cuprinzând aici întreaga lucrare a Treimii, 
episcopul de Sarug vorbeşte despre abolirea neascultării adamice şi despre 
vindecarea păcatului neascultării prin ascultarea Măriei. „Domnul a slăvit- 
o pe dânsa, a sădit în ea viaţă şi a vestit printr-însa pacea,/ Cu dragoste a 
întâmpinat-o şi a şters toate lucrurile de odinioară./ Peretele despărţiturii 
pe care şarpele îl ridicase,/ Prin coborârea Sa, Fiul l-a doborât, ca să nu 
mai fie ridicat vreodată./ Când a coborât a stricat împrejmuirea, cea ridicată 
între amândouă părţile,/ Spre a fi pace între cele cereşti şi cele pământeşti./ 
Pentru aceasta Vestitorul a preamărit-o pe Maria/ Ca chezăşie a păcii celei 
mai mari pentru întreaga lume ”. 598 


594 HCJ V, 11-19. 

595 Sebastian Paul Brock, The Published Verse Homilies of Isaac of Antioch, Jacob 
of Serugh, and Narsai: Index of Incipits , in „Jurnal of Syriac Studies” (JSS), no. 
32/1987, Section XIV , 614, 13. 

596 Section VI, 620,4-11. 

597 Section VII, 623, 10-15. 

598 Section X, 629, 4-11. 


176 



Nu în cele din urmă lacob valorifică în sens apologetic compa¬ 
raţia dintre înţelepciune şi credinţă, arătând cât este necesar să se 
folosească şi unde trebuie să se oprească acestea. După el, raţiunea 
nu are incidenţă decât asupra lucrurilor văzute. Cei care o împing 
mai departe, încercând să explice prin ea existenţa şi prezenţa lui 
Dumnezeu în lisus Hristos sunt numiţi peiorativ „ înţelepţi ”. întrucât 
majoritatea dintre ei doresc să rezolve problemele teologice prin 
silogismele şi concepte ale filosofiei greci, lacob îi numeşte „fii ai 
Satanei”. Prin urmare, în gândirea sa, numai credinţa şi dragostea îl 
poate apropia pe om de adevărata cunoaştere a lui Dumnezeu. Aceas¬ 
ta este dată numai celor simpli sau „curaţi cu inima”, cum îi numeşte 
însuşi Mântuitorul Hristos. 599 Numai unii ca aceştia „ sunt în stare să 
se roage cu adevărat lui Dumnezeu şi să se minuneze de minunile 
Sale în Hristos, fără să pună întrebări, fără să-L iscodească sau să 
încerce să-L coboare din slava Sa”. 600 

b. Poziţia lui lacob de Sarug faţă de Calcedon. Parcursul 
de la simbol şi taină 

Cea mai delicată problemă în raport cu personalitatea poetului siri¬ 
an a fost aceea a originilor sale monofi zi te şi implicit a ortodoxiei sale, cu 
alte cuvinte dacă a fost sau nu monofiziţi Referitor la această problemă, 
părerile orientaliştilor sunt împărţite. Aşa se face că, pe de o parte, Asse- 
mani şi mai apoi Abbeloos au susţinut ortodoxia credinţei sale. Pe de altă 
parte, „după publicarea a două dintre epistolele sale, adresate călugărilor 
de la Mănăstirea Mar Bassus din Harim, împreună cu răspunsul acestora, 
şi a epistolei trimisă lui Pavel, Episcop de Edessa, a reieşit că lacob a fost 
întotdeauna monofizit şi nu a renunţat niciodată la opiniile sale. Această 
părere este susţinută în mare parte de cercetătorii apuseni din sec. XX 
(Baumstark, Bardenhewer, Tissarant, Jugie etc)”. 601 

într-o foarte pasională dezminţire, scrisă în 1948 de P. Peeters, 
ideile monofizite identificate parţial în scrisorile lui lacob de Sarug 
sunt respinse în baza unei lipse de autenticitate. în 1956, Dr. Kruger 
emite ipoteza unui specific monofizit în gândirea autorului sirian, deşi o 


599 Mt. 5, 8. 

600 Roberta C. Chesnut, Tliree Monophysites Christologies. Severus ofAntioch, Philoxenus 
ofMabbug and Jacob of Sarug, Oxford University Press, 1976, p. 140-141. 

601 Remus Rus. Dicţionar enciclopedic al literaturii creştine din primul mileniu, p. 374. 

bună parte din omiliile sale fuseseră incluse deja în uzul liturgic. 602 In 
această dispută, se pronunţă şi patrologul Ortiz de Urbina, care, folosind 
argumente din ambele laturi, afirmă că „ Iacob a rămas ortodox până la 
sfârşitul vieţii sale”. Acest lucru reiese în primul rând din stilul pe care îl 
abordează, poziţionându-se departe de orice fel de „polemizare dogma¬ 
tică”. 603 In perioada contemporană, profesorul englez Sebastian Brock 
se exprimă în mod similar, amintind în acest sens că lui Iacob „i-au 
displăcut în mod evident şi a căutat să se ţină departe de controversele 
hristologice cile contemporanilor, şi doar din unele scrisori ale sale 
(alcătuite sub presiunea contemporanilor) rezultă că şi-a exprimat dez¬ 
acordul faţă de formula doctrinară a Calcedonului (451)”. 604 Astfel, 
spre deosebire de conaţionalii săi, Filoxene şi Sever, care au purtat o 
luptă vădită împotriva Calcedonului, Iacob a abordat „o atitudine mult 
mai irenică, preferând să e\’ite formulele şi termenii controversaţi şi să-şi 
exprime credinţa în întrupare, folosindu-se de mult mai tradiţionala 
frazeologie siriacă”. 605 Apropierea de erezia monofizită rămâne aşadar 
circumspectă. Hristologia pe care o dezvoltă se încadrează într-o notă 
aparte, propagându-se într-o formă simbolistico-mistică, incompatibilă 
cu influenţele gnostice din acea vreme. 606 El a valorificat prin urmare 
tradiţia exegetică generată de Teodor de Mopsuestia şi simbolistica moş¬ 
tenită de la Sfântul Efrem Şirul, propulsând mai departe specificul teo¬ 
logiei siriene în gândirea scriitorilor care i-au urmat. 607 


602 Asemenea imnelor Sfântului Efrem, foarte multe din poemele lui Iacob au fost 
asimilate în uzul liturgic al bisericilor siriene de rit ortodox şi în tradiţia maronită (R. 
Phenix jr. - Cornelia B. Horn, Syriac Speaking Churches..., p. 19). 

603 Dr. T. Jansma, The Credo ofjacob ofSerugh: a Retoum to Nicaea and Constantinople, 
in „Nederlands archief voor kerkgeschiedenis/Dutch Review of Church History”, 
Nieuwe Serie, Voi. 44 (1961), p. 18. 

604 Sebastian Brock, A Brief Outline of Syriac Literature, p. 37. 

605 Sebastian Brock, „The Rise of Christian Thought. II - The Theological Schools 
of Antioch, Edessa, and Nisbis,” in H. Badr (ed), Christianity. A History in the 
Middle East, Beirut, 2005, p. 150. 

606 „în gândirea sa, Iacob s-a detaşat de tendinţele gnostice, care ar fi putut atrage erori grave 
în hristologia sa. Dc vreme ce s-ar putea spune că, atât Philoxene, într-o anumită măsură, cât 
şi Sever, chiar mai mult se pare, s-ar fi lăsat influenţaţi de platonism, gândirea lui Iacob este 
îndreptată mai mult spre mistic şi simbolic, stând departe de influenţele gnostice din vremea 
sa, care se manifestau cu precădere în filosofia şi teologia lumii greco-romane” (Roberta C. 
Chesnut, Three Monophysites Christologies, p. 113). 

607 Sebastian Brock, The Rise of Christian Thought..., p. 150. 

Moştenirea sa apologetică este legată implicit de autenticul teologiei 
siriene. Asemenea Sfântului Efrem, lacob de Sarug depăşeşte limitarea 
conceptului, parcurgând realitatea liturgică de la simbol la taină. Deşi 
mai puţin cunoscut în teologia românească, scriitorul sirian oferă prin 
numeroasele sale însemnări un context amplu de viaţă autentică şi măr¬ 
turisire creştină. Omiliile sale, majoritatea în versuri, prezintă exemple 
vii din experienţa şi doctrina Bisericii. în felul acesta, lacob de Sarug 
„elaborează o serie de structuri doctrinare deosebit de importante care 
privesc actul revelaţiei şi, prin extensie, al profeţiei, lucrările Duhului 
Sfânt, taina Sfintei Treimi, întruparea Fiului lui Dumnezeu ca mărturie a 
iubirii divine faţă de om, întemeierea Bisericii lui Hristos prin care se 
extinde în timp lucrarea mântuitoare a lui lisus Hristos”. 608 

Din cele arătate, înţelegem că moştenirea scrisă a episcopului 
sirian reprezintă exemplul concret de promovare a parcursului de la 
simbol la taină, în duhul şi litera Sfintei Scripturi. Laolaltă cu Afraate 
şi cu Sfântul Efrem Şirul, el oferă posterităţii specificul autentic al 
unei teologii mărturisitoare. 


608 Remus Rus, ,Jacob de Serugh. Omilia 79: Despre vălul de pe faţa lui Moise”, în 
Filocalia Siriacă. Iubirea de frumos şi înţelepciune - calea spre desăvârşire , tradu¬ 
cere, selecţie de texte, cuvânt introductiv, note şi comentarii de Remus Rus, Ed. 
Univers Enciclopedic Gold, Bucureşti, 2014, p. 279. 

VI. SFÂNTUL IO AN HRISOSTOM, APOLOGET AL 
LOGOSULUI ÎNOMENIT 


Unul dintre cei mai mari predicatori ai Bisericii creştine, Sfân¬ 
tul loan Hrisostom sau Gură de Aur se remarcă în tradiţia eclesială şi 
ca „ apologet al Logosului înomenif ’. El se prezintă înaintea poporu¬ 
lui dreptcredincios, dar şi a celor rătăciţi, ca „avocat” al credinţei 
celei adevărate, pe care a propovăduit-o în cel mai înalt grad de trăire 
duhovnicescă. Cuvintele sale, puternic ancorate în litera Scripturii, 
au pătruns inimile credincioşilor, lucrând neîncetat spre îndreptarea 
tuturor spre veşnicele locaşuri. Dacă filosofii de odinioară căutau să 
descopere forma nedefinită a Cuvântului, definindu-1 în principal ca 
raţiune, înţelepciune, inteligenţă, Sfântul loan Gură de Aur vorbeşte 
despre Logos(ul) la modul personal şi lămurit. în lumina Sfintelor 
Scripturi, el, ca mărturisitor, oferă cea mai autentică latură a cunoaş¬ 
terii Sale, izvorâtă dintr-o experiere personală a Cuvântului înomenit. 
în gândirea sa teologică, Evanghelia întrupării „biruieşte minţile şi 
inimile oamenilor nu prin abilitatea unei filosofii sau retorici, ci prin 
puterea delicată a Duhului”. 609 

Format în spiritul teologiei siriene, dar nicidecum străin de 
moştenirea greco-romană, Sfântul loan Hrisostom intră „în vârtejul 
aprigelor antiteze hermeneutico-teologice şi socio-rasiale, izbutind să 
trecă de excesele tuturor, pentru a-şi manifesta ortodoxia şi pentru a 
deveni învăţătorul prin excelenţă al lumii întregi, a cărui faimă nimeni 
n-a umbrit-o vreodată”. De aceea, nu ar putea fi nicidecum încadrat 
specificului vreunei şcoli teologice. Ideile sale sunt sistematice, adu¬ 
nând ceea ce este mai bun din toate, trăind şi adoptând „la maximă 
intensitate absolut întreaga Tradiţie a Bisericii, ori de câte ori prin 
rugăciune şi cercetare primeşte harul unei bogate experienţe dumneze¬ 
ieşti, pentru a teologhisi şi pentru a interpreta corect Scripturile”. 610 

Latura apologetică a gândirii sale reiese aşadar din sintetizarea 
scripturistică a realităţilor sociale, pe care le interpretează şi le transpune 


609 Adrian Lemeni, Adevăr şi comuniune, Ed. Basilica, Bucureşti, 2011, p. 43. 

610 Stylianos Papadopoulos, Viaţa, activitatea şi operea Sfântului loan Hrisostom , 
traducere de lect. dr. Octavian Gordon, Ed. Bizantină, Bucureşti, 2010, p. 14. 

dogmatic. Preocuparea ce a generat această direcţie au fost apărarea 
credinţei creştine în faţa asaltului ideologiilor păgâne şi iudaice deo¬ 
potrivă. Sfântul Părinte a luat totodată atitudine împotriva tendinţelor 
greşite din filosofia elenistă, concentrându-şi ideile în câteva lucrări 
de referinţă, cum ar fi: „Că Hristos este Dumnezeu”, „Despre Sfântul 
Vavila, împotriva lui Iulian şi a neamurilor”, „Cuvântări împotriva 
iudeilor”, „Omilii la Epistola către Romani”. „în primele două opere 
el îşi tratează subiectul oarecum diferit decât în eseurile despre mo¬ 
nahism. Aici prezintă lupta dintre creştinism şi elenism, ca o încleşta¬ 
re pentru puterea divină în istorie. A cui putere este mai mare - a 
zeilor cinstiţi de greci şi de romani, reflectată în comorile imperiului, 
sau cea a lui Hristos, reflectată în comoara Bisericii? în vremea Sfân¬ 
tului Ioan, creştinii erau prigoniţi de împăratul roman, şi totuşi Bise¬ 
rica nu înceta să înflorească. Aceasta a fost socotită drept dovadă a 
dumnezeirii lui Hristos, căci spune Sf. Ioan «nu stă în puterea niciu- 
nui om să facă atât de multe într-un timp atât de scurt». Ambele tra¬ 
tate au, prin urmare, aceeaşi temă: puterea lui Hristos este sursa 
biruinţelor Bisericii împotriva stăpânirilor potrivnice ”, 611 

Pe de altă parte, trebuie menţionat că afinitatea Sfântului Părinte 
faţă de subiectul logocentric rezultă în primul rând din preocupările 
pe care le-a aratat faţă de cultura profană. Adesea citează din Homer, 
Sofocle, sau Euripide, Socrate, Platon, Aristotel, Krates, sau Diogene. 
Manifestă un interes aparte pentru filosofia platonică, pe care o ree¬ 
valuează în spirit creştin. în însemnările sale apologetice, Sfântul 
Ioan Gură de Aur „subliniază importanţa adâncimii filosofice a clasi¬ 
cilor, dar nu le poate ierta discrepanţa enormă dintre principii şi fapte. 
Pentru el, filosofia nu este un simplu exerciţiu intelectual, ci o înţe¬ 
lepciune practică, o comportare aleasă, de la care s-au abătut prea 
adesea filosofii antici în viaţa lor de toate zilele. înţelepciunea - spunea 
el - nu stă în vorbe, ci în fapte, vizând prin aceasta desigur retorica şi 
filosofia din vremea sa, care ajunsese goală şi fără conţinut”. 612 Pe de 
altă parte, poziţia sa faţă de iudaism poartă de asemenea o intensă 
încărcătură apologetică. în această direcţie se exprimă foarte radical, 


611 Robert L. Wilken, John Chisostom and the Jews. Retoric and Reality in the late 
4th Century, University of California Press, London. 1983, p. 130-131. 

612 Marius-Ioan Slevaş, Teologia Logosului în abordarea filosofici antice şi a gândi¬ 
rii patristice a secolului IV, în Rev. Teologia, Arad, nr. 1/2006, p. 205-206. 

evidenţiind faptul că puterea lui Dumnezeu, continuitatea planului 
Său soteriologic şi plinirea Scripturilor sunt indispensabil legate de 
evenimentul întrupării Cuvântului. Reacţia sa este justificată istoric, 
profetic şi cultural, fiind aşezată în lumina adevărului Scripturii. 
Urmărind aceste coordonate, voi încerca să evidenţiez, pornind de la 
cele patru opere amintite mai sus, gândirea hristologică a Sfântului 
loan Gură de Aur, urmărind totodată şi caracterul ei apologetic. în 
ambele situaţii, voi urmări demonstraţia apologetică, pe care Sfântul 
Părinte o face, pentru susţinerea şi mărturisirea Logosului creştin, ca 
Dumnezeu adevărat şi Mântuitor al neamului omenesc. 

VI. 1. „Că Hristos este Dumnezeu” 

Faţă de filosofia elenistă, Sfântul Părinte lasă în primă fază 
deschisă posibilitatea unui dialog, care nu trece însă de corelarea 
teoretico-practică dintre concept şi faptă. întrucât majoritatea filoso¬ 
filor păgâni sunt departe de a centra frumuseţea discursului cu etosul 
personal, Sfântul Părinte rămâne pesimist în ceea ce priveşte proble¬ 
matica Logosului. El arată astfel că ceea ce neamurile socotesc a fi la 
modul superlativ raţiune, inteligenţă, sau cugetare, rămân doar noţi¬ 
uni şi concepte, dacă nu există acel „ Cineva ” care să le aşeze şi să le 
înveşnicească în această lume. Exemplul concret al Logosului înveş- 
nicit în existenţa noastră este aşezat de către Sf. loan Hrisostom în 
antiteză cu posibilităţile oferite de filosofia elină. „Domnul nostru 
lisus Hristos, când era aproape să pătimească şi să moară de moarte 
aducătoare de viaţă, în noaptea cea din urmă a chemat pe ucenici la o 
parte, şi între alte poveţi, le-a spus următoarele cuvinte: «Amin, Amin, 
zic vouă, cine crede în Mine, va face şi el faptele pe care le fac Eu, şi 
încă mai mari decât acestea». 613 Au fost mulţi alţi învăţători care au 
avut ucenici şi au făcut minuni, cum se laudă grecii; însă niciunul dintre 
dânşii n-a îndrăznit vreodată să spună sau să cugete ceva asemănător. 
Şi nu pot grecii ... să arate că ar fi vreo cuvântare sau vreo proorocie 
asemănătoare; ci ei spun că la ei se arată stafiile celor morţi şi strigoii 
celor răposaţi de către făcătorii de minuni, şi se fălesc cu glasurile 
din mormânt auzite de către unii; însă niciunul din ei nu cutează să 
spună că vreunul din bărbaţii care au trăit la ei şi au fost slăviţi, sau 


613 Cf. In. 14, 12. 

aceia care după moarte i-au socotit ca zei, ar fi spus ceva asemănător”. 614 
Prin venirea Sa în lume, Fiul lui Dumnezeu a pus capăt tiraniei dia¬ 
volului, slobozindu-ne „de acea sălbatică şi năpraznică stăpânire, nu 
numai pe noi care I ne închinăm, ci chiar şi pe aceia care 11 hulesc pe 
Dânsul, fiindcă după aceea niciunul dintre păgâni nu a mai fost silit 
să aducă astfel de jertfe idolilor săi. Atât de mare e dragostea pe care 
o arată neamului nostru, iar Dumnezeu a făcut duşmanilor Săi mai 
multe binefaceri decât relele pe care demonii le fac prietenilor lor... 
Ci El (Hristos) era cu adevărat împăratul, Făcătorul şi Mântuitorul 
întregului neam omenesc şi de aceea a cruţat şi pe străini (pe păgâni) 
ca şi cum ar fi fost ai Lui. Căci întreaga făptură omenească era lu¬ 
crarea Sa, după cum zice ucenicul Său: 615 «A venit întru ale Sale şi ai 
Lui nu L-au primit»”. 616 

în Omilia „Că Hristos este Dumnezeu” (Quod Christos sit Dens), 
Sfântul loan Gură de Aur pătrunde în adâncul teologiei hristologice. 
Această lucrare se integrează între cele rostite de Sfântul Părinte 
împotriva anomeilor. Aceşti eretici, asemenea arienilor, respingeau 
dumnezeirea Mântuitorului FIristos. Pentru a consolida în faţa lor 
învăţătura creştină, Sfântul loan Gură de Aur desfăşoară o luptă acerbă 
pentru a demonta cele propovăduite de eretici. Este de altfel şi motivul 
pentru care alcătuieşte ulterior şi omiliile „împotriva iudeilor”. După 
cele mai multe păreri, lucrarea „Că Hristos este Dumnezeu” a fost 
alcătuită în Antiohia, încercând să demonstreze într-o abordare amplă 
„dumnezeirea lui Iisus Hristos, împotriva iudeilor şi a neamurilor, 
după numeroasele mărturii pe care le-am moştenit de la profeţi”. 611 

Maniera în care se adresează credincioşilor săi este una simplă, 
Sfântul Părinte dorind ca învăţătura hristologică să ajungă la inimile 
tuturor. El se pregăteşte să le răspundă mai întâi păgânilor, fiind gata 
să argumenteze dacă „vreun idolatru ar cere să afle în ce fel poate fi 
Hristos Dumnezeu”. Şi acesta este adevărul primordial în ceea ce 
priveşte credinţa, căci, spune Sfântul Părinte, „dacă aş merge la cer 


614 Sf. loan Gură de Aur, Cartea pentru Fericitul Sfânt Vavila. împotriva lui Iulian 
şi împotriva păgânilor, în „Seria Teologică”, nr. 12, trad. de Ştefan Bezdechi, Tipo¬ 
grafia Arhidiecezană, Sibiu, 1938, p. 103; PG 50, col. 533. 

615 Cf. loan 1, 11. 

616 Sf. loan Gură de Aur, Cartea pentru Fericitul Sfânt Vavila..., p. 105; PG 50, col. 536. 

617 Ouvre completes de S. Jean Chrisostome, traduction novelle par M. l’Abbe J. 
Bareile, Tome Premier. Libraire de Louis Viers, Paris, 1865, p. 478. 

să aflu mărturie, n-aş afla întărire prin consideraţii prea elevate. Şi 
chiar dacă aş răspunde că El: a făcut cerul, pământul şi marea, acesta 
(i idolatrul ) tot nu mă va înţelege. Şi dacă încă i-aş spune: El a înviat 
morţii, a dat lumină orbilor, a alungat pe demoni; în continuare idola¬ 
trul nu mă va crede. Şi dacă aş mai spune că El a promis împărăţia 
cerurilor şi cele ascunse ale harului Său; dacă aş vorbi de înviere, 
neîncetând să odihnesc cuvântul meu, pentru el ar fi ceva de râs”. 
Pornind de la această dilemă şi fiind sigur că cea mai eficientă manieră 
de a convinge un păgân nu este aceea a unei teologii înalte, Sfântul 
Părinte coboară imediat la realitatea în care simte că se mişcă fiecare, 
aducând ca argumente „lucrurile pe care şi unul şi altul le admitem, de 
care nu ne este permis să ne îndoim”. „Aceştia nu vor nega niciodată, 
spune Sfântul Părinte, că Hristos a născut marea familie creştină, că 
toate bisericile răspândite pe faţa pământului Lui îi datorează existenţa. 
Ei bine, aceasta este dovada pe care eu o voi face despre puterea Sa 
nemărginită şi prin aceasta voi arăta că este cu adevărat Dumnezeu. 
Voi arăta că niciunui om nu-i stă în putinţă să construiască în scurt 
timp un imperiu ale cărui hotare se întind până la marginile pământu¬ 
lui şi ale mării, că nu-i stă în putinţă vreunui om să ridice atât de 
repede lumea la cele mai înalte principii şi învăţăminte, astfel încât 
până şi moartea să fie atât de puternic întoarsă spre înviere şi gându¬ 
rile oamenilor atât de schimbate. El singur a fost în stare să dezlege 
neamul omenesc din această îndoită legătură, şi nu numai pe romani, 
ci şi pe perşi şi toate neamurile păgâne. Această minunată transfor¬ 
mare, această cucerire răsunătoare, nu a săvârşit-o prin puterea arme¬ 
lor, sau cu preţ de aur; căci n-a purtat niciodată asupra sa vreo armă 
şi nici nu s-a angajat în vreo luptă”. 618 

Puterea persuasivă a Cuvântului dumnezeiesc este elementul 
cheie în lupta de întoarcere a întregului neam omenesc spre pocăinţă 
şi mântuire. Astfel, după înălţarea la ceruri. Logosul se aşază în gura 
Apostolilor şi aceştia, plini de Duhul Sfânt, îl poartă până la margini¬ 
le lumii. 619 „Unsprezece Apostoli, de condiţie modestă şi sărăcăcioa¬ 
să, de o simplitate desăvârşită, săraci şi lipsiţi de tot, lipsiţi de apăra¬ 
re, fără încălţăminte în picioarele lor, neavând decât o singură haină, 
l-au fost de ajuns să-Şi înceapă lucrarea. Căci a schimba este puţin 


618 Quod Christos sit Deus, cap. 1, p. 479. 

619 Cf. Mt. 28, 19-20. 

spus, întrucât El a reuşit să aducă atâţia oameni, diferiţi ca rasă şi 
caracter, la cea mai înaltă filosofie atinsă în această viaţă şi în cea 
viitoare. A reuşit să întoarcă vechile lor obiceiuri, i-a făcut să pără¬ 
sească vechile şi uşoarele obiceiuri şi să aşeze în locul lor împlinirea 
cea mai grea a celor mai grele precepte”. 620 

Cu cel de al doilea capitol al lucrării „Că Hristos este Dumnezeu ” 
detaliază coordonatele mesianice ale dogmei hristologice. Sfântul 
loan Gură de Aur îşi fundamentează astfel pledoaria, folosindu-se în 
primul rând de profeţiile mesianice. Astfel, după el, credinţa în Mân¬ 
tuitorul Hristos nu este un „efect al hazardului, fiind predicată cu 
mult timp înainte”. Prima mărturie pe care o aduce este de la profetul 
leremia, care arată că „Dumnezeu trebuia să se facă om, rămânând în 
acelaşi timp Dumnezeu”. „Acela este Dumnezeul nostru, spune Ie- 
remia, şi nimeni altul nu este asemenea Lui. Aflat-a toată calea ştiin¬ 
ţei şi a dat-o lui Iacob, sluga Sa, şi lui Israel, cel iubit de Dânsul. 
După aceasta, pe pământ S-a arătat şi cu oamenii împreună a locu¬ 
it”. 621 Acesta a reuşit, prin puţine cuvinte, să arate că Hristos „fără 
să-şi piardă natura dumnezeiască, a îmbrăcat omenitatea noastră, a 
făcut ca Cuvântul Său să fie înţeles de oameni, căci Legea cea Veche 
a fost lucrarea Sa, căci « toată calea ştiinţei şi-a dat-o lui Iacob, sluga 
sa». Profetul învaţă astfel că înainte de întruparea Sa, Mântuitorul a 
împărtăşit toată lucrarea, aşezându-o prin purtarea Sa de grijă, a sta¬ 
tornicit legea, revărsând oamenilor grija şi binefacerile Sale”. 622 

La cuvintele profetului Isaia: ,Jată, Fecioara va lua în pântece 
şi va naşte Fiu şi se va chema numele Lui Emanuel”, 623 Sfântul Pă¬ 
rinte adaugă: „Apoi, pentru a arăta că Acest Prunc va fi, nu aparenţa, 
ci concretul naturii noastre, proorocul spune că «se va hrăni cu lapte 
şi cu miere », 624 după obiceiul de a hrăni pruncii atunci când vin pe 
această lume. Apoi, pentru a arăta că El nu este un simplu om, Isaia 
adaugă: «Că înainte ca fiul acesta să ştie să dea la o parte răul şi să 
aleagă binele». 625 însă, dincolo de a arăta că este mai mult decât un 
simplu om şi că s-a născut din fecioara, Isaia vesteşte că va ieşi din 
neamul lui David. în mijlocul figurilor de stil şi a metaforelor, stă 


620 Quocl Christos sit Deus, cap. 1, p. 479. 

621 Baruh 3, 36-38. 

622 Quocl Christos sit Deus, cap. 2, p. 480. 

623 Is. 7, 14. 

624 Is. 7, 15. 

625 Is. 7, 16. 

aşezată mărturia profetului: «O Mlădiţă va ieşi din tulpina lui lesei şi 
un Lăstar din rădăcinile lui va da. Şi Se va odihni peste El Duhul lui 
Dumnezeu, duhul înţelepciunii şi al înţelegerii, duhul sfatului şi al 
tăriei, duhul cunoştinţei şi al bunei-credinţe. Şi-L va umple pe El 
duhul temerii de Dumnezeu. Şi va judeca nu după înfăţişarea cea din 
afară şi nici nu va da hotărârea Sa după cele ce se zvonesc ». 626 Este 
vorba aici de lesei, părintele lui David, care se trăgea din tribul lui 
luda. în mod evident, atunci Mesia trebuia să se nască din acest trib 
şi din această familie”. 627 Mai departe, pentru a închega coordonatele 
simbolistico-mistice ale adevărurilor exprimate prin gura profetului 
Isaia, Sfântul loan Gură de Aur aduce vestirea în litera Legii Noi, 
oferind ca analogie evenimentul baptismal. Cuvintele Sfântului loan 
Evanghelistul sunt astfel pilduitoare: ,fm văzut Duhul coborându-Se, 
din cer, ca un porumbel şi a rămas peste £7”. 628 

în această sinteză scripturistică, Sf. loan Gură de Aur scoate în 
evidenţă identitatea personală a Logosului înomenit şi totodată apartenenţa 
Sa genealogică. El realizează în felul acesta saltul imens de la noţiunea 
filosofică de concept, folosită cu precădere în operele lui Clement 
Alexandrinul şi Filon din Alexandria, preluată mai apoi de Apologeţi, prin 
Sfântul Iustin Martirul şi Filosoful. 629 In viziunea sa, atributul de „princi¬ 
piu” sau „ raţiune ” a fiecărui lucru se rezolvă în realitatea concretă a întru¬ 
pării, pe care o aşază fără teamă înaintea conceptului de Unu, la care făcea 
referire Plotin şi neoplatonicii. „Nu este o problemă uşoară concilierea 
Dumnezeului din Vechiul Testament cu acel unu din Parmenide, notează 
în acest sens Claudio Moreschini. Filon se găsise deja în faţa acestei difi¬ 
cultăţi, motiv pentru care a recurs la interpretarea alegorică... Filon a fost 
reluat de Clement, Stromatele 11, 2,6,1, care, oricum reuşeşte să găsească 
soluţia problemei reducând la simbolism”. 630 


626 Is. 11, 1-3. 

627 Quod Christos sit Deus, cap. 2, p. 480. 

628 In. 1, 32. 

629 Teologia Bisericii primare apropia foarte mult conceptualitatea platoniciană a Logosu¬ 
lui de realitatea întrupării Sale. Astfel, „înainte de toate, Logosul este mintea lui Dumne¬ 
zeu şi conţine ideile Sale {cf. Stromate IV, 155, 2; V, 73, 3), aşa cum spusese deja Filon 
(Despre heruvimi 49; Cartea lumii 20). Ideile sunt gândurile lui Dumnezeu: aceeaşi 
concepţie este reprezentată în medioplatonism: la Alcionous, la Atticus, la Aetius, la 
Hipolit. în sfârşit, şi în opinia lui Plotin, Logosul este intelectul şi izvorul existenţei idei¬ 
lor” (Claudio Moreschini, Istoria filosofiei patristice, traducere de Alexandra Cheşu, 
Mihai-Silviu Chirilă şi Dorina Cemica, Ed. Polirom, 2009, p. 117). 

630 Ibidem, p. 118. 

Apelând din nou la cuvintele profeţilor, Hrisostom evocă realitatea 
împlinirii făgăduinţelor logocentrice. El descrie astfel tabloul Jertfei 
hristice, punctând foarte frumos coborârea Cuvântului „ întru cele 
mai de jos ale pământului” spre „dezlegarea legăturilor celor veşni¬ 
ce, care ţineau pe cei legaţi”. 631 Se conturează astfel legătura dintre 
Moarte şi înviere. „învierea Sa nu este mai puţin predicată decât 
moartea, spune Sfântul Părinte; «Că nu vei lăsa sufletul meu în iad, 
nici nu vei da pe cel cuvios al Tău să vadă stricăciunea ». 632 Cu alte 
cuvinte, Isaia profeţeşte despre acelaşi lucru: «Domnul a voit să-L 
zdrobească prin suferinţă. Şi fiindcă Şi-a dat viaţa ca jertfă pentru 
păcat, va vedea pe urmaşii Săi, îşi va lungi viaţa şi lucrul Domnului 
în mâna Lui va propăşi ». 633 Căci moartea lui Hristos a şters păcatele 
oamenilor”. 634 După învierea din morţi, Cuvântul dumnezeiesc este 
propovăduit până la marginile lumii, realitate de asemenea prezisă de 
profeţii Vechiului Testament. „Răspândirea Evangheliei ne-a fost 
vestită în cuvintele Psalmistului David: «Cere de la Mine şi-Ţi voi da 
neamurile moştenirea Ta şi stăpânirea Ta marginile pământului». 635 
Un alt profet anunţă acest lucru cu alte cuvinte: « tot pământul este 
plin de cunoştinţa şi de temerea de Dumnezeu, precum marea este 
umplută de ape». 636 Şi vedem astfel cu câtă uşurinţă oamenii I se vor 
supune: «nu se vor mai învăţa unul pe altul şi frate pe frate, zicând: 
„Cunoaşteţi pe Domnul’’ că toţi de la sine Mă vor cunoaşte, de la 
mic până la mare, zice Domnul, pentru că Eu voi ierta fărădelegile 
lor şi păcatele lor nu le voi mai pomeni». 631 ... căci nu numai Biserica 
se va odihni sub statornicia învăţăturilor, căci El va aduce pacea, care 
va umple întreaga lume”. 638 

Din cele arătate mai sus, rezultă preocuparea directă a Sfântului 
Părinte pentru relevarea completă a referinţelor hristologice din perspec¬ 
tivă biblică. într-o notă deja obişnuită, argumentarea sa este susţinută 
prin promovarea, aplicarea şi tălmăcirea exegetică a versetelor cu 


631 Cf. Cântarea a Vl-a din Canonul Sfintei învieri. 

632 Ps. 15, 10. 

633 Is. 53, 10. 

634 Quod Christos sit Deus, cap. 5, p. 484. 

635 Ps. 2, 8. 

636 Is. 11,9. 

637 Ier. 31,34. 

638 Quod Christos sit Deus, cap. 6, p. 485. 

conţinut mesianic. Observăm, de asemenea, şi caracterul circular al 
apologiei hrisostomice, subliniindu-se realitatea vie şi lucrătoare a 
Cuvântului lui Dumnezeu, până la marginile lumii. Astfel, la finalul 
omiliei sale, Sfântul Părinte pregăteşte răspunsul împotriva „celor care L- 
au răstignit pe Hristos”, deschizând subiectul cuvântărilor „împotriva 
iudeilor „Ce spuneţi voi? Că Hristos nu a înviat din morţi? Puteţi spune 
de asemenea că bisericile Sale nu există în această lume? Puteţi spune 
oare că nu au fost prigonite, că nu au fost înconjurate şi că nu au triumfat 
înaintea vrăjmaşilor? Insă aceste lucruri nu pot fi tăgăduite, cum nu se 
poate tăgădui existenţa soarelui, lată aici ruinele templului iudeilor, nu 
sunt oare ele la vederea neamului omenesc? Dacă Dumnezeu n-ar fi fost 
acolo, Dumnezeul cel tare, atunci cum se face că în suferinţe şi prigoane 
cinstitorii Săi s-au înmulţit şi mai mult? Cum se face că cei care L-au 
răstignit şi L-au umplut de răni s-au depărtat de patria lor, fiind străini pe 
faţa pământului? Cum se face dar că nici unul nici altul dintre aceste două 
lucruri nu s-au schimbat de-a lungul timpului?”. 639 

VI.2. Idei apologetice în „Cuvântările împotriva iudeilor” 

Ideile din lucrarea „ Quod Christus sit Dens ” converg spre mult mai 
ampla elaborare din punct de vedere apologetic a „Cuvântărilor împotriva 
iudeilor”. 640 Aceste omilii au fost rostite, de asemenea, în vremea dispute¬ 
lor pe care Sfântul loan Hrisostom le-a purtat cu ereticii anomei, la rândul 
lor centrate pe interacţiunea creştinismului cu iudaismul şi păgânismul. 
Aşa se face că, după primul discurs împotriva acestor eretici (386), apropi- 
indu-se sărbătoarea Corturilor şi întrucât mai mulţi dintre creştini aveau 
obiceiul să celebreze împreună cu iudeii, „marele predicator, dorind să 
îndrepte acest rău, a suspendat cuvântările împotriva anomeilor, ocupân- 
du-se de problema iudeilor şi de cea a sacramentele lor”. Cu privire la 
perioada de timp în care au fost rostite, majoritatea cercetătorilor sunt de 
părere că Sfântului loan Gură de Aur nu i-au trebuit mai mult de douăzeci 
de zile ca să-şi prezinte apologia înaintea credincioşilor săi. 641 


639 Quod Christos sit Deus, cap. 6, p. 499. 

640 Traducerea în limba română a acestor cuvântări, opt la număr, a fost realizată după textul 
grecesc de pr. prof. Dumitru Fecioru (vezi: Sf. loan Gură de Aur, Cuvântări împotriva ano¬ 
meilor. Către Iadei, Ed. IBMBOR, Bucureşti, 2007). In studiul de faţă am folosit traducerea 
franceză a textului, cuprinsă în lucrarea Ouvre completes de S. Jean Chrisostome , T.l, supra. 

641 Ouvre completes de S. Jean Chrisostome. T. 1, p. 500-501. 

Dintru început, Sfântul Părinte arată că „ impietatea anomeilor ” 
faţă de învăţătura cea dreaptă „se apropie foarte mult de cea a iudei¬ 
lor”. în felul acesta, doreşte să-şi asigure auditoriul că lupta începută 
anterior spre combaterea acestei erezii hristologice, nu este abandonată, 
ci dusă mai departe spre lămurirea dogmei Bisericii. Pornind de aici, 
el evidenţiază mai întâi asemănările dintre cele două forţe divergente 
creştinismului., Acuzaţiile pe care iudeii le ridică, anomeii le-au formulat 
de asemenea, spune Sf. Ioan Hrisostom. Şi care ar fi acuzaţiile iudeilor? 
Ei îl acuză pe Hristos că L-a numit Tată pe Dumnezeu şi că S-a făcut 
egal cu Acesta. Anomeii însă au înnoit această acuză, sau mai cu seamă 
nici măcar n-au mai folosit-o, înlocuind acest cuvânt (Fiu) şi înţelesul pe 
care îl are, dacă nu în realitate, măcar în vorbă”. 642 Sfântul Părinte vrea 
să arate înverşunarea susţinută a iudeilor faţă de dogma hristologică, 
căci, de vreme ce unele erezii au fost întoarse prin puterea Cuvântu¬ 
lui Evanghelic, contradicţia plinitorilor Legii s-a menţinut pe acelaşi 
calapod. Prima probă pe care n-au trecut-o a fost aceea a înfierii, 
rămânând în continuare departe de Lumina Adevărului. „Căci, dând 
la o parte binele ce le fusese rânduit şi în loc să devină copii prin 
înfiere, s-au adâncit în cele deşarte”, ignorând lucrarea hristificatoare 
a harului dumnezeiesc. „Şi de unde ştim aceasta?, întreabă retoric 
Fericitul Părinte. «Nu este bine, îi spune Hristos cananeencii, să iei 
pâinea fiilor şi să o arunci câinilor». 643 El îi arată pe iudei cu numele 
de copii, numindu-i câni pe cei care erau dintru neamuri. însă ordinea a 
fost inversată, căci iudeii au devenit câini şi noi, copii. « Păziţi-vă de 
câini! Păziţi-vă de lucrătorii cei răi! Păziţi-vă de tăierea împrejur. 
Pentru că noi suntem tăierea împrejur, noi cei ce slujim în Duhul lui 
Dumnezeu, şi ne lăudăm întru Hristos lisus şi nu ne bizuim pe 
trup». 644 ... Ce poate fi mai rău decât să te înstrăinezi de Domnul, nu 
numai prin călcarea legii, ci încă prin cercetarea ei?”. 645 

Sfântul Părinte, folosindu-se de logica paralelismului hristologic, 
lansează o afirmaţie şi mai îndrăzneaţă, pe care o fundamentează 
biblic. „Dacă Dumnezeu i-ar părăsi, ce nădejde de mântuire ar mai 
avea? însă pretind că sunt cinstitori de Dumnezeu. Departe de noi 


642 Juifs I, 1. 

643 Mt. 15, 26. 

644 Fii. 3, 2-3. 

645 Juifs. I. 2. 

aceste gânduri: că iudeii nu sunt cu adevărat cinstitori de Dumnezeu. 
Şi cine spune aceasta? însuşi Fiul lui Dumnezeu o spune. «Nu mă ştiţi 
nici pe Mine nici pe Tatăl Meu; dacă M-aţi şti pe Mine, aţi şti şi pe 
Tatăl Meu». 646 Oare ce mărturie mai de cinste ca aceasta aş putea 
aduce? Dacă nu L-au cunoscut pe Tatăl, dacă l-au răstignit pe Fiul, 
dacă au respins tovărăşia Duhului...”. 647 Se mai arată că harul lui 
Dumnezeu se face lucrător în cei care au încetat să mai fie robi ai legii. 
Şi întrucât adevărul „nu vine prin lege”, M& creştinii au murit pentru a 
învia împreună cu Hristos spre o vieţuire nouă. în consecinţă, Sfântul 
Ioan Hrisostom nu contrazice legea iudaică, pe care o socoteşte a fi 
„pedagog către FIristos”, ci arată mai degrabă cât de sărac este omul 
fără bunătăţile harului dumnezeiesc. „Nu vorbim în felul acesta pentru a 
condamna legea, căci o păzim după cuviinţă, ci mai degrabă spre a 
vă arăta comorile ce izvorăsc din harul lui FIristos. Căci legea nu se 
împotriveşte lui Hristos, şi cum ar putea fi aceasta, de vreme ce însuşi 
Hristos a rânduit-o, de vreme ce ne conduce la El, aşa cum face un 
pedagog? însă, datorită doleanţelor absurde ale celor care abuzează 
de lege, suntem obligaţi să vorbim astfel (despre lege). Adevăraţii 
hulitori ai legii sunt aceia care, după ce ne-au condamnat, pentru a 
reununţa la Hristos, doresc să ne întoarcă de la credinţa noastră. Că 
legea şi-a meritat din plin omenia, eu însumi voi recunoaşte şi nu voi 
nega niciodată aceasta. Căci voi sunteţi cei care, rămânând în legătură 
cu aceasta, nu trebuie să pierdeţi darurile cele mari ale harului dum¬ 
nezeiesc. în aşa fel încât, cel mai frumos elogiu ce i se cuvine unui 
pedagog este acela ca învăţăcelul său să nu mai aibă nevoie de su¬ 
pravegherea sa spre a se descurca, angajându-se ferm în practicarea 
virtuţii; căci dacă continuăm să stăruim în lege, este de prisos, întrucât 
nu mai avem nevoie de supravegherea ei”. 649 

A treia cuvântare a Sfântului loan Gură de Aur se îndreaptă 
„împotriva celor ce judecă ziua Paştelui”. în acest context, Cuvântul 
lui Dumnezeu este prezentat ca imagine a „Păstorului celui bun, care 
nu se mulţumeşte doar să alunge lupii, ci împlineşte o necesitate arzătoare, 
vindecând oile bolnave. Căci, ce ar folosi să le scape de dinţii fiarelor 

646 In. 8, 19. 

647 Juifs. I, 7. 

648 Cf. Gal. 2, 21: „Nu lepăd harul lui Dumnezeu; căci dacă dreptatea vine prin Lege, 
atunci Hristos a murit în zadar”. 

649 Juifs. H, 2. 

sălbatice, dacă boala este aceea care contează?”. Sfântul Părinte face 
trimitere aici la învăţăturile greşite care macină Biserica, aducând 
pagube mai mari decât ereticii, care-i pândesc pe credincioşi aseme¬ 
nea unor lupi. Accentul cade aici pe latura apologetică a gândirii 
hrisostomice. Puterea mărturisitoare a Cuvântului este asemnea teh¬ 
nicii unui general, care are în grijă deopotrivă câştigarea războiului, 
dar şi garantarea păcii înlăuntrul ţării pe care o apără. „Astfel, vă veţi 
convinge că nu poate fi nimic mai de preţ decât cuvintele Mântuito¬ 
rului Hristos: «Orice împărăţie care se dezbină în sine se pustieşte, 
orice cetate sau casă care se dezbină în sine nu va dăinui». 650 Şi poate, 
mult mai de preţ decât o împărăţie... este veşnicia altor lucruri?”. 651 

în dorinţa de a apăra dumnezeirea Mântuitorului Hristos în faţa 
iudeilor, Sfântul loan vorbeşte despre efemeritatea lucrurilor zidite 
de mână. După el, puterea lui Dumnezeu întrece cu mult măreţia 
templului din Ierusalim. Deşi uimise întreaga lume prin strălucirea 
frumuseţii sale, locaşul „sălăşluirii salvei dumnezeieşti” s-a pustiit. 
Prevestirea acestei zădărniciri s-a făcut de însuşi Mântuitorul Hristos, 
care a zis: „Adevăuxit grăiesc vouă: Nu va rămâne aici piatră pe piatră, 
care să nu se risipească” 652 Eforturile de a reconstrui vechiul edificiu 
au fost nenumărate, însă iudeii nu au ajuns la niciun rezultat. în locul 
templului din Ierusalim, Hristos a înălţat Biserica Sa pe care, spune 
Sfântul Părinte, „nimeni nu este în stare să o distrugă, întrucât El a 
nimicit templul şi nimeni n-a mai fost în stare să-l ridice”. Cu acest 
adevăr a fost încredinţat Petru, atunci când Mântuitorul i-a spus că 
„pe această piatră voi zidi Biserica Mea şi porţile iadului nu o vor 
birui”. 653 Invocând aceste argumente, Sfântul loan Hrisostom întăreşte 
proorocia făcută de Domnul despre nimicirea templului din Ierusalim. 
„Ei bine, o iudeilor, ce veţi răspunde voi la această proorocie şi ce 
veţi spune oare că este minciună? Oare n-au fost plinite toate acestea, 
şi ce neînţelegeri mai putea scorni despre toate acestea?”. 654 Spre 
deosebire de templu, Biserica a trecut prin nenumărate prigoniri, 
martiraje şi suplicii, mergând mai departe cu puterea lui Dumnezeu 
şi întărindu-se tot mai mult. „Fără templul din Ierusalim, cinstirea 

650 Mt. 12,25. 

651 Juifs. m, 1. 

652 Cf. Mt. 24, 2. 

653 Mt. 16, 18. 

654 Juifs. V, 2. 

adusă de iudei este împiedicată, obiceiurile, sacrificiile şi ofrandele 
sunt abolite şi celelalte lucruri din legea lor au încetat. Nu au mai putut 
rândui altar, aduce sacrificii şi libaţiuni, să jertfească miel sau să aprindă 
tămâie, să citească din Lege, să sărbătorească praznicele, toate aceste 
lucruri fiind scoase afară, dincolo de porţile templului”. 655 Aici Sfântul 
loan Hrisostom arată legitimitatea templului din Ierusalim ca loc ritualic 
pentru tradiţia iudaică. 

Pe de altă parte, invocarea templului din Ierusalim, în contra¬ 
pondere cu puterea şi lucrarea Logosului înomenit, au în viziunea 
Sfântului Părinte, o arie de interpretare mult mai largă. „Statutul 
Ierusalimului şi templul constituie cele mai prezente teme în Omiliile 
sale împotriva iudeilor. Rămâne însă curios faptul cum această operă 
apare menţionată în lista lucrărilor apologetice împotriva păgâni¬ 
lor. 656 Pe de altă parte, la finele tratatului „Că Hristos este Dumne¬ 
zeu”, Sf. Ioan Gură de Aur menţionează că va relua această temă 
atunci când va vorbi direct despre iudei. Insă în text, topica Sfântului 
Părinte se prezintă şi ca argument împotriva păgânilor. Acesta în¬ 
seamnă că statutul templului nu era o problemă care viza în mod 
exclusiv Iudaismul şi Creştinismul, ci şi latura păgână a abordărilor 
hrisostomice. In ce fel sunt atunci legate omiliile Sfântului Ioan Hri¬ 
sostom împotriva iudeilor de efortul său apologetic de a apăra creşti¬ 
nismul împotriva elenismului? Pentru a răspunde la aceste întrebări, 
trebuie să luăm seama la efortul împăratului Iulian Apostatul de a 
reconstrui templul din Ierusalim şi la semnificaţia templului în tradi¬ 
ţia creştină a primelor veacuri”. 657 Acest lucru este dezbătut în cea de 
„a V-a omilie împotriva iudeilor ”, unde Sfântul Părinte arată în mod 
deplin supremaţia, puterea, caracterul veşnic şi universal valabil al 
lucrării lui Hristos. 

Este interesant de observat şi metoda apologetică de care se 
foloseşte, acordată la necesităţile stringente ale auditoriului. Interac¬ 
ţiunea cu mediul extraeclesial se conturează după modelul discursului 
paulin, unde sunt valorificate teologic principalele cunoştinţe filoso¬ 
fice şi implicit realităţile de viaţă. „Că lucrul acesta este adevărat, 


655 Ibidem. 

656 y ez j a j c j lucrarea lui Stylianos Papadopoulos, Viaţa, activitatea şi opera Sfântu¬ 
lui Ioan Hrisostom, p. 70. 

657 Robert L. Wilken, John Chisostom and the Jews, p. 132. 

gândeşte-te la toţi filosofii eleni, câţi au voit să introducă învăţături 
noi, la toţi câţi au vrut să îndrepte lumea spre un nou fel de viaţă; de 
pildă: Zenon, Platon, Socrate, Diagora, Pitagora şi alţii nenumăraţi. 
Cu toate aceasta, atât de puţin au reuşit, încât marea mulţime nu-i 
cunoaşte nici după nume. Hristos însă nu numai că a dat un nou fel 
de vieţuire, dar a şi sădit-o pretutindeni în lume. Câte nu se spune că 
a făcut Apolonie din Tiana? Dar ca să cunoşti că tot ce s-a spus des¬ 
pre el a fost minciună, închipuire şi nimic adevărat, s-a stins şi a luat 
repede sfârşit. Să nu socotească nimeni că aduc ocară lui Hristos 
pentru că vorbind despre El am amintit de Pitagora, de Platon, de 
Zenon, de Apolonie din Tiana. N-am făcut asta mânat de propriul 
meu gând, ci coborându-mă la slăbiciunea iudeilor, care 11 socotesc 
simplu om. Pavel a făcut tot aşa. Când a fost în Atena, nu le-a vorbit 
atenienilor nici din profeţi, nici din Evanghelie, ci şi-a început cuvân¬ 
tarea de la un altar păgânesc. Nu pentru că socotea altarul acesta mai 
vrednic de credinţă decât Evangheliile, nici pentru că acele cuvinte 
scrise pe altar erau mai de preţ decât cuvintele profeţilor, ci pentru că 
vorbea către eleni, care nu credeau în niciunul de-ai noştri; de aceea, 
îi convinge de adevărul spuselor lui cu propriile lor învăţături. De 
aceea, grăieşte: «M-am făcut pentru iudei ca un iudeu... pentru cei ce 
nu au Legea, ca unul fără lege, deşi eu nu sunt fără lege în faţa lui 
Dumnezeu, ci în legea lui Hristos» 658 ... Aşadar, pentru că şi eu gră¬ 
iesc iudeilor care 11 socotesc pe Hristos un simplu om, un călcător de 
lege oarecare, de aceea am făcut cercetarea, aducând în discuţie pe 
filosofii admiraţi de eleni. Dar dacă vreţi, să vă dau pilde şi dintre 
iudei despre oamenii care au încercat să dea învăţături noi, despre 
oamenii care au avut ucenici, care au fost proclamaţi conducători şi 
apărători ai poporului, şi care repede s-au stins, pentru a vă dovedi că 
Hristos n-a fost un simplu om”. 659 

VI.3. „Comentariul Sf. Ioan Gură de Aur la Epistola către 
Romani” - o sinteză hrisostomică a hristologiei pauline 

în general, gândirea hristologică a Sfântului loan Gură de Aur 
este strâns legată de moştenirea Şcolii Antiohiene, Diodor de Tars şi 


658 Cf. I Cor. 9, 20. 

659 Juifs, V, 3, p. 537-538; Vezi aici traducerea Pr. prof. Dumitru Fecioru la Sf. Ioan 
Gură de Aur, Către Iudei, Cuvântul V, 3. 

Teodor de Mopsuestia. Nume sonore ale unei tradiţii dioprosopiste, 
cei doi au influenţat decisiv teologia siriacă din secolele IV-V, „con¬ 
struind” in extremis erezia nestoriană. Cu toate că s-a format în acest 
areal, Sfântul Ioan Hrisostom reuşeşte să depăşească lacunele exis¬ 
tente în materie de dogmă şi să construiască o învăţătură întru totul 
ortodoxă. A fost „primul teolog antiohian al Bisericii care a discernut 
cu atâta limpezime consecinţele negative ale concepţiilor compatrio¬ 
ţilor şi prietenilor săi apropiaţi şi care le-a combătut fără să facă refe¬ 
rire la principalii vinovaţi, pe care i-au numit alţii mai târziu. Pe de o 
parte, el spera ca aceste concepţii să nu-i influenţeze pe contemporani şi 
pe cei de după”. 660 în acest context, preocuparea hristologică de bază 
a Sfântului Părinte a vizat în special textele scripturistice de impact 
doctrinar. Mulţimea ideilor antrenate în acest cadru se desfăşoară pe 
larg în lucrarea „ Comentariu la Epistola către Romani”, unde Sfântul 
Părinte realizează o veritabilă sinteză a teologiei pauline. 

Dintru început, Sfântul loan Hrisostom arată că „trupul-umanitatea 
lui Hristos nu era o nălucire, ci a existat la propriu deofiinţime cu 
firea noastră, însă cu cea fără de păcat. Lipsa păcatului în umanitatea 
asumată a Cuvântului dumnezeiesc o subliniază şi faptul că umanita¬ 
tea întâi zidită nu avea păcat, dar a eşuat. Acum însă, prin întruparea 
şi învierea Domnului, trupul-umanitatea ajunge la scopul ei, la lipsa 
păcatului şi la nemurire”. 661 în această hristoformizare a omului 
botezat, trupul Mântuitorului Hristos rămâne în noi fără de pată, fiind 
„acelaşi cu firea noastră”, căci „nu era rea firea trupului pe care a 
ridicat-o după biruinţă şi nemurire a lucrat-o”. 662 

Pentru a ajunge să evidenţieze adevărurile hristologice, Sfântul 
loan Gură de Aur urmăreşte pasajele legate de raportul omului nou 
cu Legea mozaică. El arată că, în lumina Cuvântului dumnezeiesc, 
creştinul este deasupra Legii, aşezându-se într-o nouă rânduială: 
„credinţa în lisus Hristos”. 663 Prin credinţă, mântuirea devine darul 


660 Stylianos Papadopulous, Gândirea teologică a Sfântului Ioan Hrisostom, tradu¬ 
cere de lect. dr. Sabin Preda, Ed. Bizantină, Bucureşti, 2010, p. 169. 

661 Ibidem, p. 172. 

662 Omilii la Romani XIII, 5; PG 60, 515. 

663 Sfântului Apostol Pavel, care zice: „Dar ştim că cele câte zice Legea le spune 
celor ce sunt sub Lege, ca orice gură să fie închisă şi ca toată lumea să fie vinovată 
înaintea lui Dumnezeu. Pentru că din faptele Legii nici un om nu se va îndrepta 
înaintea Lui, căci prin lege vine conştiinţa păcatului. Dar acum, în afară de Lege, s-a 

întregii existenţe, valabil deopotrivă pentru iudei şi păgâni, trecând 
dincolo de opreliştile Legii Vechi. „Aici iarăşi se tulbură iudeul, fiindcă 
nu are nimic mai mult ca ceilalţi şi este pus la un loc cu întreaga 
lume. Deci, ca nu cumva să se alarmeze, iarăşi îi mărgineşte cu frica, 
adăugând şi zicând: «Că nu este osebire pentru că toţi au greşit», 664 
adică să nu-mi spui că unul este Elin, celălalt Scit, celălalt Trac, căci 
toţi sunt sub aceleaşi păcate. Dacă tu ai primit Legea, un singur lucru 
ai aflat din Lege: a cunoaşte păcatul, nu însă a şi fugi de el”. 665 Ur¬ 
mează că, prin întruparea Mântuitorului Hristos, omul cel vechi este 
ridicat din robia Legii. Pe toate acestea „le-a rânduit Dumnezeu”, 
arătându-se că lucrarea de mântuire este grefată pe comuniunea Tri- 
nitară şi totodată că „Hristos a făcut totul prin sângele Lui”. 666 

Una dintre imaginile fundamentale ale hristologiei pauline, 
dezvoltate cu precădere în Epistola către Romani, este teologia morţii şi 
a învierii omului botezat în numele Mântuitorului Hristos. 661 Aici 
Apostolul aşează tema dogmatică a restaurării firii omeneşti în Taina 
Baptismală, plecând de la simbolismul morţii şi învierii Logosului 
înomenit. Efectul generator al celor două planuri se leagă în mod 
stringent de scoaterea neamului omenesc din robia păcatului şi a 
morţii. Pentru împlinirea acestei rânduieli, Domnul lucrează întru 
Sine calea cea mai grea, lăsându-ne nouă, în chipul asemănării morţii 
Sale, calea mai uşoară de împlinit. „Fiindcă trupul nostru s-a îngropat 
în apă, iar El în pământ, şi noi din cauza păcatului, pe când El în 
interesul mântuirii noastre, de aceea n-a zis «împreună odrăsliţi cu 


arătat dreptatea lui Dumnezeu, fiind mărturisită de Lege prin prooroci. Dar dreptatea 
lui Dumnezeu vine prin credinţa în Iisus Hristos, pentru toţi şi pentru toţi cei ce cred, căci nu 
este deosebire. Fiindcă toţi au păcătuit şi sunt lipsiţi de slava lui Dumnezeu; îndreptându-se 
în dar cu harul Lui, prin răscumpărarea cea în Hristos Iisus” (Romani 3,19-24). 

664 Rm. 3, 23. 

665 Sf. Ioan Gură de Aur, Comentariile sau explicarea Epistolei către Romani, traducere din 
limba elină de Arhim. Teodosie Atanasiu, SOCEC, Bucureşti, 1906, Omilia VIII, p. 93. 

666 Omilia, XIV, p. 210; PG 60, 515. 

667 Cf. Rm. 6, 3-7: „Au nu ştiţi că toţi câţi în Hristos Iisus ne-am botezat, întru moar¬ 
tea Lui ne-am botezat? Deci ne-am îngropat cu El, în moarte, prin botez, pentru ca, 
precum Hristos a înviat din morţi, prin slava Tatălui, aşa să umblăm şi noi întm 
înnoirea vieţii; Căci dacă am fost altoiţi pe El prin asemănarea morţii Lui, atunci 
vom fi părtaşi şi ai învierii Lui, cunoscând aceasta, că omul nostru cel vechi a fost 
răstignit împreună cu El, ca să se nimicească trupul păcatului, pentru a nu mai fi robi 
ai păcatului. Căci Cel care a murit a fost curăţit de păcat”. 

moartea Lui», ci «cu asemănarea morţii Lui». Moarte a fost şi aceea 
ca şi aceasta, însă nu tot cu acelaşi subiect. «Deci, zice Apostolul, 
dacă ne-am făcut împreună odrăsliţi cu moartea Lui» «vom fi părtaşi 
şi învierii Lui», vorbind aici de învierea viitoare. Fiindcă mai sus 
spunând de moarte, zicea: «Au nu cunoaşteţi, fraţilor, căci câţi în 
Hristos Iisus ne-am botezat întru moartea Lui ne-am botezat»? - fără 
ca să spună ceva lămurit despre înviere, ci porunceşte numai despre 
purtarea creştinului de după botez, îndemnându-1 de a umbla întru 
înnoirea vieţii, - de aceea aici proclamă învierea noastră din morţi. Şi 
ca să afli că nu este vorba de învierea cea urmată prin botez, ci de 
aceea ce va urma la A Doua Venire, priveşte cum el n-a zis: «vom fi 
împreună odrăsliţi şi cu asemănarea învierii Lui», ci «şi învierii Lui 
vom fi părtaşi», şi nici «ne-am făcut», ci «ne vom face părtaşi», în¬ 
vederând prin această expresie nu învierea cea dobândită la botez, ci 
învierea cea viitoare”. 668 

Comentariul Sfântului Părinte la Epistola către Romani a Sfântului 
Apostol Pavel vizează în primul rând capacitatea omului căzut în dragos¬ 
tea şi harul lui Dumnezeu, prin lisus Hristos, Logosul înomenit. El 
întăreşte adevărul şi realitatea întrupării Sale, arătând deopotrivă că 
după ce „S-a făcut” trup, Cuvântul lui Dumnezeu „s-a sălăşluit întru 
noi” şi cu toţii „am văzut slava Sa, slavă ca a Unuia-Născut din Tatăl, 
plin de har şi de adevăr ”. 669 Teologia Marelui Părinte subliniază 
întotdeauna realismul întrupării Cuvântului şi integrarea Acestuia în 
concretul existenţei noastre. Contrar înaintaşilor săi din Şcoala Anti- 
ohiană, Teodor de Mopsuestia şi Diodor de Tars, 670 Sfântul Ioan 


668 Omilia XII. p. 160; PG 60, 485. 

669 In. 1, 14. 

670 Aceştia percepeau actul întrupării ca o dimensionare morală a Logosului în con¬ 
tact cu trupul şi o sălăşluire a Sa ca într-un templu în pântecele Preacuratei Fecioare. 
In acest sens, IPS Prof. Univ. Dr. Irineu Popa, Mitropolitul Olteniei, analizează 
principalele direcţii ale hristologiei celor doi scriitori sirieni, aşezându-le în legătură 
cu gennenii disputei apolinariste. „Diodor din Tars, un reprezentant de seamă al 
Şcolii Antiohiene, oricât de straniu ar părea, folosea, ca şi alexandrinii, formula 
Logos-sarx, spre deosebire de discipolul său Theodor de Mopsuestia, care folosea 
schema Logos-anthropos. Pentru Diodor, Logosul divin este separat de Omul din 
Maria şi nici nu se poate spune că a pătimit, ci mai degrabă că a pătimit Omul, tem¬ 
plul Dumnezeului Logos. Tot în aceeaşi ordine de idei, el susţine că umanităţii nu-i 
pot fi conferite însuşirile sau lucrările Logosului, ceea ce înseamnă că schimbul de 
numiri între divinitate şi umanitate poate fi acceptat numai în mod impropriu. Cât 

Gură de Aur „înţelege corect că «S-a făcut» înseamnă unire a firilor, 
explică faptul că Logosul, Care S-a sălăşluit în cortul omenesc este 
diferit de cort. « Ceea ce se sălăşluieşte» (ta skynoun ), Cuvântul 
Dumnezeiesc, şi « cortul» (skyny ), Născătoarea de Dumnezeu, rămân 
două lucruri diferite în ce priveşte fiinţa lor, dar sunt între ele fără să 
se amestece. în felul acesta, ele sunt o singură fiinţă, Dumnezeu-Omul. 
Şi pentru că deja sunt una, un singur ipostas, această unitate se va 
continua în veci. Cuvântul Dumnezeiesc nu va lăsa niciodată trupul 
pe care l-a luat. Cu el se află pe tronul ceresc şi cu el este închinat în 
veci ”. 671 Realitatea şi concretul întrupării Cuvântului, prezentate în 
simetria teologiei pauline, oferă la Sfântul Părinte perspectiva esha- 
tologică a omului restaurat prin Botez. „Căci nimeni dintre noi nu 
trăieşte pentru sine şi nimeni nu moare pentru sine, spune Apostolul. 
Că dacă trăim, pentru Domnul trăim, şi dacă murim, pentru Domnul 
murim. Deci şi dacă trăim, şi dacă murim, ai Domnului suntem”. 612 
Iar Sfântul Părinte completează arătând că Hristos „se îngrijeşte astfel 
de mântuirea noastră ” şi „ dacă nu am fi avut o astfel de îngrijire, 
apoi atunci care mai era nevoia întrupării şi iconomiei Lui ”. 673 

VIA Concluzii 

Actualitatea apologetică a personalităţii şi operei Sfântului 
loan Gură de Aur are o evidenţă incontestabilă în teologia ortodoxă. 
Perceput ca predicator şi omilet prin excelenţă, Sfântul Părinte se 
preocupă totodată şi de spectrul teologiei fundamentale, atribuindu-i 
un loc important în viziunea şi lucrarea sa misionară. Abordarea 
dezvoltată în acest sens porneşte de la specificul şcolii teologice din 


priveşte sufletul lui Hristos, el este socotit de Diodor a fi un factor fizic, nu unul 
teologic. Prin urmare, Diodor susţine, ca şi Nestorie, că Dumnezeu Logosul a locuit 
în umanitatea lui Hristos şi a sălăşluit în acest templu, când omul «a luat formă»... 
Tot el este cel care a învăţat despre cei doi fii, deosebind pe Fiul lui Dumnezeu de 
Fiul lui David. Deducem de aici că, deşi a susţinut formula Logos-sarx, totuşi este 
tributar întru totul hristologiei Logos-antropos de tip nestorian. Din această perspectivă, 
Diodor este considerat precursorul termenului tehnic «om asumat » din hristologia lui 
Teodor de Mopsuestia” (vezi: IPS prof. univ. dr. Irineu POPA, lisus Hristos este Acelaşi, 
ieri şi azi, şi in veac, Ed. Mitropolia Olteniei, Craiova, 2010, p. 257-258). 

671 Stylianos Papadopoulos, Gândirea teologică a Sf. Ioan Hrisostom, p. 174. 

672 Rm. 14, 7-8. 

673 Omilia XXVI, p. 412; PG 60, 632. 

care face parte, cu toate că s-a spus în repetate rânduri că, din per¬ 
spectiva abordării, este cu totul original. Şi totuşi, gândirea sa sinteti¬ 
zează energic generozitatea, simbolismul şi creativitatea teologiei 
siriace, însă cu o specificitate aparte. Acest lucru se descoperă în 
puterea sa de sinteză, dar şi prin uşurinţa cu care se raportează de 
fiecare dată la tradiţia aramaică. 614 Pe acest fond, oarecum nativ, 
cunoscând foarte bine toate diferenţele de doctrină şi experienţă reli- 
gios-morală ale iudeilor, Sfântul Părinte dezvoltă o mărturisire com¬ 
pletă, argumentând permanent cu versete din Psalmi şi Prooroci. Pe 
de altă parte, nu trebuie uitat că epoca Sfântului loan Gură de Aur 
este una a ascendenţei specificului grecesc, pe care de asemenea îl 
foloseşte în lucrarea sa. El se poziţionează astfel ca un veritabil reper 
în teologia patristică, poziţionându-se la confluenţa dintre cele mai 
mari culturi antice: iudaică, siriacă şi elină/greacă. 675 

Gândirea hristologică a Sfântului Părinte este una precisă, cu 
trimiteri şi explicaţii concrete ale principalelor evenimentele din 
iconomia mântuirii. Activând apologetic, el aşază adevărata învăţătu¬ 
ră în contraponderea tradiţiilor păgâne şi obiceiurilor iudaice. Acest 
specific se descoperă mai cu seamă în cele patru lucrări de referinţă 
pe care le-am analizat mai sus. în fapt, aceste însemnări cu caracter 
apologetic evidenţiază, în contextul operei sale, o realitate compozită 
şi foarte bine organizată din punct de vedere structural. Şi aceasta s- 
ar putea justifica, în primul rând, prin faptul că ridică Sfânta Scriptu¬ 
ră la rangul de element prim în munca de inteipretare. în al doilea 
rând, Sfântul Părinte merge pe linia simbolismului siriac, aducând în 
atenţia ascultătorilor săi mai multe simetrii şi antiteze teologice pen¬ 
tru a demonstra puterea dumnezeiască a Logosului înomenit. Acest 


674 Specificul acestei vechi moşteniri, fundamentale în definirea teologiei siriace, se 
justifică în primul rând prin „traducerea Vechiului Testament din aramaică; lucrare nu 
întru totul unitară, întrucât majoritatea cărţilor au fost traduse undeva în jurul secolului 
al II-lea, unele dintre ele cel mai probabil de iudei, decât de creştini” (Sebastian Brock, 
Syriac Culture, in CAH [Cambridge Ancient History] XIII, p. 708-719). 

675 Preocuparea Sfântului Părinte pentru cultura şi teologia de limbă greacă este 
strâns legată de faptul că o mare parte din operele greceşti fuseseră traduse în siriacă 
şi invers. „In arealul unde culturile greceşti şi siriace s-au întâlnit s-a observat o 
creştere treptată, pornind de la cei care ştiau numai limba greacă, urcând mai apoi la 
cei care erau bilingvi, însă vorbeau numai în greacă, fără să scrie, spre cei care ştiau 
să scrie şi să vorbească siriacă, până la cei care cunoştinţele de greacă erau inexis¬ 
tente” (Ibidem, p. 716). 

fapt se datorează bineînţeles formării sale teologice, ca ucenic al 
Şcolii din Antiohia. 676 Cu mult peste ideile ante-nestoriene al lui 
Teodor de Mopsuestia şi Diodor de Tars, Sfântul loan Hrisostom a 
înţeles deplin: că în Hristos sunt două firi, dumnezeiască şi omeneas¬ 
că, că Maica Domnului nu a fost nicidecum un simplu templu de 
sălăşluire a Logosului, că Preacurata este cu adevărat Tlieotokos, că 
legătura dintre omenescul şi dumnezeiescul lui Hristos nu a fost nici¬ 
decum morală ( synafeia ), ci reală şi concretă. 

Un alt specific al scrierilor hrisostomice cu caracter apologetic îl 
constituie valorificarea ideilor pauline. Pornind de aici, Sfântul Părinte 
oferă o analiză a celor mai importante teme hristologice dezvoltate de 
Apostolul neamurilor: moartea şi învierea Domnului; mântuirea prin 
credinţă; har şi fapte bune; Taina Sfântului Botez; restaurarea creştinului 
botezat etc. Toate acestea sunt valorificate în raport cu specificitatea 
filosofiei antice sau a moştenirii vechi testamentare. El reuşeşte astfel să 
dimensioneze inter-dialogic legătura creştinismului cu influenţele religi¬ 
oase sau culturale provenite din exteriorul său. Atitudinea sa se constitu¬ 
ie etapizat, în funcţie de problematica abordată. Aşa se face că, pentru a- 
şi feri credincioşii de vechile tradiţii, Sfântul Părinte se pronunţă radical 
şi polemic, înfierând contradicţiile şi cerbicia celor care ar fi trebuit să 
primească plinirea proorociilor. Pe de altă parte, când îşi începe lucrarea 
mărturisitoare, se foloseşte de o pedagogie şi argumentaţie apologetică 
generoasă. Frecvent aduce în discuţie modelul Sfântului Apostol Pavel, 
care a folosit argumente din viaţa şi credinţele păgânilor spre revelarea 
credinţei în Hristos. Apropierea de logica paulină şi zelul predicatorial 
fac dintr-însul un ucenic vrednic al Apostolului neamurilor, în cauza 
mărturisirii permanente a Logosului înomenit. 

Actualitatea gândirii Sfântului Părinte este vie şi dinamică, lu¬ 
crând direct asupra deficienţelor conceptuale prin care se motivează 
cel mai adesea fenomenul secularist şi ateist. Teologia sa arată că, fără 


676 Marea citadelă a Antiohiei a fost fondată în jurul anului 300 î.Hr. de către unul din 
succesorii lui Alexandru cel Mare, Seleucus I. Din punct de vedere practic, ea a aparţinut 
sferei de influenţă a culturii greceşti, cu toate că în mare parte, mulţi dintre antiohieni 
vorbeau aramaica. Spre deosebire de Alexandria, vestită prin prestigiul şcolii sale catehe- 
tice, Şcoala de teologie din Antiohia a dezvoltat mai mult specificul exegetic, „cu o 
hristologie de asemenea caracteristică” (vezi: Sebastian Brock, “The Rise of Christian 
Thought. II - The Theological Schools of Antioch, Edessa, and Nisbis”, in H. Badr (ed), 
Christianity. A History in the Middle East, Beimt 2005, p. 143, 146). 

Logosul dumnezeiesc, lumea rămâne mută, neputând cuvânta experi¬ 
enţa vie a harului. Toate acestea se adeveresc prin faptul că „Fiul lui 
Dumnezeu înomenit, ca învăţător, Arhiereu şi împărat suprem, ne 
învaţă şi ne călăuzeşte cu demnitate şi putere, îndreptându-ne spre o 
comuniune deplină cu Sine şi cu Tatăl ceresc. Prin El şi prin Evanghelia 
Sa omenirea parcurge drumul spre unirea cu Tatăl în Duhul Sfânt şi 
cu toţi cei ce cred în El şi-L mărturisesc ca Domn şi Dumnezeu”. 677 


677 Prof. unv. dr. Irineu Popa, Mitropolitul Olteniei, Iconomia plinirii vremilor în 
Iisus Hristos, Ed. Mitropolia Olteniei, Craiova, 2013, p. 437. 

I. CUNOAŞTEREA LUI DUMNEZEU ŞI CUNOAŞTEREA 
LUMII. O MĂRTURISIRE APOFATICĂ A 
APOLOGETICII ORTODOXE 


în decursul existenţei sale, omul s-a raportat indispensabil „la 
ceva care-1 depăşeşte, la o existenţă mult superioară existenţei sale”. 
Acest proces continuu de redescoperire ontologică a crescut progresiv 
spre adevăratul sens al cunoaşterii divine. Astfel, pornind de la concepţi¬ 
ile panteiste - generate de „misterium tremendum”, sau de motivarea 
cauzistică a existenţei sale - propagată mai apoi în deism, omul a ajuns 
cu ajutoml Revelaţiei dumnezeieşti, să descopere concret adevărata sa 
menire, aceea de a fi „după chipul” Stăpânului, spre potenţarea „ase¬ 
mănării” cu Acesta. El ajunge mai întâi să accepte „o existenţă raţiona¬ 
lă, alta decât a sa, superioară, nemăsurat de mare, care provoacă fulge¬ 
rele şi furtunile pe mare, care cutremură pământul, face să rodească 
seminţele şi perpetuează viaţa. Această putere o numeşte Dumnezeu şi 
foarte adesea o multiplică, văzând în lume tot atâţia dumnezei, câte 
sunt şi puterile care îl impresionează”. 678 Avem de-a face aşadar, spu¬ 
ne teologul grec Ch. Yanaras, cu o „religiozitate antropocentrică”, în 
măsură să-l întărească pe om în slăbiciunile sale, să-i liniştească teme¬ 
rile. Dincolo de zgura unor simple şi ineficiente teorii, omul simte 
nevoia de mai mult. Caută ceva care să rezoneze cu vibraţia sa interi¬ 
oară, fiind împins tot mai mult spre descoperirea „adevărului şi setea 
după cunoaştere De aceea, dincolo de insuficienţa ipotezelor ştiinţi¬ 
fice, de conceptualitatea epuizabilă a filosofiei şi metafizicii, omul 
ajunge în cele din urmă „la o teologie, adică la o anumită vorbire des¬ 
pre Dumnezeu ”. 679 Postulează o Primă Cauză sau Principiu al lumii, pe 
care îl numeşte Dumnezeu. El este aşadar, Cauza în Sine (Ens a Se), 
care nu depinde de nimic altceva, liberă de orice determinare, început 
şi principiu al mişcării, care rămâne peste toate nemişcat. 

Această Cauză supremă a existenţei noastre nu rămâne nicide¬ 
cum izolată într-o dimensiune transcendentală şi de nepătruns. Deşi 


678 Christos Yannaras, Abecedarul credinţei - introducere in Teologia Ortodoxă, 
traducere de Pr. prof. Constantin Coman, Ed. Bizantină, Bucureşti, 1996, p. 13-14. 

679 Ibidem, p. 15. 

imposibil de cunoscut cu mintea, ea se împărtăşeşte progresiv celui 
ce caută spre dânsa, activându-se prin participarea sa personală, în 
lumina Revelaţiei Supranaturale. Vorbind despre această lucrare 
perpetuă, Sfântul Grigorie de Nazianz subliniază „că Dumnezeu 
există şi e cauza făcătoare şi susţinătoare a tuturor, ne învaţă vederea 
şi legătura naturală: cea dintâi privind cele văzute şi bine orânduite şi 
minunate şi, ca să zic aşa, mişcate şi purtate în chip nemişcat; a doua, 
deducând din cele văzute şi bine orânduite pe Conducătorul lor. Căci 
cum ar fi luat subzistenţă sau s-ar fi alcătuit acest univers, fără Dum¬ 
nezeu, Care dă fiinţă tuturor şi le ţine pe toate? Fiindcă nici cel ce 
priveşte o chitară minunat întocmită şi buna ei armonie şi orânduirea 
ei, sau cel ce ascultă cântarea chitarei, n-ar putea să nu cugete la 
creatorul chitarei sau la cântăreţul din chitară, ci s-cir duce cu gândul 
la el, chiar dacă nu-l cunoaşte din vedere. Aşa ne este evident şi nouă 
Cel ce le-a creat pe toate cele făcute, le mişcă şi le conservă, chiar 
dacă nu-L cuprindem cu înţelegerea. Şi e foarte nerecunoscător cel ce 
nu înaintează până la capăt, urmând dovezile naturale ”. 680 

Din cele arătate, potrivit tradiţiei patristice, părintele profesor 
Dumitru Stăniloae arată că există „ o cunoaştere a Iui Dumnezeu raţională 
sau catafatică şi una apofatică sau negrăită. Cea din urmă e superioară 
celei dintâi, completăndu-o pe aceasta. Prin niciuna din ele nu se cunoaş¬ 
te însă Dumnezeu în fiinţa Lui. Prin cea dintâi II cunoaştem pe Dumnezeu 
numai în calitate de Cauză creatoare şi susţinătoare a lumii, pe când prin 
cea de a doua avem un fel de experienţă directă a prezenţei Lui tainice, 
care depăşeşte simpla cunoaştere a Lui în calitate de cauză, învestit cu 
unele atribute asemănătoare celor ale lumii. Aceasta din urmă se numeşte 
apofatică pentru că prezenţa tainică a lui Dumnezeu, exprimată de ea, 
depăşeşte putinţa de definire prin cuvinte. Dar această cunoaştere e nud 
adecvată lui Dumnezeu decât cunoaşterea catafatică” . m 

1.1. Experierea divinului în lumina credinţei şi învăţăturii 
ortodoxe 

Pentru că numai prin raţiune vederea omului nu poate pătrunde prea 
departe, posibilitatea concretă a cunoaşterii Ziditorului se singularizează, 


680 Oratio XXVIII, Theologica, II, PG 36, col. 33. 

681 Pr. prof. Dumitru Stăniloae, Teologia Dogmatică Ortodoxă (TDO), voi. I, ediţia a 
II-a, Ed. IBMBOR, Bucureşti, 1997, p. 115. 

fundamentându-se existenţial pe latura sa duhovnicească. Această 
pornire nu poate fi generată decât printr-o raportare personală la Cauza 
despre care vorbeam mai sus. lată, de pildă, că „evreii încep să vorbească 
cu Dumnezeu plecând de la un eveniment istoric concret: aproximativ o 
mie nouă sute de ani înainte de Hristos, în ţara Chaldeenilor, Dumnezeu 
Se descoperă pe Sine unui om, anume lui Avraam. Avraam îl întâlneşte pe 
Dumnezeu aşa cum întâlnim o persoană umană, o fiinţă cu care putem să 
dialogăm, să stăm faţă către faţă”. 6S2 Interacţiunea lor nu se susţine 
teoretic, fiind departe de orice deducţie silogistică sau dovedire logică. 
Este experienţa unei relaţii fundamentată pe virtutea încredinţării că 
Dumnezeu rămâne totdeauna fidel promisiunilor făcute. 

Ţinând cont de cei doi poli ai perceperii religioase (raţiune şi 
credinţă) putem distinge două direcţii, ca început al cunoaşterii lui 
Dumnezeu. Astfel, cei care acceptă existenţa lui Dumnezeu în virtu¬ 
tea propriilor convingeri raţionale, afirmându-L pe Dumnezeu ca 
„putere superioară” şi „Fiinţă supremă”, chiar dacă însoţesc „această 
certitudine intelectuală simplă cu unele obiceiuri „religioase”... înlă- 
untrul loc există un profund agnosticism”. Pe de altă parte, cei care 
manifestă o credinţă-încredere fundamentată istoric, „credinţa părin¬ 
ţilor”, „se încred în descoperirile lui Dumnezeu şi nu le este greu să 
mai accepte încă o intervenţie a Sa în viaţa oamenilor, de data aceas¬ 
ta în trup, în Persoana lui Iisus Hristos”. 683 Prin urmare, dacă pentru 
gândirea raţionalistă noţiunile de dumnezeire şi întrupare nu sunt 
acordabile logic, în latura credinţei aceste elemente sunt indispensa¬ 
bile. De aceea, Sfântul Apostol Pavel ne spune: , fiindcă şi iudeii cer 
semne, iar elinii caută înţelepciune, însă noi propovăduim pe Hristos 
cel răstignit: pentru iudei, sminteală; pentru neamuri, nebunie. Dar 
pentru cei chemaţi, şi iudei şi elini: pe Hristos, puterea lui Dumne¬ 
zeu şi înţelepciunea lui Dumnezeu. Pentru că fapta lui Dumnezeu, 
socotită de către oameni nebunie, este mai înţeleaptă decât înţelep¬ 
ciunea lor şi ceea ce se pare ca slăbiciune a lui Dumnezeu, mai pu¬ 
ternică decât tăria oamenilor”, 6M 

Apologetica Ortodoxă socoteşte credinţa ca fundament al măr¬ 
turisirii raţional-duhovniceşti, făcută în duhul comunitar al Bisericii lui 


682 Ch. Yaharas , Abecedarul credinţei, p. 16. 

683 Ibidem, p. 18. 

684 I Cor. 1,23-25. 

Hristos. Ea sesizează astfel trei trepte de cunoaştere, specifice lumii 
şi făpturilor lui Dumnezeu, perceperea lucrurilor sensibile reprezintă 
etapa cea mai de jos a receptării lumii şi a realităţilor ei, fiind, în formele 
ei primare, comună lumii animale. Cunoaşterea lucrurilor ( conştiinţa ) 
ar fi cea de-a doua, specifică omului, fiinţă raţională, mod de înţelegere 
a lumii care decurge din puterea raţională cu care este înzestrat şi care 
presupune posibilitatea desprinderii unor înţelesuri mai înalte, inteligibile, 
din realităţile sensibile ale lumii şi din experienţa concretă a vieţii. Mai 
presus de acestea, şi într-o formă mult mai cuprinzătoare, este situată 
(cea de-a treia) credinţa - înţeleasă ca viaţă, ca vedere şi înţelegere 
dincolo de înţelegerea obişnuită, o intuiţie spirituală ce cuprinde în¬ 
treaga realitate ”. Credinţa este aşadar „vedere mai presus de minte”, 
„vedere mai presus de înţelegere”, „vedere a inimii”, „forma cea mai 
cuprinzătoare de înţelegere, vederea cea mai profundă şi mai cuprinză¬ 
toare a lumii, adevărata cunoaştere, care vede lumea şi viaţa drept tran¬ 
sformare în raport cu Dumnezeu, care este vederea celor nădăjduite, 
vedere proprie vieţii veşnice, modului transfigurat al existenţei omeneşti 
din împărăţia lui Dumnezeu”. 685 

Ca virtute teologică şi necesitate apologetică, credinţa este 
definită prin puterea sufletească a omului de a înţelege adevărurile de 
credinţă care depăşesc capacitatea sa raţională. Despre ea vorbeşte 
Sfântul Apostol Pavel în Epistola sa către Evrei: „ Credinţa este în¬ 
credinţarea celor nădăjduite, dovedirea lucrurilor nevăzute ”. 686 Cre¬ 
dinţa creştină este o condiţie esenţială pentru mântuire. Ea reprezintă 
condiţia de conlucrare a omului cu harul divin şi răspunsul imediat 
pe care el îl dă la chemarea lui Dumnezeu. Patriarhul Avraam este un 
exemplu în acest sens, deoarece pentru promptitudinea răspunsului 
său, credinţa i-a fost socotită de Dumnezeu ca dreptate: „Precum şi 
Avraam a crezut în Dumnezeu şi i s-a socotit lui ca dreptate. Să ştiţi, 
deci, că aceia care sunt din credinţă, aceştia sunt fii ai lui Avraam. 
Iar Scriptura, văzând dinainte că Dumnezeu îndreptează neamurile 
din credinţă, dinainte a binevestit lui Avraam că se vor binecuvânta 
prin tine toate neamurile... Astfel că Legea ne-a fost călăuză spre 
Hristos ca să ne îndreptăm prin credinţă ”. 687 


685 A. Lemeni (coord.), Apologetica Ortodoxă, voi. I, Ed. Basilica, Bucureşti, 2013, p. 188. 

686 Evr. 11, 1. 

687 Gal. 3, 6-8, 24. 

Fără chemarea pe care Dumnezeu o adresează neamului omenesc, 
credinţa ar fi inexistentă. Nu ar mai putea fi un dar de sus, menit să 
întărească inimile. „Dar cum vor chema numele Aceluia în care încă 
n-au crezut? - se întreabă Sfântul Apostol Pavel - Şi cum vor crede în 
Acela de care n-au auzit? Şi cum vor auzi fără propovăduitor ?”, 688 
Pe de altă parte, Sfântul loan Gură de Aur spune: „Nici credinţa nu 
este de la voi, căci de n-ar fi venit Hristos şi de nu ne-ar fi chemat, 
cum am fi putut noi să credem”. 

Fiind primită ca dar al Duhului Sfânt, credinţa se bazează pe 
relaţia cu Dumnezeu, aşa cum reiese din întâmplarea cu copilul luna- 
tec pe care ucenicii nu l-au putut vindeca fără ajutorul Mântuitorului: 
,f)acă veţi avea credinţă cât un grăunte de muştar, veţi zice muntelui 
acestuia: mută-te de aici dincolo, şi se va muta, şi nimic nu va fi vouă cu 
neputinţă”. 689 în consecinţă, virtutea credinţei s-a dovedit o condiţie 
primordială în vindecările pe care le-a săvârşit Mântuitorul, cazul femeii 
cu scurgere de sânge fiind grăitor în acest sens: „Iar lisus, întorcându-se 
şi văzând-o, i-a zis: îndrăzneşte, fiică, credinţa ta te-a mântuit. Şi s-a 
tămăduit femeia din ceasul acela”. 690 Alături de nădejde şi de dragoste, 
credinţa constituie epicentrul vieţii noastre pământeşti. Cu toate acestea, 
fără fapte, ea rămâne moartă şi fără finalitate. 69 ' 

Aşadar, credinţa este adeziunea liberă şi conştientă a omului la iubi¬ 
rea lui Dumnezeu şi este sădită în fiecare încă de la creaţie. Acceptarea sau 
respingerea ei rămâne la latitudinea fiecăruia şi se manifestă ca o practică a 
libertăţii. Prin credinţă omul poate accepta mai uşor realitatea adevărurilor 
dumnezeieşti, „iar dacă înaintează într-o viaţă tot mai curăţită de patimi, 
tot mai virtuoasă, ajunge, prin puterea Duhului Sfânt, şi la o experienţă a 
celor dumnezeieşti, care ne-au fost aduse aproape de lisus Hristos” fi 2 

1.2. Experienţa biblică a cunoaşterii lui Dumnezeu 

Depăşind „prăpastia degenerării iraţionale şi a înşelătoriei 
lipsite de înţelepciune” , omul credincios îşi alimentează convingerile 


688 Romani 10, 14. 

689 Matei 17, 20. 

690 Matei 9, 22. 

691 Cf. Iac. 2, 20: „ Credinţa fără fapte este moartă”. 

692 N. Chiţescu, Teologia Dogmatică şi Simbolică. Manual pentru facultăţi, voi. I, 
Ed. Renaşterea, Alba Iulia, 2008, p. 242. 

din mărturiile revelate ale Cuvântului Dumnezeiesc, lată de ce, spre 
deosebire de Sfânta Scriptură, „Dumnezeu descoperă omului drept o 
realitate care poate fi obiectul unei anumite cunoaşteri. Dar cuvântul 
a cunoaşte, la autorii inspiraţi, nu se referă exclusiv la inteligenţă. 
Evreii consideră că gândim cu inima. A-L cunoaşte pe Dumnezeu ar 
însemna, mai exact a-L recunoaşte în actul de adorare, care pune în 
joc fiinţa totală a omului şi toate facultăţile sufletului său”. 693 

Omul se poziţionează în faţa a două realităţi ontologice: Dumnezeu 
şi creaţia, care, în mod fundamental, este doar una singură - Dumne¬ 
zeirea. Creaţia este drumul spre lucrarea şi împlinirea dumnezeirii 
„în chip”, spre desăvârşirea ca făgăduinţă primordială. De aici por¬ 
neşte în fapt evaluarea ontologică a existenţei. 694 . începutul acestei 
realităţi de credinţă şi cunoaştere este, în primul rând, fundamentat 
scripturistic, exprimându-se, pe de o parte, „ imposibilitatea radicală 
de cunoaştere a fiinţei lui Dumnezeu, chiar şi în împărăţia cerurilor, 
iar pe de altă parte (că) fiinţa lui Dumnezeu se oferă ca obiect al 
contemplării fericite în veacul viitor”. 695 

Prin urmare, cu privire la cunoaşterea lui Dumnezeu şi a făptu¬ 
rilor Sale, Sfânta Scriptură se exprimă în două feluri: negativ şi pozi¬ 
tiv. Din prima categorie fac parte cuvintele Psalmistului, care spune 
că „ Dumnezeu şi-a pus întunericul acoperământ” 696 De asemenea, în 
Cartea Facerii, Dumnezeu îi spune lui Moise: „ Faţa Mea însă de vrei 
să o vezi, că nu poate vedea omul faţa Mea şi să trăiască” 691 El îi 
acoperă faţa lui Moise cu mâna Sa, aşezându-1 pe acesta în scobitura 
stâncii. Mai apoi, când vălul cel tainic al norului dumnezeiesc se 


693 Paul Evdokimov, Cunoaşterea lui Dumnezeu în tradiţia răsăriteană , traducere, 
prefaţă şi note de Pr. prof. univ. dr. Vasile Răducă, Ed. Humanitas, Bucureşti, 2013, p. 45. 

694 „Făptura există pentru că participă la Dumnezeire, afirmă teologul grec Nikos 
Matsukas. De la Aceasta, făptura îşi primeşte continuu fiinţa, însuşirile şi posibili¬ 
tăţile evoluţiei ei. Prin urmare se înţelege o singură realitate de sine existenţă, care se 
numeşte Fiinţă ( on ). Nefiinţa (creaţia) nu este de sine existentă, ci participă continuu 
la Fiinţă şi doar în acest fel există. Distincţia dintre Dumnezeire şi făptură, Fiinţă şi 
nefiinţă, este prima distincţie fundamentală pe care o face teologia patristică, care 
nu este separată în niciun fel de organica ei plasare în universul biblic ” (N. Matso- 
ukas, Teologie Dogmatică şi Simbolică, voi. II: Expunerea credinţei ortodoxe, tra¬ 
ducere de Nicuşor Deciu, Ed. Bizantină, Bucureşti, 2006, p. 32). 

695 Paul Evdokimov, Cunoaşterea lui Dumnezeu în tradiţia răsăriteană, p. 46. 

696 Ps. 17, 13. 

697 Fc. 33, 20-23 


220 



ridică, Moise îl vede pe Dumnezeu „doar din spate, fără să fi putut 
vedea faţa Sa. Mai există şi alte pasaje în Vechiul Testament (Jud. 6, 
22; 13, 22, Îs. 6, 5) care afirmă că nimeni nu îl poate vedea pe 
Dumnezeu şi să rămână viu. Când Dumnezeu coboară de pe Muntele 
Sinai, în mijlocul unei văpăi, poporul a trebuit să meargă departe 
pentru a nu muri (Ieşire 19, 21). Sfântul Ilie îşi acoperă faţa cu mantia 
atunci când Dumnezeu i se arată (III Regi 19, 13)”. 698 

O altă imagine vechi-testamentară cu valenţe transcedentale, 
întrebuinţată frecvent în mistica Părinţilor Orientali - în special, de 
Sfântul Grigorie de Nyssa (în lucrarea Despre Viaţa lui Moise), este 
cea a „ norului ” din Psalmul 96, 2: „Nor şi negură împrejurul Lui, 
dreptatea şi judecata este temelia neamului Lui”. în dimensiunea sa 
apofatică, se arată printr-însul caracterul inaccesibil al naturii dum¬ 
nezeieşti, acel misterium tremendum - întâlnit în filosofia religiilor. 
Pe de altă parte, într-o notă cu totul paradoxală, norul indică prezenţa 
lui Dumnezeu, prin asociere cu stâlpul de foc, care mergea înaintea 
poporului ales, după ieşirea acestuia din Egipt. S-ar putea spune că, 
prin intermediul acestui limbaj apofatic, norul - „ descoperă prezenţa 
lui Dumnezeu în timp ce II ascunde” 

în Noul Testament găsim, de asemenea, referinţe cu privire la 
apofatismul cunoaşterii lui Dumnezeu. Un lucru este cert în acest 
sens, şi anume că principalul reper în procesul de creştere în cunoaş¬ 
terea dumnezeiască este Persoana Fiului lui Dumnezeu întrupat. Prin 
urmare, „pe Dumnezeu nimeni nu L-a văzut vreodată; Fiul Cel Unul- 
Născut, Care este în sânul Tatălui, Acela L-a făcut cunoscut” 100 şi 
totodată că „ Nimeni nu cunoaşte pe Fiul, decât numai Tatăl, nici pe 
Tatăl nu-L cunoaşte nimeni, decât numai Fiul şi cel căruia va voi 
Fiul să-i descopere”. 101 Este evident, deci, că izvorul cunoaşterii 
desăvârşite coboară din sânurile Preasfmtei Treimi, acolo unde, în 
virtutea unităţii de fiinţă, Tatăl, Fiul şi Sfântul Duh se cunosc Unul 
pe Altul şi se mărturisesc reciproc. 

Tot în sens apofatic, teologul rus Vladimir Lossky analizează 
şi cele două texte de la 1 In. 3, 1-2 şi I Co. 13, 12. în primul dintre 


698 Vladimir Lossky, Vederea lui Dumnezeu, traducere Maria Cornelia Oros, Ed. 
Deisis, Sibiu, 1995, p. 19-20. 

699 Ibidem. 

700 In, 1, 18. 

701 Mt. 2, 7. 

ele, „vedeţi ce fel de iubire ne-a dăruit nouă Tatăl, ca să ne numim fii 
ai lui Dumnezeu, şi suntem. Pentru aceea lumea nu ne cunoaşte, fi¬ 
indcă nu L-a cunoscut nici pe El. Iubiţilor, acum suntem fii ai lui 
Dumnezeu şi ce vom fi nu s-a arătat până acum. Ştim că dacă El Se 
va arăta, noi vom fi asemenea Lui, fiindcă II vom vedea cum este ”, ni 
se explică progresiv procesul de cunoaştere a lui Dumnezeu în virtutea 
filiaţiei dobândite în Hristos şi totodată în perspectiva sa eshatologică. 
Despre această vedere, afirmă teologul rus, ştim doar că „atunci când 
El se va arăta, noi vom fi aidoma Lui, căci II vom vedea aşa cum este 
El... De fapt, textul pe care l-am citat pune vederea lui Dumnezeu 
înainte de toate, în legătură cu înfierea creştinilor, care sunt numiţi fiii sau 
copiii, iar mai apoi este pusă în legătură cu eshatologia creştină, cu 
manifestarea stării noastre filiale sau în relaţie cu manifestarea ultimă a 
lui Dumnezeu, la Parusie , deoarece cuvintele « când Se va arăta» 
pot fi traduse în ambele moduri. De asemenea, textul mai stabileşte o 
relaţie între vederea lui Dumnezeu şi arătarea de îndumnezeire a 
celor aleşi care devin «asemenea lui Dumnezeu»; el face aluzie la 
milostivirea şi iubirea divină care conferă creştinilor calitatea de fii 
ai lui Dumnezeu, cu tot ceea ce această calitate implică”. 702 

Cel de al doilea text la care se referă Vladimir Lossky, este de 
la Sfântul Apostol Pavel, 1 Co. 13, 12: „Căci vedem acum ca prin 
oglindă, în ghicitură, iar atunci, faţă către faţă; acum cunosc în parte, 
dar atunci voi cunoaşte pe deplin, precum am fost cunoscut şi eu ”, 
Aici găsim aşezate laolaltă cele două tipuri de cunoaştere: catafatică 
şi apofatică. Sfântul Apostol sintetizează în acest sens procesul de 
devenire a omului credincios, preocupat de descoperirea lui Dumnezeu 
în virtute, arătând totodată parcursul lui de la „vederea parţială” la 
„vederea desăvârşită”. Vladimir Lossky arată astfel că vederea parţi¬ 
ală - ca în oglindă „poate să semnifice manifestarea lui Dumnezeu 
în creaţia Sa, accesibilă şi neamurilor, acea «prezenţă nevăzută a lui 
Dumnezeu», care poate fi percepută prin contemplarea lucrurilor 
create (cf. Rm. 1, 19-20)”. Pe de altă parte, el socoteşte că vederea 
„faţă către faţă” reprezintă modul desăvârşit al comuniunii cu Dum¬ 
nezeu. Acest tip de vedere vine în opoziţie cu „vederea imperfectă, 
parţială a lui Dumnezeu”. în acest sens, Lossky face trimitere la Bos- 
suet, care „observă că cel care vede un obiect în oglindă nu îl vede 


702 Ibidem, p. 22-23. 

«faţă către faţă» deoarece îl are în spatele său” şi de aceea, spune el, 
„este necesar să întoarcem ochii de la oglindă pentru a vedea obiectul 
propriu-zis. Această interpretare este ingenioasă, dar nu trebuie să se 
uite că atunci când vorbeşte despre vederea faţă către faţă, Sfântul 
Apostol Pavel repetă expresia familiară a Bibliei în care faţă către 
faţă denotă întâlnirea cu Dumnezeu-Persoană". 703 Tot în virtutea 
experienţei personale/apojatice a cunoaşterii lui Dumnezeu, teologul rus 
integrează şi explică expresia „cunoaştere reciprocă prin iubire”. 704 

în latura ei pozitivă sau catafatică, cunoaşterea lui Dumnezeu 
se leagă de numeroasele teofanii din Vechiul şi Noul Testament. în felul 
acesta, în urma unei arătări minunate, patriarhul lacov mărturiseşte: „ L-cim 
văzut pe Dumnezeu faţă către faţă” f 05 Moise, de asemenea, spune că „ a 
văzut faţa lui Dumnezeu” şi că lumina dumnezeiască se reflectă pe chipul 
său; 706 Iov năzuieşte că „îl va vedea pe Dumnezeu în ziua cea din 
«7772a”. 707 Mântuitorul îi fericeşte pe „cei săraci cu duhul, căci aceia 
vor vedea pe Dumnezeu”, 708 iar Sfântul loan Teologul învaţă în Cartea 
Apocalipsei că „slujitorii Iui Dumnezeu vor vedea faţa Lui”. 109 

1.3. Valorificarea raţional-duhovnicească a cunoaşterii lui 
Dumnezeu 

în decursul timpului, sub incidenţa păcatului strămoşesc, capa¬ 
citatea de cunoaştere a omului s-a diminuat. în felul acesta, „toată 


703 Vladimir Lossky, Vederea lui Dumnezeu, p. 23-24. 

704 „O astfel de cunoaştere-vedere, care presupune reciprocitate, exclude orice 
finalitate in vederea faţă către faţă a lui Dumnezeu, nu cauza finală este cea care 
determină iubirea, ci expresia acelei ayamţ care îşi aşteaptă desăvârşirea (to 
zeXeiov) în timpurile ce vor să vină ” (Ibidem, p. 24). 

705 Fc. 32, 30. 

706 Ieşire 33, 2; 34, 29. 

707 Iov 19, 25-26. 

708 Mt. 5, 8. 

709 Cf. Apocalipsa 22, 4. In virtutea acestui fapt, teologul grec Nikos Matsoukas afirmă că 
Jeofaniile sunt evenimente dumnezeieşti, de factură istorico-mistică, care semnalează pe de 
o parte ,, distincţia dintre Creator şi creatură. Fiinţă şi nefiinţă, creat şi necreat’’ şi, pe de 
altă parte, statornicesc şi întăresc legătura (religare) dintre Dumnezeu şi om, conferindu-i 
un caracter,,dinamic şi progresiv"... Astfel, Dumnezeu, deşi este incognoscibil după Fiinţa 
Lui (din moment ce este necreat şi stabileşte o legătură cu realităţile create), devine cog¬ 
noscibil în mod dinamic după lucrări. Iar aceasta este numai lucrarea teofaniilor, care, în 
acest mod, devin punţi sau verigi care pun în legătură dumnezeirea cu creaţia ” (Nikos 
Matsoukas, Teologie dogmatică şi simbolică, voi. I, p. 41). 

filosofia omenească se mişcă în cercul vicios al morţii şi mortalităţii, în 
care s-a scindat din cauza păcatului simţirea şi conştiinţa omului ... De 
aceea, purtător de Dumnezeu fiind. Apostolul sfătuieşte cu înţelepciune: 
«Fraţilor, să nu vă răpească cineva cu filosofia şi cu deşarta înţelepciune, 
dinpredania omenească, după stihiile lumii, şi nu după Hristos»”. 710 

întruparea Mântuitorului FLristos a instaurat în lume „filosofia 
divino-umană sau filosofia experienţei divine”, după care trăieşte şi se 
conduce Biserica Sa. Noua şi mântuitoarea rânduială a Logosului îno- 
menit, căutată atât de mult în istoria neamului omenesc prin multiple 
teorii şi argumente de tot felul, se face cu adevărat lumină şi adevăr 
pentru „tot omul care vine în lume”. Din punct de vedere apologetic, 
adevărata cunoaştere sau mărturisirea cea ortodoxă a lui Dumnezeu şi a 
lumii se impune dintru început ca necesitate. Nu este de mirare faptul că 
astăzi, după atâtea lupte şi zbateri filosofice şi intelectuale, chiar şi „şti¬ 
inţa, care până mai ieri era un adversar înverşunat al creştinismului, a 
devenit astăzi aliatul lui, pentru că a început să bată la poarta transcen¬ 
denţei şi să vorbească despre raţionalitatea creaţiei”. 

Preocupat îndeaproape de această temă, pe care o analizează 
din perspectiva cunoaşterii ortodoxe a lui Dumnezeu şi a făpturilor 
sale, pr. prof. Dumitru Popescu vorbeşte despre o depăşire a gândirii 
autonome, promovată greşit de gândirea scolastică a Bisericii, pro¬ 
punând totodată o reevaluare a Apologeticii creştine sub raport 
raţional-duhovnicesc. Pe de o parte, ea depăşeşte o cunoaştere spe¬ 
culativă a lui Dumnezeu în om şi creaţie şi se rezumă la un joc inte¬ 
lectual teoretic, care subminează credinţa sau promovează indiferen¬ 
tismul religios. Raţionalitatea creaţiei atestă prezenţa imanentă a lui 
Dumnezeu în om şi creaţie. Pe de altă parte, această raţionalitate a 
creaţiei constituie mijlocul prin care Logosul Creator şi Mântuitor 
coboară către om pentru ca acesta să facă experienţa concretă şi reală 
a întâlnirii şi transfigurării lui în Hristos. Lucrul cel mai important pe 
care îl aflăm la părintele Justin Popovici este faptul că adevărata 
cunoaştere a lui Dumnezeu are caracter existenţial”. 711 

Dogmatica Bisericii Ortodoxe mărturiseşte foarte clar că, din 
punct de vedere teoretic, actul de cunoaştere a lui Dumnezeu poate fi 


710 Coloseni 2, 8. 

711 Pr. prof. dr. Dumitru Popescu, Iisus Hristos Pantocrator, Ed. IBMBOR, Bucu¬ 
reşti, 2005, p. 87. 

evaluat sub trei coordonate: naturală, supranaturală şi din împreju¬ 
rările concrete ale vieţii. Aşa se face că, în planul natural, descoperim 
pe Dumnezeu în calitatea Sa de Cauză creatoare şi susţinătoare a lumii, 
împlinind acest imperativ prin contemplarea raţională a cosmosului. Pe 
de altă parte, cunoaşterea supranaturală presupune descoperirile de 
care se împărtăşeşte omul aflat la limita raţiunii şi perceptelor sale 
naturale, în virtutea împlinirii comuniunii şi legăturii permanente cu 
Ziditorul său. Prin urmare, mărturisim că acest gen de cunoaştere, pozi¬ 
ţionat mai presus de raţiune, „are în vedere pe Dumnezeu care se desco¬ 
peră omului pe calea experienţei apofatice, exprimată în termeni catafa- 
tici, sau prin experienţa pe care o dobândeşte omul credincios din în¬ 
tâmplările vieţii”. 712 Din punct de vedere ortodox, toate aceste trepte de 
cunoaştere dumnezeiască nu au menirea de a genera o gândirea autono¬ 
mă, în interdependenţă cu planul dumnezeiesc, ci sunt zidite duhovni- 
ceşte pe convingerea că „Dumnezeu coboară către om, ca omul să se 
înalţe la adevărata cunoaştere a lui Dumnezeu”. 

lată, prin urmare, că fiecare pas al cunoaşterii omeneşti se ra¬ 
portează la cuvintele Sfintei Scripturi, care rezumă magistral întregul 
nostru proces de căutare: „Şi aceasta este viaţa veşnică, să Te cu¬ 
noască pe Tine, Singurul şi adevăratul Dumnezeu, şi pe Iisus Hristos 
pe care Tu L-ai trimis ”. 713 

1.4. Cunoaşterea naturală sau catafatică 

Acest mod de cunoaştere a realităţilor dumnezeieşti se funda¬ 
mentează pe raţionalitatea zidirii lui Dumnezeu. Acest lucru se găseşte 
confirmat în cuvintele Psalmistului: „Cerurile spun slava lui Dumnezeu 
şi facerea mâinilor Lui o vesteşte tăria”. 714 Tăria, despre care amin¬ 
teşte versetul, nu este altceva decât „orânduirea raţională a creaţiei, 
prin care Logosul ţine în existenţă toate cele create”. 715 La rândul său, 
Sfântul Apostol Pavel afirmă: „Cele nevăzute ale Lui se văd de la 
facerea lumii, înţelegându-se din făpturi, adică veşnica Lui putere şi 
dumnezeire, aşa ca ei să fie fără cuvânt de apărare” fi 6 Prin urmare, 


712 Pr. prof. dr. Dumitru Popescu, Iisus Hristos Pantocrator , Ed. IBMBOR, Bucu¬ 
reşti, 2005, p. 88 

713 In. 17, 3. 

714 Ps. 18, 1. 

715 Pr. prof. dr. D. Popescu, Iisus Hristos Pantocrator, p. 89 

716 Rm. 1, 20. 

şi cunoaşterea naturală se împărtăşeşte supranatural, dată fiind tendinţa 
existenţială şi atracţia pe care omul o manifestă permanent către Cre¬ 
atorul său. „ Căci Dumnezeu care a creat cu înţelepciune orice natură 
şi a sădit tainic în fiecare dintre fiinţele raţionale facultatea primă a 
cunoaşterii despre El însuşi, ne-a dăruit nouă, oamenilor umili, ca 
un Stăpân a toate, dorinţa firii orientată spre El ”. 111 

în concluzie, cunoaşterea naturală a lui Dumnezeu s-a sădit 
dintru început în firea făpturilor raţionale, pentru ca acestea să 
poată tinde în chip firesc spre Dumnezeu, prin ajutorul nemijlocit 
al harului Său. 

1.5. Cunoaşterea supranaturală sau apofatică 

Cunoaşterea apofatică a lui Dumnezeu este rodul Revelaţiei 
dumnezeieşti şi are, după cum am văzut mai sus, un caracter paradoxal. 
„La baza acestui caracter paradoxal, spune părintele Dumitru Popescu, 
se află noţiunea de persoană, care reflectă în ea taina naturii divine in- 
comunicabile, dar care deschide fiinţa divină spre comunicare prin ener¬ 
giile necreate şi constituie baza teologiei catafatice, în timp ce incomu- 
nicabilitatea lui Dumnezeu după fiinţa Sa formează obiectul teologiei 
apofatice. Teologia apofatică este mai presus de teologia catafatică, care 
oscilează între aspectul afirmativ şi cel negativ al cunoaşterii lui Dum¬ 
nezeu. Prin cunoaşterea apofatică avem experienţa directă a prezenţei 
tainice a lui Dumnezeu, care depăşeşte simpla lui cunoaştere raţională... 
Cunoaşterea apofatică caută să adapteze mintea omului la realităţile 
dumnezeieşti care depăşesc orice cuvânt, pentru ca omul să tindă spre 
asemănarea cu Dumnezeu în progresul lui spiritual şi moral. Cunoaşte¬ 
rea apofatică împiedică omul să-L transforme pe Dumnezeu în idol ”. 718 
în consecinţă, putem spune că prin intermediul cunoaşterii apofatice, 
avem certitudinea că Dumnezeu nu poate fi limitat la simpla cunoaştere 
naturală a omului, ci dimpotrivă, mintea omului este aceea care se adap¬ 
tează la realităţile comuniunii dumnezeieşti ale Sfintei Treimi. 

1.6. Raportul dintre cunoaşterea catafatică şi cea apofatică 

In ceea ce priveşte raportul dintre cunoaşterea catafatică şi 
cea apofatică, trebuie să menţionăm că nu poate fi vorba nicidecum 


717 Sf. Maxim Mărturisitorul, Ambigua, 48. PG 91, col, 1361 AB. 

718 Pr. prof. dr. D. Popescu, Iisus Hristos Pantocrator, p. 90-91. 

despre o înţelegere separată a lor. Dată fiind importanţa datelor co¬ 
mune pe care le folosesc şi a modului în care interacţionează pentru 
împlinirea idealului vieţii creştine, adică „împreunarea cu Hristos 
spre dobândirea vieţii veşnice”, cele două tipuri de cunoaştere a lui 
Dumnezeu sunt complementare. în felul acesta, „cel care are o cu¬ 
noaştere raţională a lui Dumnezeu şi-o completează cu cea apofatică, 
iar cel ce are o experienţă apofatică înaltă, când se exprimă, recurge 
la termenii celei raţionale... Afirmaţiile cunoaşterii catcifcitice a lui 
Dumnezeu trebuie aprofundate prin cunoaşterea apofatică, în lumina 
lui Hristos ca Mântuitor. Pe de altă parte, cunoaşterea apofatică, 
atunci când vrea să se tălmăcească pe sine spre folosul duhovnicesc 
al credincioşilor, recurge la termenii cunoaşterii intelectuale, um- 
plăndu-i mereu cu un înţeles mai adânc decât acela pe care îl pot 
reda noţiunile intelectuale ”, 719 

Pe de altă parte, dimensiunea apofatică a cunoaşterii lui Dum¬ 
nezeu nu trebuie interpretată nicidecum în sens pietist. Dumnezeu 
este prezent în chip personal şi raţional în mijlocul făpturilor sale, 
guvernând şi împărăţind peste cele zidite ale Sale. Dacă este mai 
presus de minte şi de cuvânt, nu înseamnă că prezenţa Lui se deta¬ 
şează complet de logica raţională a lumii, pe care o înduhovniceşte 
permanent prin energiile Sale necreate. De aceea, atunci când vorbim 
despre această prezenţă, trebuie să ţinem seama de caracterul ei di¬ 
namic. Ridicarea lui Dumnezeu peste lucrurile lumii „nu înseamnă 
dispariţia acestora, ci o ridicare prin ele dincolo de ele, în Dumnezeu 
ca Persoană care nu poate fi definită. Acesta este motivul principal 
pentru care apofatismul nu exclude o cunoaştere raţională a lui Dumnezeu, 
ci se completează reciproc ”. 720 De aceea, apofatismul rămâne o do¬ 
minantă a Ortodoxiei, experiată permanent în viaţa Bisericii prin 
Sfânta Liturghie, Sfintele Taine sau lerurgii, întărită şi dezvoltată 
permanent în lucrarea virtuţilor. în concluzie, „ omul zidit după chipul 
lui Dumnezeu este menit să se înalţe spre asemănarea cu Dumnezeu 
prin puterea rugăciunii, ascezei şi filantropiei, ca să cunoască măre¬ 
ţia iubirii lui Dumnezeu faţă de oameni şi creaţie şi să o mărturi¬ 
sească faţă de semeni ”. 721 


719 Ibidem, p. 91-92. 

720 Ibidem, p. 93. 

721 Ibidem, p. 95. 

1.7. Apofatismul cosmologic în teologia Părintelui Dumitru 
Stăniloae 

în elaborarea „Dogmaticii” sale, părintele profesor Dumitru 
Stăniloae aşază analiza despre cunoaşterea catafatică înaintea „Dogmei 
Sfintei Treimi”, în acord cu elaborarea clasică a celorlalţi dogmatişti. 
în felul acesta, printr-o „extindere a apofatismului divin asupra 
creaţiei”, părintele profesor încearcă să fundamenteze această realitate 
„pe extinderea Tainei lui Dumnezeu asupra omului şi a cosmosului, 
care sunt după chipul Lui”. Astfel, în virtutea atributului Său de 
„Lumină”, adică „Revelaţie”, „nici creaţia nu reprezintă doar o Taină, 
ci o realitate care poate şi trebuie cunoscută şi înţeleasă, dar tot¬ 
deauna în relaţie nemijlocită cu Dumnezeu ”. 722 

Abordarea acestui capitol de teologie dogmatică se fundamentează 
în gândirea pr. prof. Dumitru Stăniloae pe trei coordonate: 1. „raţionalita¬ 
tea creaţiei” - concept preluat din teologia Sfântului Maxim Mărturisito¬ 
rul, 2. hristocentrismul cosmologic - reprezintă viziunea proprie şi 
3. dimensiunea pnevmatologică a cosmosului şi cea a energiilor ne¬ 
create - pe care le împropriază din teologia Sfântului Grigorie Palama. 

Părintele profesor pleacă în elaborarea logicii sale cosmologice 
de cunoaştere a lui Dumnezeu de la identificarea fundamentului 
acestei cunoaşteri. Astfel, inversând cu bună ştiinţă ordinea tradiţio¬ 
nală, întemeiată pe referatul biblic al creaţiei, el doreşte să sugereze 
prin aceasta uriaşa importanţă pe care Ziditorul o acordă omului şi 
universului. în acelaşi timp însă, se poate acredita ideea că a avut în 
vedere o mai accentuată valorizare a cosmosului, a materiei acestuia, 
care are un fundament şi o structură dată de raţiunile necreate”. 723 
Pe de altă parte, bunătatea lui Dumnezeu reprezintă prima relaţie 
dintre Creator şi creatură. „ Lumea - spune părintele profesor D. 
Stăniloae - nu e însăşi puterea sau lucrarea lui Dumnezeu într-o 
existenţă distinctă de Dumnezeu, însă nu pot lua fiinţă şi subzista 
fără puterea şi lucrarea lui Dumnezeu. Totuşi, Dumnezeu dă lumii 
ceva de la Sine prin puterea şi lucrarea Sa ”. 124 Prin urmare, în mod 


722 Pr. prof. dr. Ştefan Buchiu, Cunoaşterea apofatică în gândirea Părintelui Stăni¬ 
loae, Ed. Basilica, Bucureşti, 2013, p. 103. 

723 Ibidem, p. 105. 

724 Pr. prof. Dumitru Stăniloae, Chipul nemuritor al lui Dumnezeu, Opere Complete 
V, Ed. Basilica, Bucureşti, 2013, p. 234. 

natural această înţelegere tainică a creaţiei şi a omului, arată că, prin 
puterea actului creator. Dumnezeu nu aşază o barieră între creat şi 
necreat. La originea acestui fapt stă „bunătatea lui nelimitată, care 
trece peste deosebirile între creat şi necreat. Putinţa acestei bunătăţi 
dumnezeieşti e implicată de altfel chiar şi în faptul că prin lucrări 
necreate Dumnezeu poate da naştere unei lumi create”. 725 

Analizând problematica raţionalităţii cosmologice din perspectiva 
Sfântului Maxim Mărturisitorul, părintele profesor arată că partea 
superioară a creaţiei, nevăzută, reprezintă în chip simbolic imaginea 
Bisericii lui Hristos. Organizarea şi statornicirea ei în iconomia dum¬ 
nezeiască este girată de prezenţa permanentă într-însa a Logosului crea¬ 
tor, atât înainte, cât şi după actul creaţiei, „până la sfârşitul veacurilor”. 
Cu alte cuvinte, atât creaţia, cât şi Biserica poartă pecetea Mântuitorului 
Hristos, Logosul înomenit. în acest context, „chiar dacă aceste raţiuni 
ale lucrurilor se cer descoperite şi înţelese de raţiunea umană, rămâne în 
ele un rest de taină, prin faptul că materia este purtătoare de spirit sau 
este purtată de spirit, arătându-şi tot mai mult virtuţile sădite în ea de 
Dumnezeu. Această acţiune a omului de a descoperi raţionalitatea lucru¬ 
rilor are atât un aspect catafatie, de sesizare a înţelesurilor sădite de 
Raţiunea supremă în ele, cât şi unul apofatic, de sesizare a relaţiei tai¬ 
nice prin care lucrurile individuale, dar şi cosmosul întreg sunt atârnate 
de Logosul creator şi proniator” . 726 

1.8. Mărturisire, martiriu şi viaţă ascetică 

Biserica Ortodoxă şi-a fundamentat dintru începuturile sale 
mărturisirea pe exemplul vieţii martirice. Aşa se face că, în integritatea 
mesajului transmis, „Apologetica Ortodoxă nu poate fi concepută 
fără martiri şi martiriu”. în dimensiunea apofatică a existenţei lor, 
paradoxal opusă realităţilor din viaţa socială, martirul exprimă la 
modul cel mai înalt libertatea în Duh şi Adevăr. „El depăşeşte deter¬ 
minismul istoric, dând mărturie despre o putere pe care o dobândeşte 
firea omenească pătrunsă de harul lui Dumnezeu, o putere care trece 
pe om dincolo de robia puterilor acestui veac, unde stăpânitorii lumii 
rămân prizonierii propriilor himere ”. 727 


725 Ibidem, p. 236. 

726 Pr. prof. dr. Ştefan Buchiu, Cunoaşterea apofatică..., p. 110. 

727 A. Lemeni, Apologetica Ortodoxă, p. 122. 

Dimensiunea existenţei martirice este una euharistică, care 
transpune şi evaluează existenţa Bisericii în perspectivă eshatologică. 
în condiţiile în care dimensiunea socială a vieţii pământeşti se dilu¬ 
ează în planul orizontal al lumii, subjugată de o ideologie consumistă, 
materialistă şi secularizată, perspectivele apologeticii creştine nu pot 
însuma decât o perspectivă martirică. Cunoaşterea lui Dumnezeu şi 
cunoaşterea lumii devine scop al unui martiriaj fără de sânge, identi¬ 
ficat teologic cu dimensiunea ascetico-mistică a vieţii bisericeşti. în 
felul acesta, putem vorbi despre un caracter permanent actual al vieţii 
şi mărturisirii martirice în plan apologetic. „Mai ales acolo unde 
lumea este orientată către idealul bunăstării materiale, mucenicia, 
ca expresie deplină a unei vieţi dăruite lui Dumnezeu şi a jertfei 
supreme, are implicaţii mărturisitoare deosebit de preţioase şi ac¬ 
tuale, trimiţând în mod direct către o viaţă eclesială autentică. In 
plus, modul cum martirii au inspirat, după încetarea persecuţiilor, 
monahismul, prin mărturisirea credinţei adevărate până la capăt, 
prin dăruirea lor totală, inspiră şi astăzi calea unei vieţi lăuntrice, 
dăruite tainic lui Dumnezeu. Nu martiriul sângeros, ci cel trăit coti¬ 
dian şi consecvent prin stăruinţa de a dobândi viaţa întru Hristos, 
de a muri faţă de duhul lumii pentru a învia la existenţa înnoită întru 
Hristos este de maximă actualitate ”, 728 

Analizat în dimensiunea sa autentică, martiriul Bisericii creştine 
reprezintă experienţa morţii hotărâte prin credinţă, ca mărturie fide¬ 
lă a dragostei pentru Hristos. Lucrarea de mărturisire a mucenicului 
se face întotdeauna înaintea celor necredincioşi şi este plină de harul 
Duhului Sfânt. „ Momentul central al vieţii martirului - spune ÎPS 
Părinte Irineu Popa, Mitropolitul Olteniei -, este acela al mărturisirii 
lui Hristos în inima sa şi în faţa lumii dezlănţuite asupra lui, măr¬ 
turisire ce este lucrarea Duhului Sfânt în adâncurile sufletului său 
preaplin de Dumnezeu. Este cunoscută, în acest sens, intensitatea 
iubirii jertfelnice a martiriului prin râvna şi cuvintele pronunţate 
înaintea persecutorilor. Acestea fac proba unei experienţe intime în 
comuniune de iubire cu Dumnezeu şi cu oamenii ”. 729 


728 Ibidem, p. 123. 

729 IPS Irineu Popa, „Martiriul ca Jertfa Euharistică”, în Picu Ocoleanu, Radu Preda 
(editori). Viaţă liturgică şi ethos comunitar, Ed. Mitropolia Olteniei, Craiova, 2007, 
p. 15-16. 

în plan liturgic, mărturisirea apologetică a martirului îmbracă 
mistic existenţa Bisericii. Mai mult decât un simplu exemplu de viaţă 
şi mărturisire, el este o anamneză vie, o memorie comunitară pe 
care se centrează viaţa Bisericii. Odinioară, în catacombe sau mai 
recent, în temniţele comuniste, Jertfa Euharistică se săvârşea pe piep¬ 
turile martirilor acelor vremuri. Imaginea liturgico-mistică, desprinsă 
din rugăciunea Sfântului Policarp al Smirnei, este mai mult decât 
relevantă în acest sens: „Te binecuvântez că m-ai învrednicit de ziua 
şi de ceasul acesta, ca să am parte cu ceata mucenicilor la paharul 
Hristosului Tău, spre învierea vieţii de veci a sufletului şi a trupului, 
întru nestricăciunea Duhului Sfânt. Intre care fa să fiu primit înain¬ 
tea Ta astăzi, ca jertfă grasă şi bineplăcută, precum m-ai pregătit şi 
mi-ai descoperit şi împlinit, Dumnezeule cel nemincinos şi adevărat ”. 
Din alte exemple, însemnate cu litere de aur în Vieţile Sfinţilor, tru¬ 
purile mucenicilor, la ceasul mărturisirii lui Hristos, sunt văzute ca 
făclii aprinse de focul euharistie, pâini coapte pe Altarul de Jertfă, 
daruri alese şi mai nepreţuite decât toate bogăţiile lumii. 

Suferinţa mucenicilor a fost ridicată de Biserică la cel mai 
înalt rang de cinstire. Mărturisirea lor a fost socotită ca „un botez 
care curăţă complet de păcate, realizând astfel, asemănarea cu 
moartea şi învierea lui Hristos... Mucenicii îşi dau viaţa în botezul lor, 
practicând în acest fel botezul sângelui. Dacă în botezul cu apă cre¬ 
dinciosul primeşte iertarea păcatelor în botezul sângelui, martirul 
primeşte coroana vieţii veşnice din mâinile lui Hristos însuşi. După 
acest botez, nimeni nu mai păcătuieşte ”. 730 

Momentul apologetic al mărturisirii făcute de mucenic angajează 
întreaga sa fiinţă în procesul de transformare a lumii. Dialogul purtat cu 
ighemonii nu însumează decât o singură alternativă: „converteşte-te sau 
ucide-mă!”. La ceasul supliciului, cuvintele sale se fac asemenea cuvin¬ 
telor rostite de Mântuitorul Hristos înaintea lui Pilat din Pont. El îi vor¬ 
beşte călăului ca unui prieten, fără să-l urască. în felul acesta, el propune 
semenilor săi „un limbaj nou, capabil să vindece necredinţa, boala şi 
suferinţa pricinuită de păcat. De asemenea, vorbele sale determină spre o 
viaţă nouă şi ajută pe cel care se hotărăşte să se convertească şi să-i urme¬ 
ze lui Hristos ”. 731 In toate pătimirile lor, ei s-au rugat permanent pentru 


730 IPS Irineu Popa, Martiriul ca Jertfă Euharistică, p. 23-24. 

731 Ibidem, p. 24. 


231 



cei care-i chinuiau şi nu puţini dintre aceştia au lăsat armele torturii şi s-au 
îndreptat spre Hristos. Ei se roagă neîncetat pentru întreaga omenire, se 
roagă pentru ca toţi să cunoaştem Adevărul, pentru ca întunericul să 
dispară şi lumina să triumfe. Pentru aceasta ei îmbracă haina cea strălu¬ 
citoare a botezului sângelui şi devin ca o Euharistie adusă lui Dumne¬ 
zeu. Pentru aceasta. Biserica îi păstrează ca o mulţumire, iar zilele lor 
de prăznuire sunt cele ale trecerii în împărăţia lui Dumnezeu, adevă¬ 
rate zile de naştere în ceruri. Ei sunt primiţi în comuniunea sfinţilor 
fără să mai treacă pe la judecată, căci ne spune Psalmistul: "Că s-au 
mutat din moarte la viaţă şi de pe pământ la cer", asemenea tâlharu¬ 
lui de pe cruce, care a intrat cu Hristos în Raf\ 

Prin urmare, depăşind astfel logica planului pământesc, ieşind 
din incidenţa păcatului, mucenicii sunt „singurii oameni luminaţi de 
iubirea lui Hristos Ici minte şi Ia chip”. în felul acesta, martirul se arată 
cu adevărat „purtător de Dumnezeu” (theophoros), transformându-şi 
întreaga viaţă într-un permanent „imitatio Christis”. Fără această 
logică existenţială, el nu ar fi suportat niciodată patimile şi suferinţele 
chinurilor. Martirul trăieşte această unire despre care Sfântul Apostol 
Pavel spune: „Nu mai trăiesc eu, ci Hristos trăieşte întru mine”. 
Deci, Dumnezeu trăieşte în fiecare martir. El este Cel care primeşte 
suferinţele şi împarte cununile mucenicilor în împărăţia cea Veşnică, 
asemenea unui arbitru care îl remarcă pe alergătorul din arena credin¬ 
ţei, îl încurajează şi îl întăreşte să meargă după legea cea bună. 

în lupta martirică trebuie să avem în vedere o permanentă în¬ 
crâncenare împotriva ispitelor diavoleşti. De fapt, prin suferinţele lor, 
martirii luptau împotriva diavolului, care căuta din răsputeri să rupă 
măcar o blasfemie din gura lor, zdruncinată de atâtea chinuri. El reuşeşte 
să depăşească toate încercările şi greutăţile vieţii, pentru că în inima sa 
deja s-a pogorât Sfânta Treime. El are mintea lui Hristos, aflându-se 
într-o permanentă stare de jertfă, într-o permanentă stare de ardere de 
tot căci nu mai rămâne nimic din el care să fie pentru sine. 

1.9. Mărturisirea apofatică a Apologeticii Ortodoxe 

în virtutea acestor realităţi de credinţă, Apologetica Ortodoxă nu 
separă niciodată „contemplaţia - theoria” de simţirea inimii. Efectele 


732 Idem, Răspunsuri duhovniceşti: Martirul are mintea lui Hristos, în Ziarul Lumi¬ 
na, 26 octombrie 2010. 

dezastruoase ale unei astfel de încercări, au fost lămurite odată pentru 
totdeauna de Sfântul Grigorie Palama, în teologia sa despre energiile 
necreate. în controversa cu Varlaam, care separa artificial deducţia 
raţională şi experienţa tainică, transformând teologia în speculaţie 
despre Dumnezeu, Sfântul Grigorie demonstrează că „Dumnezeu nu 
poate fi cunoscut doar pe cale raţională, ci, înainte de toate, printr-o 
cunoaştere spirituală sau duhovnicească directă, întemeiată pe exis¬ 
tenţa energiilor necreate, care aduc pe Dumnezeu în sălaşul inimii 
omului, pentru ca omul să se înalţe spre Dumnezeu, pe calea purifi¬ 
cării şi a desăvârşirii lui morale în Hristos, cu întreaga fiinţă ”. 733 

Dumnezeu este, aşadar, oceanul de taină pe care, oricât ar dori, 
omul nu poate să-l cuprindă cu mintea. Conştient de această neputin¬ 
ţă, atât de evidentă în împrejurările concrete ale existenţei sale, el îşi 
înveşmântează în smerenie raţiunea, depăşind astfel toate barierele 
devenirii sale autonome. Cea mai potrivită soluţie la această proble¬ 
mă, din perspectiva Apologeticii creştine, este raportarea raţional- 
duhovnicească la adevărurile existenţiale şi acceptarea prin credinţă 
a întâlnirii şi comuniunii dumnezeieşti. Numai aşa suntem în stare să 
depăşim capcanele unei „teologii abstracte, care distorsionează şi 
secularizează concepţia noastră despre Dumnezeu şi ne susţine efor¬ 
tul duhovnicesc al experienţei şi prezenţei lui Dumnezeu în noi şi în 
creaţie. Apologetica autentică nu se mulţumeşte să vorbească despre 
Dumnezeu, ci ne oferă anticipat şi garanţia experienţei directe a lui 
Dumnezeu în viaţa noastră, ca să ne desăvârşim spiritual şi moral, 
cu întreaga noastră fiinţă ”. 734 

Fundamentându-se pe teologia energiilor necreate, Sfântul 
Grigorie Palama vorbeşte despre capacitatea înnăscută a omului de 
a-L cunoaşte pe Dumnezeu prin intermediul integral al fiinţei sale: 
trup, minte şi suflet. în virtutea complexităţii sale ontologice, fiind 
zidit de Dumnezeu ca microcosmos, omul are menirea să fie media¬ 
tor între imanent şi transcendent. Mai presus decât toate creaturile 
plăsmuite de Dumnezeu, el singur este în stare a „se deschide deopotrivă 
lumii sensibile din cuprinsul lumii create şi înţelesurilor inteligibile 
nevăzute şi mai presus de simţuri. Sesizarea şi înţelegerea lumii se 


733 Pr. prof. dr. Dumitru Popescu, Apologetica raţional-duhovnicească, Ed. Cartea 
Ortodoxă, Alexandria, 2009, p. 13. 

734 Ibidem. 

petrece în chip minunat în unirea simţurilor trupului, capabil să sesi¬ 
zeze cele sensibile, cu mintea, capabilă să vadă înţelesurile lor ”. 735 

Dincolo de realităţile senzoriale, cuprinse în trup şi percepţia 
raţională, Sfântul Grigorie Palama aşează dimensiunea apofatică a 
cunoaşterii, activată prin lucrarea harică a Sfântului Duh şi deschiderea 
omului. „Precum mintea unită în chip negrăit cu simţirea vede cele 
supuse simţurilor şi precum simţirea îşi înfăţişează simbolic şi sensibil 
cele inteligibile (cunoscute cu mintea) odată ajunsă la perceperea lor 
prin unirea ei cu mintea, aşa şi acestea amândouă (simţirea şi mintea), 
unite cu Duhul, vor vedea lumina nevăzută în chip duhovnicesc, mai 
bine zis vor convieţui, odată îndumnezeite, veşnic împreună cu ea ”. 736 
Acestea realităţi sunt materializate existenţial, după cum am arătat 
mai sus, prin virtutea credinţei, aceasta fiind în fapt „o formă de 
cunoaştere care se deosebeşte, în fond şi în cuprindere, de exerciţiul 
raţiunii omeneşti aşa cum este el elaborat în demersul explorării ştiinţifi¬ 
ce sau în reflecţia filosofică. In aceasta se vede şi deosebirea dintre teo¬ 
logie, filosofie şi ştiinţă, întrucât „în dogmele creştinilor călăuzeşte cre¬ 
dinţa, nu dovedirea ”. 737 Credinţa este prin urmare „o formă de înţelegere 
mai presus de înţelegere şi o vedere mai presus de minte ”. 738 

în virtutea dimensiunii ei duhovniceşti-mărturisitoare, credinţa 
împlineşte cel mai fidel apofatismul mărturisitor al Apologeticii creştine. 
Ea constituie „ receptarea vie a adevărului, resimţită profund şi direct în 
lucrările omeneşti, înnoind nu doar mintea omului prin înţelesuri, ci 
mai ales viaţa lui. In felul acesta, credinţa, ca vedere mai presus de 
minte şi înţelegere mai presus de înţelegere, împuterniceşte spiritual pe 
om, în viaţa şi mişcarea lui prin lume, devenind decisivă şi în făptui¬ 
rea lui concretă, încât înţelegerea şi viaţa lui, cuvintele şi faptele lui 
devin toate şi fiecare în parte mărturisitoare, prin aceea că sunt tran¬ 
spuse acestei vederi simple şi neînşelătoare ”. 739 

Alături de credinţă, Biserica a aşezat întotdeauna împlinirea 
poruncilor şi lucrarea virtuţilor. In felul acesta, dimensiunea mărturisitoare 


735 A. Lemeni, Apologetica Ortodoxă, p. 223. 

736 Sf. Grigorie Palama, 150 de capete despre cunoştinţa naturală, despre cunoaşterea lui 
Dumnezeu, despre viaţa morală şi despre jăptuire (Tomul aghioiitic), traducere de Pr. prof. 
Dumitru Stăniloae, în „Filocalia”, voi. VII, Ed. IBMBOR, Bucureşti, 1977, p. 328. 

737 Ibidem, p. 373. 

738 Apologetica Ortodoxă, p. 223. 

739 Ibidem, p. 224. 

a Apologeticii Ortodoxe se completează armonios oferind numeroase 
pilde de vieţuire, ca exemple vii ale înfăptuirii acestui deziderat: 
desăvârşita unire cu Hristos - Mirele cel ceresc, în Cămara de 
nuntă a sufletului nostru şi în împărăţia cerurilor. în concluzie, în 
dimensiunea ei apologetică, Biserica Ortodoxă peipetuează în actua¬ 
litate mesajul mărturisirii martirice: ,fiţi tari în credinţă şi iubiţi-vă 
unii pe alţii \ 14i] Prin urmare, „ Biserica şi martiriul se adeveresc reci¬ 
proc. Interpretarea cea mai profundă a martiriului este dată în mărturi¬ 
sirea cuvântului Bisericii despre harul eshatologic biruitor, în care 
mucenicii se împlinesc pe ei înşişi şi biruiesc lumea. Martiriul dă mărtu¬ 
rie lumii pentru Biserica lui Hristos, în care el rămâne prin jertfa sa. 
Totodată, el vorbeşte tuturor creştinilor şi tuturor timpurilor, spunăndu- 
le că moartea lor nu este zadarnică, ci arătând felul autentic de a fi al 
credinciosului care s-a îmbrăcat prin taina Botezului’ j 4 ' 


740 Martiriul Sfintelor Perpetua şi Felicitas, 20; Sf. Ignatie Teoforul, Către Magne- 
zieni, 1, 2, în PSB t, traducere, note şi indice Pr. Dumitru Fecioru, Ed. IBMBOR, 
Bucureşti, 1979, p. 165-170. 

741 IPS Irineu Popa, Martiriul ca Jertfă Euharistică, p. 31. 

II. PEDAGOGIA PERENNIS. DIMENSIUNEA JER- 
TFELNICĂ ŞI MĂRTURISITOARE A RAPORTULUI 
AVVA-UCENIC ÎN TRADIŢIA ORTODOXĂ 


îmbrăcată în noţiunea de taină şi cumulând întru sine cea mai 
intimă legătură dintre Dumnezeu şi om. filosofia vieţii ascetice re¬ 
prezintă o veritabilă sinteză apologetică de mărturisire şi experienţă 
apofatică. în felul acesta, dimensiunea ase etico-mistică a Apologeti¬ 
cii Ortodoxe parcurge procesul de cunoaştere a lui Dumnezeu intr-un 
mod progresiv, urcând de la despătimire la iluminare, ca mai apoi să 
ajungă la desăvârşirea vieţii duhovniceşti. Acest proces de perma¬ 
nentă căutare a „vederii lui Dumnezeu” se revendică în primul rând 
ca o moştenire a apologiilor martirice. „Acest moment, extins de-a 
lungul unei vieţi întregi, notează teologul rus, Paul Evdokimov, con¬ 
stituie asceza, şi asceţii sunt moştenitorii direcţi ai martirilor. Crucea 
posedă lumina strălucitoare a învierii. Cu toate acestea, dacă orice 
mistic este ascet, nu orice ascet este mistic, în sensul cel mai special 
al cuvântului, adică copleşit de har. Astfel, asceza nu este niciodată 
un scop, ci un mijloc pentru a ajunge, dacă Dumnezeu vrea, la starea 
de unire nupţială între Dumnezeu şi sufletul omenesc. Acest grad 
ultim al trăirii mistice depinde de harul lui Dumnezeu: tot ceea ce 
poate omul să facă aici este să-şi facă fiinţa locaş al lui Dumnezeu, 
loc teofcmic al prezenţei sale ”. 742 

în consecinţă, întregul efort al omului duhovnicesc spre împli¬ 
nirea idealului de comuniune hristică se concentrează pe acest efort 
susţinut de asceză şi mărturisire. Exemplele celor ce au suit prin 
vrednicie şi virtute povârnişul acestor trepte ale nevoinţei s-au con¬ 
stituit ca resurse inepuizabile de apologie şi mărturisire creştină 
în toate timpurile şi în toate locurile. Pildele oamenilor aleşi s-au 
perpetuat astfel printr-o filosofie cu totul aparte, moştenită ca sfat şi 
ucenicie duhovnicească, şi în acelaşi timp mistică. în felul acesta se 
explică filiaţia sau paternitatea duhovnicească, susţinută biblic ca 
proces pedagogic de cunoaştere a lui Dumnezeu. în acest context, 


742 P. Evdokimov, Cunoaşterea lui Dumnezeu în tradiţia răsăriteană, traducere şi 
note de Pr. prof. Vasile Răducă, Ed. Humanitas, Bucureşti, 2013, p. 160-161. 

monahismul 743 reprezintă „o formă de autentică viaţă bisericească. 
De aceea nu numai că s-a născut în Biserică, ci constituie Biserica, 
după cum constituie Biserica şi parohia, care are drept cap văzut pe 
episcopul locului şi unde preotul parohiei şi credincioşii au aceeaşi 
credinţă şi conştiinţă cu a episcopului, care la rândul lui, are aceeaşi 
credinţă şi conştiinţă cu a celorlalte biserici locale ”. 144 Mai curând, pen¬ 
tru a înţelege această legătură, trebuie să avem în minte cuvintele rostite 
de Mântuitorul Hristos în rugăciunea Sa arhierească, atunci când Se adre¬ 
sează Tatălui, cerându-i ca „ acolo unde sunt Eu să fie împreună cu Mine 
şi cei pe care Mi i-ai dat, ca să vadă slava pe Care Tu Mi-cii dat-o ”. 145 
Acestea se împlinesc în ziua Cincizecimii, atunci când Domnul „S-a reîn¬ 
tors în Duhul Sfânt (şi împreună cu Ei este şi Tatăl) ca să locuiască în 
credincioşi, ca ei să vadă (contemple) Slava necreată şi împărăţia (Lumina 
necreată) a Sfintei Treimi ”. 746 Şi astfel, Hristos Domnul deschide în taina 
Trupului Său posibilitatea celei mai autentice întrepătrunderi dintre creat 
şi necreat. în virtutea unei pedagogia perennis, El ne descoperă adevărata 
legătură dintre cel ce doreşte să înveţe tainele rugăciunii şi să guste din 
comuniunea harului prin împărtăşirea cu Sfintele Taine. 

Această stare a fost învăţată şi trăită mai întâi practic. Astfel, 
în duhul mărturisirii Sfintelor Scripturi, primii creştini au descoperit 
Adevărul în exemplul celor de lângă dânşii, prin deschidere totală 


743 Există mai mulţi temeni care au stat la baza termenului monah (care astăzi mai 
înseamnă şi călugăr: o persoană care, de bună voie, a renunţat la viaţa din lume pentru a 
vieţui cât mai aproape de Iisus Hristos): monos, zfihid, monogenes, ihidaya, monozones. 
Cuvântul monos desemna, la început, pe oamenii care, necăsătorindu-se, rămâneau 
celibatari şi îşi păstrau fecioria. Ebraicul yahid, tradus prin grecescul monogenes, arăta 
sensul adânc al retragerii ascetice şi al renunţării la lumea aceasta. înainte de a însemna 
monah, cuvântul ihidaya vorbea despre cel care trăia singur, tără nici un însoţitor, tără 
soţie, pe singuraticul, pe ascetul care, din motive religioase, îşi păstrează celibatul. IHI- 
DAYA este: cel care nu se căsătoreşte pentru a putea trăi în feciorie; cel care, căsătorit 
fiind, renunţă la viaţa obişnuită a celor căsătoriţi, pentru a trăi în sfinţenie. Termenul 
monozones, derivat din monos, presupune faptul de a trăi în singurătate, fiecare rămâ¬ 
nând cu ale sale şi ducându-şi viaţa în singurătate şi fericire (vezi aici: Pr. lect. dr. Picu 
Ocoleanu, Harisma filosofici duhovniceşti. Introducere în genealogia teologică a mona¬ 
hismului creştin, Ed. Christiana, Bucureşti, 2008, p. 76). 

744 Stelyanos Papadopulos, Monahismul - munte greu de urcat. Introducere şi tradu¬ 
cere: Pr. Comei Toma, Ed. Sofia, Bucureşti, 2004, p. 11-12. 

745 In. 17, 24. 

746 Gheorghios D. Metallionos, Parohia. Hristos în mijlocul nostru, traducere de pr. 
prof. Ioan I. Ică, Ed. Deisis, Sibiu, 2004, p. 11. 

faţă de cei mai învăţaţi oameni ai Bisericii, întrucât Cel care învăţa 
printr-înşii era însuşi Mântuitorul Hristos. Cu toţii erau convinşi de 
faptul că El este „Iubitorul veşnic, care atrage spre Sine orice iubire 
şi Se strecoară în noi pentru ca noi să putem primi în El viaţă nouă. 
El spune oricărui suflet: ca pecete pe inima ta mă poartă, poartă-mă 
pe mâna ta ca pe un sigiliu. Că iubirea ca moartea e de tare, flăcările 
ei sunt flăcări ale focului mistuitor al lui lahve ”. 747 Despre cei care au 
experimentat această iubire tainică şi au transmis-o mai apoi ucenicilor 
lor vom căuta să vorbim în cele ce urmează. Exemplele, de cele mai 
multe ori eshatologice, ar putea constitui o soluţie pentru apăsările şi 
confuzia societăţii de astăzi. 

II.l. Pustia ca agoră a pedagogiei monahale 

Cea mai autentică pildă în lucrarea perenă a învăţăturilor sfinte 
se găseşte în tradiţia monahală. Relaţia dintre avva şi ucenic a fost 
prima şcoală a vieţii duhovniceşti, alimentată la modul cel mai auten¬ 
tic din duhul şi învăţătura Sfintelor Scripturi . 748 De cele mai multe 
ori, oameni simpli sau chiar neştiutori de carte, primii monahi creş¬ 
tini nu aveau nimic în comun cu formele de ascetism practicate în 
alte religii. în spiritul învăţăturilor sfinte, motivaţia lor se lega onto¬ 
logic de viaţa şi lucrarea Bisericii. Deşi atipici vieţii sociale, vieţuirea 
lor a devenit o nobilă şi fericită încercare de schimbare a cosmosului 


747 Paul Evdokimov, Vârstele vieţii spirituale. De la Părinţii pustiei până în zilele 
noastre, cuvânt înainte de Pr. prof. Ion Buga, traducere din franceză de pr. prof. Ioan 
Buga şi Anca Manolescu, Ed. Humanitas, Bucureşti, 2006, p. 12. 

748 Sfânta Scriptură a fost şi a rămas punctul vieţii monahale. Dintru începuturi, 
Părinţii pustiei se hrăneau duhovniceşte din slova Cărţii Sfinte. Dc aici îşi funda¬ 
mentau învăţăturile, experimentate şi prezentate ca pildă celorlalţi. Sfântul Pahomie 
cel Mare a fost un astfel de exemplu. El „învăţa ucenicii, pe baza Scripturilor, cum 
să biruie viclenia demonilor şi cum să le reziste atacurilor, apoi le explica anumite 
texte mai dificile, cum ar fi cele privind întruparea Fiului lui Dumnezeu, Crucea şi 
învierea, apoi încheind cateheza, Sfântul Pahomie se ruga pentru ca ucenicii săi să 
reţină cele învăţate. Aceştia se retrăgeau în chiliile lor, continuând programul de 
rugăciune individuală şi meditând la fiecare din învăţăturile primite”. Mai mult, 
după rânduiala Sfântului Pahomie cel Mare, „comportamentul de zi cu zi al monahu¬ 
lui trebuia să fie atât de mult marcat de duhul Scripturii, încât până şi ascultările cele 
mai simple, cele mai obişnuite se împlineau sub autoritatea Scripturii” (vezi: Pr. 
prof. dr. Vasile Răducă, Monahismul egiptean. De la singurătate la obşte , Ed. Ne- 
mira, Bucureşti, 2003, p. 149). 

şi de transformare a lui din interior. Din cele dobândite prin viu grai 
au reuşit să facă din lume o împărăţie a lui Dumnezeu, căutând de 
fiecare dată în interiorul Bisericii şi niciodată în afara ei . 749 Aici ei se 
împărtăşesc permanent de harul Sfântului Duh, prin care sunt rându¬ 
iţi „învăţători ai nevoinţei ” şi „împăraţi peste patimi”. în consecinţă, 
învăţătura pe care o împărtăşeau celorlalţi este mişcată de lucrarea 
Sfântului Duh, care „nu are margini şi-i îndumnezeieşte pe cei ce se fac 
vrednici de El. Astfel, Awa Antonie era purtător de Duh văzând mai 
înainte cele ce aveau să fie. Prezenţa Duhului asupra omului este însoţită 
de o transformare interioară a acestuia. Faţa lui Awa Arsenie era ca a 
îngerului, fiind bărbat bun, plin de Duhul Sfânt şi de credinţă. Fără lu¬ 
crarea Sfântului Duh, sufletul omenesc rămâne sterp şi nu are roade ”. 750 

Fegătura strânsă dintre awa (părintele duhovnicesc ) şi ucenic 
a oferit nota de început în acest itinerariu al cunoaşterii şi mărturisirii 
mistice a lui Dumnezeu prin asceză. Unul lângă altul, părintele şi 
ucenicul au împletit adevărata pedagogie a monahismului. Predând 
din generaţie în generaţie gânduri şi învăţături nescrise, apologia lor a 
mers pe calea cea mai simplă şi sigură spre mântuire: „Awa, spune-mi 
un cuvânt ca să mă măntuiesc!”. 

în concepţia monahilor egipteni din secolele IV-V, locul pustiei 
indica cel mai propice mediu pentru practicarea hesychi-ei (liniştea 
interioară dobândită prin mărturisirea continuă a numelui Mântuito¬ 
rului Hristos). 151 Deşertul devenea în primul rând agora filosofiei 
monahale , locul sacru în care se transmitea lucrarea pedagogică şi 
duhovnicească de la awa la ucenic. De aici, imediat etapa următoare, 
a experienţei practice vădită în lupta monahului cu gândurile răutăţii 
(loghismoi). împotriva acestora, el trebuia mai întâi să se întărească 
prin Cuvântul Scripturii, ca mai apoi, să urce treptat spre unirea 


749 Vasile Răducă, Monahismul Egiptean..., p. 14. 

750 Arhiereu prof. univ. dr. Irineu Slătineanul, Experienţa mistică a Părinţilor Orien¬ 
tali, voi. I, Ed. Anastasia, Bucureşti, 2005, p. 23. 

751 Pustiul, şi mai pe urmă mănăstirea, a devenit locul propice meditaţiei neîntrerupte. 
Ca spaţiu sacru se defineşte prin convorbirea perpetuă cu Dumnezeu şi despre Dum¬ 
nezeu Această stare de prmanentă mărturisire se sprijină cel mai mult pe pedagogia 
rugăciunii, desprinsă din îndemnul Sfântului Apostolul Pavel: „ Rugaţi-vă neîncetat ” 
(ITes. 5, 17). Tradiţia isihastă a rezumat această datorie penuanentă a monahului 
într-o rugăciune simplă, corelată cu pulsaţiile inimii (de aici şi numirea ei de „ Rugă¬ 
ciune a inimii”) şi cu respiraţia celui ce o practică: „Doamne Iisuse Hristoase, Fiul 
lui Dumnezeu, miluieşte-mă pe mine păcătosul”. 

desăvârşită cu Hristos . 752 Aşa se face că, după perioada persecuţiilor, 
monahismul a devenit noua interfaţă a apologeticii creştine. Acum 
credincioşii părăsesc cetăţile şi vin în pustie pentru a confrunta dia¬ 
volul pe propriul său teren. „Călugării au dat în pustie peste demon, 
spune Antoine Guillaumont, şi, războindu-se cu el, şi-au putut aduce 
aminte de ispitirea lui Iisus ”. 753 

Scopul prezenţei monahului în pustie rămâne totuşi acela de 
a-L întâlni pe Dumnezeu. Pentru a ajunge aici, el este nevoit să-şi 
apere singurătatea, ca stare şi condiţie de viaţă propice convorbirii 
cu Dumnezeu. Părăsind lumea, se depărtează de obiectele care l-ar 
putea ispiti şi distrage atenţia. în pustie, amintirea acestor lucruri 
rămâne totuşi subprezentă sub forma „gândurilor ”. 754 în acest demers, 
pedagogia Scripturii rămâne fundamentală, descoperindu-i monahu¬ 
lui că lupta sa „nu este împotriva trupului şi a sângelui, ci împotriva 
începătorilor, împotriva stăpâniilor întunericului acestui veac, împo¬ 
triva duhurilor răutăţii, care sunt în văzduhuri ”. 155 în felul acesta, el 
caută vindecarea prin rugăciune şi experienţa apofatică a adevărurilor 
dumnezeieşti, purtând cu sfinţenie cuvintele profetului Osea: „în 
pustie... voi vorbi inimii ”. 756 

în contextul peren al vieţii monahale, asceţi precum Antonie 
cel Mare, Evagrie Ponticul, Macarie, Pahomie, Arsenie şi alţii, au 
lăsat în vistieria Bisericii adevărate pilde de apologie şi mărturisire 
creştină. Paradoxul lor este acela că au reuşit să biruiască realităţile 
lumeşti, „nu cu instrumentele culturii, ci cu mâinile goale”, ridicând 


752 Antoine Guillaumont, Originile vieţii monahale. Pentru o fenomenologie a mo¬ 
nahismului, Traducere Constantin Jinga, Ed. Anastasia, Bucureşti, 1998, p. 93. 

753 Guillaumont foloseşte aici exemplul awei Evagrie Ponticul. El arată că „atât în 
lume cât şi în obştile călugăreşti demonii atacă prin persoane interpuse, prin inter¬ 
mediul altor oameni, dar sihastrul suferă asalturile lor direct, corp la corp, iar aceste 
atacuri se manifestă sub fonna unor imagini, a unor reprezentări, uneori a unor 
raţionamente pe care monahul şi le face despre sine, prin fantasme diurne sau noc¬ 
turne, vise erotice sau terifiante, pe care Evagrie le-a descris amănunţit, cu un re¬ 
marcabil talent de analist şi cu o mare fineţe psihologică” (Ibidem, p. 109, 114). 

754 „Cel ce şade în pustie şi trăieşte în hesyhie de trei războaie este slobod: de cel 
venit din cele auzite, de cel venit din vorbărie şi de cel venit din cele văzute; şi 
numai către unul mai are lupta, către cel al inimii” mărturiseşte avva Arsenie ( Apop- 
tehegmata Patrum, 13, 92 A). 

755 Ef. 6, 12. 

756 Osea 2, 6. 

idealul creştin la „ înălţimea lui transcendentă". Aceasta ne face să 
credem că „asceza exercită înainte de toate o influenţă pedagogică”, 
devenind exemplu desăvârşit al imposibilului ce devine posibil. As¬ 
tfel, „omul acestei lumi, cel mai încărcat de griji, ştia că undeva, în 
locul lui, existau oameni adevăraţi care, în tăcerea inimii, vorbeau cu 
îngerii şi participau la viaţa veacului viitor ”. 757 

II.2. Conceptul de awa în propovăduirea Mântuitorului Hristos 

Figură harismatică, dar mai ales profetică, awa (gheronta sau 
părintele duhovnicesc) îşi poartă pecetea investiturii, nu de la oameni, 
ci de la Dumnezeu. Aceasta face ca acţiunea pe care o exercită asu¬ 
pra ucenicului să fie oarecum asociată cu raportul dintre duhovnic şi 
credincios în scaunul Spovedaniei. Cu toate acestea, rolul avvei poate 
fi cu mult mai extins, întrucât el sfătuieşte, nu numai la Spovedanie, 
ci şi în multe alte împrejurări . 758 Prin calităţile extraordinare pe care 
le dezvoltă în raportul pedagogic pe care îl are cu ucenicul său, awa 
poate fi aşezat cu uşurinţă alături de marile figuri harismatice ale 
Sfintei Scripturi. Modelul suprem al paternităţii duhovniceşti şi im¬ 
plicit raţiunea mărturisitoare a Apologeticii în dimensiunea ei pasto¬ 
rală rămâne însă Persoana Mântuitorului Iisus Hristos. 159 

Pe lângă învăţătorul său, fratele monah este teknon, adică fiu 
după trup , după modelul scripturistic: „Copiii mei, acestea vi le scriu, 
ca să nu păcătuiţi, şi dacă va păcătui cineva, avem Mijlocitor către 
Tatăl, pe Iisus Hristos cel drept”. 160 Această relaţie este autentificată 
în Noul Testament, fiind practicată mai întâi de Sfinţii Apostoli şi apoi 


757 Paul Evdokimov, Vârstele vieţii spirituale, p. 111. 

758 Irenee Hausherr, Paternitatea şi îndrumarea duhovnicească în Răsăritul creştin, 
prefaţă: Kallistos al Diocleei, postprefaţă: Tomas Spidlik, traducere: Mihai Vladimi- 
rescu, Ed. Deisis, Sibiu, 1999, p. 7. 

759 Această logică pleacă de la faptul că pastoraţia sau grija duhovnicească a duhovnicului 
sau a avvei se raportează total la singurul şi adevăratul Păstor, Iisus Hristos. Această 
încredinţare o aflăm din dialogul cu Petru, atunci când Domnul i se adesează cu cuvintele: 
.Paşte oile mele ” (In. 21, 26). In consecinţă pastoraţia, raportul pedagogic al pater¬ 
nităţii duhovniceşti, are în vedere dobândirea mântuirii prin: „curăţirea de patimi, 
luminarea de harul sflnţitor şi mântuitor al Duhului Sfânt şi unirea cu Dumnezeu în 
Lumina necreată a împărăţiei Sale cereşti (îndumenezeirea)” - vezi: Gheorghios 
Metalinos, Parohia, p. 65. 

760 I In. 2,1. 

de ucenicii lor . 761 Astfel, Sfântul Apostol Pavel subliniază deseori în 
epistolele sale legătura patriarhală pe care o dezvoltă cu fii săi du¬ 
hovniceşti. Ei sunt astfel „ noii născuţi după credinţă ( nepioi )”, hrăniţi 
mai întâi cu laptele curgător al învăţăturii de bază a credinţei creştine 
şi mai apoi cu „hrana solidă a învăţăturilor mai profunde”. „ Căci voi, 
care de multă vreme s-ar fi cuvenit să fiţi învăţători, spune Sfântul 
Apostol Pavel, aveţi iarăşi trebuinţă ca cineva să vă înveţe cele dintâi 
începuturi ale cuvintelor lui Dumnezeu şi aţi ajuns să aveţi nevoie de 
lapte, nu de hrană tare. Pentru că oricine se hrăneşte cu lapte este 
nepriceput în cuvântul dreptăţii, de vreme ce este prunc. Iar hrana 
tare este pentru cei desăvârşiţi, care au prin obişnuinţă simţurile 
învăţate să deosebească binele şi răul ”. 162 

Modelul paternităţii duhovniceşti defineşte prin excelenţă legătura 
veşnică dintre Dumnezeu Tatăl şi Dumnezeu Fiul. Este o relaţie fără 
început, irepetabilă şi inepuizabilă, în care Dumnezeu nu devine tată, 
ci El este Tată (părinte) potrivit naturii Sale dumnezeieşti. Pe de altă 
parte, Fiul este „Unul Născut” ( monogenesis ) şi „întâiul Născut” 
( protogenesis ), de aceeaşi fiinţă cu Tatăl „prin care toate s-au făcut ” 
(cf Crezului ortodox). Mai mult, realitatea restaurării noastre prin 
jertfa Fiului înomenit, se descoperă prin Adcun cel Nou. Acesta fiind 
întâiul. Unicul şi Singurul reazim al mântuirii noastre, spre deosebire 
de Adam cel vechi, a rămas unitar în voinţă, nefiind supus păcatului. 
Elementele acestei frumoase analogii sunt descrise de ÎPS prof. univ. 
dr. Irineu Popa, care trasează următoarea simetrie: „In primul rând 
este cazul lui Adam, care nu are tată trupesc şi al Iui Iisus care nici 
El nu are tată trupesc. Adam a fost născut din pământ feciorelnic - 
pentru că încă nu plouase ca pământul să fecundeze - şi din Duhul 
lui Dumnezeu; la fel, Iisus este născut dintr-o Fecioară şi din voinţa 
Iui Dumnezeu. Aşa precum Adam a fost creat din puritatea ţărănei 
(pământul virgin), «căci Dumnezeu nu trimisese încă ploaie pe pământ 
şi nu era nimeni să lucreze pământul» şi a fost format de mâna lui 
Dumnezeu, prin Cuvântul lui Dumnezeu, «căci toate prin El s-au făcut», 
la fel, El, care este Cuvântul, recapitulăndu-l pe Adam în Sine, a 


761 Fairy von Lilienfeld, Spiritualitatea monahismului timpuriu al pustiei, culegere 
de studii editată de Ruth Albert şi Franziska Muller, traducere, note şi studiu intro¬ 
ductiv de Lect. dr. Picu Ocoleanu, Ed. Mitropolia Olteniei, 2006, p. 24-25. 

762 Evr. 5, 12-14. 

primit o naştere cu dreptate, permiţându-i cuprinderea lui Adam în 
Sine însuşi din Fecioara Maria. Deci, dacă primul Adam a fost luat 
din ţărână, Dumnezeu fiind făcătorul lui, la fel şi al doilea Adam, 
recapitulăndu-l în Sine însuşi, trebuia alcătuit ca om de Dumnezeu, 
pentru a se analiza o analogie cu cel dintâi, în ceea ce priveşte originea 
Lui. De ce n-a luat Dumnezeu din nou ţărână, ci a dispus ca alcătui¬ 
rea lui Hristos să fie din Maria? Ei bine, tocmai pentru că nu trebuia 
să cheme la fiinţă o alcătuire, ci ca aceeaşi alcătuire să fie rezumată 
în Hristos, precum există în Adam, păstrăndu-şi astfel analogia ”. 763 

Dumnezeu este Părinte Creator al tuturor fiinţelor create, al tutu¬ 
ror fiinţelor raţionale, care poartă într-însele efigia Sa. „El este Creatorul 
care împreună cu înţelepciunea, Mama noastră, le-a născut şi le-a 
chemat la existenţă pe toate ”. 764 La acest act al paternităţii dumneze¬ 
ieşti participă nemijlocit şi Fiul care, încă din Vechiul Testament, sub 
chipul înţelepciunii (Sofia), a condus poporul ales, prin prefigurări şi 
tipuri, la adevărata paternitate duhovnicească din Noul Testament. 
Aici, sub chipul Logosului înomenit, El ne mântuieşte pe toţi în chip 
desăvârşit. Despre paternitatea hristică, ca model al paternităţii mo¬ 
nahismului creştin, Awa Evagrie afirmă: „Unul şi Acelaşi Hristos 
poate fi numit după punctul de vedere adoptat atât tată, cât şi mamă: 
tată al celor ce au duhul înfierii, mamă a celor care au încă nevoie de 
lapte şi nu de hrană tare. Tot aşa, Hristos care vorbea în Pavel s-a 
făcut tată al efesenilor, descoperindu-le tainele înţelepciunii, dar 
mamă a corintenilor, întrucât îi hrănea cu lapte” fi 5 

în acest context devenim tekny (copii după trup) ai Mântuitorului 
Hristos prin Duhul Sfânt, Duhul Tatălui şi al Fiului, Duhul paternităţii 
şi al filiaţiei, strigând dimpreună cu Dânsul: „Avva Părinte !”. 766 Iar la 
aceste cuvinte, Sfântul Apostol Pavel completează: „căci de acum nu 
mai eşti rob, ci fiu, iar de eşti fiu, eşti şi moştenitor al lui Dumnezeu, 
prin lisus Hristos ”. 767 


763 IPS prof. univ. dr. Irineu Popa, lisus Hristos este Acelaşi, ieri şi azi şi în veac, 
Ed. Mitropolia Olteniei, Craiova, 2010, p. 174-175. 

764 Ierom. Gabriel Bunge, Părintele duhovnicesc şi gnoza creştină după awa 
Evagrie Ponticul, cu două studii de Michael O’Laughlin, traducere diac. Ioan Ică Jr, 
Ed. Deisis, Sibiu, 2000, p. 35. 

765 Ibidem, p. 36. 

766 Galateni 4, 9. 

767 Galateni 4, 10. 

In această naştere de sus. Dumnezeu este singurul şi Unicul Părinte. 
Un paradox la prima vedere, dacă ne gândim că apelativul awa este atât 
de răspândit în lumea monahismului creştin, ca să nu mai vorbim de cel 
de părinte pentru credincioşii din parohie. însuşi Mântuitorul Hristos 
avertizează în acest sens: „Şi tată al vostru să nu numiţi pe pământ, căci 
Tatăl vostru unul este, cel din ceruri ”. 768 Acest îndemn nu suprimă cu 
nimic sensul profund şi practic al cuvântului awa. Nu este o infidelitate 
faţă de Tatăl cel din ceruri, ci cu atât mai mult un omagiu pe care îl adu¬ 
cem paternităţii Sale, atunci când chemăm cu acest nume pe cel ne este 
mentor sau duhovnic. Aceasta întrucât, „părintele duhovnicesc exercită o 
putere pe care singur Hristos a exercitat-o pe pământ . 769 întreaga tradiţie 
patristică subliniază rolul excepţional al duhovnicilor în cauza sfântă a 
mântuirii ”. 770 De aceea, părintele Irenee Hausher confirmă faptul că „de la 
Dumnezeu Tatăl pogoară orice paternitate sau maternitate, şi pe Dumne¬ 
zeu Tatăl II preamăreşte cu ştiinţă sau fără ştiinţă, oricine pronunţă numele 
de tată sau mamă în legătură cu o binefacere primită: «toată darea 
cea bună şi tot darul desăvârşit de sus este, pogorându-Se de la Tine, 
Părintele luminilor »”. 771 

Raportul pedagogic awa - tekny marchează punctul de început 
al paternităţii spirituale. Prin învăţătura Sfintei Scripturi, awa îşi 
conduce discipolul către virtutea şi cunoaşterea lui Dumnezeu, pentru 
care mai apoi îl naşte. întrucât nu naşte fii pentru sine, ci Tatălui 
ceresc, awa devine născător prin cuvânt, întrucât mai întâi învaţă şi 
predă dintru ale sale celui ce ascultă Cuvântul dătător de viaţă . 112 De 
aceea, tradiţia monastică îl asimilează prin calitatea de „întâi-stătător 
al mănăstirii”. Prin această lucrare „se cade să-şi aducă aminte pururea 
ce înseamnă acest nume şi să umple prin fapte numele de mai mare. 
Fiindcă se crede că activează în mănăstire în locul lui Hristos, întrucât 


768 Matei 23, 9. 

769 Cf. Mc. 2, 7. 

770 Iată ce spune în acest sens Sfântul Nicodim Aghioritul: „Raiul şi iadul, viaţa şi 
moartea, mântuirea şi pierderea sufletelor stau în mâna lui”. Iar Sfântul Grigorie 
Teologul completează: „scopul medicilor este să păzească sănătatea şi bunăstarea 
trupului, când ea există, iar când s-a pierdut să o aducă înapoi... Scopul duhovnicului 
însă e să dea sufletului aripi ca să ajungă la Tatăl, să-l răpească din lume şi să-l 
predea lui Dumnezeu” (apud Gheorgheos Metalinos, Parohia .... p. 69). 

771 Irenee Hausherr, op. cit., p. 39. 

772 Dom Lucien Regnault, Viaţa cotidiană a Părinţilor deşertului în Egiptul secolu¬ 
lui IV, traducere de Diac. Ioan Ică Jr„ Ed. Deisis, Sibiu, 1997, p. 31. 

este chemat cu numele Acestuia, aşa cum spune Apostolul: Aţi primit 
Duhul înfierii în care strigăm Avva Părinte!”. 112, De aceea, Sfântul 
Apostol Pavel vorbeşte despre „ vârsta bărbatului desăvârşit ” 114 pe 
care o atribuie numai celui care s-a împlinit spiritual. Avem ca exemplu în 
acest sens cazul avvei Antonie care, fiind invitat printr-o scrisoare 
împărătească la Constantinopol, este atenţionat de către ucenicul său 
Pavel: „Dacă vei merge, Antonie te vei chema, dacă nu vei merge, 
avva Antonie”, după cum aflăm din Patericul egiptean. 

Dată fiind autoritatea profetică de care se bucură awa, părintele 
Irenee Hausherr afirmă că poate fi socotit un adevărat proneomen 
Christi . 115 El trebuie să fie la modul permanent imitatorul lui Hristos, iar 
„creşterea în şi prin Duhul lui Dumnezeu înseamnă întotdeauna şi în 
acelaşi timp ruperea de a ion outos, de veacul acesta, de kosmos ”. 116 

Fără îndoială că originea monahismului se justifică numai în- 
lăuntrul Bisericii, awa fiind în fapt garanţia acestei realităţi. Spre 
deosebire de lumea obişnuită, el promovează o cu totul altă lume, 
una care iese din tipare şi se contrapune logicii obişnuite. Dacă noi, 
cei din lume, trăim în perspectiva împărăţiei lui Hristos pe care o 
vom gusta după moartea trupească şi după Judecată, avva trăieşte 
încă de pe acum realitatea Eshatonului. Pentru el „aşteptarea apropia¬ 
tei reveniri a Domnului” conferă perspectiva apologetică pe care o 
practică în starea sa de mărturisitor. El „începe încă de atunci să tră¬ 
iască desăvârşirea vieţii care urma să fie în împărăţia lui Dumnezeu, 
renunţând la lumea prezentă în aşteptarea iminentă şi imediată a in¬ 
stituirii lumii celei noi”. Spre deosebire de cei care doreau cu ardoare 
realitatea proximă a vieţii veşnice, căutând cu alte cuvinte „obţinerea 
desăvârşirii în timpul vieţii acesteia”, monahii încercau „să trăiască încă 
din veacul acesta fără problematica pe care o cerea viaţa obişnuită ”. 777 
Din această perspectivă, părintele duhovnicesc sau avva constituie un 


773 1. Hausherr, op. cit., p. 40. 

774 Cf. Ef. 4, 11-13: „Şi el a dat pe unii apostoli, pe alţii prooroci, pe alţii evanglielişti, pe 
alţii păstori şi învăţători, spre desăvârşirea sfinţilor, la lucrul slujirii, la zidirea trupului lui 
Hristos, până vom ajunge toţi la unitatea credinţei şi a cunoaşterii Fiului lui Dumnezeu, la 
starea bărbatului desăvârşit, la măsura vârstei deplinătăţii lui Hristos ”, 

775 Ibidem. 

776 F. von Lilienfeld, op. cit., p. 27-28. 

777 Sava Aguridis, Monahismul, Ed. Hellenika Grammata, Atena, 1997. p. 14-17, 
apud Pr. prof. dr. Vasile Răducă, op. cit., p. 13. 

reper important pentru împroprierea eshatonului. împărăţia lui Dumnezeu, 
care pătrunde în lume prin întruparea Mântuitorului Hristos, este 
aşteptată la sfârşitul veacurilor, aşa cum spunem în Simbolul de cre¬ 
dinţă: „A ştept învierea morţilor şi viaţa veacului ce va să vie”. Pentru 
călugăr însă, înţelegerea acestor realităţi eshatologice se agaţă de 
accepţia spaţială şi temporară a persoanei individuale. Este o adevă¬ 
rată metamorfoză spirituală, duhovnicească. „Omul cel vechi este 
condus către moarte, în timp ce omul duhovnicesc creşte invers pro¬ 
porţional cu acesta. Şi, dacă este teleios, omul vechi moare îndată. 
Ca atare, el nu mai ţine de pământ, ci de împărăţia lui Dumnezeu ”. 778 

Mântuitorul Hristos învaţă foarte clar despre faptul că „ cine nu va 
primi împărăţia lui Dumnezeu ca un copil nu va intra în ea ”. 719 In altă 
parte, rugându-se Tatălui, adaugă: „Te slăvesc pe Tine, Părinte, Doamne 
al cerului şi al pământului, căci ai ascuns acestea de cei înţelepţi şi 
pricepuţi şi le-ai descoperit pruncilor”. 780 înţelegem de aici că dacă 
cineva nu va dobândi această stare duhovnicească . pe care Domnul o 
asociază în primul rând pruncilor, nu va putea moşteni împărăţia Ceruri¬ 
lor . 781 în acest context, awa este părinte şi prunc în acelaşi timp . 782 El 
este icoana lui Dumnezeu Tatăl pe pământ, prin intermediul căruia fraţii 
pot interacţiona cu eshatonul, dobândind posibilitatea devenirii întru 
starea de născători duhovniceşti pentru alţi fraţi. 

II.3. Awa - „cuvânt şi viaţă” 

Aceasta este poate cea mai semnificativă sintagmă prin care se 
poate defini rolul pedagogic al părintelui duhovnicesc, croit după 
chipul şi porunca Mântuitorului Hristos. „Ascultarea în Evanghelie, 


778 F. von Lilienfeld, op. cit., p. 28. 

779 Marcu 10, 15. 

780 Matei 11,25. 

781 Cf. Mt. 18, 3: .Adevărat zic vouă: De nu vă veţi întoarce şi nu veţi fi precum 
pruncii, nu veţi intra în împărăţia cerurilor”. 

782 Acest aspect se poate desprinde din Apoftegme, unde ni se istoriseşte că „un părinte 
ajunsese la o atare simplitate şi originalitate, încât puţin îi mai lipsea din firea unui prunc, 
uitând cu totul lucrurile lumii acesteia în aşa fel, că de multe ori se hrănea din greşală, 
dacă ucenicii săi nu-1 împiedicau, iar aceştia îl conduceau ca pe un prunc în tovărăşia lor, 
căci pentru lume era nematurizat, însă sufleteşte, înaintea lui Dumnezeu, era desăvârşit” 
(Tou hosiou patros hemon Isaak ta eurethenta cisketica, Ed. Nikephoros Theotokis, 
Leipzig 1770, log. 75, p. 502, apud F. von Lilienfeld, op. cit., p. 30). 

spune Evdokimov, este receptivitate faţă de Adevăr, iar acesta este în 
primul rând eliberator. De aceea, Dumnezeu nu dictează, ci lansează 
chemări, îndemnului: «Ascultă Israele», «cine voieşte să vină ...», 
«de vrei să fii desăvârşit ...». Este îndemnul de a ne regăsi libertatea: 
«Dacă vine cineva la Mine şi nu urăşte pe al... al său, pe a sa, pe ... ai 
săi»... 783 învăţătura luminoasă vine din şcoala părinţilor duhovniceşti. 
Ei avertizează asupra marelui pericol pe care îl înfruntă cel aflat în 
căutarea unui ajutor. Cu atât mai mare este autoritatea unui părinte, 
cu atât mai mare este discreţia lui, ştergerea de sine”. 784 în Istoria 
Lausiacă se povesteşte momentul în care Sfântul Antonie cel Mare îl 
acceptă pe Pavel ca ucenic al său, iar Pavel îl acceptă pe Antonie ca 
awa. După patru zile de încercare, în care Pavel a fost lăsat de Antonie 
să stea la uşa sa, în seara zilei a cincea acesta îl întreabă: „Vrei să 
mâncăm o bucată de pâine?”, iar Pavel îi răspunde „Cum îţi place ţie, 
awa”. Acesta este momentul în care fiul duhovnicesc se lasă hrănit 
de părintele său, recunoscându-1 pe acesta ca fiu 785 . 

Cuvântul awa este un termen de origine semitică. De multe 
ori, atunci când copţii introduceau un cuvânt străin în vocabularul lor, 
făceau acest lucru pentru a exprima o realitate nouă, fără corespondent 
în limbajul tradiţional. Astfel, cuvântul awa sublinia atât caracterul 
presonal al relaţiei dintre ucenic şi părinte, cât şi referinţa esenţială la 
Dumnezeu Cel în Treime. Aşa se face că, în Sfânta Scriptură cuvin¬ 
tele „Tatăl meu ” sunt adresate Primei Persoane Treimice de către 
Fiul sau de către Duhul Sfânt, care strigă din inima credinciosului. 786 
Aşa se face că monahul nu poate ignora şi nici nu poate uita sensul şi 
dimensiunea scripturistică a existenţei şi pedagogiei sale. De la for¬ 
marea primelor deprinderi duhovniceşti, până la conţinutul propriilor 
dorinţe, realitatea ucenicului se leagă cel mai mult de sfatul avvei. 
Exemplul desăvârşit în acest sens este însuşi Mântuitorul Hristos, 
care se adresează Tatălui în grădina Ghetsimani, cu cuvintele: „nu 
cum vreau Eu, ci cum vrei Tu ”. 787 

Pedagogia acestei relaţii se sprijină negreşit pe porunca ascultării. 
Prin această treaptă, ucenicul aderă la dobândirea virtuţilor, indispensabile 


783 Cf. Lc. 14, 26. 

784 Paul Evdokimov, Vârstele vieţii spirituale, p. 143. 

785 Lucien Regnault, op. cit., p. 30. 

786 Galateni 4, 6; Romani 8. 15. 

787 Lucien Regnault, op. cit., p. 30. 

demersului de cunoaştere a lui Dumnezeu. încredinţându-şi voinţa în 
slujba ascultării, ucenicul învaţă pas cu pas maniera de a dobândi 
desăvârşirea, mai întâi prin despătimire, apoi prin iluminare, contemplare 
şi rugăciune neîncetată. Prin ascultare şi încredere în cuvântul avvei, 
ucenicul este convins că ceea ce face „este primit înaintea lui Dumnezeu”. 
Awa Poemen povestea odată despre cineva, care l-a întrebat pe Awa 
Paisie: „Ce ar trebui să fac pentru sufletul meu, căci este fără simţire 
şi nu se teme de Dumnezeu?”. Auzind acestea, awa i-a zis: „Mergi şi 
lipeşte-te de cineva care se teme de Dumnezeu şi stând aproape de 
dânsul, vei învăţa şi tu să te temi de Dumnezeu”. 788 Este vorba prin 
urmare de o „ pedagogie prin apropiere ”, dublată de ascultare şi în¬ 
credere în cuvântul părintesc. 

Awa este bărbatul Cuvântului dumnezeiesc. în acest context, 
Awa Pimen, de pildă, îl declară pe tânărul monah Agaton awa, deoare¬ 
ce „gura lui l-a făcut pe el să se numească awa”. Awa Antonie era 
dătător de viaţă atât prin cuvânt cât şi prin vedere „şi numai văzându-l 
oamenii beneficiau de puterea care ieşea din el ca din Hristos ”. 789 
Articulată pedagogic, această stare se găseşte foarte bine transpusă în 
votul ascultării chinoviale. Ea face ca awa să fie nu numai un „îndrumă¬ 
tor de conştiinţe”, ci cel ce mai întâi de toate este „un charismatic”. El se 
face vrednic în lucrarea sa catehetico-mistică de „a naşte fii pentru Dum¬ 
nezeu”. Toate aceste realităţi apologetice gravitează în jurul legăturii in¬ 
dispensabile dintre paternitatea duhovnicească a awei şi paternitatea 
divină unică”, pe care o primim gratuit de la Dumnezeu. Prin urmare, 
awa, prin sfaturile şi împărtăşirea experienţei personale, îl conduce pe 
ucenic „spre virtutea şi cunoaşterea lui Dumnezeu, însă Domnul însuşi 
acordă înţelepciunea dumnezeiască, fiindcă gnosticul este un «împreună- 
lucrător al înţelepciunii». De asemenea, părintele duhovnicesc nu naşte 
fii pentru sine însuşi, ci pentru virtute şi cunoaşterea lui Dumnezeu ”. 190 

II.4. Pedagogia paternităţii spirituale a Părinţilor Apostolici 

Scrierile Părinţilor Apostolici constituie primul liant dintre te¬ 
ologia Noul Testament şi epoca patristică. Operele înscrise în această 


788 Graham Gould, The Desert Fathers on Monastic Community, Clarendon Press, 
Oxford, 1993, p. 28. 

789 Lucien Regnault, op. cit., p. 31. 

790 Ieromonah Gabriel Bunge, Păruitele duhovnicesc şi gnoza creştină după awa 
Evagrie Ponticul, traducere diac. Ioan Ică jr. Sibiu, 2000, p. 39. 

colecţie etalează dovezi incontestabile cu privire la jertfa mărturisitoare 
a primilor creştini şi la autenticul mod de transmitere a predaniei 
sfinte după înălţarea Domnului la cer. Fără a avea pretenţia unei teologii 
înalte, Scrierile Părinţilor Apostolici pun faţă în faţă creştinismul şi 
iudaismul, fiind din acest punct de vedere o importantă resursă pen¬ 
tru Apologetica Ortodoxă. Pe de altă parte, trebuie menţionat că ori¬ 
ginea autorilor se încadrează într-un cadru vast şi complex al creşti¬ 
nătăţii primare: Siria, Asia Mică, Palestina, Alexandria şi Roma, 
demonstrând astfel ecumenicitatea creştină a primelor secole. 791 Pe¬ 
dagogia paternităţii duhovniceşti, desprinsă din această colecţie de 
scrieri, însumează sfaturi şi poveţe valoroase, date de la duhovnic la 
ucenic spre dobândirea şi înţelegerea Adevărului veşnic. în cele ce 
urmează vom încerca să urmărim evoluţia raportului avva-ucenic în 
cele mai importante scrieri din această perioadă. 

Primele trimiteri le putem găsi în lucrarea „învăţătura Domnului 
prin cei Doisprezece Apostoli către neamuri“ sau Didahia. Una dintre 
expresiile generice ale acestei legături este „fiul meu \ Repetat în aproape 
fiecare capitol, apelativul constituie modalitatea concretă prin care autorul 
caută să combată patima şi gândul rău care se strecoară în suflet. „Fiul meu, 
să nu fii mincinos pentru că minciuna duce la hoţie; nici iubitor de argint, 
nici iubitor de slavă deşartă, că din toate acestea se nasc hoţiile. Fiul meu, 
să nu fii cârtitor pentru că te duce la hulă, nici obraznic, nici cu gând rău, că 
din toate acestea se nasc hulele. Să fii blând, pentru că cei blânzi vor moş¬ 
teni pământul. Să fii îndelung-răbdător, milostiv, fără răutate, paşnic şi bun, 
tremurând totdeauna pentru cuvintele pe care le-ai auzit. Să nu te înalţi pe 
tine însuţi, nici să ai sufletul tău obraznic. Să nu se lipească sufletul tău de 
cei mândri, ci să ai legături cu cei drepţi şi cu cei smeriţi. Cele ce ţi se în¬ 
tâmplă să le primeşti ca bune, ştiind că nimic nu se face fără Dumne¬ 
zeu”. 792 In partea a doua a sfatului ni se oferă şi calea pe care trebuie să o 
urmăm, calea binelui sau calea vieţii, contrapusă primei - calea morţii. 

Al doilea autor al colecţiei noastre este Sfântul Clement Romanul. 
Din punct de vedere ierarhic, a fost al treilea episcop al Romei, după 
Lin şi Anaclet, în perioada 92-101. Despre el, Sfântul Irineu relatează 


791 Pr. D. Fecioru, Introducere la PSB 1, traducere, introducere şi note de Pr. D. 
Fecioru, Ed. IBMBOR, Bucureşti, 1979, p. 9-10. 

792 învăţătura celor Doisprezece Apostoli sau învăţătura Domnului prin cei Dois¬ 
prezece Apostoli către neamuri, cap. III, în PSB 1, p. 26-27. 

că a văzut pe „fericiţii Apostoli şi a stat de vorbă cu ei”, iar Origen şi 
Eusebiu de Cezareea îl identifică cu Clement, despre care pomeneşte 
Sfântul Apostol Pavel în Epistola către Filipeni (4, 3). în opera sa, 
Sfântul Clement se adresează îndeosebi corintenilor, pe care îi mus¬ 
tră şi-i îndeamnă ca un părinte. Prima sa epistolă către locuitorii 
Corintului a luat naştere la sfârşitul persecuţiei lui Diocleţian (96 şi 
98). în partea a doua a acestei scrieri, Clement îi îndeamnă pe corin- 
teni spre practicarea virtuţilor. Acestea pot fi culese atât din exem¬ 
plele vechi-testamentare, cât mai ales din viaţa Mântuitorului şi a 
bărbaţilor sfinţi. în capitolul XLII al epistolei sale, episcopul Romei 
face o descriere amănunţită a ierarhiei bisericeşti. 

A treia scriere din colecţie este parţial atribuită lui Barnaba , 
însoţitorul Sfântului Apostol Pavel în călătoriile sale misionare. Identita¬ 
tea autorului a fost pusă la îndoială de unii teologi din cauza unor mici 
discordanţe pe care le are cu anumite idei din epistolele pauline. Inter¬ 
pretarea alegorică împinge epistola lui Bamaba spre stilul şcolii alexan¬ 
drine, de unde s-ar putea deduce şi originea acestuia. în ceea ce priveşte 
conţinutul, scrierea amintită cuprinde două părţi şi un prolog. în partea a 
doua sunt consemnate mai multe sfaturi morale, reluându-se oarecum 
cele două căi amintite în Didahie: calea binelui şi a răului, a luminii şi a 
întunericului. „Sunt două căi: a învăţăturii şi a stăpânirii, sau a luminii şi 
a întunericului, şi deosebirea între cele două căi este mare, pe una sunt 
rânduiţi îngerii luminaţi ai lui Dumnezeu, iar pe alta îngerii satanei. Şi 
Unul este Domn din veci şi până în veci, iar altul este stăpânitor al tim¬ 
pului de acum, al fărădelegii”. 793 

Sfântul Ignatie Teoforul este al patrulea din lista noastră. Nu 
se cunosc prea multe date despre originea sa. Cu toate acestea, faptul 
că i-a urmat pe Sfinţii Apostoli este confirmat întru totul de Sfântul 
loan Gură de Aur. Acesta îl aminteşte ca episcop al Antiohiei, fiind 
hirotonit chiar de Sfântul Apostol Pavel. Principala direcţie a paterni¬ 
tăţii spirituale din opera Sfântului Ignatie Teoforul, aidoma celorlalţi 
Părinţi Apostolici, este îndreptată spre unicitatea lui Dumnezeu Tatăl, 
„Unicul Părinte”. Astfel, continuând teologia Sfântului Apostol 
Pavel, el se preocupă în mod direct de legătura Creatorului cu cre¬ 
atura Sa. „Adunaţi-vă cu toţii ca într-un templu al lui Dumnezeu, ca 
la un altar, în jurul Unuia Iisus Hristos, care a ieşit de la Unul Tatăl, 


793 Epistola zisă a lui Bamaba, cap. XVIII, p. 135. 


250 



care este Unul şi la Tatăl S-a întors”. 794 Pornind de la această idee, 
Sfântul Ignatie asociază termenul de părinte episcopului. El este acela 
care face legătura dintre nou şi vechi, dintre lege şi har, el este cu adevă¬ 
rat „uşa” care duce la Tatăl. „Buni erau şi preoţii, dar mai bun arhiereul, 
căruia îi erau încredinţate sfintele sfintelor, singurul căruia i s-au încre¬ 
dinţat cele ascunse ale lui Dumnezeu; el este uşa Tatălui prin care intră 
Avraam, Isaac, Iacov, profeţii, Apostolii şi Biserica”. 795 

Sfântul Policarp al Smirnei s-a născut în preajma anului 70. 
Despre el, Sfântul Irineu afirmă că avea legături strânse cu Sfântul 
loan Evanghelistul. în epistola sa către Filipeni, sfântul exersează o 
pedagogie aparte, întărind în credinţă pe destinatari şi îndemnându-i 
să fie milostivi, să ierte celor ce le greşesc, să nu se mânie, să nu fie 
lacomi, să nu uite datoria pe care o au în societate faţă de cei aflaţi în 
suferinţă şi faţă de conducătorii lor. în latura opusă, el aşază iubirea 
de argint: „începutul tuturor relelor este iubirea de argint. Ştim dar că 
nimic n-am adus pe lume, nici nu putem scoate ceva, să ne înaimăm 
cu armele dreptăţii şi mai întâi să ne învăţăm să umblăm în porunca 
Domnului, apoi să învăţăm şi pe femeile noastre să umble în credinţa 
dată lor, în dragoste şi în curăţie”. 796 

Cartea Păstorului lui Hernia este cât se poate de sugestivă 
pentru exprimarea paternităţii spirituale la Părinţii Apostolici, însuşi 
apelativul de „Păstor” oferind în acest sens numeroase indicii. Această 
lucrare, de o importanţă deosebită, a fost aşezată de Sfinţii Părinţii 
alături de cărţile Noului Testament. Astfel, Sfântul Irineu şi Clement 
Alexandrinul o numesc „Scriptură”, iar Origen îl identifică pe autorul 
ei cu Hermas, despre care Apostolul Pavel vorbeşte în Epistola sa 
către Romani: „îmbrăţişaţi pe Asincrit, pe Flegon, pe Hermes, pe 
Patrova, pe Hermas şi pe fraţii care sunt împreună cu ei”. 797 Mărturia 
Marelui Pavel confirmă prezenţa sa pe finalul epocii apostolice. Din 
viaţa sa aflăm că a parcurs un drum sinuos de la necredinţă la credinţă, 
de la lăcomie la dragostea de lucrurile duhovniceşti şi la practicarea 
virtuţilor creştine. Dându-şi seama de rostul hristocentric al vieţii sale, 
Hernia trăieşte împreună cu soţia sa ca şi cu o soră. 798 Prin rodul nevoinţelor 

794 Sfântul Ignatie Teoforul, Epistola către Magnezieni, cap. VII, în PSB 1, p. 176. 

795 Epistola către Filadelfieni, cap. IX, p. 181. 

796 Epistola către Filipeni , cap IV, p. 209. 

797 Rm. 16, 14. 

798 Cartea Păstorului lui Eterna, în PSB 1, p. 220. 


251 



sale a dobândit de la Dumnezeu darul vederii cu duhul. Astfel, tradiţia 
ne spune că în stările sale de extaz lângă el venea un înger al pocăinţei, 
care, în chip de păstor, îl învăţa întoarcerea la Dumnezeu, „trăirea în 
Dumnezeu” - aşa cum el însuşi afirmă. 799 

Ultima din lista scrierilor Părinţilor Apostolici este „Epistola 
către Diognet”, o perlă a literaturii creştine din primele secole. 800 
Autorul a rămas însă necunoscut. Pe tot parcursul textului, el răspunde 
la trei întrebări pe care i le adresează Diognet. Este intr-un fel o apo¬ 
logie la teoriile filosofilor păgâni din acele vremuri, legate în special 
de existenţa şi substanţa creştinismului. în ceea ce priveşte conţinutul, 
autorul epistolei face referire la gânduri în general. Prin ele se întu¬ 
necă mintea şi se perverteşte sufletul: „Curăţeşte-te de toate gânduri¬ 
le care ţi-au stăpânit mai înainte mintea; înlătură obişnuinţa care te-a 
rătăcit; fii om nou, ca dintru început pentru că ai să asculţi o învăţătură 
nouă, aşa precum chiar tu însuţi ai mărturisit”. 801 

Pe lângă pedagogia paternităţii duhovniceşti, „Epistola către 
Diognet” dezvoltă un caracter apologetic cu totul aparte. Sunt esenţi¬ 
ale elementele de contrast cu privire la adevărata valoare a vieţii 
creştine în raport cu anumite elemente din cultura păgână şi cu iuda¬ 
ismul. Din această privinţă, mulţi cercetători au identificat autorul 
acestei epistole între ucenicii Sfântului Iustin Martirul şi Filosoful. 802 
Pentru a arăta măreţia creştinismului, autorul scrisorii îşi gestionează 
argumentele în antiteză cu modul de viaţă elenic şi iudaic. Sunt re¬ 
zumate magistral elemente de conţinut din cele două culturi, care 
sunt evaluate etapic prin două criterii de interpretare: „1. Criteriul 
cunoaşterii şi 2. Criteriul cultului adresat divinităţii asupra moravuri¬ 
lor şi spiritului oamenilor. Prin cunoaştere, omul poate sesiza adevă¬ 
rul sau fragmente de adevăr ca ultimă raţiune a existenţei. Prin cult, 
el angajează întreaga sa fiinţă în acţiune şi atitudine faţă de adevărul 
întrezărit şi sesizat prin cunoaştere”. 803 Argumentând prin comparaţie 
modul existenţei creştine, pedagogia epistolei se îndreaptă în cele din 
urmă spre esenţa realităţilor personale. Ajunge să vorbească în cele 


799 Ibidem. 

800 Epistola către Diognet, p. 331. 

801 Ibidem, cap. II, p. 337. 

802 Pr. prof. Ioan G. Coman, Probleme de fiosofie şi literatură patristică , Ed. IBM- 
BOR, Bucureşti, 1995, p. 134-135. 

803 Ibidem, p. 143. 

din urmă despre întruparea Cuvântului lui Dumnezeu, completându-se 
astfel finalitatea mărturisitoare a pedagogiei perennis. „Cine dintre oa¬ 
meni a ştiut ce este Dumnezeu, înainte de venirea Lui?”, 804 se întreabă 
autorul. în felul acesta, Diognet este încredinţat ca un ucenic că modul 
creştin de vieţuire reprezintă calea sigură de dobândire a veşniciei. „Şi tu, 
dacă vei dori şi vei primi această credinţă, vei cunoaşte mai întâi pe 
Tatăl. Dumnezeu a iubit pe oameni; pentru ei a creat lumea, lor le-a 
supus toate cele de pe pământ, lor le-a dat grai, lor le-a dat minte, numai 
lor le-a îngăduit să privească sus spre cer; pe ei i-a plăsmuit după chipul 
Său, la ei a trimis pe Fiul Său Cel Unul-Născut, lor le-a făgăduit împărăţia 
cerurilor şi o va da celor ce-L vor iubi pe El”. 805 

II.5. Pedagogia perenă a mărturisirii şi slujirii pastorale în 
Apologetica ortodoxă 

După cum am arătat în cele de mai sus, conceptul de avva este 
centrat exclusiv pe Persoana lui Dumnezeu Tatăl, Unicul Părinte şi 
povăţuitor împotriva gândurilor rele care asaltează mintea şi sufletul. 
Pedagogia desprinsă din această raportare, evident împlinită în reali¬ 
tatea vieţii monahale, îşi justifică importanţa în lucrarea mărturisitoa¬ 
re a Bisericii. Cei formaţi în duhul creşterii spre desăvârşire ajung să 
înţeleagă taina parcursului duhovnicesc, începând cu ucenicia lângă 
avva, crescând în experienţa personală a rugăciunii şi devenind mai 
apoi propovăduitori ai propriilor experienţe ascetico-mistice. în felul 
acesta, majoritatea nevoitorilor se erijează în pedagogi, mărturisitori, 
apologeţi şi apostoli ai Logosului înomenit. Ei sunt exemplele cele 
mai concrete ale unei educaţii perene, întărită prin lectura cuvântului 
Scripturii, prin ascultare şi experienţă. 

Din complexa imagine teologică a lucrării pedagogia perennis 
ca mărturisire şi apostolat în Apologetica ortodoxă nu poate lipsi 
exemplul „ Păstorului celui bun”. El este însuşi Mântuitorul Hristos, 
Fiul lui Dumnezeu înomenit, care prin întrupare, răstignire, înviere şi 
înălţare „îşi pune sufletul pentru oile Sale ”. 806 El este „Calea, Adevă¬ 
rul şi Viaţa” şi totodată „Uşa” prin care toţi cei ce vor intra „se vor 
mântui, şi vor intra; şi vor ieşi şi păşune vor afla ”. 807 Acest principiu 


804 Epistola către Diognet, cap. VIII, 1. 

805 Epistola către Diognet, cap. IX, 1-2. 

806 Cf. In. 10, 11. 

807 Cf. In, 10, 9. 

apologetic-pastoral se împărtăşeşte şi devine perpetuu prin lucrare harică 
şi succesiune apostolică în Taina Preoţiei. 808 Prin această lucrare, Sfinţii 
Apostoli şi urmaşii lor dobândesc obligaţia de a fi „învăţători ai oamenilor, 
luminători şi pilde vrednice de urmat ca mod de vieţuire. Mântuitorul 
compară pe apostoli, din acest punct de vedere, cu sarea, care are rolul de 
a da gust mâncărilor şi de a nu le lăsa să se strice; 809 îi compară, de ase¬ 
menea, cu lumina făcliei, care nu se ascunde sub obroc, ci se pune în sfeş¬ 
nic ca să risipească întunericul... 810 Păstorii pot învăţa, adică pe credincioşi, 
nu numai cu cuvântul, ci şi cu faptele lor, care sunt pentru credincioşi un 
stimulent pentru adevărata cinstire de Dumnezeu”. 811 

în lucrarea Sa de propovăduire, Mântuitorul Hristos ni Se descope¬ 
ră prin intermediul pedagogiei prin învecinare : Rămâneţi în Mine şi Eu 
în voi. Precum mlădiţa nu poate să aducă roadă de la sine, dacă nu ră¬ 
mâne în viţă, tot aşa nici voi, dacă nu rămâneţi în Mine. Eu sunt viţa, voi 
sunteţi mlădiţele. Cel ce rămâne întru Mine şi Eu în el, acela aduce roadă 
multă, căci fără Mine nu puteţi face nimic ”. 812 Această chemare se desco¬ 
peră din nou ca pildă desăvârşită de pedagogie creştină. Niciun mădular al 
Bisericii nu se poate realiza pe cont propriu. De aceea, legătura tainică cu 
Mântuitorul Hristos reprezintă „tăria şi puterea de rezistenţă” atât în filo- 
sofia paternităţii duhovniceşti, cât şi mai ales în lucrarea preoţiei. 

Vedem aşadar că lucrarea învăţătorească a Bisericii, sub toate 
aspectele ei, este nedespărţită de Cuvântul dumnezeiesc. Aceasta face 
din pedagogia creştină o realitate perenă, hrănită şi apărată de duhul 
mărturisitor al Tradiţiei Ortodoxe. Exemplificarea acestei lucrări se 
realizează în primul rând scripturistic, aflând de aici că „ Tatăl vostru 
unul este, Cel din ceruri ”. 813 Fără învăţători şi părinţi nu se ajunge 


808 Este lucrarea sfântă pe care însuşi Mântuitorul Hristos o aşază în Biserica Sa în prima 
zi a învierii Sale, spunându-le Sfinţilor Apostoli:, Precum M-a trimis pe Mine Tatăl şi Eu 
vă trimit pe voi. Şi aceasta zicând a suflat asupra lor şi a zis: Luaţi Duh Sfânt! Cărora 
veţi ierta păcatele, le vor fi iertate, şi cărora le veţi ţine, ţinute vor fi” (In. 20, 21-23). 
Importanţa acestei Sfinte Taine este arătată şi de Sfântul Apostol Pavel care îi îndeamnă 
pe preoţii din Efes: uciţi aminte la voi înşivă şi la toată turma peste care Duhul Sfânt v- 
a pus pe voi episcopi. ca să păstoriţi biserica lui Dumnezeu” (FA 20-28). 

809 Cf. Mt. 5, 13: „ Voi sunteţi sarea pământului”. 

810 Cf. Mt. 5, 16: ,Aşa să lumineze lumina voastră înaintea oamenilor, aşa încât să 
vadă faptele voastre cele bune şi să slăvească pe Tatăl vostru Cel din ceruri”. 

811 Pr. prof. dr. Ene Branişte, Despre preoţie , Ed. Renaşterea, Cluj-Napoca, 2004, p. 24. 

812 In. 15, 5. 

813 Cf. Mt. 23, 9. 

însă la această înţelegere, de aceea drumul spre cunoaşterea lui 
Dumnezeu este întărit de slujirea avvei sau a părintelui duhovnicesc. 
Prin el sunt născuţi iubitorii de Hristos pentru viaţa bunătăţilor celor 
nestricăcioase. Nu în ultimul rând, pedagogia perennis este susţinută 
şi justificată prin caracterul sacerdotal al Bisericii. Aici se descoperă 
tainic caracterul unitar al slujirii mărturisitoare: „Este un trup şi un 
Duh, precum şi chemaţi aţi fost la o singură nădejde a chemării 
voastre; Este un Domn, o credinţă, un botez, Un Dumnezeu şi Tatăl 
tuturor, Care este peste toate şi prin toate şi întru io//”. 814 

Despre aceste adevăruri au mărturisit monahii primelor vea¬ 
curi creştine şi au teologhisit Părinţii Apostolici. Mărturia lor a fost 
completată şi întărită în litera primelor apologii creştine. Prin aceste 
scrieri, Părinţii şi Apologeţii Bisericii au combătut învăţăturile greşite 
de orice fel, luptând până la sânge pentru păstrarea unităţii Trupului 
Tainic al Domnului. 


814 Ef. 4, 4-6. 

III. ANTROPOLOGIA ORTODOXĂ. CONSIDERAŢII 
BIBLICO-PATRISTICE 


Problematica fiinţei umane a constituit dintotdeauna un subiect 
de interes pentru religie, filozofie, ştiinţă, sau artă. în pragul epocii 
moderne, filosofi precum Pico de la Mirandola (sec. XV), încercau să 
descopere cheia antropologiei în libertatea omului, ca mijloc de accedere 
la divin. Liberarea omului are darul de a instaura pacea ca unitate a 
fiecărui om cu el însuşi, precum şi ca unitate a fiecărui om cu omeni¬ 
rea . 81 5 Prevalându-ne de această strânsă legătură dintre teologie şi filoso- 
fie, am putea afirma că libertatea este elementul desăvârşit ce-1 înzestrează 
pe om ontologic, încă de la creaţie. Credinţa fundamentată pe Sfintele 
Scripturi ne arată foarte clar că omul îşi acceptă liber, în credinţă şi ascul¬ 
tare, condiţia de chip creat al lui Dumnezeu. Recunoscându-şi starea de 
decadenţă în care se află, el spune despre sine: „Eu sunt pământ şi cenuşă” 
(Fac. 18, 17), însă de fiecare dată se ridică prin întruparea Mântuitorului 
Hristos la starea de fiu al Celui Preaînalt. In virtutea libertăţii sale, chipul 
lui Dumnezeu are o dublă alternativă: aceea de a călători spre asemănarea 
cu Creatorul său, sau de a urma autonom şi orgolios cărarea cea spinoasă 
a neascultării alimentate de păcat. 816 

în cele ce urmează voi încerca să pun în evidenţă evoluţia an¬ 
tropologică a omului din perspectiva teologiei Vechiului Testament, 
sprijinindu-mă etapic pe argumentele scripturistice şi patristice con¬ 
sacrate în acest sens. Voi încerca de asemenea să pun în lumină ca¬ 
pacitatea omului de a se regăsi ca şi chip al lui Dumnezeu în relaţia 
cu semenul său şi cu natura înconjurătoare. 

III.l. „Şi l-a făcut Dumnezeu pe om după chipul Său” 

Primul capitol al cărţii Facerea relatează în detaliu actul prin 
care Dumnezeu plăsmuieşte, în şase zile (hexaimeron), întreaga creaţie: 


815 Prof. univ. dr. Ionel Buşe, Filozofie, Note de curs, Ed. Universitaria, Craiova, 
2008, p. 83. 

816 Panayotis Nellas, Omul - animal îndumnezeit. Perspective pentru o antropologie 
ortodoxă. Ediţia a IV-a, Studiu introductiv şi traducere: Diac. Ioan Ică jr. Ed. Dcisis, 
Sibiu, 2009, p. 9-10. 

cosmosul, pământul, plantele, animalele şi, în final, pe om. Acesta 
este adus la existenţă în urma sfatului treimic, după ce au fost gata 
toate: „Şi a zis Dumnezeu: Să facem pe om după chipul şi asemănarea 
Noastră, ca să stăpânească peştii mării, păsările cerului, animalele 
domestice, toate vietăţile ce se târăsc pe pământ şi tot pământul” (Fac. 
1, 26). Analizând acest important aspect al existenţei noastre, PS Prof. 
Univ. Dr. Irineu Slătineanul afirmă: „A fi în chipul lui Dumnezeu, 
sau după chipul lui Dumnezeu, sau a fi chipul lui Dumnezeu nu sunt 
deloc expresii sinonime. După chip înseamnă că Dumnezeu ar fi 
creat mai întâi un chip, o imagine prototip, după care a creat pe om. 
Această imagine intermediară poate fi înţelepciunea (Cf. înţ. Sol. 7, 
26) sau Logosul. Dar adevăratul Arhetip, după care a creat şi a reali¬ 
zat pe om, este Hristos, care este în forma lui Dumnezeu (Tit. 2, 6), 
care este chip al lui Dumnezeu (II Cor. 4, 4). Ansamblul tradiţiei cu 
privire la acest aspect poate fi rezumat, spunând că omul este după 
chipul Logosului: şi că el este chip al lui Dumnezeu prin intermediul 
Logosului, fiind deci chip al Chipului ”. 817 

Tot în acest sens, teologul grec Alexandros Kalomiros arată 
care este cauza autentică şi izvorul întregii creaţiei. Prin urmare, 
susţine el, „sfatul veşnic al lui Dumnezeu a fost de a-şi oferi viaţa Sa, 
viaţa Sfintei Treimi, tuturor făpturilor raţionale pe care le aduce la 
existenţă, nu din vreo necesitate, ci din iubire”. Prin urmare, el soco¬ 
teşte că există „o diferenţă” sau „o li mi tă” între „natura creată şi ne¬ 
creată”, care „este atât de vastă încât nici cea mai desăvârşită din 
creaturile îngereşti nu o poate depăşi. O creatură este întotdeauna 
străină de Divinitate, oricât de desăvârşită ar fi. Dar Dumnezeu are 
planul Său încă înainte de a fi lumea. Vrea să arunce El însuşi o pun¬ 
te peste abisul dintre Dumnezeu şi creaturile Sale. Fiul şi Cuvântul 
lui Dumnezeu va uni astfel în propria Sa persoană sau ipostază cele 
două naturi diferite şi separate de un abis, cea creată şi cea necreată 
[...] ca să insufle naturii create viaţa veşnică”. 818 

în acest context atât de diferit, cea mai puternică legătură a lui 
Dumnezeu cu creaţia Sa se defineşte prin plăsmuirea omului. Plin de 

817 PS prof. dr. Irineu Slătineanul, Omul după chipul lui Dumnezeu, intre posibilitatea ase¬ 
mănării şi catastrofa căderii, în Revista „Mitropolia Olteniei”, anul LV, nr. 1-4/2003, p. 8. 

818 Dr. Alexandros Kalomiros, De la Facere la Apocalipsă (Cele şapte dimineţi, 
Sfatul veşnic, Râul de foc, Slava materiei), Serie coordonată de Fabian Anton, tra¬ 
ducere de Pr. Ioan Constantin, Ed. Lumea Credinţei, Bucureşti, 2005, p. 41. 

slava dumnezeiască, acesta se învredniceşte de sus a da nume tuturor 
vietăţilor înainte create, consolidându-se ca o punte de legătură între 
cele două realităţi cosmice: spirituală şi materială. Sfântul Grigorie 
Teologul explică pe larg destinaţia omului de a fi microcosmos. El 
descrie plastic această tainică întrepătrundere, arătând că „Cuvântul 
Ziditor, hotărând să le dezvăluie şi să alcătuiască o singură fiinţă 
însufleţită din amândouă - din zidirea nevăzută şi cea văzută - făureşte 
Omul, şi luând un trup din materia ce se afla mai înainte, şi punând în el 
un suflu luat din Sine (despre care Cuvântul ştia că este un suflu raţional şi 
chip al lui Dumnezeu), ca pe un fel de o a doua lume, măreţ în micime, l-a 
aşezat pe pământ, înger Nou, slujitor îmbinându-le pe amândouă, deplin 
cunoscător al zidirii văzute, dar numai în parte al celei cugetătoare, împă¬ 
rat al tuturor celor de pe pământ, dar supus al împărăţiei celei de sus, pă¬ 
mântesc şi ceresc, vremelnic, şi totuşi nemuritor, văzut, şi totuşi cugetător, 
la jumătatea drumului între măreţie şi nimicnicie, împreună într-o persoană 
duhul şi trupul”. De aceea, în această constituţie măiastră, Sfântul Grigorie 
socoteşte în continuare că omul este „duh pentru bunătăţile revărsate asu¬ 
pra lui, trup, din pricina culmii la care fusese înălţat; unul, ca să urmeze a 
vieţui şi a slăvi pe Binefăcătorul său, celălalt, ca să poată suferi, şi prin 
suferinţă să i se aducă aminte şi să se îndrepteze, dacă cumva s-ar mândri 
întru măreţia sa; fiinţă vie, cercat aici şi mutat apoi altundeva; şi, spre a 
îndrăgi taina, îndumnezeit prin atragerea sa de către Dumnezeu”. 819 

în continuare, referatul biblic ne spune: „Şi l-a făcut Dumne¬ 
zeu pe om după chipul Său, după chipul lui Dumnezeu l-a făcut, a 
făcut bărbat şi femeie” (Fac. 1, 26 -27). Observăm de aici că nu se 
mai aminteşte de „asemănare”, ci este pomenit doar cuvântul „chip”. 
Relaţia dintre cei doi termeni a fost dezvoltată şi analizată pe larg în 
teologia Sfinţilor Părinţi. Astfel, Sfântul Vasile cel Mare ne spune că 
noi am primit chipul lui Dumnezeu în actualitate, ca o pecete impri¬ 
mată în întreaga noastră fiinţă, iar asemănarea ne-a fost dată ca scop 
suprem la care trebuie să ajungem prin efort susţinut şi părtăşie cu 
Dumnezeu, adică în potenţă. 820 


819 Sf. Grigorie Teologul, Cuvântare la Sfintele Paşti, cap. 7, în volumul Taina m-a uns, 
Cuvântări, Traducere din limba greacă, note introductive şi comentarii: pr. dr. Gheorglie 
Tilea, Ed. Herald, Bucureşti, 2004, p. 235-236; PG 36, col. 632. 

820 „Să facem pe om după chipul Nostru şi după asemănare. Pe unul îl avem de la 
zidire, pe altul îl dobândim prin voia slobodă. In alcătuirea dintâi ni s-a dat să ne 
naştem după chipul lui Dumnezeu; prin voia slobodă se plăsmuieşte întru noi fiinţarea 

Din cele arătate se poate deduce foarte uşor importanţa pe care 
o are crearea omului „ după chipul lui Dumnezeu”, atât în antropolo¬ 
gia iudaică sau vechi testamentară, cât şi în cea creştină. în gândirea 
iudaică, „chipul lui Dumnezeu” ( imago Dei, şelem’elohim) a fost 
înţeles în mod concret, chiar fizic, legat direct de incursiunile antro¬ 
pomorfe ale Creatorului în creaţia Sa: „Cu el grăiesc gură către gură, 
la arătare şi aievea, iar nu în ghicituri şi el vede faţa Domnului” 
(Numeri 12, 8); „Iar când voi ridica mâna Mea, tu vei vedea spatele 
Meu, iar faţa Mea nu o vei vedea” (Ieşire 33, 23). Această concepţie 
se poate întâlni şi la popoarele din Răsăritul Mijlociu. De pildă, în 
vechile practici sumeriene, zeiţa Nintu din Kish îl modelează pe băr¬ 
bat după chipul zeului Asshirghi şi pe femeie după chipul ei. 821 

Limba ebraică traduce cuvântul chip prin şelem, însemnând: 
reprezentare plastică, imagine dimensională dublă, sau statuie. Aşa 
se face că în referatul biblic asocierea dintre „ chip ” şi „asemănare ” 
- demut se traduce prin similaritate. Alăturarea celor doi termeni 
exclude posibilitatea receptării omului ca pe o copie fidelă a lui 
Dumnezeu, ci reprezintă o corespondenţă raţional-spirituală, rezultată 
din înzestrarea acestuia cu chipul Creatorului său. 822 Prin urmare, 
capacitatea omului de a fi după chipul lui Dumnezeu implică o formă 
de existenţă, persoană raţională şi liberă. 823 


după asemănarea lui Dumnezeu [...] Să facem pe om după chipul Nostru: să-i fie dat prin 
zestre ceea ce este după chip, dar şi făcându-se după asemănare. Dumnezeu a dat putere 
pentru aceasta; prin ce te-ai mai fi ostenit dacă te-ar fi făcut şi după asemănare? De ce te-ai 
mai fi încununat? Iar dacă Ziditorul ţi le-ar fi dat pe toate, cum ţi s-ar fi deschis împărăţia 
Cerurilor? Se cuvenea deci a se da ţie doar o parte, lăsându-se cealaltă neîmplinită, toc¬ 
mai ca să o plineşti tu însuţi şi să te învredniceşti de răsplătirea care vine de la Dumne¬ 
zeu” (Sf. Vasile cel Mare, Despre originea omului, în PSB 4, Serie Nouă, traducere din 
limba greacă deă Ierom. Policarp Pîrvuloiu şi Pr. Dumitru Fecioru, Ed. Basilica, Bucu¬ 
reşti, 2011, p. 308-309; vezi şi traducerea lui Serafim Rose, în lucrarea Cartea Facerii, 
Cartea lumii şi omul începuturilor - perspectiva creştin-ortodoxă. Traducere Constantin 
Făgeţan, Ed. Sofia, Bucureşti, 2001, p. 98). 

821 Dr. Remus Rus, Concepţia despre om în marile religii, Teză de doctorat în teologie, 
în Revista Glasul Bisericii, an XXXVII, 1978, nr. 7-8, p. 746-747. 

822 Ibidem, p. 747. 

823 „Chipul lui Dumnezeu din om constă în faptul că el (omul) e o fiinţă raţională şi 
cuvântătoare: «El e creat pentru că e chipul Cuvântătorului, Raţiunii creatoare, şi în 
această privinţă omul este făcut chip al lui Dumnezeu, întrucât ca om conlucrează la 
facerea omului». Este stăpân pentru că Hristos este Domn şi împărat a toate: «Faptul 
că a fost creat chip al naturii care stăpâneşte toate nu înseamnă nimic altceva decât 

în continuare, Sfânta Scriptură ne spune că după creaţie omul 
a fost aşezat de Dumnezeu în Rai, pentru a stăpâni tot ceea se plăsmuise 
înaintea sa: „Creşteţi şi vă înmulţiţi şi umpleţi pământul şi-l supuneţi; 
şi stăpâniţi peste peştii mării, peste păsările cerului , peste toate ani¬ 
malele, peste toate vietăţile ce se mişcă pe pământ şi peste tot pă¬ 
mântul” (Fac. 1, 28). Mediul său de manifestare era unul perfect, în 
care nimic nu-i lipsea şi toate erau supuse voii lui. Despre acest mediu. 
Sfântul Ambrozie cel Mare spune că era „pământul cel gras, adică 
sufletul cel roditor sădit în Eden ca într-un pământ lucrat în care îşi 
află desfătarea. Nous îl închipuie pe Adam, iar simţirile pe Eva [...] 
şi era un izvor ce scălda Raiul”. Este prin urmare de înţeles că Izvo¬ 
rul tuturor acestor bunătăţi este însuşi „Domnul Iisus Hristos, Izvorul 
vieţii veşnice, de-o înălţime cu Tatăl”. Şi aceasta se înţelege întrucât 
„este scris «căci la Tine este izvorul vieţii» şi apoi «râuri de apă vie 
vor curge din pântecele Lui». El este Izvorul şi râul ce scaldă pomul 
roditor din Rai, pentru că aduce roadă spre viaţa veşnică”. 824 Aşadar, de 
vreme ce întreaga creaţie, până la om, a fost adusă la existenţă numai 
prin cuvânt („A zis şi s-au făcut”), el, cel din urmă, a fost plăsmuit în 
mod direct de Dumnezeu, „cupropriile Sale mâini ” (Fac. 2, 7). 

Momentul în care omul primeşte darurile Ziditorului său este 
marcat în Sfânta Scriptură prin următorul verset: „Atunci, luând 
Domnul Dumnezeu ţărână din pământ, a făcut pe om şi a suflat în 
faţa lui suflare de viaţă şi s-a făcut omul fiinţă vie” (Fac. 2, 7). Sufla¬ 
rea lui Dumnezeu este esenţa vieţii omeneşti şi a întregului cosmos şi 
prin urmare cel mai marc dar al existenţei noastre. în Sfânta Scriptu¬ 
ră, suflarea poate lua diferite numiri. Ea se traduce în limba ebraică 
prin ruah şi conţine ideea de amploare, de spaţiu nemărginit, de an¬ 
vergură mare. Pentru a exemplifica acest aspect trebuie să ne amin¬ 
tim de versetul al doilea din cartea Facere, care spune despre Duhul 
lui Dumnezeu că „se purta pe deasupra apelor”. în acest sens, prin 


că natura lui a fost creată dintru început ca împărătească». «Este liber, pentru că este 
chip al libertăţii absolute. In libertatea alegerii şi-a avut asemănarea cu Cel ce stăpâ¬ 
neşte toate şi ca atare, nu a fost aservit prin nicio necesitate la ceva din afara lui, ci 
după propria lui voie a condus spre ceea ce i se părea potrivit şi a ales ce i-a plăcut 
cu deplină putere»” (PS. Prof. Dr. Irineu Slătineanul, art. cit., p. 8, cf. Sf. Grigorie 
de Nyssa, Despre constituţia omului, în PSB 30, p. 15-92). 

824 Sfântul Ambrozie cel Mare, Tâlcuiri la Facere, traducere din limba latină: An¬ 
dreea Stănciulescu, Ed. Egumeniţa, Galaţi, 2004, p. 14. 

ruah Dumnezeu dă viaţă tuturor fiinţelor create: „cu cuvântul Domului 
cerurile s-au întărit, şi cu duhul gurii Lui toată puterea lor ” (Psalmul 
32, 6); „Ţie să-ţi slujească întreaga făptură, pentru că Tu ai zis şi toate 
s-au făcut. Trimis-ai Duhul Tău şi totul a fost zidit” (ludita 16, 14); 
„Dar întorcându-ţi Tu faţa Ta, se vor tulbura, lua-vei duhul lor şi se 
vor sfârşi şi în ţărâna lor se vor întoarce. Trimite-vei Duhul Tău şi se 
vor zidi şi vei înnoi faţa pământului” (Psalmul 103, 30-31). 825 Dintre 
toate fiinţele create de Dumnezeu prin suflarea Sa, omul este capodope¬ 
ra, deoarece poartă pecetea, efigia dumnezeirii şi pentru că primeşte 
suflul Ziditorului printr-un act nemijlocit. El este un microtheos, un 
dumnezeu creat, sau un dumnezeu după har. 826 Psalmistul David se 
arată încântat de puterea creatoare a dumnezeirii: „Ce este omul, că-l 
pomeneşti pe el? Sau fiul omului, că-l cercetezi pe el? Micşoratu-l-ai pe 
el cu mai puţin faţă de îngeri, cu slavă şi cinste l-ai încununat pe el şi le- 
ai pus pe dânsul peste lucrurile mâinilor Tale ” (Psalmul 8, 4-6). 827 

în afară de creştere sa duhovnicească, dobândită prin comuniunea 
permanentă cu Dumnezeu, asemănarea implică negreşit grija şi res¬ 
ponsabilitatea omului faţă de creaţia peste care a fost pus să stăpâ¬ 
nească, în calitate de persoană liberă şi responsabilă. „Ca chip al 
Cuvântului, spune pr. prof. Dumitru Stăniloae, omul este subiect al 
lucrurilor, sau împreună subiect cu semenii săi, având răspunderea să 
vadă prin lucruri raţiunile divine ale lor şi pe Logosul însuşi ca subi¬ 
ect suprem al lor şi să dezvolte cu semenii săi comuniunea ca împre- 
ună-subiecte ale lucrurilor, după chipul Logosului divin”. 828 Omul 


825 Maurice Cocaniac, Simbolurile Biblice - Lexic teologic, traducere din franceză de 
Michaela Slăvescu, Ed. Humanitas, Bucureşti, 1997, p. 71-72. 

826 Dr. Remus Rus, art. cit., p. 749. 

827 Sfinţii Părinţi tâlcuiesc aceste versete afirmând că: „Prin om şi Fiu al omului se înţele¬ 
ge acelaşi lucru, datorită alăturării, şi se vede că este tălmăcire, că Fiu al omului se ia în 
loc de om, căci Scriptura Veche obişnuieşte a folosi acest fel de tălmăciri [...] «Cu slavă, 
zice, şi cu cinste ai încununat pe om, Doamne», şi zice slavă pentru că l-a făcut după 
chipul lui Dumnezeu, iar cinste, pentru că s-au supus lui toate dobitoacele şi toată zidirea 
simţitoare. «Ai hirotonit, zice, Doamne, pe om împărat zidirii celei simţite pe care o ai 
făcut», că a zis Dumnezeu către om: Creşteţi şi vă înmulţiţi şi umpleţi pământul şi-l 
stăpâniţi (Fac. 1, 28)” (Cuviosul Eftimie Zigabenul, Sfântul Nicodim Aghioritul, Psalti¬ 
rea în tâlcuirea Sfinţilor Părinţi, Tomul I, Transliterare, diortosire, revizuire după ediţia 
grecească şi note de Ştefan Voronca, Ed. Egumeniţa, Galaţi, 2005, p. 121-122). 

828 Pr. prof. Dumitru Stăniloae, Teologia Dogmatică Ortodoxă, Voi. I, Ediţia a IlI-a, 
Ed. IBMBOR, Bucureşti, 2003, p. 426. 

este pus încă de la începutul existenţei sale în cea mai înaltă dregătorie. 
El este chemat la existenţă „să stăpânească”. Acest aspect este comen¬ 
tat pe larg de Sfântul loan Gură de Aur în Omiliile sale la Cartea Face¬ 
re, unde arată corespondenţa dintre termenii biblici chip şi stăpânire. 
Aici Sfântul Părinte arată că rostul zidirii văzute s-a făcut pentru cinstirea 
celei mai de seamă dintre creaturi. Astfel numai după ce Dumnezeu 
zideşte această „locuinţă frumoasă”, „l-a adus pe om, ca să stăpânească”, 
în felul acesta, după ce a spus „Să facem pe om după chipul nostru şi 
după asemănare” , Părintele Ceresc „nu S-a oprit aici, ci prin cuvinte 
ce le-a adăugat ne arată ce înţeles trebuie să dăm cuvântului chip. «Şi 
să stăpânească peste peştii mării şi peste păsările cerului şi peste toa¬ 
te târâtoarele cere se târăsc pe pământ». Deci prin cuvântul chip tre¬ 
buie înţeles stăpânire şi nimic altceva, că Dumnezeu l-a creat pe om ca 
să fie stăpân peste toate; şi nimic nu este pe pământ mai mare decât el, 
ci toate sunt sub stăpânirea lui”. 829 

Revenind la versetele 26 şi 27 din Cartea Facere, Sfântul loan 
Gură de Aur leagă potenţa ontologică de stăpânire a omului de zămis¬ 
lirea sa complementară. „Şi ca să nu lase nici un prilej neruşinat de 
apărare celor ce vor să lupte împotriva dogmelor Bisericii, mai spune 
Sfântul Părinte, ne învaţă tot acelaşi lucru, anume că s-a folosit de 
cuvântul chip pentru a arăta că omul trebuie să stăpânească toate făp¬ 
turile şi că toate trebuie supuse lui”. Acest lucru se înţelege şi mai 
lămurit atunci când avem în vedere cuvintele Scripturii: „Şi a făcut 
Dumnezeu pe om; după chipul lui Dumnezeu l-a făcut pe el; bărbat şi 
femeie i-a făcut pe ei». „După ce a spus «bărbat şi femeie i-a făcut pe 
ei». Dumnezeu îi binecuvintează pe amândoi şi zice: «Creşteţi şi vă 
înmulţiţi şi umpleţi pământul şi-l stăpâniţi şi stăpâniţi peste peştii mă¬ 
rii». Iată în aceste cuvinte partea deosebită a binecuvântării”. 830 

III.2. Adam, basar, nephesh, ruah 

Numele primului om, Adam , ne oferă indicii preţioase vis-â-vis 
de antropologia Vechiului Testament. în limba aramaică, adamah 
înseamnă pământesc, „dinpământ”. El este rădăcina neamului omenesc, 


829 Sfântul loan Gură de Aur, Omilii la Facere, traducere din limba greacă veche şi 
note de Părintele profesor Dumitru Fecioru, Ed. IBMBOR, Bucureşti, 2003, p. 82, 
85; vezi de asemenea PSB 21, Omilia VIII, p. 101-102 ; PG 53, col. 72-73. 

830 Ibidem, p. 105-106; de asemenea în PSB 21, Omilia X, p. 119-120; PG 53, col. 86. 

,, Aclam cel vechi ”, aşa cum este descris de Scriptura Noului Testament. El 
este considerat tip al „Celui ce avea să vină”. Sfântul Apostol Pavel vor¬ 
beşte în paralel despre „Adam cel vechi” şi „Adam cel nou”, tocmai pen¬ 
tru a arăta rolul fiecăruia în iconomia mântuirii neamului omenesc: „Căci 
precum în Adam toţi mor, aşa şi în Hristos toţi vor învia” (1 Corinteni 15, 
22). Numele protopărintelui se leagă fără îndoială de cuvântul om (lat. 
Homo - de la humus, humă, pământ; grec. anthropos - care priveşte în 
sus; ebr. Adam - fiinţă creată din pământ, „adamah”). 831 Se arată astfel 
confluenţa dintre cele două lumi, materială şi spirituală (după ce Adam cel 
din lut este făcut fiinţă vie, cu suflet, prin suflarea dumnezeiască) şi toto¬ 
dată capacitarea noastră a tuturor în existenţa primului adam, ca adami sau 
oameni creaţi de Dumnezeu şi restauraţi prin jertfa celui de al doilea 
Adam („Adam cel nou”) pentru atingerea scopului existenţei, adică 
„asemănarea” cu Părintele ceresc. 832 

Cuvântul adam este folosit în diferite perioade de timp în poezia 
iudaică arhaică. în perioada preexilică, adam avea de asemenea numeroa¬ 
se semnificaţii, cum ar fi acelea de fermier, muncitor, muritor etc. Toţi 
aceşti termeni vizau în general aspecte sociale din viaţa comunităţii iudai¬ 
ce, atribuite atât bărbaţilor, cât şi femeilor. Cartea Facere şi comentariul 
Sfântului loan Gură de Aur 833 sunt cât se poate de relevante în acest sens, 
femeia şi bărbatul fiind binecuvântaţi de Dumnezeu „să stăpânească”. 

Tot sub aspect colectiv, cuvântul adam se explica prin asociere, 
în perioada exilică şi postexilică, cu vechiul termen akkadian enos 
(<enesu - a fi slab, muritor). în acest sens, profetului Isaia spune: „Voi 
face ca oamenii să fie mai rari decât aurul cel mai scump, mai curaţi 
decât aurul din Ofir” (Isaia 13, 12). 834 Este foarte uşor de conchis că 
enos este un sinonim mai mult poetic al cuvântului iudaic adam. în 
cărţile preoţeşti ale Vechiului Testament, adam are un înţeles soma¬ 
tic, trupesc, cu referire la integritatea corporală a omului: „De se va 
ivi la vreun om pe pielea trupului vreo umflătură, sau bubă, sau băşi¬ 
că, sau de se va face pielea trupului o rană ca de lepră, să fie adus la 
Aaron preotul sau la vreun preot din fiii lui” (Levitic 13, 2). 


831 Pr. dr. Ioan Mircea, Dicţionar al Noului Testament, Ed. IBMBOR, Bucureşti, 
1995, p. 16-17, 366-367. 

832 Ibidem. 

833 Vezi textul citat prin nota 13. 

834 Kutler. Laurence Brain, Social Terminology in Phoenician, Biblical, Hebrew and 
Ugaritic, New York University, 1980, p. 14-15. 


263 



Pe planul relaţiilor sociale, cidain apare folosit sub sinonimul de 
fermier, agricultor. Legătura sa cu pământul ( adcimcih ) este pecetluită 
imediat după aducerea la existenţă: „Şi a luat Domnul Dumnezeu pe 
omul pe care-1 făcuse şi l-a pus în grădina din Eden, ca s-o lucreze şi 
ca s-o păzească” (Facere 2, 15). De asemenea, după căderea în păcat, 
Adam este scos din Rai şi ajunge să trăiască din roadele pământului: 
„De aceea l-a scos Domnul Dumnezeu din grădina cea din Eden, ca 
să lucreze pământul din care fusese luat” (Facere 3, 23). Tot în acest 
sens, Sfânta Scriptură ne spune că, după potop, Noe „a început să fie 
lucrător de pământ şi a sădit vie” (Facere 9, 20). în acest înţeles, adam 
se înrudeşte cu termenii evreieşti „ikkar” şi „hores”. Este un dar 
dumnezeiesc ce se continuă şi se completează în necesitatea existenţei 
pământeşti, lucru evidenţiat în scrierile profetului Isaia: „Luaţi aminte 
şi ascultaţi; fiţi băgători de seamă şi ascultaţi graiul Meu! Oare în 
fiecare zi plugul ară, seamănă, desfundă pământul şi îl grăpează? Nu 
vine el apoi, după ce i-a netezit faţa, să arunce în valuri chimenul, să 
pună grâul, orzul şi alacul pe margini? Dumnezeul lui îl învaţă şi-i dă 
aceste rânduieli. Mieiul nu este călcat sub copita cailor şi tăvălugul 
nu trece peste chimen [...]. Şi aceasta vine de la Domnul Savaot, minunat 
este satul Lui şi mare, purtarea lui de grijă!” (Isaia 28,23-29). Agricultura 
practicată de urmaşii adamici are adesea dimensiuni parabolice, însu¬ 
mând obişnuitele promisiuni mesianice de mântuire: „Ei vor fi numiţi 
stejari ai dreptăţii, sad al Domnului spre slăvirea Lui” (Isaia 61, 3). 835 

Ultimul sens uzitat pentru adam în perioada preexilică este acela 
de bărbat războinic, dar şi aici cu evidentă textură poetică şi motive 
mitice: „Elamul a luat tolba de săgeţi, Aramul a încălecat pe cal şi Cirul 
a scos pavăza” (Isaia 22, 6). 836 Literatura postexilică foloseşte termenul 
mai mult în sens colectiv, de popor unit pentru aceeaşi cauză: „Şi mila 
Ta mă va urma în toate zilele vieţii mele, ca să locuiesc în casa Domnu¬ 
lui, întru lungime de zile” (Psalmul 22, 7). Aşadar, adam îmbracă în 
versetele Vechiului Testament o dimensiune particulară, referindu-se la 
o singură persoană, cât şi una colectivă, vizând întregul popor ales. în 
toate sensurile, adam dezvoltă o evidentă dimensiune antropologică. 

în actul creator, Dumnezeu îl plăzmuieşte pe om ca pe o fiinţă 
dihotomică alcătuită armonios din trup şi suflet: „Atunci luând Dumnezeu 


835 Mauriee Cocagnac, op. cit., p. 95. 

836 Ibidem, p. 20. 

ţărână din pământ, a făcut pe om şi a suflat în faţa lui suflare de viaţă 
şi s-a făcut omul fiinţă vie” (Facere 2, 7). Din această alcătuire dis¬ 
tingem cu uşurinţă cele două elemente constitutive: trupul şi sufletul. 
Corelând cu cele expuse mai sus în legătură cu etimologia cuvântului 
adam, putem observa cu uşurinţă legătura existentă între numele 
primului om şi constituţia sa coiporală. Această convergenţă de ter¬ 
meni este completată prin prezenţa celui de al treilea, şi anume sufle¬ 
tul, fărâma de veşnicie desprinsă din suflarea Creatorului ceresc. 

Despre trup antropologia Vechiului Testament arată foarte 
clar că acesta a fost luat din „din ţărână” şi animat de Dumnezeu prin 
suflarea Sa cu „duh dătător de viaţă” (Facere 2, 17). Fiind adus la 
existenţă împreună cu sufletul, deodată şi nu consecutiv, trupul are o 
importanţă deosebită, atât în constituirea antropologiei veterotesta- 
mentare, cât şi în tradiţia iudaică de mai târziu. Această armonioasă 
împletire, suflet - trup, defineşte identitatea fiinţială a omului: „El nu 
are trup şi nu are suflet, ci este acelaşi timp trup şi suflet. Trupul şi 
sufletul constituie, în unitatea lor, entitatea fiinţială care este omul: 
«Trupul omului a fost făcut din lut, în timp ce suflarea lui Dumnezeu 
a fost principiul de viaţă din el; însă omul în sine însuşi a fost produsul 
singular al acestor doi factori»”. 837 Termenul cel mai adesea folosit pen¬ 
tru a defini natura fizică a omului este basar, în limba ebraică. Se poate 
traduce prin came sau trup viu şi simbolizează adesea slăbiciunea şi 
caracterul trecător al fiinţei umane: „Tot trupul este ca iarba şi toată 
mărirea lui este ca floarea câmpului” (Isaia 40, 6). în constituţia trupului 
se imprimă, încă de la creaţie întregul cosmos, dat fiind faptul că, atunci 
când a zămislit primul om, Dumnezeu a luat lut din toate cele patru 
colţuri ale pământului. 838 De asemenea, termenul basar poate fi înţeles 
şi folosit şi cu sens metaforic, definind în anumite locuri din Vechiul 
Testament întreaga omenitate: „Şi eu voi aduce asupra pământului potop 
de apă, ca să pierd tot trupul de sub cer în care este suflu de viaţă, şi tot 
ce este pe pământ va pieri” (Facere 6, 17). 839 

După cădere, trupul este „îmbrăcat” cu mortalitate, cu „haine 
de piele”: „înainte de toate trebuie accentuat faptul că, aşa cum arată 


837 Dr. Remus Rus, art. cit, p. 760-761. 

838 Ibidem, nota 195. 

839 Pr. prof. Athanasie Negoiţă, Teologia biblică a Vechiului Testament, Ed. Sofia, 
Bucureşti, 2004, p. 131. 

limpede relatarea Facerii, hainele din piele au fost adăugate omului 
după cădere şi că astfel ele nu reprezintă un element constitutiv natu¬ 
ral al lui. Ceea ce observaţia empirică numeşte naturalitatea omului 
este pentru învăţătura biblică şi patristică o stare ulterioară, după 
cădere, nu însăşi natura lui originară, şi prin urmare, adevărată”. 840 
Hainele din piele constituie, pe de altă parte, un etos existenţial al 
omului care îl împinge iminent spre întâlnirea cu moartea: „Hainele 
de piele sunt identificate de Sfântul Grigorie de Nyssa cu «frunzele 
trecătoare ale acestei vieţi materialnice pe care ni le-am cusut în chip 
rău, dezbrăcaţi fiind de hainele cele proprii şi strălucitoare» [...] 
Hainele de piele sunt veşmântul cu care omul înfundă moartea”. 841 în 
această călătorie către pierdutul paradis, omul a învăţat să-şi preţu- 
iască capriciosul tovarăş. Numeroase prescripţii existente în cărţile 
Scripturii Vechi notifică şi sintetizează comportamentul omului faţă 
de basar, ritualurile de purificare şi mai ales Circumciziunea - sim¬ 
bolul legământului cu Dumnezeu. 842 

Noţiunea de suflet sau duh (spirit) este redată în limba ebraică 
prin termenii: nephesh şi ruah. Termenul nephesh este corespondentul 
lui anima din limba latină şi se traduce prin suflare, sau suflu. In cartea 
Facerii, vizează tocmai capacitatea de însufleţire a omului, fiind asociat 
cu „duhul de viaţă” care iese din gura lui Dumnezeu şi se revarsă peste 
om pentru a-1 face pe acesta fiinţă vie. într-un cuvânt, nephesh este mo¬ 
torul care asigură existenţa Pupului. El este veşnic, iar despărţirea sa de 
trup a fost plastic exprimată în cărţile Vechiului Testament: „Nu va 
rămâne Duhul Meu pururi în oamenii aceştia, pentru că sunt numai trup” 
(Facere 6,3). De asemenea, prin nephesh se pot exprima numeroase stări 
sufleteşti, trăiri interioare, sau senzaţii psihice. De exemplu, expresia cea 
mai clar exprimată a acestui termen în Vechiul Testament este aceea de 
„dor după Dumnezeu” 843 şi odihnă întru atotputernicia Sa: „Şi mila Ta 
mă va urma în toate zilele vieţii mele, ca să locuiesc în casa Domnului, 
întru lungime de zile” (Ps. 22, 7). 

Tot în sprijinul concepţiei iudaice despre suflet vine şi termenului 
de ruah. Nu poate fi nici pe departe vorba despre un trihotomism, 

840 Panayotis Nellas, op. cit., p. 78-79. 

841 PS. Prof. Dr. Irineu Slătineanul, art. cit., p. 13-14. cf. Sf. Grigorie de Nyssa, 
Tâlcuire la Rugăciunea Domnească, în PSB 29, p. 420. 

842 Dr. Rernus Rus, op. cit., p. 762. 

843 Ibidem, p. 776. 

prin folosirea acestor termeni. Atât nephesh, cât şi ruah, nu conţin 
aspecte diametral opuse, ci dimpotrivă, înţelesul lor este complementar, 
în general, termenul de ruah defineşte puterea voinţei, a înţelegerii, 
prevederea, sau înţelepciunea. Cu privire la înţelesul de înţelepciune 
prin care se poate traduce ruah. Scriptura Vechiului Testament ne 
spune: „am auzit o învăţătură care mă scoate din sărite şi atunci o 
pornire vijelioasă, din duhul meu, mă face să răspund” (Iov 20, 3) şi în 
alt loc: „cei rătăciţi cu duhul lor vor căpăta înţelepciune şi cei cârtitori 
învăţătură” (Isaia 29, 24). 844 în sens particular, ruah este duh dătător 
de viaţă, motorul existenţei atât pentru om cât şi pentru celelalte vieţuitoa¬ 
re. El vine de la Dumnezeu, Izvoml vieţii şi al nemuririi a tot ceea ce exis¬ 
tă: „dându-le Tu lor, vor aduna, deschizând Tu mâna Ta, toate se vor um¬ 
plea de bunătăţi, dar întorcându-Ţi Tu faţa Ta, se vor tulbura; lua-vei du¬ 
hul lor şi se vor sfârşi şi în ţărână se vor întoarce. Trimite-vei duhul Tău şi 
se vor zidi şi vei înnoi faţa pământului” (Psalmul 103, 29-31). In acest 
context, ruah devine un „alter ego” al întregii creaţii şi este superior morţii, 
tocmai pentru faptul că vine de la Dumnezeu. 

Concepţia vetero-testamentară despre suflet se completează 
prin termenul leb - inimă. Prin inimă se definesc foarte clar senti¬ 
mentele volitive şi intelectuale ale omului, 845 este centrul simţăminte- 
lor, al afectelor şi al vieţii spirituale, al minţii, sau al inteligenţei: 846 
„Duhul Domnului este peste Mine pentru că M-a uns să binevestesc 
săracilor, să vindec pe cei cu inima zdrobită, să propovăduiesc celor 
robiţi slobozire şi celor prinşi în războaie libertate” (Isaia 61, 1); 
„înţelepciunea sălăşluieşte în inima celui înţelept” (Pilde 14, 33); 
„Inima înţeleaptă caută ştiinţa” (Pilde 15, 14). Cu toate acestea, în 
inima omului îşi poate face cuib nebunia şi prostia. în cartea Înţelepciunii 
lui Iisus Sirah ni se prezintă comparativ ambele situaţii: „ Inima ne¬ 
bunului este ca un vas spart şi nicio ştiinţă nu va ţine. Cuvântul înţe¬ 
lept de-l va auzi cel ştiutor, îl va lăuda şi peste el va adăuga. Auzit-a 
cel răsfăţat şi nu i-a plăcut şi l-a lepădat înapoia sa. Vorba nebunu¬ 
lui este ca sarcina în cale; iar pe buzele celui înţelept se va afla har. 
Gura înţeleptului se va căuta întru adunare şi cuvintele lui le va 
cugeta în inimă. Ca o casă în ruine este înţelepciunea prostului, şi 


844 Pr. Prof. Athanasie Negoiţă, op. cit., p. 132. 

845 Dr. Remus Rus, art. cit., p. 777. 

846 Pr. Prof. Athanasie Negoiţă, op. cit., p. 135. 

ştiinţa nebunului, cuvinte fără rost [...] Inima nebunului este în gura 
lui, iar gura înţeleptului este în inima lui ” (înţelepciunea lui Iisus 
Sirah 21, 15-20, 28). 

Inima primului om a fost zdrobită şi înlănţuită de păcatul 
neascultării. Alinarea şi eliberarea ei este opera Logosului înomenit, 
urmând ca apoi să se ridice spre Dumnezeu precum peregrinul ce 
urcă spre Ierusalim 847 : „ Doreşte şi se sfârşeşte sufletul meu după 
curţile Domnului; inima mea şi trupul meu s-au bucurat de Dumnezeul 
Cel viu ” (Psalmul 83, 2). Cunoaşterea lui Dumnezeu este de asemenea 
legată de inimă. Proorocul Ieremia vorbeşte despre o tăiere împrejur a 
inimii, într-un sens spiritual, ca o pecetluire în iubirea şi cunoaşterea 
adevărurilor dumnezeieşti în asociere cu vechiul ritual iudaic: „Tăiaţi-vă 
împrejur pentru Domnul şi lepădaţi învârtoşcirea inimii voastre, ca nu 
cumva să izbucnească mânia Mea ca focul ” (Ieremia 4, 4). 

Ca o concluzie la cele afirmate până acum despre inima omului, 
părintele profesor Dumitru Stăniloae arată că „inima este simţirea 
adâncului pe care o are omul în sine. Ca atare, ea e pe de o parte 
simţire, pe de alta o sesizare a adâncului care nu se sfârşeşte în om, ci 
trece şi dincolo de el, în infinit. Prin inimă omul se leagă, nu prin 
cunoaştere teoretică, ci real, atât simţitor, cât şi reflexiv, de Dumne¬ 
zeu, aşa cum se leagă prin simţirile trupeşti de lumea din afară sau 
trăieşte prin simţire stările trupului său... Prin inimă omul simte şi 
indefinitul semenului cu iubire sau cu duşmănie, aflându-se şi în 
aceasta că indefinitul omenesc simţit şi simţitor e persoană”. 848 

III.3. O antropologie comunitară 

Antropologia Vechiului Testament este, fără îndoială, una co¬ 
munitară. Adam vine la existenţă ca persoană înclinată spre iubire şi 
comuniune. în primul rând, el răspunde chemării Ziditorului său, 
care îl aşează pe treapta ce mai înaltă a zidirii, dându-i inteligenţa să 
numească toate fiarele pământului şi păsările cerului. Plin de dumnezeire, 


847 Mauriee Cocagnac, op. cit., p. 218. 

848 Pr. prof. Dumitru Stăniloae, Filoccilia sau culegere din scrierile Sfinţilor Părinţi care 
arată cum se poate omul curăţa, lumina şi desăvârşi , voi. XI. nota. 254. Ed. Episcopiei 
Romanului şi Huşilor, 1990, p. 202, apud Din învăţătura Sfinţilor Părinţi - Antologie de 
texte patristice pe teme de dogmatică şi spiritualitate ortodoxă, alcătuită de Pr. Prof. Dr. 
Constantin Coman şi Ion Vlăducă, Ed. Bizantină, Bucureşti, s.a., p. 160. 

omului îi este dat să descopere această stare, prin căutare şi cercetare 
în sine. 849 Femeia îşi face apariţia în această creaţie, desprinzându-se 
din constituţia bărbatului. Acest aspect este analizat în detaliu de 
Sfinţii Părinţi. în sensul acesta, Sfântul loan Gură de Aur vorbeşte 
despre faptul că „ ceea ce a adus asupra lui Adam nu a fost nici nu¬ 
mai somn adânc, nici somn obişnuit. Dar pentru ca înţeleptul şi meş¬ 
terul Creator al firii noastre avea să-i scoată lui Adam una din coas¬ 
te, de aceea, ca să-l facă pe Adam să nu simtă durerea, ca nu cumva, 
aducăndu-şi aminte de fiinţa aceea care i-a produs durere, să se uite 
cu duşmănie la cea plăsmuită din coasta lui şi să o urască, Dumne¬ 
zeu a adus peste Adam atâta somn, un somn adânc, poruncind să fie 
cuprins de un fel de amorţire, ca să nu simtă deloc ceea ce se întâm¬ 
plă cu el. Şi astfel Dumnezeu, ca un meşter prealuminat, a luat ce a 
hotărât să ia, a completat lipsa şi din ce a luat a făcut femeia, potri¬ 
vit propriei Sale iubiri de oameni ”. 850 

Odată cu apariţia femeii, omul dobândeşte, nu numai ajutor pe 
măsură, (căci „oricât de mare ajutor ne-ar da animalele, ajutorul dat 
de femeie lui Adam este altul şi cu mult mai marc” 851 ), ci şi un parte¬ 
ner permanent de dialog, „o persoană de aceeaşi fiinţă cu el, care să-i 
poată aduce multă mângâiere”. 852 

Numirea femeii de către Adam se deosebeşte de numirea ani¬ 
malelor, pentru că aceasta se regăseşte în integritatea sa fiinţială, ea 
este „os din oasele lui ”, de aceea această numire se completează în 
final prin proorocirea aşezământului căsătoriei . 853 Aceasta îi face pe 
Sfinţii Părinţi să afirme „că Adam a fost învrednicit şi cu harul profeţiei 
în afară de înţelepciunea aceea nespusă dată lui de Dumnezeu, de 


849 Cf. Facere 2, 18,21-25. 

850 Sf. Ioan Gură Dc Aur, op. cit., p. 159; vezi PSB 21, p. 166 şi unu.; PG 53, col. 
119 şi unu. 

851 Ibidem, p. 158. 

852 Ibidem, p. 161; în PSB 21, p. 171; PG, col. 122. 

853 „Iată acum: adică cea care a venit la mine după animale nu este asemenea lor; că ele 
din pământ s-au ivit, dar ea este os din oasele mele şi came din carnea mea. Adam a zis 
aceasta, fie în chip proorocesc, fie după vedenia avută în somn. Şi precum în acea zi toate 
animalele şi-au primit nume de la Adam după felul lor, tot aşa şi osul făcut femeie l-a 
numit nu cu numele ei deosebit, Eva, ci cu numele de femeie, numirea întregului fel” 
(Sfântul Efi'em Şirul, Tălcuire la Cartea Facerii 2, în The works of Our Father among the 
Saints, Ephraim the Syrian, voi. 6, Moscova Theological Academy, Sergiev Posard, p. 
315, apud. Ieromonah Serafim Rose, op. cit., 2001, p. 123). 

care a dat dovadă când a pus nume atâtor neamuri de animale necuvân¬ 
tătoare!”. Aceasta ne face să credem că, deşi trăieşte această realitate 
sub mantia somnului dumnezeiesc, Adam „rosteşte aceste cuvinte 
printr-un har profetic, fiind inspirat de învăţătura Sfântului Duh. Fără 
să ştie ceva din cele întâmplate, Adam spune când i-a fost adusă femeia: 
«Iată acum os din oasele mele şi trup din trupul meu»... Acum, spune 
el, femeia s-a făcut din bărbat; dar mai târziu nu va mai fi aşa, ci din 
femeie bărbatul; dar mai bine spus, nu din femeie, ci împreună-liicrarea 
amândurora. Aşa precum spune şi Pavel: «Că nu bărbatul este din 
femeie, ci femeia din bărbat; pentru că n-a fost făcut bărbatul pentru 
femeie, ci femeia pentru bărbat» (1 Cor. 11, 8-9)”. 854 Sfântul loan 
Hristostom subliniază astfel că prin această proorocie Adam preves¬ 
teşte ieşirea din Rai, concupiscenţa, formarea familiei şi integrarea 
omului într-o comunitate socială. 

în Vechiul Testament tema Căsătoriei, ca taină instituită de 
Dumnezeu în Rai şi pusă în gura lui Adam prin proorocie, se regăseşte 
şi se formulează comunitar în familie. Omul are nevoie de familie şi 
societate pentru a-şi împlini adevărata natură de a fi după chipul 
Creatorului său. 855 Prima formă de manifestare socială şi teritorială a 
omului vechi testamentar este tribul (sebet/matteh). Aşadar, o primă 
formă de identificare socială pornea negreşit de la trib, la clan (mispaha), 
familie (bet-ab) şi se oprea la persoana propriu-zisă: „Atunci, sculându-se 
Iosua a doua zi dis-de-dimineaţă, a poruncit lui Israel să se apropie 
pe seminţii; şi a fost arătată seminţia lui luda. După aceea a poruncit 
să se apropie seminţia lui Iuda pe familii şi a fost arătată familia lui 
Zerah. Şi a poruncit să se apropie familia lui Zerah pe case şi a fost 
dată în vileag casa lui Zabdi. Şi a poiuncit să se apropie casa lui Zabdi 
om cu om şi a fost arătat Achan, fiul lui Cârmi, fiul lui Zabdi, fiul lui 
Zerah, din seminţia lui luda” (Iosua 7, 16-18). După cum se poate 
observa, identitatea unei familii în societatea iudaică se centrează pe 
autoritatea conducătorului/capului acesteia. Bărbatul este „părintele/ 
tatăl casei”, 856 lucru subliniat cu precădere de Sfântul Apostol Pavel 


854 Sf. Ioan Gură de Aur, op. cit., p. 162-163; în PSB, p. 172; PG 53, col. 123. 

855 The Interpreter’s Dictionary of the Bihle. An illustrate Encyclopedia in faur 
volumes, New York, Ambigdon Press Nashville, p. 250. 

856 The Ancor Bible Dictionary, Volume 2 D-G, Editor in cheif: David Noel Freedman, 
Asociate editors: Gary A, Herion, David F. Graf, John David Pleins, Managing 
editor: Astrid B. Beck, ABD Dubleday. New York, p. 761-762. 


270 




prin sintagma „cap femeii”. Prin urmare, în societatea iudaică a Ve¬ 
chiului Testament structura extinsă a familiei arăta în felul următor: 
„capul casei”, soţia (sau soţiile), fii împreună cu soţiile lor, nepoţii cu 
soţiile lor, precum şi fii sau fiicele necăsătorite din generaţiile urmă¬ 
toare, dimpreună cu toţi apropiaţii, chiar dacă nu erau rude de sân¬ 
ge. 857 Trebuie menţionat că în societatea iudaică bărbatul şi femeia se 
identifică prin termenii is şi issa. Sintagma de „cap al femeii”, pe 
care o invocam mai sus, se regăseşte în termenii de ba ’al - „stăpân” 
şi adon -„domnul” soţiei. Până la căsătorie, femeia era supusă tatălui 
ei, iar după căsătorie bărbatului ei, pentru amândoi fiind un bun de 
mare preţ. 858 Raportul dintre soţi a fost adâncit în timp de legislaţia 
iudaică prin îngrădirea drepturilor soţiei, ca de exemplu posibilitatea 
de a divorţa. Cu toate acestea, Vechiul Testament a fost marcat de 
figurile proeminente ale unor femei de marcă cum au fost: Debora, 
Atalia, Hulda, Estera sau Rut. 

în scrierile Noului Testament poziţia comunitară a omului 

este transpusă într-o altă dimensiune. Familia dobândeşte o nouă logică 
existenţială în realitatea antropologică, fiind rânduită indisolubil spre 
proslăvirea lui Dumnezeu, ferirea de desfrânare, ajutor reciproc şi 
naştere de prunci. în lumina Evangheliei Mântuitorului Hristos, fami¬ 
lia devine celula vie a societăţii, asemănându-se constitutiv cu Sfânta 
Biserică. în acest sens, capitolul al V-lea din Epistola către Efeseni a 
Sfântul Apostol Pavel constituie un exemplu cât se poate de conclu¬ 
dent: „Femeile să se supună bărbaţilor lor ca Domnului, pentru că 
bărbatul este cap femeii, precum şi Hristos este cap Bisericii, trupul 
Său, al cărui Mântuitor şi este” (Ef. 5, 22-23). Analizând această 
perspectivă la o scară mai largă, putem afirma că, după lărgirea ariei 
de manifestare a creştinismului, care părăseşte graniţele Ierusalimului şi 
Palestinei prin predica Sfinţilor Apostoli, ethosul social al familiei 
creştine suferă serioase modificări axiologice. 859 Sub înrâurirea învă¬ 
ţăturii Sfântului Apostol Pavel, familia creştină (gr.: patria) se fun¬ 
damentează pe tiparul caselor sau gospodăriilor ( oikoi; oikiai), care 


857 Ibidem. 

858 Dicţionar Biblic, Redactor principal: J.D. Douglas, M.A., B.D., S.T. M., Ph. D. 
Redactor general, Christianity Roday, Societatea Misionară Română, Ed. Cartea 
Creştină, Oradea, 2008, p. 440. 

859 Pr. lect. univ. dr. Picu Ocoleanu. lisus Hristos Mijlocitorul. Sensul diaconul al 
eticii sociale ortodoxe, Ed. Christiana, Bucureşti, 2008, p. 74. 

stăteau la baza societăţii păgâne antice. în acest context apare şi se 
dezvoltă „biserica din casă” - „kat oikon ekklesia”, expresie care vizea¬ 
ză pe de o parte organizarea primară a cultului liturgic (frângerea pâinii 
se săvârşea în case) 860 şi pe de altă parte structura eclezială a familiei 
creştine: „Dacă soţia şi copiii erau consideraţi în societatea greco-romană 
simple bunuri ale stăpânului gospodăriei, în creştinism situaţia se schimbă 
radical. Din punct de vedere creştin, nu copiii trebuie să lucreze pentru 
părinţi, ci dimpotrivă, părinţii trebuie să lucreze pentru copii. Copilul nu 
mai este un mijloc. Chiar prin faptul că este chemat să participe la socie¬ 
tatea lui Dumnezeu, să devină un fiu al lui Dumnezeu, el devine unul 
dintre scopurile principale ale căsătoriei. Apostolul neamurilor nu face 
altceva decât să urmeze astfel strict Mântuitorului, „care sfinţeşte căsătoria 
prin participarea Sa la nunta din Cana Galileii”. 861 

III.4. Concluzii 

Firul existenţei noastre pământeşti stă prins de la naştere în 
mosorul eternităţii, urmând a se derula înapoi la vremea rânduită. în 
lucrarea Sa binecuvântată, Dumnezeu îl plăsmuieşte pe om cu propri¬ 
ile Sale mâini, în mod nemijlocit, născându-1 permanent pentru Sine: 
,JVe-ai făcut pentru tine Doamne - spune Fericitul Augustin - şi 
neliniştit este sufletul nostru până ce nu se va odihni întru Tine”. îl 
tratează din doctoria nemuririi, pentru ca prin moarte să poată ajunge 
înapoi la locul de unde a plecat. învelit într-o constituţie dihotomică, 
trup şi suflet, lutul suferă numeroase transformări, devenind în cele 
din urmă străveziu în mâna Veşnicului Olar. în toată această vâltoare, 
de la zămislire şi până la mormânt, omul poartă în sine chipul Zidito¬ 
rului şi are posibilitatea să ajungă la asemănarea cea dintâi. 

în acest sens, antropologia Vechiului Testament se deschide ca 
o rampă de lansare pentru o înţelegere concisă şi clară a înfierii noastre 
în Tatăl, prin Jertfa Mântuitorului FIristos. Lexicologia iudaică ne oferă 
indicii importante în demersul nostru de a „fora” în adâncul anatomi¬ 
ei spirituale a omului. Prin s e ca într-un puzzle, sufletul şi trupul, inima şi 
rărunchii, propulsează antropologia creştină într-o sferă a concretului 
în care fiecare cuvânt are un înţeles logic, care se poate demonstra prin 


860 Dicţionar Biblic, p. 441. 

861 Pr. lect. univ. dr. Picu Ocoleanu. Iisus Hristos Mijlocitorul..., p. 75. 

exemplificări concrete. Din amănuntul acestei analize spirituale a 
constituţiei umane, se poate trece cu uşurinţă la disecarea comunitară 
a exprimării noastre ca şi copii ai Părintelui Ceresc. Astfel, legătura 
binecuvântată dintre bărbat şi femeie îşi găseşte finalitatea, logica şi 
modelul în Sfânta Biserică: „Pentru că bărbatul este cap femeii, 
precum şi Hristos este cap Bisericii, trupul Său, al cărei Mântuitor şi 
este” (Efeseni 5, 23). în concluzie, putem afirma cu uşurinţă că an¬ 
tropologia Vechiului Testament se deschide şi se completează în 
Persoana Mântuitorului Hristos şi în Sfânta Sa Biserică. 

IV. TREPTELE LIBERTĂŢII UMANE ÎN 
TEOLOGIA FUNDAMENTALĂ 


Liberul arbitru defineşte în sine conceptul firesc al libertăţii ca 
dat ontologic. Este totodată elementul prin care omul se evidenţiază 
în contextul lumii create, ridicându-se cu mult deasupra realităţilor 
zoomorfe, incapabile să acţioneze în virtutea unei determinări conştiente. 
Pe de altă parte, ţinând seama de originea sa primordială, putem socoti 
liberul arbitru ca fundament viu şi lucrător al libertăţii psihice şi natu¬ 
rale, care se adaugă firii omeneşti. în existenţa primordială, libertatea 
omului paradisiac era permanent alimentată de bunătatea lui Dumnezeu. 
Această realitate este confirmată de Toma de Aquino, care leagă exis¬ 
tenţa tuturor fiinţelor create de voinţa şi de bunătatea lui Dumnezeu. 
Amprenta Sa se găseşte prin urmare peste tot „lucrul mâinilor Sale”, 
aceasta materializându-se în permanenta înclinaţie spre bine. Această 
tendinţă a fost proporţionată după natura fiecăruia, „cele ce nu au con¬ 
ştiinţă tinzând spre bine, în virtutea propriei lor naturi; neîmplinind 
aceasta decât în măsura în care propria lor natură le permite aceasta. Pe 
de altă parte, fiinţele cu conştiinţă sensibilă, împărtăşesc darul lui 
Dumnezeu în lumina propriei lor conştiinţe. Alţii, în cele din urmă, 
împărtăşesc bunătatea lui Dumnezeu fără vreo limită, fiindcă, înzestraţi 
fiind cu raţiune, văd singuri scopul în sine al binelui cosmic”. 862 

Sfântul loan Gură de Aur aşează libertatea laolaltă cu celelalte 
daruri de care s-au împărtăşit primii oameni la creaţie. „Atâtea şi atâtea 
binefaceri a făcut Dumnezeu omului pe care l-a creat! Mai întâi l-a adus 
de la nefiinţă la fiinţă; apoi l-a învrednicit de i-a făcut trup din ţărână; 
apoi a poruncit să se facă raiul şi a rânduit ca omul să locuiască acolo; 
dar după aceasta, ca un tată iubitor, îi dă omului, ca să nu alunece, ca 
unui copil tânăr care se bucură de toate libertăţile şi înlesnirile, o mică şi 
neînsemnată grijă; îi porunceşte Stăpânul Dumnezeu lui Adam să lucre¬ 
ze şi să păzească raiul, ca împreună cu desfătarea mare pe care o avea, 
împreună cu multa libertate şi tihnă, să aibă şi aceste două mici griji, ca 
să-l împiedice să meargă mai departe. Acestea sunt deocamdată binefacerile 


862 J. Baucher, Liberte physique ou naturelle: libere arbitre, en „Dictionaire de 
Theologie Chatolique”, Tome neuvieme, Librărie Letouzey, Paris, 1926, p. 664. 

date de Dumnezeu omului ce fusese creat; cele mai pe urmă, ne arată 
iarăşi covârşitoarea Lui iubire de oameni şi pogorământul arătat omului, 
datorită tot bunătăţii lui Dumnezeu”. 863 

în calitatea sa de fiinţă raţională, plăsmuită „după chipul” Pă¬ 
rintelui ceresc, omul se simte cu adevărat liber numai în proximitatea 
dumnezeirii. Numai în lumina harului Preasfintei Treimi el descope¬ 
ră şi înţelege care este adevăratul ţel al faptelor sale. Viaţa omului 
liber este aşadar una duhovnicească, reiterată sub incidenţa binelui 
primordial, restaurat în suflet prin jertfa Mântuitorului Hristos. Aşa 
se face că libertatea nu trebuie înţeleasă „după întâmplare”, ci „după 
viaţă şi deprinderi”. în acest sens, Sfântul Antonie cel Mare învaţă că 
„nu se cade să numeşti liberi pe boierii care sunt răi şi desfrânaţi, 
căci aceştia sunt robi ai patimilor trupeşti. Liber şi fericit este numai 
sufletul fără prihană şi izbăvit de patimi”. 864 

La rândul său, Sfântul loan Damaschinul detaliază problematica 
liberului arbitru, pornind de la înţelesul extern al conceptului, definit 
ca „cele ce stau în puterea noastră”. Problematizarea Sfântului Părinte 
lămureşte dimensiunea duhovnicească a acestei realităţi ontologice, 
întrucât întrebarea se pune „ dacă este ceva în puterea noastră ”? în al 
doilea rând, sfântul arată „care sunt cele în puterea noastră şi asupra 
cărora avem stăpânire ”, şi nu în cele din urmă, care este „cauza pen¬ 
tru care Dumnezeu creându-ne, ne-a făcut liberi”. 865 


863 Sfântul loan Gură de Aur, Omilii la Facere, Omilia XIV, 3, în PSB 21, traducere, 
introducere, indici şi note de Pr. Dumitru Fecioru, Ed. IBMBOR, Bucureşti, 1987, p. 
159; vezi şi PG 53, col. 714. 

864 Vezi: Filocalia sau culegere din scierile Sfinţilor Părinţi care arată cum se poate 
omul curăţi, lumina şi desăvârşi, voi. I, Ed. Harisma, Bucureşti, 1993, p. 20. 

865 Lămurirea acestor trei puncte se face printr-o argumentaţie susţinută de exemple 
şi raţiuni practice. „Nu este cu cale să atribuim lui Dumnezeu acţiuni ruşinoase 
uneori şi nedrepte; nici necesităţi, căci ele nu sunt întotdeauna la fel; căci ei spun că 
cele ale soartei fac parte din cele necesare şi nu din cele posibile; nici naturii, căci 
operele naturii sunt vieţuitoarele şi vegetalele; nici norocului, căci acţiunile oameni¬ 
lor nu sunt rare şi neaşteptate; nici întâmplării, căci ei susţin că cele produse de 
întâmplare aparţin celor neînsufleţite sau iraţionale. Rămâne deci ca însuşi omul, 
care acţionează şi lucrează, să fie principiul faptelor sale şi să aibă liberul arbitru. 
Mai mult. Dacă omul cu niciun chip nu este principiul acţiunii sale, este zadarnic să 
aibă facultatea de a delibera. Căci la ce îi va folosi deliberarea, dacă nu este deloc 
stăpânul acţiunii sale? Orice deliberare se face în vederea acţiunii. In puterea noastră 
sunt acelea pe care suntem liberi să le facem şi nu le facem, adică toate acelea pe 
care le facem voluntar. Căci nu s-ar zice că acţionăm voluntar, dacă fapta nu ar fi în 

Sfântul Părinte duce mai departe argumentaţia sa, amintind că, 
înainte de crearea omului, Dumnezeu a aşezat liberul arbitru în con¬ 
stituţia fiinţelor spirituale. Finalitatea incidenţei sale asupra voinţei 
acestora a avut o dimensiune bivalentă. Astfel, prin folosirea greşită 
a libertăţii, mândrie şi neascultare, diavolul a ajuns să sălăşluiască în 
întuneric, depărtându-se de slava dumnezeiască. Pe de altă parte, întărit 
prin ascultare şi supunere faţă de Creator, liberul arbitru al îngerilor 
buni a atras după sine permanentizarea stării de bine, amplificate de 
proximitatea dumnezeirii. „în virtutea liberului arbitru, spune Sfântul 
Ioan Damaschinul, el (Lucifer) şi cu puterile care au apostaziat îm¬ 
preună cu el, adică demonii, a ajuns descoperitorul răutăţii, în timp 
ce celelalte cete ale îngerilor au persistat în bine ”. 866 

Izgonirea din Rai, consecinţă a păcatului neascultării, nu a atras 
după sine închiderea definitivă a posibilităţilor de reactivare a comu¬ 
niunii cu Dumnezeu. Şi cu toate că testul de încercare a virtuţii 867 
fusese în mod iniţial picat de protopărinţii Adam şi Eva, întruparea 
Fiului lui Dumnezeu a deschis perspective şi posibilităţi noi de reac¬ 
tivare duhovnicească. Având această alternativă, omul înduhovnicit 
îşi construieşte propria existenţă ca „tensiune creatoare” în încercarea 


puterea noastră. Şi, într-un cuvânt, sunt în puterea noastră acelea cărora le unnează 
blamul sau lauda, şi peste care este îndemn şi lege. în sens propriu sunt în puterea 
noastră toate cele sufleteşti şi asupra cărora deliberăm... Cele iraţionale nu au liberul 
arbitru, căci ele sunt conduse de natură mai mult decât o conduc. Pentru acest motiv 
nici nu se opun dorinţei naturale, ci, îndată ce doresc ceva, se mişcă spre faptă. Omul 
însă, fiind raţional, conduce mai mult firea decât este condus de ea. Pentru aceea 
când doreşte, dacă ar voi, are puterea să-şi înfrâneze dorinţa sau să-i urmeze. Din 
pricina acestor consideraţii, cele iraţionale nu sunt nici lăudate, nici blamate; omul, 
însă, este lăudat şi blamat” (vezi: Sfântul Ioan Damaschin, Dogmatica, Ed. IBM- 
BOR, Bucureşti, 1993, p. 102-104). 

866 Ibidem, p. 104-105. 

867 în acest context, Sfântul Ioan Damaschin face trimitere la „pomul cunoştiinţei 
binelui şi răului” ca posibilitate de consolidare a virtuţii. „Pomul cunoştinţei a fost o 
încercare, o ispitire şi o exercitare a ascultării şi neascultării omului. Pentru aceea 
pomul cunoştiinţei a fost numit pomul cunoştiinţei binelui şi răului, şi a fost numit 
astfel pentru a da celor ce se împărtăşesc de el puterea de a cunoaşte propria lor fire. 
Acesta este un lucru bun pentru cei desăvârşiţi; dar pentru cei mai puţin desăvârşiţi, 
şi pentru cei ce sunt mai lacomi în poftă era un lucru rău... Pomul vieţii era un pom 
care avea energie dătătoare de viaţă, sau din care puteau să mănânce numai cei ce 
erau vrednici de viaţă şi nesupuşi morţii” (Idem, Expunerea exactă a credinţei orto¬ 
doxe, apud Nikos A. Matsukas, op. cit., p. 154. nota 186. 

de descoperire a propriului adevăr, care se face viaţă într-însul. „De 
acum nu vă mai zic slugi, că sluga nu ştie ce face stăpânul său, ci v-am 
numit pe voi prieteni, pentru că toate câte am auzit de la Tatăl Meu 
vi le-am făcut cunoscute”, ne învaţă Mântuitorul Hristos. 868 Aceasta 
demonstrează că „tocmai când libertatea noastră şi, ca urmare, libera 
noastră «lucrare omenească » se aşează înlăuntrul «lucrării lui Dumne¬ 
zeu», ele devin adevărata libertate, aceasta este libertatea ce ne face cu 
adevărat liberi”. 869 Sub incidenţa binecuvântată a harului dumnezeiesc, 
Dumnezeu „exercită o presiune tainică asupra oricărui suflet omenesc, 
fără să-l constrângă vreodată. Ca răspuns, credinţa nu este o supunere 
oarbă, nici simplă adeziune, ci fidelitate conştientă şi totală faţă de la 
persoană la Persoană... în faţa lui Dumnezeu voinţa umană proclamă 
«facă-Se voia Ta». Dar noi putem spune DA pentru că putem spune şi 
deopotrivă şi «să nu se facă voia Ta»: tocmai pentru că putem spune şi 
nu, pentru că este liber, da-u\ nostru are o reală importanţă”. 870 

începutul acestor trăiri se face negreşit odată cu primirea Tainei 
Sfântului Botez. Acesta este în fapt începtul vieţii ascetice. Prin „baia 
naşterii celei de a doua şi prin înnoirea Duhului”, 871 „chipul (svkcov) 
dumnezeiesc este restaurat în suflet”, cu toate că patimile (7ta0r|) 
rămân în acelaşi timp prezente ca principii ale păcatului şi predispoziţii 
spre rău. 872 Din acest punct, libertatea creştinului îşi începe ascendenţa 
duhovnicească. întărită şi reconfirmată în acest nou început prin Taina 
Sfântului Botez, libertatea „poate să anime din nou flacăra iubirii sau focul 
gheenei, el poate să-şi convertească da -ul în i nf inite uniri, dar poate de 
asemenea, foarte bine, prin nu -ul său, să fie în separări infernale”. 873 

înţelegem aşadar că omul are libertatea de a face binele sau 
răul. Pornind de aici, trebuie ştiut că bunătăţile lui Dumnezeu sunt 
nenumărate pentru cei ce iubesc binele şi osânda pe măsura celui ce 
iubeşte răul. Taina Sfântului Botez este momentul aşadar în care 


868 In. 15, 15. 

869 Cf. In. 8, 32: „Şi veţi cunoaşte adevărul, iar adevărul vă va face liberi”. 

870 Paul Evdochimov, Cunoaşterea lui Dumnezeu în tradiţia răsăriteană. învăţătură 
patristică, liturgică şi iconografică, traducere, prefaţă şi note de pr. Vasile Răducă, 
Ed. Humaritas, Bucureşti, 2013, p. 36. 

871 Tit 3, 5. 

872 Jean Danielou, Platonisme et Theologie Mystique, Essai sur pe doctrine spiritu- 
elle de Saint Grigorie de Nyssa, Edition Montaigne, Paris, 1994, p. 90. 

873 Paul Evdochimov, Cunoaşterea lui Dumnezeu în tradiţia răsăriteană..., p. 38. 

totul începe de la zero. Primind această baie duhovnicească, sufletul 
nostru este reaşezat în starea primordială, căci „înainte de a veni pe 
lume, nu avea păcat”. Păcatul vine aşadar din falsa libertate de alege¬ 
re, întrucât păcătuim „prin voinţa noastră liberă”. „Să nu ascultaţi pe 
vreunul care interpretează fals cuvintele: «Dacă ceea ce nu voiesc, 
aceea fac» 874 , învaţă Sfântul Chirii al Ierusalimului pe catehumeni, ci 
aminteşte-ţi de Cel ce spune: «Dacă veţi vrea şi Mă veţi asculta, veţi 
mânca bunătăţile pământului; dar dacă nu veţi vrea, nici nu Mă veţi 
asculta, sabia vă va mânca», 875 şi celelalte... Sufletul este liber. Diavolul 
poate să-l ispitească, dar nu are putere să-l forţeze contra voinţei. Iţi 
sugerează gând de desfrânare: dacă vrei, primeşti sugestia; dacă n-o vrei, 
n-o primeşti. Dacă însă ai face desfrânare cu de-a sila, pentru care prici¬ 
nă a făcut Dumnezeu gheena? Dacă facem fapte drepte prin fire, şi nu 
prin voinţă, de ce a pregătit Dumnezeu cununile ce nu se pot povesti? 
Blândă este oaia, dar niciodată n-a fost încununată din pricina blândeţii 
ei, pentru că blândeţea n-o are prin voinţă, ci prin fire”. 876 

IV.l. Ontologia libertăţii în teologia efremiană 

în teologia siriană conceptul de „libertate” se exemplifică în 
primul rând antropologic. Aşa se face că Sfântului Efrem socoteşte 
libertatea ca dat ontologic, întipărit în existenţa noastră, contribuind 
la definirea „chipului” pe care Dumnezeu l-a plăsmuit în om la crea¬ 
ţie. întru aceasta omul este preamărit şi ridicat deasupra celorlalte 
făpturi. Prin urmare, alături de „stăpânire” ( suţânâ ), duh ( re’yână ) şi 
cuvânt ( meltă ), conceptul de libertate contribuie esenţial la definirea 
omului ca făptură zidită „după chipul” Său, cu potenţa de a ajunge 
prin osteneală la „asemănarea” promisă în Rai. 877 

Libertatea este prin urmare în concepţia Sfântului Efrem Şirul 
fundamentul şi justificarea ultimă a numirii capacităţii omului de a fi 
numit „un dumnezeu în mic”. Iată ce spune în acest sens: „Căci atunci 
când Dumnezeu l-a zidit pe Adam/ El a zidit un «dumnezeu zidit/ De 


874 Rm. 7, 16. 

875 Is. 1, 19-20. 

876 Sfântul Chirii al Ierusalimului, Cateheze, traducere din limba greacă şi note de pr. 
prof. Dumitru Fecioru, Ed. IBMBOR, Bucureşti, 2003, Cateheza IV, 19,21, p. 59-60. 

877 P. Tanoos Bou Mansour, Le pensee symbolique de Saint Ephrem le Syrien, Biblioteque 
de L’Universite de Saint-Esprit, Kaslik-Liban, 1988, p. 408. 

vreme ce i-a dăruit libertate/ Spre a se comporta după a sa proprie 
voie»”. 878 In această demnitate, omul poate alege singur pe ce cale să 
meargă. In acest context, Sfântul Părinte explică totodată şi varianta nefastă 
a liberului arbitru, care împinge omul spre degradare 879 prin păcat şi chiar 
spre moarte. 880 „Inima, spune Sfântul Effem, poate alege lumina, cât şi 
întunericul. 881 Aceasta apare ca revers la alternativa pozitivă, mai ales ca 
valoare a sa şi de asemenea ca şi chip al lui Dumnezeu. Insă o libertate 
degradată şi deposedată de cele ale sale mai poate fi după chipul lui 
Dumnezeu, dacă înţelegem prin chip, aici cel puţin, o putere a toate inde¬ 
pendentă şi a toate stăpânitoare? Altfel spus, dacă libertatea este ceea ce 
presupune chipul lui Dumnezeu, pierderea ei presupune pierderea acestui 
chip?”. 882 Fără libertate, omul nu mai poate accede spre desăvârşire. El 
poate alege, însă nu mai este în stare să stea drept. Se lasă copleşit de 
patimi, fiind robit în cele din urmă de acestea şi câştigat de diavol. 

Asemenea tuturor părinţilor orientali, Sfântul Effem vorbeşte 
în nenumărate rânduri despre eliberarea omului din robia păcatului şi 
a morţii. Mai mult, el explică restaurarea omului printr-o specificitate 
cu totul aparte. El defineşte actul mântuirii ca pe „îmbrăcare” a omu¬ 
lui „în veşmântul de slavă” pe care Adam îl purtase odinioară în Rai. 
„Haina de slavă reprezintă aşadar noua posibilitate de restaurare şi 
mântuire, generată în actul întrupării. întregul parcurs duhovnicesc de la 
„robia păcatului şi a morţii”, la dimensiunea baptismală a libertăţii redo¬ 
bândite, se regăseşte rezumat în şase strofe într-unul din imnele sale, inti¬ 
tulat sugestiv „Despre cădere”. Redăm mai jos integral textul: 883 

1. Cine a privit înapoi să vadă pe Adam şi Eva,/ şi pe vicleanul 
şarpe, care a înşelat inimile lor cu pace pe buze,/ întinzându-se şi 
înşelându-1 pe Adam cel cu minte de copil şi pe Eva cea nepricepută?/ 
Pomul înfloreşte, roadele sale strălucesc,/ căderea e mare, de vreme ce 
Dreptatea rămâne neclintită şi tare./ Binecuvântat fie Cel ce amestecă 
dreptatea Sa/ revărsarea milei Sale, părându-i rău de cei vinovaţi. 


878 HdF, 3,31-34. 

879 HdF 28, 7. 

880 C.Nis. 43, 14. 

881 HdF 20, 14-15. 

882 Tanoos Bou Mansour, Le pensee symbolique de Saint Ephrem le Syrien, p. 419. 

883 Ephrem the Syrian, Selected Poems, vocalized syriac text with English translati- 
on, introduction and nots by Sebastian P. Broek & George A. Kiaez, Birmingam 
Young University Press, Provo-Utah, 2006, p. 96-103. 

2. Cine ar fi în stare să privească spre acea preacinstită pereche, 
care a fost dezbrăcată (golită) pe neaşteptate?/ Cel Rău a stat acolo şi 
s-a bucurat, de vreme ce Dumnezeu cel Unul l-a văzut şi l-a privit 
(cum făcea aceasta)/ Care a început să plângă/ văzându-1 pe Adam 
cum calcă porunca,/ pe cel feciorelnic care îşi acoperă goliciunea cu 
frunze?/ Binecuvântat fie Cel ce are milă de el în frunzele sale/ şi 
trimite veşmântul de slavă spre a-i acoperi goliciunea. 

3. Cine a fost acolo să poată povesti despre acel Pom, care a 
făcut acestea celor ce căutau să meargă pe căi greşite?/ Este o ţintă 
nevăzută, ascunsă ochilor, care-i oboseşte pe cei ce caută spre ea./ 
Este deopotrivă pomul Cunoştinţei şi al ignoranţei:/ este izvorul cu¬ 
noaşterii, căci printr-însul persoana cunoaşte/ care este darul ce a fost 
pierdut şi pedeapsa care i-a luat locul./ Binecuvântat fie Rodul care a 
amestecat cunoaşterea/ Pomului vieţii între cei muritori. 

4. Şarpele a privit şi a văzut că porumbelul era flămând în paradis;/ 
Vrăjmaşul s-a transformat în porumbel./ Cel ce este întru totul blestemat 
s-a făcut ca ea (Eva), ca pe ea să o câştige;/ s-a îmbrăcat cu hainele ei, ca 
ea să se poarte a lui urâciune,/ i-a cântat un cântec melodios, să aprindă 
într-însa focul lacrimilor./ Binecuvântat este glasul Tatălui care S-a 
pogorât la cele de jos/ să liniştească şi să împrăştie al mamei noastre vaiet. 

5. Să nu lăsăm prăznuirea noastră spre a fi batjocorită de cel 
Rău, ca vorbirea de rău a prietenilor noştri;/ căci cei vechi au sărbă¬ 
torit - uciderea lui Nabot cu pietre:/ şi cel Viclean a râs de petrecerea 
lor./ Petrecăreţi, care în loc de pâine mănâncă came omenească; la 
vremea banchetului se adapă cu sânge./ întrucât au mâncat came 
omenească, ei se vor face hrană câinilor./ Căi El îşi aşază propriul 
Trup/ în gurile noastre nebune, ca noi să contenim cu judecata. 

6. Cel Milostiv a privit afară şi a văzut un suflet în groapă, şi s-a 
gândit cum să îl tragă afară./ Printr-o încuviinţare putea să-l mântuiască/ şi 
totuşi, şi-a păzit dragostea în dreptate pentm a Sa lucrare şi S-a îno- 
menit./ S-a făcut prunc ca să-l aducă pe Adam la (adevărata) cunoş¬ 
tinţă;/ A cântat omului din lira Sa cântece frumoase, povăţuindu-1 să 
se ridice./ Crucea Sa a fost aşezată la loc înalt,/ ca fiii Evei să se ridi¬ 
ce (şi să se alăture) făpturilor ce sunt în ceruri”. 

Pornind de aici, Sfântul Părinte reuşeşte cu uşurinţă să transpună 
conceptualitatea libertăţii umane din plan individual, în plan colectiv, 
fundamentând totodată o specificitate pentru teologia siriană de mai 
târziu. 884 Sirologul englez Sebastian Brock evidenţiază acest aspect, 
detaliindu-1 prin câteva exemple, demne de luat în seamnă în contextul 
analizei de faţă. „Acest mod de gândire, notează Brock, este prezent 
în scrierile Sfântului Effem, mai ales când vorbeşte de Adam. Adam 
la Sfântul Effem se poate referi fie la individul din cartea Facerii, fie 
la neamul omenesc în general, sau poate avea ambele sensuri în acelaşi 
timp. Adam este Fiecare. Referirea paulină la Hristos ca «Adam cel de 
pe urmă» 885 primeşte o semnificaţie aparte la Sfântul Effem: în mai 
multe locuri, el precizează că prin întruparea Cuvântul a îmbrăcat «tru¬ 
pul lui Adam» sau «trupul lui Adam cel muritor»; «trupul lui Adam e 
cel ce bimieşte în Hristos» (Crucifex 5, 11). Sau, iarăşi, Sfântul Efrem 
foloseşte termenul «Adam» pentru a lega efectul întrupării de timpul 
primordial, cât şi de cel eshatologic: «Binecuvântat e cel ce l-a îmbrăcat 
pe Adam,/ l-a înălţat şi l-a trecut/ pe (Lemn) în Paradis ». 886 Această 
tensiune creatoare dintre individual şi colectiv poate fi observată în felul 
în care Sfântul Effem înţelege relaţia dintre creştin şi Biserică”. 887 

Observăm aici dimensiunea comunitară a libertăţii în concepţia 
Sfântului Effem Şirul. în acest context, el vede moartea ca pe o „izbăvire 
milostivă de consecinţele înfricoşătoare ale neascultării” protopărinţilor. 


884 Amintim aici despre paralelismele dintre Adam cel Vechi - Adam cel Nou, Eva cea 
Veche - Eva cea Nouă. Atât Sfântul Părinte, cât şi cei de după dânsul, încearcă să expri¬ 
me prin aceste analogii şi antiteze concepţia paulină despre înnoirea şi răscumpărarea 
întregii zidiri în şi prin Mântuitorul Iisus Hristos.,Asemănarea şi contrastul dintre cei doi, 
Adam şi Hristos, notează IPS Părinte Mitropolit Irineu Popa, sunt evidente. Şi unul, şi 
celălalt stau la începutul creaţiei. Dacă păcatul lui Adam a adus urmaşilor săi moartea, 
biruinţa lui Hristos aduce tuturor îndreptarea şi viaţa veşnică. Prin Adam cel vechi omul 
era trup firesc cu suflet viu, pe când prin Hristos trupul este duhovnicesc şi cu duh dătător 
de viaţă. Deşi cel dintâi este firesc, din pământ, totuşi cel de al doilea Adam este cel 
duhovnicesc şi vine din cer”. In acelaşi context se încadrează şi se dezvoltă şi cea de a 
doua antiteză, Eva cea veche şi Eva cea nouă. Din această alăturare decoperim dimensiu¬ 
nea autentică a libertăţii umane, izvorâtă din ascultare şi ridicată de Dumnezeu la rang de 
mare cinste: vezi: Prof. univ. dr. Irineu Popa, Iisus Hristos este Acelaşi, ieri şi azi şi in 
veac, Ed. Mitropolia Olteniei, Craiova, 2010, p. 87-88. 

885 Cf. I Cor. 15, 45: 

886 Jej. 2, 4. 

887 Sebastian Brock, Ochiul luminos. O viziune spirituală la Sfântul Efi'em Şirul, trad. pr. 
Mircea Ielciu, studiu introductiv diac. Ioan I. Ică jr., Ed. Deisis, Sibiu, 1998, p. 55. 

Pornind de aici, el sesizează o „complementaritate detaliată între procesul 
căderii şi cel al restaurării: toate detaliile individuale ale căderii sunt răs¬ 
turnate, în aşa fel încât ni se prezintă o serie de tipuri antitetice, avându-i 
drept protagonişti pe Adam/Hristos şi Eva/Maria”. 888 Pornind de la aceas¬ 
tă antiteză, el reuşeşte să explice parcursul reversibil spre autenticul liber¬ 
tăţii primordiale. înşelăciunea de odinioară este, aşadar, vindecată prin 
ascultare, dorinţa de emancipare printr-o pseudo-libertate este depăşită 
prin smerenie şi deşertarea de sine. 

întregul proces de restituire a autenticului libertăţii umane începe 
prin răspunsul Preacuratei Născătoare de Dumnezeu, Eva cea nouă, care, 
primind vestea cea bună, răspunde „Fie mie după cuvântul tău!”. 889 Cuvin- 
tele Sfintei Fecioare sunt analizate de sirologi contemporani în contrapon¬ 
dere cu alte răspunsuri din Vechiul Testament. 890 Cuvintele ei „contraba¬ 
lansează” greşeala prostească a Evei la întrebarea şarpelui. Pentru Sfântul 
Efrem, afirmă Sebastian Brock, „acest contrast deja tradiţional între ascul¬ 
tarea Măriei şi neascultarea Evei a dat naştere imaginii lui Satan picurând 
otravă în urechea Evei - (aşa cum în piesa lui Shakespeare, Elamlet, Clau- 
diu face acelaşi lucru cu tatăl lui Hamlet în timp ce dormea), şi în acest 
contrast cu aceasta, de asemenea, o găsim pe Fecioara Maria descrisă ca 
zămislind tot prin intermediul urechii”. 891 

IV.2. Restaurarea libertăţii ontologice în chipul omului îndumnezeit 

Prin Maica Domnului dobândim şi noi perspectiva autentică a 
libertăţii. Din răspunsul ei („fie mie după cuvântul tău”) se alimen¬ 
tează neîncetat conştiinţele celor ce doresc să iese din robia patimilor 
şi din înşelăciunea vrăjmaşului diavol. Unii ca aceştia se luptă până 


888 Ibidem, p. 56. 

889 Lc. 1, 30. 

890 „Reacţia Măriei, notează teologul american Edward Brown, este întocmai opusă 
cu cea a Sarei - nu în sensul critic, ci cu înţelesul de acceptare bucuroasă. Ea se 
apropie aici de Ana, mama profetului Samuel, care a reacţionat la vestea că Dumne¬ 
zeu va ridica de la ea pedeapsa prin naşterea unui fiu, prin cuvintele «Să afle roaba 
ta trecere înaintea ochilor tăi!» (cf. I Sam. 1, 18). Maria, roaba Domnului (cf. Lc. 1, 
38), a aflat deja har înaintea Lui (cf. Lc. 1, 30)” (Raymond Edward Brown The Birth 
of the Messiah: A Commentary on the Infancy Narratives in the Gospels ofMatthew 
and Luke, Yale University Press, USA, 1999, p. 319). 

891 Sebastian Brock, Ochiul luminos..., p. 56. In acest context, sirologul englez face 
trimitere la strofa 7 a imnului 49 despre Biserică (Eccl.): ,Aşa cum prin micul pântece al 
urechii Evei/ a intrat şi a fost turnată moartea,/ tot astfel, dar printr-o ureche nouă, 
cea a Măriei,/ a intrat şi a fost turnată Viaţa”. 

în ultimul ceas al vieţii să dobândească nepreţuita tovărăşie a lui 
Dumnezeu, căci în ea se găseşte adevărata libertate. Deşi nu mai este 
singur, totuşi nu renunţă la luptă, descoperindu-şi cărarea spre desă¬ 
vârşire intr-un urcuş perpetuu şi anevoios, presărat de multe ori cu 
spinii ispitelor, lată modul cel mai succint în care am putea descrie 
caracterul „epectatic” al libertăţii creştine: petrecerea desăvârşită în 
iubirea lui Dumnezeu. Este starea de sfinţenie în care cel liberat de 
patimi caută neîncetat prietenia Domnului său, „însetează să-L pri¬ 
vească, tânjeşte după (clipa) în care va ajunge şi va vedea faţa Lui. Şi 
nici moartea, nici viaţa, nici lucrurile prezente, nici cele ce vor să 
vină, nici altă făptură nu vor fi în stare să-l despartă de dragostea 
Domnului său. El îi împlineşte vrerea, iar buzele sale slujesc neconte¬ 
nit numelui Său. El se mângâie în singurătate şi stă în chilia sa strâmtă 
şi se bucură de muncile nevoinţei ascetice. Este smerit faţă de cei buni 
şi faţă de cei răi. Se roagă neîncetat ca iubirea lui să nu se abată (de la 
el); îşi ascunde iubirea cât mai mult posibil şi nu iubeşte pe nimeni 
decât pe El. Se spune că femeia egipteancă l-a iubit pe Iosif, atunci 
când soţul ei a murit, a crezut în Dumnezeu, iar Iosif a vrut să se căsă¬ 
torească cu ea; ea nu a consimţit, pentru că, zicea ea: Mai înainte de a- 
L cunoaşte pe Domnul lui, l-am iubit pe el; însă acum că 11 cunosc pe 
Domnul lui, îl iubesc pe El şi nu pe slujitorul Lui”. 892 

In contextul teologiei ascetico-mistice din arealul sirian au existat 
numeroase încercări de reactivare a libertăţii creştine în dimensiunea ei 
autentică. Lucrarea neobosită a celor ce s-au nevoit pentru redobândi¬ 
rea acestui nepreţuit dar, împletind experienţa personală cu lucrarea 
Sfintelor Taine, este explicitat în numeroase mărturii scrise, grăitoare 
în viaţa Sfintei noastre Biserici. Din rândul celor care au trăit epectatic 
experienţa comuniunii cu Hristos, amintim pe Ioan Sabba de Dalyatha, 
ascet şi scriitor de limbă siriacă, vieţuitor în secolul Vili, exponent al 
tradiţiei nestoriene. 893 Fără a încorpora divagaţii de natură hristologică, 


892 Bar Hebreus, Cartea porumbelului, Capitolul III, „Despre sporirea iubirii de 
Dumnezeu”, în „Filocalia Siriacă. Iubirea de frumos şi înţelepciune - calea spre 
desăvârşire”, traducere, selecţie de texte, cuvânt introductiv, note şi comentarii de 
Remus Rus, Ed. Univers Enciclopedic Gold, Bucureşti, 2014, p. 83. 

893 Originar din Ardamut, în Beth Nuhadre, Ioan şi-a început viaţa monahală în Mănăsti¬ 
rea Yozadak, în munţii Cardu. Aici a rămas o vreme după care s-a retras în munţii 
Dalyatha unde a întemeiat o nouă mănăstire. Rodul întregii sale experienţe ascetico- 
mistice s-a concretizat într-o bogată colecţie de scrieri, fonnată din: 20 de Omilii, 51 de 
Scrisori şi mai multe „poveţe duhovniceşti”. După moarte, opera sa a fost catalogată în 

specifice nestorianismului, mistica monahului sirian se defineşte 
printr-o capacitate întru totul sintetizatoare. Coordonatele ei realizează 
o fericită legătură între teologia catafatică şi cea apofatică, între vederea 
chipului lui Dumnezeu întors către om şi transcendenţa Fiinţei Sale. 
Accentul cade în mod cert pe latura mistică a cunoaşterii lui Dumnezeu, 
ascunsă speculaţiilor raţionale, realizându-se totodată clara diferenţi¬ 
ere între Natura şi Slava dumnezeiască. El doreşte să arate astfel cum 
se realizează legătura dintre Dumnezeu şi om în actul creaţiei, după 
restaurarea libertăţii ontologice. „întrebuinţând, ca majoritatea teolo¬ 
gilor şi misticilor siro-orienlali, imaginea soarelui, spune profesorul 
Robert Beulay, el socoteşte Natura divină ca soarele însuşi, aceasta 
sugerând o continuitate ontologică între Fiinţa lui Dumnezeu şi lucrarea 
Sa. însă această lucrare fiind lumea însăşi, Slava lui Dumnezeu se 
găseşte înlăuntrul materiei, unde misticii o pot contempla. Arătăm de 
asemenea că această legătură a lui Dumnezeu cu lumea, realizată 
prin slava Sa, nu micşorează cu nimic dimensiunea insondabilă a 
Naturii divine, întrucât aceasta este prin sine nesfârşită şi inepuizabi¬ 
lă”. 894 în felul acesta, misticul vede în întreaga creaţie strălucirea 
Slavei dumnezeieşti. De aici se alimentează simbolistica lui loan de 
Dalyatha. încercând să explice stările de înaltă trăire duhovnicească, 
el foloseşte de cele mai multe ori imagini, precum: marea de lumină 
şi de foc din care izvorăşte căldura şi bucuria duhovnicească şi nu în 
cele din urmă, imaginea întunericul luminos, prin intermediul căreia 
sunt definite epectazele unirii cu Dumnezeu. 

în ceea ce priveşte dimensiunea antropologică a gândirii sale, 
loan de Dalyatha vorbeşte adesea despre calitatea omului de „chip al 
lui Dumnezeu” şi despre „asemănarea cu arhetipul divin”. „Tu eşti, o 
omule, chipul ( şalmă ) lui Dumnezeu. Crezi tu că acest chip primeşte 
asemănarea Arhetipului (dumyă dtapnkâ )? Fă să tacă în tine toate porniri¬ 
le şi lucrurile; aşază în inima ta jugul Domnului şi în duhul tău minunarea 


rândul scrierilor influenţate de sabelianism şi mesalianism, alături de cea a lui loan Singu¬ 
ratecul şi Iosif Hazzaya. Cât priveşte condamnarea scrierilor sale, trebuie ştiut că aceasta 
s-a făcut oficial intr-un sinod local reunit, între anii 786-787, sub patriarhul nestorian 
Timotei I - Vezi: Remus Rus, Dicţionar explicativ de literatură creştină din primul 
mileniu, Ed. Lidia, Bucureşti, 2003, p. 396; Antoine Guillaumont, Sources de la doctrine 
de Joseph Hazzăyă, dans l'Orient Syrien, voi. IR, 1,1958, p. 3-24. 

894 Robert Beulay, Le visage divine: connessance et innconessance de Dieu chez 
Peres Syriaques, en „Le visage de Diue dans pe patrimoine Oriental”, Patrimoine 
Syriaque, voi. I, Edition du CERO, Universite Atonite, Atelias-Liban, 2001, P- 15. 

dinaintea Slavei Sale celei nesfârşite, până ce acela (duhul) va străluci de 
slava Sa şi va fi prefăcut în Asemănare (wnestahlap lăh ladmută), şi până 
vei ajunge un dumnezeu în Dumnezeu, având şi asemănarea (dumyâ) 
Ziditorului tău în unirea pe care a câştigat-o. Când focul Domnului tău, pe 
care El însuşi l-a aprins întru tine, te va îmbrăţişa, vei înţelege vătămarea 
ce vine din deznădejde. Insă atunci când conştiinţa lui se va sălăşlui întru 
tine, atunci flăcările sale vor arde în tine, inima ta va fi incandescentă şi 
carnea întreagă ţi se va mistui de căldură. Căci el (focul) nu a plecat, ci a 
rămas în tăcere spre a te învăţa”. 895 

In teologia raportului dintre chip şi asemănare, monahul sirian in¬ 
clude totodată ideea parcursului duhovnicesc spre împreunarea cu Hristos 
în lumina harului dumnezeiesc. „Fericit cel care s-a împărtăşit din lumina 
frumuseţii Slavei Tale, o Fiinţă ascunsă în toate lucrurile, şi care s-a făcut 
fără mărginire după tainele Tale! Acolo se află «fărâma chipului» primind 
asemănarea (lui Dumnezeu) pe care nevoitorii au înţeles-o din cuvintele 
Domnului”. 896 înţelegem de aici că, în gândirea lui Ioan de Dalyatha, 
perspectiva omului duhovnicesc şi implicita reconfigurare a libertăţii sale 
se descoperă în „lumina frumuseţii” dumnezeieşti. In acest context, facem 
precizarea că direcţia abordată de părintele sirian în ceea ce priveşte legă¬ 
tura dintre „chip şi asemănare” este una de convergenţă, însumând în 
mare influenţele primite din mistica lui Evagrie Ponticul. 897 

IV.3. Concluzii 

Omul, în integralitatea entităţii sale, a dezvoltat dintotdeauna o 
permanentă căutare a libertăţii personale, departe de orice fel de 
mărginire sau limitare în spaţiul manifestărilor sale. Antrenat în 
exerciţiul propriei voinţe, de multe ori a rătăcit calea, fiind subjugat 
de inconştienţa unei false libertăţi de manifestare, fără finalitate şi 
fără vreun rezultat concret, fie el chiar şi în perspectiva cea mai 


895 Scrisoarea XXIX, 1-2, în Patrologia Orientalis (PO), T. 39, fas. 3, no. 180. 

896 Cf. Fc. 1, 26; în Omilia 10, 5. 

897 Asemenea lui Evagrie, Ioan de Dalyatha apropie foarte mult noţiunile de „chip” şi 
„asemănare”, nerealizând o distincţie propriu-zisă între ele. El arată astfel că „sufle¬ 
tul păcătos şi mintea care, nebăgând de seamă, a căzut din contemplarea Unităţii 
sfinte, are nevoie să dobândească, prin multă osteneală, chipul desăvârşit (şalmâ gmîrâ) al 
Preasfmtei Treimi, din care a căzut” (vezi: Robert Beulay, L ’enseigment spirituel de Jean de 
Dalyatha, mystique siro-oriental du Vlll-eme siecle , avant propos de Antoine Guillaumont, 
dând la Collection Theologie Historique, Beauchesne, Paris, 1990, p. 481 -482). 


285 



apropiată. Cu toate acestea, Dumnezeu nu a uitat niciodată de lucrul 
mâinilor Sale, oferindu-i celui căzut de odinioară şansa unei reaşezări 
în adevărata sa libertate şi demnitate. Prin întruparea, Jertfa, Moartea 
şi învierea Mântuitorului Hristos, omul măcinat de păcat este transpus 
într-o dimensiune transcedentală faţă de propria sa existenţă, oricât de 
curată şi lucrătoare ar fi fost aceasta. Această stare este una care se depă¬ 
şeşte permanent, nefiind experimentată de om „în niciuna dintre siste¬ 
mele sale intelectuale sau în niciuna dintre creaţiile artistice... întrucât... 
din niciuna nu se desprinde forţa care să-l pună în stare de înfricoşată 
seriozitate şi responsabilitate, din niciuna nu răsare pentru el adevărata 
cunoaştere de sine, ca experienţă. Cu toate creaţiile sale se comportă 
omul în spirit de joc”, spune pr. prof. Dumitru Stăniloae. 898 înţelegem de 
aici că numai în Hristos putem redobândi adevărata libertate, prin El este 
restaurată relaţia eu-Tu, „în care a intrat Dumnezeu cu noi prin faptul 
că S-a făcut unul dintre noi, arătându-ne, totuşi, că e Dumnezeu şi 
dându-ne toate darurile prieteniei Sale dumnezeieşti”. 899 

Restituirea deplină a acestei prietenii s-a făcut prin răspunsul pozitiv 
al Maicii Domnului, prin care s-a răscumpărat neascultarea Evei. In felul 
acesta, prin dumnezeiasca ei zămislire s-a făcut „începutul mântuirii noas- 
tte şi arătarea tainei cea din veac”. Părinţii sirieni au regăsit într-însa mode¬ 
lul adevăratei libertăţi şi demnităţi umane, cântându-o şi lăudându-o pentru 
curăţia şi sfinţenia vieţii ei. Din această stare, ea poate fi socotită drept 
culme a devenirii noaste în libertate. Despre ea, Iacob de Sarug spune: 
„Că s-a făcut Mama Fiului lui Dumnezeu, eu am văzut şi am crezut/ fiind 
singura femeie din întreaga lume întru totul curată./ Dintru început a ştiut 
să osebească binele de rău/ în curăţia inimii şi în gândurile cele drepte a 
stătut./ Nu şi-a întors faţa de la dreptatea ce era în Lege/ şi de nicio poftă 
trupească nu a fost biruită./ Din pruncie sfinţenia şi-a făcut sălaş într-însa,/ 
şi în ceea ce avea mai bun a crescut-o cu mare grijă./ Domnul a stătut îna¬ 
intea ochilor ei în toată vremea,/ şi la El a căutat să fie luminată de el şi să 
se bucure într-Insul./ Şi văzând cât de curat şi cât de limpede era sufletul 
ei,/ A vrut să locuiască într-însa, căci era curăţită de rele”. 900 


898 Pr. prof. Dumitru Stăniloae, Iisus Hristos sau restaurarea omului, în col. „Opere 
complete IV”, Ed. Basilica, Bucureşti, 2013, p. 76. 

899 Ibidem, p. 84. 

900 Omilia I la Maica Domnului, Secţiunea V, 620. 12. 

I. DIALOGUL DINTRE TEOLOGIE ŞI FILOSOFIE DIN 
PERSPECTIVA APOLOGETICII ORTODOXE 


Încă din primele secole ale genezei sale, creştinismul s-a fundamen¬ 
tat misionar şi apostolic în raport cu vechile orientări ale lumii în care 
intrase. Creştinismul are obârşie dumnezeiască, fiind fundamentat pe 
învăţătura Logosului Inomenit, nimeni altul decât Mântuitorul nostru Iisus 
Hristos, care „ pentru noi oamenii şi pentru a noastră măntruire S-a pogo¬ 
rât din cernii şi S-a întrupat de la Duhul Sfânt şi din Fecioara Maria şi 
S-a făcut om” ( cf Crezului Niceo-Constantinopolitan). Noutatea 
mesajului care se oferea lumii antice s-a remarcat în primul rând 
printr-o notă personală, depăşind astfel vechile concepte existenţiale, 
deprinse din filosofiile vremii. Spre deosebirea de acestea, creştinismul 
aducea cu sine „Calea, Adevărul şi Viaţa”, subsumate unei singure şi 
unice valori mântuitoare, Persoana Mântuitorului lisus Hristos, Fiul lui 
Dumnezeu întrupat. In felul acesta, „noua gnoză” a îmbrăcat cu uşurinţă 
perspectiva ideală a unei vieţi cu mult mai aproape de Adevăr, departe de 
litera legii iudaice şi de conceptualitatea filosofiilor antice. Luând din 
fiecare tot ce era mai bun, creştinismul a devenit „un fermecător şi impo¬ 
zant creuzet al concepţiilor, unde diverse idei, aspiraţii şi speranţe s-au 
întâlnit şi s-au împletit între ele, creând puternice curente sincretice. 
Inlăuntrul acestor curente tumultoase, creştinismul a avut misiunea de a 
altoi concepţiile curente ale mediului la viaţa noii comunităţi, după mode¬ 
lul «altoirii măslinului sălbatic în măslinul bun», aşa cum formulează 
acest lucru Sfântul Apostol Pavel în Epistola către Romani”. 901 

Din punct de vedere practic, până la ivirea creştinismului. 
Sfânta Scriptură vorbeşte despre aşteptarea împlinirii promisiunilor 
dumnezeieşti, sădite ontologic în existenţa neamului omenesc. Atât 
iudeii, cât şi neamurile purtau speranţa unei deveniri izbăvitoare, 
manifestată mesianic şi exprimată simbolistico-mistic în conţinutul 
propriei tradiţii liturgice. Aşa se face că, „la plinirea vremii”, 902 pe 
lângă fiii lui Avraam şi cei dintre neamuri au primit lumina cunoştinţei, 
după cuvântul proorocului Isaia: pământul lui Zabulon şi pământul lui 


901 Nikolas Matsoukas, Istoria Filosofiei Bizantine , traducere de Pr. prof. dr. Con¬ 
stantin Coman şi Nicuşor Deciu, Ed. Bizantină, Bucureşti, 2003, p. 49. 

902 Gal. 3, 24. 

Neftali spre mare, dincolo de Iordan, Galileea neamurilor; poporul 
care stătea în întuneric a văzut lumină mare şi celor ce şedeau în latura 
şi în umbra morţii lumină le-a răsărit” 903 Analizând asocierea antitetică 
dintre întuneric şi lumină, Sfântul loan Gură de Aur vorbeşte despre 
incapacitatea omului căzut de a găsi de unul singul calea spre Dumnezeu, 
umbrit fiind de apăsarea păcatului primordial. 904 

Dincolo de latura tenebroasă a manifestării sale existenţiale 
spre concret, filosofia antică a generat o pluritate de valori, esenţiale 
demersului conceptual de articulare a „adevărului”. S-a vorbit în 
acest sens despre o conservare a reminiscenţelor revelaţiei primordia¬ 
le, descoperită îndeosebi în operele marilor clasici, ca Socrate, Platon 
sau Aristotel. în scrisorile lor şi ale celor de după dânşii sunt cultiva¬ 
te noţiunile de bine, frumos, dreptate sau adevăr şi „chiar lucrurile 
sau ideile banale sunt prezentate, adesea, într-o aureolă de vrajă care 
smulge admiraţia. Adevărul filosofic, ştiinţific, moral sau politic e 
căutat şi prezentat în muzica armonioasă a cadenţelor sau a stilului. 
Elinii gândesc, vorbesc şi scriu sub vraja frumosului. A frumosului 
formelor. Literatura creştină urmăreşte frumosul interior, acea desă¬ 
vârşire ideală până la transfigurare şi sfinţenie”. 905 Plină de elan şi 
frumuseţe conceptuală, kalokagathia elenică rămâne totuşi o lucrarea 
exterioară, incapabilă să exprime în totalitate „Adevărul” ca ideal 
mântuitor şi cale spre viaţă. în toate formele sale, pozitive sau nega¬ 
tive, aportul pe care elenismul l-a avut în decursul timpului a rămas 
de referinţă în Apologetica Ortodoxă, impunându-se cu necesitate în 
atitudinea pe care Biserica a adoptat-o de-a lungul vremii. 

Imperativul interrelaţionării pe plan terminologic este deja o 
latură foarte cunoscută în dialogul dintre creştinism şi filosofie. 
Avantajele aduse de terminologia greacă la conturarea principalelor 
direcţii doctrinare în Biserică a depăşit cu mult exacerbările mistice 


903 Cf. Is. 19. 10-16; 32-39; Mt. 4, 12-17. 

904 Sfântul Părinte remarcă în acest sens că „ omenirea, înaintea de venirea lui Hris- 
tos, era cu totul decăzută; nu mergea în întuneric, ci zăcea în întuneric, semn că nici 
nu mai nădăjduia să scape de întuneric; omenirea se aseamănă unor oameni, care, 
înconjuraţi din toate părţile de întuneric, nu ştiau nici în ce parte să-şi îndrepte 
paşii şi nici să stea pe loc ” (cf. Sf. Ioan Gură de Aur, Omilii la Matei, Omilia XIV, 
în col. PSB 23, traducere, introducere, indici şi note de Pr. D. Fecioru, Ed. IBM- 
BOR, Bucureşti, 1994, p. 165-166). 

905 Pr. prof. Ioan G. Coman, Probleme de filosofie şi literatură patristică, Ed. IBM- 
BOR, Bucureşti, 1995, p. 10. 

şi sentimentalismul religios de factură ancestrală. Christos Yannaras 
surprinde aici în mod sistematic principalele aspecte ale întâlnirii dintre 
teologie şi filosofie. , y 4 fost o întâlnire dramatică între două atitudini de 
viaţă, iniţial neconciliabile, care a dat naştere marilor erezii ale prime¬ 
lor secole. Dar, în acelaşi timp, elaborările care au fost determinate de 
confruntarea cu aceste erezii au testat posibilităţile de supravieţuire a 
frlosofiei greceşti în limitele vieţii lumii creştine. Ambele părţi ce se 
confruntau - filosofia greacă şi experienţa creştină - reprezentau o 
extraordinară forţă de viaţă, care a transformat în cele din urmă antite¬ 
za într-o sinteză creatoare: Biserica creştină a reuşit să răspundă, cu 
datele experienţei sale, la întrebările filosofice ale grecilor: Iar filosofia 
greacă şi-a dovedit posibilităţile, capacitatea limbajului său şi a meto¬ 
dei sale de a confirma adevărul noii concepţii asupra existenţei, a lumii 
şi a istoriei. Rezultatul a fost o reuşită magistrală a cuvântului grecesc, 
care fără să trădeze adevărul creştin şi conştiinţa apofatică a acestui 
adex’ăt: a rămas absolut fidel exigenţelor formulării filosofice, realizând 
astfel o cotitură radicală în întreaga istorie a frlosofiei. Pionieri ai aces¬ 
tei reuşite au fost Părinţii greci ai Bisericii, într-o succesiune neîntre¬ 
ruptă din secolul II, până în secolul alXV-Iea”. 906 

1.1. Căutarea „Adevărului” sau „Cine este Adevărul?” 

Una din preocupările fundamentale şi de durată în filosofie a 
fost problema adevărului. Aceasta era, în fapt, preocuparea esenţială 
a ideologiilor antice, însumând cel mai adesea maniera de abordare 
metafizică a realităţii. Adevărul filosofic îşi propune să afle, prin 
urmare, „ce este şi ce înseamnă această viaţă şi existenţa însăşi. E 
marea întrebare, asupra căreia se frământă omenirea de veacuri şi al 
cărei ecou s-a făcut Pilat, care, purtând în sine toată îndoiala, dar şi 
toată setea omenirii după adevăr, a întrebat pe Mântuitorul în Preto¬ 
riu: «Ce este adevărul?». întrebare la care Mântuitorul a dat răspuns, 
singurul răspuns valabil peste veacuri: «Eu sunt Calea, Adevărul şi 
Viaţa»”. 907 Adevărul reprezintă astfel confirmarea celor mai înalte 
idealuri religios-morale. 


906 Christos Yannaras, Abecedar al credinţei, traducere Pr. prof. dr. Constantin 
Coman, Ed. Bizantină, Bucureşti, 2007, p. 30-31. 

907 In cursul său de apologetică, profesoral Ioan Savin oferă o generoasă problemati¬ 
zare asupra adevărului din perspectivă creştină şi filosofică. El identifică în acest 

Dacă în creştinism, prin întruparea Mântuitorului, adevărul se 
justifică personal, împărtăşindu-se prin experienţa eclesială a proce¬ 
sului de cunoaştere, gnoseologia filosofiei antice îl evaluează din 
punct de vedere conceptual. 908 Chiar şi în acest sens, adevărul „ este 
acela care îndreaptă privirea filosofică ca şi meditaţia religioasă 
spre partea superioară a realităţii”. în acest sens putem înţelege 
legătura dintre filosofie şi teologie. 909 Asemănătoare şi totodată atât 
de diferită, ea descoperă justificarea unei ascendenţe spre tainele 
Adevărului Suprem, Principiul unic al existenţei noastre. 

Filosofia cuprindea în sine „o sumă de adevăruri şi interpre¬ 
tări asupra existenţei şi a lumii, care nu putea lăsa indiferent un 
creştin la începutul secolului IV, când ultima încleştare între creşti¬ 
nism şi păgânism trebuia să aducă izbânda acestuia din urmă”. 
Foarte important de urmărit în acest sens sunt poziţiile apologetice 


sens trei concepţii cu privire la manifestarea şi înţelegerea sa: transcedentală, ima¬ 
nentă şi formală. „După prima concepţie, noteză marele nostru apologet, adevărul ar 
consta în aflarea esenţei lucrurilor, în care caz cunoaşterea noastră despre lucruri n- 
ar fi decât o reproducere fidelă a lor. Această concepţie despre adevăr, numită şi 
concepţia realismului naiv operează cu vechiul idol al «lucrului în sine», adică cu 
prezumţia că noi am putea cunoaşte însăşi esenţa lucrurilor. Această concepţie, care 
are la bază un lung substrat metafizic, anticipează credinţa că raţiunea noastră ar 
putea transcede în însăşi esenţa lucrurilor, cunoscându-le astfel esenţa lor. De aceea, 
ea se şi numeşte, în chip obişnuit concepţia transcedentală despre adevăr”. Pe de 
altă parte, la polul opus, stă concepţia imanentă a adevărului, însumând „ceea ce 
putem noi spune sau şti despre lucruri, adică judecăţile ce le putem exprima asupra 
lor”. Nu în ultimul rând, se menţionează că în latura sa formală, adevărul nu are 
nimic de-a face cu materialitatea lucrurilor, raportându-se exclusiv la judecăţile 
noastre, care pot fi adevărate sau false. „Acest lucru e un bun câştigat pentru ştiinţă 
şi pentru filosofie şi de la Kant încoace, el n-a mai putut fi nici măcar discutat” 
(vezi: Ioan Gh. Savin, Curs de Apologetică. Chestiuni introductive, Tipografia „Fân¬ 
tâna Darurilor”, Bucureşti, 1935, p. 65-66). 

908 Adevărul credinţei creştine are o perspectivă existenţială, cunoaşterea însemnând 
participarea la Adevăr. Raportul dintre cele două elemente oferă câştig de cauză 
Adevărului, cunoaşterea reprezentând efectiva particpare la acesta. In acest sens se 
exprimă şi teologul grec Nikos Matsoukas, care spune: „In alteritatea dintre adevăr 
şi cunoaştere precede întotdeauna adevărul, ca lucru şi unnează cunoaşterea, ca 
participare totală sau parţială la acest lucru... Cunoaşterea, ca participare la realitate, 
nu se înţelege numai ca o descriere schematică şi goală sau ca teorie, ci, totodată, ca 
energie şi aplicaţie sau, în alţi tenneni, ca act şi practică” - vezi: Apologetica Orto¬ 
doxă, voi. I, Ed. Basilica, Bucureşti, 2013; Nikos Matsoukas, Introducere în gnoseo¬ 
logia ortodoxă, Ed. Bizantină, Bucureşti, 1997, p. 37, 38 şi 39. 

909 Ioan Gh. Savin, Curs de Apologetică, p. 71. 

pro şi contra, desfăşurate de-a lungul primelor veacuri creştine. în 
acest context, se remarcă valoarea deosebită a filosofiei, socotită de 
mulţi drept „perlă a culturii greco-latine Cu toate acestea, poziţia 
Sfinţilor Părinţi faţă de ea a fost diferită. Aşa se face că „apologeţii 
latini Tertulian, Minuciu Felix, Ciprian şi Amobiu nu atinseseră de¬ 
cât în treacăt problema filosofiei profane”. Pe de altă parte, alţii au 
respins cu totul orice discuţie cu aceasta, condamnându-o „integral şi 
fără apel”. Minuciu Felix şi Amobiu, de pildă, „dezbat mai des şi 
mai pe larg probleme de filosofie, dar fără adâncire şi fără rezultate 
apreciabile. Anumite lipsuri în cunoştinţe, mediul şi tradiţia interzi¬ 
ceau să se facă mai mult”. La rândul său, apologetul Lactanţiu „este 
cel dintâi scriitor creştin de limbă latină care încearcă o luptă făţişă, 
amănunţită şi sinceră cu filosofia profană. Cunoscând la perfecţiune 
limba greacă, iniţiat în toate secretele gândirii profane greceşti şi 
latineşti şi înzestrat cu simţul măsurii, Lactanţiu avea să facă o critică 
în general obiectivă şi de frumos stil filosofic”. 910 

Oferind pe alocuri simboluri şi imagini prefigurative ale Adevăru¬ 
lui personal din creştinism, filosofii antici s-au autointitulat dintru început 
drept „ maeştri ” ai înţelepciunii, căutând astfel „să dea un nume desăvâr¬ 
şit unui lucru nedesăvârşit”. De aceea, luând ca exemplu poziţia lui Pita- 
gora, care se socotea a fi doar un „căutător de înţelepciune”, Lactanţiu 
afirmă că filosofia trebuie înţeleasă drept „căutătoare de înţelepciune, nu 
înţelepciunea însăşi. Dacă facultatea de a găsi adevărul ar exista în filoso- 
fie, dacă acest studiu ar fi ca un drum spre înţelepciune, ar trebui să se 
găsească odată această înţelepciune. Cum însă de atâta vreme şi prin atâta 
cheltuială de inteligenţă filosofia caută înţelepciunea fără să fi găsit-o, 
înseamnă că înţelepciunea nu se găseşte în orizontul filosofiei”. 911 

Prezenţa filosofiei în preocuparea Bisericii primare este aşa¬ 
dar pe de o parte subiectivă, pe de altă parte adiţională. Ajutorul 
concret pe care îl oferă se asimilează numai în legătură cu „adevă¬ 
rul de credinţă” şi conştiinţa manifestării unei credinţe autentice. Pe 
de altă parte, din punct de vedere apologetic, filosofia se transformă 
rapid, ajungând de la vechea rivală, la prietenoasa parteneră de 
dialog şi argumentare. 


9i° p ro bi eme filosofie şi literatură patristică, p. 103. 

911 Lucius Cealius Firmianus Lactantius, Divinae Institutiones (Corpus Scriptorul 
Ecclesiasticorum Latinorum, voi. XIX), Ed. Samuel Brandt, Viena, 1890, III, 2, 6-8. 

1.2. „Prefigurări” ale filosofiei creştine 

Procesul de „integrare” a filosofiei în mediul raţional-duhovnicesc 
al creştinismului se justifică prin „îmbisericirea” parţială a gândirii 
antice şi consacrarea ei în dimensiunea existenţială şi eclesială a 
Adevărului întrupat. Sunt de remarcat aici trei factori culturali, de care 
se leagă într -0 anumită măsură dezvoltarea creştinismului: gnosticismul, 
iudaismul şi elenismul. Cea mai fericită direcţie prin care am putea 
caracteriza aceste trei elemente prefigurative ale tradiţiei creştine ar 
fost aceea de anunţare , fie ea şi parţială, a marii lucrări ce urma să se 
împlinească. Iată de ce, în viziunea teologului grec Nikos Matsoukas, 
cei trei factori culturali sunt deosebit de importanţi pentru înţelegerea 
mesajului teologic. El vorbeşte în acest sens despre un caracter eva- 
luativ şi totodată curativ prin care creştinismul se impune asupra 
elementului filosofic. „Creştinismul pătrunde precum lumina şi se 
dovedeşte un crâncen judecător şi vindecător al tuturor. Din punct de 
vedere istoric şi filosofic, este extern de importantă relaţia creştinismului 
cu cei tei factori culturali de mai sus”. 912 

1.2. a. Iudaismul 

Legătura creştinismului cu iudaismul reiese din parcursul istoric 
al Bisericii din Ierusalim. Noul Sion este zidit de Mântuitorul Hristos pe 
temeliile Legii Vechi, după cum El însuşi vestise în timpul activităţii 
Sale de propovăduire: „Să nu socotiţi că am venit să stric Legea sau 
proorocii; n-am venit să stric, ci să împlinesc”. 913 De aici înţelegem că 
rânduiala Noului Legământ nu desfiinţează efectiv tradiţiile, cultura sau 
rânduielile vieţii liturgice din mediul iudaic, ci le altoieşte şi desăvârşeş¬ 
te, pregătindu-le pentru ceva mult mai înalt. Se pune astfel început unei 
ascendenţe, menită să completeze şi să plinească lipsurile vechilor nor¬ 
me. întregul proces de interacţiune se poate explica cel mai bine din 
punct de vedere istoric. în felul acesta, perspectiva eshatologică pe care 
o propune creştinismul se regăseşte şi se explică implicit în creaţie şi în 
istorie. Această legătură trebuie să existe în abordarea fiecărui cercetător 
sau exeget, în scopul de „a aprecia cum se cuvine relaţia creştinismului 
cu iudaismul şi cu elenismul şi pentru a semnala consecinţele filosofice 


912 Nikos Matsoukas, Istorici Filosofiei Bizantine, p. 50. 

913 Matei 5, 17. 

ale învăţăturii creştine despre Dumnezeu, lume, om, comunitate şi acti¬ 
vităţi omeneşti în istorie ”. 914 

Teologul catolic Jaroslav Pelikan evidenţiază faptul că „ primii 
creştini au fost evrei”. în felul acesta, noua lor credinţă se descoperă 
şi se afirmă în „ continuitate cu cea veche”. Acest adevăr este confir¬ 
mat în primul rând scripturistic, astfel încât, încă din primele capitole 
ale Faptelor Sfinţilor Apostoli, aflăm că „membrii Bisericii din Ieru¬ 
salim, pe care Irineu o numea « Biserica din care au răsărit toate 
bisericile, capitala (Metropolis) cetăţilor noului legământ», îl urmau 
pe Iacov, care, ca «frate al Domnului», era un fel de «calif», refuzând 
să accepte o ruptură radicală între viaţa lor anterioară şi noul statut. 
Recunoşteau fără îndoială că se întâmplase ceva nou - nu cu desă¬ 
vârşire nou, dar ceva de curând restaurat şi împlinit ”. 915 Treptat, co¬ 
munitatea iudeo-creştină a Bisericii din Ierusalim începe să se orga¬ 
nizeze: punerea laolaltă a bunurilor, rugăciunile făcute în comun, 
frângerea pâinii, prezenţa zilnică la templu, toate laolaltă le tran¬ 
sformă existenţa, canalizându-i mai mult în direcţia preceptelor Legii 
celei Noi. Ei lasă totul, primesc Botezul „în numele lui lisus FIristos” 
şi intră în comuniunea sfinţilor . 916 

Marele istoric bisericesc, Eusebiu de Cezareea, afirmă că majo¬ 
ritatea creştinilor din Ierusalim erau evrei convertiţi, mulţi dintre ei 
membri ai „familiei” Mântuitorului FIristos, descendenţi din neamul lui 
luda . 917 în acest caz, se poate spune că Biserica din Ierusalim „apare ca 
supravieţuitoarea în totalitate a primei biserici iudeo-creştine, conduse 


914 Nikos Matsoukas, Istorici Filosofiei Bizantine, p. 55. 

915 Jaroslav Pelikan, Tradiţia Creştină. O istorie a dezvoltării doctrinei. Naşterea 
tradiţiei universale (100 - 600), voi. I. Traducere de Silvia Palade, Ed. Polirom, 
Bucureşti, 2004, p. 36-37. 

916 Originile creştinismului, Colecţie de studii şi articole. Introducere de Pierre 
Geoltrain, traducere de Gabriela Ciubuc, Ed. Polirom, Bucureşti, 2002, p. 21. 

917 El arată astfel că, „după moartea mucenicească a lui Iacov şi după nimicirea 
Ierusalimului, care a unnat curând după aceea, apostolii şi ucenicii Domnului, care 
mai rămăseseră încă în viaţă, s-au strâns de pretutindeni, după cum se spune, în jurul 
rudelor după trup ale Domnului - au ţinut sfat cu toţii şi s-au întrebat: cine anume ar 
fi vrednic să fie urmaş al lui Iacov? La care toţi au răspuns într-un singur glas că 
Simeon, fiul lui Cleopa, despre care se făcea amintire în cartea Evangheliei, e vred¬ 
nic să urce pe scaunul episcopal al acestei biserici, ca unul care era, cum se spune, 
văr al Mântuitorului. Intr-adevăr Hegesip istoriseşte că Cleopa era frate a lui Iosif ’ - 
vezi: Eusebiu de Cezareea, Istoria Bisericească..., p. 119. 

de către Iacov”. 918 Este adevărat că sămânţa creştinismului nu a lipsit 
niciodată din Ierusalim, în cadrul tradiţiei de limbă aramaică. Cu 
timpul însă, Palestina a găzduit apariţia unor numeroase comunităţi 
creştine vorbitoare de limbă greacă, în care au fost incluşi şi conver¬ 
tiţii păgâni. „Mama Bisericii”, aşa cum era numită Biserica din Ieru¬ 
salim, a cedat locul altor centre importante ale creştinismului primar. 
Biserica din Cezareea Palestinei, de pildă, a fost ridicată de Origen, 
care a învăţat aici în perioada 231 -251, în rândul celor mai de seamă 
centre teologice ale Orientului Mijlociu. La rândul lor, Bisericile din 
Neapolis, Sebasta sau Decapolis au reuşit să-şi câştige independenţa 
în lupta cu iudaismul. Alte oraşe palestiniene, legate de începutul 
creştinismului au fost şi cele din Tir, Beirut şi Damasc, fiecare bene¬ 
ficiind de scaun episcopal şi orânduire clericală. 919 

Raportul dintre iudaism şi creştinism a fost dintru început unul 
paradoxal. Dacă, pe de o parte, iudaismul a respins în mod radical 
credinţa şi orânduirea creştină, creştinismul a păstrat cu sfinţenie 
valorile Vechiului Testament, integrându-le în noua sa învăţătură şi 
socotindu-le inspirate. In această stare de fapt, justificarea creştinilor a 
avut în vedere „ învăţătura monoteismului tiiadic”. Aceasta este susţinută 
prin realitatea, necesitatea şi autoritatea teofaniilor, „ca fapt central al 
istoriei şi proorociilor Vechiului Testament ... In aceste teofanii, teologii 
exegeţi, de la Sfântul Apostol Pavel, Sfântul Ioan Evanghelistul, Iustin şi 
Mneu, până la Sf. Grigorie Palama şi cei de după el, au văzut prezenţa 
Logosului neîntrupat, a doua Persoană a Sfintei Treimi”. 920 

Din punct de vedere teologic, tradiţia iudaică are un caracter 
complementar în noua orânduire creştină. Aşa se face că, dincolo de 
dominanta mesianică şi implicit prefigurativ-simbolică, iudaismul 
este valorificat în tradiţia creştină prin numeroasele teofanii pe care 
şi le-a asumat şi valorificat. Pornind de la această premisă, Nikos 
Matsoukas vorbeşte despre o potenţare triadică a monoteismului 
iudaic. Această abordare se introduce foarte bine în logica hristologi- 
că a teologiei creştine, astfel că învăţătura de credinţă a Bisericii nu 
poate fi explicitată numai prin trimiteri terminologice, ci mai ales 


918 Jean Danielou, Biserica primară..., p. 62. 

919 Pierre Maraval, Christianity in the midie east, in the 2 and 3 centuries, in Chris- 
tianity. A history in the Midie East, London, 2005, p. 74. 

920 Nikos Matsoukas, Istoria Filosofiei Bizantine, p. 56. 

prin „istoria şi teologia teofaniilor în tradiţia ermineutică a teologilor 
ortodocşi”. 921 însufleţiţi de acest imbold în spiritul promovării şi 
mărturisirii învăţăturii de credinţă într-un mod autentic, Părinţii pri¬ 
melor veacuri creştine „au adaptat în mod creator învăţătura lor la 
cerinţele mediului cultural, fără să taie punţile spre evenimentele 
istorice şi faptele de viaţă”. Prin urmare, „toţi cei care nu înţeleg 
acest lucru vorbesc despre teologie numai ca descriere a relaţiilor 
veşnice din Sfânta Treime, trecând cu vederea în întregime teologia 
patristică, care este oikonomia, cu alte cuvinte istoria teofaniilor în 
creaţie şi în istorie, cu accent pe teofania centrală, adică înomenirea 
lui Dumnezeu Cuvântul, a doua Persoană a Preasfintei Treimi”. 922 

înţelegem din cele de mai sus că teofaniile pot fi socotite o 
dovadă concretă în vederea afirmării legăturii şi continuităţii dintre 
iudaism şi creştinism, în sens apologetic. „Cu venirea lui Mesia şi cu 
instituirea noului sacrificiu, - afirmă profesorul loan Gh. Savin - 
Legea veche, care era umbra Legii noi şi «un pedagog către Hristos», 
cum o numeşte Sfântul Apostol Pavel, încetează. Rolul ei se terminase. 
Păstrarea ideii curate despre Dumnezeu şi vestirea venirii Mântuitorului 
fusese misiunea ei. în toată această desfăşurare a Vechiului Testament 
se vede unitatea şi continuitatea unui plan al iconomiei divine, începută 
de la Adam şi încheiată prin venirea în lume a Mântuitorului Hristos. 
Această venire este desăvârşita realizare a planului prin creştinism”. 923 
Din acest punct de vedere, putem vorbi despre calitatea Vechiului 
Testament de a fi „sursă de cunoaştere a credinţei creştine”, confir¬ 
mată prin: 1. Dezvoltarea cosmologiei monoteiste; 2. Proclamarea 
prin intermediul profeţiilor a vechimii creştinismului; 3. Rolul său în 
definirea cultului religios şi a drepturilor ecleziale din Biserică; 

4. Aprofundarea credinţei celei adevărate (prin scrierile sale canonice); 

5. Consacrarea legământului religios dintre Dumnezeu şi om; 

6. Descoperirea principalelor coordonate morale în legătura dintre 
Dumnezeu şi om etc. 924 


921 Ibidem, p. 57. Excluderea acestor certitudini vechi-testamentare s-ar datora în 
principiu procesului intensiv de elenizare la care a fost supus creştinismul în perioa¬ 
da sa de formare. 

922 Ibidem, p. 56. 

923 loan Gh. Savin, Apărarea credinţei. Tratat de apologetică, ediţie îngrijită de 
Dora Mezdrea, postfaţă de Aurel Savin, Ed. Anastasia, Bucureşti, 1996, p. 106-107. 

924 Von Hamack, Istoria Dogmei, p. 61. 

Pe de altă parte, neînţelegerea corectă a legăturii cu Noul 
Legământ a generat ample disensiuni pe plan interpersonal şi doctrinar 
între iudaism şi creştinism. 925 în acest sens, Noul Testament oferă indicii 
foarte clare, înfierând de multe ori „caracterul orb şi încăpăţânat al iuda¬ 
ismului. Domnul nostru, cei doisprezece Apostoli şi Sfântul Apostol Pavel 
au suferit prigoană din mâna poporului ales. Şi aceeaşi soartă au avut şi 
cei ce au urmat după dânşii... Evanghelia Sfântului Apostol Matei ar putea 
fi cu uşurinţă socotită o veritabilă apologie a creştinilor împotriva atitudi¬ 
nii oficiale abordate de iudei”. 926 Aşezându-se sub semnul divergenţei şi 
individualismului ideologic, iudaismul devine „ matricea a nenumărate 
erezii, deoarece a pierdut credinţa în Sfânta Treime şi relaţia sa concretă 
cu istoria”. In înţeles concret, prin neacceptarea Noului Legământ, iuda¬ 
ismul a generat ereziile triadologice şi hristologice. Monarhianismul, de 
pildă, atât din perspectiva sa dinamică, cât şi modalistă, „constituie o ere¬ 
zie iudaizantă, din moment ce respinge monoteismul triadic al Vechiului 
Testament. Un astfel de monoteism antitrinitar greşit nu este promovat 
mai întâi de concepţiile filosofice, ci de elementele pur iudaice ale acestei 
învăţături eretice. Aceste premise ale credinţei iudaice în mediul general 
eretic au constituit, după învăţătura teologică şi istoriografică ecleziastică, 
prima matrice a ereziei”. 927 

I.2.b. Elenismul 928 

în zorii apariţiei sale, creştinismul a rezonat, pe de o parte, cu 
vechile obiceiuri iudaice, dar şi cu tradiţiile şi cultura neamurilor în 

925 Iudeii care nu au acceptat mesajul creştin au început să răspândească zvonul că 
creştinismul este în fapt o erezie, o credinţă ilegitimă tradiţiei mozaice. In felul 
acesta, nesocotind dumnezeirea Fiului lui Dumnezeu înomenit, în autoritatea Sa 
mesianică, iudeii radicalişti „II pierd pe Dumnezeul Treimic însuşi, care S-a revelat 
în istoria lor şi a devenit accesibil prin intennediul teofaniilor” (Matsoukas, Istoria 
filosoflei bizantine, p. 58-59). 

926 Paul Schanz, A Christian Apologety, voi. I: „God and Nature”, translated by Rev. Michael 
F. Glancey and Rev. Victor J. Schobel, Frederick Puset andCo., New York, 1891, p. 21. 

927 Ibidem, p. 59. 

928 Ca fenomen cultural, istoric şi religios, elenismul vizează două direcţii. Prima dintre ele 
desemnează conştiinţa modernă şi medievală a spiritului grecesc, însumată în identitatea 
locuitorilor din Grecia antică şi totodată spiritul lor clasic. Cea de a doua se referă la perioa¬ 
da istorică a civilizaţiei greceşti din zona Mării Mediterane, începând de la Alexandru cel 
Mare (356-323 î.Hr.) şi până la expansiunea romană din secolele 1 şi 2 de după Hristos, 
numită de asemenea şi „perioada elenistică” {The Oxford Dictionary of Byzantium, voi. II, 
Oxford University lYess, New York, Oxford, 1991, p. 912). 

care a pătruns prin kerigma apostolică. 929 în mare parte, acest început 
este dominat de spiritul elenistic, ca fundament al filosofiei antice şi 
liant pentru întreaga cultură din perioada precreştină. în felul acesta, 
elenismul ca sistem complex de cultură şi spirit social a devenit prin 
reprezentanţii săi un veritabil „creuzet de variate şi complexe ele¬ 
mente culturale ale Orientului”. „Stoicii, scepticii, Filon, neoplatoni¬ 
cii şi alţii înaintează pe o cale continuă şi fără obstacole, prezentând 
în mod paradoxal, într-o vastă complexitate, un trunchi organic, uni¬ 
tar, componentă de bază a lumii şi a culturii ei”. 930 

Intensitatea promovării elenismului în cultura universală şi 
impunerea sa ca element prim în dialogul religiei cu filosofia şi ştiin¬ 
ţa s-a datorat în primul rând persuasivităţii limbajului folosit. Sub 
această formă s-au perpetuat valorile culturii mediteraneene, împinse 
de Alexandru Macedon până în cele mai îndepărate colţuri ale Orien¬ 
tului. Mai mult, atât de mare a fost puterea spiritului grecesc sau 
elenistic, încât cei mai mulţi dintre istorici afirmă pe bună dreptate că 
Imperiul Roman s-a fundamentat pe civilizaţia greacă. Acesta a fost 
singurul lucru pe care nu au putut să-l cucerească. Pe de altă parte, în 
interacţiune cu iudaismul, elenismul a avut de dat o luptă mai grea. 
Mai întâi, comunitatea iudaică şi-a păstrat identitatea/individualitatea 
prin tradiţia religioasă şi prin nealterarea memoriei naţionale. A fost 
singurul popor antic a cărui identitate a supravieţuit parţial înaintea 
expansiunii Imperiului Roman. „în fapt a supravieţuit atât procesului 
de elenizare, cât şi celui de romanizare. în al doilea rând, numai în 
iudaism vom găsi o respingere a culturii greceşti exprimată ideologic, 
prin scrieri mai degrabă decât prin practică... în cele din urmă, re¬ 
ceptarea completă a elenismului de către iudaism a prefigurat dezba¬ 
terea creştină asupra culturii greceşti”. 931 

Pe de altă parte, elenismul s-a impus în societatea antică prin 
latura speculativă şi logică a gândirii sale. Reuşind să transpună elaboră¬ 
rile conceptuale în palierul practic, spiritul elen a devansat civilizaţia 
orientală prin simpla, eficienta şi totodată conştienta asumare a „şti¬ 
inţei speculative”, socotită pe bună dreptate „un produs al gândirii 

929 Cf. Mt. 28, 19. 

930 Nikos Matsoukas, Istoria Filosofiei Bizantine, p. 56. 

931 Anthony Kaldellis, Helenism in Bizantium. The transformation ofGreek identity 
and the Reception of the Classical Tradition, Chambridge Unicersitzy Press, New 
York, p. 25. 

greceşti”. Startul acestei căutări, îndreptată printre altele şi spre căutarea 
cunoaşterii lui Dumnezeu, „l-au constituit observaţiile empirice ale 
egiptenilor şi caldeenilor, făcute în vederea unei utilităţi reale sau 
închipuite - măsurarea pământului sau predilecţia evenimentelor 
viitoare. Filosofii cei mai timpurii ai Greciei (născuţi în cetăţile din 
Asia Mică...) au preluat câteva rezultate generalizante din acumularea 
îndelungată şi laborioasă, însă nespeculativă, de fapte şi metode a 
preoţimilor libere din Egipt şi Babilonia, intrând apoi pe noile căi ale 
speculaţiei cosmologice, fără a ţine cont de tradiţia autoritaristă, şi ale 
gândirii deductive cu privire la numere şi la figuri geometrice, fără a 
ţine cont de utilitatea imediată”. 932 Din scrierile lui Socrate sau Pitagora 
se poate observa prima desprindere oficială a filosofiei de ştiinţă, im¬ 
pusă în primul rând prin dorinţa de a descoperi fericirea. Fără să se 
supună vreunui deziderat religios, filosofia elenistică a dobândit mai 
mult un caracter raţional, neactivând în consecinţă sentimentul religios. 
Cu toate acestea, „religia şi speculaţia liberă nu au încetat să interacţi- 
oneze”, deşi în multe privinţe ele şi-au menţinut independenţa. Aşa se 
face că, „datorită unei noi dezvoltări a religiei..., credinţele mult mai 
clare şi mai vii despre nemurirea sufletului şi despre viitoarea recompensă 
şi pedeapsă au ajuns să fie susţinute la nivel popular; deşi filosofii cu 
gândire religioasă au căutat să imprime acestor doctrine concepţia 
generală a unei guvernări providenţiale a universului”. 933 

Din cele arătate mai sus înţelegem că, în perioada de început, 
competiţia s-a dat între gândirea speculativă a elenismului şi latura 
miticizată a religiei, de cele mai multe ori legată de tradiţia orientală. 
Evoluţia sa a fost, prin urmare, una sincretistă, fără să menţină sau să 
definească o direcţie conceptuală stricto-sensu, putându-se admite în 
latura sa pozitivă chiar „o adevărată sete de revelaţie ”. Din acest punct 
de vedere, elenismul nu poate fi judecat drept o perioadă plină de 
scepticism, ci dimpotrivă, aşa cum afirmă majoritatea apologeţilor 
creştini, este pământul dintre neamuri unde urma să încolţească rădăcinile 
creştinismului. în acest context, elenismul reprezintă poziţia etalon a 
civilizaţiei păgâne în dialogul cu monoteismul triadologic, revelat în 
teofaniile vechi testamentare. El se ridică dincolo de misticismul 


932 Tomas Whittaker, Neoplatonismul: un studiu asupra istoriei elenismului, tradu¬ 
cere şi îngrijire ediţie: Alexandru Angliei, Ed. Herald, Bucureşti, 2007, p. 21. 

933 Ibidem, p. 31. 

oracolelor, afirmându-se în conceptele marilor bărbaţi ai culturii şi 
filosofiei greceşti: Homer, Socrate, Platon, Pitagora, Plotin, neopla¬ 
tonicii şi alţii. în consecinţă, „elenismul a încercat din răsputeri să 
descopere dincolo de politeism o unitate dumnezeiască, o forţă au¬ 
tentică capabilă să adune laolaltă toate tainele vieţii şi implicit ale 
morţii. Oamenii erau deja obişnuiţi de a identifica zeii greci şi ro¬ 
mani cu cei autentici: Zeus cu Jupiter, Baal şi Amon Ra; preoţii din 
Babilon şi Egipt deja dezvoltaseră o doctrină despre zeii lor, ca forme 
de manifestare ale unui singur dumnezeu. Elenismul a mers însă mai 
departe şi a aşezat toate aceste încercări sub numele atributelor ab¬ 
stracte, vorbind despre Fiinţă sau Esenţă Unică , asociindu-L pe 
Dumnezeu Cauzei Supreme a tuturor lucrurilor”. 934 

Definirea realităţilor transcendentale, ca elemente cheie mediului 
sincretic al lumii antice, se regăseşte în afirmarea celor trei tendinţe 
ale vieţii, gândirii şi culturii elenistice: monoteismul dualismul şi 
ierarhia. Acestea sunt elementele de referinţă la care apelează filoso- 
fia precreştină, atât în perioada clasică cât şi în cea elenistică. Mai 
mult, ele capacitează nu doar sfera gândirii speculative, ci şi formele 
vieţii interioare a omului. în felul acesta, „monoteismul - ca, de 
exemplu, cel al filosofilor prescolastici, al atomiştilor, al stoicilor şi 
al altora - reuneşte dimensiunea sensibilă şi cea inteligibilă ( noytos ). 
Dualismul - ca de pildă cel al pitagoreicilor şi al platonicienilor, 
împreună cu rafinatul geniu grec - promovează opoziţia şi în acelaşi 
timp ciocnirea între sensibil şi inteligibil, între suflet şi trup, între 
materie şi spirit. Nemuritoare, pură şi incoruptibilă este doar lumea 
inteligibilă, în timp ce lumea sensibilă constituie «devenirea» coruptibilă, 
în fine, ierarhia, ce caracterizează mai mult lumea homerică şi reli¬ 
gia greacă populară, este o lume a unei legi cosmice coerente”. 935 

Sub acest triptic, generat de legătura şi continuitatea dintre iuda¬ 
ism, elenism şi, implicit, creştinism, s-a gândit mediul de dezvoltare 
şi cadrul general de apariţie a „noii gnoze”. Ceea ce trebuie remarcat 
însă este capacitatea sa cu totul originală de adaptare la aceste sisteme, 
generată de încredinţarea totală că însuşi Fiul lui Dumnezeu s-a pogorât 
în lume, „chip de rob luând ” spre mântuirea şi ridicarea întregului 


934 E. von Dobschiitz, Christianity and Hellenism, in „Jurnal of Biblical Literature” 
voi. XXXIII, part IV, 1914. p. 246-247. 

935 Nikos Matsoukas, Istoria filosofiei bizantine, p. 67. 

neam omenesc. Adevărurile doctrinare ale Bisericii au fost astfel 
exprimate prin îmbisericirea unei părţi a terminologiei greceşti şi 
adaptarea ei la necesităţile eclesiale, găsindu-se în felul acesta capa¬ 
citatea logică de a rezona cu realităţile concrete ale vieţii. 936 

I.2.c. Gnosticismul 

Principalele preocupări ale gnosticismului, ca fenomen de factură 
conceptuală, au în atenţie interpretarea realităţii şi a unor perspective 
soteriologice, dezvoltate cu precădere în primele două veacuri creştine, 
în ceea ce priveşte prima preocupare, gnosticismul uzitează de o 
metodologie dualistă, împărţind, pe de o parte, experienţa omenească 
într-o direcţie bună sau autentică a sufletului şi delimitând, pe de altă 
parte, o direcţie rea sau iluzorie, pe care o atribuie în general materiei. 
De această viziune se leagă şi concepţia despre mântuire, care este în 
mod radical despărţită de trup şi de orice altă formă „grosieră” care 
ar putea lega în vreun fel sufletul de materie. Din multitudinea de 
forme şi concepte pe care le-a adoptat în definirea crezului, cea mai 
cunoscută este, aşadar, poziţia sa dualistă şi promisiunea eliberării 
sufletului din „chingile” materiei. 937 

„Fenomen sincretic special”, însumând elemente iudaice şi elenistice, 
gnosticismul rămâne totuşi original prin spiritul său autonom. For¬ 
marea sa ca sistem ideologic, conceptual şi simbolistico-mistic este 
structurată pe trei paliere: misticismul oriental, filosofia greacă şi 
Evanghelia lui Iisus. Niciuna din ele nu reprezintă o constantă în 
dezvoltarea doctrinară a gnosticismului, care, după cum am afirmat 
mai sus, a reuşit să-şi păstreze o oarecare autonomie. Astfel, dacă ar 
fi să analizăm separat confluenţele de care se încarcă până a ajunge 
la forma finită a exprimării sale, în primul palier de influenţă, cel 


936 „Prin adoptarea unui limbaj simbolic şi filosofic de către teologie, afirmă Nikos 
Matsoukas, un eveniment istoric, adică răstignirea şi învierea lui Hristos, înlocuieşte 
direct şi imediat actul şi practica religiilor misterice. Aceasta o poate reuşi doar o 
credinţă vie şi puternică, având un mod de gândire pe deplin coerent. Continuând 
tradiţia Evangheliştilor sinoptici, Evanghelistul Ioan îi atribuie pentru prima oară lui 
Hristos denumirea de Logos, care poate avea legătură cu Sofia (Inţeleciunea) din 
Vechiul Testament, de altfel de provenienţă elenistică, care constituie fără nicio 
îndoială tennenul tehnic al filosofiei stoice, care de la Heraclit şi stoici a ajuns în 
cele din unnă la Filon” (Nikos Matsoukas, Istoria filosofiei bizantine, p. 72-72). 

937 The Modern Chatolic Encyclopedia, Edited by Michael Glazier and Monika K. 
Hellwig, The Liturgical Press, Collegeville, Minessota, 1994, p. 347. 

Oriental, se poate distinge ideea şi convingerea că „ materia în sine 
este rea şi că, prin urmare, Dumnezeu-Tatăl, ca Forţă supremă, nu 
ar fi putut să creeze lumea. De aici provenind invenţia unui demiurg, 
privit separat de Dumnezeu-Creatorul din Vechiul Testcimnt. Prin 
urmare, asemenea doctrinei dochetiste, 938 Răscumpărătorul, a cărei 
divinitate era apărată de gnostici, nu s-a întrupat, ci a luat numai în 
aparenţă asemănarea umanităţii noastre. Apoi, din filosofici greacă 
au fost lucite nu numai «armele» dialecticii, de apărare şi atac, ci şi 
matriţele intelectuale, de care ideile orientale erau de cele mai multe 
ori lipsite; şi poate, de asemenea, într-o viziune mai generală, păre¬ 
rea exagerată despre natura lui Dumnezeu. Finalmente, Evanghelia 
lui Iisus a completat materialul supranatural din care curentul gnos¬ 
tic a luat naştere, din dorinţa de a se contura într-o filosofie consis¬ 
tentă de viaţă”. Tocmai din această cauză trebuie ştiut foarte clar că 
Evanghelia lui Iisus, invocată de curentele gnostice, se deosebeşte de 
Sfintele Evanghelii, recunoscute în canonul Sfintei noastre Biserici. 
Lucrarea ar conţine mai multe învăţături ale Mântuitorului, consem¬ 
nate în scris sau preluate pe cale orală şi transmise Sfinţilor Apostoli 
în perioada de după înviere. Aici ar fi cuprinse cele mai profunde 
învăţături şi „gnoze”, pe care s-a fundamentat cea mai însemnată 
parte a filosofiei gnostice. Sunt de amintit în acest sens, Evangheliile 
apocrife ale lui Toma, Filip sau luda, Marea şi Mica Carte a întrebă¬ 
rilor Măriei şi Evanghelia Desăvârşirii. 939 

Deşi existent multă vreme independent de tradiţia creştină, 
dezvoltând o filosofie de cele mai multe ori cosmologică, fenomenul 


938 Cuvântul dochet provine din grecescul dokein care se traduce prin „a părea”, de 
unde şi atributul de „aparenţă”. Din punct de vedere conceptual, dochetismul defi¬ 
neşte una dintre cele mai vechi erezii creştine, după care, în timpul vieţii Sale pă¬ 
mânteşti, Mântuitorul Hristos nu S-a întrupat în mod real, ci numai în aparenţă. Pe 
de altă parte, în forma sa radicală, dochetismul afirma că „Hristos s-a născut fără 
nicio participare a materiei şi că toate faptele din viaţa Sa, inclisuv răstignirea, au 
fost doar aparenţe; în consecinţă, ei negau învierea şi înălţarea la ceruri”. In varianta 
sa moderală, se accepta existenţa a cel mult unui corp eteric sau celest în persoana 
Mântuitorului Hristos, cu mari rezerve în legătură cu implicarea acestuia în lucrarea 
văzută, patimile şi suferinţa Domnului - vezi aici: Adolf von Hamack, Istoria Dog¬ 
mei. Introducere în doctrinele creştine fundamentale, traducere şi îngrijire ediţie de 
Walter Fotescu, Ed. Herald, Bucureşti, 2007, p. 72, nota 2. 

939 Rev. Bemaid J. Otten, S.J., A Manual ofthe History ofDogmas, voi. I, The Develope- 
ment ofDogmas during the Patristic Age, 100-869, Herder, London, 1917, p. 101. 

gnostic se apropie foarte uşor de Biserică de unde începe să preia, 
evident în mod greşit, mesajul evanghelic pe care îl transpune mai 
apoi în diferite scrieri şi însemnări cu caracter necanonic. 940 Cele 
două direcţii prin care se caracterizează, deosebit de interesante din 
punct de vedere apologetic, sunt: 1. dualismul, mărginit de graniţele 
unei plerome ierarhice şi 2. gnoza (cunoaşterea) unitară a realităţilor 
universale ca „mişcare necesară şi mântuitoare”. 

Dualismul gnoseologic a luat naştere din tendinţa de separare 
a planurilor existenţiale. Materia şi spiritul au fost aşezate separat, 
constituind două realităţi diferenţiale din punct de vedere calitativ, 
indispensabile, de altfel, existenţei umane. Sub această formă con¬ 
ceptuală, materia reprezenta în fapt „realitatea inferioară şi stricăci- 
oasă (coruptibilă), în timp ce spiritul, adică elementul inteligibil, 
este lumea superioară şi incoruptibilă. Aceste două realităţi se împle¬ 
tesc între ele: universul şi omul formează un întreg şi o imitate ”Prin 
urmare, gnosticii socoteau că „în lumea materială sunt captive scân¬ 
teile lumii inteligibile, veşnice şi nestricăcioase, altfel spus minţile 
(nous), sau sufletele (psihe)”. Cu toate acestea între planurile materi¬ 
ei şi ale spiritului, „se structurează o pleromă ierarhizată a divinităţi¬ 
lor secundare. Acestea au mişcări dezordonate; se amestecă în calea 
dramatică a naturii şi a istoriei, apoi iarăşi se eliberează, mergând 
către lumea superioară şi incoruptibilă a spiritului”. 941 Legătura celor 
două realităţi, atât de diferite din punct de vedere structural, se acti¬ 
vează prin intermediul eonilor prin care se oferă gnoza şi este dezlegat 
sufletul de legăturile coruptibile ale lumii materiale. înţelegem de 
aici că dualismul gnoseologic îşi găseşte rezolvarea prin gnoză, ea 


940 Primul contact dintre teologie şi gnosticism, certificat istoric, este cel dintre 
Sfânta Evanghelie de la Ioan şi Secta Mandeenilor. Aceştia practicau o „religie 
neobişnuită, nici creştină, nici evreiască, deşi nu e ruptă cu totul de acestea”. Unii 
cercetători, printre care şi Francis Burkitt, susţin că adepţii acestei secte ar fi prove¬ 
nit dintre ucenicii necreştini ai Sfântului Ioan Botezătorul. Ei ar fi contestat autenti¬ 
citatea Evangheliei a IV-a, atribuindu-o Sfântului Ioan Botezătorul. Tot despre 
acesta, gnosticii spuneau că ar fi sălaş al Logosului Dumnezeiesc. Din punct de 
vedere practic, Sfântul Ioan Evanghelistul se pare că şi-a alcătuit scrierea pentru a 
lămuri, printre altele, anumite probleme legate de Personana Logosului Inomenit, 
Fiul lui Dumnezeu, Mântuitorul nostru (vezi aici Francois C. Burkitt, Biserica şi 
gnoza. Un studiu asupra gândirii şi speculaţiei creştine din secolul al II-Iea, tradu¬ 
cere şi îngrijire ediţie de Alexandru Angliei, Ed. Herald, Bucureşti, 2008, p. 17. 

941 Nikos Matsoukas, Istoria Filosofiei Bizantine, p. 51. 

fiind aşadar capacitatea de „autocunoaştere a identităţii fiecărui suflet 
şi percepţie a unităţii funcţionale a universului”, constituind totodată 
„poziţia cheie pentru ascensiunea omului în lumea pură a spiritu¬ 
lui”. 942 Pornind din acest punct, profesorul grec Nikos Matsoukas 
intuieşte o posibilă regăsire a gnozei în dimensiunea ei ritualică şi 
teurgică, folosită în scopul precis al „integrării corecte a omului în 
univers”. în consecinţă, filosofia gnosticismului „admite o morală 
care are legătură cu cosmologia şi antropologia”. Acest deziderat a 
generat la rândul său două moduri de manifestare divergente: „1. 
viaţa ascetică extremă şi evitarea plăcerilor materiale şi 2. insaţiabila 
satisfacere a fiecărei plăceri, până la epuizarea totală a materiei şi 
deschiderea drumului pentru gnoza pură şi eliberatoare”. 943 

Apropierea dintre gnosticism şi creştinism ar putea fi evaluată în 
primă instanţă din punct de vedere temporal, 944 ţinând cont de faptul că 
„din punct de vedere istoric, gnosticii n-au precedat pe creştini”. Această 
supoziţie, aparţinând teologului britanic Francis C. Burkitt, s-ar justifica 
prin faptul că, dincolo de rădăcinile ancestrale ale acestui curent, „factorul 
determinant care a condus la descoperirea acestor sisteme a fost ceva ine¬ 
rent creştinismului şi credinţelor primilor creştini”. 945 Pe de altă parte, în 
acelaşi context s-ar putea vorbi despre o apropiere metodologică a tran¬ 
smiterii mesajului sacra. Această convergenţă justifică oarecum cunoaşte¬ 
rea şi experierea reciprocă a celor două elemente teologico-culturale. 946 

Analizând fenomenul gnostic în raport cu tradiţia eclesială, savantul 
german Adolf von Harnack vorbeşte despre o potenţare apologetică a 


942 Ibidem, p. 52. 

943 Ibidem, p. 52. 

944 Chiar dacă, în virtutea caracteristicii sale sincretiste gnosticismul se regăseşte în 
vechile tradiţii orientale, în istoria Bisericii primare el este precedat de trei etape prin 
care se ajunge efectiv la formarea şi conturarea sa conceptuală: 1. iudaismul hetero- 
dox - ca mediu originar de manifestare; 2. creştinismul heterodox al lui Simon 
Magul şi al nazarinenilor şi 3. gnosticismul propriu-zis (Jean Danielou, Biserica 
primară. De la origini până la sfârşitul secolului al treilea, traducere din limbafran- 
ceză de George Scrima, Ed. Herald, Bucureşti, 2008, p. 73). 

945 Francois C. Burkitt, Biserica şi gnoza, p. 20-21. 

946 „Scriitorii bisericeşti au preferat să se bazeze în general pe tradiţia păstrată în 
Sfintele Scripturi, dar atunci când le examinăm pe ultimele, aflăm că ele însele sunt 
exemple ale metodei gnostice. «Aşa grăieşte Domnul» spun profeţii: cu ce diferă 
această formulă de pitagoreica Ipse dixitl Ba mai mult, formula «Adevărat vă spun 
vouă» a lui Iisus este în esenţă modul gnostic de predare a învăţăturii” (Francis C. 
Burkitt, Biserica şi gnoza, p. 21). 

adevărului revelat. Dincolo de faptul că sincretismul gnozei aducea cu 
sine pericolul unei „secularizări acute a creştinismului”, se impune cu 
necesitate afirmarea unei cunoaşteri îndreptate spre mântuire, ca 
menire principală pentru „adevărata gnoză”. în felul acesta se poate 
înţelege relaţia dintre „predica creştină” şi „gnoza înţelepciunii lui 
Dumnezeu”. Chiar şi Sfântul Apostol Pavel propovăduise „o gnoză 
antinomică, iar bisericile din imperiu concepeau înţelepciunea creş¬ 
tină ca Xoyucrj Xcapsia, în acord cu concepţiile lor greceşti. Ele au 
combinat misterul cu o minunată deschidere, spiritualul cu riturile cele 
mai nesemnificative, şi au căutat astfel, prin modul lor de organizare şi 
printr-o «viaţă filosofică», să realizeze idealul spre care tindea atunci 
spiritul religios elenic - anume o comuniune, sau frăţie, care pe baza 
unei revelaţii Divine să intre în posesia cunoaşterii supreme şi să reali¬ 
zeze viaţa sfântă; cunoaşterea aceasta urma să fie comunicată nu prin 
discuţii raţionale, ci prin consacrări misterioase şi eficiente şi prin doc¬ 
trine revelate”. 941 în consecinţă, se poate spune despre „gnoza creştină” 
sau „adevărata gnoză” că nu implică o raţionalitate stoicistă, fiind în 
primul rând legată de dobândirea mântuirii. 

Unul dintre cele mai importante criterii de evaluare a gnosticis¬ 
mului în raport cu învăţătura Bisericii creştine este Revelaţia. Ea face 
diferenţa între adevărata şi falsa gnoză. Prima se caracterizează prin 
smerenie şi permanenta raportare la credinţă, cea de a doua prin egoism 
şi autonomie exacerbată. Filosoful englez Henry L. Manşei afirmă în 
consecinţă faptul că „cunoaşterea profesată de învăţătorii gnostici era o 
cunoaştere menită să subordoneze revelaţia lui Hristos speculaţiilor 
filosofiei omeneşti - o cercetare curioasă, ce căuta o înţelegere a lui 
Dumnezeu, nu în lucrurile în care s-a revelat El însuşi, ci în lucrurile în 
care nu s-a revelat - o cercetare care, sub pretenţia de a oferi un înţeles 
mai adânc şi mai spiritual revelaţiei creştine, şi-a dezrădăcinat de fapt 
propriul temei supunându-1 unor teorii incomparabile cu primele sale 
principii - teorii inventate de oameni, provenite din filosofiile păgâne, şi 
făcând din aceste filosofii criteriul şi ţelul revelaţiei, în loc să privească 
revelaţia ca pe o dezvăluire făcută de Dumnezeu a acelor adevăruri pe 
care înţelepciunea omenească şi-a dorit să le vadă şi nu le-a văzut”. 948 


947 A. von Harnack, Istoria Dogmei, p. 69. 

948 Henry L. Manşei, Ereziile gnostice din primele două veacuri, traducere din limba 
engleză de Laurian Kertez, Ed. Herald, Bucureşti, 2008, p. 15-16. 

în virtutea caracterului său dualist, gnosticismul nu poate ex¬ 
plica nicidecum întruparea şi înomenirea Logosului dumnezeiesc, 
Fiul Tatălui şi cea de a doua Persoană a Sfintei Treimi. Era în stare 
să admită unirea celor două realităţi, materială şi spirituală, prin in¬ 
termediul unei „plerome ierarhice”, dar nu putea admite nicio clipă 
prezenţa Fiinţei Atotputernice în concretul existenţei omeneşti. Acest 
deficit se va transmite din păcate în conceptul de autonomie, invocat 
tot mai adesea în lumea secularizată. 949 Este vorba, prin urmare, de 
erezia deismului în accepţiune modernă. 950 


949 învăţătura Bisericii arată că legătura dintre creaţie şi creator este una intrinsecă, 
în consecinţă, „orice îndepărtare a creaţiei de Dumnezeu prin intennediul omului 
provoacă probleme creaţiei însăşi. Iar aceste probleme sfârşesc într-o dramă care, în 
final, se reduce la înscrierea omului pe traiectoria unui mod de viaţă confonn naturii 
căzute”. în acest sens, Nikos Matsoukas afirmă că „nicio luptă sau strădanie nu 
trebuie să conducă la despărţirea elementului material, prin epuizarea tuturor ener¬ 
giilor materiei sau prin evitarea ei absolută. Dumnezeu sfinţeşte şi desăvârşeşte 
creaţia, prin urmare nu rezultă o astfel de necesitate. Materia şi spiritul nu se separă, 
ci dimpotrivă, se întâlnesc, se reconciliază şi astfel se realizează desăvârşirea lumii 
create. în acest caz este clar monismul învăţăturii creştine, care se împotriveşte 
filosofiei dualiste gnostice. Acest monism se fundamentează pe existenţa de Sine a 
lui Dumnezeu şi pe dependenţa integrală a creaţiei de Acesta. El are o originalitate 
radicală, în relaţie, de pildă, cu monismul filosofiei presocraticilor şi postsocraticilor” 
(Nikos Matsoukas, Istoria Filosofiei Bizantine , p. 61). 

950 Deismul este „o variantă monoteistă, care concepe pe Dumnezeu drept Creator al lumii, 
dar nu acceptă calitatea sa de Ocânnuitor al universului, datorită faptului că lucrurile create 
ar fi fost înzestrate de Acesta cu legi proprii şi autonome, care pennit lumii să atingă scopul 
existenţei ei fără intervenţia şi ajutorul Creatorului”. în acest context, sub influenţele gnosti¬ 
ce, teologia creştină a interpretat transcendenţa lui Dumnezeu în sensul absenţei Sale din 
creaţie. în consecinţă, există două planuri pe care omul se desfăşoară pentru a ajunge la 
Ziditorul său: din primul prin gnoză, aşa cum am arătat mai sus, din cel de al doilea prin 
rugăciune permanentă. în accepţiunea sa modernă, deismul este aşezat în rândul ereziilor 
modeme, constituindu-se de multe ori drept suport pentru explicarea secularismului. El stă 
în opoziţie cu panteismul care „consideră că Dumnezeu se confundă cu lumea, iar omul se 
postează înaintea creaturii, în loc să se închine Creatorului” în mod logic, dacă panteismul 
face abstracţie de transcendenţa lui Dumnezeu, socotind în mod absurd că există riscul să-L 
confunde/amestece pe Dumnezeu cu lumea, deismul face abstracţie de imanenţa lui Dum¬ 
nezeu în creaţie, fiindcă separă lumea de Dumnezeu”. Riscurile impuse de doctrina lor, în 
mare de inspiraţie gnostică, au efect şi răsunet în teologia persoanei şi cosmosului. Prin 
urmare, „dacă prezenţa lui Dumnezeu în creaţie constituie baza transfigurării ei eshatologice 
în lumina lui Iisus Hristos, Dumnezeu şi om adevărat, absenţa lui Dumnezeu din creaţie a 
favorizat apariţia procesului de secularizare care confruntă astăzi creştinismul cu intensitate 
sporită” (Pr. prof. dr. Dumitru Popescu, Apologetica raţional-duhovenicească a Ortodoxiei, 
Ed. Cartea Ortodoxă, Alexandria, p. 42-44). 

Prin urmare, dincolo de inevitabilele neconcordanţe, au existat 
şi câteva puncte comune: 1. creştinismul - singura religie revelată, cu 
un sistem doctrinar revelat; 2. Hristos este izvorul revelaţiei dumne¬ 
zeieşti, „numai în măsura în care S-a făcut manifestat”, luând în cal¬ 
cul şi faptul că, după concepţia gnostică „nu există un Hristos al Ve¬ 
chiului Testament”; 3. învăţătura creştină rezidă din „evaluarea criti¬ 
că a tradiţiei apostolice, scrierile apostolice şi doctrina ezoterică tran¬ 
smisă de apostoli conţin acelaşi lucru”; 4. Înţelesurile desprinse din 
Sfintele Scripturi pot fi desluşite folosind metoda alegorică. 951 

1.3. „Filosofîa creştină” în context apologetic 

Apariţia creştinismului oferă o cu totul altă dimensiune între¬ 
gului sistem de concepte, fie ele dispuse speculativ sau mistic. Inte¬ 
racţiunea cu vechile curente din filosofia şi cultura lumii păgâne a 
avut un rol important în definirea şi impunerea noilor valori teologice. 
Aşa se face că, în zorii naşterii sale sau „ la plinirea vremii ”, aşa cum 
spune Sfântul Apostol Pavel, 952 creştinismul a găsit elenismul drept 
cea mai puternică şi proeminentă forţă culturală şi spirituală, „un 
imperiu înlăuntrul Imperiului Roman”. 

Având ca fundament Cuvântul Evangheliei Mântuitorului Hristos, 
creştinismul s-a ridicat deasupra celorlalte sisteme filosofice, însu¬ 
mând în perceptele şi învăţăturile sale „adevărata gnoză” sau filoso¬ 
fia cea mai presus de filosofie. Un aport foarte important în construi¬ 
rea acestui parcurs l-au avut primii Apologeţii creştini. In operele 
lor găsim o evaluare pertinentă asupra elementelor pozitive şi negati¬ 
ve pe care le-au lăsat în lume vechile moşteniri şi tradiţii culturale şi 
spirituale. Ei au rămas fideli eshatologiei tradiţionale şi, implicit, 
învăţăturilor desprinse din Vechiul Testament. Mai mult, din dorinţa 
de a evidenţia elementele de interacţiune dintre creştinism şi filosofie, 
„ei au elaborat în spirit veritabil creştin tiparul de gândire moral prin 
care creştinii ne-evrei caracterizează dintru început Evanghelia”. 
Dialogul cu celelalte discipline a devenit în mare măsură unul raţio¬ 
nal, mizând pe elemente interdisciplinare pe care le-a folosit în spri¬ 
jinul argumentării apologetice. în consecinţă, despre noua sistemă 
duhovnicească a creştinismului Adolf von Hamack spune că „a ştiut 


951 A. von Harnack, Istorici Dogmei, p. 75. 

952 Cf. Gal. 3, 24. 

cum să folosească materialul pozitiv tradiţional, Vechiul Testament 
la fel ca şi istoria şi vederea lui Hristos, pur şi simplu ca o verificare 
şi atestare a acestei religii raţionale, care lipsise până atunci şi fusese 
căutată cu fervoare. în teologia apologetică, creştinismul este conceput 
ca o dezvoltare religioasă înfăptuită de Dumnezeu însuşi, corespunzând 
tradiţiei primitive a omului şi pusă în cel mai pronunţat contrast cu 
toate religiile naţionale şi ritualurile ceremoniale politeiste. Cu cea mai 
mare energie, apologeţii au proclamat creştinismul ca religia spiritului, 
a libertăţii şi a moralităţii absolute. întregul material pozitiv al creşti¬ 
nismului a fost transformat intr-o mare schemă probatorie; religia nu şi-a 
dobândit conţinutul din fapte istorice - ea l-a primit prin revelaţie divină, 
fapt evident în raţiunea şi libertatea umanităţii - şi faptele istorice ser¬ 
vesc la atestarea religiei, la elucidarea ei, la răspândirea ei universală şi 
împotriva eclipsării sale parţiale”. 953 

Perioada primelor apologii în Biserica primară a fost generată 
implicit de interzicerea practicării religiei creştine sub pretextul unor 
acuzaţii nefondate şi nedrepte. Aşa se face că însemnările primilor 
Apologeţi erau în fapt „mărturisiri de apărare sub formă scrisă prin 
care se propuneau răspunsuri acuzatorilor într-o paradigmă intelectuală 
comparabilă cu cea a demersurilor de acuzare”. Aceste analize şi medi¬ 
taţii teologice pe diverse subiecte de actualitate eclezială pot fi socotite, 
prin urmare, „dreptul la replică” care viza „justificarea credinţei creştine 
în faţa autorităţilor păgâne; apărarea de atacurile iudeilor sau ale filosofi¬ 
lor vremii; consolidarea în credinţă prin lămurirea unor aspecte legate de 
problemele pastorale, morale sau dogmatice ale epocii”. 954 

Conţinutul „filosofiei creştine” reprezintă, prin urmare, o fericită 
sinteză de elemente istorice, de raţiune, de ştiinţă şi de revelaţie 
supranaturală. Prin intermediul lor, apologetica Bisericii a reuşit să 
identifice „metoda şi logica ” pe care a urmat-o îndeaproape spre 
justificarea adevărurilor de credinţă. Astfel, putem spune că latura 
istorică a teologiei însumează, în primul rând, realitatea întrupării 
Fiului lui Dumnezeu, viaţa, faptele, minunile Sale, intr-un cuvânt 
„Persoana istorică a Mântuitorului”. în Ea se descoperă superioritatea 
filosofiei creştine în raport cu spiritul filosofiei elenistice. Hristos este, 
aşadar, deasupra oricărui concept şi transcende orice fel de închipuire. 


953 Adolf von Harnack, Istorici Dogmei, p. 112-113. 

954 Apologetica Ortodoxă, p. 139. 

Despre El, Sfântul Iustin Martirul şi Filosoful spune că este cu adevărat 
„Fiul lui Dumnezeu, Cuvântul Său, primul Său născut şi S-a făcut om prin 
voinţa Sa, învăţându-ne aceasta în vederea schimbării şi ridicării neamului 
omenesc; şi mai înainte ca El să apară între oameni, sub influenţa demoni¬ 
lor..., unu, prin mijlocirea poeţilor, au ajuns să înfăţişeze ca realităţi fabu¬ 
lele inventate de ei”. 955 Mântuitorul Hristos este, aşa cum am arătat mai 
sus, Adevărul întrupat, Persoana Sa însumând şi descoperind totodată 
„dimensiunea iconică a raţiunii”. Aşadar, „prin contemplarea adevărului 
raţiunii dumnezeieşti din fiecare lucm, raţiunea umană depăşeşte caracterul 
discursiv, descoperind temeiul său supraraţional. Este o supraraţionalitate 
care nu anulează raţiunea, ci o transfigurează”. Prin urmare, putem spune 
că experienţa Adevărului dumnezeiesc şi implicita raportare la raţionalita¬ 
tea sa iconică îl ridică pe omul credincios într-o altă sferă, transfigurând 
astfel „puterea de cuprindere a raţiunii”. 956 

Raţionalitatea argumentării, în calitatea sa de cel de al doilea 
element la care face apel apologetica patristică, nu contrazice capacitatea 
de cunoaştere a realităţilor transcedentale, care nu sunt nici pe departe 
ilogice. Apologeţii creştini au făcut uz de întrega paletă raţională a filo- 
sofiilor păgâne. în scrierile lor au apreciat pozitiv contribuiţia raţiunii în 
susţinerea adevărului eclesial, însă nu au renunţat nicio clipă la spiritul 
critic, arătând că, dincolo de orice merit pământesc, „raţiunea umană nu 
poate capta nici în întregime şi nici cu exactitate adevărul. Numai o 
raţiune luminată şi superlativizată prin har poate îndeplini acest ofi¬ 
ciu”. 957 Sfântul Iustin Martinii aşază logica existenţială a creştinilor în 
antiteză cu obiceiurile păgâne. După el, nu era logic ca zeii să fie plămă¬ 
diţi de mâini omeneşti, să fie făuriţi din materiale stricăcioase, să fie 
păziţi de cei care aveau propriu-zis nevoie de ocrotire. Pe de altă parte, 
Dumnezeul cel adevărat este „Acela care procură tuturor toate”, căci nu 
are nevoie „nici măcar de ofrandele materiale ale oamenilor”. Mai mult, 
„El ne convinge şi ne aduce la credinţa de a alege să urmăm cele plăcute 
Lui, prin puterile raţionale pe care ni le-a dat”. 958 


955 Sfântul Iustin Martirul şi Filosoful, Apologia întâi, cap. XXIII, în voi. „Apologeţi 
de limbă greacă, traducere, note şi indici de Pr. prof. Teodor Bodogae, Pr. prof. dr. 
Olimp Căciulă, Pr. prof. dr. Dumitru Fecioru, Ed. IBMBOR, Bucureşti, 1997, p. 55. 

956 Apologetica Ortodoxă, p. 82. 

957 Pr. prof. I.G. Coman, Probleme de filosofie şi literatură patristică, p. 45-46. 

958 Tot aici, Sfântul Iustin mai afirmă că darul cunoaşterii raţionale a propriei noastre 
existenţe face „interesul tuturor oamenilor... căci, ceea ce legile omeneşti nu au fost 

Raţionalitatea argumentelor folosite de primii apologeţi creştini 
justifică totodată şi legătura dintre teologie şi ştiinţă, de la care 
tradiţia creştină nu s-a substras niciodată. Sfinţii Părinţi, de pildă, fac 
trimiteri la conţinutul materiei, analizează fenomenologia regnurilor 
animale şi vegetale, anatomia omului, logica succesiunii zilelor sau a 
anotimpurilor. în şcolile Bisericii din Alexandria, Antiohia, Cezareea 
Capadociei, la Edessa sau Nisibi, alături de preocupările teologice 
stăteau şi cercetarea ştiinţelor profane, folosite în mod argumentativ 
şi apologetic de marii didascali ai primelor veacuri. Origen poate fi 
socotit un produs complet al acestui sistem educativ cu valenţe mul¬ 
tiple. Alături de Părinţii Capadocieni, el completează grupul „maeş¬ 
trilor în ştiinţe libere ca filologia şi dialectica”. Exemplul elocinţei 
lor a devenit pilduitor chiar şi pentru cei mai de seamă învăţaţi pă¬ 
gâni ai timpului. în consecinţă, putem spune că „ştiinţa nu contrazice, 
ci ajută şi luminează pietatea”. 959 

Cel mai de seamă element al metodologiei patristice, indispensabil 
pentru justificarea apologetică, este caracterul revelat al credinţei 
creştine. Dacă raţiunea transfigurată prin puterea harului dumneze¬ 
iesc ajunge până la „porţile supranaturalului”, de aici înainte „revela¬ 
ţia divină singură orientează şi îndoctrinează gândirea patristică”. Pe 


în stare să facă, Cuvântul, dumnezeiesc fiind, le-ar fi făcut, dacă demonii cei răi nu 
ar fi răspândit multe acuzaţii mincinoase şi atee, luând ca aliat pofta cea rea şi de 
natură diferită faţă de toate, care se găseşte în fiecare lucruri care, nici unul, nu ne 
caracterizează pe noi (creştinii)” (Apologia I, p. 41). 

959 Ibidem, p. 47. Profesorul Ioan Gh. Savin merge mai departe cu această legătură, 
analizând valabilitatea ei în preocupările lumii contemporane. In mod practic, spune 
el, omul este preocupat să cunoască cele ce sunt legate de lume, de lucruri şi implicit 
de viaţă, încercând permanent să răspundă la întrebarea „ce sunt lucrurile, cum sunt 
lucrurile şi pentru ce sunt lucrurile?”. Răspunsurile cu privire la aceste necesităţi ale 
cunoaşterii raţionale sunt oferite de ştiinţă şi religie. „Cunoaşterea lumii şi a lucruri¬ 
lor e reclamată de ştiinţa propriu-zisă, sensul vieţii de religie, nerămânând nimic 
care să mai formeze obiectul specific filosofiei. Aşa că de unde, la început, filosofia 
fusese ştiinţa însăşi, cu timpul a ajuns a trăi din resturile, care-i cad de la celelalte 
ştiinţe, şi din regina ştiinţelor şi ştiinţa însăşi, a ajuns la starea tragică a regelui Lear, 
care, împărţindu-şi avutul între copiii săi, ajunsese cerşetor aruncat pe drumuri. Iar 
întrucât priveşte religia, ştim că a fost o vreme, aceea a evului mediu, când filosofia 
nu era privită decât drept ruda săracă a teologiei, ancilla theologiae, cum i se spunea 
în evul mediu. O precizare şi o determinare a obiectului filosofiei şi a raporturilor ei 
cu disciplinele înrudite, ştiinţa şi religia, se impune deci, în însuşi interesul filosofi¬ 
ei” ( Curs de apologetică, voi. I, p. 74-75). 

firul întâmplărilor scripturistice, al minunilor şi al teofaniilor, raţiunea 
omenească se completează şi se desăvârşeşte în cunoaştere, integrându-se 
intr-un proces continuu de autodepăşire. Polii cunoaşterii sunt reevaluaţi, 
accentul căzând, de data aceasta, pe „Creator, nu pe creaturi, pe Dumnezeu, 
nu pe lucrurile din lume”. Este o simfonie care „nu vrea să cânte decât 
adevărul. Ea e orchestrată de o logică pe care nu o acceptă totdeauna 
filosofia laică, geloasă pe categoriile şi făgaşurile ei. Dar, logica gândirii 
patristice are avantajul de a lucra cu întregul real, în lumea văzută şi 
nevăzută, cu Dumnezeu însuşi, spărgând zidurile strâmte şi cenuşii ale 
gândirii profane. E logica luminii paradisiace”. 960 

Pornind de la aceeaşi idee, Adolf von Elamack este de părere că 
prin sine însuşi „creştinismul este filosof ie şi revelaţie”, aceasta fiind 
prin urmare teza oricărui apologet. în consecinţă, afirmă el, „apologeţii 
s-au confruntat cu opinia larg răspândită în biserici că el este antiteza 
oricărei înţelepciuni lumeşti (vezi mărturia lui Celsus); dar ei au reconci¬ 
liat această diferenţă pe cale amiabilă, avansând ideea originii suprana¬ 
turale a creştinismului: ca revelaţie, în pofida conţinutului său raţional, 
el nu poate fi abordat decât printr-o înţelegere iluminată divin. în privin¬ 
ţa principiilor subadiacente acestei concepţii toţi apologeţii au fost de 
acord (Aristides, Iustin, Taţian, Melito, Athenagoras, Teofil, Tertulian, 
Minucuius Felix şi alţii ale căror scrieri sunt atribuite lui Iustin)”. 961 

1.4. Concluzie 

Din cele arătate până aici, putem afirma că Creştinismul este şi nu 
este filosofie. Este, pentru că „are un element raţional şi dă un răspuns 
satisfăcător şi inteligibil la întrebările care i-au preocupat pe toţi filosofii 
adevăraţi” şi nu este, întrucât se sustrage conceptului idealizat, respinge 
politeismul şi mitologia, are origine supranaturală prin revelaţia pe care 
o propovăduieşte. înclinarea filosofiei antice spre adevăr se datorează în 
primul rând „profeţilor (cum susţineau deja filosofii alexandrini evrei)”, 
din raţiunea cărora s-a şi împrumutat. Acest lucru unanim nu este însă 
unanim, întrucât mulţi dintre filososfi au rămas departe de a cunoaşte şi 
identifica lucrarea lui Dumnezeu în lume. 962 


%° p r p ro f. i.G. Coman, Probleme de filosofie şi literatură patristică , p. 47-48. 

961 Adolf von Harnack, Istoria Dogmei, p. 114. 

962 Spre deosebire de aceste tendinţe, de multe ori nesigure, creştinismul s-a impus 
prin: „1. Inteligibilitatea sa (cei neînvăţaţi şi femeile devin înţelepţi); 2. Alungarea 
demonilor; 3. Capacitatea sa de aproduce o viaţă sfântă” (Ibidem, p. 115-116). 

în sensul său autentic, dialogul dintre teologie şi filosofie se 
poziţionează într-un acord desăvârşit. Iubirea de înţelepciune nu 
poate contrazice cuvântarea despre „înţelepciunea şi Cuvântul lui 
Dumnezeu şi Puterea ”. 963 Unii au explicat separarea dintre cele două 
prin incompatibilitatea argumentării raţionale cu exerciţiul cultic, 
gândind oarecum că „ Biserica este o parte a vieţii, cea religioasă, 
care interesează pe unii oameni, care nu au curajul de a aborda 
problemele majore ale existenţei, ale vieţii, ale comunităţii umane şi 
se refugiază în răspunsuri «religioase», gata făcute, conservate, care 
ar fi religia”. Eroarea acestei abordări constă în faptul că Biserica, 
spre deosebire de religie, oferă, în virtutea capacităţii sale ontologice, 
cele mai complete răspunsuri cu privire la adevăratul existenţei noas¬ 
tre aici pe pământ şi dincolo de moarte. Pericolul depărtării vine 
atunci când Biserica îşi pierde statutul de „învăţătoare” a acestor 
taine, trecând într-un ritualism religios, vecin cu secularizarea. „Nu 
poate cineva să intre în Biserică numai că a fost convins cu argumen¬ 
te raţionale, spune Christos Yanaras, pentru că i-a dovedit cineva 
într-un anume fel. în Biserică intri pentru că eşti copleşit de iubire 
sau pentru că simţi că acolo există un drum care te va putea conduce 
la a cunoaşte plinătatea depăşirii de sine şi dăruirii de sine prin dra¬ 
goste; să iubeşti şi să fii iubit într-o plinitate de viaţă. Un filosof sau 
un artist se opune adeseori chiar şi la a se îndrăgosti... Această defi¬ 
cienţă a filosofului trebuie să fie abordată ca atare. Trebuie ca cineva 
să te ajute cu privirea sa pentru ca tu să simţi ce înseamnă să iubeşti, 
nu numai să fii admirat... Biserica este o lucrare care certifică conti¬ 
nuu sau conduce continuu la relaţia de dragoste”. 964 

în consecinţă, Sfântul Iustin Martirul şi Filosoful, cel care nu s-a 
dezis niciodată de vechea sa formare intelectuală, oferă o valoroasă 
descriere a dialogului dintre teologie şi filosofie: ,filosofia este bunul cel 
mai mare şi cel mai vrednic de Dumnezeu. Ea singură poate să ne înalţe 
până la Dumnezeu şi să ne apropie de El; iar sfinţii, cu adex’ărat, sunt 
numai aceia care-şi deprind mintea cu filosofici” , 965 Scopul filosofiei 


963 „O înţelepciunea şi Cuvântul lui Dumnezeu şi Puterea, dă-ne nouă să ne împăr¬ 
tăşim cu Tine în ziua cea neînserată a împărăţiei Tale” - tropar liturgic din Canonul 
învierii, rostit la Sfânta Liturghie, la momentul pogorârii miridelor în Sfântul Potir. 

964 Christos Yannaras, Ortodoxie şi Occident, text îngrijit de Iulian Nistea, Ed. Bi¬ 
zantină, Bucureşti, 1995, p. 84-85. 

965 Dialogul cu iudeul Tryfon, II, 1. 

nu poate fi, prin urmare, decât unul singur: „descoperirea adevărului”. 
Fără această direcţie, filosofia a devenit „o fiinţă cu multe capete”, 
risipindu-se în numeroase sisteme şi concepte generate de maeştrii ei, 
ieşind implicit din dialogul autentic cu teologia. 966 

Datoria Apologeticii Ortodoxe, în virtutea lucrării sale măr¬ 
turisitoare şi apostolice, este de a culege, de a identifica şi valorifica 
„adevărata filosofie”, „deţinătoarea ultimelor temeiuri ale esenţelor şi 
existenţelor, deci a întregii realităţi fenomenale şi numenale, cum s- 
ar zice în limbaj filosofic, sau a tuturor celor văzute şi nevăzute, cum 
spunem, noi teologii, în Simbolul credinţei”. 967 


966 Sfântul Iustin Martirul şi Filosoful explică pe larg această problemă, evidenţiind 
parcursul sistemelor filosofice din perioada primară a Bisericii. El observă o diluare 
progresivă a scopului pe care filosofia ar fi trebuit să-l urmărească, în principal 
datorată raportului dascăl-ucenic. El vorbeşte aici din propria experienţă, întrucât a 
căutat la început adevărul alături de un stoic, peripatetic şi în cele din unnă alături 
de un pitagoreu. Iată ce spune Sfântul Părinte: „S-a întâmplat că, după cei dintâi 
care au venit în contact cu filosofia, cei care i-au urmat n-au mai cercetat nimic cu 
privire la adevăr, ci, fiind cuprinşi de admiraţie faţă de resemnarea, de înfrânarea, de 
cuvintele încurcate ale acestora, au socotit adevăruri numai lucrurile acelea pe care 
fiecare le-a învăţat de la dascălul lui şi, la rândul lor, au transmis mai departe celor 
de după ei aceste învăţături, aşa cum le-au primit, şi altele proprii, asemănătoare cu 
cele dintâi, numindu-le pe toate la un loc, cu numele părintelui lor de la început” 
(Dialogul cu iudeul Tryfon, II, 2). 

967 Ioan Gh. Savin, Curs de Apologetică, voi. I. p. 89. 

II. RAPORTUL DINTRE TEOLOGIE ŞI CULTURĂ ÎN 
VIAŢA BISERICII. ORTODOXIE, TRADIŢIE ŞI SPIRIT 

ROMÂNESC PESTE VEACURI 


Prezenţa sentimentului religios în etosul comunitar al popoare¬ 
lor lumii a fost, este şi va fi o certitudine incontestabilă. 968 Acesta 
este şi motivul pentru care Apologetica Ortodoxă afirmă o „inascenţă 
a religiei” în firea omului, zidit după „chipul şi asemănarea lui Dum¬ 
nezeu”. Vorbim, aşadar, despre atracţia ontologică a firii noastre spre 
cele nevăzute, spre taina împlinirii cea mai presus de minte şi de 
cuvânt. în virtutea acestui fapt, teologia a oferit o perspectivă gene¬ 
roasă în procesul de formare culturală a fiinţelor raţionale. Pe lângă 
căutările şi răspunsurile probate interdisciplinar, ea a căutat să ofere 
posibilitatea unei certitudini supra-fireşti, ancorate metafizic în viaţa 
de dincolo de moarte. Astfel, sub forma indisolubilă a unei colaborări 
dinamice cu valenţe raţionale şi empirice, dialogul dintre teologie şi 
cultură s-a constituit drept una dintre „cele mai importante probleme 
ale creştinismului în general şi ale celui contemporan în special”, 969 
toate acestea, întrucât cultura însumează per se „lucrarea de cultivare 
a însuşirilor bune” 970 în viaţa omului, fiind generată, crescând şi ma- 


968 După unele teorii raţionaliste mai vechi, religia era privită drept un fenomen 
secundar în viaţa socială, de apariţie relativ târzie. Imperativul cultural al mobili¬ 
tăţilor demografice a contrazis dintru început acest lucru, afirmând, în consecinţă, 
faptul că supranaturalul reprezintă per se „forma primordială de afinnare şi funcţio¬ 
nare a colectivităţii, a umanităţii şi deci a culturii” (Ioan Gh. SA VIN, Creştinismul şi 
cultura română. Tipografia Cărţilor Bisericeşti, Bucureşti, 1944, p. 3). 

969 Pr. prof. Dumitru Popescu, Ortodoxie şi contemporaneitate, Ed. Diogene, Bucu¬ 
reşti, 1996, p. 5. 

970 Din punct de vedere etimologic, termenul de cultură se defineşte practic prin 
lucrarea de cultivare, îngrijire, creştere a pământului, fiind în legătură cu verbul 
latinesc colo, colere (a lucra, a îngriji, a împodobi) şi cu substantivul cultus, - a, - 
um, care înseamnă „cult religios, închinare, adorare adusă zeilor”. Această conver¬ 
genţă de sensuri prevalează propriu-zis legătura pozitivă dintre religie şi cultură, 
certificată pe capacitatea de a genera rezultate pozitive în lucrarea de „înnobilare a 
inimii şi dezvoltare a minţii omeneşti, cultivarea sentimentelor şi a cugetărilor reli¬ 
gioase, adorarea lui Dumnezeu. Aşadar, prin cultură înţelegem lucrarea de cultivare 
a însuşirilor bune; îmbunătăţirea, înfrumuseţarea, creşterea, nobilarea naturii. Dacă 
ne referim numai la om, atunci prin cultură înţelegem îmbunătăţirea, nobilarea, 

nifestându-se laolaltă cu sentimentul religios. La fel ca religia, cultura 
este înnăscută în sufletul omului, în virtutea capacităţilor sale raţionale şi 
sensibile. în felul acesta, se poate explica dimensiunea intelectuală şi 
morală a culturii, pe care se construiesc propriu-zis manifestările sale 
materiale şi practice. Cultura este, prin urmare, un „sistem de concepte 
moştenite (intelectuale), un ansamblu de standarde sau manifestări co¬ 
mune (morale), o structură de înţelesuri concretizate în simboluri (mate¬ 
riale) şi o serie de convenţii ce guvernează interacţiunea umană (comu¬ 
nitară), prin care omul comunică şi înmulţeşte şi totodată modifică şi 
dezvoltă cunoştinţele şi atitudinile sale de viaţă”. 971 

Acest ansamblu de valori practice şi duhovniceşti, rezultate din 
predispoziţia spre cultură, a fost preluat şi încreştinat de Biserică. Şi dacă 
„Scriptura nu vorbeşte despre cultură , ne vorbeşte la tot pasul despre îm¬ 
bunătăţirea, înălţarea, purificarea şi desăvârşirea omului. în predica de pe 
Munte, Mântuitorul numeşte pe creştini «lumina lumii», 972 şi îndeamnă să 
se nobileze, să fie desăvârşiţi, ca Dumnezeu. 973 După Evanghelie, vredni¬ 
cia omului se cunoaşte după faptele sale bune, ca pomul după roade. 
«Omul bun din vistieria cea bună a inimii scoate cele bune, şi omul cel rău 
din vistieria cea rea a inimii şocate cele rel e». 914 Cultura e trezirea, dezvol¬ 
tarea şi arătarea în afară a comorilor bune de gândire şi simţire, care se 
află acumulate în vistieria inimii, de unde se cer dezrobite; e rodul da¬ 
rurilor cereşti, pe care ni le inspiră şi ni le împlineşte Duhul Sfânt f 15 

Dacă Persoana Mântuitorului Hristos şi implicit Revelaţia Sa 
dumnezeiască rămân în permanenţă aceleaşi, statutul şi receptarea 
diferitelor elemente ale culturii se găsesc într-o dinamică peipetuă. 
Diferenţele de manifestare şi necesitate devin elemente extrem de 
sensibile. Fiecare epocă culturală este însoţită de specificul ei social, 
ştiinţific şi, nu în cele din urmă, bisericesc. Dacă, de pildă, antichitatea 


înfrumuseţarea şi perfecţionarea lui; înţelegem trezirea şi folosirea însuşirilor nobile, 
desăvârşirea virtuţilor şi dezvoltarea tuturor puterilor bune care zac în om din fire” 
(vezi aici: Ilarion Felea, Religia culturii, Ed. Episcopiei Ortodoxe Române a Aradu¬ 
lui, Arad, 1994, p. 19-20). 

971 Aidan Nichols, Christendom Awake. On Re-Energising the Church in Culture , 
T&T Clark Ltd, Michigan, 1999, p. 9-10. 

972 Mt. 5, 14. 

973 Mt. 5, 48. 

974 Lc. 6, 44-45. 

975 Ilarion Felea, Religia culturii , p. 22. 

susţinea de iure existenţa sclaviei, societatea modernă sau contemporană 
susţine cu tărie drepturile omului. Pe de altă parte, din punct de vede¬ 
re ştiinţific, se poate identifica foarte uşor progresul de la concepţiile 
mecaniciste despre lume, ce caracterizau în speţă epoca modernă, la 
perspectiva quantică, dezvoltată cu precădere în contemporaneitate, 
în toate aceste împrejurări, „ datoria teologiei este de a lua în consi¬ 
deraţie neîncetat mediul cultural al unei epoci, ca să poată înrădăci¬ 
na Adevărul revelat în mentalitatea omului contemporan”. 916 în fapt, 
putem vorbi aici despre potenţarea dinamică şi apologetică a tradiţiei 
Bisericii lui Hristos în contextul multi-culturalităţii contemporane, 
laolaltă cu moştenirea ei (politică, ştiinţă, tehnică, ecologie etc.). 
Scopul principal rămâne totdeauna transfigurarea omului şi a creaţiei 
în Hristos şi Biserică, prin lucrarea Sfântului Duh. 

în ceasuri de grea încercare, mărturisirea Adevărului întrupat a 
fost logica în care Biserica lui Hristos a stăruit nebiruită înaintea 
deşertăciunilor lumii şi încercărilor celui viclean. Aproape în fiecare 
secol au existat voci potrivnice, căutând să tăgăduiască Adevărul, să 
amăgească raţiunile slabe şi să le ducă departe de adevărata cunoaş¬ 
tere. Renaşterea a încercat să răzbească prin promovarea autonomiei, 
comunismul, prin pluralismul depersonalizant, ateismul prin indife¬ 
renţă şi izolare de spiritul comunitar şi, nu în cele din urmă, secula- 
rismul care încearcă să subsumeze pe toate cele anterior amintite. 
Dincolo de toate acestea, Biserica lui Hristos a rămas singura realita¬ 
te veşnică şi incontestabil unica resursă de energie a sufletului ome¬ 
nesc, însetat după cunoaşterea Creatorului său. De aceea, spiritul 
apostolic şi mărturisitor al Bisericii nu se stinge niciodată, continu¬ 
ând să fie viu şi lucrător prin cuvintele Mântuitorului Hristos, care 
spune: „ Oricine va mărturisi pentru Mine înaintea oamenilor, măr- 
turisi-voi şi Eu pentru el înaintea Tatălui Meu, Care este în ceruri. 
Iar de cel ce se va lepăda de Mine înaintea oamenilor şi Eu Mă voi 
lepăda de el înaintea Tatălui Meu, Care este în ceruri”. 977 

II.l. O perspectivă biblico-patristică 

Ancorată permanent în logica veşniciei. Biserica nu s-a izolat 
niciodată de realităţile vremii, pe care a încercat întotdeauna să le 


976 Pr. prof. Dumitru Popescu, Ortodoxie şi contemporaneitate, p. 6. 

977 Mt. 10, 32-33. 

îmbunătăţească, să le umple de sens spiritual. Acest lucru este confirmat 
de însuşi Mântuitorul Hristos, care a spus de multe ori, spre lămurirea 
celor ce-L socoteau a fi un cârmuitor lumesc, că ,Jmpărăţia Sa nu este 
din lumea aceasta”. 918 El „n-a venit să strice legea, ci să o plineas¬ 
că” 919 adică să o transfigureze, „nu numai cu vorba, ci şi cu fapta, prin 
întreaga Sa operă de rescumpărare”. în felul acesta, ieşind din tiparele 
dreptăţii şi legalismului mozaic, Mântuitorul proclamă „iubirea ca virtute 
supremă a Legii celei noi”. Cântărind cu această valoare, învăţătura Sa 
include în noţiunea de aproapele, nu numai pe cei din aceeaşi seminţie, 
aşa cum era statornicit în Legea şi cultura Vechiului Testament, ci pe tot 
omul „zidit după chipul lui Dumnezeu”. Dincolo de orice discriminare, 
„El face să răsară soarele deopotrivă şi peste cei răi şi peste cei buni... 
faptul că este în acelaşi timp atât Dumnezeu adevărat, cât şi Om adevă¬ 
rat, l-a permis lui Hristos să lege în mod indisolubil iubirea de aproapele 
cu iubirea de Dumnezeu, să ţină seama de cultura proprie, dar şi de cul¬ 
tura altor neamuri, să transfigureze cultura naţională şi să o introducă în 
circuitul valorilor universale. Prin aceasta, Hristos ne-a arătat odată pen¬ 
tru totdeauna adevăratul raport dintre creştinism şi cultură” 980 

Raportul cu societatea este lămurit printr-o echivalenţă, la 
prima vedere simplă, dar încărcată de înţelepciune dumnezeiască, 
întrebat fiind de farisei dacă ar trebui să dea dcijdie cezarului, 981 
Domnul se exprimă retoric: „al cui este chipul de pe monedă?”, apoi 
adaugă îndemnul: „Daţi deci Cezarului cele ce sunt ale Cezarului şi 
lui Dumnezeu cele ce sunt ale lui Dumnezeu” 982 

Sfântul Ioan Gură de Aur explică aceste cuvinte, subliniind 
totodată ordinea datoriilor pe care le are creştinul faţă de lume. „Se 
cade, să dăm oamenilor cele ale oamenilor şi să dăm lui Dumnezeu 
cele ce datorăm lui Dumnezeu. De aceea şi Pavel zice: «Daţi tuturor 
cele datorate: celui cu darea, dare; celui cu vama, vamă; celui cu 
frica, frică». 983 Când auzi pe Hristos spunând: «Dă cele ale cezarului 


978 In. 18, 36. 

979 Mt. 5, 17. 

980 Pr. prof.dr. Dumitru Popescu, Hristos-Biserică-Societate, Ed. IBMBOR, Bucu¬ 
reşti, 1998, p. 11-12. 

981 Cf. Mt. 22, 17. 

982 Mt. 22, 20-21. 

983 Rm. 13, 7. îndemnul Sfântului Apostol Pavel vizează în principal „munca conşti¬ 
incioasă pentru sporirea binelui obştesc, ca: îndeplinirea îndatoriilor legate de che- 

cezarului», află că îţi spune să dai cezarului numai acelea care nu 
vatămă cu nimic credinţa', altfel n-ar mai fi o dajdie şi o vamă dată 
cezarului, ci diavolului”. 984 

Acest lucru au încercat să-l lămurească primii apologeţi creştini 
înaintea celor ce îi persecutau pe creştini. Sfântul Iustin Martirul şi 
Filosoful arată astfel că oamenii Bisericii au fost învăţaţi dintru înce¬ 
put să plătească aceste dări. „Pentru aceasta, spune el, ne închinăm 
numai lui Dumnezeu, iar vouă, pe lângă toate celelalte, bucurându-ne, 
slujim, mărturisind că voi sunteţi împăraţii şi conducătorii oamenilor 
şi ne rugăm ca, dimpreună cu puterea împărătească, să vă arătaţi a 
avea şi o judecată înţeleaptă”. 985 

Cunoscând de la Domnul că „nu sunt din lume ”, creştinii au suferit 
ocară şi chiar moarte, bine ştiind că „dacă ar fi din lume, lumea ar iubi ce 
este al său”. 986 Aleşi de Mântuitorul Hristos din lume, creştinii au reuşit 
să schimbe rânduiala lumii prin iubire, devenind din robi ai lumii, prieteni 
ai Mirelui Ceresc. „Aceasta este porunca Mea: să vă iubiţi unul pe altul, 
precum v-am iubit Eu. Mai mare dragoste decât aceasta nimeni nu are, 
ca sufletul lui să şi-l pună pentru prietenii săi”. 9S1 

Sub acest îndemn, primii creştini au iniţiat dialogul cu mediile 
culturale din primele veacuri. Metoda lor de exprimare a fost dintru 
început una fundamentată pe raţionamente logice, „păstrând în ace¬ 
laşi timp caracterul apofatic al obiectului mărturiei lor”. 988 Bernard 


marea în Stat a fiecărui cetăţean, participarea înţeleaptă la treburile publice, plata 
impozitelor etc.” (vezi aici: învăţătura de credinţă ortodoxă, tipărită cu binecuvânta¬ 
rea preafericitului Iustinian, Patriarhul României, Editura Centrului Mitropolitan al 
Olteniei, Craiova, 1952, ediţie retipărită la Ed. Credinţa Strămoşească, cu binecu¬ 
vântarea PS Calinic, Episcopul Argeşului, 2010, p. 518). 

984 Sfântul Ioan Gură de Aur, Omilii la Matei, LXX, II, în PSB 23, traducere, intro¬ 
ducere, indici şi note de Pr. D. Fecioru, Ed. IBMBOR, Bucureşti, 1994, p. 803-804. 

985 Sf. Iustin Martirul şi Filosoful, Apologia /, XVII, în .Apologeţi de limbă greacă”, 
traducere, introducere şi note de Pr. prof. dr. T. Bodogae, Pr. prof. dr. Olimp Căciu¬ 
lă, Pr. prof. dr. D. Fecioru, Ed. IBMBOR, Bucureşti, 1997, p. 49-50. Sfântul Părinte 
oferă o monumentală mărturisire de credinţă şi totodată o valoroasă critică asupra 
culturii păgâne. Opera sa certifică în mod sigur acest lucru, oferindu-se ca exemplu 
în căutarea şi descoperirea lui Dumnezeu, mai întâi prin căutările şi curiozităţile 
filosofiei, mai apoi prin descoperirile simbolistico-mistice, certificate de Legea 
Veche şi mai pe urmă, prin mărturisirea jertfelnică a Adevărului întrupat. 

986 Cf. In. 15, 19. 

987 In. 15, 12-14. 

9Si Apologetica Ortodoxă, p. 152. 


325 




Pouderon aşază această poziţionare apologetică a creştinismului prime¬ 
lor veacuri pe „faptul că majoritatea (apologeţilor creştini) fuseseră for¬ 
maţi în filosofia greacă ale cărei principii metodologice şi epistemologi¬ 
ce le-au păstrat şi prin faptul că ei se adresează unui public păgân, puţin 
receptiv la o argumentare prin Scripturi sau doar prin credinţă, dar sen¬ 
sibil în schimb la coordonanţa dintre doctrină şi raţiune ”. 989 

Cea mai reprezentativă figură patristică din spectrul apologeticii 
creştine a fost fără îndoială Sfântul Iustin Martirul şi Filosoful . 990 


989 Bemard Pouderon, Les Apologetics grecs..., p. 86, apud Ibidem, p. 152. Această 
perioadă este în fapt cea mai intensă în constituirea dialogului dintre cultură şi teologie. 
In contextul primelor apologii creştine, Biserica şi-a organizat în mod oficial poziţia faţă 
de societate. Primii apologeţi creştini au luptat cu armele duşmanilor lor, ridicându-se la 
înălţimea şi pregătirea intelectuală a acestora. Cu toate acestea, dincolo de contradicţie, 
găsim efectul pozitiv al simbiozei dintre cele două. In felul acesta, chiar dacă apologiile 
nu sunt „nici tratate de teologie, nici opere dogmatice» propriu-zise, încărcătura teologică 
a acestor adevărate opere de difuziune a credinţei creştine printre «cei din exterior» este 
bogată. Apologeţii au trebuit să enunţe în temeni comprehensibili publicului lor, şi prin 
urmare, să conceapă clar mesajul ( kerygma ) specific religiei creştine... Ei sunt în acelaşi 
timp martori preţioşi ai elaborării dogmelor în secolul al II-lea şi actori privilegiaţi ai 
acestor formulări” (Ibidem, p. 154). 

990 „Cel mai de seamă dintre apologeţii creştini de limbă greacă din scolul II”, Sfân¬ 
tul Iustin Martirul şi Filosoful (c. 100-c. 165) s-a născut la Flavia Neapolis, Siche- 
mul de odinioară, părinţii săi fiind păgâni. S-a pregătit temeinic în cele mai de seamă 
şcoli ale timpului, fiind atras în mod deosebit de filosofie. In această ştiinţă socotea 
el că poate găsi răspunsul despre adevărul existenţei personale. A încercat să se 
regăsească în şcolile: stoică, peripatetică sau pitagoreică, însă nu a ajuns la nicio 
finalitate. A căutat o vreme să se identifice cu învăţătura pitagoreilor, dar nici aceas¬ 
ta nu a reuşit să-i încălzească inima. Revelaţia depre „Cine este Adevărul ?” începe 
din momentul întâlnirii tainice cu bătrânul înţelept, pe malul mării. Dc atunci, focul 
dragostei de Hristos a început să ardă cu putere în inima sa, descoperind în învăţătu¬ 
ra Scripturii „singura filosofie singură şi aducătoare de folos”, numindu-se cu adevă¬ 
rat „filosof’ şi apologet al Bisericii Creştine. Misionar şi catehet iscusit, Sfântul 
Iustin întemeiază o şcoală de teologie la Roma, unde îi are ca ucenici pe Taţian 
Asirianul şi, după unele păreri, pe Sfântul Iririneu de Lyon. Din uneltirile filosofului 
păgân Crescens, ruşinat de cuvintele sale, Sfântul Părinte suferă moarte martirică, 
fiind decapitat în anul 165, sub guvernarea lui Junius Rusticus. Moştenirea sa scrisă 
(în care se remarcă cele două Apologii şi Dialogul cu iudeul Tryfon, traduse şi în 
limba română) este extrem de reprezentativă pentru Apologetica Ortodoxă, evi- 
denţiindu-1 ca pe o „minte alertă şi lucidă, întotdeauna gata de a formula răspunsuri 
şi argumente în favoarea credinţei creştine. El a încercat să arunce o punte de legătu¬ 
ră între gândirea creştină şi filosofia păgână, întotdeauna înclinând balanţa în favoa¬ 
rea adevărului revelat” (vezi: Remus Rus, Dicţionar Enciclopedic de Literatură 
Creştină din primul mileniu , Ed. Lidia, Bucureşti, 2003, p. 476-479). 

Argumentarea sa este una logică, cu multiple valenţe culturale, juridice, 
morale şi teologice. în acest fel, el a reuşit să demonstreze logic că 
misiunea Bisericii nu este nici pe departe una ostilă sau ignorantă 
faţă de adevăratele valori sociale ale lumii antice. După el, raţiunea 
reprezintă criteriul prim de evaluare a adevărului. în felul acesta se 
conturează şi parcursul prefigurativ al unei filosofii încărcate de vir¬ 
tute spre descoperirea Logosului înomenit. „Deci, cele ale noastre 
depăşesc orice altă învăţătură omenească prin aceea că noi avem în 
Hristos întreg Cuvântul, Care S-a arătat pentru noi în trup, Cuvânt şi 
suflet. Căci tot ceea ce au grăit filosofii şi legiuitorii, a fost scos de ei 
cu trudă din ceea ce au găsit contemplând doar în parte Cuvântul. 
Dar, deoarece ei nu au cunoscut toate cele ale Cuvântului, Care este 
Hristos, ei au spus de multe ori şi lucruri contrare. De altfel, chiar şi 
cei care au fost mai înainte de Hristos şi au încercat să-şi dea seama 
de asemenea lucruri în chip omenesc, cu ajutorul raţiunii, au fost 
traşi la răspundere întocmai ca nişte impioşi şi ca nişte oameni plini 
de curiozitate. Dintre aceştia, lui Socrate, cel care a depus mai multă 
ardoare în aceasta, i-au adus aceleaşi acuzaţii care ni se aduc şi nouă ”. 991 

Cel mai la îndemână mijloc folosit de Sfântul Iustin pentru a 
contracara erorile generate de mediul politeist a fost invocarea şi analiza 
pseudo-valorilor pe care cei mai de seamă reprezentanţi ai maselor le 
promovau în epocă. în lumea antică exista în mod pregnant tendinţa de 
divinizare a culturii. Este vorba de un panteism supravenerat, prin care era 
confundată lumea cu divinitatea. Un exemplu concret îl desprindem din 
statuile ridicate în cinstea diverselor zeităţi păgâne . 992 

In primele veacuri creştine, sub jugul persecuţiei nedrepte, primii 
apologeţi au încercat să demonteze aceste false paradigme, arătând că 
Dumnezeul cel adevărat transcede materialitatea lumii create, fiind 
întru totul Stăpân peste ea. De aceea, spune Sfântul Iustin Martirul şi 


991 Sf. Iustin Martirul şi Filosoful, Apologia II, X, p. 111. 

992 „Divinizarea culturii, spune pr. prof. Dumitru Popescu, e un fenomen cunoscut cu 
precădere de religia Eladei. Antropomorfică prin excelenţă şi plasticizată prin capo¬ 
doperele artistice ale inegalabilului geniu grec, religia Eladei sfârşeşte prin absorbi¬ 
rea totală a frumuseţii artei. Istoricii antichităţii ne vorbesc despre frecvenţa cazuri¬ 
lor când cultul pseudo-religios al fonnelor marmoneene îmbrăca aspectul cu totul 
degenerat al misticismului erotic. Porunca decalogului care interzice închinarea la 
chipuri cioplite era îndreptată în primul rând împotriva unor astfel de plăsmuiri” (Pr. 
prof. dr. Dumitru Popescu, Hristos-Biserică-Societate, p. 12-13). 

Filosoful, „noi nu cinstim nici cu jertfe multe şi nici cu cununi de 
flori statuile acelea, pe care oamenii cioplindu-le şi aşezându-le în 
temple le-au numit zei, deoarece ştim că acestea sunt neînsufleţite şi 
moarte (căci noi nu credem că Dumnezeu are un asemenea chip , 
cum spun unii că vor să-L imite spre cinstirea Lui) şi poartă aceleaşi 
nume şi chipuri cu demonii aceia răi, care s-au arătat odinioară ”. 993 

Mergând spre îndumnezeire, creştinul nu-şi poate găsi împlinirea 
decât în Hristos, după chipul Căruia a fost zidit. Acest intens proces 
de devenire duhovnicească se împlineşte, aşadar, numai în Mântuitorul 
Hristos. Pornind de la această premisă, Biserica a justificat respinge¬ 
rea prezenţei statuilor în locaşurile de cult ortodoxe . 994 

II.2. Sfânta Scriptură şi Sfânta Tradiţie în dialogul dintre 
teologie şi cultură 

Creştinismul nu s-a izolat niciodată de societate, ci a luptat 
permanent să şi-o apropie şi să sădească într-însa dezideratul îndumne¬ 
zeiţii. Aşa se face că, în virtutea împlinirii mandatului care i-a fost 
încredinţat, primii Apologeţi creştini au luptat permanent să arate că 
moştenirea divină stă dincolo de valorile lumii antice, îmbogăţindu-le 
pe acestea în lumina Adevărului dumnezeiesc. Lămurită în focul per¬ 
secuţiilor primelor veacuri. Biserica lui Hristos şi-a ridicat credinţa la 
rangul de normă universală. Parcursul de la definiţia de contra- 
cultură, la calitatea de principal garant al valorilor sociale a fost intr- 
adevăr „un pas monumental ” în istoria omenirii. Din acest moment, 
viaţa Bisericii devine normativă pentru entitatea culturală a poporului, 
„aducând laolaltă comunităţi distincte ca educaţie sau neam ”. 995 


993 Apologia 1, IX, p. 40. 

994 Părintele profesor Dumitru Popescu analizează mai profund această problematică, 
evaluând reprezentarea Persoanei Mântuitorului Hristos prin arta sculpturală, comparativ 
cu poziţia hristologică ortodoxă. „Respingem statuile fiindcă sunt reprezentări închise în 
ele, legate prea mult de cele pământeşti şi trecătoare ca să-l mai poată înălţa pe om la 
asemănarea cu Dumnezeu. Statuile sunt dependente mai mult de omenitatea lui Hristos 
decât cu divinitatea Lui. Nu putem fi de acord nici cu cei care fac abstracţie de orice 
reprezentare văzută a lui Hristos, fiindcă pe această cale se trece cu vederea actul întrupă¬ 
rii Sale şi lasă impresia că avem de-a face, ca şi în Vechiul Testament, mai mult cu un 
Dumnezeu nevăzut decât văzut” (Hristos - Biserică - Societate, p. 13). 

995 .Toarte curând, Biserica şi-a făcut ucenici în înalta societate, năzuind, chiar de la mijlo¬ 
cul secolului al doilea, la ziua în care însuşi împăratul va deveni creştin. Creştinismul a 

Plurivalenţa culturii creştine, reflectată foarte frumos din punct 
de vedere dogmatic în sobomicitatea Bisericii, a fost generată în 
primul rând de caracterul universal al învăţăturilor desprinse din 
Sfânta Scriptură . 996 în virtutea acestei realităţi transcedentale, evalua¬ 
te hristologic şi trinitar, cultura autentică se descoperă şi se formea¬ 
ză pe temelia Sfintei Scripturi, întrucât „Evanghelia este în mod 
incontestabil dumnezeiască şi totodată darul Dumnezeului celui în¬ 
treit şi Atotiubitor, şi de aceea este necesar ca ea să fie propovăduită 
şi aşezată în cultura tuturor neamurilor ”. 997 

Părintele profesor Dumitru Stăniloae întăreşte şi mai mult această 
convingere, subliniind valoarea şi autoritatea revelată a Sfintei Scrip¬ 
turi şi totodată legătura ei cu Biserica prin Sfânta Tradiţie. El vorbeşte 
astfel despre Cuvântul lui Dumnezeu din litera Scripturii, arătându-L 
drept arcul peste timp care adună laolaltă pe cele risipite, împrăştie îndo¬ 
iala şi confirmă în modul cel mai autentic perspectiva unei culturi îmbo¬ 
găţite cu valori inepuizabile. „Prin cuvântul ei, Hristos continuă să ne 
vorbească şi nouă, să ne provoace la răspuns cu fapta, să lucreze astfel şi 
în noi. Noi simţim prin cuvântul Scripturii că Hristos continuă să lucreze 
în noi prin Duhul Lui cel Sfânt: «lată Eu cu voi sunt în toate zilele 


schimbat forma dominantă a religiei din Imperiul Roman, imprimând totodată cea mai 
importantă distincţie dintre societatea antică şi cea medievală. Aceasta s-a întâmplat, nu 
ca şi cum creştinii ar fi avut o cultură diferită de cea a lumii antice, ei ieşind, de altfel, 
dintr-o societate cu educaţie greacă şi romană, etichetată de multe ori ca barbară... 
Aparţinând iniţial lumii antice, creştinismul a rămas credinţa celor mai mulţi din lumea 
aceasta. Caracteristicul învăţăturilor şi idealurilor sale se adresează îndeaproape minţii şi 
sufletului fiecărei persoane în parte, aducând laolaltă comunităţi distincte ca educaţie sau 
neam ” (Henry Chadwick, The Church in Ancient Society. From Galilee to Gregory the 
Great, Oxford University Press, New York, 2001, p. 1). 

996 In acest context, cardinalul romano-catolic Aidan Nichols încadrează raportul 
dintre teologie şi cultură într-o paradigmă trinitară. „Mai întâi, spune el, o cultură 
trebuie să fie conştientă de faptul că transcendenţa este adevărata ei origine şi poar¬ 
tă, pe care o putem numi cu discreţie dimensiunea sa «paternală», referindu-se în 
mod implicit la Tatăl. In al doilea rând, formele pe care le generează cultura ar trebui 
să manifeste integritate - plenitudine şi interdependenţă; puritate - transparenţă în 
înţelesuri; şi armonie - o cauză unificatoare a întregului ce generează cultura. Şi de 
vreme ce aceste atribute - integritate, puritate, armonie - sunt potrivite teologiei 
Fiului dumnezeiesc, „artei” divine şi desăvârşirii Tatălui, le putem numi aspecte 
hristologice ale culturii ” (Aidan Nichols, Christendom Awake..., p, 16-17). 

991 Mattew L. Lamb, „Inculturation and Western Culture. The Dialogical Experience 
between Cospel and Culture”, Communio XXI, 1 (1994), p. 130. 


329 



până la sfârşitul veacului ». 998 Sfânta Scriptură e Fiul şi Cuvântul lui 
Dumnezeu care S-a tălmăcit pe Sine în cuvinte, în lucrarea Lui de 
apropiere de oameni pentru ridicarea lor la El, până la întruparea, 
învierea şi înălţarea Lui ca om. El lucrează prin cuvintele acestea, prin 
care se tălmăceşte pe Sine, asupra noastră, pentru a ne conduce şi pe noi 
la starea la care a ajuns El. Scriptura redă ceea ce continuă să facă Fiul 
lui Dumnezeu cu noi din această stare de Dumnezeu şi om desăvârşit, 
deci Scriptura tălmăceşte lucrarea prezentă a lui Hristos. Căci Flristos, 
rămânând mereu viu şi Acelaşi, Se tălmăceşte prin aceleaşi cuvinte, dar 
ca Cel ce vrea să ne facă şi pe noi asemenea Lui ”. 999 

Din cele arătate mai sus rezultă foarte clar că Sfînta Scriptură 
ocupă un loc central în dialogul dintre teologie şi cultură. Ea asi¬ 
gură convergenţa dintre cele două aşa-zise extreme, fiind invocată 
neîncetat de primii apologeţi creştini ca autoritate incontestabilă pe 
plan: pedagogic, moral, social şi, nu în cele din urmă, doctrinar. In ceea 
ce priveşte ultimul aspect, Sfânta Scriptură este în mod incontestabil o 
„sursă a doctrinei creştine ”. 1000 Ea a stat la temelia Bisericii, ca în¬ 
dreptar şi garanţie a Cuvântului întrupat. Sfântul Apostol Pavel îi 
îndeamnă pe credincioşii din Corint să păzească cuvântul Scripturii: 
„Vă aduc aminte, fraţilor, Evanghelia pe care v-am binevestit-o, pe 
care aţi şi primit-o întru care şi staţi, prin care şi sunteţi mântuiţi; cu 
ce cuvânt v-am binevestit-o, dacă o ţineţi cu tărie, afară numai dacă 
n-aţi crezut în zadar. Căci v-am dat, întâi de toate, ceea ce şi eu am 
primit, că Flristos a murit pentru păcatele noastre după Scripturi ”. 1001 
Iar pe tesaloniceni îi întăreşte cu îndemnul: „staţi neclintiţi şi ţineţi 
predaniile pe care le-aţi învăţat, fie prin cuvânt, fie prin epistola 
noastră ”. 1002 Prin aceste cuvinte. Apostolul evidenţiază autoritatea 
profetică şi totodată dimensiunea hristologică a Sfintei Scripturi. 
„Vechiul Testament, spune profesorul loan Gh. Savin, este o pregătire 
pentru cel Nou, o «călăuză spre Flristos », 1003 iar Noul Testament este 


998 Mt. 28, 20. 

999 Pr. prof. Dumitru Stăniloae, Teologia Dogmatică Ortodoxă (TDO), voi. I, ediţia a 
IlI-a, Ed. IBMBOR, Bucureşti, 2003, p. 53. 

io°° M aur j ce wils, The Making of Christian Doctrine. A Study in the Principles of 
Early Doctrinal Development , Chambridge University Press, London, 1967, p. 41. 

1001 1 Cor. 15, 1-3. 

1002 II Tes. 2, 15. 

1003 Gal. 3, 24. 

împlinirea celui Vechi, cum spune însuşi Mântuitorul: «N-am venit să 
stric Legea ori proorocii. N-am venit să stric, ci să plinesc ». 1004 Deci e 
greşită părerea acelora care cred că pot elimina Vechiul Testament din 
unitatea şi plinătatea revelaţiei creştine. Chiar dacă Vechiul Testament nu 
cuprinde revelaţia deplină, ci este numai o «umbră a Legii», cum îl nu¬ 
meşte Apostolul Pavel, totuşi el cuprinde cuvântul Domnului şi este baza 
Noului Testament. Inspiraţia divină este aceeaşi în Vechiul ca şi în Noul 
Testament şi, după zisa aceluiaşi Sfânt Apostol, «toată Scriptura este 
inspirată »”. 1005 Toate aceste prevestiri, realităţi şi adevăruri dumnezeieşti 
nu au menirea „t/e a descoperi lumii o nouă ştiinţă/ cultură, ci de a-i 
descoperi şi menţine o dreaptă şi curată conştiinţă despre Dumnezeu. Şi 
aceste adevăruri religioase au fost deasupra erorilor ”. 1006 

înţelegerea legăturii dintre Vechiul şi Noul Testament în 
contextul cultural al primelor veacuri creştine a avut în primul 
rând o potenţare apologetică . 1007 Argumentele scripturistice au deve¬ 
nit astfel principalele fundamente ale mărturisirii creştine. Teologia 


1004 Mt. 5, 17. 

1005 Tim. 3, 16. 

1006 Ioan Gh.Savin, Apărarea credinţei. Tratat de apologetică , Ed. Anastasia, Bucu¬ 
reşti, 1996, p. 126-127. 

1007 Legământul constituie una din temele fundamentale în definirea raportului dintre 
Vechiul şi Noul Testament. In ea regăsim justificarea sentimentului religios din 
Legea Mozaică, identificat prin tennenul ebraic „ berif \ Pe de altă parte, ţinând cont 
de caracterul profetic şi totodată de realităţile teofaniilor - consemnate în cărţite 
Vechiului Testament, raportul dintre vechi şi nou şi-a împropriat un profund caracter 
teologic. Subiectul este dezvoltat pe larg de pr. conf. dr. Picu Ocoleanu într-una din 
lucrările sale de referinţă, publicată la Editura Mitropolia Olteniei în anul 2004, cu 
titlul Liturghia Poruncilor Divine. Prologomene teologice la o nouă cultură a legii. 
Subiectul lucrării analizează în detaliu parcursul unei necesităţi „nomotetice”, intrin¬ 
secă spiritului religios şi implicit caracterului mărturisitor al Bisericii. „Poruncile, 
notează autorul, sunt cuvinte divine, lucrări (energii) ale Lui-şi, ca atare, ele au un 
profund caracter ontologic: Dumnezeu creează lumea ex nihilo cuvântând şi porun¬ 
cind. In acelaşi timp, în calitatea lor de cuvinte ale lui Dumnezeu Cuvântul, ele oferă 
acces la Hristos, Mântuitorul şi Eliberatorul nostru din jugul păcatului, prin Care am 
primit harul Duhului Sfânt. în acest sens, poruncile au, de asemenea, o profundă 
dimensiune pnevmatologică, pe care Sfinţii Părinţi au surprins-o în sintagma «po¬ 
runcile dătătoare de viaţă ale lui Dumnezeu»” (p. 9-10). în prefaţa lucării, IPS 
Părinte Mitropolit Irineu Popa identifică necesitatea practică a unei evaluări spiritua¬ 
le asupra noţiunii de poruncă. în consecinţă, „poruncile nu se reduc la nişte feno¬ 
mene pur morale, ci dimpotrivă, nimeni nu poate separa total doctrina despre 
adevăr de practica adevărului, eliminând poruncile din viaţa spirituală ” (p. 5). 

Sfântului Iustin Martirul şi Filosoful oferă în acest sens o imagine de 
ansamblu asupra acestei necesităţi misionare. în gândirea sa, „creşti¬ 
nismul reprezintă învăţătura lui Hristos răspândită în lume în primul 
rând prin predica Sfinţilor Apostoli şi a celor de după dânşii”. Prin 
urmare, dacă litera Scripturii reprezintă certificarea potenţării mesa¬ 
jului hristic în societate, continuitatea şi transpunerea practică a ade¬ 
vărurilor sale este asigurată de Tradiţia Bisericii. 

în felul acesta, Sfinţii Părinţi au arătat că Scriptura şi Tradiţia 
Bisericii s-au găsit dintotdeauna împreună, „nu ca două elemente 
distincte, ci ca o întrepătrundere a două părţi din acelaşi întreg” f m 
Această constituţie organică asigură propagarea continuă a Cuvântului 
dumnezeiesc în realităţile existenţei noastre. Părintele profesor Dumitru 
Stăniloae tratează această problematică din punct de vedere axiologic, 
integrându-o ca necesitate în comuniunea vieţii eclesiale. „Tradiţia, ca 
aplicare continuă a conţinutului Scripturii, sau mai bine zis al Revelaţiei, 
este un atribut al Bisericii. Tradiţia, ca şi conţinut, reprezintă modul 
în care se menţine deplinătatea Revelaţiei lui Hristos, sau Hristos ca 
plenitudine a Revelaţiei concrete; iar Tradiţia ca transmitere asigură 
prelungirea acestui conţinut prin credinţă. Dar ambele aceste laturi 
ale Tradiţiei sunt asigurate prin Biserică. Protestanţii, respingând 
Biserica, au pierdut Tradiţia atât ca transmitere, sau ca succesiune vie 
a credinţei - căci credinţa unuia se naşte din credinţa altuia -, cât şi 
ca plenitudine a Revelaţiei, căci nu mai primesc înţelegerea completă 
a Scripturii, pe care a păstrat-o Biserica în aplicarea ei integrală de la 
început prin Tradiţie ”. 1009 

Sfânta Scriptură şi Sfânta Tradiţie reprezintă cele două căi 
de lucrare a Bisericii în lume. Nedespărţite în context teologic, ele 
se recomandă a fi reprezentative în context cultural, propulsând valo¬ 
rile existenţiale din dimensiunea lor imanentă spre autenticul unei 
deveniri transcendentale. Această împreună-lucrare dintre Scriptură- 
Tradiţie-Biserică se realizază „prin lucrarea aceluiaşi Duh al lui Hristos. 
Duhul este Cel care a însoţit pe Hristos în decursul Revelaţiei sau al 
operei Lui mântuitoare, a finalizat-o în aducerea la existenţă a Bise¬ 
ricii şi a inspirat-o la fixarea în scris a unei părţi a Revelaţiei. Şi tot 
Duhul Sfânt este cel care continuă să realizeze unirea lui Hristos cu 


io°8 M aur j ce wils, The Making ofChristian Doctrine..., p. 43-45. 
io°9 p r p ro f D um iţ m Stăniloae, TDO, voi. I, p. 66. 

cei ce cred, să menţină Biserica ca Trup al lui Hristos şi să o înviore¬ 
ze prin cunoaşterea şi trăirea Revelaţiei ca Tradiţie şi aprofundarea 
conţinutului Revelaţiei ca Scriptură. Biserica menţine în ea evidenţa 
plenitudinii trăite a Revelaţiei concretizate în Hristos ". 1010 

Aceasta este propriu-zis direcţia pe care Biserica o propune în 
dialogul cu realităţile culturale ale vremii, indiferent de timp sau 
spaţiu. Garanţia ei este certificată în primul rând de autoritatea cu¬ 
vântului revelat, de caracterul personal al Adevărului dumnezeiesc şi, 
nu în ultimul rând, de dimensiunea veşnică a Bisericii, ca sinergie 
perfectă dintre Hristos şi mădularele Trupului Său tainic. 

II.3. Ortodoxia - esenţă a formării culturale a poporului român 

Pe această axă (Scriptură-Tradiţie-Biserică) s-a fundamentat 
conştiinţa şi entitatea culturală a poporului român. Entitatea creştină 
a neamului nostru nu a fost, prin urmare, un surogat al istoriei, ci 
„elementul structural care a înlesnit şi a prezidat procesul de închega¬ 
re şi formare a naţiunii române însăşi. Aşa că, religia creştină nu este 
numai una dintre trăsăturile esenţiale ale naţiunii române, ci una 
dintre trăsăturile ei existenţiale. Fără această trăsătură, naţiunea ro¬ 
mână nu s-ar putea măcar defini, nu numai în fiinţa şi manifestările 
ei, dar nici măcar în originea ei. Ne-am născut ca neam sub pecete 
creştină şi am dăinuit şi făptuit în istorie sub această pecete creştină”, 
spune într-unul din studiile sale apologetul Ioan Gh. Savin . 1011 

într-o apologie celebră a secolului trecut, părintele profesor 
Dumitru Stăniloae face o mărturisire memorabilă cu privire la identi¬ 
tatea profund ortodoxă a poporului român . 1012 Astfel, în controversa 


ioi° p r p ro f Dumitru Popescu, Iisus Hristos Pantocrator, Ed. IBMBOR, Bucureşti, 
2005, p. 67. Părintele profesor afirmă de asemenea că „între Biserică şi Scriptură 
există o legătură reciprocă: Biserica ocroteşte Scriptura, iar Scriptura hrăneşte 
Biserica, fiindcă ambele sunt garanţia prezenţei lui Hristos in viaţa Bisericii... Intre 
Biserică şi Tradiţie există o legătură indisolubilă fiindcă Biserica apare odată cu 
Tradiţia. Biserica se mişcă în interiorul Revelaţiei sau al Scripturii şi Tradiţiei în 
timp ce Scriptura îşi descoperă conţinutul în interiorul Bisericii şi al Tradiţiei, iar 
Tradiţia este vie în interiorul Bisericii” (Ibidem, p. 66-67). 

1011 Ioan Gh. Savin, Creştinismul şi cultura română, p. 5. 

1012 Gândirea apologetică a părintelui profesor Dumitru Stăniloae se leagă de tradiţia 
mărturisitoare a Bisericii noastre. Perspectiva dogmatică, patristică, liturgică şi 
totodată ascetico-mistică a teologiei sale reprezintă fundamente indiscutabile în 

cu filosoful Lucian Blaga, pr. prof. Dumitru Stăniloae afirma că Or¬ 
todoxia în special şi sentimentul religios în general transced aşa-zisa 
„matrice stilistică”. Aşadar, nu stilul reprezintă fundamentul religiei, 
ci sentimentul religios este „per se” mijloc de propagare a stilului şi a 
culturii. în consecinţă, părintele Stăniloae afirmă că „spiritualitatea 
românească nu poate fi concepută fără ortodoxie, întrucât nu poate fi 
concepută ca stil ce funcţionează în gol, ci ca stil aplicat esenţial 
impulsului mai adânc religios, dând ca rezultat ortodoxia... Astfel, 
ortodoxia noastră nu reprezintă numai un produs arbitrar al stilului 
românesc, care, prin urmare, s-ar putea dispensa de asemenea pro¬ 
ducţie, ci în ea este un element mai adânc decât stilul, dar necesar 
pentru existenţa şi funcţionarea stilului. Stilul are lipsă mai ales de ea 
ca să funcţioneze şi să se manifeste; fără ortodoxie, n-ar funcţiona, n- 
ar cunoaşte şi deci n-ar exista un stil românesc. Spiritualitatea româ¬ 
nească se revelează în mod esenţial în ortodoxie ”. 1013 


procesul de repoziţionare a apologeticii ortodoxe contemporane. Prin scrierile sale, 
părintele profesor „operează deschideri consistente în domeniul Apologeticii, intuind 
necesitatea dezvoltării unei atitudini apologetice ancorate în identitatea specifică a 
Tradiţiei duhovniceşti şi eclesiale a Ortodoxiei”. Viziunea sa complexă depăşeşte 
limitele unei prezentări expozitive în materie de doctrină, ridicând înţelegerea Orto¬ 
doxiei la rang de profundă trăire duhovnicească în Hristos. Pe de altă parte, trăirea 
ortodoxă a Adevărului înomenit atrage după sine un modus vivendi autentic, ceva ce 
defineşte ethosul entităţii istorice a unui popor. După părintele profesor Dumitru 
Stăniloae, „în Ortodoxie, Hristos ne dă puterile Sale dumnezeieşti sau însăşi viaţa Sa 
dumnezeiască veşnică prin îndumnezeire, pe când El o are pe aceasta prin fire... 
Numai prezenţa reală a Aceluiaşi Hristos în toţi cei ce cred, dar pe care Hristos nu 
vrea să-i anuleze în ceea ce are fiecare persoană a propriu, ci şi pentru faptul că în 
fiecare persoană, Acelaşi Hristos lucrează în fiecare potrivit cu însuşirile ei. Această 
prezenţă reală a lui Hristos duce la menţinerea lor într-o unitate, dar într-o unitate a 
iubirii, nu a confuziei. Aceasta afirmă Ortodoxia sau creştinismul originar păstrat în 
ea în diferite forme” („De ce suntem ortodocşi?”, în voi. Ortodoxie şi naţionalism. 
Bucureşti, 2011, p. 307-308). In completarea dimensiunii ecumenice a creştinismu¬ 
lui, ca propagare universală a Cuvântului Dumnezeiesc, părintele profesor a adăugat 
fericita sinteză a „specificului spiritualităţii ortodoxe româneşti, plecând de la relaţia 
dintre latinitate şi Ortodoxie. Această sinteză unică oferă un caracter specific, prin 
care tradiţia spirituală românească se poate constitui într-o veritabilă legătură dintre 
Răsărit şi Apus” (vezi aici Apologetica Ortodoxă, voi. II, Dialogul cu ştiinţele con¬ 
temporane, coord. Adrian Lemeni, Diac. Sorin Mihalache, Pr. Răzvan Ionescu, Pr. 
Cristinel loja. Ed. Basilica, 2014, p. 57-62). 

1013 Dumitru Stăniloae, Poziţia domnului Lucian Blaga faţă de Creştinism şi Orto¬ 
doxie, Ed. Paideia, Bucureşti, 1992, p. 22-23 

Este necesar să facem precizarea că prin cuvântul „stil” trebuie 
să înţelegem specificul cultural al poporului nostru. „Stilul românesc” 
şi manifestarea sa independentă în cultura poporului român reprezintă 
prima teză invocată de filosoful Lucian Blaga, spre a arăta că Ortodoxia 
reprezintă un adaos la istoria poporului român, fiind împrumutată din 
tradiţia bizantină. „Este o confuzie care se face identificându-se ortodo¬ 
xia cu românescul, spune Lucian Blaga, când, de fapt, ortodoxia nu 
este decât o parte a acestui românesc. Este o religie care a fost asimilată 
de spiritualitatea românească, originea ei fiind grecească şi bizantină. 
Spiritualitatea românească e mult mai largă, mult mai bogată. Nu se 
poate face o privire asupra acestei probleme subordonându-ne ortodoxiei 

- această privire trebuie făcută cu ochiul clar al filosofului, care se 
situează în afară de orice constrângeri, pentru a avea o impresie de 
ansamblu. Or, cred că s-a putut vedea din toată opera mea filosofică 
de până acum, că felul meu de a gândi este profund românesc ”. 1014 

Părintele profesor Dumitru Stăniloae realizează un amplu comen¬ 
tariu apologetic, ca reacţie la afirmaţiile făcute de filosoful Lucian 
Blaga în lucrarea Religie şi spirit. Disputa a fost absorbită cu interes 
de publicaţiile timpului, fiind tipărită în mai multe ediţii . 1015 Disputa 
dintre cei doi titani ai filosofiei şi teologiei româneşti rămâne memo¬ 
rabilă până astăzi în exemplificarea dialogului dintre religie şi cultură, 
Ortodoxie şi românism, filosofie şi teologie. „în această dispută au 
fost puşi în faţă doi dintre cei mai mari gânditori ai noştri: Pr. Dumitru 
Stăniloae - unul dintre cei mai mari teologi români - şi Lucian Blaga 

- unul dintre cei mai mari filosofi români. Pelul în care au fost per¬ 
cepuţi cei doi de către contemporani îi recomanda ca fiind printre 
cele mai autorizate voci într-o dispută de idei ce s-a dovedit a fi mai 
mult creatoare decât dăunătoare ”. 1016 Momentul acestei dezbateri a 
fost prefaţat de un context mai vechi, nume sonore ale culturii şi 
teologiei româneşti reacţionând vis-â-vis de ideile promovate de 
Blaga. între aceştia s-au numărat Dan Bota, C. Rădulescu-Motru sau 


1014 Părintele profesor face citarea acestui text după interviul publicat de Lucian 
Blaga în Ziarul Viaţa, din 26 mai 1942. Tematica a fost însă tratată pe larg în lucra¬ 
rea Religie şi spirit, Ed. Dacia Traiană, 1942 (Ibidem, p. 8). 

1015 Textul iniţial a fost publicat la Sibiu, la Tipografia Arhidicezane - retipărire din 
Telegraful Român, 1940, 1942. 

1016 Lect. dr. Adrian Boldişor, Fenomenul religios intre filosofie şi teologie, în Re¬ 
vista Teologică, nr. 95/2013, p. 85-86. 

Nichifor Crainic. Dintre toate, a rămas de referinţă cea cu părintele 
Dumitru Stăniloae. Reacţia filosofului faţă de cele însemnate în lu¬ 
crarea sus amintită ( Poziţia domnului Lucian Blaga faţă de Creşti¬ 
nism şi Ortodoxie...) s-a concretizat într-un pamfelt, „De la cazul 
Grama la tipul Grama”. mi 

Analizând la rândul său această dispută într-una din prelegerile 
sale, marele nostru apologet, profesorul Ioan Gh. Savin, trage un 
semnal de alarmă cu privire la pericolul disocierii sentimentului 
religios de cultura poporului român. „Cultura reprezintă doar sufletul 
unei naţiuni şi acest suflet nu se poate nici înlătura, nici schimba. Noi 
suntem de la origine tributari ai concepţiilor şi valorilor creştine pe 
care nu ni le putem smulge din suflet nici ca inşi şi nici ca naţiune. 
Aceasta, cu atât mai mult, cu cât prin aceste valori culturale ale orto¬ 
doxiei noi am creat şi ne-am afirmat nu numai pentru naţiunea noas¬ 
tră, ci şi pentru universalitatea creştină, urcând astfel cel mai înalt 
grad sub care se poate prezenta cultura umană, acela de a crea bunuri 
valabile pentru noi şi pentru clipa trecătoare, şi pentru alţii, pentru 
universalitate, pentru eternitate ”. 1018 

Fără această simbioză riscăm să ne dezrădăcinăm de ethosul 
românesc, de esenţa spiritualităţii şi culturii strămoşeşti. De aici înţelegem 
că, după cum sentimentul religios îşi justifică ontologic existenţa 
înlăuntrul firii omeneşti, fiind înnăscut intr-insa, Ortodoxia reprezintă 
prin definiţie „esenţialitatea poporului român”. „Ortodoxia este 
adâncul nostru. Faptul că e al nostru nu trebuie să fie motiv de închipuire 
că noi am creat-o şi deci ne putem şi lipsi de ea, fie înlocuindu-o cu 


1017 Publicat în Revista Seculum, Anul I, mai-iunie 1943, p. 91. Cert este că această 
dispută ideologică „reprezintă, în istoria gândirii româneşti, una din ultimele con¬ 
fruntări reale, constructive între filosofie şi teologie asupra unei teme deosebit de 
sensibile: religia. îndeobşte, această confruntare a fost văzută doar ca o încercare de 
forţe, moştenirea ei nefiind valorificată după cum s-ar fi cuvenit. De altfel nici nu s-ar 
fi putut. Era vremea războiului, după care a urmat marea pustiire” (Vezi: Prof. dr. 
Remus Rus, „Spre o teologie a religiilor în viziunea Pr. prof. D. Stăniloae , în volumul: 
Persoană şi Comuniune. Prinos de cinstire Părintelui Profesor Academician Dumitru 
Stăniloae la împlinirea vârstei de 90 de ani, volum tipărit cu binecuvântarea IPS dr. 
Antonie Plămădeală, Mitropolitul Transilvaniei, din iniţiativa Pr. prof. decan dr. 
Mircea Păcurariu, sub îngrijirea Diac. asist. Ioan I. Ică jr, Editura şi tiparul Arhiepis¬ 
copiei ortodoxe Sibiu, 1993, p. 521; Lect. dr. Adrian Boldişor, Fenomenul religios 
între filosofie şi teologie, în Revista Teologică, nr. 95/2013, p. 86-87). 

1018 Ioan Gh. Savin, Creştinismul şi cultura română, p. 28-29. 

ceva analog, fie lăsând locul liber. Fără acest adânc nu mai putem 
avea ceva al nostru. Ne pierdem pe noi înşine ”. 1019 

Pe de altă parte, profesorul loan Savin exprimă această identitate 
ca specific al simbiozei daco-romane. în decursul timpului însă, 
unii au atribuit esenţa spiritului românesc laturii autohtone, afirmând 
că aceasta s-ar datora dârzeniei poporului dac, de la care „am fi luat 
structura intimă şi organică a fiinţei noastre etnice, ca şi legătură cu 
solul şi cu cerul, de care Dacii nemuritori erau atât de legaţi şi stăpâniţi”. 
Pe de altă parte, latura latinizantă era de părere că tot ceea ce este 
românesc se datorează „romanilor cuceritori şi colonizanţi, de la care 
am luat, odată cu civilizaţia şi organizaţia, şi limba, şi, odată cu ea, 
sufletul şi cultura poporului român”. Cert este însă că după retragerea 
aureliană, civilizaţia daco-romană a continuat să existe, nu datorită 
unei structuri statale bine definite, ci prin forţa comunitară a Bisericii 
Creştine, care se statornicise pe aceste meleaguri prin predica Sfântului 
Apostol Andrei. „Sub semnul Crucii şi comunitatea Bisericii, notează 
profesorul Savin, cele două neamuri s-au contopit într-o unitate biologi¬ 
că şi etnică, unitatea românească, care s-a adâncit şi mai mult, pe măsură 
ce locuitorii Daciei, părăsiţi de ocrotirea legiunilor romane, retrase peste 
Dunăre, au rămas să-şi apere singuri existenţa în faţa hoardelor barbare 
năvălitoare. Elementul de legătură al locuitorilor de aici n-a putut fi 
acela al conştiinţei lor naţionale, conştiinţă nedefinită încă, în acele timpuri, 
ci al credinţei religioase, total deosebită de cea a neamurilor năvălitoare, 
faţă de care această credinţă trebuia apărată. Biserica creştină devine 
astfel instituţia care strânge în jurul ei pe noii credincioşi, răspândiţi de-a 
lungul tuturor meleagurilor Daciei, iar reprezentanţii ei, preoţii, iau locul 
conducătorilor, civili sau militari care dispăruseră ”. 1020 Aşa se face că în 
mentalitatea poporului nostru, multă vreme, termenii de român şi creştin 
au avut acelaşi înţeles. 

Simbioza daco-romană a imprimat, de asemenea, un specific şi 
în latura spiritualităţii Bisericii noastre Ortodoxe. Această particularitate 
s-a constituit ca mod autentic de manifestare practică şi exprimare 
teologică în contextul celor mai vechi tradiţii creştine, împărţite între 
Orient şi Occident. „ Ortodoxia , spune părintele Dumitru Stăniloae, 
ne-a menţinut ca un neam unitar şi deosebit, cu un rol important între 


1019 p oz iţi a domnului Lucian Blaga faţă de Creştinism şi Ortodoxie, p. 24. 
102° j oan Qj Savin, Creştinismul şi cultura română , p. 5-6. 

popoarele din Orient şi Occident. Ea ne-a dat puterea să ne apărăm 
fiinţa faţă de îndelungata ofensivă otomană, constituind un zid de 
apărare şi pentru popoarele din Occident, deşi, pe de altă parte, ne-a 
ajutat să ne apărăm fiinţa şi faţă de unele popoare din Occident... Noi 
unim, în spiritualitatea noastră, luciditatea latină sau încrederea în 
înţelegerea raţională a realului, proprie Occidentului, cu sentimentul 
tainei nepătrunse a experienţei proprie popoarelor din Răsăritul Eu¬ 
ropei. Dar noi ca latini aducem taina lucrurilor şi a persoanelor tot¬ 
deauna într-o lumină, mai accentuată decât popoarele slave, dar o 
lumină care nu mărgineşte, ci defineşte şi care e proprie popoarelor 
occidentale, în privinţa aceasta suntem mai aproape de spiritualitatea 
creştină primară, rămasă prezentă în spiritualitatea poporului grec, 
deşi cu o mai redusă trăire sentimentală a acestei lumini decât în 
spiritualitatea românească ”. 1021 

Din cele arătate mai sus înţelegem că legătura profundă dintre 
spiritul naţional şi tradiţia ortodoxă este o realitate ontologică a po¬ 
porului nostru. Ea constituie pârghia de susţinere şi promovare a 
valorilor culturale peste timp şi totodată garanţia unei mărturisiri 
ortodoxe a Adevărului înomenit. Această continuitate identitară a 
fost perpetuă în afirmarea poporului român peste veacuri ca naţiune 
binecuvântată de Dumnezeu, ale cărui valori perene au fost aşezate 
tot timpul sub stindardul credinţei creştine. Afirmarea unei culturi 
autonome, izvorâtă dintr-o aşa-zisă dinamică socială, fără suportul 
tradiţiei creştine reprezintă o manifestare fără orizont şi rădăcină. 
Echilibrul şi valoarea culturii o asigură concentrarea ei spre învăţătu¬ 
ra Sfintei Biserici, concentrată în depozitarul cel dumnezeiesc al 
Revelaţiei, în Sfânta Scriptură şi Sfânta Tradiţie. De aceea, atunci 
când vorbeşte despre darul cel mai de preţ cu care Biserica încunu¬ 
nează cultura şi spiritul naţional al poporului nostru, părintele profe¬ 
sor Dumitru Stăniloae face trimitere la dogmele ortodoxe. Rânduiala 
şi rostul lor nu este, prin urmare, acela de a îngrădi perspectiva de 
cunoaştere şi dezvoltarea intelectuală a unui popor, ci de a desemna 
„un contur generos pentru o viaţă normală ”. 1022 

1021 Pr. prof. Dumitru Stăniloae, „De ce suntem ortodocşi?”, în Naţiune şi creştinism , 
ediţie, text stabilit, studiu introductiv şi note de Constantin Schifireţ, Ed. Elion, 
Bucureşti, 2004, p. 1-2. 

1022 „Ortodoxia, spune pr. prof. D. Stăniloae, e schema pentru viaţa normală, adică dogmă 
şi har dumnezeiesc. Dogmele ortodoxe nu sunt stabilite cu scopul de a interzice 

II.4. Idei apologetice în gândirea lui Dumitrie Cantemir 

Cercetarea noastră leagă, în mare parte, testamentul cultural de 
tradiţia ortodoxă şi evidenţiază necesitatea educaţiei religioase în 
viaţa generaţiilor actuale. Mare filosof creştin, Constantin Noica, în 
lucrarea sa „Pagini despre sufletul românesc ” vorbeşte despre o axă 
istorică a credinţei ortodoxe în care sunt împletite tradiţia şi spiritul 
românesc peste veacuri. Este vorba de trei personalităţi remarcabile, 
apologeţi ai culturii şi „sufletului românesc, iluştri învăţaţi ai neamu¬ 
lui nostru: Neagoe Basarab, Dimitrie Cantemir şi Lucian Blaga. Se 
concentrează, aşadar, această devenire în direcţia a trei repere spirituale, 
identificate în operele a trei dintre cele mai reprezentative personalităţi 
ale culturii autohtone”. „Pentru a descrie coborârea românească în istorie 
şi părăsirea viziunii... notează marele nostru gânditor, aleg trei momente 
culturale de culme: unul din secolul al XVI-lea, altul din secolul al 
XVIH-lea, iar al treilea din secolul al XX-lea. în primul exemplu, se va 
vedea ce se petrece într-o conştiinţă orientată spre absolut, unde pre¬ 
cumpăneşte eternul. în cealaltă, vor ieşi la iveală criza şi nemulţumirea 
cu sine, pe care le trezeşte, în aceeaşi conştiinţă, precumpănirea caracte¬ 
rului istoric. Iar cel de al treilea moment cultural, încearcă să aducă o 
împăcare între planul eternităţii şi cel al istoricităţii româneşti, dar sfâr¬ 
şeşte prin a fi o afirmaţie de luptă pentru valorile vii ale culturii” , 1023 

Despre Dimitrie Cantemir s-au scris şi, cu siguranţă, se vor mai 
scrie sute de pagini. Reprezentant de seamă al culturii umaniste, om 
luminat, cărturar şi teolog desăvârşit , 1024 principele moldav completează 


activitatea intelectuală a omului, nici de a îngusta până la strâmtorare. Ele desemnează un 
contur foarte larg; ele jalonează un drum de o lăţime cât poate bătători o viaţă nonnală. 
Negativ vorbind, ele sunt câţiva stâlpi aşezaţi, ca avertisment, pe lângă prăpăstiile care 
mărginesc pe ambele laturi diurnul larg cât un câmp cu margini abia vizibile, al vieţii” 
(Pr. prof. Dumitru Stăniloae, „Ortodoxie şi românism”, în voi. Ortodoxie şi românism. 
Opere complete VIII. Ed. Basilica, Bucureşti, 2004, p. 59). 

1023 Constantin Noica, Pagini despre sufletul românesc, Ed. Humanitas, Bucureşti, 
2014, p. 12. 

1024 „Spre deosebire de predecesorii săi, Dimitrie Cantemir s-a evidenţiat prin varie¬ 
tatea informaţiei, amploarea operei şi faima sa universală. El a fost «sinteza culturii 
noastre vechi, fiind apreciat de Stolnicul Cantacuzino, prin rolul pe care l-a jucat în 
cultura epocii sale. Nicolae Iorga îl consideră om universal, umanist dotat cu geniu 
şi curiozitate în toate domeniile». Voievodul Cantemir s-a evidenţiat nu numai ca 
om de cultură, unde a abordat toate laturile de activitate cărturărească ale vremii, dar şi 
ca om de înaltă viaţă religioasă, elaborând lucrări şi în domeniul teologiei” (Episcop 

perspectiva eternităţii prin reevaluarea planului istoric. El împlineşte 
această lucrare în litera şi în duhul Sfintelor Scripturi, fiind, de altfel, 
„născut şi crescut în sânul Bisericii Ortodoxe din Ţara Moldovei”. 
Aceasta a făcut din el un adevărat apologet al credinţei ortodoxe, pe care 
a aşezat-o deasupra celorlalte planuri ale cercetării sale. Nu întâmplător 
„ortodoxia ” lui Cantemir este sinonimă în sens larg cu „libertatea”. 
„Această parte a Bisericii creştine poate fi concepută ca un templu al 
libertăţii integrale a creştinilor, iar apărarea Ortodoxiei poate echivala cu 
«apărarea fiinţei noastre naţionale» precum s-a spus. Pe aceste dimensi¬ 
uni, «simbolul crucii, cum scrie un cunoscător al epocii lui Cantemir, 
când misticismul era în floare datorită unor condiţii obiective, devenea 
stindardul apărării legii» (creştineşti) şi a «moşiei» (Patriei)”. 1025 

Educaţia religioasă a avut o înrâurire decisivă în formarea culturală 
şi apologetică a principelui moldav. S-a şlefuit mai întâi sub mantia 
călugărului grec leremia Cacavela, care „a ştiut să pună stăpânire pe 
sufletul său şi să-l modeleze creştineşte, aşa încât «întâia osteniţă», 
«răsădire» şi «odrăslire» - adică întâia carte a lui Dumitrie Cantemir: 
Divanul sau gâlceava înţeleptului cu lumea sau giudeţul sufletului cu 
trupul - este o admirabilă operă de spiritualitate creştină, pe tema 
«deşertăciunea deşertăciunilor, toate sunt deşertăciuni», din cartea 
Iov. 1026 A urmat experienţa constantinopolitană, pe care o începe la 
doar 15 ani, fiind adus aici ca gaj al familiei sale. Principele împlineşte 
aici o nouă etapă culturalizatoare, învăţând în Academia teologică a 
Patriarhiei de Constantinopol, remarcabilă prin caracterul ei enciclo¬ 
pedic. „Aici va fi învăţat prinţul în afară de literatură, matematică, 
astronomie, fizică şi medicină, şi dialectică, retorică, sau omiletică, 
morală creştină, dogmatică patristică etc., după programa cursurilor 
superioare ale Academiei, care presupuneau pe cele inferioare ale ei, 
constând în cunoaşterea cărţilor de slujbă şi Biblia”. 1027 Cunoştinţele 
dobândite aici îi vor folosi în articularea viitoarelor sale discursuri 


prof. dr. Irineu Slătineanul, „Cuvânt înainte” la Pr. Ştefan Reşceanu, Ortodoxie şi 
gândire religioasă in opera lui Dumitrie Cantemir , Ed. Sitech, Craiova, 1999, p. 1). 

1025 Prof. N. Chiţescu, Ortodoxia in opera lui Dumitrie Cantemir, în Revista „Glasul 
Bisericii”, nr. 9-10/1973, p. 1097-1098. 

1026 Emilian Vasilescu, Apologeţi creştini. Români şi străini, Ed. Cugetarea, Bucu¬ 
reşti, 1942, p. 128. 

1027 Prof. N. Chiţescu, Ortodoxia în opera lui Dumitrie Cantemir, p. 1100. 

teologice, remarcabile fiind cele fundamentate pe Sfânta Scriptură, pe 
care o socotea cu tărie a fi „izvorul cunoştinţelor despre Dumnezeu ”. 1028 

Remarcabila sa capacitate intelectuală se dezvoltă şi se altoieşte 
în savantul curent umanist, pe care şi-o împropriază cu succes în 
întreaga sa operă scrisă. A acumulat o cultură vastă pe care a reuşit 
să o exprime foarte uşor, folosindu-se de limbile pe care le ştia, multe 
învăţate „în şcoala vieţii”. Toate acestea converg spre definirea ca¬ 
racterului umanist al operei sale. în acest context, „geneza umanistă a 
principelui moldav nu poate fi despărţită de a cronicarilor români: 
Nicolae Milescu, Miron Costin, de Mitropolitul Dosoftei, de stolnicul 
Constantin Cantacuzino, iar detaşându-se de epocă, a depăşit pe îna¬ 
intaşi, susţinând idei care aveau să fie reluate cu cel puţin o jumătate 
de secol mai târziu de către iluminaţii şcolii ardelene. O pregătire 
serioasă a stat la baza formării personalităţii şi operei lui Cantemir; 
s-au îmbinat în mod fericit o inteligenţă sclipitoare, dragoste de 
muncă, voinţă şi răbdare într-un mediu cultural favorabil”. 1029 

Dincolo de toate acestea, trebuie ştiut că Dimitrie Cantemir nu 
şi-a uitat niciodată misiunea apologetică în contextul mărturisirii 
adevărurilor de credinţă ale Bisericii Ortodoxe din care a făcut par¬ 
te. Un exemplu concret în acest sens îl constituie lupta pe care a dus- 
o pentru promovarea Ortodoxiei în faţa influenţelor raţionalităţii 
scolasticii occidentale. Statutul cultural şi academic de care se bucu¬ 
ra constituie în fapt o mărturisire de credinţă vie, pe care a aşezat-o 
providenţial în contextul încercărilor timpului său. Etapele formării 


1028 „In această Sfântă Scriptură, scria Cantemir, se află, ca intr-o cămară cerească, co¬ 
mori spirituale de mare preţ şi folositoare. Acolo se găsesc cuvintele Dumnezeului adevă¬ 
rat însuşi, făgăduinţele, poruncile, îndemnurile şi ameninţările Sale şi tot acolo stau scrise 
pildele faptelor bune şi rele. Acolo vedem de ce trebuie să ne ferim şi ce trebuie să ur¬ 
măm. Judecăţile şi dreptăţile Acelui ceresc Monarh schimbă sufletele, dau înţelepciune 
celor neînvăţaţi, luminează ochii minţii (cf. Ps. 19, 8-9). Dc va păzi cineva această învăţătu¬ 
ră, îşi va face curată calea, adică viaţa lui, şi îşi va curăţi şi îndrepta obiceiurile” (Dimitrie 
Cantemir, Divanul, ediţie îngrijită şi studiu introductiv de Virgil Cândea, Editura pentru 
literatură. Bucureşti, 1969, Cartea a IlI-a, p. 358-360). 

W29 p 0 iigi 0 t p r ; n excelenţă, Dimitrie Cantemir se formează în spiritul umanist, luând 
contact cu cele mai de seamă personalităţi culturale ale timpului. Dc la monahul 
Cacavela, la eruditul Meletie de Arta, Alexandru Mavrocordat, Ilie Miniat sau Hri- 
sant Notara, el reuşeşte să acumuleze într-un interval record cele mai profunde 
învăţături, (vezi aici Prof. Constantin Mihălcescu, Umanistul Dimitrie Cantemir, în 
Revista „Mitropolia Olteniei”, nr. 9-10/1073. p. 736). 

sale intelectuale se regăsesc şi se alimentează din contextul acestei 
perioade, fiind în parte tributare Renaşterii şi spiritului occidental. Cu 
toate acestea, atitudinea sa apologetică rămâne favorabilă credinţei orto¬ 
doxe şi tradiţiei culturale bizantine. Aşa se face că, de foarte multe ori, 
Cantemir „se exprimă în cuvinte pline de admiraţie faţă de cea mai înaltă 
instituţie de cultură a Bizanţului, Academia Patriarhiei Ortodoxe sau 
«Marea Şcoală», urmaşa vestitei Universităţi. «Se învaţă în această 
Academie - notează Cantemir în Istoria Imperiului Otoman -filosofici şi 
părţile ei, precum şi alte ştiinţe, toată în limba pură şi antică greceas¬ 
că». De aici au ieşit personalităţi de înaltă pietate şi ştiinţă, precum losif 
Carofilu, teolog şi filosof excelent, renumitul predicator al bisericii cate¬ 
drale Blasiu Schaevofilax, 1030 Antoniu şi Spantoniu, toţi filosofi peripa¬ 
tetici. Iaconiniu, de la care Cantemir a învăţat elementele filosofiei, aşa 
cum declară, Sebastos, celebru prin calendarul său eclesiastic, dar mai 
ales prin scrierile sale asupra controverselor dintre Biserica greacă şi 
latină; Dionisie ieromonahul, preţuit profesor de filosofie, fizică şi teo¬ 
logie şi Alexandru Mavrocordat, apreciat pentru temeinicile sale cunoş¬ 
tinţe de filosofie, teologie şi medicină”. 1031 

în consecinţă, putem afirma că valoarea teologică şi culturală a 
tradiţiei bizantine, asimilate de principele moldav în polivalenta sa 
formare intelectuală, reprezintă fundamentul convingerilor sale apo¬ 
logetice. în felul acesta, cunoscând deopotrivă valenţele moştenirii 
occidentale, el a demonstrat că „puritatea ortodoxiei ” este cu mult 
mai de preţ decât autonomia raţională a scolasticii medievale. Aceas¬ 
tă realitate o demontează prin exemple concrete, preluate din istoria 
religioasă a neamului său, arătând că în Moldova „nu s-a văzut ni¬ 
ciodată vreun eretic sau vreo erezie şi, cu atât mai puţin, nu s-a putut 
dezvolta, probabil fiindcă acest neam n-a vrut să ştie de teologia 
scolastică şi de alte meşteşuguri sofistice ale dialecticilor, ci a crezut 


1030 Etimologia numelui Schaevofilax stă în legătură cu ascultarea bisericească de 
păzitor al Sfintelor Vase”. 

1031 Pr. Ştefan Reşceanu, Ortodoxie şi gândire religioasă în opera lui Dimitrie Cantemir, 
p. 147. In disputa ideologică generată de apropierea comparativă a lui Thales din Milet 
şi cărturarul apusean van Helmont, Cantemir „apără primatul culturii greceşti în formarea 
spiritului european, el însuşi considerându-se unul dintre cei ce aparţine unei arii culturale 
de vârf şi care mai are încă multe lucruri de seamă de spus” (Ecaterina Ţarălungă, Dimitrie 
Cantemir, Ed. Minerva, Bucureşti, 1989, p. 56). 

că vorbele simple ale Evangheliei şi învăţătura Sfinţilor Părinţi sunt 
de ajuns, chiar şi fără şcoală, spre mântuirea sufletului”. 1032 

Legat de acest aspect, vom avea în vedere în primul rând tezele 
teologice elaborate de Dimitirie Cantemir. Lucrarea sa mărturisitoare 
foloseşte în acest sens elemente de: Dogmatică (în „Metafizica”, 
„Descrierea Moldovei” şi „Loca obscura”); Morală („Divanul” şi 
„Scrisoarea către contele Golovkin despre conştiinţă”), Apologetică 
şi Istoria Religiilor (în „Sistema”, „Curanul” şi „Panegiricul”). 1033 
La fel de pline de teologie sunt şi Sacrosantele, Logică, Sistemul sau 
întocmirea religiei Muhammedane, Loca obscura in Catechisi. Ulti¬ 
ma dintre ele reprezintă un veritabil îndreptar asupra învăţăturilor 
desprinse din Reforma catolică. 

a. Confluenţe biblico-filosofice în gândirea lui Dimitrie Cantemir 

în gândirea marelui nostru cărturar Ortodoxia rămâne „filosofia 
de neclintit”. Pentru a demonstra acest lucru, el pleacă întotdeauna de 
la litera Sfintei Scripturi. Aproape fiecare din operele sale poartă 
pecetluirea cuvintelor sfinte, folosite cu grijă în susţinerea şi demon¬ 
strarea „Adevărului”. Mai mult, Cantemir vede tălmăcirea Scripturii 
în graiul poporului „un fapt de neapărată necesitate. De aceea îl laudă 
pe domnitorul Vasile Lupu, care, întemeind tipografia românească, a 
dat posibilitatea de a se «citi în graiul ţării, la început Evangheliile şi 
scrierile apostolilor, după aceea şi toată Liturghia» 1034 ... Cantemir 
însuşi, de mic copil, a fost educat şi învăţat din Sfânta Scriptură... până 
când era tânăr, seara, Dimitrie stătea împreună cu tatăl său, care nu 


1032 Dimitrie Cantemir. Descrierea Moldovei..., p. 339. In acest context, pr. prof. Ştefan 
Reşceanu, preocupat îndeproape de personalitatea marelui cărturar, este de părere că 
evaluările interconfesionale pe care le oferă de cele mai multe ori Dimitrie Cantemir ar fi 
bazate pe elemente de doctrină. Aceasta se reflectă din faptul că principele moldav cu¬ 
noştea foarte bine diferenţele dintre cele două Biserici, adâncite de Marea Schismă din 
1054. „In acest sens, el aduce ca augument Crezul, care se foloseşte în slujbele religioase 
aşa cum a fost fixat de Sfinţii Părinţi la Sinodul de la Niceea, respingând adaosul papis- 
tăşesc şi de la Fiul, clarificând această învăţătură nu ca impietate pur şi simplu, ci ca 
impietatea impietăţii şi capului impietăţii" (Pr. prof. Ştefan Reşceanu, Ortodoxie şi gândire 
religioasă in opera lui Dimitrie Cantemir, p. 152). 

1033 „In Descrierea Moldovei, mai spune pr. prof. Nicolae Chiţescu, Cantemir atinge pro¬ 
bleme de cult, de drept canonic şi de organizarea Bisericii, după cum în „Monarhiarum 
physica examinatio” şi în „Incrementa atque Decrementa” atinge probleme de apologetică şi 
de Istoria Religiilor” ( Ortodoxia în opera lui Dimitrie Cantemir, p. 1101). 

1034 Descrierea Moldovei, trad. de Petre Pandrea, Bucureşti, 1956, p. 290. 

ştia carte, «şi-i tâlcuia din Sfânta Scriptură sau din cuvintele Sfântului 
loan Gură de Aur». 1035 Scrierile sale dovedesc o bună cunoaştere a 
Sfintei Scripturi, în ele, Cantemir recurge adesea la cuvântul dumne¬ 
zeiesc pentru a-şi formula susţinerile”. 1036 

Preocupările sale scripturistice completează vasta cultură pe care 
şi-o câştigase în decursul timpului. Se face cunoscut astfel ca „exeget 
al cărţilor Sfintei Scripturi şi al Sfinţilor Părinţi, încât, încă din 1712, 
când s-a format o comisie pentru revizuirea Sfintei Scripturi, Teofilact 
Lopatinski, rectorul Academiei teologice din Moscova, din 1710, şi 
şeful acestei comisii, fost student la Şcoala Patriarhiei din Constantinopol, 
coleg cu Nicolae Milescu şi prieten al familiei Cantemir, - propune 
ţarului ca din Comisie să facă parte «toţi cercetătorii străini buni 
cunoscători ai limbilor vechi şi inspiraţi în cele ale Bibliei». Printre 
aceştia a fost şi Dimitrie Cantemir. însemnările de pe textul Bibliei 
lui Şerban au servit şi în discuţiile cu specialiştii de atunci”. 1037 

în lucrarea „ Divanul sau gâlceava înţeleptului cu lumea, sau 
giudeţul sufletului cu trupul ” (1698), Cantemir valorifică litera Scripturii 
în înţeles religios-moral, oferind cititorului o adevărată pildă de spiri¬ 
tualitate creştină. în contextul epocii sale, lucrarea a fost socotită pe bună 
dreptate „ singura operă filosofică română originală, fiind presărată la 
fiecare pas cu citate din Sfânta Scriptură, fomiând un adevărat manual de 
bună purtare creştină”. 1038 Mai mult decât atât, opera principelui mol¬ 
dav poate fi socotită o veritabilă apologie a vieţii duhovniceşti, încercată 
permanent de ispitele materiale. „Aşijderca a lumii, adică a trupului, rău 
cunoscute şi strâmb grăite minciuni, cu ale sale drepte răspunsuri şi cu 
vechile şi noile Sfinte Scripturi adevereşte, iveşte şi dezvăluieşte, care cu 
întreg suflet cercetându-le şi ispitindu-le veşnicia, vei afla viaţă, precum 
mărturiseşte Evanghelistul: « Ispitiţi Scripturile că vi se vede vouă într-însele 
viaţa vecilor a avea» (In. 5, 39)”. 1039 Aşa a şi făcut prealuminatul principe 


1035 Nicolae Iorga, Istoria literaturii române în sec. al XVIII-lea (1688-1821), voi. I, 
Bucureşti, 1969, p. 264. 

1036 Pr. drd. Vasile Mihoc, Sfânta Scriptură în opera lui D. Cantemir, în Revista 
„Studii Teologice”, nr. 5-6/1973, p. 342. 

1037 Pr. prof. A. Ostapov. Pr. prof. S. Socolov, Dimitrie Cantemir şi urmaşii săi în 
Rusia, exemplu de deminitate şi patriotism, în Revista „Biserica Ortodoxă Română”, 
nr. 7-8/1974, p. 937. 

1038 Emilian Vasilescu, Apologeţi creştini..., p. 128. 

1039 Dimitrie Cantemir, Divanul, Ed. Litera Internaţional, Bucureşti, 2004, p. 25; text 
reprodus după Dimitrie Cantemir, Opere complete, voi. I, Divanul, ediţie critică sub 
îngrijirea lui Virgil Cândea, Ed. Academiei Române, Bucureşti, 1974. 

pentru a arăta originile divine ale universului. Integrându-şi pledoaria 
într-o „gâlceavă” imaginară, el arată că: „lumea de Dumnezeu făcută 
a fi crede”, că a ieşit din proximitatea harului dumnezeiesc prin cădere şi 
din această pricină răutatea şi necazul s-au sălăşluit întrtu dânsa. „Lumea: 
Dară nu sunt înţelepţită şi de toată conştiinţa plină?” înţeleptul : Ba 
înţeleaptă de te voi nebună ţinea şi prin a ta nebunie să mă înţelepţesc: 
şi mai vârtos, căci: «înţelepciunea ta nebunie este » (I Cor. 3, 19). 
Lumea : Au şi la aceasta a răspunde vei afla? Au nu sunt plină de tot 
binele? înţeleptul: Ba plină, de mă voi pricepe precum că tu, eşti: 

«Deşertăciunea deşertăciunilor şi toate sunt deşertăciune» (Eccl. 1,1). 
Lumea: Oare cu ce fel de socoteală mai rea decât tot răul mă socoteşti? 
Căci pe mine singur Dumnezeu ziditorul meu, dacă m-a făcut desăvârşit, 
au nu a zis că-i bine, văzând că sunt bună? (Fc. 1,31) înţeleptul: Adevărat 
că după acest cuvânt al lui Dumnezeu eşti bună. Căci Dumnezeu, 
Preabunul, nu face nimic rău, ci totul bine face; pentru aceia eşti 
bună. însă aşa era omul până nu se amăgi de frumuseţea şi dulceaţa 
pomului celui aducător de moarte”. 1040 In continuare, problema an¬ 
tropologică este evaluată hristologic, autorul arătând că prin dumne¬ 
zeiasca întrupare „noul Adam” a dezlegat păcatul strămoşesc. Meta¬ 
morfoza interioară a omului se prelungeşte în realitatea exterioară a 
cosmosului, lumea fiind luminată şi încălzită de har. Cu toate acestea, 
„gâlceava” rămâne, înţeleptul păstrându-se treaz în faţa „întunericului 
celui primejduitor” al lumii încărcate de ispită. 1041 

Pe de altă parte, trebuie menţionat faptul că, în conţinutul său, 

„Divanul ” cantemirian însumează, pe lângă fondul biblic, o bogată 
încărcătură filosofică. De acest aspect s-a ocupat îndeaproape profe¬ 
sorul Daniel Mazilu, de la Universitatea creştină “Dimitrie Cantemir” 
din Bucureşti. După el, lucrarea eruditului principe ar fi „prima lu¬ 
crare fdosofică românească”. El este de părere că, „spre deosebire 
de literatura occidentală, în care tradiţia filosofiei greceşti a fost relu¬ 
ată prin traduceri numeroase din Platon încă din secolul al XV-lea, 
Evul Mediu s-a prelungit la noi, din punct de vedere filosofic, până la 
finele secolului al XVII-lea. Este un motiv în plus pentru a lua în 
considerare noutatea Divanului. Este o lucrare caracterizată de ace¬ 
laşi spirit al Renaşterii italiene prin care Marsilio Ficino si Pico della 
Mirandola concepeau simbioza dintre Platon si religia creştină drept 


1040 Divanul, p. 36. 

1041 Divanul, p. 39. 

vlăstarul culturii noii epoci pe care o iniţia Academia neoplatonică 
din Florenţa în a doua jumătate a secolului al XV-lea. Până şi stilul 
operei lui Cantemir o apropie de stilul multor scrieri ale Renaşterii. 
Este vorba, înainte de toate, de un dialog imaginar între un înţelept şi 
ceea ce este cuprins în mod foarte vag sub denumirea de lume, pe 
modelul dialogurilor lui Nicolaus Cusanus şi ale lui Giordano Bruno, 
ele însele având ca model dialogurile platoniciene. De asemenea, la 
fel precum se întâmplă în lucrările lui Nicolaus Cusanus şi Charles 
de Bouvelles, intenţia lui Cantemir este de a da o formă conceptuală 
structurată unor tematici religioase creştine şi de a arăta astfel, pe de 
o parte, coerenţa raţională a doctrinei creştine, iar pe de altă parte, 
convergenţa tradiţiei laice, filosofice, cu cea religios-creştină”. 1042 

Lucrarea „Divanul” reprezintă, în consecinţă, o veritabilă mostră 
a dialogului dintre teologie şi filosofie, dezvoltat la confluenţa dintre 
orient şi occident. Dimitrie Cantemir reuşeşte în mod magistral să aşeze 
cuvântul Scripturii în contextul necesităţilor contemporane, arătându-1 
ca singura manieră de transcedere a acestora în perspectiva apropierii 
omului înţelept (sau mai degrabă duhovnicesc) de „Adevăr”. 

Dialogul dintre teologie şi ştiinţă constituie o altă temă esenţi¬ 
ală pentru lucrarea apologetică a marelui nostru gânditor. Lucrarea 
„Sacrosanctae scientiae indepingibilis imago” („Imaginea de ne- 
descris a ştiinţei sacrosancte”, scrisă la 1700) reflectă îndeaproape 
acest lucru. Aici Cantemir interpretează teologic principalele coor¬ 
donate ale cunoaşterii naturale, bazându-se în principal pe argumente 
din Sfânta Scriptură. El arată astfel că ţelul orcărui creştin practicant 
îl constituie fără doar şi poate „cunoaşterea desăvâşită, supranaturală, 
care se dobândeşte prin credinţă şi care priveşte cele mai presus de 
fire, încununându-se cu cunoaşterea lui Dumnezeu şi a voii Lui, des¬ 
coperită în Revelaţia dumnezeiască”. 1043 Convingerile sale teologice 
cu privire la rolul şi conţinutul Revelaţiei dumnezeieşti sunt comple¬ 
tate prin bogate referinţe desprinse din Referatul Creaţiei. Urmând o 
abordare alegorică, el îşi încadrează demonstraţia într-un dialog pe 
care îl poartă cu „Bătrânul cel înţelept” (în fapt, „Creatorul lumii, 
deţinătorul înţelepciunii adevărate”). în felul acesta, pentru a arăta 


1042 Lect. univ. dr. Daniel Mazilu, Influenţe stoice şi neoplatonice în “Divanul" lui 
Cantemir, în Revista “Cogito” II, nr. 4/2010. 

1043 p ro f Nicolae Chiţescu, Ortodoxia în opera lui Dimitrie Cantemir, p. 1102. 


346 



logica zidirii celor văzute, Cantemir se foloseşte de o „ exegeză bibli- 
co-filosofîcă”. Astfel, Dumnezeu este prezentat drept „Creator al 
tuturor celor văzute şi nevăzute: căci după doctrina adevărului, unul 
este autorul formelor, unul este creatorul existenţei lucrului şi unul 
este Tatăl luminilor şi dătătorul de viaţă, care niciodată nu va da 
altuia puterea Sa; Yahve este numele Lui”. 1044 Nu uită nici de profetul 
care a dat mărturie în Sfânta Scriptură despre toate acestea, marele 
Moise fiind numit astfel „suprem filosof şi teolog al adevărului”. 1045 
Lucrarea marelui cărturar nu urmăreşte nicidecum o linie ştiinţifică 
predefmită, ci are mai degrabă o viziune metafizică. Analizate per 
ansamblu, „ Sacrosanctele ” lui Cantemir nu vizează „cercetarea naturii 
după scopul ei, ci cercetarea creaţiei lui Dumnezeu după puterile mo¬ 
destului intelect omenesc. Meritul principal al cărţii nu este, aşadar, de 
a fi o primă anticipare, la noi a ştiinţei modeme, ci de a fi o apărare, cu 
mijloacele filosofiei, a credinţei creştin ortodoxe”. 1046 Această atitudi¬ 
ne apologetică a principelui cărturar se evidenţiază în mod firesc prin 
evaluare comparativă a ceea ce omul poate deduce din ştiinţele profa¬ 
ne şi descoperirile ştiinţei sacre, prin care „se luminează labirintul 
ştiinţei senzitive; de aceea trebuie să o preferăm ”. 1047 

Tema cunoaşterii naturale este reluată de Dimitrie Cantemir în tra¬ 
tatul său de Logică sau „Compendiolum universae Logices institutiones ” 
(cca. 1701). Plecând de la etimologia cuvântului, Cantemir arată 
substratul autentic al logicii creştine. Ea pleacă de la Logos, care, în 
calitatea Sa de Izvor al adevărului, îl conduce pe om spre descoperi¬ 
rea realităţilor concrete din propria sa existenţă. Ni se oferă mai întâi 
o retrospectivă completă asupra istoricului pe care îl are logica din 
punct de vedere filosofic. Scopul şi valoarea ei autentică au fost de foarte 
multe ori neglijate. Astfel, asociindu-o cu „ silogismul universal”, cu 
„argumentarea completă” sau cu „cele cinci voci ale lui Porphyrius”, 
logica este definită în cele din urmă de Cantemir drept „ sinteză a 
existenţelor concrete”. Aşezându-o în concordanţă cu raţiunea umană, 
el arată mai pe urmă că „intelectul nostru are operaţii. Prima este 
simplă, întrucât concepe în mod simplu şi abstract fie cele materiale, 

1044 Metafizica, trad. Nicodim Locusteanu, Bucureşti, 1928, p. 237. 

1045 Ibidem; Pr. drd. Vasile Mihoc, Sfânta Scriptură în opera lui Dimitrie Cantemir , p. 343. 

1046 Dragoş Popescu, Timpul creaţiei sacre în „Sacrosanctae scientiae indepingibilis 
imago ” de Dimitrie Cantemir, în Revista „Filosofică”, nr. 1/2014, 52-53. 

1047 Metafizica , cap. I, 4, 5. 

fie cele imateriale, fie cele care sunt abstrase de compuşi, de pildă: 
Dumnezeu, om. A doua este compunerea sau diviziunea, de pildă: 
Dumnezeu este infinit, omul este fiinţă raţională. în sfârşit, a treia 
este vorbirea intelectivă, de pildă: Dumnezeu este aşa, deci este nede¬ 
finit. Omul este aşa, deci este capabil de înţelegere şi de ştiinţă”. 1048 în 
primul capitol al pârtii a treia, „Despre prima şi cea mai înaltă categorie, 
adică despre esenţă sau substanţă”, Cantemir pătrunde la adâncul 
interpretării filosofice. El face astfel diferenţa dintre existenţa „ens a 
se” (de la sine sau prin sine) şi existenţa „ens ab alio” (de la sau prin 
altul). 1049 El merge mai departe şi face diferenţa dintre esenţă - „lucru 
existent prin sine însuşi, care nu are nevoie de altceva spre alcătuirea 
sa”, şi existenţă - care defineşte „fie un lucru care există prin sine 
însuşi, neavând nevoie de altceva spre alcătuirea sa, fie că este ceva 
ce nu poate exista prin sine, ci îşi are existenţa în altceva”. în conse¬ 
cinţă, el afirmă că „toate categoriile se deosebesc de existent, totuşi 
(după cum ar fi cele care sunt genuri supreme, dintre care fiecare în 
parte are specii infime şi genuri subalterne), existentul nu este genul 
lor, pentru că genul împărtăşeşte speciilor sale nu numai numele, ci 
şi definiţia lui. Această facultate lipseşte existentului, aşadar el nu 
este genul categoriilor. De aceea esenţa, în măsura în care este prin 
sine, nu are nevoie de altceva pentru alcătuirea sa. Iar celelalte cate¬ 
gorii, în măsura în care nu pot fi prin sine, sunt accident, şi de aceea 
împărtăşesc în rest definiţia existentului”. 1050 

Atitudinea apologetică a marelui nostru gânditor se reflectă 
mai ales în poziţia pe care o adoptă faţă de expansiunea Reformei 


1048 Dirmtrie Cantemir, Mic compendiu asupra întregii învăţături a logodi, Ed. 
Ştiinţifică, Bucureşti, 1995, p. 98. 

1049 Această problematică filosofică este foarte veche, găsindu-şi originea în gândirea lui 
Aristotel, care a folosit-o pentru definirea gradelor de existenţă. Astfel, plecând de 
la conceptele de anima sensitiva şi anima vegetativa, marele gândidor antic separa 
existenţele materiale în fiinţe: imobile, animate, neanimate şi raţionale, conferind 
totodată asocierile potrivite. Scolastica şi metafizica occidentală vorbesc în acest 
context despre „scara gradelor de existenţă”, promovând deopotrivă ideea că „toate 
obiectele care există în realitatea sensibilă, nu există prin ele însele, afară de existenţa 
supremă, care este existenţă absolută, ens a se La polul opus se poziţionează aşadar 
existenţa ens ab alio, care depinde în mod esenţial de realitatea planului ens a se. (Nae 
Ionescu, Curs de Filosofie Religiei, prefaţă de Nicolae Tatu, postfaţă de Mircea Vulcă- 
nescu, ediţie îngrijită de Marian Diaconu, Ed. Eminescu, Bucureşti, s.a., p. 143-145). 
i°50 Di m itrie Cantemir, Mic compendiu asupra întregii învăţături a logodi, p. 117. 

protestante. întreaga sa zbatere şi mărturisire ortodoxă s-a concretizat 
în lucrarea scrisă în latineşte „Loca obscura in cahechisi ...” (1720), 
o replică polemică la catehismul publicat în acelaşi an la St. Peter- 
sburg cu titlul „întâia învăţătură pentru copii” a arhiepiscopului 
Pskov Teofan Prokopovici (1681-1736). 1051 Diferenţa de ton este 
evidentă, în această lucrare apărând dintru început „în poziţia de 
apărător al doctrinei şi tradiţiilor Bisericii Ortodoxe şi anume atât 
faţă de punctele de vedere luteran şi calvin, cât şi faţă de cel romano- 
catolic”. 1052 Răspunsurile şi polemica dezvoltată de principele mol¬ 
dav cu privire la erorile doctrinare promovate de Prokopovici au un 
bogat fundament teologic, însumând deopotrivă comentarii pe: Deca¬ 
log, explicaţii ortodoxe privind cinstirea Sfinţilor, a Sfinţilor îngeri, a 
Sfintei Cruci, a Sfintelor Icoane, preacinstirea Maicii Domnului, 
cultul Sfintelor Moaşte sau teologia Sfintelor Taine. El lămureşte 
astfel că autoritatea doctrinară trebuie să stea întotdeauna în mâna 
Sfintei noastre Biserici Ortodoxe, care „va înălţa şi explica aceasta 
{Legea credinţei ) şi nu un oarecare particular, fie el şi un înger cobo¬ 
rât din cer, căci Cuvântul lui Dumnezeu este cu adevărat Cuvântul lui 
Dumnezeu, dacă sensul lui propriu şi desăvârşit l-a arătat şi l-a învăţat 
Biserica Mamă”. 1053 Deopotrivă, el arată că înţelegerea adevărurilor 
dumnezeieşti este direct legată de „tradiţiile scrise şi nescrise ale 
Sfinţilor Apostoli şi ale Bisericii, precum şi hotărârile Sfintelor Si- 
noade universale şi particulare”. 1054 Sub această autoritate, Biserica 
Ortodoxă învaţă neîncetat adevărul soteriologic, împărtăşindu-1 cre¬ 
dincioşilor ei încă din fragedă pruncie. De aceea, prin această lucrare, 
Dimitrie Cantemir oferă deopotrivă un valoros îndreptar pedagogic, a 
cărui valabilitate se menţine şi astăzi în acord cu necesităţile seculare, 
în argumentarea sa el pleacă de la premisa că „de la naştere toţi oamenii 
sunt buni şi bine concepuţi, dar că, începând din tinereţe, potrivit 
legii morale, orice om poate ajunge să încline sau să se dedea la rele, 
pentru care motiv urmează că încă de atunci, de la vârsta tinereţii 


1051 Gabriel Mihăilescu, Un apologet paradoxal al Ortodoxiei: D. Cantemir în Loca 
obscura, în Revista „Tabor”, nr. 2/2012, p. 70. 

1052 Pr. prof. Teodor Bodogae, „Dimitrie Cantemir, pedagog şi teolog ortodox", 
comentariu la Dimitrie Cantemir, „Loca obscura” - traducere Pr. prof. Teodor Bo¬ 
dogae, în Revista „BOR, nr. 9-10/1973, p. 1064. 

1053 L) e scriptio Moldaviae , p. 340. 

1054 Ibidem, p. 341. 

oamenii trebuie îndrumaţi spre deprinderi creştineşti şi de omenie, 
pentru ca să asculte de cine îi cheamă, să se încreadă în cele spuse şi 
să ţină poruncile , 1055 bine ştiind că cel ce zice că cunoaşte pe 
Dumnezeu, dar poruncile lui nu le ţine, e mincinos, 1056 fiindcă cre¬ 
dinţa fără fapte e moartă 1051 ”. 1058 

în concluzie, reacţiunea prinţului cărturar faţă de provocările 
prozelitismului occidental de tip luteran sau calvin „este categorică şi 
fără menajamente”. El afirmă astfel deschis şi fără ocolişuri „să se 
stăpânească aluatul papistaşilor din Biserica Moldovenească şi să taie 
celor tineri prilejul de a citi vicleşugurile papistaşilor, iar înnoirile 
protestantismului faţă de spiritul scolasticii, de care învăţaţii ortodocşi 
scăpaseră, Biserica Răsăritului, păstrătoare a adevărului, nu are nevoie 
nici de reforma lui Luther şi nici a lui Calvin”. 1059 Spiritul său pole¬ 
mic fac dintr-însul „nu doar un susţinător necondiţionat al dogmelor, 
învăţăturilor şi tradiţiilor creştin-ortodoxe, ci şi ca un cărturar umanist, 
un excelent mânuitor al instrumentelor retoricii şi, nu în ultimul rând, 
un polemist curajos (dată fiind poziţia privilegiată a lui Theofan Pro- 
kopovici ca favorit declarat al ţarului în chestiuni de doctrină şi or¬ 
ganizare ecleziastică)”. 1060 

b. Reevaluarea ortodoxă a spiritului românesc 

Evaluată în contextul istoriei, opera marelui nostru cărturar ar 
putea fi socotită, prin intermediul mesajului pe care îl poartă, o eva¬ 
luare pertinentă în istorie a conştiinţei spiritului românesc. „ Odată cu 
Cantemir începe şi spiritul de critică”, spunea într-una din lucrările 
sale filosoful creştin Constantin Noica. 1061 Acest aspect se manifestă 
cu precădere în lucrarea 1 f)escriptio Moldaviae ” (1715). între ele¬ 
mentele de esenţă ale neamului nostru el aşază la loc de cinste „religia 
drept-slăvitoare şi ospitalitatea”. Prima dintre ele a constituit elemen¬ 
tul de rezistenţă în faţa opresiunii cotropitorilor. Credinţa şi etosul 


1055 Cf. In. 14, 15; 15, 20. 

1056 I In. 2, 4. 

1057 Cf. Iac. 2, 26. 

1058 Loca obscura..., p. 1064. 

1059 p r p ro f (j r ştefan Reşceanu, Ortodoxie şi gândire religioasă în opera lui Dimi- 
trie Cantemir, p. 162. 

i06°Gabriel Mihăilescu, Un apologet paradoxal al Ortodoxiei..., p. 74. 

1061 Constantin Noica, Pagini despre sufletul românesc..., p. 20. 

ortodox au fost după el depozitarul şi suma valorilor spirituale şi 
culturale şi totodată resortul conturării trăsăturilor lingvistice de mai 
târziu. Alături de lista defectelor, pe care o menţionează deopotrivă, 
Cantemir socoteşte că „neamul românesc a ştiut să-şi conserve tot¬ 
deauna legile sale civile şi cele bisericeşti”. 1062 

Dimensiunea apologetică a lucrării „Descriptio Moldaviae” este 
explicată în lumina etosului românesc. Dimitrie Cantemir socoteşte 
astfel că statornicia în credinţă reprezintă punctul forte al tradiţiei 
ortodoxe. Subiectul este detaliat într-un capitol special, intitulat 
„Despre religia moldovenilor” . Aici găsim explicat raportul dintre 
tradiţia ortodoxă şi celelalte influenţe externe, care au încercat în 
decursul veacurilor pe credincioşii moldoveni. La niciuna din ele nu 
s-a dat însă curs, socotindu-se că „simplitatea Evangheliei şi învăţă¬ 
tura sfinţilor părinţi bisericeşti sunt îndestulătoare pentru mântuirea 
sufletelor”. 1063 Pentru aceştia, „ Mărturisirea credinţei şi Crezul se 
foloseşte în slujba religioasă aşa cum a fost alcătuit de Sfinţii Părinţi 
la Sinodul de la Nicea, iar adăugirea papistăşească «şi de la Fiul» se 
leapădă. Despre purcederea Sfântului Duh, ei cred întocmai ceea ce 
spune Sfântul loan Evanghelistul cu vorbele Mântuitorului. 1064 Dar, 
după cum nu se vor să recunoască purcederea de la Fiul fiindcă 
Sfânta Scriptură nu zice nimic la limpede, tot atât de puţin folosesc 
în slujba lor adăogirea lui Palama: «de la Tatăl Singur». Au şapte 
Taine. La împărtăşanie se ţin cele statornicite de Sfinţii Părinţi Vcisile 
şi loan Hrisostom. Folosesc la aceasta pâine dospită şi se împărtă¬ 
şesc în amândouă chipurile, cu pâine şi cu vin. Cinstesc icoanele 
sfinţilor, dar nu cioplite, ci zugrăvite, însă zic că numai lui Dumne¬ 
zeu singur i se cuvine slujbă religioasă. Cred că sfinţii n-au ajuns 
încă la mântuirea desăvârşită, ci că, împreună cu Pavel, ei aşteaptă 
ziua de apoi, adică judecata cea de pe urmă; mai cred că aceştia au 
totuşi, în vremea aceasta în sufletele lor nădejde neîndoită în mântuire, 
care trezeşte în ei o bucurie nespusă, aşa că pentru vredniciile lor nu 
le lipseşte nimic. Nu recunosc purgatoriul, dar cred că păcatele mici 
pot fi iertate şi după moarte prin rugăciunile Bisericii şi cu pomeni. 


1062 Ibidem, p. 26. 

i°63 Descriptio Moldaviae , p. 159. 

1064 Q- [ n i 5 ţ 26: Jar când va veni Mângâietorul, pe Care Eu II voi trimite vouă de la 
Tatăl Duhul Adevărului. Care de la Tatăl purcede. Acela va mărturisi despre Mine”. 

Citesc în Biserică Sfânta Scriptură după tălmăcirea celor şapte tăl¬ 
maci; ei leapădă Vulgata şi toate celelalte tălmăciri. Postesc, în afară 
de miercurea şi vinerea, de patru ori pe an la vremea rânduită ”. 1065 
Dimitrie Cantemir face trimitere aici la învăţăturile desprinse din 
Mărturiserea de credinţă a Sfântului Petru Movilă, care fusese apro¬ 
bată în cadrul Sinodul panortodox de la Iaşi, din 1642. De aici preia 
coordonatele esenţiale ale unei mărturisiri ortodoxe autentice, pe care 
cu siguranţă şi-a însuşit-o deplin. 

c. Modelul pedagogic al marelui cărturar în contextul actual 
al educaţiei religioase 

Descoperirea valorilor perene în viaţa şi existenţa poporului 
român a fost marcată permanent de necesitatea unei educaţii religioase. 
Marii cărturari ai neamului nostru şi-au centrat capodoperele în planul 
înţelepciunii dumnezeieşti, socotind, cu smerenie, că „tot darea cea 
bună şi tot darul desăvârşit de sus sunt pogorâte, de la Tine, Părintele 
Luminilor”. în contextul ultimelor încercări seculare din planul edu¬ 
caţional, religia ca disciplină s-a dorit a fi înlăturată din planul de 
învăţământ al şcolii româneşti prin solicitarea facultativă a acesteia. 
O simplă foaie de hârtie devenea astfel flagelul cele mai însemnate 
valori a educaţiei tradiţionale, căutând astfel să rupă definitiv ancestrala 
legătură a axei Biserică - familie - şcoală. Militanţii noului trend secu¬ 
lar au mers până la invocarea spiritului de „libertate”, iscodind litera 
legii pentru a găsi calea spre o educaţie fără conţinut religios. Pentru 
unii ca aceştia valorile sacre de: credinţă, iubire, jertfelnicie, dragoste 
de neam şi de ţară ar fi trebuit aşezate sub dominanta etică a autono¬ 
miei raţionale, liber cugetătoare şi steril religioasă. Fără doar şi poate 
că glasul celor încă pătrunşi de iubirea lui Hristos, a celor care n-au 
uitat totuşi că neamul nostru clocoteşte ontologic în spiritul ortodox, s-a 
ridicat acoperind himerele vremii. Ora de Religie a rămas în şcoală 
printr-un covârşitor aviz favorabil la „referendumul adeziunilor scrise”. 
După furtună rămâne însă dezordinea şi dezolarea pe alocuri, întrebări¬ 
le care-şi cer răspuns şi datoriile ce neîntârziat trebuiesc împlinite. 

în faţa acestor provocări, mulţi sunt cei care încă mai caută 
lămurire la întrebarea: Religia încotro? sau până când? Răspunsul îl 
găsim totuşi, ca de fiecare dată, în litera Scripturii: „ Oricine va mărturisi 


1065 D eS criptio Moldaviae , p. 196-198. 

pentru Mine înaintea oamenilor, mărturisi-voi şi Eu pentru el înaintea 
Tatălui Meu, Care este în ceruri. Iar de cel ce se va lepăda de Mine 
înaintea oamenilor şi Eu Mă voi lepăda de el înaintea Tatălui Meu, 
Care este în ceruri ”. 1066 Dar, pe de altă parte, „ cel căruia i se pare că 
stă neclintit să ia seama să nu cadă ”. 1067 Suntem, aşadar, la vremea 
mărturisirii şi apologia noastră trebuie să fie una a propriului exemplu, 
cel mai concret mod de a demonstra că în fiinţa neamului nostru arde 
neîncetat flacăra credinţei ortodoxe, singurul şi adevăratul luminător 
peste veacuri al conştiinţei şi înţelepciunii noastre româneşti. Siguranţa 
acestor adevăruri este dată de realitatea întâlnirii cu Hristos în viaţa 
de dincolo, întâlnire pentru care creştinismul nostru s-a pregătit neîn¬ 
trerupt. „Ce sentiment al zădărniciei poate susţine atâta desprindere 
de lucruri, chiar şi la stăpânitori? se întreabă Constantin Noica. Fireşte, 
e în joc toată perspectiva aruncată de creştinism asupra lumilor: cea 
de aici nu e nimic faţă de cea de dincolo, pentru că există cea de din¬ 
colo. Dar, independent de certitudinile orbitoare de dincolo, deci 
independent de sentimentul religios, o conştiinţă care proclamă ză¬ 
dărnicia lumii percepe direct nesiguranţele şi prăbuşirile lumii aces¬ 
teia... Şi totuşi, cu aceste lucruri amăgitoare ale lumii, «cu praful 
înaintea văzului», trebuie găsită o împăcare. Cum? Pe ce registru? 
Uneori problema apare limpede ca problemă. Dar, alteori, îţi dai 
seama că împăcarea s-a făcut pe nesimţite, şi conştiinţa aceea tragică 
îşi găseşte echilibrul, sens de acţiune şi chiar seninătate, într-o lume a 
nestatorniciei şi amăgirii”. 1068 

Cu siguranţă această împăcare trebuie căutată şi astăzi. Pentru 
o asemenea împăcare trebuie însă să ne pregătim noi şi generaţiile 
următoare prin educaţie religioasă, prin promovarea permanentă a 
valorilor perene. Nimeni şi nimic nu ne va opri atunci zborul spre 
ceruri, bine ştiind că „ înţelepciunea lumii acesteia este nebunie la 
Dumnezeu”. De aceea, acum, la vremea mărturisirii, trebuie să ne 
aducem aminte de „Testamentul” plin de înţelepciune pe care Sfântul 
Neagoe Basarab, domnitorul Ţării Româneşti, l-a lăsat fiului său 
Teodosie, şi el odinioară învăţăcel întru cele ale vieţii. „Să fii blând 
şi nepizmăreţ, îi spune el; râsul şi glumele să nu intre în inimile noastre; 


1066 Mt. 10, 30-31. 

1067 I Cor. 10, 12. 

1068 c ons tantin Noica, Pagini despre sufletul românesc..., p. 48-49. 

păzeşte-ţi ochii şi inima; smereşte-te... Pe toate acestea nu le vei putea 
socoti, dacă nu vei face cu dreptate lucrurile lui Dumnezeu. Că, mai 
întâi de toate, este tăcerea, iar tăcerea face oprire, oprirea face umilinţă 
şi plângere, iar plângerea face frică, şi frica face smerenie, smerenia 
face socoteală de cele ce vor să fie, iar acea socoteală face dragoste, 
şi dragostea face sufletele să vorbească cu îngerii. Atunci va pricepe 
omul că nu este departe de Dumnezeu”. 1069 

Se adaugă la toate acestea şi exemplul pedagogic al lui Dimitrie 
Cantemir, domn luminat, iubitor de cultură şi ţară, pravoslavnic mărturi¬ 
sitor al credinţei ortodoxe. Despre el Constantin Noica spunea că repre¬ 
zintă , primul fenomen de criză din spiritualitatea românească, până 
atunci echilibrată şi împăcată; nu mulţumită cu sine, dar împăcată cu 
ceea ce i-a fost dat să fie ”. 1010 Opera sa reprezintă deopotrivă o apologie 
amplă a credinţei ortodoxe şi a spiritului românesc, asigurându-ne 
aproape în tot conţinutul ei că Dumnezeu stă la baza existenţei noastre şi 
tot El oferă rânduială şi înţelepciune celor ce-L caută pe Dânsul. în con¬ 
cluzie, suntem îndreptăţiţi să susţinem că, „ prin capacitatea genială de a 
crea sinteze între Răsărit şi Apus, Dimitrie Cantemir române un model 
pentru toţi tinerii români studioşi ”. 1071 


1069 Fragment din învăţăturile lui Neagoe Basarab către fiul său Teodosie". 

1070 Constantin Noica, Pagini despre sufletul românesc..., p. 20. 

1071 | Daniel, Patriarhul Bisericii Ortodoxe Române, Dimitrie Cantemir - umanist orto¬ 
dox şi savant european - model permanent actual al tinerilor studioşi. Mesaj adresat 
Universităţii Creştine „Dimitrie Cantemir”, cu prilejul împlinirii a 20 de ani de la fondare 
şi a aniversării a 300 de ani de la urcarea pe tronul Moldovei a domnitorului Dimitrie 
Cantemir, Bucureşti, 22 octombrie 2010, în Ziarul Lumina, din 22 octombrie 2010. 

III. „CEREŢI ŞI VI SE VA DA; CĂUTAŢI ŞI VEŢI AFLA; 
BATEŢI ŞI VI SE VA DESCHIDE”. DIALOGUL DINTRE 
TEOLOGIE SI STIINTĂ ÎN CONTEXT APOLOGETIC 

» 9 » 


Dumnezeu a binecuvântat dintru început virtutea omului de a 
cunoaşte, sădind într-însul darurile înţelepciunii, sensibilitatea faţă de 
mediul înconjurător, curiozitatea şi isteţimea de a descoperi cu min¬ 
tea concretul vieţii în care se desfăşoară. Ca sinteză între două reali¬ 
tăţi, transcendentă şi imanentă, omul, zidit „după chipul” Creatorului 
său, a valorificat permanent îndemnul spre descoperire: „ Cereţi şi vi 
se va da; căutaţi şi veţi afla; bateţi şi vi se va deschide ”. 1012 Pornind 
de la acest îndemn, vom încerca în cele ce urmează să vorbim despre 
două variabile nelipsite din contextul existenţei noastre: religia şi 
ştiinţa. între ele, la modul concret, nu a fost şi nici n-ar trebui să fie 
sincope sau disonanţe de dialog. Chiar dacă lucrurile nu au stat întot¬ 
deauna astfel, realitatea unei legături oneste se impune în primul rând 
prin necesitatea completării reciproce. 1073 Vechile insinuări ale or¬ 
ganizaţiilor şi sistemelor ateiste, mai vechi sau mai noi, s-au dovedit 
de fiecare dată desuete şi lipsite de onestitate. 1074 

Dialogul dintre religie şi ştiinţă a existat, prin urmare, dintot- 
deauna, fără excluderea vreuneia dintre părţi. Luate separat, fiecare 


1072 Cf. Mt. 7, 7. 

1073 Legătura teologiei cu ştiinţa, întocmai celei pe care a dezvoltat-o în timp cu filosofia, 
defineşte o firească şi necesară colaborare şi completare. Din acest punt de vedere „ apologe¬ 
tica trebuie să stea în strâns contact atât cu filosofia, cât şi cu ştiinţa, sau, mai concret zis, cu 
«ştiinţa pozitivă» sau «exactă», tenneni, care, trebuiesc subânţeleşi, de câte ori vorbim, aici, 
de ştiinţă în raport cu teologia” (Ioan Gh. Savin, Curs de Apologetică , voi. I, Partea intro¬ 
ductivă, Tipografia „Fântâna Darurilor”, Bucureşti, 1935, p. 50-51). 

1074 „Conştiinţa modernităţii a deturnat într-un mod tendenţios experienţa mistică şi 
simbolică a omului ancorat într-o tradiţie religioasă. Are loc o trecere de la un regis¬ 
tru al valorilor eterne determinate de modelele inteligibile ale lumii transcendente la 
unul dominat de imanenţă care propune cunoaşterii umene realităţi sensibile şi trecă¬ 
toare. Dacă pentru omul Tradiţiei cunoaşterea sigură se referea la realităţi transcen¬ 
dente, simbolismul religios fiind obligatoriu în validarea oricărei epistemologii, în 
cazul omului modernităţii asistăm la o mutaţie profundă” (Adrian Lemeni, Pr. Răz- 
van Ionescu, Teologie Ortodoxă şi ştiinţă. Repere pentru dialog, ediţia a doua revi¬ 
zuită şi adăugită, Ed. IBMBOR, Bucureşti, 2007, p. 18.) 

îşi urmăreşte dintru început scopul propriu. Aşa se face că ştiinţa are în 
vedere „cunoaşterea lumii şi a vieţii”, religia vizând la rândul ei „desti¬ 
nul şi fericirea lumii”. Şi totuşi, „oricât s-ar deosebi între ele religia şi 
ştiinţa, realitatea pe care o au în faţă este una şi aceeaşi... Deosebirea 
este că, pe când realitatea materială ne e dată în forme de timp sau 
spaţiu, realitatea spirituală este liberă de aceste forme ”. 1075 

Necesitatea acestui dialog se deduce din raţionalitatea creaţiei pe 
care omul o parcurge în drumul său spre înveşnicire. Fără mărginirea 
tendinţelor egoiste şi implicaţiilor autonome, el aşază foloasele mediului 
înconjurător în raport cu necesităţile personale, socotindu-le întotdeauna 
ca daruri primite de la Dumnezeu. în lumina universului fizic, el înţele¬ 
ge că „toate au o raţionalitate pe măsura lui şi potrivită lui. Vede aerul şi 
apa în componenţa lor chimică, date spre folosul vieţii lui, vede ierburile 
întreţinute de solul pământului şi pomii cu roadele lor spre întreţinerea 
lui, vede fiecare soi al animalelor, peştilor, păsărilor, iarăşi prin diferite 
foloase ale lui, dar omul poate prin raţiune aduce şi contribuţia proprie 
pentru a-şi face folositoare raţionalităţile diferitelor părţi ale naturii”. 1076 
Cu toate acestea, omul trebuie să depăşească întotdeauna limitele mate¬ 
rialului pentru a putea înţelege pe deplin rostul existenţei sale. El aspiră 
permanent spre viaţa veşnică şi de aceea în toată căutarea şi curiozitatea 
raţiunii sale „vede în raţionalitatea naturii şi transcendenţa unui Autor 
care l-a făcut şi pe sine şi natura, spre pregătirea sa pentru o viaţă veşni¬ 
că în unire cu El”. 1077 Prin urmare, întreaga noastră existenţă şi tot ce ne 
înconjoară se găsesc orânduite în iconomia Preasfmtei Treimi. De aceea, 
pr. prof. Dumitru Stăniloae afirmă că „numai conştiinţa lui Dumnezeu 
poate întemeia iubirea faţă de om şi numai conştiinţa omului poate în¬ 
temeia voinţa de veşnicie şi de înaintare în lumina infinită şi eternă a lui 
Dumnezeu. Numai un Dumnezeu conştient poate preţui pe om şi numai 
un om conştient poate preţui pe Dumnezeu. Şi numai conştiinţa omului 
poate strâmba voinţa lui de a dobândi viaţa adevărată, veşnică, de la 
Dumnezeu, în ideea că o poate avea în egoismul său”. l07S 


1075 Ioan Gh. Savin, Apărarea credinţei. Tratat de apologetică, E. Anastasia, Bucu¬ 
reşti, 1996, p. 24. 

1076 Pr. prof. Dumitru Stăniloae, Iisus Hristos lumina lumii şi îndumnezeitorul omu¬ 
lui, Ed. Anastasia, Bucureşti, 1993, p. 6. 

1077 Ibidem. 

1078 Ibidem, p. 15. 

în decursul vremii, pornind de la conţinutul teoretic al învăţăturii 
de credinţă, s-a pus în mod firesc problema dacă teologia ar putea fi 
socotită într-o oarecare măsură drept ştiinţă. în variantă stricto-sensu, 
teologia s-ar putea identifica drept ştiinţa despre Dumnezeu şi despre 
lucrurile dumnezeieşti”, sau mai simplu „cuvântarea despre Dumnezeu ” 
(Theou - Dumnezeu; logos - cuvânt). Cu toate acestea, nu există o 
echivalenţă între „ teologie în general şi teologia ştiinţifică”, dat fiind 
faptul că preocupările ei vizează în mod direct sentimentul religios, 
realitate ce trece dincolo de graniţa definiţiei şi a experimentului 
natural. Dată fiind „ireductibilitatea teologiei la demersul ştiinţific”, 
devine necesară realizarea unei distincţii clare între „teologia ca rezultat 
al rugăciunii şi teologia ca speculaţie a inteligenţei omeneşti asupra 
diferitelor aspecte ale vieţii eclesiale, pentru că aceasta din urmă 
poate fi rezultatul diferitelor discipline ştiinţifice care împrumută 
competenţe de ordin arheologic, istoric, filologic, etc. în vederea 
lămuririi unor puncte de interes proprii vieţii bisericeşti”. 1079 

în latura ei ştiinţifică, teologia impune existenţa unui obiect şi 
a unei metode pe baza cărora să se dezvolte. în consecinţă „obiectul 
formează partea materială a teologiei, metoda, partea sa formală. 
«Trăirea obiectului» e ceea ce numim religie sau credinţă', expunerea 
sau cunoaşterea lui e ceea ce numim ştiinţă teologică sau teologie. în 
acest caz, s-ar putea spune că teologia este ştiinţa cunoaşterii lui 
Dumnezeu”. în acest demers de manifestare, ea are permanent în 
grijă „conformarea cu Adevărul”, iar principala sursă de descoperire 
şi valorificare a Acestuia rămâne Revelaţia dumnezeiască. De aici 
intervine dilema diferenţierii celor două variabile ale studiului nostru. 
De vreme ce ştiinţa „nu are alt criteriu decât legile raţiunii şi nici altă 
ţintă decât aflarea adevărului, rezultat din conformarea cu legile raţi¬ 
unii”, teologia nu renunţă la Revelaţie în detrimentul raţiunii, rămâ¬ 
nând la nivelul de „credinţă, adică trăire personală al lui Dumne¬ 
zeu”. Această specificitate este confirmată de părintele Dumitru 
Stăniloae, care identifică în teologie trei condiţii esenţiale: , fidelitatea 
faţă de Revelaţia împlinită în Iisus Hristos, responsabilitatea pentru 


1079 Adrian Lemeni, Diac. Sorin Mihalache, Pr. Răzvan Ionescu, Pr. Cristinel loja, 
(coord.). Apologetica Ortodoxă, voi. II, Dialogul cu ştiinţele contemporane, Ed. 
Basilica, Bucureşti, 2014, p. 32. 
i °80 j oan Qj Savin, Curs de apologetică, voi. I, p. 52. 

credincioşii din timpul în care se realizează şi deschiderea faţă de 
viitorul esliatologic ”, 1081 

Pe de altă parte, ştiinţa reprezintă „ corpul de cunoştinţe având un 
obiect determinat şi recunoscut şi o metodă proprie pentru dezx’oltarea 
cunoştinţelor. Este domeniul organizat cil cunoaşterii. Este cunoaşterea 
exactă, universală şi verificabilă, exprimată prin legi”. 1082 Mai simplu, 
ştiinţa se defineşte ,. prelucrare a datelor realităţii sau experienţei, după 
normele necesare şi general valabile ale raţiunii umane”. 1083 în contextul 
manifestării sale se pot distinge de asemenea: „un obiect al cunoaşterii 
(universul fizic, natural), un subiect cunoscător (omul) şi o metodă de 
dezvoltare a cunoaşterii (metoda ştiinţifică de cunoaştere)”. 1084 Pe altă 
parte, referitor la formele realităţii pe care le abordează, ştiinţa poate 
evalua prin resursele sale: contextul fizic (corporal sau material), planul 
istoric (legat de anumite întâmplări, fapte sau evenimente) şi realitatea 
neologică (ştiinţele matematice, logica, sentinţele morale, dreptul, teologia 
etc.). De aici rezultă trei feluri de ştiinţe: fizice, istorice şi neologice; sau 
ştiinţe naturale, istorice, filosofice şi teologice. Sub toate aceste valenţe, 
omul de ştiinţă are în vedere, la fel ca teologul, „setea după adex’ăr”. în 
acest demers, au existat de-a lungul timpului o serie de diferenţieri de 
ordin practic. Prima dintre ele îi aparţine lui Socrate „care separă pe omul 
de ştiinţă, pe filosof, iubitorul de adevăr, de sofistul a toate ştiutor, care 
mercantiliza raţiunea în vederea unor interese practice, imediate, ale glori¬ 
ei, câştigului sau puterii. Omul de ştiinţă a privit realitatea aşa cum ea era, 
în adevăr. Plină de taine şi de mister, ancorată în absolut şi reflectată în 
fenomene, lucruri, indivizi, acte şi evenimente”. 1085 


1081 „Teologia, spune părintele profesor, trebuie să fie, ca şi Biserica, apostolică, 
contemporană cu fiecare epocă şi profetic-eshatologic ... Prin credinţă e fidelă reve¬ 
laţiei realizate în trecut, prin nădejde e deschisă viitorului de participare deplină la 
bunătăţile lui Hristos şi conduce înaintarea spre El, iar prin dragoste susţine partici¬ 
parea de pe acum la aceste bunătăţi, printr-o comuniune sporită cu Hristos şi cu 
semenii. Prin aceste trei însuşiri, teologia este tradiţională şi în acelaşi timp, contem¬ 
porană şi profund-eshatologică” (Pr. Dumitru Stăniloae, Teologia Dogmatică Orto¬ 
doxă, voi. I, Ed. IBMBOR, Bucureşti, 2003, p. 108-109. 

1082 Le Petit Robert - dictionaire de la langue francaise, Ed. Dictionnaires le Robert, 
Paris, 2000, p. 2298. 

1083 Ioan Gh. Savin, Curs de apologetică, voi. I, p. 52. 

1084 Adrian Lemeni, Pr. Răzvan Ionescu, Teologie Ortodoxă şi ştiinţă. Repere pentru 
dialog, p. 17. 

1085 Ioan Gh. Savin, Curs de apologetică, voi. I, p. 53. 

între teologie şi ştiinţă există aşadar o diferenţă metodologică. 
Deşi ambele sunt îndreptate spre descoperirea adevărului, teologia 
vizează mai mult dimensiunea ipostatică şi transcedentală a acestuia. 
Ca mărturisire a realităţilor celor mai presus de minte, ea îşi încredinţea¬ 
ză argumentaţia Revelaţiei dumnezeieşti. De aceea, spre deosebire de 
ştiinţă, teologia rămâne ancorată transcedental, rămânând întru totul 
fidelă Persoanei Mântuitorului Iisus Hristos, care rămâne Acelaşi, 
„ieri şi azi, şi în veac”. 1086 Sub aceste coordonate, nu se poate vorbi 
despre o competiţie între teologie şi ştiinţă, ci despre complementari¬ 
tate şi dialog. Părintele profesor Dumitru Stăniloae se exprimă foarte 
frumos referitor la această deschidere dintre cele două domenii, afir¬ 
mând cu precădere până unde trebuie să meargă fiecare. „Oamenii îşi 
pun întrebări veşnice într-un mod mereu original. Şi teologii trebuie 
să fie în slujba lor; să le vorbească de Dumnezeu a Cărui milostivire 
este veşnică şi care caută să-l întâlnească pe om înr-un mod mereu 
original... Trebuie să punem în evidenţă valoarea persoanei în faţa lui 
Dumnezeu, prezentându-1 mai întâi pe Dumnezeu ca pe o Persoană 
Care se interesează cu pasiune de istoria omenească. Este singura 
Persoană Care poate ajuta persoana omenească să se mântuiască. Şi 
astăzi, Persoana divină îi propune persoanei umane să iasă din iadul 
ei, să se elibereze din izolarea sa, să realizeze comuniunea. Dar 
această Persoană divină îşi propune să răspundă şi la problemele pe 
care le provoacă în conştiinţa omului de astăzi dezvoltarea ştiinţei. 
Acestea sunt cele două sarcini majore ale teologiei de astăzi”. 1087 

Mai trebuie ştiut faptul că, în ceea ce priveşte cercetarea teologică, 
limita cunoaşterii are nivel limitat. De această treaptă se trece numai 
prin rugăciune şi credinţă. Spre deosebire de cercetarea ştiinţifică, în 
care se atinge în mod concret şi palpabil finalitatea punctului fix, 
„avansarea în cunoaşterea lui Dumnezeu prin rugăciune implică 
în mod necesar prezenţa apofatismului... Aceste limite structurale 
privesc şi disciplina Apologetică în căutarea ei de a investiga filonul 
apologetic al Bisericii”. 1088 Pornind de la această premisă, pentru a 
avea o imagine cât mai clară asupra raportului dintre teologie şi ştiinţă, 

1086 Cf. Evr. 13, 8. 

1087 Pr. Dumitru Stăniloae, M.A. Costa de Beauregard, Marc Antoine, Mica dogma¬ 
tică vorbită. Dialoguri la Cernica, traducere de Cornelia Ică jr, Ed. Dcisis, Sibiu, 
2007, p. 167. 

1088 Apologetica Ortodoxă , voi. II, p. 35. 

trebuie avut în vedere în primul rând argumentaţia biblico-patristică. 
Ea evidenţiază cel mai bine finalitatea şi rostul acestei legături. 

Teologul ms George Florovski impune ca necesară „ redobândirea 
spiritului şi a gândirii Părinţilor ” în vederea unei imagini cât mai 
oneste asupra dialogului dintre teologie şi ştiinţă. Pentru această evaluare 
este necesară „ mintea patristică ”, ceea ce presupune „nu doar o simplă 
cunoaştere a textelor vechi şi o exagerare a citatelor revelate pentru 
argumentele moderne; este mai curând o posesie a teologiei Părinţilor 
din interior” } m în acest sens, având ca justificare de la similitudinea 
veacurilor precreştine, Florovski invocă reîntoarcerea la o teologie 
mărturisitoare printr-un îndemn devenit emblematic în teologia or¬ 
todoxă: „înapoi la Sfinţii Părinţi”. în consecinţă, el se întreabă în ce 
fel „lumea contemporană nouă, atee şi plină de necredinţă, nu se 
aseamnă oare într-un anumit sens cu lumea precreştină, reînnoită de 
aceeaşi întrepătrundere a tendinţelor religioase false, sceptice şi anti- 
teiste? în faţa unei astfel de lumi, teologia trebuie să devină, cu atât 
mai mult, încă o dată mărturisitoare. Sistemul teologic nu poate fi un 
simplu produs al erudiţiei; nu se poate naşte doar din reflecţia filoso¬ 
fică. Are nevoie şi de experienţa rugăciunii, concentrării spirituale, 
solicitudinii pastorale ”. 1090 

Sub această necesitate, dialogul dintre teologie şi ştiinţă se 
subscrie unui scop unitar, convergent în finalitatea eshatologică. 
Pornind de aici, pe de o parte, se lămuresc două coordonate esenţiale 
pentru această ecuaţie: frica sau spaima care însoţeşte cunoaşterea 
lumească şi credinţa, ca mijloc de depăşire a fricii şi de pătrundere 
spre cunoaşterea dumnezeiască. Astfel înţelegem cum frica însoţeşte 
mereu dubiul, dubiul cercetarea, investigarea mijloacele, iar mijloacele 


1089 Alexei Nesteruk, Universul in comuniune. Către o sinteză neopatristică a teolo¬ 
giei şi ştiinţei , traducere din limba engleză de Mihai-Silviu Chirilă, Ed. Curtea Ve¬ 
che, Bucureşti, 2009, p. 26. 

1090 G. Florovsky, „The ways of Russian theology”, în Aspects of Church History 
(Collected Works of Georges Florovsky, 4), Belmont, Nordland, p. 207. Ideile lui 
Georges Florovsky cu privire la necesitatea unei sinteze neopatristice în dialogul 
dintre teologie şi ştiinţă au fost diseminate în lucrări de rezonanţă, semnate de cu¬ 
noscuţi teologi ortodocşi contemporani, între care amintim pe: Ioannis Ziziulas, 
Christos Yannaras, Georgios Mantzaridis sau Panaiotis Nellas (vezi: Alexei Neste¬ 
ruk, Universul in comuniune, p. 29). 

- cunoaşterea”, spune Sfântul Isaac Şirul . 1091 Tot el face deosebirea 
foarte clar între „o cunoaştere antemergătoare credinţei şi o cunoaştere 
care se naşte din credinţă”. în acest sens, spune Sfântul Părinte, „cunoaş¬ 
terea ce premerge credinţei este cunoaşterea naturală. Iar cunoaşterea ce se 
naşte din credinţă este o cunoaştere duhovnicească”. 1092 Sub acest raport, 
el afirmă că depăşirea cunoaşterii naturale este posibilă numai prin credin¬ 
ţă, în scopul împlinirii eshatologice. în felul acesta, el arată că „raţionali¬ 
tatea cunoaşterii nu este ceva de lepădat, însă credinţa este superioară 
acesteia. Şi dacă am respinge ceva, cu siguranţă nu ar fi cunoaşterea, ci 
separaţia pe care aceasta o face cu privire la diferite specii, fiind astfel 
potrivnică măreţiei naturii create de Dumnezeu, făcăndu-se slujitoare a 
demonilor... Ne este dat prin urmare să cunoaştem că gradele pe care le 
parcurge credinţa sunt superioare celor pe care le dobândeşte cunoaşte¬ 
rea. Şi astfel, cunoaşterea se desăvârşeşte prin credinţă, astfel încât pri¬ 
meşte puterea de a urca şi de a înţelege tot ce este deasupra celor sensibi¬ 
le şi de a se împărtăşi de slava lui Dumnezeu care nu poate fi cunoscută 
de mintea sau cunoaşterea făpturilor. Aşadar, cunoaşterea se face călăuza 
omului care doreşte să urce spre Dumnezeu prin credinţă, nemaifiindu-i 
de folos atunci când s-a statornicit în credinţă. Căci acum noi cunoaştem 
puţin din toate şi înţelegem puţin din toate. Insă când vom dobândi desă¬ 
vârşirea acest puţin se face nefolositor. Astfel, credinţa ne arată lămurit 
realitatea desăvârşirii viitoare. Prin credinţă suntem învăţaţi despre acele 
lucruri cu neputinţă de cunoscut, nu prin cercetare sau prin puterea raţi¬ 
unii/minţii/cunoaşterii ”. 1093 


1091 „în limbaj modem, explică Nesteruk, pentru a înţelege la ce se referă Isaac 
spunând că frica însoţeşte mereu cunoaşterea: o fiinţă umană trăieşte într-o lume 
exterioară a naturii pe care abia o înţelege, iar această incertitudine a trăirii crează 
teama; aspiraţia spre cunoaşterea lumii înseamnă dorinţa profundă şi asumată de a 
înţelege natura pentm a controla viaţa pe care aceasta o cuprinde. Cunoaşterea în 
acest sens elimină frica, dar impulsul cunoaşterii înseşi provine din frică. Ştiinţa şi 
tehnologia dobândesc o dimensiune cosmică şi legături cu esenţa condiţiei umane, 
condiţie în care umanitatea încearcă mereu să fugă de frica existenţei, iar pentru a 
evita o presupusă prăbuşire spirituală a omenirii sub presiunea tehnologiei, credinţa 
trebuie să depăşească frica” (Alexei Nesteruk, Universul in comuniune, p. 44). 

1092 Sf. Isaac Şirul, „Cuvinte despre sfintele nevoinţe”, traducere din greceşte, intro¬ 
ducere şi note de pr. prof. dr. Dumitru Stăniloae, în Filocalia X, Ed. Humanitas, 
Bucureşti, 2008, p. 85, Cuvântul XVIII. 

1093 St. Isaac the Syrian, „Homilies”, în A.J. Wensinck (tr.), Mystical Treatise by 
Isaac ifNiniveh, Amsterdam, Koniklije Akademie van Wetenshappen, 1923, p. 246, 
Homily LI. 

Pornind de aici, înţelegem că sub aspect dinamic, credinţa devine 
deopotrivă: mijlocul detaşării de zgura lumii inteligibile şi resortul 
cunoaşterii Adevărului ipostatic. Revine astfel întrebarea firească, 
invocată şi în deschiderea cercetării noastre: „Ce este cu adevărat 
ştiinţa?”. Dacă are în vedere cu adevărat destinul şi binele omului, 
trebuie negreşit să urmeze coordonatele descrise de Sfânta Scriptură 
şi învăţăturile Sfinţilor Părinţi. Iată prin urmare, de ce socotim că 
„ştiinţa şi tehnologia trebuie să dobândească dimensiuni antropologice”. 
In acest sens, „trebuie să încercăm să ne facem o nouă imagine despre 
umanitate, în care să includem întreaga putere a ştiinţei şi tehnologiei, ca 
artă a definiţiei sale inevitabile şi eshatologice. Atunci ştiinţa şi tehnologia 
şi-ar putea ocupa locul cuvenit în acel ansamblu al umanităţii care, în 
proiecţia sa istorică, poate avea chiar mai multe varietăţi noi; ca rezultat 
negativitatea atitudinii faţă de tehnologie are sens numai intr-un mod apo- 
fatic: tehnologia nu poate fi percepută în acea formă specifică subiectivi¬ 
tăţii omeneşti care este responsabilă de apariţia sn ”. 1094 

III.l. „încredinţarea celor nădăjduite, dovedirea lucrurilor 
nevăzute” 

In context apologetic, este mai mult decât necesar să avem în vedere 
o evaluare biblico-patristică asupra principalelor coordonate raţionale pe 
care se altoieşte dialogul cu ştiinţa. Acest aspect are din punct de vedere 
istoric acelaşi numitor comun: „mesajul credinţei evanghelice”, ca ele¬ 
ment unitar şi universal valabil în Biserică şi societate. Reuşita acestei 
mărturisiri pe care apologetica ortodoxă a împlinit-o peste veacuri a trecut 
dincolo de „competenţele omeneşti”. Astfel, „în ciuda folosirii ocazionale 
a conceptelor proprii unuia sau altuia dintre medii sau culturi , fundamentul 
unei astfel de acţiuni rămâne de ordin pnevmatologic”. 1095 In cuvintele 
Mântuitorului Hristos, ucenicii credinţei creştine găsesc permanenta ac¬ 
tualizare a Cincizecimii: „Ci veţi lua putere, venind Duhul Sfânt peste voi, 
şi îmi veţi fi Mie martori în Ierusalim şi în toată Iudeea şi în Samaria şi 
până la marginea pământului ”. 1096 


1094 Alexei Nesteruk, Universul în comuniune , p. 49-50. 

1095 p r Rg zvan Andrei Ionescu, Teologie Ortodoxă şi Ştiinţă: conflict, indiferenţă, 
integrare sau dialog? Care să fie atitudinea noastră faţă de ştiinţă?, Ed. Doxologia, 
Iaşi, 2015, p. 123. 

1096 F.A. 1, 8. 

în virtutea propriei sale raţiuni, omul nu poate cunoaşte şi nici 
descoperi de unul singur dimensiunea tainică a existenţei. De aceea, 
primul cuvânt pe care Biserica îl aşază la dispoziţia sa, ca supliment al 
propriilor capacităţi raţionale, este „ cred” - mazsvco. în această cheie, 
mărturisirea noastră merge mai adânc decât încredinţarea raţională, pă¬ 
trunde dincolo de cugetarea obişnuită şi autonomia cunoaşterii girată de 
propriile simţuri. Cu alte cuvinte, maxeuoi „poate fi aplicat numai acelor 
lucruri dinlăuntrul meu sau exterioare mie, care sunt neclare. Sau, altfel 
spus, se aplică numai la ceea ce nici simţurile, nici intelectul, nici faptele 
nu pot clarifica. Mai mult, şi aici ne apropiem de cee ce este mai impor¬ 
tant, cuvântul «Cred», prin însăşi existenţa lui, corespunde cu ceva care, 
fie şi numai înlăuntrul meu, este real şi plin de putere lăuntrică, deoarece 
nu are nevoie de niciun suport extern. Spune «Cred» numai atunci când 
mă refer la ceva ce nu pot să văd cu ochii mei, nu pot auzi cu urechile 
mele, nu pot atinge cu mâinile mele, când «doi ori doi fac patru» este total 
irelevant. Cred în aceasta şi prin aceasta cunosc”. 1097 

Pentru că numai prin raţiune vederea omului nu poate pătrunde 
prea departe, posibilitatea concretă a cunoaşterii Ziditorului se singu¬ 
larizează, fundamentându-se existenţial pe latura sa duhovnicească. 
Această pornire nu poate fi generată decât printr-o raportare persona¬ 
lă la Dumnezeu „cel Unul”. Iată, de pildă, că „evreii încep să vor¬ 
bească cu Dumnezeu plecând de la un eveniment istoric concret: 
aproximativ o mie nouă sute de ani înainte de Hristos, în ţara Chal- 
deenilor, Dumnezeu Se descoperă pe Sine unui om, anume lui Avra- 
am. Avraam îl întâlneşte pe Dumnezeu aşa cum întâlnim o persoană 
umană, o fiinţă cu care putem să dialogăm, să stăm faţă către fa¬ 
ţă”. Interacţiunea lor nu se susţine teoretic, fiind departe de orice 
deducţie silogistică sau dovedire logică. Este experienţa unei relaţii 
fundamentată pe virtutea încredinţării că Dumnezeu rămâne tot¬ 
deauna fidel promisiunilor făcute. „împărăţit-a Dumnezeu peste 
neamuri, Dumnezeu sade pe tronul cel sfânt al Său. Mai-mcirii po¬ 
poarelor s-au adunat cu poporul Dumnezeului lui Avraam, că ai lui 
Dumnezeu sunt puternicii pământului; El S-a înălţat foarte ”. 1099 

1097 Pr. prof. Alexander Schmemann, Cred, traducere din limba engleză de Florin 
Caragiu, Ed. Basilica, Bucureşti, 2014, p. 60-61. 

1098 Christos Yannaras, Abecedarul credinţei. Introducere în teologia ortodoxă, 
traducere pr. prof. dr. Constantin Coman, Ed. Bizantină, Bucureşti, 2007, p. 16. 

1099 Ps. 42, 8-9. 

Ţinând cont de cei doi poli ai perceperii religioase ( raţiune şi 
credinţă) putem distinge două direcţii ale cunoaşterii lui Dumnezeu. 
Astfel, cei care acceptă existenţa lui Dumnezeu în virtutea propriilor 
convingeri raţionale, afirmându-L pe Dumnezeu ca „putere superioară” 
şi „Fiinţă supremă”, chiar dacă însoţesc „această certitudine intelectuală 
simplă cu unele obiceiuri „religioase”... înlăuntrul lor există un profund 
agnosticism”. Pe de altă parte, cei care manifestă o credinţă-încredere 
fundamentată istoric, „credinţa Părinţilor”, „se încred în descoperirile 
lui Dumnezeu şi nu le este greu să mai accepte încă o intervenţie a Sa în 
viaţa oamenilor, de data aceasta în trup, în Persoana lui lisus Hristos”. 1100 
Prin urmare, dacă pentru gândirea raţionalistă noţiunile de dumnezeire 
şi întrupare nu sunt acordabile logic, în latura credinţei aceste elemente 
sunt indispensabile. De aceea, Apostolul Pavel ne spune: fiindcă şi 
iudeii cer semne, iar elinii caută înţelepciune, însă noi propovăduim 
pe Hristos cel răstignit: pentru iudei, sminteală; pentru neamuri, ne¬ 
bunie. Dar pentru cei chemaţi, şi iudei şi elini: pe Hristos, puterea lui 
Dumnezeu şi înţelepciunea lui Dumnezeu. Pentru că fapta lui Dumnezeu, 
socotită de către oameni nebunie, este mai înţeleaptă decât înţelepciunea 
lor şi ceea ce se pare ca slăbiciune a lui Dumnezeu, mai puternică 
decât tăria oamenilor”} m 

Ca virtute teologică, credinţa este definită prin puterea sufle¬ 
tească a omului de a înţelege adevărurile de credinţă care depăşesc 
capacitatea sa raţională. Despre ea vorbeşte Sfântul Apostol Pavel în 
Epistola sa către evrei: „Credinţa este încredinţarea celor nădăjduite, 
dovedirea lucrurilor nevăzute^. 1102 Credinţa creştină este o condiţie 
esenţială pentru mântuire. Ea reprezintă mijlocul de conlucrare cu 
harul divin şi răspunsul imediat pe care omul îl oferă la chemarea lui 
Dumnezeu. Marele patriarh Avraam poate fi un exemplu în acest 
sens, deoarece pentru promptitudinea răspunsului său credinţa i-a 
fost socotită de Dumnezeu ca dreptate: „ Precum şi Avraam a crezut 
în Dumnezeu şi i s-a socotit lui ca dreptate. Să ştiţi, deci, că aceia 
care sunt din credinţă, aceştia sunt fii ai Iui Avraam. Iar Scriptura, 
văzând dinainte că Dumnezeu îndreptează neamurile din credinţă, 
dinainte a binevestit lui Avraam că se vor binecuvânta prin tine toate 


1100 Ch. Yannaras, Abecedarul credinţei..., p. 18. 
1101 1 Cor. 1, 23-25. 

1102 Evr. 11. 1. 

neamurile... Astfel că Legea ne-a fost călăuză spre Hristos ca să ne 
îndreptăm prin credinţă” } m Fără chemarea lui Dumnezeu, credinţa 
ar fi inexistentă. Nu ar mai putea fi un dar de sus menit să întărească 
inimile: „Dar cum vor chema numele Aceluia în care încă n-ciu cre¬ 
zut? Şi cum vor crede în Acela de care n-au auzit? Şi cum vor auzi 
fără propovăduitor ?”. 1104 

Fiind primită ca dar al Duhului Sfânt, credinţa se bazează pe 
relaţia cu Dumnezeu, aşa cum reiese din întâmplarea cu copilul luna- 
tec pe care ucenicii nu l-au putut vindeca fără ajutorul Mântuitorului: 
,f)acă veţi avea credinţă cât un grăunte de muştar, veţi zice muntelui 
acestuia: mută-te de aici dincolo, şi se va muta, şi nimic nu va fi 
vouă cu neputinţă” Virtutea credinţei s-a dovedit primordială în 
vindecările pe care le-a săvârşit Mântuitorul, cazul femeii cu scurge¬ 
re de sânge fiind grăitor în acest sens: „Iar Iisus, întorcându-se şi 
văzând-o, i-a zis: îndrăzneşte, fiică, credinţa ta te-a mântuit. Şi s-a 
tămăduit femeia din ceasul acela” } m Alături de nădejde şi de dra¬ 
goste, credinţa reprezintă un epicentru al vieţii noastre pământeşti, 
însă, cu toate acestea, fără fapte, ea rămâne moartă şi fără finalitate: 
„Credinţa fără fapte este moartă”. 1107 

Aşadar, prin cuvântul de început al Simbolului de credinţă 
(i Cred - 7110X80©) descoperim adeziunea liberă şi conştientă la iubirea 
lui Dumnezeu, sădită în fiecare încă de la creaţie. Acceptarea sau 
respingerea acesteia rămâne la latitudinea fiecăruia, manifestându-se 
ca o practică deplină a libertăţii personale. Prin credinţă omul poate 
accepta mai uşor realitatea adevărurilor dumnezeieşti, „iar dacă 
înaintează într-o viaţă tot mai curăţită de patimi, tot mai virtuoasă, 
ajunge prin puterea Duhului Sfânt şi la o experienţă a celor dumne¬ 
zeieşti, care ne-au fost aduse aproape de Iisus Hristos ”. 1108 

Una dintre cele mai pilduitoare apologii ceştine în context 
multicultural şi multireligios rămâne fără îndoială mărturisirea fă¬ 
cută de Sfântul Apostol Pavel în Areopagul din Atena. Pledoaria 


1103 Gal. 3, 6-8, 24. 

1104 Rm. 10, 14. 

1105 Matei 17, 20. 

1106 Matei 9, 22. 

1107 Iacov 2, 20. 

1108 Nicolae Chiţescu, Teologia Dogmatică şi Simbolică, manual pentru Facultăţile 
de Teologie, voi. I, Ediţia a doua. Renaşterea, Cluj Napoca, 2004, p. 242. 

sa este importantă în conextul în care Apostolul neamurilor stă înain¬ 
tea unei agore multi-sincretiste, unde „fiecare îşi face propria alegere 
prin jocul concurenţei sau al interesului personal. Cum să vorbeşti, 
aşadar, despre nevoia absolută a înţelepciunii dumnezeieşti inspirată, 
în faţa reprezentanţilor cei mai nobili ai doctrinelor filosofice sau ai 
religiilor la Atena, oraş-far al Antichităţii, cunoscut pentru dragostea 
sa de înţelepciune şi preocupat de o abordare multi-religioasă, cel 
mai adesea idolatră?”. 1109 Şi totuşi, Marele Pavel a făcut-o, biruind 
logica raţiunii prin puterea dumnezeiască a harului. Curiozitatea pe 
care o împărtăşeşte iubitorilor de înţelepciune este Adevărul însuşi. 
El le vorbeşte despre „Dumnezeul necunoscut”, pe care mintea cea 
întunecată de păcat nu-1 mai putea cunoaşte şi mărturisi ca Ziditor şi 
Părinte: „Dumnezeu, Care a făcut lumea şi toate cele ce sunt în ea, 
Acesta fiind Domnul cerului şi al pământului, nu locuieşte în temple 
făcute de mâini. Nici nu este slujit de mâini omeneşti, ca şi cum ar 
avea nevoie de ceva , El dând tuturor viaţă şi suflare şi toate. Şi a 
făcut dintr-un sânge tot neamul omenesc, ca să locuiască peste toată 
faţa pământului, aşezând vremile cele de mai înainte rânduite şi 
hotarele locuirii lor, Ca ei să caute pe Dumnezeu , doar L-ar pipăi şi 
L-ar găsi, deşi nu e departe de fiecare dintre noi. Căci în El trăim şi 
ne mişcăm şi suntem, precum au zis şi unii dintre poeţii voştri: căci 
ai Lui neam şi suntem”. 11 10 Sub inspiraţia Sfântului Duh, Apostolul 
neamurilor apelează la filosofia păgână şi foloseşte spre mărturie 
cele spuse mai înainte de Epimenide din Creta (sec. VII, î.Hr.) şi 
Artos din Soli (sec. III, î.Hr.). El doreşte astfel că arate că învăţătura 
creştină reprezintă împlinirea unei căutări străvechi, încercate prin 
filosofie şi ştiinţă. Linia sa de gândire va fi urmată de toţi apologeţii 
şi Părinţii primelor veacuri creştine, rămânând de referinţă în dialo¬ 
gul despre care vorbim până astăzi. Preotul Răzvan Ionescu vede 
posibil acest lucru numai în lămurirea şi întărirea pe care harul dum¬ 
nezeiesc o aduce inteligenţei umane. „Această cooperare dintre harul 
dumnezeiesc şi înzestrările fireşti ale omului, devine, prin gura Sfântului 
Apostol Pavel, cheie de lectură pentru orice demers care îşi propune 
să clarifice raporturile posibile între teologie, pe de o parte, şi filosofii şi 
ştiinţe, pe de altă parte. Astfel, este evident că apologetica creştină, 


no? p r Andrei Ionescu, Teologie Ortodoxă şi Ştiinţă, p. 128. 

1110 F.A. 17, 24-28. 

în continuitate cu Sfântul Pavel, nu se va mulţumi niciodată să devi¬ 
nă o ştiinţă sau o filosofie strict naturală; adevăratul ei conţinut va 
rămâne pentru totdeauna descoperirea lui Dumnezeu prin sfinţirea 
preocupărilor culturale ale omului, şi nu va putea fi redusă la dimen¬ 
siunea orizontală a creatului”. 1111 

III.2. Legătura raţional-duhovnicească dintre creaţie şi Creator 

Există în acest sens un dialog între teologie şi ştiinţă, indispen¬ 
sabil pentru apologetica ortodoxă, pe care îl generează în primul rând 
gândirea patristică. Personalităţi de seamă ale Bisericii primare, pre¬ 
cum Sfinţii Chirii al Ierusalimului, Dionisie Areopagitul, Atanasie 
cel Mare, loan Gură de Aur, Fericitul Teodoret, Maxim Mărturisito¬ 
rul sau loan Damaschinul, au aşezat în mod autentic logica raţională 
în perspectiva realităţii transcendentale. Cu toţii au folosit ca argu¬ 
ment prim în apologiile lor Cuvântul Mântuitorului Hristos, desprins 
din Sfintei Scripturi. „Ne închinăm deci Tatălui lui Hristos” - spune 
Sf. Chirii al Ierusalimului - „Făcătorul cerului şi al pământului, 
Dumnezeu lui Avraam, Isaac şi lacov, spre cinstea Căruia a fost zidit 
templul de aici, din faţa noastră. Nu vom suferi pe eretici care des¬ 
part Vechiul de Noul Testament, ci ne vom încrede în Hristos, Care 
spune despre templu: «N-aţi ştiut că în cele ale Tatălui Meu trebuie 
să fiu?». 1112 Şi iarăşi: «Luaţi-le pe acestea de aici, şi nu faceţi casa 
Tatălui Meu casă de negustorie!». 1113 Prin aceste cuvinte mărturiseşte 
foarte lămurit că templul de mai înainte de Ierusalim este casa Tatălui 
Lui. Dacă însă cineva, din pricina necredinţei, voieşte să capete încă 
mai multe dovezi, că Acelaşi este şi Tatăl lui Hristos, şi Făcătorul 
lumii, să-L asculte iarăşi pe El, Care spune: «Nu se vând două păsări 
la un ban? Şi niciuna din ele nu va cădea pe pământ fără ştirea Tatălui 
Meu Cel din ceruri». 1114 Şi: «Priviţi la păsările cerului, că nu seamănă, 
nici nu seceră, nici nu adună în jitniţe, şi Tatăl vostru Cel ceresc le hră¬ 
neşte. Oare nu sunteţi voi cu mult mai presus decât ele?». 1115 Şi «Tatăl 
Meu până acum lucrează şi Eu lucrez»”. 1116 Din cele spuse de Fericitul 


1111 Pr. Răzvan Andrei Ionescu, Teologie Ortodoxă şi Ştiinţă, p. 133. 

1112 Lc. 2, 49. 

1113 Lc. 2, 16. 

1114 Mt. 10, 29. 

1115 Cf. Mt. 6, 26; Lc. 12, 24. 

1116 Cateheza VII. 6. 

Părinte înţelegem că întreaga zidire este „Casa Tatălui Ceresc”, lucrarea 
la care ia parte fiinţial şi Fiul ca „Dumnezeu adevărat din Dumnezeu 
adevărat”. El este Cel ce face mărturie despre toate acestea, întărind 
astfel învăţătura Bisericii cu privire la dogma creaţiei. 

Pe de altă parte, afirmând că Dumnezeu Tatăl este „Făcătorul 
cerului şi al pământului, văzutelor tuturor şi nevăzutelor”, Simbolul 
de Credinţă combate mai multe erezii ale timpului, care afirmau la 
unison că lumea a fost creată dintr-o materie preexistentă. Această 
problemă esta analizată de Sfântul Ioan Gură de Aur, care are în 
vedere primele cuvinte din Sfânta Scriptură: „La început a făcut 
Dumnezeu cerurul şi pământul 1 '. 11 17 „Moisc, grăind sub inspiraţia 
Duhului, a dat învăţăturile lui pe măsura înţelegerii ascultătorilor. 
Totodată, prin cuvintele: «La început a făcut Dumnezeu cerul şi pă¬ 
mântul», a smuls de la început toate ereziile ce aveau să răsară ca 
neghina în Biserică. De vine maniheul sau Marcion sau Valentin sau 
toţi filosofii greci şi-ţi spun că materia a preexistat, spunele lor: «La 
început a făcut Dumnezeu cerul şi pământul». Spui că nu cred în 
Scriptură? Atunci întoarcele spatele ca unor nebuni, ca unor ieşiţi din 
minţi! Căci ce iertare poate avea omul care nu crede în Creatorul 
universului şi socoteşte adevărul minciună? Culoarea feţii lor li-i 
plăsmuită, îşi acopăr chipul cu masca blândeţii, ascund lupul în pie¬ 
lea oii. Tu, însă, nu te lăsa înşelat! Dimpotrivă, tocmai pentru asta 
urăşte-1 mai mult, că vine la tine, semnul lui, cu chip făţarnic de om 
blând, dar porneşte război împotriva lui Dumnezeu, Stăpânul univer¬ 
sului, fără să-şi dea seama că aleargă împotriva mântuirii lui. Noi, 
însă, stăm pe piatra cea tare şi ne întoarcem iarăşi la aceste cuvinte 
de temelie: «La început a făcut Dumnezeu cerul şi pământul»”. 1118 

La cuvintele Facerii, Sfântul Apostol Pavel adaugă: „de la El 
şi prin El şi întru El sunt toate ”, 1119 iar Sfântului loan Evanghelistul 
afirmă lămurit: „Toate prin El s-au făcut; şi fără El nimic nu s-a 
făcut din ce s-a făcut". 112(1 în virtutea acestui fapt, înţelegem că 
Dumnezeu nu a creat lumea dintr-o materie preexistentă, aşa cum 


1117 Fc. 1, 1. 

1118 Sf. Ioan Gură de Aur, Omilii la Facere (I), în PSB 21, traducere, introducere, 
indici şi note de pr. prof. dr. Dumitru Fecioru, Ed. IBMBOR, Bucureşti, 1987, p. 42. 

1119 Rm. 11,36. 

1120 In. 1,3. 

spuneau maniheii, sau din Sine însuşi, 1121 ci a plăsmuit-o „din nimic” 
(ex nihilo), împlinind toate numai cu Cuvântul. 1122 în acest sens, 
„spre deosebire de panteismul gândirii antice, care considera că lu¬ 
mea materială există din eternitate, creştinismul a venit cu învăţătura 
de credinţă despre crearea lumii din nimic de către Dumnezeu”. 
Această învăţătură s-a completat cu logica temporală a creaţiei, gene¬ 
rată de tiparul istoriei şi timpului. Astfel, în cuvintele „la început” 
regăsim „întreaga distanţă pe care are să o parcurgă lumea creată, 
prin timp, între început şi sfârşit, după cum este implicată şi voia lui 
Dumnezeu de a fi în relaţie continuă cu ea pentru a o duce la sfârşitul 
voit de El”. 1123 Pr. prof. Dumitru Stăniloae arată astfel că „ numai 
dacă lumea este creată din nimic prin voia lui Dumnezeu, ea poate fi 
ridicată la un plan de perfecţiune în Dumnezeu tot prin voia Lui 
atotputernică şi prin iubirea Lui, după o anumită pregătire a ei pen¬ 
tru aceasta. Acest început al lumii şi al omului şi acest sfârşit care 
nu e un sfârşit total dovedesc amândouă iubirea lui Dumnezeu faţă 
de ei şi le dă un sens”. 1124 

împlinirea zidirii „celor văzute şi celor nevăzute” se leagă, în 
logica Sfinţilor Părinţi, de nemărginita iubire a lui Dumnezeu faţă de 
„lucrul mâinilor Sale”. Ei au mai arătat că bunătatea dumnezeiască 
este „motivul creaţiei”, evitând astfel gândirea greşită că lumea ar 
proveni dintr-o „necesitatea interioară a Creatorului, care duce la 
panteism”. 1125 Prin urmare, „Dumnezeu, Care este iubire, a zidit lumea 
din iubire, pentru ca omul să se împărtăşească din iubirea Sa treimică 
El ne arată nouă „iubirea Sa prin lumea ca dar, pentru ca să realizeze un 
dialog progresiv în iubire cu noi”. 1126 Aceasta face din actul creaţiei „darul 


1121 „Dacă Dumnezeu nu este şi autorul materiei, spune Sfântul Atanasie cel Mare, 
ci a făcut lucrurile dintr-o materie deja existentă, apare slab, deoarece nu a putut să 
producă nimic fără materie, din cele existente, aşa cum slăbiciunea tâmplarului se 
arată prin aceea că nu poate face nimic fără lemn” ( Despre întruparea Cuvântului, 
PG 25, col. 100). 

1122 Cf. In. 1, 1-2: „La început era Cuvântul şi Cuvântul era la Dumnezeu şi Dumne¬ 
zeu era Cuvântul. Acesta era întru început la Dumnezeu”. 

1123 Pr. prof. Dumitru Popescu. Iisus Hristos Pantocrator, Ed. IBMBOR, Bucureşti, 
2005, p. 142-143. 

1124 Pr. prof. Dumitru Stăniloae, Teologia Dogmatică Ortodoxă (TDO), voi. I, Ed. 
IBMBOR, Bucureşti, 2003, p. 342-343. 

1125 Pr. prof. Dumitru Popescu. Iisus Hristos Pantocrator, p. 144. 

1126 TDO. voi. I, p. 355. 

iubirii lui Dumnezeu pentru oameni”, „care slujeşte ridicării noastre la 
comuniunea cu Dumnezeu Cel personal prin responsabilitatea de care 
trebuie să dăm dovadă faţă de Dumnezeu şi faţă de semeni ”. 1127 

Învăţătura Sfintei noastre Biserici vorbeşte lămurit cu privire la 
rânduiala zidirii „ celor văzute şi a celor nevăzute”. Astfel, din cuvintele 
„la început a făcut Dumnezeu cerul şi pământul”' 128 înţelegem crearea 
îngerilor şi a pământului, cu toate cele de pe dânsul. Zidirea lumii nevăzute 
ca început al creaţiei lui Dumnezeu este confirmată în Cartea Iov: „Când 
s-au făcut stelele, lăudatu-M-au cu glas mare îngerii Mef . 1129 

Despre existenţa îngerilor, ca cetăţeni ai „celor nevăzute”, vorbesc 
Sfintele Scripturi şi învăţămintele Sfinţilor Părinţi. Astfel, în Vechiul 
Testament, mai cu seamă în cartea Psalmilor, este detaliată compara¬ 
tiv statura duhovnicească a omului: „Când privesc cerurile , lucrul 
mâinilor Tale, luna şi stelele pe care Tu le-ai întemeiat, îmi zic: Ce 
este omul că-ţi aminteşti de el? Sau fiul omului, că-l cercetezi pe el? 
Micşoratu-l-ai pe dânsul cu puţin faţă de îngeri, cu mărire şi cu cin¬ 
ste l-ai încununat pe el”. 1130 Scara din viziunea Patriarhului Iacov 
este străjuită de îngeri, 1131 „îngerii lui Dumnezeu s-au înfăţişat înain¬ 
tea Domnului”, 1132 aduc neîncetat cântare de laudă lui Dumnezeu, 1133 
îi înştiinţează pe Zaharia de naşterea Sfântului loan Botezătorul, 1134 
binevestesc Măriei Naşterea cea mai presus de fire 1135 şi laudă minu¬ 
nea întrupării Mântuitorului Hristos. 1136 

Doctrina Bisericii noastre despre zidirea cea nevăzută a lui 
Dumnezeu s-a statornicit şi exemplificat, de asemenea, biblico- 
patristic. în felul acesta, noi mărturisim şi credem că îngerii sunt 
fiinţe spirituale, raţionale, nemuritoare, veşnic mişcătoare, libere şi 


1127 Pr. prof. Dumitru Popescu. Iisus Hristos Pantocrator, p. 145. 

1128 Fc. 1,1. 

1129 Iov. 38,7. 

1130 Ps. 8, 3-5. 

1131 Cf. Fc. 28, 12: „Şi a visat că era o scară, sprijinită pe pământ, iar cu vârful atin¬ 
gea cerul; iar îngerii lui Dumnezeu se suiau şi se pogorau pe ea”. 

1132 Cf. Iov. 1,6. 

1133 Ps. 96, 8; 102, 20; 103, 5; 148, 2. 

1134 Lc. 1,11: „Şi i s-a arătat îngerul Domnului, stând de-a dreapta altarului tămâierii”. 

1135 Lc. 1, 28-37: „Şi intrând îngerul la ea, a zis: Bucură-te, ceea ce eşti plină de har, 
Domnul este cu tine. Binecuvântată eşti tu între femei...”. 

1136 Lc. 2, 13-14: „Şi deodată s-a văzut, împreună cu îngerul, mulţime de oaste ce¬ 
rească, lăudând pe Dumnezeu şi zicând. Slavă întru cei de sus lui Dumnezeu şi pe 
pământ pace, între oameni bunăvoire!”. 

fără de trupuri. Ei slujesc permanent împrejurul Tronului Preasfmtei 
Treimi, fiind trimişi la oameni să vestească voia Creatorului. Nu 
întâmplător, cuvântul „înger” (din grecescul avyycXoq) însemnează 
sol, trimis, mesager. 1137 Despre numărul lor, Sfânta Scriptură ne spu¬ 
ne că sunt „ mii de mii şi miriade de miriade”. 1138 Sub inspiraţie 
dumnezeiască, Sfântul Dionisie Areopagitul vorbeşte despre o ierar¬ 
hizare a îngerilor, aşezându-i în funcţie de rolul slujirii lor în trei 
mari triade: 1. Serafimi, Heruvimi, Scaune', 2. Domnii, Puteri, Stăpâ¬ 
nii', 3. începătorii, Arhangheli şi îngeri. 

Pe lângă îngerii buni, nemişcaţi şi statornici în slujirea şi lauda 
lui Dumnezeu, Biserica noastră învaţă şi despre existenţa îngerilor răi 
(îngerii căzuţi) sau a diavolilor. 1139 Din cartea Profetului Isaia aflăm 
că căderea lor a fost generată de păcatul mândriei, care a atras pe 
unul dintre heruvimi, cu numele de Lucifer. 1140 Odată cu păcatul său, 
mulţi dintre îngeri au fost atraşi în neascultare, fiind alungaţi cu toţii 
din ceruri spre „cele mai de jos ale pământului”. Despre răutatea şi 
invidia lor vorbeşte Sfântul Apostol Petru, care spune că „diavolul 
umblă ca un leu răcnind, căutând pe cine să înghită”. 1141 Mântuitorul ne 
îndeamnă, însă, să ne rugăm Tatălui pentru „a nu ne duce în ispită, şi a 
ne izbăvi de cel viclean ”, adică de lucrarea cea rea a vrăjmaşului diavol. 

Din cele de mai sus înţelegem că „solidaritatea între îngeri şi 
oameni dezminte disocierea dintre lumea sensibilă şi cea inteligibilă, 
care a afectat profund gândirea creştină, şi arată legătura indisolubilă 
dintre lumea văzută, a oamenilor, şi cea nevăzută, a îngerilor, în 
vederea spiritualizării creaţiei”} U1 


1137 A Patristic Greek Lexicon, Edited by G.W.H Lampe, Oxford, Clarendon Press, 
1961, p. 14. 

1138 Cf. Daniel 7,10: „Un râu de foc se vărsa şi ieşea din el; mii de mii Ii slujeau şi miria¬ 
de de miriade stăteau înaintea Lui! Judecătorul S-a aşezat şi cărţile au fost deschise”. 

1139 In tradiţia Bisericii noastre, cuvântul diavol însemnează: învrăjbitor, calomniator, 
„cel care desparte pe om de Dumnezeu şi care inspiră ură, perfidie şi minciună între 
oameni. Este cunoscut sub numele ebraic de satana ”, Sfânta Scriptură numeşte în mai 
multe feluri pe Lucifer şi pe îngerii săi: „duhuri rele", ,,duhuri necurate", ,,duhuri ale 
răutăţii", „diavoli", ,,îngerii diavolului şi îngerii Satanei" ( cf. Mt. 10, 1; 25, 41; Lc. 7, 
21; 8, 30; Ef. 6, 12; Apoc. 12, 7) - vezi mai mult la Pr. prof. Ioan Bria, Dicţionar de 
Teologie Ortodoxă, ediţia a Il-a, Ed. IBMBOR, Bucureşti, 1994, p. 124-125. 

1140 Cf. Is. 14, 12-21. 

1141 1 Petru 5, 8. 

1142 Pr. prof. Dumitru Popescu. Iisus Hristos Pantocrator .... p. 152. 

Cea de a doua etapă a creaţiei, lumea văzută, este descrisă eta- 
pizat în Cartea Facerea. Aici, cele şase zile ale creaţiei nu trebuie 
înţelese din punct de vedere cronologic, ci duhovniceşte. Ele sunt 
afirmarea a şase lucrări ziditoare ale lui Dumnezeu, prin care s-a 
descoperit dimensiunea universală a existenţei noastre, intr-un cuvânt 
realitatea noastră sensibilă. Astfel, marele Moise ne spune că în pri¬ 
ma zi „Dumnezeu a făcut cerul şi pământul”, poruncind luminii să 
apară. 1143 în cea de a doua zi, Dumnezeu „a despărţit apele cele de 
deasupra de cele de dedesupt”. 1144 în ziua cea de a treia zi, s-au lămurit 
uscatul şi mările, şi pământul a început să rodească. 1145 „Luminătorii 
mici şi mari” au fost aduşi la existenţă în ziua a patra. 1146 în ziua a 
cincea îşi fac apariţia peştii mării şi păsările cerului, 1147 iar în ziua a 
şasea, Dumnezeu aduce la viaţă animalele pământului şi pe om. 1148 

Dacă pentru creaţia elementelor cosmologice Dumnezeu folo¬ 
seşte puterea Cuvântului său, în creaţia omului intervine în mod di¬ 
rect. Mai întâi deosebim „sfatul dumnezeiesc”, 1149 apoi ni se spune că 
Dumnezeu a suflat peste om „suflare de viaţă şi s-a făcut omul fiinţă 
vie”. Acest aspect denotă faptul că omul, în calitatea sa de corolar al 
creaţiei, a fost plăsmuit în mod nemijlocit de Părintele, purtând întru 
sfântă efigia „chipului Său”, fiind încredinţat cu potenţa de a ajunge 
la dumnezeiasca Sa „asemănare”. în gândirea Sfinţilor Părinţi, cuvintele 
„după chip’’ desemnează puterea de a stăpâni creaţia şi de a crea, de 
a avea raţiune şi voinţă liberă. Pe de altă parte, „asemănarea” cu 
Dumnezeu vizează stadiul ultim de desăvârşire, etapa ultimă de dez¬ 
voltare a chipului, ce putea fi atinsă prin colaborarea harului dumne¬ 
zeiesc şi creşterea permanentă în relaţia cu Dumnezeu. 

Sfânta Scriptură ne mai învaţă că trupul omului a fost plămădit 
de Dumnezeu din ţărână, iar sufletul său s-a dăruit ca „suflare dum¬ 
nezeiască”: „A tunci, luând Domnul Dumnezeu ţărână din pământ, a 


1143 Cf. Fc. 1,1-5. 

1144 Fc. 1,6-8. 

1145 Fc. 1,9-13. 

1146 Fc. 1, 14-19. 

1147 Fc. 1,20-23. 

1148 Fc. 1,24-25. 

1149 Cf. Fc. 1, 26: „Şi a zis Dumnezeu: „Să facem om după chipul şi după asemăna¬ 
rea Noastră, ca să stăpânească peştii mării, păsările cerului, animalele domestice, 
toate vietăţile ce se târăsc pe pământ şi tot pământul!”. 

făcut pe om şi a suflat în faţa lui suflare de viaţă şi s-a făcut omul 
fiinţă vie”. 1 15(1 In felul acesta este confirmat faptul că omul este „lu¬ 
cru al mâinilor lui Dumnezeu”. Nu întâmplător zice Psalmistul David: 
„Mâinile Tale m-au făcut şi m-au zidit, înţelepţeşte-mă şi voi învăţa 
poruncile Tale”. 1151 Mai este de amintit aici faptul că, după ce îl adu¬ 
ce la viaţă pe Adam, Dumnezeu socoteşte că „Nu este bine să fie 
omul singur; să-i facem ajutor potrivit pentru el... Atunci a adus 
Domnul Dumnezeu asupra lui Adam somn greu; şi, dacă a adormit, 
a luat una din coastele lui şi a plinit locul ei cu carne. Iar coasta 
luată din Adam a făcut-o Domnul Dumnezeu femeie şi a cidus-o la 
Adam. Şi a zis Adam: „Iată aceasta-i os din oasele mele şi carne din 
carnea mea; ea se va numi femeie, pentru că este luată din bărbatul 
său. De aceea va lăsa omul pe tatăl său şi pe mama sa şi se va uni cu 
femeia sa şi vor fi amândoi un trup”. 1 ' 52 Mai apoi, Dumnezeu îi bi¬ 
necuvântează pe cei doi: „creşteţi şi vă înmulţiţi, umpleţi pământul 
şi-l stăpâniţi”. Preluând acest moment sfânt în tradiţia ei, Biserica 
învaţă despre instituirea Tainei Sfintei Cununii, singura taină înteme¬ 
iată de Dumnezeu Tatăl în Rai. Omul apare la sfârşitul creaţiei pentru 
că el are nevoie de toate lucrurile şi fiinţele, iar acestea îşi găsesc 
împlinirea în om, ca preot sau sfinţitor al creaţiei. 

După ce a creat lumea, Sfânta Scriptură ne spune că Dumnezeu 
„S-a odihnit de toate lucrurile Sale”, în înţelesul că şi-a încheiat 
opera zidirii Sale. Aceste cuvinte au fost însă răstălmăcite de deişti, 
care au proclamat o retragere definitivă a lui Dumnezeu din creaţia 
Sa, care funcţionează de acum înainte după nişte legi prestabilite. 
După ei, Demiurgul se găseşte izolat în propria-I transcendenţă, ne- 
maiavând nicio legătură cu ceea ce a lăsat în urmă. Această alunecare 
este contrazisă de dogma providenţei dumnezeieşti, care arată per¬ 
manenta grijă a Ziditorului pentru creaţia Sa, pe care nu o părăseşte, 
ci, dimpotrivă, o apără, o întăreşte şi îi poartă permanent de grijă, 
umplându-o de Duhul Sfânt. 

Despre legătura permanentă dintre creaţie şi Creator vorbesc 
foarte frumos Sfinţii Părinţi. Fericitul Teodoret al Cirului se expri¬ 
mă explicit în această privinţă: „Vedeţi pe Pronia lui Dumnezeu prin 


1150 Fc. 2, 7. 

1151 Ps. 118, 73. 

1152 Fc. 2, 18:21-24. 

fiecare părticică a zidirii ivindu-se şi arătându-se, şi grăind, ... şi guri¬ 
le voastre cele deşarte astupându-le, şi limbile cele neînfrânate, în- 
frânându-le. Vedeţi-o pre dânsa în cer şi în luminătorii cerului, în 
soare zic şi în lună, şi în stele, în aer, şi în nori, pe pământ şi în mare, 
şi în toate cele de pre pământ, în pomi, în ierburi şi în semănături, în 
dobitoace cuvântătoare şi necuvântătoare, cele de pe uscat, şi cele 
zburătoare, şi cele de prin apă, şi cele târâtoare, şi cele ce pot vieţui 
şi în apă şi pe uscat, blânde şi sălbatice, domestice şi nedomestice. 
Socotiţi voi singuri cine este Cel ce ţine crugurile cerului. Cum întru 
atâtea mii de ani neîmbătrânit petrece cerul, nicio prefacere din vre¬ 
me primind, şi mai vârtos pătimicioasă având firea, precum ne învaţă 
dreptul David: «Acelea, zice, vor pieri, iar Tu vei rămâne şi toate ca 
o haină se vor învechi, şi ca un veşmânt le vei îmbrăca pe ele, şi se 
vor schimba. Iar Tu Acelaşi eşti şi anii Tăi nu vor lipsi», 1153 dar însă 
măcar deşi pătimicioasă şi stricăcioasă are fiinţa, dar au rămas pre¬ 
cum au fost, cu cuvântul Făcătorului ţiindu-se. Căci Cuvântul acela 
ce l-a zidit pre el îl ţine şi statornicia şi întărirea, până când va voi îl 
dăruieşte Lui. Pentru aceasta, atâta foc învârtoşându-se împrejurul lui, 
al Soarelui, zic, şi al Lunii, şi al celorlalte stele întru atâtea înconju- 
rându-i de ani, nu se topeşte, nu se usucă, nu se arde”. 1154 

Rostul creaţiei se vădeşte şi mai mult prin facerea omului, 
creaţia având de acum rostul unui dialog cu Dumnezeu. „Din pulbe¬ 
rea pământului l-a zidit Domnul pe om, dar ne iubeşte ca pe proprii 
Săi copii şi ne aşteaptă cu dor la El... Duhul lui Dumnezeu dă măr¬ 
turie duhului nostru că vom fi veşnic împreună cu El”. 1155 

III.3. Dialogul teologiei cu ştiinţa la Sfinţii Maxim Mărtu¬ 
risitorul (580-662) şi Ioan Damaschinul (675-749) 

Maturizarea acestei legături, în contextul dialogului dintre teolo¬ 
gie şi ştiinţă, se realizează odată cu „reperele metodologice” propuse 


1153 Cf. Ps. 101,27-28. 

1154 Ale Preafericitului şi Preaînţeleptului Teodorit episcopul Cirului Cuvinte pentru 
Pronie (adică pentru purtarea de grijă a lui Dumnezeu), Cuvântul I, Bucureşti, 
1828, diortosite de Diac. asist. dr. Ioniţă Apostolache, în Revista „Mitropolia Olteniei”, 
nr. 1-4/2013, p. 217-218. 

1155 Cuviosul Siluan Athonitul. Intre iadul deznădejdii şi iadul smereniei, Ed. Deisis, 
Sibiu, 2001, p. 167, 169-170. 


374 



de Sfinţii Ioan Damaschinul şi Maxim Mărturisitorul. Prin interme¬ 
diul scrierilor lor, Biserica a reuşit să clarifice „bazele precise” ale 
dialogului cu ştiinţa, „ conturând un posibil cadru de întâlnire între 
cele două demersuri” 

Sfântul Maxim Mărturisitorul este primul dinte Părinţi Bisericii 
care stabileşte foarte clar „ distincţia dintre cunoaşterea creatului şi 
necreatului”. El vorbeşte despre o raţionalitate a creaţiei, sădită de 
Dumnezeu în firea lucrurilor. în acest context, credinţa însumează 
condiţia primă în orice demers de cunoaştere. Dublată de experienţă, 
ea constituie cel mai propice experiment, întrucât se întemeiază pe 
„principii ce nu pot fi demontate”. Mai presus de toate, ea este Jemelia 
lucrurilor mai presus de minte şi raţiune”. „ Cunoştinţele lucrurilor, 
spune Sfântul Părinte, îşi au raţiunile proprii, împreunate în mod 
natural cu ele, spre demonstrarea lor. Prin acestea, ele primesc în 
chip natural definiţia lor. Insă, pe baza raţiunilor create, noi credem 
că Dumnezeu există; El, Care a dăruit celor ce-L venerează o mărtu¬ 
rie şi o credinţă mai întemeiată decât orice demonstraţie ”. 1157 

Tradus şi adnotat magistral de părintele profesor Dumitru Stăniloae, 
Sfântul Părinte cântăreşte foarte bine raportul dintre raţiunea creată 
şi Raţiunea supremă. Apropierea dintre ele se actualizează perma¬ 
nent prin cunoaştere şi virtuţi, aşezând laolaltă iubirea cu raţiunea. în 
felul acesta, Sfântul Părinte arată că numai sub această formă putem 
înţelege fundamentul „legăturii dinte raţiunile personale ale creaturilor 
şi Raţiunea personală supremă, Care lucrează asupra lor prin modelele 
acestor raţiuni, care tind să se unifice în Persoana Cuvântului, împreună 
cu creaturile însele”. 1158 Specificitatea gândirii sale se diferenţiază 
aici prin teologia „raţiunilor necreate”. Astfel, în revelaţia naturală, 
Sfântul Maxim găseşte argumentaţia completă pentru mărturisirea 
slavei lui Dumnezeu. Pornind de la cuvintele Psalmistului: „Cerurile 
spun slava lui Dumnezeu”, 1159 el arată că în primul rând că în lucrurile 


H56 T e0 i 0 gj e ortodoxă şi ştiinţă, p. 159. 

1157 Sf. Maxim Mărtusitorul, Cele două sute de capete despre cunoştinţa de Dumne¬ 
zeu şi iconomia întrupării Fiului lui Dumnezeu, în Filocalie, voi. 2. Ed. Humanitas, 
Bucureşti, 1999, p. 130. 

1 158 Pr. prof. Dumitru Stăniloae, „Introducere” la Sf. Maxim Mărturisitorul, Ambi¬ 
gua, traducere din limba greacă veche, introducere şi note de pr. prof. Dumitru 
Stăniloae, Ed. IBMBOR, Bucureşti, 2006, p. 45. 

1159 Ps. 18, 1. 

necreate „Făcătorul nu a pus suflet”. Şi cu toate acestea, „prin aceasta 
a primit în auzul minţii raţiunile (cuvintele) cunoştinţei lui Dumnezeu 
(teologiei) de la cele neînsufleţite şi a învăţat, pe cât era cu putinţă 
oamenilor, din operă, modurile providenţei şi ale judecăţii, deşi n-a 
ajuns la raţiunile multiple în care se ramifică în parte conducerea 
universului”. 1160 în acest demers despre care vorbeşte Sfântul Părinte, 
pr. prof. Dumitru Stăniloae vede trei stadii crescătoare de înţelegere: 
1. cercetarea substanţei lucrurilor, 2. căutarea şi mişcarea unitară a 
universului, 3. deosebirea dintre lucruri. „Substanţa lucrurilor îl face 
cunoscut pe Dumnezeu Creatorul; mişcarea unitară şi distincţia lu¬ 
crurilor, modurile în care Dumnezeu conduce lucrurile şi le menţine 
distincte. Dar nimeni nu a ajuns la cunoaşterea tuturor raţiunilor miş¬ 
cării unitare a lucrurilor menţinute şi produse în mod distinct. Acesta 
e un proces continuu şi, în acelaşi timp, mereu înnoit”. 1161 

Sinteza dialogului dintre teologie şi cosmologie se regăseşte, 
după Sfântul Maxim Mărturisitorul, în persoana Logosului înomenit. 
într-însul se cuprinde „diversitatea creaţiei, respectiv o multitudine 
de logoi”, care sunt identificaţi cu raţiunea celor create. El este Raţi¬ 
unea prin excelenţă, Izvorul înţelepciunii, din care se alimentează 
toate raţiunile din univers. „Propriu-zis, în Raţiunea divină raţiunile 
create nu subzistă în mod distinct, ci Raţiunea divină, infinită şi tran¬ 
scendentă se arată şi se multiplică din bunătate în toate câte sunt. Tot 
prin ea sunt create chipurile consistente ale creaturilor, fără ca ele să 
se mişte de la ele însele, spre existenţă în corpuri”. 1162 în consecinţă, 
pornind de la Raţiunea supremă, Dumnezeu rânduieşte aceste raţiuni 
ale creaţiei sau logoi în scopul de a păstra „o legătură nemijlocită cu 
lumea văzută şi nevăzută, fiind prezent continuu în creaţie. De aceea, 
Sfântul Maxim socoteşte că întreaga lume înconjurătoare, adăugând 
aici şi realitatea transcendentală a lucrurilor nevăzute, are o dinamică 
prin care este trasă spre Dumnezeu. în felul acesta, „orice lucru îşi 
trage esenţa din logosul care este în el şi care-1 face să participe la 
Dumnezeu, despărţirea de logosul său însemnând, pentru făptură, 
nefiinţă. Din acest punct de vedere, înţelegem că raţiunile creaţiei se 

1160 Ambigua, 19. Tâlcuire duhovnicească a cuvintelor: „Cerurile spun slava lui 
Dumnezeu” (Ps. 18, 1), p. 178. 

1161 Ibidem, nota 114. 

1162 ips p ro f. Univ. Dr. Irineu Ion Popa, Mitropolitul Olteniei, Iisus Hristos este 
Acelaşi, ieri şi azi, şi în veac, Ed. Mitropolia Olteniei, Craiova, 2010, p. 412-413. 

adresează intelectului şi contemplaţiei, creând în om înţelepciunea 
prin care el se împărtăşeşte de adevărul divin”. 1163 

Un alt aspect foarte important al dialogului dintre teologie şi ştiin¬ 
ţă la Sfântul Maxim Mărturisitorul îl constituie latura antropologică a 
gândirii sale. El vorbeşte adesea despre statutul şi menirea omului creat 
„după chipul şi asemănarea cu Dumnezeu ”. Constituţia psiho-somatică 
a acestuia reprezintă liantul perfect dintre lumea văzută şi cea nevăzută. 
Sufletul, de pildă, nu poate fi perceput după el „decât prin efectele sale, 
nu prin simţuri, ci prin inteligenţă. îndoiala în privinţa existenţei lui nu 
poate fi fondată. Existenţa corpului ne obligă să o stabilim pe cea a omu¬ 
lui. Coipul nefiind mişcat nici din afară, ca obiectele neînsufleţite, nici 
dinăuntru, prin natura sa, ca focul, el este în mod necesar animat de 
sufletul care îi serveşte drept principiu de viaţă. Sufletul este o substanţă 
identică sieşi, care poate primi alternativ contrariile, fără a-şi pierde 
identitatea cu sine... este netrupesc pentru că nu are volum... este hrănit 
de raţiune... simplu şi, ca atare, nemuritor”. 1164 

Când vorbeşte despre „cunoaşterea lumii”. Sfântul Maxim nu 
se raportează niciodată la partea senzorială. El socoteşte senzaţia a fi 
un barometru prea slab pentru evaluarea realităţii înconjurătoare, 
întrucât îl apropie pe om de imaginea animalului. Soluţia vine după 
el din analizarea mediului extern în lumina „inteligenţei interioare”. 
Ea este „partea raţională a sufletului, partea cea mai pură şi cea mai 
raţională destinată să contemple fiinţele şi ceea ce este înainte de 
fiinţă, în timp ce spiritul este o substanţă încă informă, ce precede 
orice mişcare”. 1165 Pornind de aici, Sfântul Părinte arată că există 
„două feluri de adevăr, în funcţie de cum ne folosim de raţiune sau 
de inteligenţă pentru obţinerea lor”. Este vorba aşadar despre manie¬ 
ra de descoperire a celor două realităţi: sensibilă şi inteligibilă. Legă¬ 
tura dintre ele constituie, pe de altă parte, o întrepătrundere şi con¬ 
vergenţă reciprocă, fiecare realitatea nefiind străină şi separată de 
cealaltă, ci mai degrabă „o alegorie şi un simbol al celeilalte”. Prin 
urmare, există pe de o parte posibilitatea unei descoperiri a tainelor 


1163 Ibidem, p. 417. 

1164 PG 91, 12; cf. 90, 960 AB, apud Basile Tatakis, Filosofia bizantină, traducere 
din franceză de Eduard Florin Tudor, ediţia a Il-a, Ed. Nernira, 2013, p. 120-121. 

1165 Ibidem, p. 121. 


377 



dumnezeieşti în raţionalitatea creaţiei şi, pe de altă parte, o desăvârşire 
a celor create în cele dumnezeieşti. 1166 

Viziunea Sfântului Maxim Mărturisitorul, socotită în sprijinul 
dialogului dintre teologie şi ştiinţă, este normativă tocmai pentru 
faptul că „ dezvăluie un nou statut al raţiunii prin lucrarea harului, 
care priveşte nu numai compartimentul numit intelect, ci omul 
întreg... Avem de-a face cu o raţiune care îmbrăţişează în lucrare 
întreaga fiinţă umană, înzestrându-o cu putere-de-viaţă-făcătoare, şi 
prin care se descoperă, iconic, raţiunile lucrurilor acestei lumi ca 
ferestre către un «dincolo»”. 1167 

în sprijinul şi potenţarea dialogului dintre cele două domenii 
se afirmă şi contribuţia Sfântului Ioan Damaschin. Spirit sintetizator 
prin excelenţă, el s-a remarcat prin „claritatea, precizia meticuloasă a 
termenilor şi a folosirii lor, plăcerea deosebită pentru diferenţieri şi 
argumentare”. Polivalent şi permanent deschis spre cunoaştere şi 
dialog, Sfântul Părinte s-a folosit pe cât i-a fost cu putinţă de valoarea 
argumentelor raţionale pentru a apăra adevărurile de credinţă, căutând să 
aducă în slujba teologiei „ mijloace umane (iar în acest caz este vor¬ 
ba defilosofie şi de ştiinţe) pentru a o înţelege, a o fundamenta şi a o 
exprima raţional”. 1168 El reuşeşte să aducă laolaltă ştiinţa, filosofia şi 
teologia, generând un sistem unificator spre folosul apologeticii ecle- 
siale. Unii au afirmat că în gândirea lui s-ar distinge „germenii sco¬ 
lasticii de mai târziu”. Cu toate acestea, este demonstrat că viziunea sa 
depăşeşte preocupările de suprafaţă, generând o teologie mărturisi¬ 
toare. „Preocupările sale filosofice îl aduc în postura de autor a unor 
soluţii originale la diferitele probleme lăsate în suspans de Aristotel 
în Organon şi în Metafizică. Sfântul se foloseşte de silogistică până şi 
în Dogmatica sa, din dorinţa de a oferi o gândire raportată la exigen¬ 
ţele culturii epocii sale ... EI este moştenitorul întregii teologii a Ori¬ 
entului elaborată începând cu sfârşitul secolului al doilea în Capa- 


1166 „Lumea inteligibilă îşi află, într-un mod mistic, forma sa concretă în speciile 
simbolice ale lumii sensibile. La fel şi lumea sensibilă intră, prin cunoaştere, în 
minte şi se află organizată aici prin raţiuni. Ca atare, lumea sensibilă exprimă prin 
modurile sale lumea inteligibilă, iar în aceasta se află prima sub formă de raţionamente. 
Putem deci percepe prin fenomene non-fenomenele şi, chiar mai mult, putem prin aceas¬ 
ta şiprintr-o contemplare spirituală să înţelegem fenomenele ” (PG 91,669 C). 

1167 Teologie ortodoxă şi ştiinţă, p. 167. 

1168 Basile Tatakis, Filosofia bizantină, p. 156. 

docia, la Edesa, la Ierusalim, în Cezareea Palestinei, în Antiohia şi în 
Alexandria” , nm 

Prima temă de care este preocupat în demersul său apologetic 
este cunoaşterea sau gnoseologia. Abordarea sa cu privire la acest 
capitol se integrează în contextul doctrinar mai larg oferit de cunos¬ 
cuta sa lucrare „ Izvorul cunoştinţelor”} 110 Argumentările pe care le 
aduce cu privire la această problematică se regăsesc în „ Dialectica ” 
sa. Acest capitol începe cu un elogiu al cunoaşterii, arătându-se că 
„nimic nu este mai de cinste decât cunoaşterea; căci cunoaşterea este 
lumina sufletului raţional, în vreme ce, dimpotrivă, ignoranţa este 
întuneric”. De aceea, cunoaşterea se referă întotdeauna la cele „ce 
sunt”, cu alte cuvinte, tratează problematica existenţei. Orice referire 
la ceva care nu există se arată că fiind inutilă şi fără valoare. De ace¬ 
ea, socoteşte Sfântul loan Damaschinul, intelectul nu posedă cunoaş¬ 
terea ştiinţei prin el însuşi, ci are mai degrabă nevoie de un învăţător. 
De aceea, el ne îndemnă „să mergem la învăţătorul cel nemincinos, 
Adevărul însuşi - iar înţelepciunea enipostatică şi Adevărul e Hristos 
«întru care sunt toate comorile cele ascunse ale înţelepciunii», 1171 şi 
Care este înţelepciunea şi Puterea lui Dumnezeu 1172 - să ascultăm 
glasul Lui prin dumnezeieştile Scripturi şi să învăţăm cunoaşterea 
cea adevărată a celor ce sunt”. 1173 în acest demers, este necesar ca 
„ochiul credinţei” să fie luminat şi curăţit de patimi, 1174 „căci dacă 


1169 Teologie ortodoxă şi ştiinţă, p. 160. 

1170 ,Jzvorul cunoştinţei ” (PG 94,521-1228) se numără printre ultimile lucări semnate de 
Sfântul Părinte, fiind cu certitudine cea mai importantă. A fost scrisă la îndemnul priete¬ 
nului şi sfetnicului său. Sfântul Cosma, episcop de Maiuma. Anul în care a fost finalizată 
este cu aproximaţie 743. Dată fiind complexitatea şi polivalenţa conţinutui său, lucrarea a 
fost socotită pe bună dreptate prima „ Summa Theologica” a Răsăritului creştin. Privind 
conţiutul pe care îl dezvoltă, această scriere nu poate fi socotită o compilaţie, ci mai 
degrabă o veritabilă sinteză. In componenţa ei se află: o scurtă introducere adresată lui 
Cosina de Maiuma, „Capitolele Filosofice” sau „Dialectica”, o expunere sistematică 
,JDespre Erezii ’ şi „Dogmatica” sau învăţătura Ortodoxă de credinţă” (vezi: Saint 
John of Damascus, Wtitings, Translated by Frederic H. Chese, Jr., Fathers of the 
Church, Inc, New York, 1958, p. XXV-XXVI). 

1171 Col. 2, 3. 

1172 I Cor. 1,24. 

1173 Saint John of Damascus, Wtitings, „Philosophical Chapters/Dialectica”, cap. 1, p. 7. 

1174 Pr. Andew Louth, Sfântul loan Damaschinul. Tradiţie şi originalitate in teologia 
bizantină - cu câteva scrieri inedite, traducere pr. prof. loan Ică sn şi diac. loan I. 
Ică jr, Ed. Deisis, Sibiu, 2010, p. 75. 


379 



lumina care este întru noi (adică în mintea noastră) este întuneric, 
cât de mare va fi atunci întunericul însuşi ”. 1175 In acest sens, Sfântul 
Părinte vede ca singură manieră de luminare apropierea de Mântuito¬ 
rul Hristos „cu tot sufletul şi înţelegerea ”. 1176 

Sfântul Ioan Damaschinul ne îndeamnă să „cerem, să căutăm 
şi să batem” 1111 la uşa adevărului cunoştinţei. De aceea, spune el, „de 
vreme ce este cu neputinţă ca ochiul întunecat să vadă cele ce-i sunt 
puse înainte, întrucât pentru a vedea limpede el trebuie să se îndrep¬ 
te şi să se concentreze spre observarea obiectului, să lăsăm la o 
parte orice teamă a minţii şi să ne apropiem nestingheriţi de adevăr 
prin judecăţi materiale/naturale. Şi să nu ne mulţumim doar că am 
ajuns până la poartă, ci să batem şi mai tare ca uşa cămării de nun¬ 
tă să ni se deschidă şi să ne împărtăşim din bunătăţile dinăuntru. 
Acum, poarta este epistola noastră, dar cămara de nuntă de după 
poartă este frumuseţea cuvintelor ascunse în spatele epistolei, despre 
care spunem că sunt Duhul adevărului. Să batem cu putere, să citim 
odată, de două ori, de multe ori. Căci doar stăruind în această cău¬ 
tare şi săpănd adânc vom găsi comoara cunoştinţei şi ne vom desfăta 
de bogăţiile ei. Să cerem aşadar, să căutăm, să batem. «Că oricine 
cere ia, cel care caută află, şi celui ce bate i se va deschide »; 1178 şi 
«întreabă pe tatăl tău şi-ti va da de ştire, întreabă pe bătrâni, şi-ţi 
vor spune». 1179 Dacă prin minare avem dragoste de învăţătură, ar 
trebui să învăţăm mai mult, întrucât este din natura tuturor lucrurilor 
ca ele să fie învăţate prin meşteşug şi unelte, şi înainte de toate şi după 
toate prin harul lui Dumnezeu, Făcătorul tuturor harurilor ”. 1180 

Sfântul Părinte respinge totodată prezenţa superstiţiei în raţiune, 
articulând faptul că „lipsa de cunoaştere este un izvor de greşeli”. El 
se justifică logic, apelând la realitatea şi firescul fenomenelor natura¬ 
le, cum sunt de pildă fulgerul şi tunetul. în apologiile sale sunt res¬ 
pinse orice fel de încercări animiste de a explica tainele cosmosului. 


1175 Cf. Mt. 6, 23. 

1176 Dialectica ”, cap. 1, p. 8. 

1177 Abrodarea Sfântului Părinte tâlcuieşte aici cuvintele Mântuitorului Hristos: 
„Cereţi şi vi se va da; căutaţi şi veţi afla; bateţi şi vi se va deschide ” (Mt. 7, 7), 
aşezându-le în legătură cu preocuparea omului spre cunoaştere şi ştiinţă. 

1178 Cf. Mt. 7, 8. 

1179 Cf. Deut. 32, 7. 

1180 Dialectica, cap. 1, p. 8-9. 

Nu cade însă în extremă şi nici nu devine excesiv de laborios pe pro¬ 
blematica tehnică a existenţei. Tot ceea ce contează pentru el este 
„credinţa că totul este făcut aşa cum Dumnezeu a poruncit... astfel... 
fie că cerul este o sferă, spune el, sau o emisferă, cum afirmă alţii, 
esenţial este că totul a fost făcut din poruncă divină”. 1181 Se ajunge 
la concluzia logică a dialogului permanent şi indisolubil dintre cre¬ 
dinţă şi raţiune, neputându-se vorbi în mod onest de una fără cealaltă, 
în consecinţă, „ dacă abordăm prin raţiune adevărul, raţiunea nu 
este lucrătoare decât prin credinţă, care este o acceptare lipsită de 
orice curiozitate. Raţiunea nu va lucra doar prin intermediul dogmei, 
ea va lucra şi pentru dogmă... Astfel, dialectica, slujitoarea teologiei, 
va fii acceptată din necesităţi teoretice şi practice, pentru a funda¬ 
menta dogma şi pentru a stinge ereziile ”. 11X2 

în cel de al treilea capitol al Dialecticii sale, Sfântul Părinte 
analizează principalele coordonate ale cunoaşterii raţionale, confe¬ 
rind filosofiei calitatea de ştiinţă. în primul rând, el arată că „filo- 
sofia înseamnă cunoaştere a lucrurilor care sunt întocmai, fiind cu¬ 
noaşterea naturii lucrurilor care au fost. Şi iarăşi, filosofia înseamnă 
cunoaşterea celor dumnezeieşti şi omeneşti deopotrivă, cu alte cuvin¬ 
te, a lucrurilor văzute şi nevăzute”. Prin spectrul filosofiei se anali¬ 
zează viaţa şi moartea, făcându-1 pe omul care judecă printr-însa să 
fie „asemenea lui Dumnezeu în înţelepciune şi în adevărata cunoaşte¬ 
re a binelui”. „Filosofia, spune Sfântul Părinte, este arta artelor şi 
ştiinţa ştiinţelor”, fiind în fapt „principiul fiecărei arte, întrucât 
printr-însa orice artă şi ştiinţă au fost inventate”. Pentru a ajunge la 
adevăratul „Izvor al cunoştinţei”, „ dragostea de înţelepciune ” (filo¬ 
sofia) trebuie să se alimenteze din înţelepciunea lui Dumnezeu, de¬ 
venind astfel „dragostea de Dumnezeu”. 1183 Cu această lămurire, 
Sfântul Părinte merge mai departe, oferind o descriere completă a 
metodei şi scopului urmărit prin fiilosofie. „Filosofia este împărţită în 
partea speculativă şi practică. Partea speculativă este împărţită în: 
teologie, psihologie şi matematică. Cea practică este împărţită în 
etică, economie şi politică. Acum, cea speculativă reprezintă aşezarea 


1181 PG 96, 1599-1604. 

1182 Basile Tatakis, Filosofia bizantină, p. 159-160. 

1183 Dialectica, cap. 3, p. 11. 

firească a cunoaşterii. Astfel, teologia analizează lucrurile imateriale 
şi necorporale; cum sunt, de pildă, îngerii şi sufletele. Psihologia, pe 
de altă parte, este cunoaşterea lucrurilor materiale apropiate nouă, ca, 
de pildă, animalele, plantele, pietrele şi altele asemenea lor. Matema¬ 
tica este cunoaşterea lucrurilor necorporale, dar care se găsesc în 
fiinţele corporale, precum numerele şi notele muzicale, completându- 
le deopotrivă cu figurile geometrice şi mişcările stelelor. Aceasta este 
rânduiala logică a numerelor, constituind laolaltă ştiinţa aritmeticii; 
pe aceea a sunetelor muzicale, muzica; pe cea a figurilor geometrice, 
geometria; pe cea a stelelor, astronomia. Aceasta stă prin urmare la 
mijloc, între lucrurile care au trupuri şi cele care nu au, căci, dacă 
numărul este necorporal, se regăseşte de asemenea în lucruri materiale, 
ca grâul, de pildă, sau vinul, sau alte lucruri asemenea lor. în plus, 
latura practică a filosofiei, se referă la virtuţi. Ea arată felul în care 
cineva trebuie să se poarte în societate. Dacă se referă la legile morale 
sădite în om, atunci ea se numeşte etică; însă dacă priveşte întreaga 
societate, atunci se cheamă economie socială; de vreme ce, pentru 
cetăţi sau ţări se numeşte politică”. 1184 

Nu în cele din urmă, trebuie ştiut faptul că raţionalitatea la care 
Sfântul loan Damaschin apelează în analizele sale are o finalitate hristo- 
logică. Pentru el, „învăţătura hristologică depăşeşte logica omenească şi 
ajunge la taină, unde antinomia este transfigurată”. 1185 în contextul resta¬ 
urării acestei creaţii, el rămâne convins de faptul că întruparea Mântuito¬ 
rului Hristos este „cea mai mare noutate dintre toate noutăţile, singurul 
lucru nou sub soare”. 1186 El ajunge astfel, asemenea Sfântului Maxim 
Mărturisitorul, să evoce o raţionalitate a creaţiei, pătrunsă de harul Sfân¬ 
tului Duh şi întărită de lucrarea Pantocratorului. 

Prin urmare, numai Mântuitorul Hristos, Logosul înomenit al 
Tatălui, ne permite, în calitatea Sa de Pantocrator, „să depăşim auto¬ 
nomia lumii naturale, pentru a ne elibera de sub robia forţelor iraţi¬ 
onale cu care ne confruntăm din adâncul ontologic al fiinţei noastre 
ca să dobândim libertatea interioară de fii ai lui Dumnezeu; pe de 
altă parte, Pantocratorul ne descoperă sensul devenirii istorice şi 


1184 Dialectica, cap. 3, p. 12. 

1185 IPS prof. univ. dr. Irineu Popa, Iisus Hristos este Acelaşi..., p. 696. 
1186 Pr. Andew Louth, Sfântul loan Damaschinul..., p. 216. 

eshcitologice a creaţiei întregi, ca să nu mai exploatăm natura în 
mod iresponsabil pentru că rolul ei nu este cel de a fi închinată de 
om, ci să devină cer nou şi pământ nou la sfârşitul veacurilor” fi 9,1 

III.4. De la scolastică la evoluţionism 

Este necesară o revalorificare a cunoaşterii prin credinţă, trecându-se 
astfel într-o etapă purificatoare a dialogului despre care vorbim, lată, prin 
urmare, de ce, în vederea valorificării şi sanctificării ei, ştiinţa trebuie să fie 
întotdeauna susţinută de filosofie şi religie. Cele două operează pe de o 
parte cu raţiunea, pe de alta cu raţiunea şi credinţa. Ambele însă oferă 
aceeaşi „perogativă şi aceeaşi îndatorire de a privi lumea şi viaţa în totalita¬ 
tea lori’. Pe lângă adevărurile „generale şi eterne ” ale filosofiei şi religiei, 
ştiinţa scoate în evidenţă „fragmente din realitate”, referindu-se îndeosebi 
la „aspectele întâmplătoare şi de fapt ale acestei realităţi”. Ea nu poate 
contura de una singură realitatea pe care o trăim, furnizând cel mult 
„materialul pe care privirea filosofică şi concepţia religioasă are a-1 
interpreta, totaliza şi valorifica”. 1188 Sub această manieră de abordare s-a 
dezvoltat încă din antichitate compozeul multifuncţional al gnozelor. Sub 
împletirea dintre mitic şi raţional, dublată mai apoi de spiritul filosofic şi 
niciodată lipsită de conţinut religios, ştiinţa ante-creştină nu s-a 
sustras nicidecum dialogului în care a fost antrenată. 

Ştiinţa antică a apărut din dorinţa de a sluji realităţii palpabile 
şi omului, oarecum dinainte de emanciparea ei în mediul elenistic. 1189 
Gândirea lui Aristotel este socotită de specialişti un preambul al 


1187 Teologia Pantocratotului este într-adevăr o sinteză hristologică a teologiei natu¬ 
rale, oferind lămuriri valoroase în dialogul cu ştiinţa. In preambulul tratatului său de 
teologie dogmatică, „ Iisus Hristos Patocrator”, pr. prof. Dumitru Popescu evi¬ 
denţiază clar rolul şi importanţa prezenţei Mântuitorului Hristos în viaţa Bisericii şi 
a creaţiei, arătând că ,Jsl este Cel care priveşte din înălţimea scaunului ceresc către 
lumea pe care a zidit-o dreapta Sa şi pe care o duce spre desvârşirea finală, după 
voia Tatălui, în puterea Duhului Sfânt ” (p. 38-39). 

1188 Ioan Gh. Savin, Curs de apologetică, voi. I, p. 91-92. 

1189 „Ştim că în Egipt, Babilon, Mesopotamia, în domenii precum matematica, astro¬ 
nomia, medicina, cunoştinţele erau foarte avansate cu mult timp înainte de greci, 
împrumuturile pe care aceştia din unnă le-au făcut din acele tradiţii în planul cu¬ 
noaşterii sunt astăzi o evidenţă. Cu toate acestea, ştiinţa, în accepţiunea contempora¬ 
nă a termenului, ia naştere prin gândirea greacă: fondată pe demers critic, se va baza 
pe o raţiune de tip analitic şi va fi conjugată cu abilităţile dialectice remarcabile” 
(Teologie Ortodoxă şi ştiinţă. Repere pentru dicdog, p. 25). 

demersului ştiinţific. El a reuşit să realizeze în prim plan o filosofie a 
cunoaşterii experimentale, delimitând în mod clar interferenţele dintre 
conceptual şi palpabil. După el, procesul ştiinţei „pleacă de la identi¬ 
ficarea precisă a obiectului cercetării” şi ajunge la „constituirea unui 
sistem epistemologic, prin folosirea logicii bazată pe demonstraţie”. 
Tot el delimitează elementele logice ale ştiinţei: „axiomele (propoziţii 
primare presupuse adevărate fără demonstraţie şi pe care se înteme¬ 
iază demonstraţia) şi tezele particulare ale diferitelor ştiinţe (ipoteze 
şi definiţii)”. 1190 Tot în acest context, el face distincţia clară dintre 
fizică şi metafizică, generând precizări preţioase cu privire la „relaţiile 
dintre ştiinţele (particulare) şi filosofice (ca ştiinţă asupra întregului 
existenţei), având o importanţă paradigmatică în această privin¬ 
ţă”} 191 Părintele profesor Dumitru Popescu oferă o interesantă eva¬ 
luare a acestei perioade, afirmând că „ştiinţa greacă privea spre o 
epistemologie (teorie a cunoaşterii) care căuta să depăşească apa¬ 
renţa lucrurilor văzute şi să întemeieze cunoaşterea pe fundamente 
ultime metafizice, desprinse din legătura lor intrinsecă cu lumea 
văzută sau cu natura. O ştiinţă de acest gen este interesată de ceea 
ce este universal, permanent şi esenţial, în contrast cu ceea ce este 
contingent, trecător sau accidental. O astfel de ştiinţă este interesată 
să dezvolte instrumente de cunoaştere care îi permit să culeagă din 
lumea fenomenelor sensibile formele raţionale, care oglindesc esenţa 
nemişcată a lumii, ca să dobândească o cunoştinţă universală, nece¬ 
sară şi adevărată, adică ştiinţifică” , U92 Sub această metodă se lămu¬ 
reşte o căutare onestă de cunoaştere şi dialog din care se va inspira 
mai târziu mai cu seamă teologia scolastică. 

Preambulul scolasticii medievale a fost asigurat de transferul 
ştiinţei elene către Occident. Această dinamică s-a împlinit în speţă 
pe filieră arabă, principalele centre ale Orientului (Damascul sau 
Bagdadul) devenind mai întâi ele însele focare ale culturii şi civilizaţiei 
greceşti. Transferul de cunoştinţe şi metodă s-a realizat astfel prin 
„contactele comerciale dintre creştini şi arabi în cetăţi precum Veneţia, 
Napoli, Bari, Pisa, Genova. In Spania se vor dezvolta centrele de 


1190 Ibidem, p. 27-28. 

1191 Ion Tudosescu, Fiinţă. Esenţă, Existenţă. Tratat de ontologie, voi. I. Ed. Fun¬ 
daţiei România de Mâine, Bucureşti, 2002, p. 48. 

1192 Pr. prof. dr. Dumitru Popescu, Apologetica raţional-duhovnicească a Ortodoxi¬ 
ei, Ed. Cartea Ortodoxă, Alexandria, 2009, p. 188-189. 

traducere cele mai importante din lumea occidentală în care vor fi 
traduse din arabă în latină lucrările din antichitatea greacă”. 1193 De 
aici începe tendinţa omului de a domina raţional natura, folosindu-se 
în acest demers de o pluritate de mijloace, mai mult sau mai puţin 
ortodoxe. 1194 Noua ştiinţă înseamnă de acum „putere şi dominare 
posesivă a naturii. Dintre reprezentanţii semnificativi ai acestei ten¬ 
dinţe putem menţiona pe Albert cel Mare, Guillaume d’Auvrgne sau 
Roger Bacon”. 1195 Ultimul dintre ei a ajuns la concluzia că „finalita¬ 
tea ştiinţei constă în dobândirea puterii de control asupra naturii”. El 
socotea că prin experimentul empiric, elementul magic poate fi asi¬ 
milat experimentului ştiinţific. La început folosită în scopul unei 
înţelegeri raţionale a tainelor, această metodă a degenerat ulterior în 
„teoria pietrei filos of ale” } 196 După el, dincolo de teoria „alchimiei 
speculative”, „există o altă alchimie, tehnică şi practică, care învaţă 
cum să fabrici metale nobile, culorile şi altele, mai bine şi într-o mai 
mare cantitate, obţinând lucruri care nu sunt în natură. Şi acest fel de 
ştiinţă este mai mare decât toate ştiinţele care au precedat-o pentru că ea 
produce cele mai mari bunuri. Căci, ea nu poate să dea doar bogăţia şi 
alte bunătăţi pentru binele public, dar ea învaţă cum să descoperi lucruri 
care să prelungească viaţa umană pentru perioade mai mari decât natura 


1193 Teologie Ortodoxă şi ştiinţă. Repere pentru dialog , p. 30. 

1194 Este vorba aici despre împletirea analizelor ştiinţifice cu magia, practică ce a 
generat în zorii Evului Mediu alchimia. Această practică reprezintă o sinteză între 
perspectiva antropologiei şi ontologiei creştine şi filosofia hermetică. Textele herme- 
tice au fost parţial folosite şi de Părinţii Bisericii, care au apelat la sursele păgâne, 
însă cu scop apologetic. Cu timpul însă, hennetismul s-a extins în perioada Renaşte¬ 
rii, fiind asimilat drept „ tradiţie primordială a înţelepciunii Cu alte cuvinte, anali¬ 
zele teologiei naturaliste mai întâi şi experimentele ştiinţifice, mai pe urmă, au epatat 
spre folosirea justificativă a înţelepciunii egiptenilor, pomenită în cartea Exodului şi 
lăudată în dialogurile platonice. Pe de altă parte, hermetismul „ i-a ajutat ” pe intelec¬ 
tualii rebeli în încercarea lor de a dărâma fortăreaţa scolasticii aristotelice din 
universităţile acelor timpuri (Elermes Trismegistos, Corpus Hermeticum , traducere 
Dan Dumbraveanu, revizuire text Alexandru Angliei, Ed. Elerald, Bucureşti, 2007, p. 25). 

1195 Teologie Ortodoxă şi ştiinţă. Repere pentru dialog, p. 30-31. 

1196 „Certitudinea că alchimia este capabilă să secondeze opera Naturii a primit o 
semnificaţie hristologică, spune Mircea Eliade. Piatra filosofală este identificată cu 
Hristos. Convingerea că opus alchymicum poate mântui pe om, cât şi natura, conti¬ 
nua nostalgia unei renovatio radicale, nostalgie care bântuia creştinimul apusean de 
la Gioacchino da Fiore încoace” (Mircea Eliade, Istoria credinţelor şi ideilor religi¬ 
oase, voi. III, Ed. Ştiinţifică şi Enciclopedică, Bucureşti, 1988, p. 269). 

poate să le împlinească... De aceea această ştiinţă are numite particulari¬ 
tăţi, deşi ea confirmă prin lucrările sale alchimia teoretică”. 1197 

Sub context apologetic, întreaga gândire apuseană a Evului 
Mediu, în frunte cu Toma d’Aquino, aduce în prim plan întrebarea 
„dacă doctrina sfântă poate lucra cu argumente’ ’. Există însă o im¬ 
portantă distincţie de metodă. Astfel, dacă în planul epistemologic 
„argumentul autorităţii era dovada cea mai puţin convingătoare, în 
cazul teologiei era dovada cea mai puternică dintre toate”, având 
garanţia revelaţiei dumnezeieşti. Prin urmare, „ avertismentele Părin¬ 
ţilor Bisericii împotriva folosirii argumentelor în sprijinul credinţei 
aveau ca scop eliminarea argumentaţiei care încerca să dovedească 
afirmaţiile credinţei pe calea raţiunii, însă o argumentaţie care por¬ 
nea dinspre afirmaţiile credinţei către corolarele ei necesare era 
legitimă. Iar în ceea ce priveşte folosirea argumentelor «pentru mus¬ 
trarea celor potrivnici» credinţei, acest lucru era valabil dacă se 
argumenta pe baza mărturisirilor de credinţă împotriva falşilor creştini, 
dar se limita la respingerea falselor argumente, evităndu-se dovezile, 
împotriva celor care nu acceptau sub nicio formă revelaţia creştină”} m 
Marele teolog apusean îşi justifică de fiecare dată poziţia ple¬ 
când de la coordonatele teologiei naturale. După el, dincolo de prin¬ 
cipiile epistemologiei, doctrinele privind creaţia şi mântuirea şi, prin 
urmare, la relaţia dintre natură şi har arată foarte clar faptul că „raţi¬ 
unea naturală ar trebui să se supună credinţei, la fel cum înclinaţia 
naturală a voinţei se supune iubirii (create de har)”. Aceasta l-a de¬ 
terminat să afirme de fiecare dată cu convingere că „nicio ştiinţă nu 
este superioară Sfintei Scripturi”. Era convins astfel că, în virtutea 
harului dumnezeiesc, raţiunea nu-şi poate pierde valoarea, ba, mai 
mult, se întăreşte şi îşi poate desăvârşi scopul ultim: descoperirea 
Adevărului. Astfel, „de vreme ce credinţa are ca temelie adevărul 
inefabil şi de vreme ce contrariul unui adevăr nu poate fi niciodată 
demonstrat, apărarea credinţei putea şi trebuia să recurgă la argu¬ 
mente raţionale pentru respingerea obiecţiilor ridicate împotriva 
elementelor credinţei. Numai printr-o corectă delimitare a sferei de 

1197 A.C. Crombrie, Historie des Science, voi. I, ed. Presses Universitaires de France, 
1959, p. 43, apud Teologie Ortodoxă şi ştiinţă. Repere pentru dialog, p. 31. 

1198 Jaroslav Pelikan, Tradiţia creştină. O istorie a dezvoltării doctrinei, voi. III, 
Evoluţia teologiei medievale (600-1300), traducere de Silvia Palade, Ed. Polirom, 
Bucureşti, 2006, p. 306-307. 

cuprindere, atât a naturii, cât şi a harului, puteau fi definite respectivele 
funcţii ale raţiunii şi revelaţiei precum şi rostul lor în teologie ". 1199 

Autoritatea tutelară a scolasticii medievale cunoaşte o creştere 
etapizată spre autoritatea tot mai pregnantă a ştiinţei. în primă instanţă, 
Anslem aşază credinţa mai presus de raţiune, împletind această gândire 
în argumentul său ontologic. Pe de altă parte, Toma d’Aquino fun¬ 
damentează radical metodologia aristotelică, concentrându-o într-o 
sinteză a „ştiinţei sacre”. Pasul spre „primatul înţelegerii” este făcut 
de Averroes, care ridică valoric „filosofia asupra credinţei şi teologi¬ 
ei, dar nu le socoteşte pe acestea lipsite de sens”. în această perioadă, 
„dialogul, adesea dramatic, are loc, aşadar, nu numai între fdosofi 
care sunt şi teologi sau între teologi care sunt şi filosofi, ci şi între 
filosoful şi teologul reuniţi în aceeaşi persoană fizică”} 200 

Ştiinţa a început să se desprindă pentru prima dată de forul tu¬ 
telar al acestei , filosofii experimentale” , materializându-şi resursele 
în activitatea teoretică a primelor şcoli destinate exclusiv acestui 
domeniu. Pradă teoriilor de tot felul, dialogul dintre teologie şi ştiinţă 
s-a singularizat, tinzând tot mai mult spre o abordare autonomă. De 
aici a mai fost un singur pas până la ateismul contagios, adâncind tot 
mai mult prăpastia cu taina. Şi astfel, raţiunea autonomă a început să 
socotească iraţională legătura cu Dumnezeu şi implicit prezenţa Sa în 
viaţa cosmosului. 1201 Un exemplu în acest sens îl constituie „ episte¬ 
mologia evoluţionistă”. Prin intermediul ei se susţine şi promovează 
ideea că „oamenii, ca toate celelalte fiinţe vii, sunt rezultatele proceselor 
evolutive şi că, pe cale de consecinţă, capacităţile lor mentale sunt con¬ 
strânse şi modelate de mecanismele evoluţiei biologice”. 1202 Pe această 
cale, se exclude prezenţa iconomiei dumnezeieşti în creaţie, acceptându- 
se cel mult „o finalitate inconştientă, care rămâne inerentă materiei”. In 
baza selecţiei naturale, promotoml acestor teorii, Charles Darwin, admite 
că întreaga existenţă este negreşit rezultatul „unui proces lent, neîntrerupt 


1199 Ibidem, p. 307. 

1200 Qh Vlăduţescu, „Raţiune şi credinţă în filosofia evului mediu - Averroes şi 
Thoma”, în voi. Raţiune şi credinţă, coord. Gh. Vlăduţescu, Septimiu Chelcea, Ed. 
Ştiinţifică şi Enciclopedică, Bucureşti, 1983, p. 194. 

1201 Teologie ortodoxă şi ştiinţă, p. 304. 

1202 J. Wentzel van Elussteen, Singuri pe lume? Unicitatea omului în ştiinţă şi teolo¬ 
gie, Conferinţele Gifford, Universitatea din Edinburg, primăvara 2004, traducere din 
limba engleză de Mihnea Gafiţa, Ed. Curtea Veche, Bucureşti, 2015, p. 122. 

şi îndelungat, care acumulează micile variaţiuni şi duce la transformarea 
inevitabilă a unor foime în altele şi deci a unor specii în alte specii, mai 
apte şi mai bine dotate pentru viaţă”. 1203 

Cum însă în ştiinţă orice eşec al explicaţiei devine „factor de 
progres pentru teorie”, 1204 epistemologia evoluţionistă a generat în 
timp „poziţiile extreme non-funcţionaliste şi ani-realiste” ale cunoaş¬ 
terii, ajungându-se într-o formă extremă de „narcisism epistemic ”, 
dăruit exclusiv celui care doreşte să îmbrăţişeze singur beneficiile 
descopeririilor ştiinţifice. Desăvârşirea duhovnicească este scoasă 
astfel din contextul existenţei, întrucât totul se raportează la nivelul 
unei deveniri somatice/genetice. Parcursul spre aşa-zisa perfecţiune 
se consumă într-o multitudine de epataje, întrucât „raţionalitatea 
umană consta în a comite greşeli, în compara greşelile şi a reţine 
acele forme repetitive, care se dovedesc a fi cele mai potrivite şi mai 
bine adaptate mediului. Astfel, însuşi Darwin ne-a familiarizat cu 
ideea că raţionalitatea nu constă în evitarea greşelii, ci în comiterea ei 
şi în eliminarea ei ulterioară, prin intermediul selecţiei naturale”. 1205 

Departe însă de a fi prinşi în labirintul hazardului, trebuie să 
reevaluăm realitatea evoluţiei în lumina Logosului înomenit. Soco¬ 
tind astfel, pe bună dreptate, că „viaţa începe cu celula şi sfârşeşte cu 
apariţia comunităţii”, nu trebuie să admitem totuşi teoria „potrivit 
căreia fiinţa umană provine din maimuţă, fiindcă nimeni nu ştie dacă 
speciile se trag una din alta, aşa cum socoteşte Darwin”. în consecin¬ 
ţă, este foarte important să înţelegem că atât aspectul material, cât şi 
cel spiritual al vieţii noastre „se înscriu în torentul vast al evoluţiei 
cosmice, care se extinde cu mult peste hotarele teoriei lui Darwin, 
Toate acestea vor să arate că, în teoria evoluţiei, religia şi ştiinţa nu 


i2°3 p r p ro f Dumitru Popescu, Apologetica raţional-duhovnicească, p. 102-103. 
Teoria darwinistă se bazează aşadar pe două constatări: „prima - că regnul vegetal, 
precum şi cel animal, provenite din aceeaşi părinţi prezintă o mare varietate de 
caractere pe care le pot transmite descendenţilor lor; cea de a doua - că nu contează 
care specie tinde să se înmulţească în proporţie geometrică în detrimentul celorlalte. 
Dc unde concluzia sa că toţi indivizii tuturor speciilor sunt angajaţi în lupta pentru 
existenţă care tinde să conserve la ei variaţiile avantajoase pentru a reuşi în medii 
concurente, chiar ostile. Acest principiu se numeşte selecţie naturală, şi, potrivit lui 
Darwin, el este responsabil, la scara unui număr important de generaţii, de produce¬ 
rea noilor forme de viaţă” (Pr. Răzvan Ionescu, Teologie ortodoxă şi ştiinţă , p. 354). 

1204 Ibidem, p. 356. 

1205 j Wentzel van Hussteen. Singuri pe lume? Unicitatea omului în ştiinţă şi teologie, p. 126. 

mai apar ca două realităţi divergente, ci se înscriu în procesul cos¬ 
mic cd evoluţiei universale. Cu alte cuvinte, teoria evoluţiei poate 
contribui Ia reconcilierea dintre credinţă şi ştiinţă ”. 1206 

Trăind permanent conştiinţa apologetică a raportării la prezent, 
omul duhovnicesc ţinteşte totdeauna spre eshaton. Pentru el, evoluţia 
nu este ultima verigă a existenţei, în care se poate întoarce dacă a 
greşit pentru remodelarea fondului genetic. Resursele sale interioare 
au capacitate sintetizatoare, capacitând într-însele „ genetica întregii 
existenţe”. De aceea, Sfinţii Părinţi spun despre om că este un „ mi¬ 
crocosmos ” şi totodată un „microtheos”. Conform acestui grad de 
autodepăşire spirituală omul poate fi „sau duhovnicesc - cu convin¬ 
geri, reguli şi simţăminte duhovniceşti; sau sufletesc - cu concepte, 
legi şi sentimente sufleteşti; sau trupesc - cu gânduri, fapte şi simţuri 
omeneşti... Oricât de duhovnicesc ar fi cineva, el va da părţii sufle¬ 
teşti şi celei trupeşti, ceea ce li se cuvine, fără să le răsfeţe însă, ci 
ţinându-le în supunere faţă de spirit. Chiar dacă aspectul său sufle¬ 
tesc nu este dezvoltat (în ştiinţă are şi altele) şi nici cel trupesc, totuşi 
acesta este un om integru, adevărat. în timp ce un om stăpânit de 
partea sufletească (cultivat, dibace, încrezător) şi, pe deasupra şi 
carnal, nu este un om adevărat, oricât de frumos ar părea pe dinafară. 
Acesta este lipsit de cap. Rezultă că un om simplu, care se teme de 
Dumnezeu, este superior unuia multilateral şi elegant, dar care este 
indiferent faţă de Dumnezeu”. 1207 

III.5. Omul între gnosis şi episteme 

Dacă din punct de vedere ştiinţific cunoaşterea se materializează şi 
se descopeiă prin experienţă, în planul teologic această realitate se dove¬ 
deşte a fi una transcendentală. Ea iese din convenţia imanentului şi se 
împlineşte în experienţa vieţii de rugăciune. Aşa se face că, pentru fiecare 
practicant al credinţei creştine, adevărata gnoză „ constituie apogeul vieţii 
de rugăciune”. Ea este darul lui Dumnezeu care „transformă nimicnicia în 
deschidere întru credinţă”. Abordând palierul superior al dialogului dintre 
teologie şi ştiinţă putem vorbi, prin urmare, despre o deschidere a gândirii 
noastre spre „o realitate care o depăşeşte. Este vorba de un mod de a gândi, 


1206 Pr. prof. Dumitru Popescu, Omul fără rădăcini, Ed. Nemira, Bucureşti, 2001, p. 51. 

1207 Sfântul Teofan Zăvorâtul, Ce este viaţa duhovnicească şi cum să te apropii de 
ea, traducere Elena Dulgheru, Ed. Anastasia, Bucureşti, 1997, p. 48, 51. 

în procesul căruia gândirea nu include, nu cuprinde, ci este inclusă şi cu¬ 
prinsă, mortificată şi însufleţită de credinţa contemplativă. Astfel, învăţă¬ 
tura teologică se situează în mod dificil între gnosis - harismă şi tăcere, 
cunoaştere contemplativă şi cunoaştere existenţială - şi episteme - ştiinţă 
şi gândire raţională”. 1208 

Plecând de la premisa că „nici adevărurile de credinţă nu sunt 
cu totul lipsite de temeiuri raţionale”, apologetica ortodoxă parcurge 
această intermediere a dialogului dintre teologie şi ştiinţă prin inter¬ 
mediul consideraţiilor interdisciplinare. „Sursa credinţei, spune pro¬ 
fesorul loan Gh. Savin, nu este în afară de noi, ci în noi. Că păgânii, 
neavând lege - adică revelaţie, «din fire» fac ale legii - o spune deja 
Sfântul Apostol Pavel, indicând acest dublu izvor al religiei - în noi 
şi în afară de noi”. 1209 Este evident că resursele intelectuale ale omu¬ 
lui izvorăsc în interiorul său, manifestându-se mai apoi în afară. De 
aceea, marele Descartes, părintele filosofiei şi al raţionalismului mo¬ 
dem, socotea că Dumnezeu este singura şi unica „sursă a siguranţei 
şi ultimul refugiu din valurile tuturor îndoielilor”. Celebrul „ dubito 
ergo cogito, cogito ergo sum ”, socotit în viziunea lui Descartes, tra¬ 
duce în mod magistral valoarea gnoseologică a lui episteme. El defi¬ 
neşte într-o manieră metodologică parcursul de la gândire, prin gân¬ 
dire, spre o realitate sau certitudine fermă. Această certitudine este 
fără doar şi poate persoana şi lucrarea lui Dumnezeu. La această 
convingere, Descartes ajunge plecând de la propria îndoială. 1210 Ală¬ 
turi de el, au fost şi alţi oameni de ştiinţă care au transfomiat îndoiala 
în certitudine. 1211 „Prin urmare, spune Vladimir Lossky, nu este deloc 
surprinzător că noţiunea de absolut capătă sensuri foarte diferite în 


1208 vladimir Lossky, O introducere în teologia ortodoxă, traducere de Rernus Rus, 
Ed. Enciclopedică, Bucureşti, 1993, p. 12. 

1209 loan Gh. Savin, Curs de Apologetică, voi. I, p. 101. 

1210 „Voipresupune că nu Dumnezeu cel foarte bun. izvor al adevărului, ci un anumit geniu 
rău. dar acesta deosebit de puternic şi iscusit, şi-a dat întreaga osteneală să mă înşele: voi 
socoti că cerul, aerul, pământul culorile, figurile, sunetele şi cele externe nu simt altceva 
decât înşelări ale somnului, prin mijlocirea cărora a întins el curse credulităţii mele: mă voi 
privi pe mine însumi ca şi cum n-aş avea mâini, ochi, came, sânge, nici vreun simţ oareca¬ 
re, ci ca unul ce am socotit în chip greşit a avea toate acestea... voi merge mai departe, 
până ce voi afla ceva sigur, ori, dacă nu altceva, măcar aceasta cu siguranţă, cum că nu e 
nimic sigur ” (Rene Descartes, „Meditaţii despre filosofia primară”, în lucrarea Două tratate 
filosofie, traducere de Constantin Noica, Ed. Humanitas, Bucureşti, 1992, p. 251-252). 

1211 O listă completă a acestora putem găsi la Prof. loan Savin, Curs de Apologetică, 
voi. I,p. 119-132. 

viziunea filosofilor”, întrucât fiecare persoană constituie o lume 
închisă. De aceea, „trebuie să existe o monadă supremă spre care 
converg şi în care se orânduiesc armonios monadele, în aşa fel încât 
adevărul perceput de o monadă coincide cu cel perceput de toate 
celelalte. De aceea, s-a spus că singur Dumnezeu ar putea scrie 
Monadologia”. 1212 Această direcţie se arată cu siguranţă cea mai 
convingătoare, dacă luăm în considerare sensul adevărat al creaţiei. 

în consecinţă, „ştiinţa divină” ne coordonează să căutăm sensul 
creaţiei înlăuntrul omului, singura creatură în stare să sintetizeze esenţa 
realităţii văzute şi nevăzute. Omul este dat să fie prin sine însuşi un 
microcosmos, o lume în mic, singura pe care „atât empiriştii şi pozitiviş¬ 
tii, cât şi raţionaliştii şi criticiştii” ajung să o recunoască şi să o evalueze 
după „natura sa macroantropică”. De aceea, potrivit dispoziţiei sale, 
„universul pătrunde în om, poate fi asimilat cu el, înţeles de el numai 
pentru că în om există întreaga compoziţie a universului, toate forţele şi 
calităţile acestuia, pentru că omul nu este o fracţiune a universului, ci o 
lume completă în mic ”. 1213 In om găsim aşadar potenţarea lui episteme 
spre gnosis. Cu alte cuvinte „suprema cunoştinţă de sine a omului este 
limita absolută a oricărei cunoaşteri ştiinţifice. Ştiinţa cunoaşte cu deplin 
drept omul doar ca parte a lumii naturale şi se confundă cu dualitatea 
conştiinţei de sine umane ca limită a sa”. 1214 Din această postură, omul 
se dovedeşte a fi singura realitate raţională prin care se poate ajunge la 
împlinirea scopului ultim al existenţei} 215 


1212 De la Platon, Aristotel, Descartes, Leibinz, Kant sau Bergson, periplul evaluării 
raţionale a existenţei a generat numeroase teorii cu privire la dialogul cu teologia. Astfel, 
de la „ binele care există dincolo de fiinţă ” despre care vorbeşte Platon, la „ motorul ne¬ 
mişcat” al lui Aristotel, căutarea omului însetat de cunoaştere s-a decantat în „ adevărul 
matematic”, evocat de Descartes sau în „ etica raţiunii practice” , promovate de filosofia 
lui Imanuel Kant (Vladimir Lossky, O introducere în teologia ortodoxă , p. 20). 

1213 Nokolai Berdiaev, Sensul creaţiei. încercare de îndreptăţire a omului, traducere 
de Aca Oroveanu, prefaţă, cronologie şi bibliografie de Andrei Pleşu, Ed. Humani- 
tas, Bucureşti, 1992, p. 68-69. 

1214 Ibidem, p. 71. 

1215 în acest sens, IPS Părinte Irineu Popa evocă dimensiunea hristologică a antropo¬ 
logiei creştine, întrucât „destinul omului este hristologic prin înţelepciune, domnie, 
exigenţa dreptăţii şi a păcii. Obârşia lui în Hristos este arătată şi de faptul că noţiu¬ 
nea biblică de «chip al lui Dumnezeu» are în vedere unirea omului cu Dumnezeu... 
alcătuirea omului stă în modelul după care a fost creat, iar realizarea ţelului pre¬ 
supune categoric înomenirea Logosului” (fProf. Irineu Popa, Iconomia plinirii 
vremurilor în Iisus Hristos, Ed. Mitropolia Olteniei, Craiova, 2013, p. 737-738). 

IV. AUTONOMIE RAŢIONALĂ ŞI RAŢIONALITATE 
DUHOVNICEASCĂ DIN PERSPECTIVA APOLOGETICII 

ORTODOXE 


Explicarea legăturii dintre creat şi necreat, dintre imanent şi 
transcendent, dintre făptură şi Ziditorul ei a constituit dintotdeauna o 
prioritate a existenţei umane. De-a lungul istoriei s-au născut nume¬ 
roase întrebări cu privire la fiinţa, originea, conţinutul sau obiectul 
religiei; au fost analizate în detaliu legăturile dintre spaţiu, timp, 
transcendent sau imanent, s-a luat în calcul dacă există ceva sau Ci¬ 
neva mai presus de ele. în acest demers de cunoaştere omul a antre¬ 
nat o multitudine de idei şi concepte, menite să genereze răspunsuri, 
să demonstreze şi să probeze toate incertitudinile sale. în mare parte 
însă, printr-o evaluare corectă a pârghiilor de cunoaştere, s-a ajuns la 
concluzia că dincolo de simţuri şi de demonstraţia logică fiinţează 
ceva ce în fapt nu se poate demonstra. Chiar şi aşa, încrezători în 
forţele propriei raţiuni, unii au încercat să scruteze cu mintea adâncu¬ 
rile cele nepătrunse ale dumnezeirii şi căutând neîncetat ceea ce în 
fapt exista înlăuntrul lor, s-au depărtat şi mai mult de „chipul şi cise- 
mănarecC’hxi Dumnezeu. Concretizarea acestei căutări şi implicita ei 
descoperire în existenţa noastră devine posibilă prin Revelaţie dum¬ 
nezeiască. 1216 Modalitatea de percepere se realizează astfel bilateral: 


1216 Revelaţia este prin excelenţă „opera Cuvântului lui Dumnezeu”. Ca realitate 
gnoseologică ea este calea pe care Logosul dumnezeiesc a ales-o spre a comunica cu 
oamenii, după cădere. „In Revelaţia Sa, Logosul revelator poate fi observat sub mai 
multe forme: în seminţele Logosului (Logos spermatic - Iustin, Apologia II, 7), care 
se găsesc în creaţie şi în natura umană; în teofaniile din Vechiul Testament (îngerul 
lui Dumnezeu din flacăra rugului de foc, care a vorbit lui Moise - leş. 3, 2-6), şi în 
cuvintele Profeţilor şi ale lui Ioan Botezătorul; în cele din unnă, în Persoana lui Iisus 
Hristos, despre Care dau mărturie Apostolii şi Evangheliştii”. Din punct de vedere 
structural, Revelaţia dumnezeiască trebuie înţeleasă pe cele două paliere ale sale: 
Revelaţia naturală - ca percepere a creaţiei cu „ochii inteligenţei” şi Revelaţia su¬ 
pranaturală - prin descoperirile mai presus de minte rânduite de Dumnezeu de-a 
lungul istoriei în mijlocul neamului omenesc, culminând „la plinirea vremii” cu 
actul întrupării Mântuitorului Hristos, „pentru noi oamenii şi pentru a noastră mân¬ 
tuire” (vezi aici Pr. prof. dr. Ioan Bria, Tratat de teologie dogmatică şi ecumenică, 
voi. I, Ed. Andreiană, Sibiu, 3 2009, p. 116). 

prin raţiune şi credinţă. Aceste două elemente sunt constitutive şi 
totodată indispensabile naturii umane. Ele pot fi definite ca facultăţi 
ale sufletului omenesc, care, după păcatul strămoşesc, a luat întru 
sine „osânda şi mântuirea, păcatul şi virtutea, raţiunea şi credinţa”. în 
această polaritate, omul rănit de păcat şi-a început căutarea, având 
înainte aceste două perspective de cunoaştere, după care s-a ghidat în 
procesul de descoperire a sensului existenţei sale. 1217 

Ca răspuns la aceste provocări şi din dorinţa de a atinge şi cele 
mai încordate simţuri, Apologetica Ortodoxă a căutat să vindece autonomia 
raţională a omului printr-o argumentaţie „raţional-duhovnicească". 
Este calea prin care se face deosebirea între „cunoaşterea raţională a 
lumii, care înalţă mintea omului la Dumnezeu” 1218 şi „experienţa 
spirituală a lui Dumnezeu, care coboară la om”. 1219 De aici înţelegem 
că există lucruri ce pot fi cuprinse cu mintea, explicabile raţional şi 
logic, şi totodată realităţi mai presus de cele simţuri, la care ne facem 
părtaşi prin credinţă. Părintele profesor Dumitru Popescu evidenţiază 
necesitatea unei depăşiri duhovniceşti a „imperativului raţional”, stabilind 
astfel o perspectivă generoasă în studiul teologiei fundamentale. „La 
baza lucrurilor create, spune cucernicul preot, se află câte o raţiune divină 
necreată şi nevăzută, dar aceasta se vădeşte doar prin înţelegere, din 
făpturi. Astfel, în timp ce raţiunea inteligentă ( dicinoia ) obiectivizează 
lumea şi coboară pe Dumnezeu la nivelul cunoaşterii raţionale, cunoaş¬ 
terea duhovnicească înalţă mintea omului să facă experienţa întâlnirii 
persoanele cu Dumnezeu. Cunoaşterea, în sens biblic înseamnă experienţa 

1217 „Una - raţiunea - s-a semeţit în Lucifer şi s-a prăbuşit în ororile infernului, create 
toate de perversitatea diabolică a minţii, tot ea s-a semeţit în Eva şi apoi în Adam, 
care au călcat pe alte căi, nepennise, cunoaşterea binelui şi a răului şi a trebuit să fie 
izgoniţi din grădina Edenului ceresc. Tot ea a rămas neschimbată până în zilele 
noastre. Ea este aceea ce semeţeşte minţile zecilor de filosofi clasici şi moderni, 
pomindu-i contra tăriilor cerului, tot ea asmute minţile marilor ereziarhi în contra 
adevărurilor de credinţă şi ea este acea îngâmfare nespusă tuturor scientistilor ce 
ofensează, în cuvânt şi în faptă, supranaturalul revelat al religiei creştine. Cealalată - 
credinţa - primeşte adevărurile revelate mântuitoare pe temelia internă psihologică a 
unei autorităţi pe care raţiunea nicicând n-a vrut să o recunoască: supranaturalul 
divin. In timp ce raţiunea s-a manifestat organic ostilă contra realităţilor creştine, pe 
care le-a vitregit oriunde i s-a dat ocazie, credinţa este legătura psihologică ideală a 
omului cu supranaturalul divin” - vezi: Pr. Petru Rezuş, Axilogia Teologiei Funda¬ 
mentale, Ed. Nemira, Bucureşti, 2005, p. 41 - 42. 

1218 Cf. Ps. 18, 1. 

1219 Cf. In. 1, 12. 

duhovnicească care se realizează cu mintea ( nous ) sau inima în modul 
întâlnirii personale şi al unirii cu Dumnezeu”. 1220 

încălzită de lumina harului dumnezeiesc, apologetica raţional- 
duhovnicească 1221 oferă posibilitatea unei înţelegeri complete asupra 
realităţilor înconjurătoare, fizice, care se descoperă „spre folosul vede¬ 
rii spirituale a omului ”. El înţelege astfel că întreaga zidire se găseşte 
alcătuită într-o armonie perfectă, spre slava Ziditorului a toate. 1222 
Părintele profesor Dumitru Stăniloae afirmă în acest sens că „omul 
vede în această lumină a universului fizic că toate au o raţionalitate 
pe măsura lui şi potrivită lui. Vede aerul şi apa în componenţa lor 
chimică, date spre folosul vieţii lui, vede ierburile întreţinute de solul 
pământului şi pomii cu roadele lor spre întreţinerea lui, vede fiecare 
soi al animalelor, peştilor, păsărilor iarăşi prin diferite foloase ale lui. 
Dar omul poate prin raţiune aduce şi contribuţia proprie pentru a-şi 
face folositoare raţionalităţile diferitelor părţi ale naturii”. 1223 

Invocând permanent „centralitatea Logosului Hristos, precum 
şi reciprocitatea dintre Logos şi creaţie”, părintele profesor Dumitru 
Popescu demonstrează, prin intermediul conceptului de apologetică 
radonul-duhovnicească, faptul că lumea naturală nu este nicidecum 
autonomă. „Plecând de la relaţia strânsă dintre supranatural şi natural, 
aceasta se oglindeşte în plan epistemologic în reciprocitatea dintre 
credinţă şi raţiune. Din moment ce lumea naturală era înţeleasă auto¬ 
nom, apologetica pleca de la o premisă greşită, şi anume absenţa lui 
Dumnezeu din creaţie. Astfel, apologetica s-a asociat cu metafizica 
occidentală, care L-a redus pe Dumnezeu la o Idee sau o Fiinţă izolată. 
Dumnezeul Cel viu nu era perceput ca o prezenţă concretă, cu care să 
vorbeşti, în faţa căreia să îngenunchezi, ci era trăit ca o absenţă. O 


122 ° p r p ro f Dumitru Popescu. Apologetica raţional-duhovnicească, Ed. Cartea 
Ortodoxă, Alexandria, 2009, p. 11. 

1221 Perspectiva acestei abordări în apologetica ortodoxă, al cărei iniţiator este pr. 
prof. Dumitru Popescu, oferă o perspectivă hristologică de abordare şi înţelegere a 
problemelor teologiei fundamentale. 

1222 „Cerurile spun slava lui Dumnezeu şi facerea mâinilor Lui o vesteşte tăria. Ziua 
zilei spune cuvânt, şi noaptea nopţii vesteşte ştiinţă. Nu sunt graiuri, nici cuvinte, ale 
căror glasuri să nu se audă. In tot pământul a ieşit vestirea lor, şi la marginile lumii 
cuvintele lor” (Ps. 18, 1-4). 

1223 Pr. prof. Dumitru Stăniloae, Iisus Hristos lumina lumii şi îndumnezeitorul omu¬ 
lui, Ed. Anastasia, Bucureşti, 1993, p. 5. 

asemenea atitudine de indiferentism conduce la o mentalitate de tip 
antropocentric, iar Dumnezeu este redus la mintea omului, la con¬ 
cepte şi noţiuni, plăsmuiri ale raţiunii extrase în mod autonom ”. 1224 
Sub această formă de abordare, a autonomiei raţionale, a marşat 
scolastica occidentală, dezvoltată din veacul Fericitului Augustin, 
până la finele Evului Mediu. 1225 Tributară filosofiei aristotelice, ar¬ 
gumentaţia apologetică din această perioadă s-a dovedit a fi deficita¬ 
ră în articularea şi edificarea dialogului dintre teologie şi ştiinţele 
laice. în felul acesta, în loc să se suprime, s-a adâncit şi mai mult 
opoziţia dintre spirit şi materie, secătuind lumea de prezenţa lui 
Dumnezeu. „Din această cauză, spune pr. prof. Dumitru Popescu, 
lumea metafizică este concepută ca o entitate care rămâne total exte¬ 
rioară lumii naturale, fiindcă nu există niciun element de legătură 
interioară între ele”. 1226 Această despărţitură se datorează în primul 
rând schimbării de paradigmă în teologia cunoaşterii lui Dumnezeu. 
Astfel, în loc să pornească de sus în jos, de la Dumnezeu spre cele 
create, teologia scolastică şi-a început pledoaria de jos în sus, „de la 
fizic la metafizic, adică de la om la Dumnezeu”, făcând abstracţie de 
„Logosul dumnezeiesc, «prin Care toate au fost create», 1227 socotind 
să lumea este creată exclusiv de către Tatăl, prin excluderea Fiului, 
ca Logos şi structură a cosmosului, în puterea Duhului Sfânt”. 1228 


1224 Adrian Lemeni, Adevăr şi comuniune, Ed. Basilica, Bucureşti, 2011, p. 128-129. 

1225 Date fiind împrejurările istorice ale primului mileniu creştin, marcat în speţă de 
separarea politică dintre Răsărit şi Apus (căderea Romei şi destrămarea Imperiului 
Roman), trecerea de la lumea antică la Evul Mediu a atras după sine schimbări 
majore, mărturisirea credinţei din sânul Bisericii Una Sancta. „In plan cultural şi 
religios, un rol semnificativ în modificarea mentalităţii în această perioadă de 
tranziţie l-au avut Fericitul Augustin, Boethius, Cassiodor, Isidor din Sevilia, Beda 
şi Grigorie cel Mare. Prin lucrările sale reprezentative, Confesiuni şi Cetatea lui 
Dumnezeu. Fericitul Augustin (354-430) va exercita o influenţă considerabilă asupra 
gândirii Evului Mediu ... el indică, în acest context, o schimbare de viziune, o trecere 
de la preocupările care vizează realizările şi ordinea acestei lumi trecătoare către o 
orientare focalizată pe cetatea lui Dumnezeu, veşnică, folosind timpul istoriei pentru 
dobândirea împărăţiei cereşti. Se creionează oarecum o perspectivă pesimistă asupra 
istoriei lumii, cultivându-se o discrepanţă între eshaton şi istorie, reflectată în dife¬ 
renţa radicală dintre cetatea omenească şi cetatea lui Dumnezeu (Adrian Lemeni, 
Apologetica Ortodoxă, Ed. Basilica, Bucureşti, 2014, p. 231-232). 

1226 p r p ro p (jj. Dumitru Popescu, Apologetica rafional-duhovnicească a Ortodoxiei, p. 7. 

1227 In. 1, 1-3. 

1228 Pr. prof. dr. Dumitru Popescu , Apologetica raţional-duhovnicească a Ortodoxiei, p. 7. 

Lucrarea apologetică a teologiei scolastice a fost marcată în¬ 
deosebi de elaborarea argumentelor raţionale pentru dovedirea exis¬ 
tenţei lui Dumnezeu, tocmai datorită faptului că, în structura lor, ele 
sunt întemeiate „pe principiul autonomiei naturalului în raport cu 
supranaturalul..., pleacă de la om spre Dumnezeu şi fac abstracţie de 
prezenţa Lui în creaţie”. 1229 Vom analiza în cele ce urmează acest 
raport din perspectiva interdisciplinarităţii conceptuale, evaluând 
problematica din perspectiva apologeticii ortodoxe. 

IV. 1. Scolastica apuseană între fîde şi ratio 

Ca înţeles princeps, scolasticismul desemnează „tradiţia edu¬ 
cativă din evul mediu 1 .' 230 Mai târziu, în contextul dialogului dintre 
teologie, filosofie şi ştiinţă, termenul a fost consacrat ca şi metodă de 
cercetare şi demonstraţie teologică, specific spaţiului occidental şi 
dezvoltat cu precădere în Evul Mediu. Fundamentat conceptual pe 
dialectica şi logica aristotelică, ca principiu de evaluare a raporturi¬ 
lor în teologie, filosofie sau drept canonic, scolasticismul se găseşte 


1229 Adrian Lemeni, Adevăr şi comuniune, p. 129. 

123° Qj p r i v i re i a m odul de percepere al tennenului de „scolastică”, ca metodă de lucra în 
teologie, este necesar să aducem aici câteva lămuriri. In primul rând, trebuie ştiut faptul 
că este specifică spaţiului occidental, fiind generată de tendinţele raţionaliste ale Evului 
Mediu. S-a impus dintru început ca o „ metodologie unidirecţională”, ajutându-se în 
primul rând de filosofie. Arta gotică, feudalitatea sau modul de viaţă cavaleresc pot fi 
socotite, de asemenea, elemente resort de promovare şi dezvoltare a scolasticii ca metodă 
de teologhisire. Etimologic vorbind, denumirea de teologie scolastică este legată de 
tennenul şi metoda uzitată de şcoala de profil monahal. Cu alte cuvinte, „era teologia de 
şcoală, pe care o putea cineva studia după ce mai înainte făcuse alte studii premergătoare, 
aşa-numitele trivium (retorica, gramatica, dialectica) şi quadrivium (aritmetica, geome¬ 
tria. astronomia, muzica). Astfel, prin numele de «scolastic» se înţelegea aproximativ 
ceea ce astăzi înţelegem prin cel de «academician» sau «universitar». Caracteristicile 
principale ale scolasticii sunt folosirea metodică a raţiunii şi sistematizarea conţinutului 
credinţei în unităţi închise şi bine articulate”. începuturile teologiei scolastice sunt 
legate în mod direct de operele lui Anslem de Cantembury şi Peter Abelard. Din secolul 
XIII, odată cu traducerile în limba greacă a teologilor occidentali, spiritul scolasticii 
apusene a fost adus şi în Bizanţ. Aici se remarcă îndeosebi lucrările patriarhului Ghenadie 
II Şcolarul, care a tradus „Despre purcederea Duhului Sfânt” şi „Despre azime” - ale lui 
Anslem şi lucrările „Summa contra gentiles” şi „Summa theologie” ale lui Toma 
d’Aquino (Nikos Matsoukas, Introducere în gnoseologia teologică, traducere Măricel 
Popa, Ed. Bizantină, Bucureşti, 1997, p. 126-127; The Oxford Dictionciry of Byzantium, 
voi. III. Oxford University Press, New-York, Oxford, 1991, p. 1856). 

ca preambul la Augustin şi Boethius. , Astfel, în De doctrina christiana, 
Augustin sublinia necesitatea dialecticii în studierea doctrinei creştine, 
iar în De praedestinatione sanctorum formulează, am putea spune, 
un program al scolasticismului. Pornind de la ideea că «a înţelege 
înseamnă a reflecta prin consimţire» (credere este cum assensione 
cogitare), el ajunge la cunoascuta maximă «Înţelege ca să crezi, crede 
ca să înţelegi» (ergo intellige ud creads, crede utintelligas). Prin tra¬ 
ducerile şi comentariile sale la Aristotel şi Porfiriu, Boethius a deschis 
drumul spre folosirea logicii aristotelice în gândirea teologică, iar în 
Opuscula Sacra a aflat modul în care filosofia putea să ajute teologia”. 1231 
Ideile celor doi teologi de limbă latină au fost receptate ulerior în 
scrierile şi gândirea lui Cassiodor (490-580), Isidor de Sevilia (570- 
636), Beda (673-736) sau Grigorie cel Mare (540-604). Mai mult, 
această schimbare de paradigmă dintre Răsărit şi Apus, 1232 în ceea ce 
priveşte metoda de teologhisire, îmbracă chiar o dimensiune politică. 
Promotorul schimbării este Carol cel Mare care, fără a avea ambiţia 
unei scindări politice, a dorit conturarea unei identităţi culturale „dis¬ 
tincte de perspectiva religioasă şi culturală a Răsăritului”. Una dintre 
cele mai oportune soluţii pentru realizarea acestui plan a fost organizarea 
şcolilor din imperiu pe un profil distinct celui din spaţiul răsăritean. 
Primul mare reformator al educaţiei religioase în evul carolingian a 
fost marele învăţat Alcuin, magistrul şcolii episcopale din York. Metoda 
sa generează primul demers radical de raţionalizare a argumentelor 


1231 Vezi aici Remus Rus, Dicţiona Enciclopedic de literatură creştină din primul 
mileniu, Ed. Lidia, Bucureşti, 2003, p. 758. 

1232 Asociat în principal cu mişcările teologice de la începutul secolului al Xl-lea din 
Apus, scolasticismul a atins apogeul prin teologia lui Toma D’Aquino şi Bonavantura, la 
Universitatea din Paşi, la mijlocul secolului XIII. Centrat pe un sistem educativ şi 
aşezat de împăratul Carol cel Mare sub specificul şcolilor bisericeşti, „noua metodă” 
de lucru a teologiei apusene avea menirea lămuririi problemelor neclare ivite în 
Sfânta Scriptură sau în teologia Sfinţilor Părinţi. Pentru aceasta, a fost adoptată 
dialectica, metafizica şi logica filosofiei aristotelice, pe care apusenii au întemeiat 
mai apoi argumentaţia lor apologetică. Pas cu pas, demersurile filosofiei scolastice 
au luat forma şi autoritatea unei teologii sistematice în sine, definind propriu-zis 
latura academică a Bisericii Apusene. Schimbarea de paradigmă de care aminteam 
mai sus s-a făcut vizibilă nu numai din perspectiva limbajului sau modalităţii de 
teologhisire adoptate de apuseni, ci mai ales prin depărtarea de logica liturgică a 
Răsăritului creştin, precum şi de ethosul vieţii monahale (Hystorical Dictionary of 
the Orthodox Church, by Michael Prokurat. Alexander Golitzin, Michael D. Peter- 
son, Scarecrow Press, London, 1996, p. 291-292). 

teologice, înlocuind perspectivele justificării patristice cu cele de 
factură filosofică, păstrând totuşi anumite elemente din teologia lui 
Boethius şi Cassiodor. I-a urmat John Scotus Eriugena (810-877), 
un reper al gândirii scolastice de mai târziu. Este de remarcat faptul că 
Eriugena ridică filosofia la statutul de modus vivendi, identificâdu-o 
cu experienţa religioasă şi relaţionând studiul teologiei cu dialectica. 
El aşază raţiunea deasupra oricărei autorităţi nevăzute, încununându-o 
ca virtute a celor mai docţi dintre oamenii Bisericii. „Adevărata filo- 
sofie, spune el, este adevărata religie, aşa după cum adevărata religie 
este adevărata filosofie. Autoritatea rezultă din dreapta raţiune, iar nu 
raţiunea din autoritate. Orice autoritate ale cărei afirmaţii nu sunt 
aprobate de raţiune nu are nicio valoare; în timp ce raţiunea dreaptă 
nu are nevoie să fie apărată de garanţia niciunei autorităţi... Mulţi au 
credinţă, dar foarte puţini (şi numai docţii) fac apel la raţiune. Raţiunea 
este mai activă, în timp ce credinţa este mai lentă”. 1233 

Până la Campanella, Anslem de Canterbury, Hugues de Saint- 
Victor, Bonavantura sau Toma d’Aquin, procesul de raţionalizare 
a argumentaţiei teologice se află într-o continuă creştere, sprijinit de 
valorificarea filosofiei antice şi predarea celor şapte arte liberale în 
şcolile episcopale din Apus. în acest context, „ dialectica nu va mai 
însemna doar analiza unor idei şi capacitatea de a elabora demonstra¬ 
ţii prin argumente raţionale, ci va integra elementele de metafizică. 
Ea va fi tot mai strâns legată de problemele teologice. Treptat se 
consolidează o atitudine mentală conform căreia raţiunea exersată 
discursiv are rolul central în actul cunoaşterii, inclusiv în ceea ce 
priveşte realităţile teologice. Pe de o parte se conturează o autono¬ 
mizare tot mai mare a raţiunii în raport cu experienţa eclesială, iar 
pe de altă parte, această raţiune autonomă va dobândi o autoritate 
normativă în domeniul cunoaşterii”. 1234 


1233 Ovidiu Drâmba, Istoria culturii şi civilizaţiei, voi. 7, Ed. Saeculum, Bucureşti, 
2003, p. 24-25. 

1234 Adrian Lemeni, Apologetica Ortodoxă , p. 234-235. Perspectiva istoriografică a 
Evului Mediu se cuprinde din anul 476, „când Romulus Augustus îşi trimite la 
Constantinopol însemnele papale”, şi cea de a doua jumătate a secolului al XV-lea, 
legată de cucerirea Constantinopolului de către turci, de descoperirea Americii de 
către Columb sau începutul războaielor în Italia (vezi: Gheorghe Vlăduţescu, Teolo¬ 
gie şi metafizică în cultura evului mediu , Ed. Paideia, Bucureşti, 2003, p. 10). 

Noua manieră de abordare a problematicii teologice în spaţiul 
apusean s-a constituit în special pe dialogul cu filosofia. Sistemul a 
fost conceput de Ioan Scotus Eriugena, care a plecat de la convingerea 
că „ acea artă denumită dialectică nu este o creaţie umană, ci a fost 
rânduită în firea lucrurilor de către Autorul tuturor artelor”. 1235 Mai 
târziu, în cea de a doua jumătate a secolului al Xll-lea, folosirea dia¬ 
lecticii ca metodă de interpretare atinge apogeul evaluărilor raţionale 
în teologia occidentală. Pierre Abelard (1079-1142) o ridică la rangul 
de disciplină reprezentativă în studiul teologiei, devenind astfel nelipsită 
din şcolile episcopale. 1236 El perfectează această metodă, care, din 
punctul său de vedere, rivaliza chiar cu Tradiţia Bisericii. Pornind de 
la principiul „ intelligo ut credam ” (varianta inversată a lui Anslem de 
Canterbury „ credam ut intelligo”), Abelard a încercat să transpună 
justificarea teoretică a dialecticii sale în dimensiune practică, prin 
dovedirea adevărurilor de credinţă cu „argumente raţionale”, reuşind 
astfel să profileze primele forme de teologhisire pe baza raţiunii 
autonome. „Astfel, se pun bazele unei apologetici scolastice structu¬ 
rate prin argumente raţionale pentru demonstrarea adevărurilor de 
credinţă, inclusiv pentru dovedirea existenţei lui Dumnezeu, având 
ca temei raţiunea autonomă dezrădăcinată din experienţa harului ca 
putere de viaţă dumnezeiască în Tradiţia Bisericii”. I237 în acest con¬ 
text, noua metodă a occidentalilor părăsea cadrul vieţuirii autentice 
în Biserica lui Hristos. împreună cu filosofia, teologhisirea lor căuta 
să impună o identitate proprie şi totodată o manieră potrivită pentru 
prezentarea şi expunerea doctrinei apusene. Teologul grec Nikos 
Matsoukas evaluează critic efectele scolasticii apusene comparativ 
cu „metodologia Părinţilor Ortodocşi din Răsărit”. „Calea probată a 
Părinţilor ortodocşi constituie baza şi premisa teologiei scolastice, în 


1235 PL 122: 101-103. 

1236 „Artă a raţionamentului, spune Georges Duby, exerciţiu pentru ceea ce este 
ratio, dialectica pune pe prim-plan între facultăţile clerului raţiunea, reflexul divini¬ 
tăţii pe care fiinţa sa îl proiectează. Toţi profesorii şi toţi discipolii lor consideră 
inteligenţa drept arma cea mai eficientă, cea care poate conduce spre adevărate 
izbânzi şi îţi îngăduie să pătrunzi încetul cu încetul tainele lui Dumnezeu... Expune¬ 
rea textelor pe rând, cercetate cu inteligenţă, interpretate şi într-un sens, şi în celălalt; 
punerea lor sub semnul întrebării; discutarea lor; concluzia finală: preceptele. Aceas¬ 
ta este metoda pe care o experimentează Abelard şi o impune” (Vremea catedrale¬ 
lor, Ed. Meridiane, Bucureşti, 1998, p. 152). 

1237 Apologetica Ortodoxă, p. 250. 

timp ce metoda scolastică este unitară şi conceptuală. Exact aceasta 
este şi diferenţa dintre incognoscibilitatea Fiinţei Dumnezeieşti şi a 
cunoaşterii lui Dumnezeu prin intermediul argumentului ontologic. 
Cu alte cuvinte este o diferenţă care îşi are premisele în erminia ana¬ 
logă a relaţiei dintre dumnezeire şi creaţie, fiinţă şi nefiinţă. Şi în 
acest caz în teologie totul depinde de erminia pe care dogmatistul o 
dă acestei participări a nefiinţei la Fiinţă”. 1238 

însumând un specific aparte, apusenii „gravitează în jurul acelu¬ 
iaşi centru, pornesc de la o premisă fundamentală comună şi pe care 
(mai târziu) Descartes nu face altceva decât să o dezvolte până la 
ultima ei consecinţă: este vorba de constatarea felului în care grecii 
au gândit logosul, ca modalitate de raportare şi relaţie, modalitate de 
autentificare a actului cognitiv prin relaţia empirică sau prin dinami¬ 
ca socială a relaţiilor (« logosul comun» al lui Heraclit). Scolasticii şi 
Descartes introduc în istoria omenirii accepţiunea de raţia a logosu¬ 
lui, iar această raţio este o facultate subiectivă de sine stătătoare, 
facultatea raţionării individuale (factus rationis), suficientă pentru a 
defini şi epuiza adevărul, întrucât ea este o replică în mic a raţiunii 
divine”. 1239 în consecinţă, încercând să se sustragă „de sub tutela 
gândirii eclesiale a Bisericii Răsăritene ”, 1240 scolastica apuseană a 
dezvoltat un sistem raţional de evaluare a problematicii teologice, 
începutul acestui demers a avut la bază încercarea de justificare cât 
mai întemeiată a credinţei creştine. Nu întâmplător teologii romano- 
catolici vorbesc despre Evul Mediu ca despre un „ev al credinţei ”. 
însă această elaborare este încărcată de o specificitate aparte. Astfel, 
exista o netă deosebire între „credinţa prin care crede cineva” (fides 
qua creditur ) şi „credinţa în care crede cineva” (fides quae ereditar). 
Valorificarea termenului de credinţă se făcea însă după specificul 
evaluării obiective, vizând mai mult p q fides quae ereditar. în conse¬ 
cinţă, „Evanghelia creştină, considerată drept «singura credinţă ade¬ 
vărată» sau « credinţa apostolică, singura adevărată», sau « credinţa 
adevărată şi catolică», era obiectul credinţei ca act sau ca virtute. De 


1238 Vezi aici Nikos Matsuoukas, Teologie dogmatică şi simbolică, voi. II, „Expune¬ 
rea credinţei ortodoxe în conformitate cu creştinismul occidental”, traducere Nicuşor 
Dcciu, Ed. Bizantină, Bucureşti, 2003, p. 40. 

1239 Christos Yanaras, Heidegger şi Areopagitul, traducere de Nicolae Şerban Ta- 
naşoca, Ed. Anastasia, Bucureşti, 2009, p. 12. 

1240 Apologetica Ortodoxă, p. 236. 

aceea, chiar şi un preot necredincios putea să le împărtăşească celor¬ 
lalţi «credinţa», căci era vorba despre un adevăr dat în mod obiectiv, 
indiferent dacă el ca persoană îl accepta sau nu ”. 1241 De aici rezultă 
înţelegerea credinţei ca doctrină sau mai bine zis ca obligaţie de măr¬ 
turisire a adevărului revelat. 

Plecând de la cuvintele Scripturii: „ crezut-am, pentru aceea am şi 
grăit”, 1242 teologii medievali au căutat să întărească legătura între 
„credinţa în adevăr şi măsturisirea adevărului ca părţi inseparabile ale 
aceluiaşi răspuns faţă de învăţătura lui Hristos”. De aici, următorul pas a 
fost de a contura un specific în folosirea termenilor de „ teologie ” şi 
„teologhisire”. în consecinţă, teologul, ca responsabil al procesului 
de teologhisire, avea obligaţia princeps de „a-i învăţa pe preoţi şi pe 
ceilalţi despre Sfânta Scriptură şi, mai presus de orice, de a le dezvă¬ 
lui acele lucruri care se ştie că ţin de tămăduirea sufletului”. îndepăr¬ 
tarea de autenticul teologhisirii ca mijloc de întreţinere a credinţei se 
accentuează odată cu adoptarea metodei scolastice. Promovarea ei 
se realizează în antiteză cu specificul mistic cd teologiei eclesicde din 
spaţiul răsăritean, îmbrăcând astfel specificul de dovedire prin argu¬ 
mente raţionale a existenţei lui Dumnezeu. Justificarea deplină a 
acestor preambuluri apologetice creştine din Apus o găsim la Toma 
d’Aquino , 1243 care afirmă că „de vreme ce credinţa are la temelie 
adevărul infailibil şi de vreme ce contrariul unui adevăr nu poate fi 
niciodată demonstrat, apărarea credinţei putea sau trebuia să recurgă 
la argumente raţionale pentru respingerea obiecţiilor ridicate împotriva 

1241 Jaroslav Pelikan, Tradiţia creştină. O istorie a dezvoltării doctrinei , voi. III, 
„Evoluţia teologiei medievale (600-1300)”, traducere Silvia Palade, Ed. Polirom, 
Iaşi, 2006, p. 34. 

1242 Ps. 115, 1; 2 Cor. 4. 15. 

1243 Toma d’Aquino (1225-1274), supranumit datorită ideilor sale „prinţul filosofiei 
scolastice” sau Doctor Angelicus, a ridicat scolastica occidentală la cel mai înalt 
rang de cinste, promovând „un sistem bine articulat şi unitar, cu un impact conside¬ 
rabil de-a lungul timpului până astăzi”. Era fiul nobilului german Landolfo din 
Aquino. A beneficiat de o educaţie aleasă, manifestându-se întotdeauna într-un spirit 
temperat şi echilibrat, tenace şi metodic. în vasta sa bibliografie se disting lucrările 
Summa contra gentiles şi Summa Theologiae, prima dintre ele purtând o valoroasă 
încărcătură apologetică. Mai mult, , filosofia sa dă seama de întregul unei lumi. 
Lumea la care se referă este mai reală decât cea îndeobşte reală ” (Andrei Bereschi, 
Notă introductivă, la Toma din Aquino, Despre guvernământ, ediţie bilingvă, tradu¬ 
cere din latină şi note de Andrei Bereschi, Postfaţă de Molnar Peter, Ed. Polirom, 
Bucureşti, 2005, p. 6). 

elementelor credinţei” . 1244 El abordează adesea problematica raportu¬ 
lui dintre credinţă şi raţiune, pornind de la antiteza natural- 
supranatural. Cu toate acestea, între cele cinci facultăţi ale sufletului 
omenesc (vegetativă, senzitivă, apetitivă, locomotoare şi intelectuală) 
aşază pe primul plan intelectul, socotind înţelepciunea ca „fiind cea 
mai înaltă dintre virtuţi, dând fericirea adevărată. Reflecţia lui Toma 
a ridicat prestigiul teologiei scolastice pe cele mai înalte culmi, fiind 
considerat emblematic pentru gândirea scolastică”. Spre deosebire de 
predecesorii săi, Toma generează o nouă ierarhizare a ştiinţelor, 
aşezând în vârful piramidei teologia. El a căutat să nu reducă gândi¬ 
rea sa la o filosofie autonomă în raport cu Revelaţia, arătând de mul¬ 
te ori că „raţiunea înaintează în cunoaştere sub călăuzirea credinţei”. 
Cu toate acestea, era convins că „raţiunea poate aprofunda adevăruri 
ale revelaţiei, chiar pe cele mai presus de raţiune, fără a apela în mod 
necesar la autoritatea credinţei. Există o dinamică şi o întrepătrunde¬ 
re între raţiune şi credinţă, dar în actul cunoaşterii nu se poate vorbi 
de o coexistenţă simultană a acestora”. Cu alte cuvinte, odată ce un 
lucru a fost demonstrat raţional, credinţa nu mai are nicio implicare 
în procesul de acceptare sau înţelegere a acestuia . 1245 

Promovând o intensă argumentaţie raţională în procesul teolo¬ 
gic de cunoaştere a lui Dumnezeu şi a cosmosului, reprezentanţii 
scolasticii apusene au adâncit şi mai mult distanţa dintre trăire şi 
demonstraţie. în acest context, dimensiunea mistică a termenului de 
„teologie” a fost înlocuită cu „sacra doctrina”, care în general „sem¬ 
nifică învăţătura creştină în toată amploarea sa, explicitarea Revelaţi¬ 
ei în viaţa Bisericii”. „în mod special, spune Toma D’Aquino, sacra 
doctrina este funcţia ştiinţifică a acestei învăţături, potrivit căreia 
această învăţătură ia forma unei cunoaşteri de tip raţional, sau chiar 


1244 Jaroslav Pelikan, Tradiţia creştină, voi. II. p. 307. 

1245 Apologetica Ortodoxă, p. 252-255. Dincolo de aceste neconcordanţe dintre 
credinţă şi raţiune, teologia lui Toma d’Aquino „este un ansamblu de adevăruri 
riguros demonstrabile, şi ea nu se poate justifica în mod exact ca filosofie numai prin 
raţiune. Când Sfântul Toma vorbeşte ca filosof, sunt avute în vedere doar demon¬ 
straţiile lui, şi nu contează că teza pe care o susţine apare aşa cum o arată credinţa, 
pentru că el niciodată nu determină intervenţia acesteia din urnă în dovezile a ceea 
ce el consideră ca raţional demonstrat... între teologie, care-şi situează principiile în 
articole de credinţă, şi filosofie, care cere doar raţiunii ceea ce ne poate face cunoscut 
despre Dumnezeu, există o diferenţă de gen” (vezi: Etine Gilson, Tomismul, Introducere 
în teologia Sfântului Toma d’Aquino, Ed. Humanitas, Bucureşti, 2002, p. 39). 

ştiinţă, în sens aristotelic ”. 1246 încercarea lui Toma d’Aquino urmărea 
în fapt justificarea caracterului de ştiinţă pentru teologie, ajungând să 
considere articolele de credinţă drept „principii” generatoare de „concluzii 
logice prin operaţii silogistice”. Cu toate acestea, el a rămas conştient 
de diferenţele fundamentale care se impuneau între lumen rationis 
(i lumina raţiunii ) şi lumen fides (lumina credinţei), apelând la atribu¬ 
tul de scientia subalternata (ştiinţă derivată). „Preluând acest model, 
notează PF Părinte Patriarh Daniel, Toma d’Aquino defineşte teolo¬ 
gia ca ştiinţă derivată sau subordonată, scientia subalternata sau 
subordinata. Principiile acestei ştiinţe, adică articolele de credinţă, 
nu sunt evidente în sine (adică vederea directă a tainelor credinţei), 
dar sunt evidente pentru scientia Dei et beatorum (ştiinţa lui Dumne¬ 
zeu şi a drepţilor, a sfinţilor)... el precizează că «această învăţătură 
(adică teolgie) nu argumentează ca să dovedească principiile sale - 
care sunt articolele de credinţă -, ci porneşte de la ele pentru a pre¬ 
zenta altceva ». 1247 Astfel, articolele de credinţă «nu mai sunt obiectul, 
ci premisele teologiei, care trage concluziile din acestea. Prin acestea 
teologia a devenit scientia conclusionum (ştiinţă a concluziilor)». Aşa¬ 
dar, teologia este pentru Toma mai întâi o teologie a concluziilor”. 

IV.2. „Argumentaţia raţională” a existenţei lui Dumnezeu 

Afirmarea şi susţinerea sub formă raţională a realităţilor reve¬ 
late a constituit o necesitate firească şi totodată un imperativ apolo¬ 
getic pentru viaţa Bisericii. Acest demers a fost sprijinit în mod con¬ 
stant de teologi, filosofi sau oameni de ştinţă, amplificându-se îndeo¬ 
sebi în perioada evului mediu ca sustenanţă pentru teologhisirea de 
tip scolastic. Mitropolitul Irineu Mihălcescu evidenţiază în acest 
context principalele coordonate şi justificări istorico-doctrinare a 
argumentaţiei raţionale din viaţa Bisericii. „Omul, ca fiinţă cugetă¬ 
toare - afirmă venerabilul mitropolit - a căutat totdeauna să dove¬ 
dească şi pe cale raţională existenţa lui Dumnezeu, obiectul principal 
al existenţei sale. Acest mod de demonstrare raţională se cheamă 
argumentare. Argumentele raţionale pentru dovedirea existenţei lui 
Dumnezeu au existat întotdeauna, numai că au fost formulate în chip 


1246 Daniel, Patriarhul Bisericii Ortodoxe Române. Teologie şi Spiritualitate, Ed. 
Basilica, Bucureşti, 2009, p. 41. 

1247 Summa Theologica, I, q. 1, a, 8. 

diferit. Aşa cum sunt formulate ele azi le găsim în filosofia greacă şi 
latină, Socrate, Platon, Aristotel şi Cicero. Teologia şi speculaţia 
creştină n-au făcut altceva decât să le dezvolte. Prin aceste argumen¬ 
te nu dobândim cunoştinţe noi despre Dumnezeu, ci experiăm numai 
în formă logică, justificăm înaintea raţiunii ceea ce ştim cu privire la 
existenţa Lui, atât din observarea naturii, cât şi din descoperirea 
dumnezeiască. în timpul evului mediu se foloseau aproape 6000 de 
astfel de argumente raţionale. Cele mai însemnate dintre ele sunt: 
argumentul istoric, argumentul cosmologic, argumentul teleologic, 
argumentul moral şi argumentul ontologic”. 1248 

Dat fiind faptul că ele însumează dovezi raţionale despre exis¬ 
tenţa şi lucrarea lui Dumnezeu în lume, argumentele raţionale arată 
că existenţa Atotputernicului „nu este un produs al imaginaţiei, ci ei 
îi corespunde o realitate. Prin ele dovedim că Dumnezeu există”. Ele 
se deosebesc unele de altele, nu prin structura lor logică, ci prin mo¬ 
mentele pe care le evidenţiază şi le invocă pentru a arăta „starea 
creaturii faţă de Creator ”. 1249 în consecinţă, deşi „nu au tăria sau 
puterea necesară spre a face să creadă sau să admită existenţa lui 
Dumnezeu pe cei care, de fapt, nu cred în Dumnezeu... ele ne sunt 
folositoare, deoarece cei ce cred dovedesc prin ele, celor ce nu cred, 
că credinţa lor nu e o ficţiune, ci are puternice temeiuri raţionale; iar 
pentru credincioşii înşişi, ele constituie o justificare raţională a cre¬ 
dinţei lor, care nu e credinţă oarbă, ci una luminată”. 1250 

Vom încerca, în cele ce urmează, să analizăm perspectivele 
apologetice argumentate în contextul autonomiei raţionale, dar şi 
statutul de mărturisire din prisma raţionalităţii duhovniceşti. Prima 


1248 Dogmatica. Manual pentru uzul seminariilor teologice, Ed. IBMBOR, Bucu¬ 
reşti, 1958, p. 53-53. 

1249 Vizând per ansambu justificarea logică a fiecărui argument raţional în parte, 
profesorul Ioan Gh. Savin arată că „în timp ce argumentarea cosmologică propriu- 
zisă accentuează problema originii mişcării şi a vieţii în lume, cea teleologică valori¬ 
fică prezenţa ordinii şi armoniei din ea; şi în timp ce argumentarea psihologică 
accentuează sentimentul creatural din fiinţa noastră, cea morală accentuează simţă¬ 
mântul lăuntric al comandamentului divin în conduita noastră, cea istorică subliniind 
permanenţa ideii de Dumnezeu în decursul istoriei etc.” ( Apologetica , voi. II, ediţie 
îngrijită şi redactată de Radu Diac, Ed. Anastasia, Bucureşti, 2003, p. 11). 

1250 Arhid. prof. dr. Ioan Zăgrean, Pr. prof. dr. Isidor Tudoran, Dogmatica Ortodoxă. 
Manual pentru seminariile teologice, ediţia a noua, Ed. Rcnşterea, Cluj-Napoca, 
2009, p. 36. 

tendinţă s-a conturat în spiritul scolasticii apusene şi s-a adâncit ulte¬ 
rior în evaluarea antinomică a Renaşterii. Cum s-a ajuns aici şi care 
au fost cauzele depărtării de autenticul mărturisirii eclesiale? lată, 
prin urmare, două întrebări de care se leagă fundamental perspectivele 
actuale ale apologeticii ortodoxe. Teologul grec Nikos Matsoukas 
percepe necesitatea mărturisirii apologetice raţional-duhovniceşti în 
baza legăturii dintre revelaţia naturală şi cea supranaturală. Ca 
dat istoric, argumentele raţionale despre existenţa lui Dumnezeu au 
avut un parcurs diversificat, fiind ba uzitate în exces - aşa cum este 
cazul scolasticii apuse, ba excluse complet din învăţătura dogmatică 
- cum este cazul unora dintre dogmatiştii răsăriteni. 1251 în mod curios 
însă, această metodă apologetică a fost folosită de unii dintre Părinţii 
Răsăriteni şi chiar de Sfântul loan Damaschinul. „în întreaga tradiţie 
biblică şi patristică, notează Matsoukas, observăm de multe ori că se 
vorbeşte prin aceste argumente despre existenţa lui Dumnezeu, în 
special prin argumentul teleologic şi cosmologic. Doar menţionarea 
acestor două argumente este capabilă să preseze pe orice dogmatist, 
încât fără nicio ezitare să le clasifice în cuprinsul dogmaticii sale. 
Dar atunci când cineva este iniţiat în teologia ortodoxă, sesizează 
imediat că poziţia acestor două argumente în interiorul întregii învă¬ 
ţături de credinţă nu poate fi izolată în niciun mod şi examinată pro- 
priu-zis”. 1252 în consecinţă, această formă de cunoaştere reprezintă în 
fapt o treaptă în procesul teognosiei, fără să impună în niciun fel 
pretenţii exhaustive. Prin justificările argumentelor raţionale se susţi¬ 
ne aşadar legătura dintre fizic şi metafizic, dintre revelaţia naturală şi 
cea supranaturală. „Pentru psalmist de pildă, «cerurile spun slava lui 
Dumnezeu» - pentru mulţi alţii nu spun nimic -, iar aceasta este în 
acelaşi timp revelaţie naturală şi supranaturală”. 1253 

Separarea dintre raţional şi duhovnicesc în cadrul scolasticii 
apusene s-a produs în mod definitiv după secolul X, odată cu apariţia 
aşa-ziselor „provocări exterioare”. Este momentul în care argumentele 
raţionale se golesc de conţinutul lor teonomic, adâncindu-se fără 
precedent într-o abordare autonomă. Cu toate că se găseau oarecum 

1251 „Din nefericire şi Ioannis Karmiris în Dogmatica sa rezumativă nu face nicio 
referire la aceste argumente” (Nikos A. Matsoukas, Teologie Dogmatică şi Simboli¬ 
că , p. 36, nota 10). 

1252 Ibidem, p. 36-37. 

1253 Ibidem, p. 37. 

sub influenţa legalismului filosofiei aristotelice, abordarea apologetică 
a căzut de data aceasta pradă „invaziei raţionalismului cu sisteme 
autonome, cum sunt de pildă averroismul 1254 şi celelalte producţii 
filosofice şi ştiinţifice ale arabilor”, cărora teologii occidentali au fost 
siliţi să le răspundă cu aceleaşi arme. Din acest punct, au reuşit foarte 
uşor să introducă şi mai mult silogismul în procesul de teologhisire, 
să adopte o clasificare sistematică a conţinutului credinţei, într-un 
cuvânt „să caute autorităţi paralele cu cea dumnezeiască - este vorba 
de raţiune - pentru ca să clasifice conţinutul credinţei într-un mod 
convingător şi pentru intelectuali”. 1255 Insă, departe de a atinge doar 
„perspectiva puterii de adaptabilitate”, argumentele teologiei scolas¬ 
tice au confundat în mod eronat teologhisirea cu ştiinţa, ajungând 
până la disecarea procesului cunoaşterii raţionale prin speculaţii şi 
definiţii cu privire la fiinţa dumnezeiască , 1256 Transformând filosofia 
în ancilla teologiae, scolastica a dezvoltat o problematică generală în 
materie de concept, arătând interes pentru teme precum: fiinţa sau 
esenţa dumnezeiască, lumea, veşnicia, dreptatea, mântuirea obiectivă 
etc. însumând un bogat cumul de referinţe, aceste analize au fost integrate 
cu uşurinţă în argumentaţia raţională a existenţei lui Dumnezeu, sub 
motivaţia că „ ceea ce există în calitate de concept în intelect există şi 
în afara acestuia ca realitate ”. 1257 

Dacă există sau nu o forţă identitară, superioară existenţelor 
concrete, mai cu seamă cum se poate dovedi aceasta şi care este logica 
fiinţării ei în spaţialitatea văzută? Iată prin urmare doar câteva dintre 
principalele probleme care au generat o astfel de argumentaţie. In 


1254 „Curent în filozofia medievală occidentală având la bază învăţătura lui Averroes, 
care susţinea că materia şi mişcarea sunt veşnice şi nu au fost create şi nega ne¬ 
murirea sufletului şi viaţa de apoi (din fr. averroisme, cf. Averroes - numele latini¬ 
zat al filozofului arab Ibn-Roşd)” (în DEX). 

1255 Nikos Matsoukas, Istoria filosofiei bizantine. Cu o anexă despre scolasticismul 
evului mediu, trad. Pr. prof. dr. Constantin Coman, Nicuşor Deciu, Ed. Bizantină, 
Bucureşti, 2003, p. 256. 

1256 Spre deosebire de argumentele aduse de Sfântul Ioan Damaschinul, care afirmă dintru 
început că „în ceea ce priveşte fiinţa Dumnezeu este incognoscibil”, Toma d’Aquino 
oferă în Summa Teologiae perspective raţionale multiple vis-â-vis de acest aspect. El 
afirmă că, în materie de fiinţă, „Dumnezeu nu are materie sau specie, ci este lucrare pură 
(adus pums) şi fireşte nemişcat. Pe lângă altele, este cunoscută de către omul luminat 
fiinţa lui Dumnezeu!” (vezi: Matsoukas, Istoria filosofiei bizantine , p. 257). 

1257 Idem, Introducere în gnoseologie teologică, p. 127. 

contextul transferului spre epoca reformei, latura raţională a teologiei 
impunea o revigorare apologetică în confruntarea cu tendinţele de 
reducere a conceptualizării la experienţă. 1258 

Teologul grec Christos Yannaras vorbeşte despre această peri¬ 
oadă, aducând ca exemplu diferenţele ideologice dintre Desccirtes şi 
Nietzsche, dintre scolasticism şi empirism. „Dumnezeul scolasticilor 
şi al lui Descartes se vădeşte a fi, în cele din urmă, un derivat sau un 
produs al acelei ciutarki cognitive 1259 pe care o asigură subiectul cu¬ 
noscător raţiunea, ratio, dincolo de sau în afara oricărei experienţe a 
realului sau a vieţii, care este întotdeauna experienţă raţională, afirmă 
Yannaras. Nietzsche îi impută lui Descartes această evidentă, dar 
nemărturisită de el contradicţie: că demonstraţiile logice în favoarea 
existenţei lui Dumnezeu îi contestă de fapt prezenţa reală obiectivă. 
«Monismul subiectului» care se impune în filosofia europeană prin 
Descartes are drept consecinţă logică nu pe Dumnezeu, ci tocmai 
absurdizarea subiectului cunoscător, aşadar Supraomul. Descartes 
nu a cutezat însă să dezvolte chiar până la această ultimă consecinţă 
posibilă ideea primatului subiectului. El a consacrat subiectul drept 
principiu determinant absolut al existenţei şi al cunoaşterii, l-a su¬ 
bordonat pe Dumnezeu omului absolutizat, dar nu şi-a dat seama că 
teoria lui era decât prevestire a «morţii lui Dumnezeu» şi pregătire a 
instaurării domniei «supraomului». Dimpotrivă, el avea convingerea, 
felurit exprimată în multe rânduri, că serveşte şi consolidează edifi¬ 
ciul metafizicii europene”. 1260 

La fel de relevante sunt exemplele lui Spinoza şi Leibniz. Pe 
de o parte, primul dintre ei încearcă o conciliere între raţio şi empi¬ 
rism, aducând laolaltă „gândirea umană” - cu sensul de „cunoaştere 
de sine a lui Dumnezeu” şi „experienţa simţurilor” - ca „dimensiune 
eternă a lui Dumnezeu”. Cel de al doilea, însă, identifică fizica cu 
metafizica afirmând că „atât cunoaşterea metafizică, cât şi cunoaşte¬ 
rea în domeniul fizicii trebuie să se supună exigenţelor stricte ale 
cunoaşterii ştiinţifice, adică ale evidenţei confirmate de demonstraţia 
(demonstraţia) raţională”. 1261 De la aşa-zisa „ teologie naturală ”a 


1258 q reeva i uare empirică a lui ratio. 

1259 în secnsul de autonomie (autosuficienţă, independenţă) raţională. 

1260 Ch. Yannaras, Heidegger şi Areopagitul, p. 12-13. 

1261 în gândirea lui Leibniz argumentaţia scolastică trece printr-o etapă de sistemati¬ 
zare. De la sutele de argumente generate de antecesorii săi, el ajunge să-şi concen- 

scolasticii medievale, generată de „consacrarea raţionamentului drept 
singură cale de cunoaştere metafizică”, se ajunge astfel la cunoaşte¬ 
rea „dobândită prin empirie senzorială, la cunoaşterea întemeiată pe 
experienţa simţurilor subiectului”. 1262 

IV.3. Argumentul ontologic sau existenţial 

Contestat în nenumărate rânduri, argumentul ontologic este 
„singurul argument de inspiraţie creştină”. Folosindu-se de metoda 
deductivă, el arată că ideea existenţei lui Dumnezeu există dintru 
început în mintea omului. Din acest punct de vedere, poate fi numit 
„argument a priori”, întrucât însumează „încercarea de a demonstra 
existenţa lui Dumnezeu din definiţia Sa ca fiinţă supremă”, fiind prin 
urmare independent de orice fel de experienţă. „Conform argumentu¬ 
lui ontologic, Dumnezeu este fiinţa perfectă; sau, în cea mai celebră 
formulare a argumentului, dată de Anslem (1033-1109), 1263 este «de¬ 
cât care altceva mai mare nu poate fi conceput». Se presupune că una 
dintre trăsăturile acestei perfecţiuni sau măreţii este existenţa. O fiin¬ 
ţă perfectă nu ar fi perfectă dacă nu ar exista. în consecinţă, se consi¬ 
deră că din definiţia lui Dumnezeu decurge că El există în mod nece¬ 
sar, aşa cum din definiţia unui triunghi decurge că suma unghiurilor 
sale sunt de 180 de grade”. 1264 

Argumentul apare ca subiect de controversă în aşa-zisa dispută 
a universaliilor din Evul Mediu, care dezbătea problematica legăturii 


treze justificarea pe patru coordonate: ontologică, cosmologică, „raţiunea suficientă” 
sau „adevărurile eterne” şi teleologică (Ibidem, p. 14-17). 

1262 Ibidem, p. 17. 

1263 Argumentul a fost invocat pentru prima oară de Fericitul Augustin, însă cel care- 
1 face cu adevărat cunoscut este Anslem de Canterbury. Pornind de la dimensiunea 
perfectibilă a raţiunii omeneşti, episcopul englez afirma existenţa unei fiinţe cu 
adevărat perfecte, mai presus de care nu ar fi putut fi cugetată o alta. Temeiul argu¬ 
mentaţiei sale este contestat mai întâi de călugărul Gaunilo, mai marele Abaţiei Mar- 
montier, dar şi de Toma d’Aquino, „părintele scolasticii medievale” (Apologetica 
raţional-duhovnicească, p. 66-67). 

1264 Rămâne de reţinut faptul că filosofia contemporană nu a încetat să se folosească 
de conţinutul argumentelor raţionale pentru existenţa lui Dumnezeu în încercarea de 
a contura o viziune cât mai clară în raportul ei cu teologia. Dincolo de deficienţele 
sale în materie de logică şi argumentare, argumentul ontologic rămâne unul norma¬ 
tiv pentru acest proces (vezi: Nigel Warburton, Filosofie- noţiuni fundamentale, trad. 
Laurenţiu Staicu, Ed. Punct. Bucureşti, 2000, p. 21). 

dintre idei şi lucruri (nominalia vs. res). Raportul celor două puncte 
de dezbatere s-a dezvoltat pe trei paliere: 

1. raţionalismul extrem - care susţinea, sub incidenţa filoso- 
frei platoniciene, că ideile apar şi se dezvoltă înaintea lucrurilor (uni- 
versalia ante res); 

2. raţionalismul moderat - adept al echivalenţei de manifes¬ 
tare dintre idei şi lucuri (universalia in rebus), dezvoltat sub influenţa 
filosofiei aristotelice; 

3. nominalismul protestant - după care, atât ideile, cât şi lucru¬ 
rile pe care se sprijină argumentul ontologic, erau socotite „simple ab¬ 
stracţiuni (nomina) deduse din lucruri”. „Nominalismul protestant, afir¬ 
mă în acest sens pr. prof. Dumitra Popescu, se opune atât lui Anslem, 
care aşază ideile înaintea lucrurilor, cât şi lui Toma d’Aquino, care nu 
desparte ideile de lucruri şi se declară în favoarea ideilor care vin după 
lucruri, adică în favoarea lui universalia post res”. 1265 

Argumentul ontologic este reevaluat mai târziu de Leibniz, care 
accentua acel „ceva”, despre care Anslem spunea că „nu putem concepe 
un lucru mai mare ”, prin logica măreţiei şi perfecţiunii existenţei dum¬ 
nezeieşti. Contestarea ideii unei entităţi superioare ar fi atras după sine 
negarea lui Dumnezeu însuşi, întrucât „ideea de Dumnezeu implică 
ideea de perfecţiune deplină, iar existenţa, spre deosebire de inexistenţă, 
este un atribut al perfecţiunii”. 1266 Sub această formă, argumentaţia onto¬ 
logică a fost preluată şi de Rene Descartes (1596-1650), care a folosit-o 
ca demonstraţie în cea de a V-a Meditaţie a sa. 

Din punct de vedere filosofic, argumentul ontologic însumează 
mai multe neclarităţi logice. Unul dintre exemple este cel folosit de 
Gaunilo, care spunea, ce-i drept, destul de superficial, că existenţa 
unei insule perfecte nu depinde întru totul de imaginaţia noastră, 
întrucât „trebuie mai întâi ca această existenţă să ne fie dată ontologic ca 
atare, pentru ca apoi să-i putem adăuga oricare alt atribut, fie şi acela 
că în raport cu Dumnezeu nu putem gândi ceva mai mare”. 1267 Chiar 
dacă, în ceea ce priveşte existenţa lui Dumnezeu, susţinătorii argu¬ 
mentului au afirmat că justificarea este una mult mai profundă decât 
în ceea ce priveşte logica existenţei lucrurilor create, metoda folosită 


1265 Apologetica raţional-duhovnicească, p. 68. 

1266 Ch. Yannaras , Heidegger şi Areopagitul, p. 15. 

1267 Apologetica raţional-duhovnicească , p. 70. 

este tot cea a reducerii la absurd, foarte disputată de altfel de unii 
filosofi. Unii dintre aceştia au dus lucrurile în extrem, combătând 
argumentul prin invocarea unor aşa-zise similitudini existenţiale. 
„Chiar dacă acceptăm argumentul ontologic, putem găsi probe că cel 
puţin una din laturile concluziei sale este greşită. Prezenţa răului în 
lume se opune ideii că Dumnezeu este atotbun, atotştiutor şi atotpu¬ 
ternic... Un dumnezeu atotştiutor ar trebui să ştie că răul există; un 
Dumnezeu atotputernic ar putea să împiedice producerea răului, şi un 
Dumnezeu atotbun nu ar dori ca răul să aibă loc. Aceasta este pro¬ 
blema răului: problema de a explica cum pot fi compatibile presupu¬ 
sele atribute ale lui Dumnezeu cu existenţa evidentă a răului”. 1268 

Din cele de mai sus putem sesiza breşele lăsate în logica acestui 
argument. Ele sunt generate în primul rând de incapacitatea dualis¬ 
mul gândirii medievale apusene de a descoperi „legăturile interne sau 
energetice dintre idei şi lucruri, din cauza gândirii augustiniene influ¬ 
enţate de platonicism sau a celei scolastice influenţate de aristote- 
lism”. Labilitatea sa nu se justifică însă nicidecum în similitudinile 
existenţiale, pomenite de spectrul filosofic, ci mai degrabă în ignora¬ 
rea sistematică a „existenţei Logosului divin, raţionalitatea lumii 
naturale şi ontologia psihofizică a chipului lui Dumnezeu din om ”. 
Prin urmare, putem afirma totuşi că argumentaţia ontologică rămâne 
incomplet şi parţial fondată, întrucât trece cu uşurinţă „peste dimen¬ 
siunea ontologică a chipului lui Dumnezeu din om, pe care îl pune în 
relaţie unilaterală cu sufletul omului, în detrimentul trupului său. 
Chipul lui Dumnezeu din om are numai consistenţă psihologică”. 1269 
Toate aceste lipsuri ale argumentului ontologic nu fac decât să adân¬ 
cească autonomia raţională, desfiinţând propriu-zis „taina persoanei 
şi experienţa harului trăite în viaţa Bisericii”. 1210 

IV.4. Argumentul cosmologic sau al „cauzei prime” 

Dintre toate argumentele pentru dovedirea existenţei lui Dumnezeu, 
argumentul cosmologic este cel mai vechi, cel mai cunoscut şi cel 
mai utilizat. Dacă argumentaţia ontologică apelează la demonstraţia 
prin deducţie, argumentul cosmologic, laolaltă cu cel teleologic, se 


068 Warburton, Filosofie- noţiuni fundamentale, p. 23-24. 

1269 Apologetica raţional-duhovnicească, p. 66. 

1270 Apologetica Ortodoxă, p. 276. 

foloseşte de metoda inductivă, arătând că ideea existenţei lui Dumnezeu 
se desprinde din contemplarea realităţilor lumii exterioare. Este ceea ce 
filosofii numesc „argument empiric”, ţinând cont de faptul că în justifica¬ 
rea sa „se bazează numai pe faptul empiric că universul există, fără să 
apeleze la date empirice referitorare la cum este el”. 1271 întărită pe con¬ 
vingerea că „orice efect are o cauză”, argumentaţia cosmologică „pleacă 
de la existenţa ordinii şi a armonici din lume, ca şi argumentarea psiholo¬ 
gică, morală, istorică şi cum se mai numesc toate celelalte argumente, 
formulate de raţiunea noastră pentru dobândirea existenţei lui Dumnezeu”. 
Profesorul Ioan Gh. Savin dezvoltă această justificare, identificând un 
specific cosmologic pe care se dezvoltă o parte din celelalte abordări raţi¬ 
onale cu privire la existenţa lui Dumnezeu. „Toate aceste argumentări 
cosmologice, spune el, oricât de variate între ele, ca formulare şi înlănţuire 
de raţionamente, au toate aceeaşi structură logică. Deosebirea dintre ele nu 
constă deci în structura lor logică, ci în accentuarea diferitelor momente 
sau aspecte ale stării creaturii faţă de Creator. Astfel, în timp ce argumen¬ 
tarea cosmologică propriu-zisă accentuează problema originii mişcării şi a 
vieţii în lume, cea teleologică valorifică prezenţa ordinii şi armonici din ea; 
şi, în timp ce argumentarea psihologică accentuează simţământul lăuntric 
al comandamentului divin în conduita noastră, cea istorică subliniind 
permanenţa ideii de Dumnezeu în decursul istoriei etc.”. 1272 

Fundamentat pe revelaţia naturală, argumentul cosmologic îşi 
găseşte sorgintea sa creştină în Sfânta Scriptură. Astfel, în Vechiul 
Testament găsim dovada faptului că lumea nu este rezultatul hazar¬ 
dului, ci a fost zidită de însuşi Dumnezeu „din nimic” (ex nihilo). 
Acest adevăr deschide Cartea Facerii, unde Moise ne spune că „La 
început a făcut Dumnezeu cerul şi pământul. Şi pământul era netoc¬ 
mit şi gol. întuneric era deasupra adâncului şi Duhul lui Dumnezeu 
Se purta pe deasupra apelor”. 1273 în altă parte, socotind armonia 
zidirii. Iov se întreabă retoric: „Cine nu cunoaşte din toate acestea că 
mâna Domnului a făcut aceste lucruri? In mâna Lui El ţine viaţa a 
tot ce trăieşte şi suflarea întregii omeniri. Urechea nu deosebeşte ea 
cuvintele tot aşa, precum cerul gurii deosebeşte mâncarea? Oare nu 
la bătrâni sălăşluieşte înţelepciunea şi priceperea nu merge mână în 


1271 Nigel Warburton, Filosofle- noţiuni fundamentale, p. 19. 

1272 Ioan Gh. Savin, Apologetica, voi. II, ed. Anastasia, Bucureşti, 2003, p. 9-11. 

1273 Fc. 1,1-2. 

mână cu vârsta înaintată? La Dumnezeu se află înţelepciunea şi 
puterea; sfatul şi pătrunderea sunt ale Lui”. 1274 Cuvintele Psalmistu- 
lui sunt la fel de pilduitoare, căci, inspirat de Duhul Sfânt, afirmă că 
„cerurile spun slava lui Dumnezeu şi facerea mâinilor Lui o vesteşte 
tăria. Ziua zilei spune cuvânt, şi noaptea nopţii vesteşte ştiinţă. Nu 
sunt graiuri, nici cuvinte, ale căror glasuri să nu se audă. In tot pă¬ 
mântul a ieşit vestirea lor, şi la marginile lumii cuvintele lor”} 215 în 
Noul Testament, Sfântul Apostol Pavel spune că „însuşirile cele 
nevăzute ale lui Dumnezeu şi puterea Lui cea veşnică se văd, prin 
cugetare, de la crearea lumii, în făpturile Sale”. 1276 

înţelegem din cele de mai sus că prin zestrea sa intelectuală 
omul are capacitatea, observând şi contemplând lucrurile care-1 în¬ 
conjoară, să ajungă la cunoaşterea adevărurilor existenţiale. 1277 Acest 
lucru este surprins şi în gândirea Sfinţilor Părinţi, unde aveam de-a 
face cu o adevărată cosmologie teologică. Sfântul Grigorie Teologul 
vorbeşte despre armonia creaţiei lui Dumnezeu, întocmită asemenea 
unei „harfe”, la vederea căreia ne apare în minte ideea Ziditorului ei. 
La fel de pilduitoare sunt şi cele „ Zece Cuvinte la Dumnezeiasca 
Pronie” ale Fericitului Teodoret de Cir. El face aici o întreagă apolo¬ 
gie a existenţei lui Dumnezeu, sprijinindu-se în principal pe logica 
argumentului cosmologic, în fapt teologia providenţei divine sau a 
revelaţiei naturale, despre care vorbeşte foarte des teologia dogmati¬ 
că. „Care din cele ce se văd vi se pare vouă a fi fără de podoabă? 
Care din cele ce s-au făcut se arată a fi fără de orânduială? Care parte 
a zidirii este lipsită de potrivire? Care are trebuinţă de frumuseţe sau 
de mărime? Care, fără buna orânduială micşorându-Se, a născut vouă 
pre această păgânătate? Cercetaţi măcar acum, de nu mai înainte, pre 


1274 Iov 12, 9-13. 

1275 Ps. 18, 1-3. 

1276 Rm. 1, 20. 

1277 „Ajunge la anumite concluzii asupra celor ce observă că există şi se petrec în 
jurul său în lume în univers. Astfel, din observarea regularităţii cu care se desfăşoară 
fenomenele naturii, din observarea propriei sale vieţi interioare, tot ce vede că se 
petrece în societate, în istorie şi în lume, îşi poate da seama, prin cugetare, că toate 
aceste fenomene, toate aceste realităţi cu care vine în contact nu pot fi produsul 
întâmplării, nu există de la sine, ci se desfăşoară după anumite legi, ceea ce îl face să 
ajungă la concluzia că ele sunt opera unei fiinţe atotputernice, atotînţelepte şi atot- 
perfecte, care este creatorul şi susţinătorul acestora” (vezi: Arhid. prof. dr. Ioan 
Zăgrean, Pr. prof. dr. Isidor Todoran, Dogmatica Ortodoxă , p. 55-56). 

firea celor văzute, pre aşezarea, pre întocmirea, pre starea, pre mişcarea, 
pre rânduiala, pre potrivirea, pre podoaba, pre frumuseţea, pre mărirea, 
pre trebuinţa, pre veselia, pre pestricimea, pre schimbarea, pre în¬ 
toarcerea iarăşi la aceiaşi, pre îndelungă răbdarea şi nestricarea celor 
stricăcioase. Vedeţi pe Pronia lui Dumnezeu prin fiecare părticică a 
zidirii ivindu-se şi arătându-se, şi grăind, şi prin însăşi lucrurile nu¬ 
mai cât nu strângând, şi gurile voastre cele deşarte astupându-le, şi 
limbile cele neînfrânate, înfrânându-le. Vedeţi-o pre dânsa în cer şi în 
luminătorii cerului, în soare zic şi în lună, şi în stele, în aer, şi în nori, 
pe pământ şi în mare, şi în toate cele de pre pământ, în pomi, în ier¬ 
buri şi în semănături, în dobitoace cuvântătoare şi necuvântătoare, 
cele de pe uscat, şi cele zburătoare, şi cele de prin apă, şi cele târâtoare, 
şi cele ce pot vieţui şi în apă şi pe uscat, blânde şi sălbatice, domestice şi 
nedomestice. Socotiţi voi singuri cine este Cel ce ţine crugurile ceru¬ 
lui”. 1278 La rândul său, Sfântul loan Hrisostom evocă ordinea şi logica în 
Dumnezeu le-a zidit pe cele văzute ale lumii. Niciun lucru nu iese din 
firescul existenţei spre care a fost creat. Sfântul Părinte aduce ca exem¬ 
plu în acest sens marea, ale cărei valuri se află mărginite de rânduiala lui 
Dumnezeu: „De nisipul cel mai slab decât toate, marea, cea nesuferită 
pentru silele (puterile) ei, se înfrânează şi dumnezeieştii pomnci se su¬ 
pune. Hotarul însă, nimic altceva nu este, decât cunoştinţa despre locul 
unde să stea; pe care, vrând Proorocul a-1 arăta, zice că nu din tăria pere¬ 
telui (materia ce o înconjoară), ci din porunca lui Dumnezeu, apele, 
sfiindu-se, se întorc înapoi, drept care pe aceasta o a numit-o hotar”. 1279 
Şi în altă parte, el întăreşte aceste cu îndemnul: „Când auzi, deci, că «a 
văzut Dumnezeu că sunt frumoase», nu îndrăzni să te împotriveşti dum¬ 
nezeieştii Scripturi, nici nu iscodi, nici nu spune: Pentm ce s-a făcut 
cutare şi cutare lucru?”. 1280 

în latura teologiei occidentale, scolastica Evului Mediu îl folo¬ 
seşte constant, preluându-1 în forma sa aristotelică. Sub acest aspect, 


1278 Vezi aici Diac. drd. Ioniţă Apostolache, Ale Preafericitului şi Preaînţeleptului 
Teodorii Episcopul Cirului “Cuvinte pentru Pronie (adică pentm purtarea de giijă a lui 
Dumnezeu) ”, Bucureşti, 1828, în Revista Mitropolia Olteniei, nr. 1-4/2013, p. 217-218. 

1279 Sfântul loan Hrisostom, în Psaltirea în tâlcuirile Sfinţilor Părinţi, tom. II, p. 
373, nota 61. 

1280 Idem, Omilii la Facere (VII), traducere din greacă veche şi note de pr. prof. Dumitru 
Fecioru, Ed. IBMBOR, Bucureşti, 2003, p. 74. 

argumentul cosmologic se desfăşoară în baza „ legilor mişcăriF . 1281 
Astfel, întrucât în calitatea Sa de „formă pură, Dumnezeu nu este supus 
mişcării, fiindcă mişcarea nu aparţine formei, ci materiei”, El era socotit 
de Aristotel drept „Mişcător nemişcat” (Proton chinon akiniton ), deve¬ 
nind astfel „temeiul metafizic” al argumentării sale cosmologice. De aici 
porneşte şi Toma d’Aquino atunci când foloseşte acest argument. El 
arată că „prima şi cea mai evidentă cale pentru dovedirea existenţei lui 
Dumnezeu este aceea care se deduce din mişcare. Căci este sigur şi 
simţurile o dovedesc, că ceva se mişcă în lume. Or, tot ce se mişcă, prin 
altceva se mişcă”. 1282 Separată de noţiunea de „persoană”, aceste specu¬ 
laţii nu oferă decât un înţeles ambiguu, neputând „explica” până la capăt 
existenţa lui Dumnezeu. „Pe de o parte, spune pr. prof. Dumitra Popescu, 
legea mişcării poate fi invocată în sprijinul acelui prim motor nemişcat, 
de care vorbea Aristotel şi Toma d’Aquino, dar şi împotriva ei, aşa cum 
procedează materialiştii, care socotesc că mişcarea constituie o calitate a 
materiei cu caracter veşnic”. 1283 

încercând să susţină teoria lor, materialiştii au apelat mai apoi 
la legile inerţiei şi constanţei, care încercau să demonstreze că „în 
lume nu se pierde nimic, nimic nu se creează, ci totul se transformă”. 
Cea mai interesantă teorie rămâne însă „ entropia ”, Ipoteză dezvoltată 
de fizicianul Clausius şi formulată de W. Thomson, aceasta susţine 
că, „deşi cuantumul energiei din lume rămâne mereu acelaşi, există 
totuşi o creştere periculoasă a coeficientului de energie calorică în 
detrimentul celorlalte forme de energie, cu considerente extrem de 
periculoase, fiindcă este vorba de o pierdere de energie, ca şi cum 
lumea ar putea să aibă un sfârşit”. 1284 

Un alt aspect sau lege prin care se justifică argumentul cosmologic 
este „ cauzalitatea ”, Este specifică filosofului scolastic Leibniz, după 
care „universul, în totalitatea sa, trebuie să-şi aibă propria raţiune 


1281 Aristotel afirma în acest sens că „Dumnezeu care nu poate fi văzut de muritori, 
se vădeşte din lucrurile Sale”. El stabilea astfel „originea mişcării”, generând „ legea 
mişcării ”, care „opunea nemişcarea lui Dumnezeu mişcării lumii. Dumnezeu fiind 
identificat cu un motor care mişcă lumea, dar care este nemişcat în sine” (Irineu 
Mihălcescu, Dogmatica Ortodoxă , p. 55; Apologetica Ortodoxă , p. 277). 

1282 Prof. Ioan Gh. Savin, Existenţa lui Dumnezeu. Problemele cosmologică şi teleo¬ 
logică, Tipografia Cărţilor Bisericeşti, Bucureşti, 1943, p. 11. 

1283 Apologetica raţional-duhovnicească, p. 87. 

1284 Arhid. prof. dr. Ioan Zăgrean, Pr. prof. dr. Isidor Todoran, Dogmatica Ortodoxă, p. 48. 

suficientă, propria cauză, care să fie inertă unei alte realităţi existente 
«în afara» universului”. 1285 Cu alte cuvinte, deducerile raţionale sau 
înlănţuirile cauzale se regăsesc sau transcend într-o Cauză supremă şi 
unică, în afară de care nu se mai presupune o altă cauză. Această 
Cauză este asociată ideii de Dumnezeu. 1286 în consecinţă, se poate 
spune că „reflecţia asupra naturii în general şi cercetarea ştiinţifică în 
particular, din lumea anorganică, arată că principiul cauzalităţii, care 
postulează existenţa Cauzei prime, nu se sprijină doar pe criterii de 
ordin subiectiv, ci are caracter obiectiv, care se impune de la si¬ 
ne”. 1287 Dincolo se justificaţiunea ei obiectivă, apreciată în numeroa¬ 
se cercuri ştiinţifice, cauzalitatea a fost contestată mai întâi de filoso¬ 
ful englez David Hume. El generează o viziune opusă vis-â-vis de 
abordarea obiectivă a acestei legi, afirmând în consecinţă caracterul 
ei subiectiv. El explica astfel succesiunea şi ciclicitatea evenimente¬ 
lor într-o notă fenomenologică, întrucât „în lume nu observăm înlăn¬ 
ţuirea cauzelor, ci numai o urmare de fenomene, o înşiruire a unora 
după altele. Dacă facem focul sub o căldare, apa caldă nu este efectul 
căldurii focului, ci numai o urmare a faptului că am făcut focul, căci 
focul nu se transmite în apa caldă”. 1288 Teoria lui Hume a fost dusă 
mai departe de Emmanuel Kant, după care legea cauzalităţii poate 
dovedi cel mult existenţa unui Organizator al lumii şi nici pe departe 
pe aceea a unui Ziditor al ei. Tot de numele său este legată şi separa¬ 
rea dintre lumea numenală şi cea fenomenală, compatibile capacităţi¬ 
lor raţionale şi senzoriale din firea umană. Cele două extreme au 
posibilitatea de a comunica prin intermediul cauzalităţii. 1289 


1285 Ch. Yannaras, Heidegger şi Areopagitul, p. 15. 

1286 Sfântul Dionisie Areopagitul admite că „Dumnezeu are cauza existenţei Sale în 
Sine însuşi şi este Cauza tuturor celor ce există” ( De divinisnominibus , cap. IX. 8, 
PG III, col. 953). 

1287 Apologetica raţional-duhovnicească, p. 79. 

1288 Afirmaţiile sale sunt contrazise de legea constanţei energiei, care arată „înlănţui¬ 
rea strictă dintre cauze şi efecte”. Aceasta este în fapt legea prin care se întemeiază 
ştiinţa fizică (Irineu Mihălcescu, Dogmatica Ortodoxă , p. 57). 

1289 Pr. prof. Dumitru Popescu rezumă poziţia lui Kant cu privire la argumentul 
cosmologic. După el, în calitatea Sa de Creator, Dumnezeu „nu poate fi cunoscut pe 
calea ştiinţei, ci doar pe cea a credinţei”. Această atitudine ambiguă, remarcă pr. 
prof. Popescu, „este dictată de convingerile lui consecvent iluministe, care urmăreau 
caracterul autonom al raţiunii umane în faţa ingerinţelor religioase din vremea sa” 
(Ibidem, p. 81). 

Filosofia modernă are la rândul ei câteva obiecţii cu privire la 
legitimitatea argumentului cosmologic. în primul rând, este socotit a 
fi „contradictoriu”, deoarece pleacă de la poziţia că „orice lucru are o 
cauză după care ajunge să contrazică această presupoziţie, spunând 
că Dumnezeu este cauza primă”. Pe de altă parte, se spune că „nu 
dovedeşte nimic”, întrucât „presupune că efectele şi cauzele nu pot 
merge înapoi la nesfârşit în ceea ce a fost numit un regres la infinit: o 
serie nesfârşită, care merge înapoi în timp”. Nigel Warburton afirmă 
de pildă că, chiar dacă aceste obiecţii ar putea fi cu uşurinţă demontate, 
„argumentul nu aduce nicio dovadă pentru existenţa unui Dumnezeu 
care este omniscient sau atotbun. Niciunul dintre aceste atribute nu 
este necesar pentru a fi o cauză primă. în plus, ca şi în cazul argu¬ 
mentului proiectului divin, un apărător al argumentului cauzei prime 
ar rămâne cu dificultatea de a explica felul în care un Dumnezeu 
atotputernic, omniscient şi atotbun poate tolera răul care există în 
lume”. 1290 Acest gen de abordare nu face decât să adâncească dimen¬ 
siunea autonomă a argumentaţiei filosofice. Mai mult, fără o viziune 
clară asupra antropologiei creştine, Warburton încearcă să lege exis¬ 
tenţa răului din lume de aşa-zisa „neputinţă” de manifestare şi impli¬ 
care a lui Dumnezeu în orânduirea celor zidite. Asemenea abordări 
se găsesc separate de perspectiva iconomiei dumnezeieşti, prin care 
suntem încredinţaţi că Dumnezeu nu părăseşte nicidecum lumea, ci 
sălăşluieşte permanent intr-insa, pregătindu-o pentru eshaton. 1291 

O a treia probă de evaluare a argumentului cosmologic o con¬ 
stituie legea contingenţei. Subiectul ei este existenţa în sine. Se pune 
astfel întrebarea „pentru ce există, în genere, ceva, dacă este posibil 
şi contrariul, adică să nu existe nimic? Şi pentru ce există tocmai 
aceasta, dacă ceea ce există ar fi putut să existe şi altfel de cum există? 
Şi dacă cea mai infimă existenţă, singuraticul atom, este în stare să 
declanşeze această problemă, cu atât mai mult se impune când este 
vorba de acest imens complex al existenţei, care este lumea!”. 1292 


1290 Nigel Warburton, Filosofie- noţiuni fundamentale, p. 20-21. 

1291 Iconomia dumnezeiască se susţine în nenumărate rânduri prin argumente cosmologi¬ 
ce. Psalmul 103, citit la slujba Vecerniei, poate fi un exemplu edificator în acest sens. Iată 
ce spune Psalmistul: „deschizând Tu mâna Ta, toate se vor umple de bunătăţi; dar întor- 
cându-ţi Tu faţa Ta, se vor tulbura; lua-vei duhul lor şi se vor sfârşi şi în ţărână se vor 
întoarce. Trimite-vei duhul Tău şi se vor zidi şi vei înnoi faţa pământului” (v. 29-31). 

1292 Dr. Franz Sawicki, Die Gottesbeweise, Paderborn, 1926, p. 87, apud Ioan Gh. 
Savin, Apologetica, voi. II, p. 40-41. 

Prin urmare, realitatea contingenţă presupune o existenţă „ens a se" 
(Care să existe prin sine) în care să se descopere originea tuturor 
celor existente. în caz contrar, „nimic din ce există n-ar fi putut să 
înceapă să existe, dacă cândva n-ar fi existat ceva care să fi avut în 
sine, în mod necesar, raţiunea suficientă a existenţei”. 1293 Din cele 
arătate înţelegem că dincolo de efemeritatea/contingenţa lucrurilor 
din lume, suntem atraşi spre afirmarea unei realităţi absolute, în care 
să se definească perspectiva întregii noastre existenţe. Această idee 
se regăseşte la Toma d’Aquino şi la ceilalţi reprezentanţi de seamă ai 
scolasticii apusene. „Noi vedem în lume lucruri contingente, spune 
marele scolast, care pot fi, dar pot şi să nu fie, pentru că se nasc şi 
mor. însă este imposibil ca lucrurile contingente să fi existat dintot- 
deauna, fiindcă tot ce poate să nu existe a avut un timp de non- 
existenţă. Deci, dacă toate lucrurile sunt contingente, a fost un timp 
când nimic nu a existat în lume. Dar dacă a fost cândva aşa, nimic n- 
ar fi putut să existe vreodată şi nimic n-ar exista nici acum, ceea ce 
este absurd. Deci, nu totul este contingent, ci este şi o fiinţă necesară. 
Or, o fiinţă necesară are cauza necesităţii sale ori în sine însăşi, ori în 
altceva; însă, cum nu se pot admite o serie de cauze producându-se 
unele din altele la infinit, la fel nu se poate o progresie fără sfârşit de 
fiinţe transmiţându-şi cauza necesităţii lor. Trebuie să admitem o 
fiinţă necesară prin sine însăşi, care nu-şi găseşte în altceva cauza 
necesităţii sale, dar care este cauza necesităţii altora şi această cauză 
o numim Dumnezeu”. 1294 La rândul său, Descartes „pleacă de la prezenţa 
în sufletul nostru a ideii unei fiinţe infinite”, care este Dumnezeu 
însuşi. 1295 Leibnitz şi ucenicul său Christian Wolf aşază, de asemenea, 


1293 Apologetica raţional-duhovnicească, p. 82. 

1294 Gonzague Truc, „La pensee de St. Tomas D’Aquin”, Paris, Payot, p. 63; Garri- 
gou Lagrance, „Dieu, son Existence et sa Nature”, Beauchesne, Paris, 1919, p. 261 - 
270, apud Ioan Gh. Savin, Apologetica , voi. II. p. 43. 

1295 „In cauza unui lucru, zice Descartes, trebuie să fie tot atâta realitate, câtă se 
găseşte şi în efectul ei. Această idee a unei fiinţe infinite nu putea să-mi vină de la 
lucrurile din afară, care sunt finite, nici nu puteam să mi-o făuresc eu însumi, care 
sunt o fiinţă finită, care n-ar exista dacă n-ar exista Dumnezeu. Căci, dacă eu aş fi un 
produs al meu, m-aş fi înzestrat cu toate atributele perfecţiunii, deci şi cu cel al 
infinităţii, ceea ce nu e cazul; iar dacă sunt produs al altora - părinţi şi strămoşi - la 
capătul acestora trebuie să existe o ultimă cauză generatoare, căci un regressus in 
infinitum nu se poate cugeta” (vezi studiul semnat de I. Petrovici, „Ideea de Dumne¬ 
zeu în faţa raţiunii”, în revista „Gândirea”, nr. 7/1937, apud Ibidem, p. 45). 

această lege în slujba argumentului cosmologic. Cel din urmă afirma 
că „lumea şi lucrurile din ea sunt întâmplătoare, căci ele ar fi putut să 
fie altfel decât sunt. Deci ele sunt contingente în existenţa lor. Con¬ 
tingentul însă nu-şi are în el necesitatea existenţei lui, ci într-un temei 
absolut, care rezidă în afară de el. Acest temei este Dumnezeu”. 1296 

Principala obiecţie ridicată împotriva contingenţei „constă în 
faptul că depăşirea lanţului cauzelor secundare şi trecerea spre o 
cauză primă nu sunt necesare, căci, luate în totalitatea lor, aceste 
cauze secunde se condiţionează reciproc şi nu mai au nevoie de pos¬ 
tularea unei cauze prime în afară de ele, de altă natură decât cea a 
lor”. Această abordare, specifică filosofiei modeme, se defineşte sub 
forma „ circuitului cauzelor secundare” , fiind atribuită gândirii pozi¬ 
tiviste a lui Auguste Comte sau evoluţionismului idealist promovat 
de Bergson şi Le Roy. 1297 

învăţătura de credinţă ortodoxă aşază deasupra legilor contin¬ 
genţei prezenţa personală, reală şi concretă a lui Dumnezeu. El este 
Cel care se arată prin cuvintele Scripturii ca „Cel ce este, Yahve”. 1298 
în consecinţă, înţelegem că Dumnezeu nu depinde de nimeni, că „El 
există de la Sine şi prin Sine”. De aceea, „când vorbim despre mărgi¬ 
nit şi contingent, nu trebuie să înţelegem numai mărginirea în spaţiu 
şi timp, ci mărginirea în natura şi calitatea lucrurilor, deci prin aceasta 
înţelegem orice limitare. Tot astfel, prin contrast, nemărginirea lui 
Dumnezeu nu e numai nemărginire în timp şi spaţiu, ci este nesfârşi¬ 
ta Lui măreţie, infinita Lui perfecţiune, plenitudinea fiinţei Sale. 
Contingentul rămâne însă contingent, chiar dacă ar fi etern: dacă 
lumea ar fi eternă, ea ar rămâne tot contingenţă. Materia, chiar dacă 
ar exista din eternitate, deci n-ar avea început, nu-şi schimbă caracte¬ 
rul, rămânând tot materie, adică ceva contingent. Sunt semnificative 
în acest sens cuvintele unui teolog: «O piatră poate exista până în 
eternitate, ea rămâne însă ceea ce este. Eternitatea nu-i împrumută 
viaţa fără o cauză activă, ea rămâne nemişcată până în eternitate» 
(Gerhard Esser). Concluzia ce se desprinde din cele arătate mai îna¬ 
inte este că toate lucrurile din lume şi lumea în totalitatea ei fiind 
contingente, trebuie să existe o fiinţă în afara lumii, o fiinţă absolută, 


1296 p ro f j oan Qjj Savin, Existenţa lui Dumnezeu. Probele cosmologică şi teleologică , p. 31. 

1297 Apologetica raţional-duhovnicească, p. 83. 

1298 leş. 3, 4. 

care să fie în acelaşi timp şi raţiunea suficientă a lumii, şi propria sa 
raţiune suficientă” fi" 

IV.5. Argumentul teleologic sau al „proiectului divin” 

Este un argument al realităţilor finite, întrucât demonstraţia lui 
se bazează pe „ legea finalităţii, prin aceea că existenţa lui Dumnezeu 
este dedusă din ordinea, finalitatea şi armonia din lume”. Aşa se 
face că, „pe lângă necesitatea raţională a cauzei (descoperită de teoriile 
ontologice şi cosmologice), există şi necesitatea raţională a scopului, 
a finalităţii (xsA.oq) finalităţilor. Scopul sau finalitatea existenţei fiin¬ 
ţelor este ceva intrinsec acestora, fiecare ipostază individuală („mo¬ 
nadă” a fiinţei) există în măsura în care şi deoarece corespunde sen¬ 
sului ei deplin, finalităţii existenţei ei”. 1300 De aici se deduce, prin 
urmare, şi armonia în care sunt aşezate elementele existenţei imanente, 
altfel spus, raţionalitatea teonomică a creaţiei. In virtutea conţinutului 
său etimologic (de la thelos - scop), argumentul încearcă să evidenţieze 
existenţa concretă, fiinţială şi personală a lui Dumnezeu. De realitatea 
acestei existenţe se leagă ordinea, armonia şi finalitatea persoanelor, 
fenomenelor şi lucrurilor din lume, care, neputând să existe de la sine 
şi prin sine, sunt atrase de logica unei fiinţări teleologice. 

Din punct de vedere istoric, argumentul teleologic este cel mai 
vechi argument raţional despre existenţa lui Dumnezeu, fiind folosit 
„atât în vechea filosofie greco-romană, cât şi în teologie şi filosofia 
din primele veacuri creştine”. Profesorul loan Gh. Savin oferă o des¬ 
criere completă asupra originii sale, afirmând că „la greci îl utilizea¬ 
ză Anaxagora în acel vouq - raţiunea organizatoare şi conducătoare a 
lumii, culminând la Socrate şi Platon şi fiind cu predilecţie utilizat de 
un Plotin, Cicero, Seneca, Boitiu, etc. Sfânta Scriptură e un imn de 
proslăvire a Dumnezeirii pentru armonia care există în lume. De 
aceea, argumentul teleologic poartă şi denumirea specială de argument 
biblic. El a impresionat întotdeauna raţiunea umană şi însuşi Kant - 
marele distrugător al argumentelor raţionale folosite pentru dovedirea 
existenţei lui Dumnezeu - îl consideră pe acesta «cel mai vechi, cel 
mai puternic, cel mai corespunzător dintre toate cu mintea omenească, 
şi care, tot timpul, merită respect»... Hegel, cu toată preferinţa arătată 


1299 Zăgrean, Todoran, Dogmatica Ortodoxă, p. 41. 
13°° Yannaras, Heidegger şi Areopagitul, p. 16. 

argumentării ontologice, socotită de el singura valabilă pentru cuge¬ 
tarea filosofică, acordă argumentului teleologic o situaţie specială 
între argumentele mediate ale raţiunii, convenind că «existenţa şi 
contemplarea armoniei din lume şi a acordului dintre unitatea orga¬ 
nismelor şi a părţilor componente, ca şi a mediului extern, total inde¬ 
pendent de ele şi totuşi în armonică legătură între ele, au făcut şi vor 
face totdeauna ca omul să se ridice la cunoaşterea lui Dumnezeu». 
Voltaire însuşi, cu tot scepticismul său privind armonia din lume, 
convenea că trebuie să se plece în faţa ei: «Universul mă pune în 
încurcătură: căci nu pot să-mi închipui cum acest orologiu - lumea - 
merge, fără să aibă un ceasornicar»”. 1301 

în limbajul filosofic, argumentaţia teleologică poartă denumirea 
de „ argumen t al proiectului/planului divin ” (design argument), existenţa 
lui Dumnezeu înţelegându-se din ceea ce cade sub simţuri, din ceea 
ce se observă din lucrurile create. Toate aceste elemente, descoperite 
şi înţelese într-o logică a lor, evidenţiază traseul pe care trebuie să-l 
urmeze omul spre a ajunge la ultima descoperirile. Este, prin urmare, 
un parcurs raţional care merge de la efect spre cauză, întrucât „noi 
privim efectul (ceasul sau ochiul) şi, pe baza examinării acestuia, 
încercăm să spunem ce l-a cauzat (un ceasornicar sau un Ceasornicar 
Divin)”. înţelegem de aici că argumentul teleologic sau al proiectului 
divin „se sprijină pe ideea că un obiect proiectat de cineva, cum ar fi 
un ceas, este foarte asemănător unui obiect natural, cum ar fi ochiul. 
Acest gen de argument, bazat pe asemănarea dintre două lucruri, este 
cunoscut şi sub numele de argument prin analogie ”. 1302 

Viziunea Sfinţilor Părinţi cu privire la această argumentare es¬ 
te una evident progresivă. Certitudinea existenţei lui Dumnezeu, ca 
rezultat al Revelaţiei Naturale, este completată supranatural în ico- 
nomia providenţei prin actul suprem de întrupare a Mântuitorului 
Hristos, Cel care plineşte personal „toate în toţi”. 1303 Aceasta este în 


1301 Ioan Gh. Savin, Apologetica , voi. II. p. 108-109. 

1302 £ e j care susţin acest argument folosesc întreaga lume naturală ca resort de confinnare a 
existenţei lui Dumnezeu. Şi cum lucrurile din afară „mai ingenios constituite decât un sim¬ 
plu ceas, Ceasornicarul Divin care le-a creat trebuie să fi fost cu mult mai inteligent decât 
ceasornicarul uman. De lâpt, el trebuie să fi fost atât de puternic şi atât de inteligent încât are 
sens să presupunem că este vorba de Dumnezeu” (Filosofie - noţiuni fundamentale, p. 16). 

1303 Cf. Ef. 1, 22-23: „Şi toate le-a supus sub picioarele Lui şi, mai presus de toate. L-a dat 
pe El cap Bisericii, care este trupul Lui, plinirea Celui ce plineşte toate întru toţi”. 

fapt justificarea teonomă a existenţei celei mai presus de existenţă, a 
Ziditorului personal, care, plinind întreaga sa lucrare, nu o părăseşte, 
izolându-se de dânsa, ci o guvernează şi o conduce personal prin 
energiile Sale necreate, spre împlinirea sensului ei eshatologic. As¬ 
tfel, spre deosebire de justificările evoluţioniste şi creaţioniste, învă¬ 
ţătura noastră de credinţă arată foarte clar că Dumnezeu este prezent 
în creaţie prin lucrarea sa proniatoare în aşa fel încât putem să vor¬ 
bim de o „ creaţie continuă, pentru ca, prin creaţia finală, Dumnezeu 
să conducă întreg cosmosul, prin reînnoirea lui, la transfigurarea sa 
internă. Creaţia continuă afirmă nemijlocit reciprocitatea dintre 
Dumnezeu şi creaţie, evidenţiind principiul teandriei ca fiind structu¬ 
ral creaţiei. Se depăşeşte orice viziune unilaterală şi externă, înlătu- 
rându-se orice opoziţie pentru secularizare”. 1304 

în latura opusă, modernismul, mişcat de spiritul autonom al 
cunoaşterii, a încercat să filtreze argumentaţia teleologică prin logica 
a trei legi sau teorii fundamentate ştiinţific: idealistă, a hazardului 
şi evoluţionistă. Acestea incumbă totodată şi principalele obiecţii cu 
privire la autoritatea argumentului teleologic, pe care le vom analiza 
în cele ce urmează. 

1. în spirit idealist, cugetarea modernă nu neagă nici ordinea 
şi nici finalitatea lumii, ci mai degrabă caută să substituie logica lor 
teonomă printr-o raţionalitate pur omenească. în acest sens se remar¬ 
că filosoful german Immanuel Kant. El caută să „ transpună categori¬ 
ile gândirii, de spaţiu, timp sau cauzalitate, de la nivelul Raţiunii 
divine la cel al raţiunii umane şi consideră că intelectul uman are 
caracter autonom şi constituie izvor al legilor naturale”. 1305 Această 
perspectivă împărtăşeşte o viziune separată asupra ordinii care există 
în lume. în felul acesta, este desfiinţată viziunea unitară cu privire la 


1304 Adrian Lemeni, Sensul eshatologic al creaţiei, ediţia a II-a revizuită, Ed. ASAB, 
Bucureşti, 2007, p. 366. 

1305 Thomas W. Toixence, Senso delodivino e la scienza moderna, Libreria Editrice Vatica- 
na, Citta del Vaticano, 1992, p. 43. apud Pr. prof. dr. Dumitru Popescu, Apologetica raţio- 
nal-duhovnicească, p. 94. Deşi a avut o oarecare afinitate faţă de acest argument, Kant nu se 
dezice în menirea sa de deschizător de drumuri pentru secolul luminilor. Autonomia raţiona¬ 
lă promovată în teoriile sale s-a evidenţiat prin celebra sa lozincă „aute sapere” (îndrăzneşte 
să cunoşti). Această manieră de abordare „a deschis calea teoriilor care au confundat cultura 
şi teologia europene, referitoare la ordinea şi finalitatea universului”. 

providenţa şi creaţia lumii, totul fiind aşezat sub incidenţa raţiunii 
autonome. Este însă aproape imposibil să nu socotim că toate cele ce 
se văd, precum şi ordinea în care acestea se desfăşoară, impun exis¬ 
tenţa unei lucrări cu totul aparte, care transcende cu mult până şi cele 
mai academice explicaţii. în felul acesta, dacă toate lucrurile din 
lume sunt antrenate şi orânduite de o fiinţă atotinteligentă şi atotpu¬ 
ternică, ar fi prin urmare ilogic ca aceasta să fie înţeleasă separat de 
atributul ei creator. Căci, nu pot exista nicidecum doi Dumnezei: unul 
creator şi altul guvernator al lumii. ' 306 înţelegem de aici că argu¬ 
mentul teleologic este susţinut şi completat de cel cosmologic, întru¬ 
cât de unul singur ar postula numai necesitatea unei puteri orândui- 
toare a lucrurilor create, separată de originea lor creatoare. Fără ar¬ 
gumentul cosmologic, justificarea teleologică ni-L adoră „pe marele 
arhitect al lumii, dar nu neapărat şi pe creatorul ei. în care caz s-ar 
putea admite existenţa unei alte puteri, care să fi creat materia, sau 
chiar eternitatea materiei însăşi, pe care Dumnezeu numai a ordonat- 
o. Deci am avea o fiinţă orânduitoare, nu însă şi pe cea creatoare. 
Ambele atribute sunt însă absolut necesare în conceperea acelei cau¬ 
ze care să dea naştere unei atitudini religioase”. 1307 

11. O a doua perspectivă autonomă de înţelegere a orânduirii 
cosmologice, îndreptată în contraponderea argumentului teleologic, a 
fost dezvoltată prin teoria hazardului. Ea respinge finalitatea lumii 
şi implicit prezenţa lui Dumnezeu în menţinerea ordinii care există în 
univers, aşezând toate realităţile sensibile pe seama hazardului sau 
întâmplării. „Tot ce ni se pare nouă ca ordine şi armonie e o simplă 
închipuire a noastră, sau, dacă există ordine, ea se datorează hazardu¬ 
lui, care a făcut să se nască această ordine şi legile ei, din golul lipsit 
de ordine şi legi. Privită de pe malul mării, zbaterea ritmică a valuri¬ 
lor sau undelor ne dă impresia unor legi permanente ale vieţii, atunci 
când acestea nu sunt decât rezultatul ciocnirilor din sânul masei 
anarhic frământate”. 1308 Primul mare susţinător al acestei teorii a fost 
Democrit. După el, începutul existenţei şi al ordinii universale se 

006 j r ; neu Mihălcescu, Dogmatica Ortodoxă, p. 61-62. 

1307 Ioan Gh. Savin, Apologetica, voi. II. p. 111. 

1308 A.D. Sertillanges, Deu au rien?, voi. 1, p. 34, apud Ioan Gh. Savin, Apologetica, 
voi. II, p. 124; vezi aici şi Pr. prof. Dumitru Popescu, Apologetica raţional- 
duhovnicească, p. 95. 

datorează ciocnirilor de atomi. El promovează astfel o evoluţie treptată 
de la dezordine, la ordine, ca şi cum ordinea ar proveni din dezordine. 
Gândirea sa a fost continuată de Heraclit, supranumit în antichitate 
„filosoful sumbru”. El era de părere că „războiul este tatăl tuturor 
lucrurilor”, susţinând prin aceasta că ordinea cosmică ar fi generată 
de aşa-zisa ciocnire a stihiilor. în această logică s-au integrat mai 
apoi: Epicur - care promova plăcerea fizică, desprinsă ca ideal din 
conţinutul grosier al lumii, şi Lucreţiu - care susţinea că după ce a 
fost plăsmuit de zei, cosmosul a fost părăsit şi lăsat în voia hazardului. 
Latura antică a acestei abordări se justifică, după pr. prof. Dumitru 
Popescu, prin evidenţa înclinaţiilor panteiste ale susţinătorilor ei. 
„Filosofii antici, notează părintele profesor, vedeau lumea clădită pe 
două principii contrare, unul bun şi altul rău, care se confruntau la 
nesfârşit între ele, fără nicio finalitate, conferind istoriei un caracter 
ciclic, bazat pe principiul stelar al veşnicei reîntoarceri. Datorită acestui 
principiu, care se opunea ideii de progres eshatologic, istoric sau literar, 
adus de creştinism, panteismul a împiedicat omul, milenii întregi, să 
evolueze din punct de vedere social, ştiinţific sau tehnic”. 1309 

Teoria hazardului a dobândit valenţe noi în sfera abordării ma¬ 
terialiste. Exemplele aduse, de data aceasta din lumea vieţuitoarelor, 
sunt legate de numele unui alt cercetător apusean, biologul englez 
Charles Darwin. Folosindu-se de ideile şcolii atomiste, el „transpu¬ 
ne ciocnirea dintre atomi, din lumea fizică, de care vorbea Democrit, 
în lupta pentru supravieţuire dintre vieţuitoarele din lumea biologică”. 
Abordarea sa, aşezată mai apoi în slujba teoriei evoluţioniste, este la 
fel de contradictorie precum cele dezvoltate anterior de atomişti. 
Acest aspect este subliniat de profesorul Ioan Savin, care dezaprobă 
logica celor două sisteme anti-teleologice, socotindu-le insuficient 
documentate şi evazive. „Pe lângă vechile exemple aduse de Democrit, 
Epicur sau Lucreţiu şi de toată şcoala atomistă - notează profesorul 
Savin - exemple ca bolile, moartea, cataclismele, molimele etc. ... 
modernii invocă multe alte exemple luate din lumea vieţuitoarelor şi 
care vor constitui dovezi eclatante de dizarmonie, precum: enormele 
cetacee fără dinţi, adevărate colecţii de monstruozităţi care abia se 
mai pot hrăni; rinocerul, cu cornul său cu totul inutil deasupra botului; 
acel okapi-african, amestec între zebră şi girafă şi care pare făcut din 


1309 Apologetica raţional-duhovnicească, p. 97. 

trei părţi cu totul dispersate etc.; alături de atâtea organe, unele abia 
schiţate, altele atrofiate, iar altele fără nicio utilitate şi care toate ar 
vădi lipsa de ordine şi armonie din natură. însă din toate aceste 
exemple ... niciunul nu constituie un exemplu de dezordine în natură; 
ci, cel mult, lipsa de finalitate din ea”. 1310 

111. Foarte aproape de argumentaţia hazardului, teoria evoluţiei 
se ridică, de asemenea, împotriva finalităţii existente în lume, promo¬ 
vând în locul iconomiei divine o „evoluţie latentă şi îndelungată a mate¬ 
riei şi a forţelor inerente ei”. Ea afumă drept iluzorii raţiunile nevăzute 
ale creaţiei, încercând să demonstreze prin diverse teorii materialiste că 
„natura evoluează încet şi numai anumite momente ale acestei evoluţii 
pot fi considerate ca scopuri deja atinse sau care urmează să fie atinse în 
viitor. Nu se poate vorbi (prin urmare) de scopuri preexistente în lume, 
ci doar de adaptare a materiei şi a vieţii la anumite cerinţe ale mediu¬ 
lui”. 1311 Cu alte cuvine, Darwin socotea că, prin ideea de evoluţie, „a 
descoperit o modalitate prin care natura produce impresia unui plan 
detaliat şi complex, fără intervenţia unui creator”. Având ca prioritate în 
principal conflictul dintre părţi, prin teoria evoluţiei se „face abstracţie 
de frumuseţea şi armonia lumii, care e dovadă a finalităţii universale şi 
motiv de inspiraţie artistică, literară sau filosofică”. 

Datorită caracterului ei limitat, teoria evoluţiei a născut mai mult 
controverse, nu numai pe plan teologic. Biologul Richard Dawkins, de 
pildă, contrariat de ideile lui Darvin, a alcătuit lucrarea „Ceasornicarul 
orb”. Justificarea sa „a fost aclamată ca o respingere definitivă a 
argumentului existenţei unui plan, unul dintre cele mai vechi argumente 
aduse pentru existenţa lui Dumnezeu. Numeroşi biologi de frunte 
înţeleg acum şi predau evoluţia folosind exact aceşti termeni, ei con¬ 
sideră ca evoluţia subminează argumentul pentru Dumnezeu şi dis¬ 
creditează ideea creştină confirm căreia omul a fost creat după chipul 
şi asemănarea lui Dumnezeu”. 1312 în sfera mai nouă a cercetării bio¬ 
logice, împotriva darwinismului şi implicit a teoriei evoluţioniste 
stau Fracncisco Ayala, E.O. Wilson, Stephen Jay Gould sau Douglas 
Fufuyama. Ultimul dintre ei notează în manualul său despre „Evoluţia 


1310 Ioan Gh. Savin, Apologetica, voi. II. p. 133. 

1311 Apologetica raţional-duhovnicească,p. 102. 

1312 Denish D’Souza, Măreţiacreştinismului, Ed. Imago dei. Oradea, 2011. p. 160. 

Biologiei”: „coroborând unele varietăţi neîndrumate şi fără scop cu 
procesele oarbe, neglijente ale selecţiei naturale, Darwin a făcut ca 
explicaţiile teologice sau spirituale ale proceselor vieţii să devină 
inutile”. 1313 Acestea sunt rezumate de biologul William Provine, care 
afirma cu dezinvoltură că „evoluţia este cel mai important motor al 
ateismului”. Pe de altă parte, au existat şi voci care au susţinut că 
prin teoria darwinistă nu se aduce de fapt nici o lezare creştinismului, 
între aceştia s-a numărat şi biologul de la Harvard, Asa Gray, „care 
a văzut evoluţia nu ca pe o negare a creaţiei lui Dumnezeu , ci ca o 
documentare a modului în care El a realizat-o”. Atitudinea lui a fost 
apreciată ulterior chiar de Darwin. 1,14 

Teoria darwinistă caută, prin urmare, să arate că între om şi 
maimuţă există elemente genetice comune, generate de un strămoş 
comun. „Omul... poartă încă în structura lui trupească pecetea de 
neşters a originii lui umile”, consemna biologul britanic. 1315 Chiar 
dacă nu infirmă existenţa lui Dumnezeu, 1316 darwinismul „slăbeşte 
puterea argumentului teleologic, explicând aceleaşi efecte fără să 
facă referire la Dumnezeu drept cauză a acestora”. 1317 Această moda¬ 
litate de abordare este vizibil străină de învăţătura Bisericii. Astfel, 
din punct de vedere ortodox, omul este zidit „după chipul şi asemă¬ 
narea lui Dumnezeu”. 1318 în virtutea acestui fapt este aşezat deasupra 
tuturor celorlalte vieţuitoare. El este un „ microtheos ” sau „micro¬ 
cosmos”, aşa cum îl descrie Sfântul Maxim Mărturisitorul, urmărind 
logica Sfintei Scripturi. De aceea şi Psalmistul spune: „Când privesc 
cerurile, lucrul mâinilor Tale, luna şi stelele pe care Tu le-ai înteme¬ 
iat, îmi zic: Ce este omul că-ţi aminteşti de el? Sau fiul omului, că-1 
cercetezi pe el? Micşoratu-l-ai pe dânsul cu puţin faţă de îngeri, cu 
mărire şi cu cinste l-ai încununat pe el. Pusu-l-ai pe dânsul peste 
lucrul mâinilor Tale, toate le-ai supus sub picioarele lui”. 1319 

Din perspectiva apologeticii ortodoxe, teoria evoluţiei are în 
mod clar o rezoluţie hristologică. Părintele profesor Dumitru Popescu 


1313 Douglas Futuyma, Evolutionary Biology. Sunderland, MA, Sinauer Press, 1986, p. 3. 

1314 Denish D’Souza, Măreţiacreştinismului , p. 164. 

1315 Darwin, The Descent ofMan , Chicago, University on Chicago Press, 1982, p. 507. 

1316 Unii creştini au socotit chiar că „Dumnezeu a creat mecanismul evoluţiei”. 

1317 Nigel Warburton, Filosofie- noţiuni fundamentale, p. 18. 

1318 Fc. 1,26. 

1319 Ps. 8, 4-6. 

arată în acest sens că înţelegerea completă a fundamentului existenţei 
noastre se împlineşte în persoana Mântuitorului Iisus Hristos, care 
este „începutul, mijlocul şi sfârşitul veacurilor”. „După mărturia 
Sfântului loan Evanghelistul, toate lucrurile văzute şi nevăzute, de pe 
pământ şi din cer, au fost create în Hristos, după voinţa Tatălui, prin 
puterea Duhului Sfânt. în planul veşnic al Tatălui, Hristos constituie, 
în Duhul Sfânt, centrul de gravitate al întregii creaţii. Această centra- 
litate a lui Hristos, în relaţie cu cosmosul, a fost pusă în evidenţă 
pentru prima dată, de Sfântul Atanasie cel Mare, în reconstrucţia 
cosmologiei antice, care amesteca binele cu răul în fiinţa universului 
şi ridica obstacole de netrecut în calea întrupării Logosului ”. 1320 

Din punct de vedere ortodox, înţelegem că argumentul teleo¬ 
logic nu poate fi înţeles decât în lumina marii cuvântări eshatologice 
a Mântuitorului, în care ni se arată că „trupul Său înviat va umple 
lumea şi o va copleşi. Această prefacere a creaţiei în Duh va conferi 
lumii o frumuseţe negrăită. Faţa luminoasă a lui Hristos va lumina pe 
toţi şi pe toate. Lucrurile nu vor mai apărea ca independente de per¬ 
soane, ci ca mediu de manifestare a iubirii lui Hristos şi al persoane¬ 
lor îngereşti şi omeneşti într-un pluralism al comuniunii desăvârşi¬ 
te ”. 1321 ÎPS Părinte Mitropolit Irineu Popa aminteşte în acest sens că 
există într-adevăr o dinamică hristologică care gravitează peipetuu 
între „apropierea şi venirea împărăţiei, plinirea vremii şi judecata 
finală”. în felul acesta, el afirmă că „Dumnezeu pune în mişcare lu¬ 
mea, în general, şi persoana umană, în particular, determinându-le pe 
amândouă să se oglindească în viaţa şi demersul lor eshatologic. De 
fapt cuvintele Domnului sunt şi rămân adevăruri de viaţă faţă de care 
oricine trebuie să se raporteze, dacă vrea să rămână în taina acestei 
împărăţii. în acest sens, Dumnezeu cheamă în împărăţia cerurilor 
lumea şi pe fiecare persoană umană în parte. Dar, împărăţia însăşi 
este în contradicţie cu împărăţia lui satan şi cu împărăţiile lumii aces¬ 
teia. De fapt, cu cât ne adâncim mai mult în cunoaşterea acestei teme, 
cu atât mai mult problema importanţei ei creşte, deoarece lucrările lui 
Dumnezeu sunt lucrări ale Preasfmtei Treimi şi au ca primi chemaţi ai 
împărăţiei pe toţi oamenii sfinţi şi drepţi, păcătoşi şi nefericiţi ai 
lumii. Chiar dacă am defini împărăţia altfel, ea nu s-ar putea delimita 


1320 p r p ro £ ^ Dumitru Popescu. OmulJără rădăcini, Ed. Nemira, Bucureşti, 2001, p. 61. 

1321 Apologetica raţional-duhovnicească, p. 107. 

de aceştia din urmă, întrucât, adresându-se acestei lumi, ea începe pentru 
toţi pe acest pământ şi continuă în ceruri cu cei drepţi în viaţa cea fericită. 
Deci, consecinţele acestei împărăţii sunt pentru om şi fac parte din ico- 
nomia mântuirii Fiului lui Dumnezeu înomenit, Care a venit în lume ca 
să mântuiască pe cel robit de moarte şi de stricăciune. Aşa că împărăţia 
cerurilor este importantă din faptul că orice om trebuie să o înţeleagă, s-o 
iubească şi să urmeze chemarea sa de a fi moştenitor al acesteia, începând 
din lumea aceasta şi continuând în ceruri ”. 1322 

IV.6. Argumentul moral 

Suma argumentelor raţionale despre existenţa lui Dumnezeu 
este completată de argumentul moral sau „argumentul jucătorului ” - 
denumit după logica pariului lui Blaise Pascal . 1323 Filosofia îi atribu¬ 
ie şi „logica minunilor”, aşezată în antiteză cu problematica răului. 
Mai concret, argumentaţia morală urmăreşte să demonstreze în baza 
unei legi sau a conştiinţei naturale, sădite înlăuntrul sufletului ome¬ 
nesc, prin care este asigurată posibilitatea de a distinge între ceea ce 
este bine şi ceea ce este rău. Pe aceste considerente se fundamentează 
strânsa legătură dintre religie şi morală, aceasta din urmă făcând 


1322 f Dr. trineu Popa, Mitropolitul Olteniei, Ca toate să fie iarăşi reunite în Hristos, 
cele din centri şi cele de pe pământ, Ed. Mitropolia Olteniei, Craiova, 2014, p. 381-382. 

1323 Pornind de la suma tuturor argumentelor raţionale despre existenţa sau nonexis- 
tenţa lui Dumnezeu, cunoscute şi folosite în epoca sa, filosoful şi matematicianul 
francez Blaise Pascal (1623-1662) a elaborat o logică sub formă de „ pariu ”, cunos¬ 
cută sub denumirea de „ argumentul jucătorului”. Aşezându-se în pielea agnosticu¬ 
lui, care socoteşte că nu există niciodată dovezi suficiente pentru a afirma cu preci¬ 
zie dacă există sau nu Dumnezeu, Pascal apelează dintru început la o raţionalitate 
pozitivistă. Astfel, „de vreme ce noi ştim dacă Dumnezeu există sau nu există, ne 
aflăm în aceeaşi situaţie ca un alergător înaintea unei curse sau ca un jucător înainte 
de a întoarce o carte la un joc de cărţi. Trebuie deci să ne evaluăm şansele. Dar, 
pentru un agnostic, este la fel de posibil ca Dumnezeu să existe, şi să nu existe. Prin 
urmare, el va sta deoparte, fără să ia nicio decizie. Argumentul spune însă că cea mai 
raţională strategie este aceea de a urmări să obţinem un câştig cât mai mare, păstrând 
în acleaşi timp şansa de a pierde cât mai puţin posibil: cu alte cuvinte, ar trebui să ne 
maximizăm câştigul posibil şi să minimizăm pierderea posibilă. Conform argumen¬ 
tului judecătorului, cea mai bună modalitate de a realiza acest lucru este aceea de a 
crede în Dumnezeu”. Prin această teorie, Pascal vrea să arate că dincolo de suspiciu¬ 
ne, neîncredere, circumspecţie sau pura necunoaştere, alegerea între existenţa şi 
nonexistenţa lui Dumnezeu se decide prin ascultarea conştiinţei morale (vezi aici 
Nigel Warburton, Filosofia..., p. 32-33). 

parte din însăşi fiinţa religiei. Astfel, plecând de la ideea de libertate, 
atât de pregnantă în convingerile morale ale omului, se poate spune că 
fundamentează şi convingerile sale religioase. Scopul ei nu este numai 
cunoaşterea lui Dumnezeu, ci şi împlinirea poruncilor Sale, în fapt, rea¬ 
lizarea binelui care este scopul autentic al legii morale în esenţa ei natu¬ 
rală. Prin urmare, „dacă morala urmăreşte fericirea omului, religia este 
suprema formă şi garanţia acestei fericiri, atât aici, cât şi într-o viaţă 
viitoare. Din acest punct de vedere morala este atât de strâns legată cu 
religia, încât în creştinism face parte integrantă din ea ”. 1324 

Consideraţii cu privire la această manieră de înţelegere a realităţilor 
personale, interpersonale, naturale şi implicit supranaturale, au existat 
din cele mai vechi timpuri. Literatura antică evidenţiază sensibilitatea 
omului la realităţile transcendentale, pe care le identifică cel mai adesea ca 
necesităţi ale vieţii sale. Astfel, s-a pus în mod natural întrebarea 
retorică „de unde ia conştiinţa aceste noţiuni, de unde-i vine autorita¬ 
tea, de unde e legea morală, dacă nu de la Dumnezeu?”. La rândul 
său, Cicero, unul din marii gânditori ai antichităţii, răspunde: „a fost 
întotdeauna convingerea oamenilor cu adevărat înţelepţi că legea 
morală nu e ceva inventat de oameni sau introdus de popoare, ci 
ceva veşnic, de care trebuie să se conducă toată lumea. Ultima ei 
temelie e doar în Dumnezeu, care porunceşte şi opreşte şi această 
lege e aşa veche ca duhul lui Dumnezeu”. Cu alte cuvinte, „legea 
morală, ca expresie a binelui, nu e în conştiinţa omului produsul unei 
experienţe, ci este anterioară oricărei experienţe, încât ea aparţine 
naturii umane în mod structural, constitutiv. Ea se găseşte în natura 
umană ca un dat primar, prin ea făcându-se deosebire între bine şi 
rău, între lăudabil şi condamnabil, între merit şi culpabilitate ”. 1325 

Legătura dintre legea morală, conştiinţa morală şi sentimentul 
religios a trecut cu uşurinţă din convingerile lăuntrice spre manifestarea 
practică a vieţii. Mitropolitul Irineu Mihăcescu aduce în acest sens o 
serie de exemple pentru justificarea morală a existenţei lui Dumnezeu. 
„între religie şi morală, spune marele profesor, este aşa de mare ase¬ 
mănare, că sunt multe fapte pe care nu ştii cum să le caracterizezi: 
morale sau religioase. Aşa, de pildă, refuzul lui Socrate de a se sustrage 


1324 Ioan Gh Savin, Apărarea credinţei. Tratat de teologie apologetică, Ed. Anasta¬ 
sia, Bucureşti, 1996, p. 35. 

1325 Zăgrean, Tudoran, Dogmatica ortodoxă, p. 45. 

condamnării la moarte pe nedrept , 1326 curajul cu care Giordano Bruno 
a suferit moartea pe rug, puterea de voinţă a lui Seneca de a-şi deschide 
singur vinele în baie, prietenia dusă până la sacrificiu de sine dintre 
Oreste şi Pilade etc., trebuie privite ca acte morale, că adică au fost 
săvârşite numai din motive raţionale, sau trebuie socotite ca izvorând 
din convingerile lor religioase şi prin urmare ca acte religioase? Tot 
astfel, iubirea intelectuală de Dumnezeu a lui Spinoza, apoteoza datoriei 
la Kant şi a libertăţii la Hegel, eul universal al lui Fichte, convingerea 
nestrămutată a lui Nietzsche despre realitatea supraomului etc. au 
izvorât numai din adâncurile morale ale sufletului acestor cugetători, 
dintr-un sentiment pur moral, sau trebuie să admitem, că în sufletele 
lor a fost şi un puternic, dar nedesluşit simţ religios, care a stat la 
baza acestor idei şi convingeri ?”. 1327 

Revenind la filosoful german Immanuel Kant, trebuie menţionat 
că, în viziunea sa, argumentul moral, alături de cel teleologic, se 
recomandă cu cea mai mare credibilitate. în analiza sa, el pleacă de 
la antiteza bine-rău, virtute-viciu. Prin urmare, dacă realitatea ima¬ 
nentă nu oferă o valorificare corectă şi echitabilă faţă de polii exis¬ 
tenţei omeneşti, cu siguranţă, în baza postulatului unei lumi tran¬ 
scendente, guvernate de un judecător drept, balanţa se echilibrează. 


1326 întreaga epopee a morţii lui Socrate are la bază refuzul său de a se complace 
sentimentului politeist. In apologia sa, creionată ulterior de Xenofon, se evidenţiază 
adesea putera lăuntrică prin care protofilosoful epocii antice a reuşit să-şi menţină 
verticalitatea înaintea morţii. Atitudinea sa este susţinută de convingerea că faptele 
săvârşite în viaţă sunt cel mai bun apărător înaintea morţii. „Cred că sunt vrednice de 
pomenire şi părerile pe care le-a avut Socrate, atât cu prilejul apărării sale, cât şi cu 
acela al morţii sale. Despre acest lucru au mai scris şi alţii şi toţi au redat măreaţa lui 
elocvenţă, de unde reiese în chip limpede că intr-adevăr Socrate astfel a vorbit. Dar 
ei n-au arătat că Socrate socotea moartea mai presus decât viaţa, aşa că elocvenţa lui 
nu pare tocmai cuminte. Insă Hcmogene, fiul lui Hipponic, era prietenul lui Socrate, 
şi ne-a spus despre aceasta lucruri care ne dovedesc că acea elocvenţă măreaţă era 
potrivită cugetării lui (Socrate). Văzându-1 că vorbeşte despre orice, numai despre 
proces nu, i-a spus: «Socrate, n-ar fi nimerit să te gândeşti şi la apărarea pe care 
trebuie să-o ţii?» Iar acesta a răspuns mai întâi: nu ţi se pare că mi-am petrecut toată 
viaţa gândindu-mă la apărarea mea? Hermogene l-a întrebat apoi: «Cum aşa?» (So¬ 
crate a răspuns) - Pentru că in toată viaţa mea n-am făcut nimănui niciun rău, ceea 
ce eu socotesc drept ceea mai frumoasă pregătire a apărării mele ” (Xenofon, Apo¬ 
logia lui Socrate , traducere de Şt. Bezdechi, Ed. Antet, s.a., p. 7). 

1327 Pr. prof. Irineu Mihălcescu, Manual de Apologetică pentru uzul şcolilor secun¬ 
dare , Ed. Cugetarea, Bucureşti, s.a., p. 21. 

„Este firesc şi logic, spune el, ca în lume dreptatea să aibă drept răs¬ 
plată fericirea, cu alte cuvinte oamenii virtuoşi să fie fericiţi, în timp 
ce păcătoşii şi vicioşii să fie nefericiţi. Dar în lumea aceasta, acest 
raport între virtute şi fericire, viciu şi nefericire nu se realizează tot¬ 
deauna. Dimpotrivă, se poate constata că adeseori oamenii virtuoşi 
sunt nefericiţi, în timp ce răii şi vicioşii triumfa prin însăşi răutatea 
lor. Mintea sănătoasă nu se poate împăca însă cu această situaţie, de 
aceea ea pretinde, postulează existenţa unei alte lumi, în care virtutea 
să fie totdeauna răsplătită, iar răul şi viciul pedepsit. Dar pentru ca să 
se realizeze totdeauna acest raport, în lume trebuie să existe un jude¬ 
cător atotdrept, care să răsplătească pe fiecare după faptele sale. 
Acest judecător nu poate fi decât Dumnezeu ”. 1328 

Teologul rus Vladimir Soloviov a îmbisericit necesitatea lega- 
listă a lui Kant afirmând cu necesitate existenţa lui Dumnezeu ca 
„Izvor binelui şi bunătăţii ” pentru viaţa noastră. „Temelia lăuntrică a 
religiei, afirmă marele teolog, nu constă numai în faptul că noi recu¬ 
noaştem că atârnăm de o putere nemăsurat mai mare decât a noastră, 
ci, luată în forma sa pură, conştiinţa religioasă este un sentiment de 
bucurie determinat de faptul că există o Fiinţă infinit mai bună decât 
noi şi că viaţa şi soarta noastră, precum şi ceea ce există, atârnă de El 
şi nu de un destin absurd. Această Fiinţă este Binele, real şi perfect, 
Singurul care are totul în Sine ”. 1329 De aici ajungem la o certificare 
completă asupra calităţii inascente a legii morale, resort indispen¬ 
sabil în susţinerea şi promovarea sentimentului religios ca „potenţare 
a cunoaşterii lui Dumnezeu ”. 1330 „Dorirea binelui - spune teologul 
grec Georgios Mantzaridis - este înnăscută omului. Acesta o dove¬ 
deşte şi dezgustul pe care îl simte faţă de rău. De altfel, binele este 
totdeauna frumos, pe când răul urât. Dar unde se află binele, cum îl 
descoperă omul şi cum se face părtaş de el?... Binele nu trebuie cău¬ 
tat ca idee, pentru că nu poate fi idee; trebuie căutat ca realitate, căci 
doar ca realitate poate intra în legătură cu omul şi cu viaţa lui. Mai 
mult, binele nu trebuie căutat în afară - sau, cel puţin, doar în afara - 
lumii. Pentru că de s-ar afla doar în afara lumii, i-ar fi inaccesibil şi 

1328 zăgrean, Tudoran, Dogmatica Ortodoxă , p. 46-47. 

1329 VI. Soloviov, La justification du Bien. Essai de philosophie morale , Aubien, 
Edition Montaigne, Paris, 1939, p. 166. 

1330 A se vedea aici studiul nostru Potenţarea apologetică a sentimentului religios în 
perspectiva cunoaşterii lui Dumnezeu, în MO, 5-8/2015, p. 138-159. 

nefolositor. în cazul acesta lumea nu l-ar putea simţi şi trăi. Prin ur¬ 
mare, binele trebuie să se afle înlăuntrul lumii, dar şi înlăuntrul omu¬ 
lui”. Mai departe, profesorul grec evaluează caracterul inascent al 
legii morale în lumina învăţăturii de credinţă a Bisericii, ajungând 
astfel la noţiunea „bine personal”. „Dumnezeu este binele. Dumne¬ 
zeu, Cel ce singur este bun (binele primordial şi propriu-zis), Cel ce 
are ca fiinţă bunătatea, nu Se află doar în afara lumii, ci înlăuntrul ei. 
Mai mult, nu Se află înlăuntrul lumii, dar şi înlăuntrul fiecărui om. în 
sfârşit, Se oferă tuturor oamenilor, căci toţi sunt făpturi «după chipul 
şi după asemănarea» lui Dumnezeu, iar faptul de a şi-L însuşi devine 
pricina împlinirii lor şi, de asemenea, a legăturii dintre ei ”. 1331 

IV.7. Consideraţii biblioco-patristice 

Din punct de vedere scripturistic, legea morală naturală îşi 
justifică dintru început existenţa în conştiinţa omului. Această calitate 
inascentă a sa, despre care amintim mai sus, „ este izvorâtă din veci 
din nemărginita înţelepciune şi voie dumnezeiască, după care făptu¬ 
rile au să se îndrepte spre împlinirea scopului dat /or ”. 1332 Despre 
această lege cartea Pildele lui Solomon ne spune că „a fost întemeia¬ 
tă din veci, înainte de facerea lumii ”. 1333 La rândul său, Sfântul Apos¬ 
tol Pavel, vorbind despre rânduiala morală a neamurilor, afirmă că 
„păgânii care nu au lege, din fire fac ale legii, aceştia, neavănd lege, 
îşi sunt loruşi lege, ceea ce arată fapta legii scrisă în inimile lor, 
prin mărturia conştiinţei lor şi prin judecăţile lor, care îi învinovă¬ 
ţesc sau îi şi apără”. 1334 Apostolul neamurilor vede această sensibili¬ 
tate ca pe ceva unic, o specificitate a omului raţional, activă chiar şi 
atunci când este departe de adevăr. Legea şi conştiinţa morală 1335 este, 


1331 Georgios Mantzaridis, Morala creştină , traducere Diac. drd. Cornel Coman, Ed. 
Bizantină, Bucureşti, 2006, p. 12-13. 

1332 învăţătura de credinţă creştină ortodoxă, tipărită cu aprobarea Sfântului Sinod al 
BOR şi purtarea de grijă a PF Justinian, Patriarhul României, Ed. Centrului Mitropolitan 
al Olteniei, Craiova, 1952, republicată în 2010 la Ed. Credinţa Strămoşească, p. 423. 

1333 Pilde 8, 23. 

1334 Rom. 2. 14-15. 

1335 Prezente şi lucrătoare în structura lăuntrică a sufetului omenesc, legea şi conşti¬ 
inţa morală se diferenţiază prin câteva aspecte sensibile de manifestare. Astfel, dacă 
legea morală îmbracă de cele mai multe ori un caracter impersonal şi universal, 
„conştiinţa morală are un caracter personal şi subiectiv, fiind organul de cunoaştere 

în consecinţă, barometrul lăuntric al faptelor bune. „Când ascultă de 
ea, atunci mărturia cugetului său, după ce se cercetează pe sine, îl 
dezvinovăţeşte, iar când nu ascultă, aceeaşi mărturie a cugetului, îl 
învinovăţeşte”, lată de ce, când vorbeşte despre cele duhovniceşti, 
Sfântul loan Gură de Aur are în primul rând în minte conştiinţa mo¬ 
rală, atribuindu-i totodată un conţinut pedagogic. „ Dumnezeu a dat 
omului o conştiinţă şi o cunoştinţă neînvăţată, despre bine şi rău - 
spune Sfântul Părinte - aşa că noi nu mai trebuie să învăţăm că des- 
frănarea este ceva rău şi cumpătarea ceva bun; noi aceasta o ştim 
înainte, şi anume de la început”. 1336 Alterarea raţiunii teonome şi 
transferarea spre câmpul unei autonomii raţionale, pe care nici măcar 
legea sau conştiinţa morală nu o mai pot birui, se datorează în primul 
rând păcatului strămoşesc. El strică relaţia armonioasă care exista 
între Dumnezeu şi creaţie, generând consecinţe grave în spectrul 
cosmologic şi moral al existenţei: omul şi-a pierdut nevinovăţia pri¬ 
mordială, chipul lui Dumnezeu s-a alterat în el, voinţa sa a fost per¬ 
vertită, s-a nimicit armonia dintre suflet şi trup, întreaga natură a 
încetat să asculte de glasul omului aşa cum făcuse în Rai, pământul a 
fost blestemat să rodească „spini şi pălămidă”, iar protopărinţii au 
fost condamnaţi ca prin „sudoarea frunţii să-şi câştige traiul”, lată 
prin urmare de ce, având în vedere legea morală naturală şi puterea ei 
de manifestare, Sfântul Apostol Pavel spune: „ Fiindcă ştiu că nu 
locuieşte în mine, adică în trupul meu, ce este bun. Căci a voi se află 
în mine, dar a face binele nu aflu; Căci nu fac binele pe care îl vo- 
iesc, ci răul pe care nu-l voiesc, pe acela îl săvârşesc ”. 1337 

Odată cu întruparea Mântuitorului Hristos această realitate se 
schimbă radical: blestemul este înlocuit de binecuvântare, discordia 
este redusă la tăcere şi în locul ei este aşezată armonia pentru întregul 
cosmos, preocupările autonome ale existenţei sunt date la o parte 
pentru alternativa binecuvântatei teonomii raţionale. Tocmai pentru a 
consolida această legătură, Biserica a stabilit o rânduială cu mult mai 


şi manifestare a legii morale în fiecare om. Cu ajutorul conştiinţei morale, omul este 
în stare să judece şi să aprecieze - prin prisma legii morale - fiecare caz în parte din 
existenţa lui şi a semenilor săi, şi aceasta în sensul încadrării cazului respectiv în 
ideea de bine sau concordanţei lui cu cerinţele legii morale” (Zăgrean, Tudoran, 
Dogmatica ortodoxă, p. 46). 

1336 Sf. Ioan Gură de Aur, Ad. populumantiocheum , Cuv. 12, Migne, PG XLIX, col. 431. 

1337 Rom. 7, 18-19. 

înaltă decât încercările singurale, desprinse din autonomia argumentelor 
raţionale. S-a ivit astfel o nouă raţionalitate , deosebită de concep- 
tualitatea teologiei scolastice sau de speculaţiile tehnicizate din do¬ 
meniul ştiinţei, cu menirea unei mărturisiri comunitare pentru viaţa 
credincioşilor. Este vorba de dimensiunea duhovnicească a raţiunii, 
probată şi altoită în logica Sfintelor Taine. Este, prin urmare, logic 
să argumentăm această dimensiune liturgică a apologeticii creştine, 
plecând de la retorica întrebării „ce gândeşte şi ce nu gândeşte raţiunea?”. 

în consecinţă, teologia ortodoxă nu respinge consideraţiile mo¬ 
rale cu privire la existenţa lui Dumnezeu, „însă subliniază constant 
că experienţa eclesială nu se reduce la morală, trăirea religioasă nu se 
epuizează în cadrul unor coduri etice. Morala autonomă rămâne străi¬ 
nă de comunicarea trăită personal şi comunitar în interiorul comuni¬ 
tăţii euharistice. Viaţa întru Elristos cuprinde şi depăşeşte morala, 
care fără dimensiunea experienţială a credinţei vii poate sfârşi ca 
adeziune la morala naturalistă”. 1338 

IV.8. Adeziunea duhovnicească la Adevăr 

Sintetizând întreaga dinamică gnoseologică a teologiei apuse¬ 
ne, pr. prof. Dumitru Popescu identifică trei etape fundamentale cu 
privire la dezvoltarea acesteia: 1. Scolastica medievală, constituită 
pe logica argumentării aristotelice, „care ignora mişcarea lumii şi 
punea accentul pe imutabilitatea naturii divine, uitând că Dumnezeu 
este persoană care Se mişcă rămânând nemişcată”; 2. Epoca lumini¬ 
lor sau „opoziţia teoretică între lumea fenomenală, care se mişcă, şi 
lumea numenală, nemişcată”; 3. Postmodernismul, „care militează 
pentru deconstrucţia concepţiei medievale sau moderne despre Divi¬ 
nitate, om şi cosmos şi sfârşeşte cu neoateismul contemporan”. 1339 
Din perspectiva apologeticii ortodoxe, aceste trei etape sunt însoţite 
de o logică relaţională. în acest sens, înţelegem faptul că argumenta¬ 
ţia raţională pentru dovedirea existenţei lui Dumnezeu, desfăşurată în 
spirit autonom, pe linia unei conceptualizări ascendente, a atras după 
sine mai întâi separarea celor două planuri existenţiale (fenomenal şi 
numenal), atingând în cele din urmă indiferenţa nihilismului contem¬ 
poran. Se ajunge astfel la confirmarea eşecului încercărilor autonome 


1338 Adrian Lemeni, Apologetica Ortodoxă, p. 278. 

1339 Vezi: Apologetica raţional-duhovnicească, p. 124. 

de cunoaştere, fără aplicabilitate practică, fond duhovnicesc sau an¬ 
corare în viaţa liturgică. 

Analizând cele de mai sus în lumina apologeticii ortodoxe trebuie 
evidenţiat imperativul poziţionării noastre liturgice faţă de încercările 
vremii. Specificul tradiţiei noastre ortodoxe este negreşit unul de 
taină, mistagogic ancorat în pregătirea perpetuă a întâlnirii cu Hristos. 
De aceea, în contraponderea paradoxurilor autonomiei raţionale, 
apologetul şi gânditorul creştin Petre Ţuţea aşeza de fiecare dată 
„finalitatea religioasă”, cu toate beneficiile ei. „Omul autonom, spu¬ 
ne Ţuţea, e iluzoriu, fiindcă sau e sub imperiul transcendenţei, şi 
atunci este religios, sau e sub imperiul naturii, şi atunci e materialist. 
Autonomia umană nu poate fi concludentă, adică omul nu este fiinţă 
liberă dacă nu are finalitate religioasă, deoarece, chiar dacă desco¬ 
peri un leac împotriva cancerului şi eşti un mare binefăcător pentru 
omenire, nu te deosebeşti de vulpe şi de elefant dacă te consideri 
absolut muritor, adică dacă apari şi dispari în mod absolut. In ştiinţă 
şi tehnică întâlneşti la orice pas utilul, comodul, socialul şi mintalul, 
da’ nicăieri adevărul solator. Adevărul absolut nu poate fi gândit 
decât teologic, deoarece numai teologul vehiculează cu el în mod 
dogmatic şi ritualic”. 1340 Complexitatea şi multitudinea întrebărilor 
existenţiale nu se deliberează în niciun caz autonom. Fără conştiinţa 
religioasă, prezenţa de spirit a omului modem înaintea „neprevăzutu¬ 
lui” nu se deosebeşte cu nimic de cea a unui primitiv, care se înspăi¬ 
mântă de fenomenele naturale. „Fără credinţă, mai spune Petre Ţuţea, 
viaţa universală ar fi un pustiu dezgustător şi de nesuportat. Nu eşti 
liber şi senin decât în Biserică sau păstrând în tine imaginea ei şi a 
preotului. Toţi ateii sunt jalnici. Ei renunţă la absolut, limitându-se la 
ei înşişi. Un savant ateu, care se bazează doar pe supoziţii, se deose¬ 
beşte de vulpe doar prin faptul că vorbeşte articulat şi face supoziţii... 
Dacă adevărul există, atunci trebuie să fie unul, iar pe acesta îl afli 
trăind, prin credinţă... Babele evlavioase merg la absolut rugându-se, 
iar filosoful trăncănind silogisme”. 1341 

Depăşirea stadiului raţionării autonome se realizează în primul 
rând prin raportarea noastră completă la Persoana şi lucrarea Mântui¬ 
torului Hristos, „Cuvântul lui Dumnezeu Cel întrupat, cale spre viaţă 


1340 Radu Preda, Jurnal cu Petre Ţuţea, Ed. Humanitas, Bucureşti, 1992, p. 141. 

1341 Ibidem, p. 143. 

şi, prin aceasta, lumina şi adevărul descoperit nouă”. 1342 în conse¬ 
cinţă, calea spre viaţa cea duhovnicească şi cunoaşterea Adevărului 
Personal se dobândeşte prin „îndumnezeirea noastră prin har”. în 
felul acesta, Fiul lui Dumnezeu înomenit luminează desăvârşit voinţa 
noastră de a-i urma şi, El însuşi făcându-se cale a noastră, „ne dă 
puterea să ne însuşim viaţa Lui”. „în acest scop, spune pr. prof. Du¬ 
mitru Stăniloae, El sălăşluieşte în noi la Botez, sau ne sălăşluim în El. 
Astfel, Sfântul Apostol Pavel spune: «Câţi în Hristos v-aţi botezat, în 
Hristos v-aţi şi îmbrăcat» 1343 sau «Nu mai trăiesc eu, ci Elristos tră¬ 
ieşte întru mine». 1344 Totuşi, trebuie să voim şi noi să fim în El şi El 
în noi. Şi voirea aceasta a noastră se arată în faptele noastre, ca îm¬ 
plinire a poruncilor, sau a voii Lui, în ceea ce arată răspunsul iubirii 
noastre la iubirea Lui. Astfel, însuşi lisus Hristos a spus: «De veţi 
păzi cuvintele Mele, rămân în voi... şi voi veţi rămâne în iubirea Mea. 
Şi cel ce rămâne în Mine şi eu în el, acela aduce roadă multă, căci 
fără de Mine nu puteţi face nimic». 1345 Cel ce crede este în Hristos, 
sau are pe Hristos în sine de la Botez, aflându-se ca o mlădiţă în viţă 
şi împărtăşindu-se de viaţa lui roditoare”. 1346 

Iubirea Mântuitorului Hristos, încălzită permanent de lucrarea 
harului izvorât din Sfintele Taine ale Bisericii, constituie remediul 
faţă de egoismul şi nepăsarea unei societăţi secularizate, plină de 
egoism şi întuneric. 1347 Primind această binecuvântare, trupul omului 
credincios devine vehicul al harului dumnezeiesc, sălaş şi mediu de 
manifestare a puterilor Sale. în această stare noi înaintăm spre cu¬ 
noaşterea Adevărului, cu certitudinea că drumul nostru în această 
descoperire este călăuzit şi luminat de Hristos. Numai aşa putem fi în 
stare să depăşim tendinţele autonome de cunoaştere, să lăsăm în ur¬ 
mă deşertăciunile lumii şi întunericul „culturilor atee”, socotite de 
mulţi a fi adevărata „lumină, raţiune şi cunoaştere”. „Singurul Hristos 


1342 Cf. In. 14, 20: „în ziua aceea veţi cunoaşte că Eu sunt întru Tatăl Meu şi voi în 
Mine şi Eu în voi”; Pr. prof. Dumitru Stăniloae, lisus Hristos lumina lumii şi îndum- 
nezeitorul omului , p. 71. 

1343 Gal. 3, 27. 

1344 Gal. 2, 20. 

1345 In. 15, 5, 7, 10. 

1346 Pr. prof. Dumitru Stăniloae, lisus Hristos lumina lumii şi îndumnezeitorul omului, p. 72. 

1347 „Iar cel ce urăşte pe fratele său este în întuneric şi umblă în întuneric şi nu ştie 
încotro se duce, pentru că întunericul a orbit ochii lui” (I In. 2, 11). 

este Adevărul, fiindcă singur El, ca Dumnezeu cel venit la noi în 
trup, este calea care ne duce la viaţa nesfârşită. El este «Calea, Ade¬ 
vărul şi Viaţa». El este Calea, pentru că este Adevărul şi Viaţa; El 
este Viaţa, pentru că este Adevărul. El este Singurul în care avem 
viaţă adevărată, în care credinţa se uneşte cu Creatorul. Cei ce-L 
neagă pe El ca viaţă adevărată, cei ce-L neagă pe El ca singură cale 
spre viaţa adevărată, afirmă minciuna şi moartea drept adevăr. Şi cel 
care ispiteşte pe oameni spre această minciună şi continuă să o susţi¬ 
nă este diavolul. El afirmă lumea aceasta ca ultimă realitate, nea- 
rătând o cale spre Dumnezeu, ca deosebit de lume, ci conduce, prin 
minciuna lui spre moarte, în care cei ce-i slujesc lui se află, în parte 
încă de acum, dar pot să scape de ea înainte de a muri cu trupul, fapt 
prin care îşi pot arăta imitarea lui Hristos”. 1348 


1348 Pr. prof. Dumitru Stăniloae, Iisus Hristos lumina lumii şi îndumnezeitorul omu¬ 
lui, p. 80. 

V. VALORIFICAREA LITURGICĂ A RAŢIONALITĂŢII 
TEONOME ÎN BISERICĂ, PRIN SFINTELE TAINE ŞI 

IERURGII 


Datorită păcatului strămoşesc raportul dintre Dumnezeu şi creaţia 
Sa a suferit consecinţe grave: omul şi-a pierdut nevinovăţia primordială, 
chipul primordial s-a alterat intr-insul, voinţa i-a fost pervertită, s-a 
nimicit armonia dintre suflet şi trup, întreaga natură a încetat să asculte de 
glasul omului aşa cum făcuse rânduit odinioară în Rai, pământul a 
fost blestemat să rodească „spini şi pălămidă”, iar protopărinţii au trebuit 
ca prin „sudoarea frunţii să-şi câştige traiul”. Odată cu întruparea 
Mântuitorului Hristos realitatea cosmologică dobândeşte valenţe noi: 
în locul blestemului vine binecuvântarea, în locul discordiei este 
readusă armonia pentru întregul cosmos. Pentru consolidarea şi pro¬ 
păşirea acestei legături, Biserica a orânduit o logică, mult mai pro¬ 
fundă decât încercările singulare desprinse din autonomia argumen¬ 
telor raţionale, justificată de data aceasta liturgic. în această lumină, 
plină de comuniunea şi lucrarea harică, omul se poate descoperi într- 
o nouă raţionalitate , deosebită de conceptualitatea teologiei de şcoală. 
Perspectiva pe care o oferă este în primul rând experimentală, rapor¬ 
tată direct la viaţa omului, spre folosul devenirii sale duhovniceşti. 
Din punct de vedere apologetic, perspectiva liturgică de raţionalizare 
completează menirea ortodoxă a unei mărturisiri comunitare pentru 
şi spre folosul întregii noastre existenţe. 

Este logic să argumentăm această dimensiune liturgică în va¬ 
lenţele ei apologetice, plecând de la retorica întrebării „ce gândeşte şi 
ce nu gândeşte raţiunea?”. Vizând în mod direct această problemati¬ 
că, teologul francez Jean-Luc Marion vorbeşte într-una din lucrările 
sale, recent traduse în limba română, „ Despre raţionalitatea revelaţi¬ 
ei şi iraţionalitatea credincioşilor”. 1349 „Ce anume înseamnă o mai 
înaltă raţiune? - se întreabă el. Dacă prin ea înţelegem faptul de a 
cere raţionalităţii ştiinţelor contemporane să ajungă să gândească 


1349 Jean-Luc Marion, Despre raţionalitatea Revelaţiei şi iraţionalitatea credin¬ 
cioşilor, traducere românească de Maria-Comelia Ică jr, Ed. Deisis, Sibiu, 2014, 244 
P- 

divinitatea, e vorba de o cerinţă absolut inacceptabilă. Mai întâi pen¬ 
tru ştiinţe, care nu pretind niciodată (sau, cel puţin, putem spera în 
mod rezonabil astăzi) să ajungă la o cunoaştere absolută a lumii, nici 
la cunoaşterea dimensiunii ei eventual divine. Apoi pentru credinţă, 
întrucât s-ar aduce astfel o ofensă transcendenţei lui Dumnezeu, pe 
care nu-L cunoaştem decât necunoscându-L : căci lucrul ultim al 
cunoaşterii umane despre Dumnezeu e să ştie că nu-L ştie pe Dum¬ 
nezeu, întrucât cunoaşte că atunci ceea ce este Dumnezeu depăşeşte 
tot ceea ce înţelegem despre £7”. 1350 în pledoaria sa, teologul francez 
susţine că legătura dintre abordările raţionale, fie ele chiar şi de tip 
„intelectual catolic/creştin ”, şi etosul bisericesc se întreţine permanent şi 
obligatoriu prin iubire. „Doar sfântul reformează Biserica pentru că o 
iubeşte, în timp ce «intelectualul creştin» nu o iubeşte, ba chiar uneori o 
urăşte. Dar pentru a putea iubi Biserica mamă şi învăţătoare, mater et 
magistru, trebuie să iubeşti pur şi simplu. Or numai viaţa în Hristos, 
pentru noi botezaţii, viaţa în Biserică ne învaţă să iubim. Prin urmare, 
pentru a iubi Biserica trebuie să rămânem în ea, aşa cum pentru a rămâ¬ 
ne în ea trebuie să o iubim: acest cerc hermeneutic interzice saltul în 
afara Bisericii, singurul care, permiţându-i să o critice ca pe o străină sau 
o duşmană, îl întronizează pe «intelectualul catolic»”. 1351 

Plecând de la definirea social-religioasă a polisului grec şi ul¬ 
terior a primelor comunităţi creştine, termenul de Ekklesia 1352 s-a 
deplasat progresiv spre întărirea profilului comunitar al noii vieţuiri 
în Hristos, definind „ansamblul de oameni ce doreau să coexiste 
având ca obiectiv comun strădania ca existenţa lor să se desfăşoare 
conform adevărului: să realizeze prin coexistenţa lor modul de viaţă 
ce nu cunoaşte limitările degradării morale’ ’. Astfel, de la dialogurile 
filosofice, pe care înţelepţii Eladei le purtau în celebra „agora”, Ek¬ 
klesia a dobândit fundament liturgic, imprimând specificitatea măr- 


1350 „Illud quod Dens est, omne ipsum quod de eo intelligimus, excedere” (Toma 
D’Aquino, De Potentia, q. 7, a.5, ad 14, apud Ibidem, p. 18). 

1351 Ibidem, p. 115. 

1352 De la grecescul SKKhjma, -cu; şi latinescul ecclesia, -ae, care înseamnă adunare prin 
apel, loc de reuniune pentru o întâlnire importantă, grup larg de discuţie şi adunare (T. 
Muraoka, A Greek-English Lexicon of the Septuagint (Twelve Profets), Peters, Louvain, 
1993, p. 71; Anatole Bailly. Abrege du dictionnaire Grek-Francais , Hachette, p. 268). 

turisirii adevărului eclesial în comunitate. 1353 Această logică sau 
raţionalitate eclesială este potenţată în viaţa creştinului botezat prin 
lucrarea energiilor necreate, astfel încât putem vorbi despre o „antro¬ 
pologie ortodoxă cu profund caracter pnevmatologic”. Prin urmare, 
„ţinem să precizăm de la bun început că legătura dintre Dumnezeu, 
om şi Biserică în Hristos, se realizează prin Duhul Sfânt ca izvor al 
luminii necreate care se revarsă în Biserică şi cosmos de la Tatăl, 
prin Fiul, în Duhul, pentru ca în Duhul şi prin Fiul, credincioşii să 
aibă acces la Părintele ceresc”. 1354 

Sinteza teologică a credinţei ortodoxe este cuprinsă fără îndoială 
în dogma eclesiologică. Dincolo de a fi socotită o instituţie vremelnică, 
Biserica este „viaţa cea nouă împreună cu şi în FIristos, transformată 
prin Sfântul Duh”. Prin urmare, părintele Serghei Bulgakov este convins 
că „numai în Biserică se descoperă taina lui Dumnezeu, a lucrării Sale, a 
iubirii Sale; în Biserică este posibilă creşterea în credinţă şi cunoaştere”. 
Ea împlineşte desăvârşit biruinţa asupra morţii, vestită de „lumina învierii 
Mântuitorului FIristos”. In calitatea sa de „Trup tainic al Domnului”, ea 
este deopotrivă „o viaţă în Sfânta Treime”, căci „Trupul lui Hristos trăieş¬ 
te în Hristos şi prin aceasta el trăieşte în Sfânta Treime. FIristos este Fiul. 
In El noi învăţăm să cunoaştem pe Tatăl, suntem apropiaţi de Dumnezeu, 
către care strigăm «Tatăl nostru»”. 1355 

La rândul său, părintele Alexander Schmemann evocă taina 
Bisericii în concordanţă cu definiţia Sfântului Ignatie Teoforul, afir- 
mându-o ca „unitate de credinţă şi iubire”. „Tainele Botezului şi 
Mirungerii, spune reputatul teolog, ne introduc în viaţa Bisericii. 
Botezul este naşterea noastră la o nouă viaţă; Sfânta Mirungere ne 
consacră ca slujitori ai lui Dumnezeu împreună cu toţi ceilalţi 


1353 „Dacă pentru greci, adaugă Ch. Yannaras, adevărul era logica (dată şi neexplica¬ 
tă) relaţiilor ce constituie annonia universală, pentru creştini acesta este modul 
acelor relaţii ce eliberează existenţa de necesităţile, limitările sau predeterminările 
naturii sau substanţei. Şi în ambele accepţiuni ale evenimentului eclesial (antice 
greceşti şi creştine), exista un ax metafizic foarte clar: raportarea şi unnărirea unui 
mod de existenţă conform adevărului. Nu exista un caracter religios. Ekklesia greci¬ 
lor se reunea în agora, cea a creştinilor la o cină ţinută într-o locuinţă privată” 
(Christos Yannaras, Contra religiei, traducere din greacă de Tudor Dinu, prefeţă de 
Sorin Dumitrescu, Ed. Anastasia, Bucureşti, 2011, p. 41). 

1354 Pr. prof. Dumitru Popescu, Ortodoxie şi contemporaneitate, Ed. Diogene, s.a., p. 62. 

1355 Serghei Bulgakov, Ortodoxia, traducere de Nicolae Grosu, Ed. Paidea, Sibiu. 
1997, p. 7-8. 

membri ai Bisericii, în Taina Euharistiei noi reînnoim darul unităţii, 
prin oferirea unei singure jertfe şi prin împărtăşirea dintr-o singură 
Pâine şi un singur Potir. în ciclurile liturgice zilnice, săptămânale şi 
anuale. Biserica umple timpul cu amintirea lui Hristos. Prezenţa Lui 
şi harul Duhului Sfânt cuprind toate laturile vieţii noastre. Concluzi¬ 
onând, prin cultul divin o comunitate umană (parohia) se realizează 
pe ea însăşi ca Biserică, aceasta însemnând, ca o nouă unitate, ca şi 
cunoaştere a lui Dumnezeu şi împărtăşire cu El”. 1356 

în consecinţă, experienţa eclesial-mărturisitoare a Apologeticii 
Ortodoxe s-a sprijinit dintotdeauna pe experierea liturgică a Adevărului 
înomenit. De aceea, în dorinţa promovării caracterului teonom al logicii 
sale, se socoteşte îndeosebi raţionalitatea practică a Sfintelor Taine, a 
Liturghiei şi implicit a Ierurgiilor drept cea mai potrivită argumentaţie 
pentru susţinerea adevărurilor revelate. Fără aceste pârghii, apologetica 
riscă să devină „un discurs ideologic sau argumentativ bazat pe exersa¬ 
rea unei raţiuni autonome în raport cu viaţa Bisericii”. 1357 Ţinând cont 
de aceste aspecte, vom încerca să evidenţiem pe larg principalele coor¬ 
donate apologetice desprinse din frumuseţea mistagogiei ortodoxe. 

V.l. Despre Biserică în Sfânta Scriptură şi la Sfinţii Părinţi 

Analizând dimensiunea biblică a termenului de Ekklesia (sau 
în alte locuri Basileia), acesta se identifică prin locaşul închinat divi¬ 
nităţii, casa lui Dumnezeu, „ casa Tatălui ceresc”. 1358 Mântuitorul 
Iisus Hristos foloseşte termenul de Basileia de două ori, de fiecare 
dată arătând veşnicia şi infailibilitatea Noii Sale Temeluiri, ridicată 
pe piatra credinţei, pe care „nici porţile iadului nu o vor birui ”. 1359 
Într-însa se lămureşte orice judecată şi prin ea se descoperă dreptatea 
şi Adevărul lui Dumnezeu. „De-ţi va greşi ţie fratele tău, spune 
Domnul, mergi, mustră-l pe el între tine şi el singur. Şi de te va as- 


1356 Pr. Alexander Schmemann, Liturghie şi viaţă. Desăvârşirea creştină prin intermediul 
experienţei liturgice, traducere Viorel Sava, Basilica, Bucureşti, 2014, p. 32-33. 

1357 Apologetica Ortodoxă, p. 65. 

1358 Cf. In. 14. 1-2: „Să nu se tulbure inima voastră; credeţi în Dumnezeu, credeţi şi în Mine. 
In casa Tatălui Meu multe locaşuri sunt. Iar de nu, v-aş fi spus. Mă duc să vă gătesc loc”. 

059 cf Mf lg : ţ! Şi Eu îţi zic ţie, că tu eşti Petru şi pe această piatră voi zidi 
Biserica Mea şi porţile iadului nu o vor birui”. 

culta, ai câştigat pe fratele tău. Iar de nu te va asculta, ia cu tine încă 
unul sau doi, ca din gura a doi sau trei martori să se statornicească tot 
cuvântul. Şi de nu-i va asculta pe ei, spune-1 Bisericii; iar de nu va 
asculta nici de Biserică, să-ţi fie ţie ca un păgân şi vameş”. 1360 

Pe de altă parte, Sfântul Apostol Pavel, vorbind despre tem¬ 
plul lui Dumnezeu, afirmă următoarele: „Deci, dar, nu mai sunteţi 
străini şi locuitori vremelnici, ci sunteţi împreună cetăţeni cu sfinţii 
şi casnici ai lui Dumnezeu, zidiţi fiind pe temelia apostolilor şi a 
proorocilor, piatra cea din capul unghiului fiind însuşi Iisus Hristos. 
Intru El, orice zidire bine alcătuită creşte ca să ajungă un locaş sfânt 
în Domnul, în Care voi împreună sunteţi zidiţi, spre a fi locaş al lui 
Dumnezeu în Duh ”. 1361 Totodată, în Epistola a doua către Corinteni, 
el spune că „ dacă acest cort, locuinţa noastră pământească, se va 
strica, avem zidire de la Dumnezeu, casă nefăcută de mână, veşnică, 
în ceruri. Căci de aceea şi suspinăm, în acest trup, dorind să ne îm¬ 
brăcăm cu locuinţa noastră cea din cer, dacă totuşi vom fi găsiţi 
îmbrăcaţi, iar nu goi. Că noi, cei ce suntem în cortul acesta, suspi¬ 
năm îngreuiaţi, de vreme ce dorim să nu ne scoatem haina noastră, 
ci să ne îmbrăcăm cu cealaltă pe deasupra, ca ceea ce este muritor 
să fie înghiţit de viaţă. Iar Cel ce ne-a făcut spre aceasta este Dum¬ 
nezeu, Care ne-a dat nouă arvuna Duhului. îndrăznind deci totdeau¬ 
na şi ştiind că, petrecând în trup, suntem departe de Domnul, căci 
umblăm prin credinţă, nu prin vedere, avem încredere şi voim mai 
bine să plecăm din trup şi să petrecem la Domnul. De aceea ne şi 
străduim ca, fie că petrecem în trup, fie că plecăm din el, să fim bi- 
neplăcuţi Lui. Pentru că noi toţi trebuie să ne înfăţişăm înaintea 
scaunului de judecată al lui Hristos, ca să ia fiecare după cele ce a 
făcut prin trup, ori bine, ori rău”. 1362 Tot Sfântul Apostol Pavel ne 
spune că „Hristos este cap Bisericii, trupul Său, al cărui mântuitor şi 
este ”. 1363 De aici se înţelege că „cine se uneşte cu Hristos, se uneşte 
cu Biserica. Numai aşa există Biserica în măsura în care este templul 
Duhului Sfânt, aşa cum creştinul botezat şi uns este templu al Duhu¬ 
lui. Iar Duhul Sfânt este Duhul Adevărului, Care dăruie Bisericii 


1360 Cf. Mt. 18, 15-17. 

1361 Ef. 2, 19-22. 

1362 II Cor. 5. 1-10. 

1363 Ef. 5, 23:1 Tim. 2, 5. 

harisma adevărului, făcând din ea «stâlpul şi temelia Adevărului ». 1364 
De aceea, Biserica lui Hristos ca atare nu poate să cadă, este infailibilă, 
pe când comunităţile individuale sau generaţiile de creştini pot greşi 
şi au greşit în cursul istoriei”. 1365 Prin urmare, „sensum fidelium este 
absolut necesar pentru decizii şi atitudini care reclamă status con- 
fessiones: « apostolii, preoţii, cu consensul întregii Biserici »". 1366 
Acest lucru este confirmat, de asemenea, de Apostolul Neamurilor, 
care afirmă că „ dacă este vreo chemare în Hristos, un îndemn la 
iubire, o comuniune în Duhul, un dor de apropiere şi de îndrumare, 
faceţi-mi bucuria de a gândi la fel, având aceeaşi dragoste, un sin¬ 
gur suflet, aceeaşi cugetare" , mi 

Păstorul lui Hernia, unul dintre Părinţii Apostolici, subliniază 
dimensiunea simbolistico-mistică a Bisericii universale, asemănându-o cu 
o venerabilă doamnă, „ creată înainte de toţi", pentru care „a fost creată 
lumea ” şi cu un „ turn înalt clădit pe ape din pietre pătrate strălucitoa¬ 
re ”. 1368 lată ce spune în acest sens: „ Tumul se construia în formă pătrată 
de cei şase tineri, care veniseră cu venerabila Doamnă. Alţi mii şi mii de 
bărbaţi aduceau pietre, unii din adânc de ape, alţii de pe pământ şi le 
dădeau celor şase tineri; aceea le luau şi le zideau. Tinerii puneau toate 
pietrele scoase din adânc de ape la zidire aşa cum erau, că se potriveau şi 
se uneau desăvârşit cu celelalte pietre; şi aşa se lipeau unele de altele, că 
nu se vedea unirea lor, încât clădirea turnului părea făcută ca dintr-o 
singură piatră. Din celelalte pietre, aduse de pe uscat, pe unele le arun¬ 
cau, pe altele le puneau la clădire, iar pe altele le sfărâmau şi le aruncau 
departe de turn. Alte multe pietre stăteau în fund turnului şi nu erau folo¬ 
site de tineri la clădire; unele din ele erau sfărâmicioase, altele cu crăpă¬ 
turi, altele ciuntite, altele albe şi rotunde, şi nu se potriveau la zidire. 
Vedeam alte pietre aruncate departe de turn, care se rostogoleau pe drum, 
dar nu rămâneau în drum, ci porneau din drum rostogolindu-se spre un 
loc anex’oios de umblat; altele cădeau în foc şi ardeau; altele cădeau 


1364 Cf. I Tim. 3, 15. 

1365 p r p ro f. Ioan Bria, Comentariu la Catehismul Ortodox. 12 sinteze catehetice, 
Ed. Oastea Domnului, Sibiu, 2000, p. 97. 

1366 Ibidem. 

1367 Filipeni 2, 1. 

1368 Herma. Păstorul, 2, 4, 1, Scrierile Păruiţilor Apostolici, PSB I, trad. D. Feciora, 
Ed. IBMBOR, Bucureşti 1979, p. 232. 

aproape de ape, dar nu puteau să se rostogolească în apă, deşi voiau să 
se rostogolească şi să intre în apă”. 1369 

Origen este cel care aşază „bazele gândirii mistagogice propriu- 
zise”. în gândirea sa, „misterul fundamental al lui Hristos-Logosul se 
manifestă în acelaşi timp în cosmos, în Scriptură şi în Trupul lui Hristos 
care este Biserica şi Euharistia/Liturghia ei”. 1370 După didascalul alexan¬ 
drin, Logosul înomenit şi Euharistie este Cel prin Care omul se ridică la 
cunoaşterea Adevărului şi mărturisirii eclesiale. „Căci dacă numai împăr- 
tăşindu-ne de El, 1371 putem învia şi ne putem lumina, suntem păstoriţi ori 
călăuziţi împărăteşte, e limpede că tot printr-un hai - dumnezeiesc devenim 
fiinţe raţionale ( logikoi ), pentru că El fiind Logos şi înviere smulge tot ce 
este iraţional şi pieritor în noi”. 1372 

Sfântul Iustin Martirul şi Filosoful, unul dintre cei mai de 
seamă Părinţi Apologeţi ai Bisericii primare, integrează contextul 
eclesial în comuniunea primelor forme de manifestare ale Liturghiei 
creştine. Din însemnările sale am moştenit două valoroase descrieri 
asupra Euharistiei creştine. 1373 Foarte important din punct de vedere 
apologetic, în legătură cu tema noastră, este cadrul pe care Sfântul 
Părinte îl prezintă ca perspectivă propice pentru mărturisirea cea 
dreaptă şi creştere în credinţă. Raţiunea, evident teonomă, a marelui 
apologet se dublează mistagogic aplicând practic necesitatea partici¬ 
pării la Sfânta şi Dumnezeiasca Liturghie. în felul acesta, Sfântul 
Iustin le vorbeşte păgânilor despre viaţa cea nouă ce se poate do¬ 
bândi numai în Hristos şi în Biserică. „Existenţa noastră iniţială nu a 
depins de noi, dar el ne convinge şi ne aduce la credinţa de a alege să 
urmăm cele plăcute Lui, prin puterile raţionale pe care ni le-a dăruit. 
Şi credem că este în interesul tuturor oamenilor de a nu fi împiedicaţi 


1369 Idem, 3, 2, 4-9. 

1370 Diac. Ioan I. Ică jr, De Ia Dionisie Areopagitul la Simeon al Tesalonicului - 
integrala comentariilor liturgice bizantine. Studii şi texte, Ed. Deisis, Sibiu, 2011, p. 21. 

1371 Cf. Evr. 3, 14. 

1372 Origen, Comentariu la Evanghelia după Ioan. Cartea I, cap. XXXVII, 268, 
traducere, note şi studii de Cristian Bădiliţă, Institutul European, Iaşi, 1995, p. 85. 

1373 Sfântul Iustin descrie gradual adeziunea omului la viaţa în Hristos, prin Sfânta 
Euharistie. El aminteşte în acest sens despre perioada Euharistieipost-baptizmale (Apologia 
I, cap. LXV) şi apoi despre cea a Euharistiei duminicale (Apologia I, cap. LXVI) - vezi aici 
Sf. Iustin Martinul şi Filosoful, Apologia I, în lucrarea Apologeţi de limbă greacă, traducere, 
introducere, note şi indici de Pr. prof. dr. Teodor Bodogae, Pr. prof. dr. Olimp Căciulă, Pr. 
prof. dr. Dumitru Fecioru, Ed. IBMBOR, Bucureşti, 1997, p. 93-95. 

să afle acestea. Căci ceea ce legile omeneşti nu au fost în stare să 
facă, Cuvântul, dumnezeiesc fiind, le-ar fi făcut”. 1374 în contraponderea 
necredinţei şi răutăţii păgânilor, Sfântul Iustin aşează Sfânta Euharis¬ 
tie, ca centru al vieţii liturgice şi hrană a nemuririi. „ Hrana aceasta se 
numeşte la noi euharistie. Nimeni nu poate participa la ea decât numai 
cel ce crede că cele propovăduite de noi sunt adevărate şi care a tre¬ 
cut prin baia iertării păcatelor şi a renaşterii, trăind mai departe aşa 
cum ne-a transmis Hristos. Căci noi nu primim aceasta ca pe o pâine 
comună şi nici ca pe o băutură comună; ci, după cum prin Cuvântul 
lui Dumnezeu, lisus Hristos, Mântuitorul nostru, s-a întrupat şi a avut 
vederea mântuirii noastre şi trup şi sânge, tot aşa hrana transformată 
în euharistie, prin rugăciunea cuvântului celui de la El, hrana aceasta, 
din care se hrănesc sângele şi trupurile noastre prin schimbare, am 
fost învăţaţi că este trupul, cât şi sângele Acelui lisus întrupat”. 1315 în 
consecinţă, gestionând problematica apologetică în termeni practici, 
Sfântul Părinte „esenţializează pentru necreştini liniile unei celebrări 
euharistice şi liturgice de austeră simplitate. Dar această atentă sim¬ 
plitate a originilor nu trebuie să ne inducă în eroare, deoarece pentru 
creştini Sfânta Liturghie includea de la începuturi o extraordinară 
bogăţie simbolică şi teologică. Liturghia apostolică era o celebrare 
anamnetică şi eshatologică, o participare la cultul ceresc”. 1376 

In catehezele sale, Sfântul Chirii al Ierusalimului vorbeşte despre 
atributele Bisericii lui Hristos, cea: Sfântă, Sobornicească (Catholică 
sau Universală) şi Apostolească. „Biserica se numeşte sobornicească, 
spune Sfântul Părinte, pentru că se întinde peste toată lumea, de la un 
capăt al pământului, până la celălalt... poartă în chip foarte potrivit 
numele acesta ( Ekklesia ) pentru că ea cheamă şi strânge la un loc pe 
toţi oamenii, după cum spune Domnul în Levitic: «Adună toată (ek- 
klisiason ) adunarea la uşa cortului mărturiei». 1377 Trebuie notat că 
termenul adună este întrebuinţat acum pentru prima dată în Scripturi, 
cu prilejul sfinţirii lui Aaron ca arhiereu de către Domnul”. 1378 


1374 Apologia I, cap. X. 

1375 Apologia I, cap. LXVI. 

1376 Integrala comentariilor liturgice, p. 64. 

1377 Lev. 8, 3. 

1378 Sf. Chirii al Ierusalimului, Cateheze, XVIII, 22-24, traducere din limba greacă şi 
note de Pr. prof. Dumitru Fecioru, Ed. IBMBOR, Bucureşti, 2003, p. 332-333. 

„Cântarea Cântărilor”, lucrare vetero-testamentară de creaţie 
alegorică, oferă două imagini esenţiale pentru definirea raportului 
dintre Hristos şi Biserica Sa. Legătura tainică dintre ,.JVlirele ceresc ” şi 
„Cămara de nuntă ” - chip tainic al „Miresei”, este frumos împodobită 
de imnografîa siriană. 1379 Aşa se face că, sub influenţa textului biblic, 
Sfântul Efrem Şirul integrează cele două teme în alcătuirile sale, 
exprimând astfel dimensiunea mistică a relaţiei dintre Hristos şi Bi¬ 
serică. Aşezată sub semnul împărăţiei, această „unitate nupţială” 
este înţeleasă, din perspectiva Sfântului Părinte, „fie într-o dimensiu¬ 
ne eshatologică, fie din perspectiva realităţii pământeşti, raportându- 
se astfel la persoane individuale. Şi făcând trimitere la împărăţia 
eshatologică, Sfântul Efrem ne oferă un alt exemplu de relaţie între 
evenimentele care se poziţionează hic et nune, în timpul istoric şi în 
cel eshatologic, întrucât logodna are loc în timpul istoric, în timp ce 
sărbătoarea căsătoriei şi taina consumării ei se descoperă la sfârşitul 
veacurilor”. 1380 La rândul său, Iacob de Sarug aşază Botezul Dom¬ 
nului la începutul legăturii maritale dintre fiii Bisericii şi Mântuitorul 
Hristos. Această conexiune simbolistică se justifică în gândirea im- 
nografului sirian printr-o convergenţă terminologică. în acest sens, 
Iacob de Sarug numeşte Taina Baptismală „maică fecioară”, „fiică a 


1379 Vezi mai mult în traducerea noastră, cu studiu introductiv, Dimensiunea eclesio- 
logica a tainei baptismale in imnografia siro-occidentala. Imn la Epifanie despre 
Biserică, Mireasă a lui Hristos, în Revista Teologică, nr. 1/2014, p. 7-24. 

138° p e aceas ţg schemă. Sfântul Efrem îşi construieşte simbolismul legat de,JVlirele Ceresc” 
şi „Cămara de nuntă”. Unnând vechilor tradiţii scripturistice, el descrie mai întâi legătura 
dinte Dumnezeu şi poporal ales, împodobit şi pregătit pentru venirea lui Hristos întocmai ca 
o logodnică. Legământul este statornicit pe Muntele Sinai, acolo unde Moise primeşte tablele 
Legii. Sfântul Părinte nu pierde din vedere nici legăturile tensionate dinte Logodnic şi logod¬ 
nică, precum şi repetatele repudieri datorită trădării prin închinare la idoli. Pornind de la acest 
fept, dublat mai apoi de însoţirea pe care Hristos o fece cu Biserica Sa, pe care o primeşte ca 
pe o mireasă, s-a născut dilema celor „două soaţe” - Israel şi Biserica. „Pentru a o rezolva” - 
spune profesoral Brock - „găsim la scriitorii sirieni două modele conceptuale fundamental 
diferite. Cel mai vechi este cu siguranţă acela care vede în Biserică două elemente: neamul 
iudeu („poporal ales”) şi neamurile păgâne („naţiile”). Din punct de vedere istoric este şi cel 
mai corect... Cel de al doilea socoteşte Biserica ca fiind o împreunare a popoarelor păgâne, 
care au luat locul lui Israel ca soţie a Domnului, acesta devenind predominant în literatura 
siriacă” (vezi aici: Sebastian Brock, L ’Oeil de Lumiere. La Vision spirituelle de Saint Ephrem, 
suivi de La Harpe de L ’Esprit. Florileges depoemes de Saint Ephrem, Spiritualite Orientale, 
traduit de l’anglais et du syriaquepar Didier Rance, Preface de Don Luis Leloirdans la collec- 
tion Spiritualite Orientale, nr. 50, Abbaye de Bellefontaine, 1991, P-136,138). 

zilei” ( bat’îmâmâ ), „soţie” ( kaltâ ), „fiică a luminii” - care naşte „sorii 
trupeşti”, „soţie a împăratului” - care pofteşte lumea la cina împără¬ 
tească, unde toţi se împărtăşesc de apa vieţii cea dăruită de Tatăl. 1381 

Nu mai puţin însemnat este şi aportul pe care îl aduce Sfântului 
Maxim Mărturisitorul în consolidarea teologiei mistagogice. Mis- 
tagogia sa este în primul rând o sinteză desăvârşită între „isihasmul 
evagrian şi sacramentalismul dionisian”, 1382 oferind o veritabilă „ini¬ 
ţiere în gnoza misterului lui Hristos revelat/întrupat atât în raţiunile 
creaturilor, cât şi în cuvintele Scripturii şi în simbolurile liturgice şi 
Liturghie. La fel ca şi pentru Dionisie, metoda mistagogiei este theoria 
anagogică. Există, aşadar, o mistagogie contemplativă cosmică, 
scripturistică şi liturgică”. 1383 Viziunea sa eclesiologică este, prin 
urmare, una iconică, analogă „Chipului lui Dumnezeu”. „Sfânta Bi¬ 
serică este, aşadar, cum zicea acel fericit bătrân, după un prim înţeles 
spiritual, chip şi icoană a lui Dumnezeu, ca una ce are aceeaşi lucrare 
ca El, prin imitare şi închipuire. Dumnezeu, după ce a adus toate la 
existenţă cu putere nesfârşită, le susţine, le adună, le cuprinde şi le 
strânge întreolaltă şi la Sine prin purtarea de grijă, atât pe cele raţionale, 
cât şi pe cele supuse simţurilor. Ţinându-le în jurul Său, ca pricină, 
început şi scop, pe toate cele ce sunt distanţate întreolaltă după fire, 
le face să concorde întreolaltă, prin unica putere a relaţiei faţă de El, 
ca început... în acelaşi chip şi Sfânta Biserică a lui Dumnezeu ni se 
arată făcând aceleaşi lucruri cu noi ca şi Dumnezeu, imitându-1 cum 
imită o icoană modelul său. Căci sunt mulţi şi nesfârşiţi la număr cei 
care fac parte din ea şi sunt renăscuţi şi recreaţi în duh: bărbaţi, femei 
şi copii, despărţiţi şi foarte deosebiţi după gen şi înfăţişare, după nea¬ 
muri şi graiuri, după viaţă, vârstă, păreri, chipuri, moravuri şi atitudini. 


1381 Această conexiune este clarificată de orientalistul Tanios Mansour. El analizează 
laolaltă temenii şi expresiile folosite de Iacob de Sarug în context baptismal, eclesi- 
ologic şi implicit eshatologic. „Cunoaştem deja că termenul de «soţie» sau expresiile 
«fiică a împăratului», «fiică a zilei» şi mai ales cea de «fiică a luminii»” - spune 
Mansour - „sunt numele alese pe care Iacob le atribuie Bisericii. Pe de altă parte, 
Iacob numeşte «fiică a luminii» apa şi sângele care au curs din coasta străpunsă a 
Mântuitorului Hristos, sau botezul prin care s-a izbăvit orbul din naştere din întune¬ 
ricul în care zăcea” - vezi: Tanios Bou Mansour, La Theologie de Jaques de Saroug. 
Creation, Anthropologie, Ecclesiologie et Sacraments, Tome I, Bibliotheque de 
L’Universite de Saint Esprit, Kaslik, Liban, 1993, p. 254-255. 

1382 p r B orner t p 85 

1383 Diac. Ioan I. Icăjr, Integrala comentariilor liturgice bizantine, p. 23. 


446 



după ştiinţă şi slujbe, după soartă, caracter şi deprinderi. Dar tuturor 
Biserica le dă deopotrivă o singură formă şi numire dumnezeiască, adică 
existenţa şi numele de la Hristos; şi o singură şi neîmpărţită relaţie prin 
credinţă, simplă şi fără părţi, care nu lasă să fie cunoscute relaţiile cele 
multe şi nenumărate ale fiecăruia, nici măcar că sunt din pricina raportă¬ 
rii şi concentrării universale a tuturor spre ea”. 1384 

De la analogia iconică a dumnezeirii transpuse în viaţa Biseri¬ 
cii, Sfântul Maxim trece la dimensiunea eclesial-cosmologică. După 
el, „Sfânta Biserică a lui Dumnezeu este o închipuire/amprentă şi o 
icoană/imagine a întregii lumi (cosmos) alcătuită din fiinţe văzute şi 
nevăzute, ca una care primeşte aceeaşi unire şi distincţie (henosis kcii 
diakrisis) cu aceasta. Căci - aşa cum acesta, deşi ca edificiu este o 
singură casă, primeşte o diferenţiere printr-o calitate specială a con¬ 
figurării potrivit dispoziţiei spaţiale... tot aşa şi întreaga lume a celor 
ce sunt, produsă de Dumnezeu prin facere/devenire/geneză, şi diviza¬ 
tă în lumea inteligibilă umplută de fiinţe inteligente şi necorporale, şi 
lumea aceasta sensibilă şi corporală ţesută cu măiestrie din multe 
specii şi naturi”. 1385 Viziunea duhovnicească a Sfântului Maxim este 
completată de aşezarea Bisericii în analogie cu omul. El vorbeşte 
astfel despre o realitate vie în care credinciosul există şi se desăvâr¬ 
şeşte, o entitate familiară prin care se descoperă pentru împărăţia lui 
Dumnezeu. în felul acesta, „se împreună cu ea prin cunoaşterea tai¬ 
nică de Dumnezeu, cât e îngăduit omului, devenind astfel ceea ce se 
cuvine să devină cel ce s-a învrednicit de sălăşluirea lui Dumnezeu şi 
a fost însetat de razele atotluminoase”. 1386 

Intr-o profundă notă apologetică este evaluat atributul de catolicitate 
a Sfintei Biserici. Sfântul Maxim aşează acest termen în legătură cu 
mărturisirea ortodoxă a adevărului de credinţă. După el, „Biserica - 
fiind catolică - se caracterizează în mod fundamental prin faptul că 
mărturiseşte dreapta credinţă. «Biserica catolică - scrie el - este 
dreapta şi mântuitoarea mărturisire a credinţei în Dumnezeul universului», 
în majoritatea textelor în care Sfântul Maxim foloseşte termenul de 


1384 Sf. Maxim Mărturisitorul, Mistagogici. Cosmosul şi sufletul chipuri ale Biseri¬ 
cii, introducere, traducere, note şi două studii de pr. prof. dr. Dumitru Stăniloae, Ed. 
IBMBOR, Bucureşti, 2000, p. 13-14. 

1385 Ibidem, p. 15-16. Pentru o mai bună înţelegere a textului vezi aici şi traducerea 
Diac. Ioan I. Ică jr, în Integrala comentariilor liturgice, p. 209-210. 

1386 Ibidem, p. 18. 

catolică aveam de-a face cu un context în care dreapta credinţă este 
evidenţiată şi opusă credinţelor eretice”. 1387 în „Răspunsurile către 
Talasie”, Sfântul Părinte vorbeşte despre menirea drept-mărturisitoare pe 
care a avut-o Biserica dintru începuturi, ea fiind asemănată cu „un¬ 
ghiul cosmologic ”, deasupra căreia sălăşluieşte Mântuitorul Hristos, 
„piatra unghiulară ”. 1388 „Căci unghiul este Biserica, după Scriptură. 
Fiindcă precum unghiul se face unirea a două ziduri pe care le îm¬ 
preună într-o legătură indisolubilă, aşa şi Biserica s-a făcut unirea a 
două popoare, împreunând la un loc pe cei dintre neamuri şi pe cei 
dintre iudei într-o singură învăţătură de credinţă şi străngăndu-i 
într-un singur cuget. Iar piatra din capul acestui unghi este Hristos, 
ca Cel ce e Cap al întregului trup”. 1389 

în virtutea caracterului sobornicesc al Bisericii, apologetica or¬ 
todoxă afirmă necesitatea unei raţionalităţi liturgice şi comunitare ca 
soluţii pentru pespectivele teonome ale existenţei noastre. Această 
necesitate se găseşte analizată pe larg în teologia părintelui profesor 
Dumitru Stăniloae. El promovează adesea capacitatea eclesiologiei 
ortodoxe de a se defini în raport cu firul concret al experienţelor sen¬ 
sibile prin concepte precum „sobornicitate deschisă ” sau „comunita¬ 
te prin iubire”. 1390 In Biserica cea sobornicească, părintele profesor 
vede „potenţialul unei comuniuni perfecte” în care omul se realizează 
ca fiinţă raţională. „în acest fel înţelegem Biserica, spune pr. prof. 
Dumitru Stăniloae, pe de o parte e un dat perfect, o comuniune perfectă, 
pe de altă parte e misiunea noastră să o realizăm ca o asemenea comuniune. 
Ea e dată ca o comuniune perfectă virtual, întrucât are toate premisele, 
toate posibilităţile să se actualizeze prin eforturile noastre ca o asemenea 


1387 Jean-Claude Larchet, Biserica, Trupul lui Hristos, voi. I, „Natura şi structura 
Bisericii”, în româneşte de Marinela Bojin, Ed. Sofia, Bucureşti, 2013, p. 56. 

1388 cf Ps. 117, 22; Mt. 21, 42: „Piatra pe care n-au băgat-o în seamă ziditorii, 
aceasta s-a făcut în capul unghiului”. 

1389 Sf. Maxim Mărturisitorul, Răspunsuri către Talasie, întrebarea 53, în „Filoca- 
lia”, voi. 3, traducere din greceşte, introducere şi note de Pr. prof. dr. Dumitru Stăni¬ 
loae, Ed. IBMBOR, Bucureşti, 2009, p. 266. Tema catolicităţii Bisericii, ca funda¬ 
ment al mărturisirii ortodoxe a Adevărului, este dezvoltată de Sfântul Părinte şi în 
Mistagogia, acolo unde vorbeşte despre dimensiunea unitară a credinţei şi raportu¬ 
lui dintre mădularele Trupului Tainic (p. 14). 

1390 Ne vom raporta în abordarea noastră îndeosebi la cele două studii de referinţă 
ale Pr. prof. Dumitru Stăniloae : Sobornicitate deschisă, în Revista „Ortodoxia”, nr. 
2/1971, p. 165-180 şi Comunitate prin iubire. Ortodoxia, nr. 1/1963, p. 52-70. 

comuniune. Hristos, spune Marcu Ascetul, e închis la Botez în adâncul 
insesizabil al fiinţei celor credincioşi, în inimă, şi se face cunoscut în 
conştiinţă, simţit în ea, prin lucrarea lor”. 1391 

Mişcat permanent de dorinţa unei deveniri comunitare, omul 
modem descoperă astăzi că cel mai mare duşman al său rămâne în¬ 
singurarea. Paradoxal sau nu, deşi trăieşte în lume, se simte de cele 
mai multe ori izolat, pustiit şi gol, „neavând om”, care să-l descopere, 
să-l asculte şi să-l arunce în „scăldătoarea vindecării”. Cei vindecaţi 
de suferinţa singurătăţii sociale, redobândesc în primul rând, prin 
integrarea lor în comuniunea eclesială, statutul de „om”. 1392 Este 
necesară o deschidere totală către societate, prin care de altfel ne 
putem realiza comunitar şi totodată ne putem mântui. Pentru părinte¬ 
le Dumitru Stăniloae, această ieşire a creştinului în întâmpinarea 
societăţii, cu toate rănile şi imperfecţiunile ei, devine imperativul 
unei „comunităţi prin iubire”. „Participarea noastră, ca creştini, la 
formele vieţii de comunitate a oamenilor de azi, spune părintele pro¬ 
fesor, trebuie să o socotim cu atât mai folositoare, cu cât creştinul nu 
se poate realiza deplin ca om decât într-o comunitate în care se tră¬ 
iesc toate problemele contemporane ale existenţei, şi nu închis într-o 
comuniune preocupată numai de problemele religioase. Biserica 
niciodată n-a înţeles că trebuie să închidă pe credincioşii săi într-o 
comunitate preocupată exclusiv de problemele de credinţă, ci întrucât 
aceştia sunt şi ei fiinţe omeneşti reale, vrea să contribuie la creşterea 
lor spre a deveni factori folositori ai comunităţii umane deschise 
vieţii largi, preocupată de toate problemele existenţei. între viaţa de 
comuniune a credincioşilor în Biserică şi viaţa lor de comunitate cu 


1391 Pr. prof. Dumitru Stăniloae, Comunitate prin iubire, p. 54. 

1392 atT1 ititim aici de exemplul slăbănogului de la Scăldătoarea Vitezda, care de 38 de ani 
aştepta „tulburarea apei ”, dar care „nu avea om care să-l arunce în scăldătoare ” (cf. In. 5, 
1-15). „Bolnavul, comentează pr. prof. Vasile Mihoc, cu puterile fizice şi, poate, şi cele 
spirituale grav diminuate, va fi fost considerat de cei din jur, care nici nu-1 mai luau în seamă 
şi îl lăsau să zacă în patu-i mizer, mai puţin decât un om. Vindecat, el îşi redobândeşte 
statutul de om. Dar ceea ce i-a lăsat Hristos a fost mult mai mult decât o restaurare a stării de 
om sănătos trupeşte. Vindecarea i-a fost oferită ca un dar, ca un har, care nu-1 va mai părăsi 
de acum înainte. «Cel vindecat» este expresia care-1 defineşte nu numai pe slăbănogul 
redevenit «omul», ci pe acest om intrat în relaţie de neşters şi de neuitat cu Iisus. El nu va 
înceta de acum înainte să mărturisească pe Iisus, să spună că Iisus este cel ce l-a făcut sănă¬ 
tos (v. 15)” (vezi: Pr. prof. dr. Vasile Mihoc, Meditaţii la Evangheliile Duminicilor Triodu- 
lui şi Penticostandui, Ed. Teofania, Sibiu, 2003, p. 140). 

toţi oamenii, pe planurile multiple ale existenţei concrete, trebuie să 
fie un raport de vase comunicante. Şi acest raport e azi mai posibil la noi 
decât oricând, căci spre viaţa de comuniune ne îndeamnă şi Biserica 
noastră şi spre viaţa de comunitate ne cheamă şi poporul nostru”. 1393 

Comunităţile sociale comunică permanent între ele, respiră în 
aceeaşi atmosferă a preocupărilor şi obişnuinţelor cotidiene. Un singur 
lucru mai lipseşte din acest creuzet social, anume posibilitatea, ori¬ 
zontul şi perspectivele mântuirii. Toate sunt asigurate de comuniunea 
eclesială a trupului lui Hristos. Biserica este, prin urmare, locul în 
care „inşii nu numai se măntuiesc, ci se şi realizează, sau se măntuiesc 
întrucât se realizează”. 1394 Această realizare comunitară, evaluată de 
Biserici în perspectivă soteriologică, este lipsită de egoism, fiind plină 
de susţinere reciprocă din comunităţile eclesiale. Părintele profesor 
Dumitru Stăniloae apropie aceste posibilităţi de ethosul scripturistic 
paulin, afirmând că „pentru a se menţine comuniunea adevărată e 
necesar ca «nimeni să nu caute ale sale, ci fiecare pe ale aproapelui», 
precum Apostolul nu caută folosul său «ci folosul celor mulţi ca să se 
mântuiască». 1395 Căci «datori suntem noi cei tari să purtăm slăbiciu¬ 
nile celor neputincioşi şi să nu căutăm plăcerea noastră». 1396 lată cum 
societatea, transformată în comunitate, a devenit sprijinul de nădejde 
al insului, fără de care insul, redus la puterile sale limitate, nu se 
poate realiza şi de aceea nu se poate mântui”. 1397 

In felul acesta putem înţelege dimensiunea apologetică a raţionali¬ 
tăţii teonome din sânul comunităţii eclesiale. Eşecul acestui deziderat 
a fost reiterat de mai multe ori în istoria Bisericii. De la dimensiunea 
euharistică a comunităţii, experiată liturgic în primele veacuri ale 
creştinismului, etosul eclesial al fost afectat treptat de tendinţele raţiunii 
autonome. în perioada Evului Mediu, în latura apuseană a Bisericii 
dimensiunea agapică a comunităţii creştine suferă metamorfozele unei 


1393 p r p ro f. Dumitra Stăniloae, Comunitate prin iubire, p. 55. 

1394 Rămâne pilduitor îndemnul pe care Sfântul Apostol Pavel îl face tesalonicenilor, 
în duhul comuniunii bisericeşti: „Vă rugăm insă, fraţilor, dojeniţi pe cei fără de 
rănduială, îmbărbătaţi pe cei slabi la suflet, sprijiniţi pe cei neputincioşi, fiţi înde- 
lung-răbdători faţă de toţi. Luaţi seama să nu răsplătească cineva cuiva răul cu rău, 
ci totdeauna să urmaţi cele bune unul faţă de altul şi faţă de toţi ” (I Tes. 5, 14-15). 

1395 1 Cor. 10, 24. 

1396 Rm. 15, 1. 

1397 Pr. prof. Dumitra Stăniloae, Comunitate prin iubire, p. 56. 

instituţionalizări „rigide, superioare, autoritare, copleşitoare, care vrea 
să-l mântuiască pe individ numai prin virtutea supunerii, fără să-l 
ajute să se realizeze ca om într-o comunitate de fiinţe libere”. Autoritatea 
eclesială dobândeşte prerogative feudale, confundându-se tot mai 
mult cu sistemul statal de organizare. Ulterior, tot în apus, spiritul 
comunităţii creştine a căutat tot mai mult să atingă culmile emancipării 
liberaliste. în virtutea tristelor amintiri din perioada „autorităţii me¬ 
dievale” omul a început să asocieze comunitatea „cu un rău, o frână 
în calea dezvoltării sale. Aşa s-a născut individualismul burghez. în 
cadrul lui, conflictul dintre individ şi societate a luat, de aceea, forme 
şi mai aspre şi mai acute decât în perioadele dinainte. în Antichitate 
şi în Evul Mediu, stăpânitorii îşi menţineau poziţiile pe care le aveau, 
prin ereditate, sau le câştigau în general prin vitejie în războaie. 
Acum, în fiecare zi caută să se ridice alţi şi alţi ambiţioşi la poziţii 
materiale superioare şi la roluri de conducere a mulţimii şi se folo¬ 
sesc pentru aceasta de multiple şi perfide forme de înşelare a altora, 
de exploatare a naivităţii, a slăbiciunii lor ”. 1398 

Perspectiva autentică a comunităţii credincioşilor s-a valorificat 
dintotdeauna în lucrarea sacramentală Bisericii. De aceea, putem socoti 
Sfintele Taine, ca elemente dinamice în definirea raţionalităţii teonome. 
în ele găsim în fapt participarea activă „la harismele Sfântului Duh, la 
naşterea din nou a vieţii. Această rezidire a vieţii îşi are punctul său 
dinamic de plecare în actul de intrare în Biserică, în actul prin care de¬ 
venim mădulare ale trupului eclesial - în Botez şi Mirungere ”. 1399 

V.2. Teonomia Sfintelor Taine 

Atunci când vorbim despre viaţa Bisericii trebuie să ne rapor¬ 
tăm negreşit la Sfintele Taine . 1400 Acestea sunt lucrări sau acte sfinte 


1398 Ibidem, p. 58. 

1399 Christos Yannaras, Abecedar al credinţei. Introducere în teologia ortodoxă , traduce¬ 
re Pr. prof. dr. Constantin Coman, Ed. Bizantină, Bucureşti, 2007, p. 165-166. 

1400 Numărul Sfintelor Taine în Biserica Ortodoxă este de şapte, după numărul daru¬ 
rilor Sfântului Duh: Botezul, Ungerea cu Sfântul Mir (Mimngerea), împărtăşania, 
Spovedania, Nunta (Căsătoria), Preoţia (Hirotonia) şi Maslul. Cuvântul taină defi¬ 
neşte în sine o lucrare misterioasă (aşa cum arată şi etimologia cuvântului: mistirion 
sau sacramendum - ceva ascuns, necunoscut şi neînţeles), prin care Dumnezeu 
întăreşte mădularele Bisericii Sale pentru ca acestea să poată merge împreună spre 
mântuire. în Noul Testament termenul se regăseşte sub diferite sensuri. Mântuitorul 

văzute, întemeiate de Mântuitorul Hristos şi săvârşite de Biserică 
prin episcopi şi preoţi ei, prin care se împărtăşeşte primitorului ha¬ 
rul dumnezeiesc, nevăzut şi mântuitor. 1401 Din punct de vedere litur¬ 
gic, prin Sfintele Taine putem înţelege slujbele bisericeşti prin mijlo¬ 
cirea cărora ni se împărtăşeşte, în chip special şi prin anumite semne 
(forme) văzute, harul lui Dumnezeu cel nevăzut, în cele mai impor¬ 
tante momente ale vieţii noastre. în legătură cu partea lor văzută, 
Sfântul loan Gură de Aur spune: „Dacă ar fi netrupesc ţi-ar da aceste 
daruri aşa cum sunt, netrupeşti. Dar fiindcă sufletul este împreunat cu 
trupul, cele duhovniceşti ţi le dă în semne supuse simţurilor... Tainele 
din faţa noastră nu sunt ale puterii omeneşti. Domnul care le-a săvâr¬ 
şit atunci la cina aceea, Acelaşi le săvârşeşte şi pe acestea acum ”. 1402 

într-un înţeles mai concret, care vizează necesitatea bazică a 
existenţei noastre, Sfântul Nicolae Cabasila aduce în prim plan o triadă 
de Sfinte Taine: Botez, Mirungere, Euharistie. Socotite a fi, din punct de 
vedere liturgic, „Tainele de iniţiere în viaţa creştină”, ele pot fi asu- 


spune adesea ucenicilor Săi: „Vouă vi s-a dat să cunoaşteţi tainele împărăţiei lui 
Dumnezeu” (Mc. 4, 11). El vorbeşte de asemenea despre taina mântuirii poporului 
iudeu care va veni după convertirea neamurilor la credinţă: „Pentru că nu voiesc, 
fraţilor, ca voi să nu ştiţi taina aceasta, ca să nu vă socotiţi pe voi înşivă înţelepţi; că 
împietrirea s-a făcut lui Israel în parte, până ce va intra tot numărul neamurilor” 
(Rm. 11, 25). în epistola către Efeseni, Apostolul Pavel aminteşte despre taina mântuirii 
oamenilor prin împăcarea lor cu Dumnezeu de către Iisus Hristos: „Căci El este pacea 
noastră. El care a făcut din cele două - una, surpând peretele cel din mijloc al despărţiturii, 
desfiinţând vrăjmăşia în trupul Său, legea poruncilor şi învăţăturile ei, ca, întru Sine, pe cei 
doi să-i zidească într-un singur om nou şi să întemeieze pacea” (Ef. 2, 14-15). în prima 
epistolă către Corinteni, Apostolul neamurilor dă cuvântului taină înţelesul de harismă: „Şi 
de aş avea darul proorociei şi toate tainele le-aş cunoaşte şi orice ştiinţă, şi de aş avea atâta 
credinţă încât să mut şi munţii, iar dragoste nu am, nimic nu sunt” (I Co. 13, 2). Putem să 
vorbim şi despre taina credinţei, ca taină a întrupării Logosului sau a Mântuitorului nostru 
Iisus Hristos, care „S-a îndreptat în Duhul, a fost văzut de îngeri. S-a propovăduit întru 
neamuri, a fost crezut în lume. S-a înălţat întru slavă” (I Tim. 3, 16). Prin cuvintele epistolei 
sale. Apostolul neamurilor întăreşte şi proclamă pennanent taina creştinătăţii (Pr. dr. Ioan 
Mircea, Dicţionar al Noului Testament, Ed. IBMBOR, Bucureşti, 1995, p. 213-214; Pr. 
prof. Ene Branişte, Liturgica Specială, ediţia a IV-a, retipărită cu binecuvântarea IPS Lau- 
renţiu. Mitropolitul Ardealului, Ed. Lumea Credinţei, Bucureşti, 2005, p. 287-288. 

1401 învăţătura de credinţă creştină ortodoxă, tipărită cu aprobarea Sfântului Sinod 
al Bisericii Ortodoxe Române, Ed. IBMBOR, Bucureşti, 2008, p. 144-157. 

1402 Sfântul Ioan Gură de Aur, în colecţia PSB 23, Scrieri, partea a treia. Omilii la 
Matei, traducere, introducere şi note de Pr. D. Fecioru, Ed. IBMBOR, Bucureşti, 
1994, Omilia a LXXXII-a, p. 926-938. 

mate de apologetica ortodoxă ca element fundamental al existenţei 
noastre ca fiinţe lucrătoare şi responsabile în dimensiunea comunita¬ 
ră a Bisericii. „Datorită Sfintelor Taine - care vestesc moartea şi 
îngroparea Domnului - ne naştem şi noi la viaţa duhovnicească, cu 
ajutorul lor creştem în ea şi ajungem să ne unim, în chip minunat cu 
însuşi Mântuitorul nostru. Căci prin aceste lucrări sfinte „viem, ne 
mişcăm şi suntem ”, aşa cum ne învaţă Sfânta Scriptura . 1403 Astfel, 
Botezul este cel care ne dă însăşi fiinţa şi trăirea noastră în Hristos, 
căci, până nu primesc această Taină, oamenii sunt morţi şi plini de 
stricăciune, şi abia prin ea păşesc la viaţă. La rândul ei, Ungerea cu 
Mir desăvârşeşte pe noul născut la viaţa Duhului, întărindu-i puterile 
de care are nevoie aici pe pământ. Iar dumnezeiasca împărtăşanie 
susţine această viaţă , păstrându-o în stare înfloritoare. Şi aceasta 
pentru că Pâinea vieţii de veci este acea care susţine puterile sufletu¬ 
lui şi-l întremează de-a lungul călătoriei lui. Pe scurt, sufletul trăieşte 
din această Pâine a vieţii, după ce şi-a primit fiinţa în baia Botezului 
şi întărirea prin Ungerea cu Sfântul Mir ”. 1404 Ne vom raporta în cele 
ce urmează la Taina Sfintei împărtăşanii. 

Sfânta şi Dumnezeiasca Euharistie este „Taina care încoronea¬ 
ză Botezul şi Mirungerea nu numai ca plenitudine a puterii şi a vieţii 
celei noi, începută virtual prin Botez şi având în ea puterea virtuală, 
dezvoltată prin Mirungere. Euharistia implică în ea puterea morţii 
depline faţă de existenţa separată de Dumnezeu, începută prin Botez 
şi dezvoltată prin Mirungere ”. 1405 

început şi legătură deopotrivă, adunare şi mulţumire, aducere 
aminte şi totodată pregustare a veşnicelor bunătăţi, jertfa, mijloc sau 
medicament al nemuririi, Sfânta Euharistie constituie realitatea „vivi- 
ficatoare” a Bisericii, care îl face prezent pe Mântuitorul Elristos în 
noi până la sfârşitul veacurilor. Este mijlocul prin care Dumnezeu, în 
nespusa Sa bunătate, „hrăneşte, edifică şi dă forţa motrice spre cele 
din urmă. Astfel, organismul bisericesc devine ceva viu, totdeauna 
unificator şi deschis spre viitor. Hrana şi vivificarea Tainei transfigu- 


1403 Cf. F.A. 17, 28. 

1404 gf Nieolae Cabasila, Despre viaţa în Hristos, traducere din limba greacă şi note 
de Pr. prof. Teodor Bodogae, Ed. IBMBOR, Bucureşti, 2009, p. 32. 

14°5 p r p ro f Dumitru Stăniloae, Teologia Dogmatică Ortodoxă, ediţia a IlI-a, Ed. 
IBMBOR, Bucureşti, 2003, p. 84. 

rează şi înnoieşte imaginea trupului bisericesc, o face lucrătoare şi 
mişcătoare spre bunătate ”. 1406 

Prin Taina Sfintei Euharistii, Mântuitorul Hristos intră în un¬ 
gherele cele mai ascunse ale fiinţei noastră, dezrădăcinând de acolo 
toată patima şi toată neputinţa. Ea implică prin urmare prezenţa reală 
şi personală a Domnului în interiorul celui care doreşte să-L pri¬ 
mească. Este aşadar, „Taina în care sub chipul pâinii şi a vinului se 
împărtăşeşte credincioşilor însuşi Trupul şi Sângele lui lisus Hristos, 
spre iertarea păcatelor şi spre viaţa de veci ”. 1407 Şi cine orare se mai 
poate îndoi de acest lucru, dat fiind faptul că însuşi Domnul, stând în 
mijlocul Ucenicilor Săi, a spus la Cina cea de Taină, „acesta este 
Trupul Meu... acesta este Sângele Meu ”. 1408 „Pentru aceasta suntem 
deplin încredinţaţi că ne împărtăşim cu trupul şi cu sângele lui Hris¬ 
tos” - spune Sfântul Chirii al Ierusalimului - „în chipul pâinii ţi se dă 
trupul, iar în chipul vinului ţi se dă sângele ca să ajungi prin împărtă¬ 
şirea cu trupul şi cu sângele lui Hristos unit într-un singur trup şi 
sânge cu El. Astfel ajungem şi purtători de Hristos, pentru că trupul 
şi sângele Lui se împărtăşesc mădularelor noastre. Astfel, după cu¬ 
vintele fericitului Petru, ajungem părtaşi firii dumnezeieşti ”. 1409 

Iată de ce, a descrie cu puţinele şi săracele noastre cuvinte 
această Sfântă Taină este pe departe o lucrare profundă şi complexă, 
încărcată de greutatea prezenţei reale a Mântuitorului Hristos cu 
Trupul şi Sângele Său, în trupul şi sângele nostru. Dacă în celelalte 
Sfinte Taine ale Bisericii prezenţa se face în chip tainic şi nevăzut, în 
Sfânta Euharistie El este împreună cu noi în chip văzut. Domnul 
străbate jertfa noastră de mulţumire (gr. eucharistia - mulţumirea cea 
mare) şi se oferă ca răspuns şi binecuvântare, medicament şi totodată 
hrană, până la sfârşitul veacurilor. 


1406 Nikos Matsoukas, Teologie Dogmatică şi Simbolică, voi. I, „Expunerea credinţei 
ortodoxe în conformitate cu creştinismul occidental”, traducere de Nicuşor Deciu, 
Ed. Bizantină, Bucureşti, 2006, p. 360-361. 

1407 Pr. prof. dr. Dumitru Popescu. lisus Hristos Pantocrator, Ed. IBMBOR. Bucu¬ 
reşti, 2005, p. 324. 

1408 Cf. I Cor. 11, 23-25: „Că Domnul nostru lisus Hristos, în noaptea în care a fost 
vândut, luând pâine şi mulţumind, a frânt-o şi a dat-o ucenicilor Săi zicând: Luaţi, 
mâncaţi, acesta este trupul Meu. Şi luând paharul şi mulţumind, a zis: Luaţi, beţi, 
acesta este sângele Meu”. 

1409 Sfântul Chirii al Ierusalimului, Catehezele Baptismale, IV, 3. 

Această frumoasă împreunare începe bineînţeles printr-o invitaţie 
la cină. Prima chemare o face Domnul „oilor celor pierdute ale casei 
lui Israel ”. 1410 întăriţi odinioară prin numeroase semne şi minuni, 
aceştia n-au ascultat chemarea, scandalizându-se la auzul cuvintelor 
Domnului: „Dacă nu veţi mânca Trupul Meu şi nu veţi bea Sângele Meu 
nu veţi avea viaţă întru voi ”. 1411 Au rămas deoparte, aşteptând încă la 
uşă întrucât „n-au înţeles în chip duhovniceşte cele spuse, s-au depăr¬ 
tat de El, socotind că-i îndeamnă să mănânce trupul Lui ”. 1412 

în această Sfântă Taină, cel botezat este chemat la o permanentă 
reînnoire, la lepădarea obiceiurilor vechi şi împlinirea dreptăţii celei 
noi. Din ceasul împreunării euharistice cu Hristos, credinciosul este 
slobozit de orice robie, fiind ridicat şi aşezat în demnitatea de fiu al 
Părintelui Ceresc. în felul acesta, „murind lumii şi trăind lui Dumnezeu, 
vom răspândi o mireasmă bineplăcută şi vom afla intrare la Tatăl 
prin Fiul”, căci „Hristos este Arhiereul nostru veşnic, Care ne comu¬ 
nică starea Sa de jertfă, prin Taine, şi prin Euharistie în particular, ca 
să ne înfăţişeze şi pe noi ca jertfe duhovniceşti înaintea Tatălui ”. 1413 

Fiind însuşi Trupul şi Sângele Domnului, Sfânta Euharistie in¬ 
tră în constituţia firească a celui botezat şi, depăşind intr-insa puterea 
morţii, aduce cu sine depăşirea omului vechi şi totodată perspectiva 
împreunării cu Hristos, Cel răstignit şi înviat. Socotirea ei în planul 
mântuirii se face aşadar din perspectiva unei integrări complementare, 
poziţionându-se în centrul celorlalte Sfintele Taine. Această aşezare 
mistico-centrică se explică, în principal, prin caracterul ei inepuizabil 
şi veşnic. „Fără îndoială că Hristos se află în toate Tainele” - spune 
Sfântul Nicolae Cabasila - „El care este Ungerea şi Botezul şi Hrana 
noastră, ba este de faţă şi în cei care iau parte la săvârşirea Sfintelor 
Taine, împărţindu-le din darurile Sale, dar în fiecare din Taine El 
este de faţă în alt chip. Pe cei botezaţi îi curăţeşte de întinăciunea 
păcatului şi întipăreşte în ei din nou chipul Său. în cei miruiţi face 
lucrătoare puterile Duhului Sfânt, a căror comoară s-a făcut trupul 


1410 Prima trimitere a celor doisprezece Apostoli este făcută de către Domnul după o 
traiectorie bine definită. Pe aceştia Hristos îi îndeamnă, zicând: „în calea păgânilor 
să nu mergeţi, şi în vreo cetate de samarineni să nu intraţi. Ci mai degrabă mergeţi 
către oile cele pierdute ale casei lui Israel ” (Mt. 10, 5-6). 

1411 II Pt. 1,4. 

1412 Cateheza IV, 4. 

1413 Pr. prof. Dumitru Popescu. Iisus Hristos Pantocrator, p. 332. 

Său prin ungere. Când îl duce însă pe credincios la Sfânta Masă şi-i 
dă să mănânce din însăşi Trupul Lui, Mântuitorul schimbă întru totul 
lăuntrul primitorului, împrumutându-i însăşi personalitatea Sa, iar 
noroiul care primeşte vrednicie de împărat nu mai este noroi, ci se 
preface în însuşi Trupul împăratului; ceva mai fericit decât această 
soartă nu s-a putut închipui. De aceea, Sfânta împărtăşanie este Taina 
cea mai mare, pentru că mai încolo de ea nu se mai poate merge, nici 
nu se mai poate adăuga ceva. Căci, de regulă, după o treaptă vine a 
doua, după aceasta a treia şi apoi tot aşa până la cea din urmă. După 
Sfânta împărtăşanie nu mai este loc unde să păşeşti, de aceea trebuie 
să te opreşti aici şi să te gândeşti cum să faci ca să poţi păstra până la 
sfârşit comoara pe care ai dobândit-o ”. 1414 

V.3. Raţionalitatea duhovnicească a Ierurgiilor 

Pe lângă Sfintele Taine, Biserica a instituit şi alte slujbe desti¬ 
nate binecuvântării şi sfinţirii omului în diferitele momente şi împre¬ 
jurări ale vieţii sale. în aceste momente liturgice, Trupul eclesial se 
acordează în permanenţă cu realităţile cosmologice din care face 
parte, acestea fiind la rândul lor sfinţite şi binecuvântate prin lucrarea 
harului. Toate aceste rugăciuni şi slujbe rânduite de Biserică poartă 
numele de Ierurgii. 1415 Prin intermediul lor Biserica Ortodoxă bine¬ 
cuvântează şi sfinţeşte toate lucrurile din natură cu care omul vine în 
contact sau pe care el urmează să le folosească: florile şi iarba câm¬ 
pului, ţarinile, livezile şi lanurile, roadele pământului, munca şi ocu- 


1414 Sfântul Nicolae Cabasila, Despre viaţa în Hristos, p. 113-114. 

1415 Din punct de vedere etimologic, cuvântul ierurgie sau evhologie (de la grecescul 
ierourghia sau eithologia) se defineşte prin „ rugăciune sau slujba de rugăciune care 
este direcţionată asupra omului, asupra lucrurilor, asupra obiectelor şi chiar asu¬ 
pra naturii înconjurătoare ”. Ele stau în legătură cu Sfintele Taine şi cu Sfânta Litur¬ 
ghie. Există de pildă ierurgii care se săvârşesc în proximitatea sau chiar cadrul litur¬ 
gic al acestor slujbe: dezlegarea mirilor în a opta zi, sfinţirea Mirului, sfinţirea apei 
pentru Botez, parastasul. Spre deosebire de Sfintele Taine, care sunt instituite în mod 
direct de Mântuitorul Hristos, ierurgiile îşi găsesc originea în viaţa Bisericii, fiind 
aşezate sub o incidenţă mai largă, „ efectele lor aplicându-se nu numai la viaţa omu¬ 
lui, ci şi la natura şi la făpturile necuvântătoare”. Din punct de vedere soteriologic 
şi spre deosebire de Sfintele Taine, ierurgiile au un rol sustenabil şi complementar, 
dar nu absolut necesar pentru mântuire (vezi aici: Pr. prof. Ene Branişte, Prof. Ecate- 
rina Branişte, Dicţionar enciclopedic de cunoştinţe religioase, Ed. Diecezană, Ca¬ 
ransebeş, 2001, p. 208-210). 

paţiile prin care îşi întreţine viaţa de zi cu zi, dar şi începutul şi sfâr¬ 
şitul acţiunilor sale. 

Originea ierurgiilor este foarte veche, regăsindu-se ca prefigu¬ 
rare şi corespondenţă în Vechiul Testament . 1416 Principala direcţie a 
acestor rugăciuni de binecuvântare rânduite de Biserică este reface¬ 
rea legăturii dintre Creator, om şi firea înconjurătoare. Consecinţele 
universale ale păcatului strămoşesc aveau să pecetluiască întreaga 
existenţă a cosmosului până la întruparea Mântuitorului Hristos. 
Această perioadă a fost marcată de blestemul pe care Creatorul îl 
aruncă după căderea primilor oameni în păcat . 1417 Dezacordul acesta, 
transmis ontologic de la o generaţie la alta, a luat sfârşit odată cu 
întruparea Mântuitorului Hristos, Care a restabilit cosmologic realitatea 
primordială. Această putere sfmţitoare a fost transmisă mai departe în 
chip mărturisitor de Sfinţii Apostoli, mandataţi „cu putere de sus ” să 
împlinească şi să ducă mai departe lucrarea Mântuitorului Hristos . 1418 

Justificarea raţionalităţii teonome şi implicit valorificarea litur¬ 
gică a ierurgiilor se descoperă aşadar prin realitatea şi necesitatea 
întrupării Mântuitorului Hristos. El aduce cu Sine cea mai mare 
binecuvântare pentru om şi pentru mediul existenţei sale. Trimiterea 


1416 Dc exemplu, rugăciunea pe care Biserica o face pentru femeia lăuză o găsim 
practicată şi în Vechiul Testament, unde cartea Leviticului de oferă următoarele 
indicaţii: ,f)acă o femeie va zămisli şi va naşte băiat, necurată va fi timp de şapte 
zile; aşa cum este în zilele necazului ei. în ziua a opta. pruncul va fi tăiat împrejur, 
iar ea va şedea treizeci de zile spre a se curăţi de sângele ei necurat; de nimic sfânt 
să nu se atingă şi în locaşul cel sfânt să nu meargă până ce i se vor împlini zilele 
curăţirii ” (Lev. 12,2-4). 

1417 Cf. Fc. 3, 17-18: .Blestemat va fi pământul pentru tine! Cu osteneală să te 
hrăneşti din el în toate zilele vieţii tale! Spini şi pălămidă îţi va rodi el şi te vei hrăni 
cu iarba câmpului! în sudoarea frunţii tale îţi vei mânca pâinea ta. până te vei 
întoarce din pământul din care au fost luat; căci pământ eşti şi în pământ te vei 
întoarce”. Iar în alt loc Sfântul Apostol Pavel spune: „ Căci făptura a fost supusă 
deşertăciunii, nu de voia ei ci din cauza celui ce a supus-o - cu nădejde, pentru că şi 
făptura însăşi se va izbăvi din robia stricăciunii, ca să fie părtaşă la libertatea 
măririi fiilor lui Dumnezeu. Căci ştim că toată făptura împreună suspină şi împreu¬ 
nă are dureri până acum ” (Rm. 8, 20-22). 

1418 Cf. Mc. 16, 15-18: , Mergeţi în toată lumea şi propovăduiţi Evanghelia la toată 
făptura. Cel ce va crede şi se va boteza se va mântui; dar cel ce nu va crede, se va 
osândi. Iar celor ce vor crede, aceste semne le vor urma: în numele Meu demoni vor 
izgoni, în limbi noi vor grăi, şerpi vor lua în mână, şi chiar ceva dătător de moarte 
de vor bea, nu-i va vătăma; pe bolnavi mâinile-şi vor pune şi bine le va fi”. 

Sa se face de către Dumnezeu Tatăl spre vestirea bunătăţilor celor 
viitoare: „ Binecuvântată este împărăţia ce vine a părintelui nostru 
David! Osana întru cei de sus!”. 1419 Aşa se face că, în decursul acti¬ 
vităţii Sale pământeşti, Mântuitorul Hristos binecuvântează prun¬ 
cii, 1420 binecuvântează şi sfinţeşte pâinile, 1421 iar la Cina cea de Taină, 
tot prin binecuvântare, a transformat pâinea şi vinul în Trupul şi Sân¬ 
gele Său. 1422 Puterea binecuvântării în Biserică a fost transmisă prin 
succesiunea Apostolică, din generaţie în generaţie la episcopi, iar de 
la aceştia la preoţi, de aceea în săvârşirea ierurgiilor se folosesc for¬ 
mule sacramentale, desprinse din cuvintele Mântuitorului şi din prac¬ 
tica Sfinţilor Apostoli: „ Binecuvântarea Domnului peste voi toţi” sau 
„Harul Domnului nostru Iisus Hristos şi dragostea lui Dumnezeu 
Tatăl şi împărtăşirea Sfântului Duh să fie cu voi cu toţi”} 423 în com¬ 
uniunea sfinţilor, unde „cel mai mic se binecuvântează de cel mai 
mare”} 424 creştinii îl preamăresc pe Dumnezeu, îi binecuvântează pe 
semenii şi chiar pe cei care îi vrăjmăşesc prin intermediul cultului 
liturgic, după porunca Mântuitorului: „ Binecuvântaţi pe cei ce vă 
prigonesc, binecuvăntaţi-i şi nu-i blestemaţi”} 425 

Despre practica şi importanţa ierurgiilor vorbesc de asemenea 
majoritatea Părinţilor: Sfântul Iustin Martirul şi Filosoful, Tertulian 
sau Sfântul Vasile cel Mare, textul rugăciunilor regăsindu-se în cele 
mai vechi practici ale Bisericii: în Constituţiile Apostolice, cartea a 
VUI-a, capitolul 29, avem mai multe rugăciuni pentru sfinţirea apei 
şi a untdelemnului, iar în capitolul 42 putem citi rugăciunea pentru 


1419 Mc. 11, 10. 

1420 Cf. Mt. 19, 13-15; Mc. 10, 16: , Atunci I s-au adus copiii, ca să-şi pună mâinile 
peste ei şi să se roage, dar ucenicii îi certau. Iar Iisus le-a zis: lăsaţi copii şi nu-i 
opriţi să vină la Mine, că a unora ca aceştia este împărăţia Cerurilor. Şi punându-şi 
mâinile peste ei s-a dus de acolo”. 

1421 Cf. Mt. 14, 19; Mc. 6, 41; Lc. 9, 16: „Şi poruncind să se aşeze mulţimilor pe 
iarbă şi luând cele cinci pâini şi cei doi peşti şi privind la cer a binecuvântat şi, 
frăngănd, a dat ucenicilor pâinile, iar ucenicii mulţimillor”. 

1422 Cf. Mt. 26, 26-28: Harpe când mâncau ei, Iisus luând pâine şi binecuvântând, a 
frânt şi, dând ucenicilor, a zis: Luaţi, mâncaţi acesta este trupul Meu. Şi luând 
paharul şi mulţumind l-a dat, zicând: beţi dintru acesta toţi. Că acesta este sângele 
Meu al Legii celei Noi, care pentru mulţi se varsă spre iertarea păcatelor”. 

1423 Cf. II Cor. 13, 13. 

1424 Evr. 7, 7. 

1425 Rm. 12, 14. 


458 



pomenirea morţilor. Toate aceste practici bisericeşti, au evoluat cu 
timpul, însă scopul şi destinaţia lor a rămas aceeaşi cu cea de la înce¬ 
put. Prin urmare, ierurgiile constituie latura creativă a liturgicii bise¬ 
riceşti. 1426 în acest context, teologul rus Serghei Bulgakov oferă în 
acest sens o perspectivă completă necesităţii lor cosmologice, aşe- 
zându-le în strânsă legătură cu Sfintele Taine. El reuşeşte să comple¬ 
teze dimensiunea liturgică a ierurgiilor cu necesitatea lor apologetică 
şi mărturisitoare, revers raţiunilor autonome secularizate din spectrul 
cosmologic. „în afară de aceste şapte taine, viaţa de har a Bisericii 
cuprinde multe acte de sfinţire şi multe rituri care posedă o putere 
sacramentală ( sacramentalia ); se poate spune că toate actele servi- 


1426 Ierurgiile pot fi împărţite după direcţia în care se administrează: 1. care vizează viaţa 
omlui : cele legate de viaţă şi de moarte; 2. cele aplicabile lucrurilor (natura neînsufleţită 
şi diferitele obiecte): rugăciune de binecuvântare a ogoarelor, pentru ploaie, pentru sfinţi¬ 
rea obiectelor de cult etc. După forma lor externă ele pot fi structurate astfel: 1. rugă¬ 
ciunile - sunt cele mai scurte ierurgii: Rugăciunea de binecuvântare a sălciei din 
Duminica Floriilor, Rugăciunea pentru binecuvântarea strugurilor care se citeşte la 6 
august, Rugăciunea pentru toată neputinţa, etc.; 2. rânduielile'. Rugăciunea de binecuvân¬ 
tare a colivei şi a prinoaselor la diferite praznice, Rânduiala de curăţite a femeii lăuze, 
Rânduiala parastasului, etc.; 3. slujbele - sunt ierurgiile cele mai lungi şi cele mai impor¬ 
tante: Rânduiala sfinţirii agheasmei mici şi mari, slujba înmormântării, slujba sfinţirii de 
biserică, slujba sfinţirii unei case, a doua şi a treia cununie, etc. O altă împărţire a ierurgii¬ 
lor este legată de scopul şi efectele lor asupra primitorului. Din această categorie fac parte: 
1. Exorcismele - sunt mgăciuni destinate eliberării omului, a naturii sau a lucrurilor din 
puterea şi influenţa nefastă a duhurilor rele. Au o fonnă imperativă, de blestem, de po¬ 
runcă, de jurământ, prin care se porunceşte duhurilor rele să părăsească şi să se depărteze 
de la creatura lui Dumnezeu. Astfel de ierurgii se pot întâlni la Botez, în ziua Sfântului 
Vasile cel Mare - 1 ianuarie, sau la 1 februarie, când se citesc Moliftele Sfântului Trifon 
pentru păzirea grădinilor, a viilor şi pentru toate holdele; 2. Curăţirile şi dezlegările - 
sunt mgăciuni care dezleagă anumite persoane de diverse păcate sufleteşti şi trupeşti fără 
de voie; precum şi mgăciuni de purificare la atingerea de lucmri spurcate: Rânduiala în 
ziua I la femeia lăuză, Molifta femeii la 40 de zile după naştere, Molifte de dezlegare de 
jurământ şi blestem, etc.; 3. Binecuvântările - sunt mgăciuni prin care se invocă ajutoml 
lui Dumnezeu asupra unei persoane sau asupra unui lucm curat, menit pentru hrana, 
pentru viaţa sau pentm mântuirea omului: Rânduiala pentru punerea de temelie la o casă 
nouă. Rugăciunea de binecuvântare a prinoaselor, Tedeum-urile, Polihroniu, etc. Unele 
din aceste binecuvântări sunt încorporate în rânduiala altor slujbe mai mari: binecuvânta¬ 
rea tămâiei, a anaforei şi a prinoaselor; 4. Sfinţirile - se apropie cel mai mult de Sfintele 
Taine, deoarece prin ele anumite persoane sau lucmri nu sunt numai sfinţite ci şi consa¬ 
crate, rânduite pentru anumite scopuri sau lucrări sfinte ale Bisericii. Din această catego¬ 
rie fac parte sfeştaniile sau aghiazmele, slujbele pentm sfinţirea bisericii şi a obiectelor de 
cult, hirotesiile, tunderea în monahism, oferirea gradelor preoţeşti etc. 

ciului divin sunt la fel. Noi nu ne vom opri la studiul acestor acte. Să 
arătăm numai că prin ele, prin materiile pământeşti şi sub forme di¬ 
verse, harul Sfântului Duh se revarsă fără încetare peste lume; acest 
har prepară cosmosul pentru transfigurarea viitoare, pentru a crea un 
cer nou şi un pământ nou. Un ajutor de har este oferit omului, după 
trebuinţele sale personale, printr-o binecuvântare, o rugăciune, o 
slujbă. Puterea care sfinţeşte şi împlineşte, este numele Domnului. 
Binecuvântarea şi sfinţirea se fac în numele lui Dumnezeu; de aceea 
acest nume este înconjurat, în Ortodoxie, de o veneraţie specială, care 
corespunde veneraţiei numelui lui Dumnezeu - tetragrama sacră, în Ve¬ 
chiul Testament. Cel mai dulce dintre nume, numele Mântuitorului lisus 
Hristos, este neîncetat repetat în «rugăciunea lui lisus», în ceea ce se nu¬ 
meşte acţiunea spirituală, foimă de rugăciune proprie Ortodoxiei: dar 
numele de lisus este şi numele Sfintei Treimi. Veneraţia numelui lui 
Dumnezeu este baza pietăţii şi liturghiei ortodoxe”. 1427 

Efectele practice ale harului lucrător prin Sfintele Taine şi ierurgii 
în comunitatea mărturisitoare a Bisericii au fost ignorate din nefericire 
de „teologia manualelor” scolastice. Mai mult, înlăturarea sacramen¬ 
telor din firescul existenţei contemporane a atras după sine o profun¬ 
dă acutizare a identităţii cosmologice a omului contemporan. Pe lân¬ 
gă faptul că se găseşte de multe ori în izolare faţă de semeni, el se 
autoexclude şi din raportul cu mediul înconjurător. Efectul este unul 
extrem de dezavantajos, omul contemporan propulsându-se autonom 
spre un viitor nesigur, pe care-1 numeşte ad-hoc secularizare. Pe 
palierul cosmologic al existenţei, principala criză generată de secula¬ 
rizare este cea ecologică. Prin ea, „omul contemporan, ca rezultat al 
tendinţei lui de a lua locul lui Dumnezeu pe pământ, consideră natura 
ca o prioritate pe care o poate exploata iresponsabil”. Legat de aceste 
inconveniente practice, părintele profesor Dumitru Popescu aduce în 
discuţie observaţiile consemnate în cadrul Consiliului Ecumenic al 
Bisericilor, întrunit la Camberra, în Australia, în anul 1990: „... este 
îngrozitor să vezi că specia umană, care a intrat pe scena istoriei şi a 
creaţiei cu mii de ani în urmă, a fost capabilă să distrugă în două 
secole, de la începutul erei industriale, ceea ce natura a clădit pe par¬ 
cursul a patru miliarde şi jumătate de ani. Această criză are rădăcinile 
înfipte adânc în poftele neostenite ale omului de exploatare a resurse- 


1427 Serghei Bulgacov, Ortodoxia, p. 130. 

lor naturale pentru putere şi îmbogăţire. Economia şi era industrială 
tratează natura în mod iresponsabil din dorinţa de profit”. Toate aces¬ 
te efecte nefaste din secolul raţiunilor modeme se datorează, după pr. 
prof. Dumitru Popescu, „unei concepţii autonome despre lume, care 
a eliminat orice prezenţă a lui Dumnezeu din cosmosul văzut”. 1428 

Cosmologia teonomă, promovată şi valorificată liturgic prin 
sacramentele Bisericii, consideră că Dumnezeu este prezent în întregul 
univers prin energiile Sale necreate, care izvorăsc din fiinţa Sa. în 
această lucrare se reprezintă cel mai bine caracterul şi valoarea litur¬ 
gică a raţionalităţii teonome. Ea nu se impune nicidecum printr-un 
caracter speculativ de cunoaştere, ci caută descoperirea lui Dumnezeu în 
simbol şi taină, „pentru că natura însăşi a simbolului constă în aceea 
că el revelează şi comunică pe «celălalt» tocmai ca «celălalt», vede¬ 
rea nevăzutului ca nevăzut, cunoaşterea incognoscibilului ca cognos¬ 
cibil, prezenţa viitorului ca viitor”. 1429 

V.4. Concluzii 

Întreaga existenţă a omului teonom constituie, fără doar şi poate, o 
mulţumire permanentă adusă în chip conştient lui Dumnezeu pentru „tot 
danii desăvârşit şi pentru toată darea cea bună”. In felul acesta, sau mai 
bine-zis din această postură, fiul suflării dumnezeieşti „binecuvântează pe 
Dumnezeu pentru hrana şi viaţa pe care le primeşte de la EI”, răspunzând 
astfel binecuvântării cu propria sa binecuvântare. 1430 „Omul este ceea ce 
mănâncă”, spunea odinioară filosoful materialist Ludwig Feurbach, încer¬ 
când astfel să găsească răspunsuri la aşa-zisele afirmaţii „idealiste” cu 
privire la existenţa umană. Dincolo de aspectul formal al afirmaţiei sale, el 
„exprima, fără să o ştie, cea mai religioasă idee despre om”. Nimic mai 
adevărat dacă ţinem cont de faptul că noi, cei pecetluiţi cu numele lui 
Hristos piin Botez, am primit spre hrană Medicamentul Nemuririi. Aceas¬ 
tă realitate este confirmată de prezenţa organică a Mântuitorului Hristos în 
trupul nostru, care se face permanent ,, spre iertarea păcatelor şi spre viaţa 
de veci”. In felul acesta se împlineşte mai mare deziderat al existenţei 
noastre: conectarea permanentă la Sursa existenţei prin unirea perso¬ 
nală cu Hristos în perspectiva veşniciei. 


1428 p r p ro f Dumitru Popescu. Ortodoxie şi contemporanietate, p. 183. 

1429 Pr. prof. Al. Schmemann, Pentru viaţa lumii..., p. 178-179. 

1430 Ibidem, p. 16. 

Prin urmare, valorificarea liturgică a raţionalităţii teonome în 
Biserică, prin Sfintele Taine şi lerurgii rezultă în mod direct din ne¬ 
cesitatea harului pentru mântuire şi din instituirea lor dumnezeiască, 
în virtutea apartenenţei comunitar-eclesiale, creştinul botezat primeş¬ 
te harul şi se întăreşte permanent în colaborarea cu acesta, prin îm¬ 
părtăşirea cu Sfintele Taine şi sfinţirea continuă, a sa şi a mediului 
care îl înconjoară, prin ierurgii. Fiecare creştin este legat indispensabil 
de Sfintele Taine, devenind de la Botez mădular al Bisericii, căpătând 
daruri şi totodată îndatoriri prin Mirungere, unindu-se în chip real cu 
Hristos în Euharistie, întorcându-se la dreptate prin Pocăinţă, împli¬ 
nind porunca paradisiacă prin Căsătorie, fiind ridicat din neputinţe 
prin Masu şi devenind următor Sfinţilor Apostoli prin Taina Hiroto¬ 
niei. Toate cele şapte Sfinte Taine se raportează direct realitatea vie¬ 
ţii noastre pe care o trăim întru nădejdea mântuirii şi a vieţii veşnice. 
Am putea spune că aceasta ar fi de ajuns, însă Dumnezeu aşază în 
iconomia sa şi ambientul existenţei noastre de care ne face responsa¬ 
bili, până la Parusie. 

Putem spune aşadar că raţionalitatea teonomă a creaţiei se jus¬ 
tifică prin capacitatea de a ne aduna pe toţi într-un singur simbol, 
prin care să se definească „cele trei niveluri ale vieţii creştine: Bise¬ 
rica, lumea şi împărăţia; că Biserica însăşi este astfel sacramentul în 
care viaţa sfărâmată şi, totuşi, încă «simbolică» a «acestei lumi» este 
adusă, în Hristos, în dimensiunea împărăţiei lui Dumnezeu, devenind 
ea însăşi sacramentul «lumii ce va să fie» sau cea pe care din veşni¬ 
cie Dumnezeu a pregătit-o pentru cei care îl iubesc şi unde tot ce este 
uman poate fi transfigurat prin har, aşa încât toate lucrurile pot fi 
desăvârşite în Dumnezeu; ca, în sfârşit, aici şi doar aici - în «myste- 
rion-ul» prezenţei şi lucrării lui Dumnezeu, Biserica devine întot¬ 
deauna ceea ce este: Trupul lui Hristos şi Templul Duhului Sfânt, 
Simbolul unic «adunând» - prin aducerea la Dumnezeu a lumii, pen¬ 
tru a cărei viaţă El a dat pe Fiul Său”. 1431 


1431 Ibidem, p. 192-193. 

VI. AUTONOMIA ŞI ATEISMUL, ÎNCERCĂRILE 
OMULUI CONTEMPORAN. PERSPECTIVA 
APOLOGETICII ORTODOXE 


încercarea autonomă de devenire şi creştere a persoanei umane 
a atins în decursul istorie mai multe praguri de înstrăinare faţă de 
Dumnezeu şi adevăr. Omul singular, liber şi independent, care în 
trecut îşi justifica existenţa prin teorii evoluţioniste şi ecuaţii ştiinţifi¬ 
ce, se găseşte acum în pragul întrebărilor tară răspuns, propulsate 
mai departe însă de aşa-zisa convingere atee. 

Ce este oare ateismul? Poate fi cineva ateu ca entitate sau mai 
bine zis poate cineva trăi fără de Dumnezeu? Şi dacă da, atunci cum 
poate ateul să umple de unul singur imensul vid al propriei sale exis¬ 
tenţe? lată doar câteva din întrebările la care încearcă să răspundă 
Apologetica Ortodoxă în demersul ei de mărturisire a „Adevărului” 
ipostatic. în acest context, argumentaţia noastră se elaborează pe 
evaluarea parcursului de gândire din diferitele epoci ale existenţei 
noastre, observând în contrapondere polaritatea „apropierii de Dum¬ 
nezeu”. Aşa se face că, dincolo de a rămâne o fenomenologie izolată, 
ateismul se exprimă ca „normă comună tuturor straturilor societăţii. 
O întreagă civilizaţie s-a zidit, conştient, pe refuzul lui Dumnezeu, 
mai precis pe negarea oricărei dependenţe faţă de un dincolo. într- 
adevăr, ştiinţa nu are nevoie de ipoteza lui Dumnezeu. Pe de altă 
parte, din punct de vedere moral, sau Dumnezeu nu este atotputernic, 
fiindcă nu suprimă răul, sau dacă nu vrea să-l suprime înseamnă că 
El nu este iubire”. 1432 Negativismul programat al societăţii autonome 
naşte întrebări şi întrebările nasc monştri, şi, „fără conţinut metafizic 
propriu, fără o filosofie proprie”, ateismul se răspândeşte „democra¬ 
tic, nevertebrat, dar practic”. Motivaţia sa nu este susţinută de raţiune, 
căci astfel ar fi în fr ântă şi ar cădea în desuetudine, ci vine să umple un 
gol frust şi rece al unei corăbii în derivă, sufletul stăpânit de diavol. 


1432 p au j Evdokimov, Vârstele vieţii spirituale , trad. Pr. prof Ion Buga, Ed. Christia- 
na. Bucureşti, 2003, Bucureşti, 2006, p. 17. 

Geneza „neoateismului contempran” este susţinută, ca primă 
etapă, de evaluarea exacerbată a ştiinţei. Aşezată în afara religiei şi 
chiar a culturii, realizările raţiunii considerau mai dăunăzi că „orice 
interacţiune între ştiinţă şi cultură nu poate fi decât prejudiciabilă ... 
că ... adevărul prin definiţie nu poate depinde de ansamblul social sau 
cultural al omului de ştiinţă, fiindcă numai ştiinţa este păstrătoarea 
adevărului, fapt pentru care ruperea ei de cultură este definitivă şi 
completă”. 1433 Din această coajă a ieşit convingerea greşită că „ştiinţa 
poate explica totul”, că nu există plan sau realitate existenţială fără 
răspunsuri palpabile cu privire la existenţa şi funcţionabilitatea lor. în 
felul acesta, au existat cercetători care, orbiţi la ochii minţii, au con¬ 
fundat minunea cu iraţionalul, au înlocuit taina cu fenomenul, au 
aşezat transcendentul în filtrul raţiunii personale. Acesta este în mare 
dimensiunea elevată a ateismului contemporan. Ea se justifică pe 
germenii „raţiunii pure”, pe experienţă şi probitate practică, practicile 
ei fiind potrivnice credinţei creştine. 

în cea de a doua latură a ateismului contemporan intră acel „nu 
vreau să cunosc”/„nu vreau să cred”. Aceasta se mulează pe dispreţ 
şi nesocotire faţă argumentele Scripturii, socotită de cei mai mulţi 
atei a fi „depăşită”. în acest context, putem vorbi despre un adevăr 
universal valabil, pe care Sfântul Apostol Pavel îl comunică Bisericii 
lui Hristos peste veacuri: „însă noi propovăduim pe Hristos cel răs¬ 
tignit: pentru iudei, sminteală; pentru neamuri, nebunie”. 1434 „Starea 
arhaică a cunoaşterii, în vechime, îl face pe orice savant contemporan 
neîncrezător şi foarte puţin dispus să ţină seama de o pretinsă revelaţie. 
Nu există, spun savanţii, nicio certitudine referitoare la acel pretins 
eveniment şi, oricum, un adevăr îngropat în adâncul secolelor este 
inacceptabil pentru actualismul contemporan. Alegerea este de făcut 
între faptele verificabile şi textele ce decurg în mod evident dintr-un 
mit”. 1435 Pentru ateu, este inadmisibil şi totodată inacceptabil „ca 
Dumnezeu să se insereze în timp şi să-şi încredinţeze adevărul unui 
mănunchi de ucenici obscuri şi unei transmiteri fragile, prin mijloci¬ 
rea unor texte scrise acum douăzeci de veacuri”. 1436 în fapt, totul 

1433 Pr. prof. Dumitra Popescu, Apologetica raţional-duhovnicească, Alexandria, 
2009, p. 158. 

1434 1 Cor. 1,23. 

1435 Paul Evdokimov, Vârstele vieţii spirituale, p. 18. 

1436 Ibidem. 

porneşte de la o autoabandonare a celui ce, fără să ştie ce este liberta¬ 
tea, se crede liber. Conştient sau nu de apăsările sale, el, ateul, caută 
să îndepărteze de la sine vinovăţia, simţul conservator al mărturisirii 
păcatelor, intr-un cuvânt, perspectiva unei vieţi împreună cu Hristos. 
Nu mai vrea să iubească şi, prin aceasta, cel mai potrivit mijloc este 
să izgonească iubirea din măruntaiele sale. 

VI. 1. Drumul care „vine de nicăieri şi merge spre nicăieri” 

Care este însă maniera de a scăpa de astfel de convingeri? 
Creştinismul în genere şi Biserica ortodoxă în mod special, adaugă, ca 
remediu împotriva ateismului, mărturisirea „Adevărului” ipostatic. „Fiţi 
totdeauna gata să răspundeţi oricui vă va cere socoteală de nădejdea 
care este în voi”. 1437 Creştinul de astăzi trebuie să înveţe să retrăiască 
„măreţia creştinismului”. Suntem conştienţi astăzi de faptul „mulţi 
dintre noi locuim în comunităţi seculare, în care argumentele extrase 
din Biblie sau revelaţia creştină nu mai au greutate şi în care auzim 
un limbaj diferit de cel vorbit în biserică”. 1438 Aceste nuanţe sumbre 
ale societăţii seculare sunt generate de o sărăcire a lumii de etosul ei 
eclesial. Faptul că aproape nimeni nu mai reuşeşte să trăiască şi să 
poarte în cotidian „ liturghia de după Liturghie” 1439 descoperă şi mai 
mult iminenţa exemplelor seculare. în acest context, „creştinii au 
devenit un fel de post-modemişti: ei trăiesc Evanghelia celor două 
adevăruri. Există închinare şi există adevărul secular, care se aplică 
restului timpului”. 1440 Pe fondul acestei atitudini „căldicele” s-a gre¬ 
fat periculoasa încrengătură a ateismului. De aceea, în această luptă 
se cere perseverenţă în datoria cu care suntem încredinţaţi prin Taina 
Sfântului Botez: „Mergând învăţaţi toate neamurile, botezându-le în 
numele Tatălui şi al Fiului, şi al Sfântului Duh”. 1441 Şi mai trebuie 


1437 I Pt. 3, 15. 

1438 Denish D’Souza, Măreţia creştinismului, Ed. Imago Dei, Oradea, 2011, p. 13. 

1439 Sintagma îi aparţine Arhiepiscopului Anastasios Yannoulatos şi a fost promova¬ 
tă părintelui profesor Ion Bria, fiind foarte bine asimilată în contextul teologiei 
misionare. In acest sens, părintele profesor a realizat două lucrări de referinţă în care 
explică foarte frumos realitatea apologetică şi misionară a Bisericii în actualitate 
(vezi: Ion Bria, The liturgy after the Liturgy: Mission and Witness from an Orthodox 
Perspective, Geneva, WCC Publication, 1996; Idem, Liturghia după Liturghie: Misiune 
apostolică şi mărturie creştină - azi, Ed. Athena, Bucureşti, 1996). 

1440 Denish D’Souza, Măreţia creştinismului, p. 14. 

1441 Mt. 28, 19. 

ştiut că, prin îndemnul Mântuitorului, creştinii au menirea de a fi 
„sarea pământului” şi „lumina lumii”, hrănind permanent ţarina cu 
sămânţa învăţăturilor sănătoase. Intr-un cuvânt, „prietenii Mirelui ” 
au datoria unui imperativ apologetic, fiind chemaţi „să facă din lume 
un loc mai bun”. Iată, aşadar, pentru ce exemplele celor care reuşesc 
cu adevărat să împlinească acest deziderat, cum sunt sfinţii şi alţi 
nevoitori aflaţi în această viaţă, aduc tulburare în rândul ateilor. Prin 
urmare, „este important să înţelegem acest lucru căci, înălţându-se 
deasupra mulţimii totdeauna amorfe, existenţa unei vieţi spirituale 
reale, persoana unui sfânt va constitui un fel de ghimpe de neîndurat 
pentru un ateism care se vrea sistematic, moral şi totalitar. Mai curând 
sau mai târziu, ignorarea reciprocă dintre credinţa dinamică şi ateismul 
militant, precum şi coeziunea lor paşnică se dovedesc imposibile”. 1442 

Observând istoria conceptului, „ateismul” se dovedeşte întotdeauna 
legat de contextualitatea socială, grefându-se în genere pe conştiinţele 
potrivnice şi slabe. Ele generează pseudovalori pe care, mai apoi, le 
folosesc ca principii în dezvoltarea lor simbiotă. Ştiinţa, tehnica şi 
progresul se regăsesc între aceste valori. Fără să ştie, însă, un astfel 
de om, autogolit de harul lui Dumnezeu, se înhamă la o luptă „cu 
sine însuşi”. El distruge într-un mod mai mult sau mai puţin conştient 
valorile propriei sale existenţe. Evoluţia procesului de secularizare 
reprezintă, în acest sens, reperul cel mai concludent. Startul său este 
dat de secolul luminilor. Din acest moment, omul libertinajului occi¬ 
dental a început să trăiască autonomia realizărilor sale tehnologice, 
ştiinţifice, artistice sau culturale, ca pe nişte victorii asupra vechilor 
obiceiuri sacramentale. Toate acestea „s-au transformat în tot atâtea 
mijloace de distrugere a omului şi a valorilor create de el. Ultimele 
două războaie mondiale, cele mai sângeroase şi mai devastatoare din 
întreaga istorie a umanităţii, apariţia unor sisteme ideologice care se 
găsesc la originea lagărelor de exterminare pe continentul nostru, 
arsenalele nucleare care planează asupra întregii lumi ca o umbrelă a 
morţii, prăpastia mereu crescândă dintre ţările bogate şi ţările sărace, 
poluarea naturii, fără precedent în istoria planetei, sunt doar câteva 
dintre rezultatele negative ale culturii secularizate, care au semănat 
atâta suferinţă şi distrugere împrejurul nostru”. 1443 


1442 Paul Evdokimov, Vârstele vieţii spirituale, p. 18. 

1443 Pr. prof. Dumitru Popescu, Hristos-Biserică-Societate, p. 87. 

Deşi pândită şi ea de secularizare, societatea românească încă 
mai poartă voalul vechilor tradiţii ortodoxe. Acest lucru este demon¬ 
strabil prin viaţa liturgică pe care, cei mai mulţi dintre conaţionalii 
noştri o practică intens, regăsindu-se în fiecare duminică şi sărbătoare 
pe culmea evenimentului euharistie. în acest context, fără să conşti¬ 
entizeze repercusiunile propriei existenţe, ateul se autosustrage de la 
vistieria bunurilor vivificatoare. Fără acestea, spune Petre Ţuţea, „omul 
rămâne un animal raţional şi muritor, care vine de nicăieri şi 
merge spre nicăieri. Absolutul religios creştin ne scoate din neliniştile 
infinitului şi nedeterminării, deoarece ideea de limită, trăită de om în 
univers, nu poate fi depăşită decât religios”. 1444 

VI.2. Consideraţii etimologice 

Cuvântul ateu/ateism însumează înţelesuri multiple. Din acestea 
se desprind totodată şi înţelesurile manifestării sale. în acest context, 
termenul are, pe de o parte, valenţe negative, referindu-se în mod di- 
rect/precisiv la absenţa totală a ideii de Dumnezeu din viaţa omului, 
devenind în atare caz mai mult agnosticism decât ateism. Pe de altă 
parte, în dimensiunea pozitivă sau formală a înţelesului său, defineşte 
„negarea categorică a existenţei unei Fiinţe supreme”. „în această ultimă 
accepţiune se înţelege ateismul, în sensul ordinar al cuvântului, urmând 
mai apoi să se dividă, sub analiza filosofică, în două alte înţelesuri bine 
definite. Avem astfel ateismul teoretic care vizează negarea lui Dumne¬ 
zeu, care este aşezat conceptual în spaţiul speculaţiei, şi apoi avem ate¬ 
ismul practic, fiind vorba de aceeaşi negare aplicată însă la detaliile şi 
dinamica vieţii. Căci, dacă propria noastră cugetare poate, prin demon¬ 
straţiile şi încercările ei raţionale, să-l scoată pe Dumnezeu din univers, 
refiizându-i-Se astfel un loc în rândul lucrurilor reale/adevărate, este din 
nefericire şi mai uşor pentru voinţa noastră de a stopa această ostraciza¬ 
re/îndepărtare din zona sa de influenţă, şi de a alunga divinul din gându¬ 
rile noastre, din sentimentele noastre şi din întreaga noastră viaţă. Putem 
înţelege astfel ateismul practic «la o atare stare a sufletului care face să 
vieţuiască în realitate, în această sferă, care limitează activitatea noastră 
omenească, ca şi cum Dumnezeu nu ar exista»”. 1445 


1444 Jurnal cu Petre Ţuţea, Bucureşti, 1992, p. 186. 

1445 P. Didont, Careme de Marseille, 1875, Conference sur l’atheism practique, apud 
Dictionaire de Theologie Chatolique, voi. 1B, 2190. 

în acest sistem deficitar de viaţă, omul nu se mai gândeşte la 
Dumnezeu decât poate ocazional, nu-L mai iubeşte, nu-L mai desco¬ 
peră ipostatic, nu se mai regăseşte în dialogul cu Dânsul. Ateul a fost 
învăţat să acţioneaze şi să vieţuiască „ca şi cum nu ar exista niciun 
Dumnezeu”. Pe acest principiu s-au dezvoltat anumite filosofii con¬ 
temporane, dezvoltând prin concepte sau ipoteze practice un nou 
sistem moral. „Pe ruinele dogmei şi ale credinţelor religioase, spun 
aceste filosofii, trebuie să se ridice regula de viaţă capabilă să se 
impună cu necesitate tuturor oamenilor şi să realizeze unirea spirite¬ 
lor şi a inimilor intr-un singur ideal. Puţinul succes şi progresele 
ştiinţelor morale şi sociale vine din solidaritatea acestora cu ipotezele 
şi speculaţiile care divid spiritul şi scapă de sub controlul şi de sub 
întreaga verificare ştiinţifică. în consecinţă, eliberarea de asemenea 
servitute, le oferă ateilor autonomie, îi aşază pe bazele ştiinţei... le 
oferă în mod egal avantaje şi favoruri universale”. 1446 Conceptul se 
activează şi se justifică filosofic în ideologia marxistă, despre care 
vom vorbi în cele ce urmează. 

Din cele arătate înţelegem, în mare, ofertele ideologiei ateiste. 
Omul fără Dumnezeu (cf. gr. a - fără şi theos - Dumnezeu) dezvoltă 
o experienţă singulară şi încearcă să se poziţioneze de unul singur 
deasupra unicităţii valorilor. Pentru el, posibilitatea unei deveniri 
personale, ca entitate teologală, nu reprezintă nicio atracţie. Se găseş¬ 
te singur în faţa propriilor probleme, pe care încearcă să le soluţione¬ 
ze de unul singur. De aceea, ateismul este socotit dintru început o 
„concepţie materialistă, care respinge categoric orice credinţă în su¬ 
pranatural, în existenţa lui Dumnezeu, a zeilor, a spiritelor, a vieţii 
după moarte etc. Constă (în general) în negarea religiei cu argumente 
filosofice, susţinute prin datele şi descoperirile ştiinţelor naturii şi ale 
ştiinţelor sociale”, lată, prin urmare, definiţia ateismului după unul 
dintre dicţionarele filosofice de epocă comunistă. 1447 Pe lângă cele 
menţionate se mai adaugă faptul că ateismul „nu trebuie confundat 
cu anticlericalismul”, cu mişcările sectare „eretice” şi că „trebuie 
diferenţiat riguros de deism, panteism etc., concepţii care zdruncină 
teismul, dar se menţin în cadrul general al atitudinii religioase faţă de 
lume”. în viziunea marxistă, despre care aminteam mai devreme, a 


1446 DTC, p. 2191. 

1447 Mic Dicţionar Filosofic, Ed. Politică, Bucureşti, 1973, p. 36. 

avut menirea de „a lumina masele, fără a pune problema esenţială a 
schimbării modului lor de trai”. Putem spune că, dincolo de viziunea 
autonomiei iluministe, ateismul marxist, „întemeiat pe materialismul 
dialectic şi istoric, susţine necesitatea desfiinţării, în primul rând, a 
rădăcinilor sociale ale religiei, a cauzelor materiale care au determi¬ 
nat înstrăinarea religioasă. In condiţiile societăţii eliberate de exploa¬ 
tarea omului de către om, consecinţele religioase vor dispărea treptat, 
pe măsura desăvârşirii construcţiei socialiste şi a construcţiei comu¬ 
nismului, prin care se înfăptuieşte sistematic transformarea vechiului 
imperiu al necesităţii într-un imperiu al libertăţii”. 1448 

Lucrurile n-au stat nici pe departe astfel, istoria fiind cea care 
a vădit caracterul opresionist al regimurilor ateiste, care se doreau a 
fi, aşa cum am văzut, impasibile şi imparţiale, faţă de conceptul de 
„libertate”. Acestea au depăşit semnificaţia stricto sensu a termenului, 
ieşind din presupusa sferă nihilistă şi transformându-se treptat într-o 
alternativă „anti-teistă”. în acest demers militant, ateul luptă să devină 
„singura realitate a istoriei”. Şi tot mai convins de acest lucru, „el poartă 
în sine principiul propriei geneze, crearea omului de către om”. Sub 
acest imperiu contrafăcut al conştiinţei umane, „libertatea se descifrează 
şi se impune ca necesitate înţeleasă de creare a propriei substanţe umane: 
promovarea omului social, total şi universal”. Singura piedică ce ar pu¬ 
tea dezechilibra aceste principii este cu siguranţă existenţa lui Dumne¬ 
zeu. Ea trebuia combătută cu orice preţ şi înlăturată inclusiv ca principiu 
din viaţa omului socialist. Prin urmare, „negarea lui Dumnezeu, argu¬ 
mentele inexistenţei Lui, expunerea filosofică a contradicţiilor inerente 
domeniului religios constituie preliminariile dialectice ale ateismului; în 
raport cu praxisul, acest ansamblu constituie, prin forţa lucrurilor, o 
sferă a abstractului. Omul epocii ateismului militant, chiar cel care îl 
exprimă cel mai bine, este tot omul abstract, căci critica, chiar cea mar¬ 
xistă, este operaţie pur intelectuală”. 1449 

VI.3. „Zis-a cel nebun în inima sa: nu este Dumnezeu” 

Sfânta Scriptură dezaprobă întru totul atitudinea ateistă. Se 
aminteşte adesea despre cei care, în „nebunia” lor, neagă existenţa lui 


1448 Ibidem. P. 36-37. 

1449 Paul Evdokimov, Vârstele vieţii spirituale, p. 22. 

Dumnezeu, 1450 despre cei ce sunt „necredincioşi”, 1451 „învârtoşaţi la 
inimă” 1452 sau „fără de lege”. 1453 Cuvintele Cărţii Sfinte au fost toto¬ 
dată tâlcuite de Sfinţii Părinţi ai Bisericii noastre care au mărturisit 
întotdeauna măreţia slavei lui Dumnezeu, prezent şi lucrător în crea¬ 
ţia Sa până la sfârşitul veacurilor. 

Despre nebunia fără de Dumnezeu, Sfânta Scriptură vorbeşte 
îndelung. Dreptul Iov, văzând „pe cel nebun că a prins rădăcină”, 
dezaprobă toate lucrurile sale, amintind că „nelegiuirea nu iese din 
pământ şi necazul nu răsare din pulbere, ci omul îşi naşte singur su¬ 
ferinţa, precum vulturii se ridică în aer prin plutirile lor”. 1454 In altă 
ordine de idei, dacă cei drepţi şi credincioşi „ vor moşteni mărirea, 
cei nebuni vor avea parte de ocară”. 1455 Nebunia necredinţei în 
Dumnezeu este pricina tuturor relelor, socoteşte Isaia Proorocul. De 
aceea, la judecată el va fi răsplătit după faptele sale, fiind adăugat 
laolaltă cu cei fără de lege: „Nebunului nu i se va mai zice că e de 
neam bun şi celui viclean că e mare la suflet. Că nebunul grăieşte 
nebunii şi inima lui gândeşte răul ca să săvârşească nelegiuiri, să 
rostească cuvinte mincinoase împotriva Domnului, să lase nemâncat 
pe cel flămând şi celor însetaţi să nu le dea să bea”. 1456 Pc lângă 
înţelesul de „nebun”, evreiescul „ nokal ” se mai poate traduce prin: 
zgârcit, înşelător, viclean sau necinstit. Din aici putem desprinde 
spectrul şi viziunea mărginită şi judecata ateului cu privire la sine 
însuşi, la ceilalţi şi la complexul realităţilor din care face parte. 1457 


1450 Cf. Iov 5, 3; Ps. 13, 1; 39, 6; 52, 1; 93, 8; Pilde 3, 35; Pilde 65, 23; 10, 8, 21, 23; 
Eclesiast 1, 14; Is. 32, 6; Lc. 12, 20; I Cor. 1, 18; II Timotei 2, 23; 3, 9. 

1451 Cf. I Cronici 17, 9; Ps. 1, 4, 5; Ieremia 4, 18; I Macabei 7, 5; Rm. 15, 31. 

1452 leş. 7, 13; 9, 12; I Regi 6, 6; IV Regi, 17, 14; Is. 6, 10; Ier. 7, 26; Zaharia 7, 12; 
Mt. 13, 15; Mc. 6, 52; F.Ap 28, 27; II Cor. 3, 14. 

1453 Ps. 36, 28; 103, 36; 124, 5; Pilde 2, 22; Daniel 12, 10; III Macabei 6, 12; 7. 12. 

1454 Cf. Iov 5, 3-5. 

1455 Cf. Pilde 3, 35. 

1456 Is. 32, 5-6. 

1457 „In împărăţia lui Dumnezeu omul va fi cunoscut după cum este cu adevărat, fără 
înşelătorii sau confuzii, nu după cum se arătau în vremea profetului Isaia. în împă¬ 
răţia lui Dumnezeu, oamenii legământului, creştinii, sunt singurii realişti ! Aceştia 
nu numai că văd lucrurile aşa cum sunt ele, ci le văd şi cum ar trebui să fie în lumina 
Evangheliei lui Dumnezeu, ca parte a noii creaţii. Creştinii „nu judecă pe nimeni din 
perspectivă omenească” (II Cor. 5, 6-21), ci cântăresc toate după cele dumnezeieşti. 
Pe de altă parte, în virtutea judecăţii pământeşti, omul se poate numi pe sine înţelept 
şi chiar dumnezeu, de vreme ce Dumnezeu îi numeşte pe unii ca aceştia nebuni (cf. 

în cartea Psalmilor, nebunul cugetă în inima sa că „nu este 
Dumnezeu ”. 1458 în aceste cuvinte găsim concentrată cea mai complexă 
definiţie a ateismului. Aşezate mai cu seamă înlăuntrul simţirii, ele 
definesc starea lăuntrică a omului golit de har. Alungându-L pe Dum¬ 
nezeu din inima sa, el nu mai este în stare să asculte nici măcar mărtu¬ 
ria realităţilor exterioare, iese din armonia naturală, fiind, nu de puţine 
ori, strivit de stihiile lumii care nu-1 mai recunosc ca mărturisitor. 
„Acesta este vârful a toată răutatea, spun Sfinţii Părinţi, adică a socoti 
că nu este Dumnezeu şi că toate s-au făcut de la sine (adică ateism), 
începutul a toată desffânarea şi fapta cea nelegiuită. [Cine mai poate 
tăgădui că aceasta nu este credinţa oficială a civilizaţiei (post)moderne? 
Iar vârful a toată răutatea nu poate fi decât Antihrist.] Dar cum se face 
că a zis în inimă ? Deoarece din cuvinte, unul este rostit, iar altul este 
aşezat în minte, cu toate acestea, Proorocul nu se referă la cel rostit, ci 
la socotinţa cea din suflet: că a zis în inima sa, adică a cugetat că nu 
este Dumnezeu; (tot astfel) şi cel ce păcătuieşte fără de ruşine, prin 
cele ce se văd defăimând - deşi nu o zice cu glăsuirea, ci cu însuşi 
faptele sale şi cu nebunia vieţii - numai că nu strigă şi el aceasta: nu 
este Dumnezeu. Iar alţi învăţători mai noi zic că pentru aceasta a zis 
nebunul doar cu inima, necutezând a rosti pe faţă că nu este Dumnezeu: 
pentru că s-a temut ca nu cumva oamenii şi stihiile lumii nesimţitoare 
să audă glasul lui şi să-l omoare, căci acestea (stihiile), cu frumuseţea 
şi bună-rânduiala pe care o au, propovăduiesc că este Dumnezeu, iar 
omul nebun tăgăduieşte existenţa lui Dumnezeu, făcându-se mai rău 
decât zidirile cele nesimţitoare. [în lumea (post)modemă şi nu numai, 
nu puţini zic pe faţă că nu este Dumnezeu, iar rezultatul îl poate vedea 
oricine: stihiile omoară realmente oamenii]”. 1459 

Ideea este întărită de Fericitul Augustin, care spune că, fiind 
corupt şi abominabil în simţirile sale, ateul „iubeşte lumea aceasta şi 


Lc. 12, 13-21). Dc asemenea, după mintea omului pământesc cel ce crede şi are frică 
de Dumnezeu ar putea fi numit nebun. Insă, în lumina celor descoperite de Dumne¬ 
zeu, creştinii au statornicit o serie de valori care ne învaţă cine este nebun şi cine 
este cu adevărat un om nobil” (vezi Paul T. Butler, Isaiah , voi. II, College Press, 
Joplin, Missouri, 1976, p. 145). 

1458 Cf. Ps. 13, 1,52, 1-2. 

1459 Cuv. Eftimie Zigabenul, Sf. Nicodim Aghioritul. Psaltirea în tâlcuirea Sfinţilor 
Părinţi, Tom. I, transliterare, diortosire, revizuire după ediţia grecească şi note de 
Ştefan Voronca, Ed. Cartea Ortodoxă, Ed. Egumeniţa, s.a., p. 170, nota 58. 

nu pe Dumnezeu şi de aceea, ca un nebun, spune în inima sa că nu 
există Dumnezeu. Căci nedorind să-L păstreze pe Dumnezeu în cu¬ 
noştinţa sa, aşa şi Dumnezeu «i-a lăsat la mintea lor fără judecată, 
să facă cele ce nu se cuvine ». 1460 întrucât, «nimeni nu poate împăr¬ 
tăşi bunătate, afară de Cel Unul». Prin cuvintele «Cel Unul» înţele- 
gându-se fie Singurul, fără nicio tovărăşie omenească, fie alături de 
«Cel Unul», pe care îl primeşte Domnul Hristos. După cum am spus, 
această colină este deasupra mării, nesocotind nicidecum marea şi 
colina laolaltă. Şi aceasta este cea mai fericită interpretare, ca să nu 
se înţeleagă că cineva s-ar face părtaş bunătăţii lui Hristos, căci ni- 
ciun om nu poate împărtăşi/izvorî această bunătate, fără ca El să i-o 
descopere. Şi aceasta este adevărat, căci până ce omul nu-L cunoaşte 
pe Dumnezeu nu izvorăşte bunătate”. 1461 

Sfântul Grigorie de Nyssa este de părere că negarea existenţei 
divine este o contradicţie a propriei existenţe, fiind echivalentă cu 
diluarea totală a acesteia. „într-adevăr, spune Sfântul Părinte, strică¬ 
ciunea şi nimicirea conştiinţei de sine constituie cu adevărat o cum¬ 
plită decădere din starea normală a omului! Căci cum ar putea spune 
cineva că trăieşte ca un om, câtă vreme el nu dovedeşte că ar avea 
astfel de calităţi? Cum s-ar putea menţine cineva viu câtă vreme ace¬ 
la nu crede că mai e în viaţă. Doar numai Dumnezeu Singur este Cel 
care are în Sine existenţa... Drept aceea, cel care scoate din cugetul 
său ideea că Dumnezeu există prin Sine, dar ajunge să spună că tot 
nu există, acela şi-a nimicit fiinţa punându-o în afara Celui care este 
existenţa însăşi”. 1462 De asemenea, Fericitul Teodoret al Cirului con¬ 
damnă, pe de o parte, pornirea ateului împotriva conceptului de 


146° cf R m p 28-32: „Şi precum n-au încercat să aibă pe Dumnezeu în cunoştinţă, 
aşa şi Dumnezeu i-a lăsat la mintea lor fără judecată, să facă cele ce nu se cuvine. 
Plini fiind de toată nedreptatea, de desfrânare, de viclenie, de lăcomie, de răutate; 
plini de pizmă, de ucidere, de ceartă, de înşelăciune, de purtări rele, bârfitori, Grăi¬ 
tori de rău, urători de Dumnezeu, ocărâtori, semeţi, trufaşi, lăudăroşi, născocitori de 
rele, nesupuşi părinţilor, Neînţelepţi, călcători de cuvânt, fără dragoste, fără milă. 
Aceştia, deşi au cunoscut dreapta orânduire a lui Dumnezeu, că cei ce fac unele ca 
acestea sunt vrednici de moarte, nu numai că fac ei acestea, ci le şi încuviinţează 
celor care le fac”. 

1461 St. Augustine, Exposition on the Book of Psalms , Translated with Notes and 
Indices, in „The Nicene and Post Nicene Fathers of The Christian Church”, voi. 
VIII. T&T Clark, Edimburgh, 1889, p. 90-91. 

1462 Sf. Grigorie de Nyssa, Tâlcuire la titlurile Psalmilor, II. 13. 

dumnezeu şi, pe de altă parte, evidenţiază răutatea cu care se învârto¬ 
şează împotriva Dumnezeului celui viu. „Că hulitorul şi-a pornit 
limba nu numai împotriva celor ce se numesc dumnezei, dar nu sunt, 
ci şi împotriva Celui ce este cu adevărat, zicând: «Au doară au putut 
dumnezeii neamurilor să-şi izbăvească ţara lor din mâna mea?» Ară¬ 
tat este că n-au putut, căci cum ar fi putut ei, fiind nimic? «Va izbăvi 
Domnul Ierusalimul?» Caută - o preanelegiuitule! - spre câtă înălţi¬ 
me ţi-ai înălţat limba cuvântului tău. Aspru îţi va fi ţie a azvârli cu 
piciorul împotriva boldului. «Unde este dumnezeul lui Emat? Şi unde 
- dumnezeul lui Arfad? Şi unde este dumnezeul cetăţii Samaria?» 
Aceia ce se numesc dumnezei de către cei nebuni şi fără de minte au 
dat şi ei mai pe urmă oarecare pricină pierzătorului (îngerului)”. 1463 

La rândul său, după Sfântul loan Damaschinul tăgăduirea existen¬ 
ţei lui Dumnezeu iese din tiparele logice ale existenţei noastre şi prin 
urmare „numai un nebun îl poate nega pe Dumnezeu”. 1464 „Dumnezeu 
însă nu ne-a lăsat în completă neştiinţă, spune Sfântul Părinte, deoa¬ 
rece cunoştinţa existenţei lui Dumnezeu este însămânţată de El în 
chip firesc în toţi oamenii. Pe lângă aceasta, însăşi creaţia, conserva¬ 
rea şi guvernarea acesteia vestesc măreţia dumnezeirii”. 1465 

în logica apologetică a Bisericii primare, cuvântul „ateu” a 
descoperit consonanţe pozitive. Aşezat în contraponderea manifestă¬ 
rilor religioase ale evreilor sau păgânilor, socotite mai vechi decât 
creştinismul, „ateismul Bisericii” aducea cu sine povara judecăţii lui 
Socrate. Este, într-un fel, stigmata martirică pe care persecutorii au 
aşezat-o „tinerei religii”, neînţelegând credinţa lor în Dumnezeu cel 
Unul în fiinţă şi întreit în Ipostasuri. Sfântul Iustin Martirul şi Filoso¬ 
ful explică anvergura eronată a termenului şi vădita lui nepotrivire 
pentru ethosul credinţei creştine. „Pentru aceasta noi suntem şi nu¬ 
miţi atei şi mărturisim că suntem atei atunci când este vorba despre 
nişte zei închipuiţi, dar nu şi atunci când este vorba de prea- 
adevăratul Părinte al dreptăţii şi al temperaţiei, precum şi al celorlalte 


1463 Tâlcuirea Psalmilor împăratului Prooroc David. A Preafericitului Teodorit, 
Episcopul Kirului, tâlcuire a celor o sută cinzeci de Psalmi ai Proorocului împărat 
David, diortosire din chirilică. Mănăstirea Petru-Vodă, 2003, p. 160. 

1464 Pr. Ioan Sorin Usca, Prof. Ioan Traia, Vecinul Testament in tâlcuirea Sfinţilor 
Părinţi. Cartea Psalmilor, voi. XIII, Ed. Christiana, Bucureşti, 2009, p. 78. 

1465 Sf. Ioan Damaschin, Dogmatica, traducere din limba greacă, introducere şi note 
de pr. prof. Dumitru Fecioru, Ed. IBMBOR, Bucureşti, 2005, Cap. 1, p. 15. 

virtuţi, Care este neamestecat cu niciun fel de răutate. Ci pe Acela şi 
pe Fiul cel venit de la El, Care ne-a învăţat toate acestea, şi oştirea 
celorlalţi îngeri buni, care-L urmează şi care 1 se aseamănă, precum 
şi pe Duhul Cel profetic, noi îi respectăm şi ne închinăm Lor, cin- 
stindu-i în Duh şi adevăr şi stăm la dispoziţia oricui ar voi să afle 
ceva cu privire la Ei, ca să-l învăţăm din belşug, precum şi noi înşine 
am fost învăţaţi”. 1466 

VIA Hermetismul şi alchimia, sau drumul de la magie la 
autonomia renascentistă 

Literatura hermetică îşi are rădăcinile adânc înfipte în cultura 
egipteană a secolelor 11 şi 111 d. Hr. Scrierile sacre ale hermetismului, 
păstrate până astăzi, sunt doar o parte din ceea ce constituia bogata 
literatură atribuită figurii mitice Hermes Mercurius Trismegistos 
(„cel de trei ori foarte mare”) o contopire mistică dintre zeul grecesc 
Hermes şi zeul egiptean Thot. Umbrită de acelaşi cadru religios şi 
filosofic în care s-a dezvoltat mai târziu neoplatonismul şi diferitele 
scrieri gnostice, hermetismul a elaborat conexiuni şi teme comune 
acestor tradiţii, construindu-şi astfel intrarea în cultura occidenta¬ 
lă. 1467 Metoda sa de propagare practică s-a stabilizat în preocupările 
ezoterice şi alchimice a marilor savanţi ai vremii. Aşa se face că, 
alchimistul şi gânditorul alexandrin de secol 111, Zosima, cunoştea 
textul Poimandres, iar Fericitul Augustin făcea referire la „Asclepirts”, 
singurul dialog hermetic tradus pe atunci în limba latină. 

Textele hermetice au fost parţial folosite şi de Părinţii Bisericii, 
care în scrierile lor au folosit sursele păgâne, însă cu scop apologetic. 
Mulţi dintre ei îl situau cronologic pe Hermes în vremea lui Moise. 
încet, încet, hermetismul şi-a făcut simţită prezenţa şi în perioada 
Renaşterii. Filosofia hermetică era socotită pe atunci drept o tradiţie 
primordială a înţelepciunii , identificată cu înţelepciunea egiptenilor, 
pomenită în cartea Exodului şi lăudată în dialogurile platonice. în 
felul acesta, hermetismul „i-a ajutat” pe intelectualii rebeli în 


1466 Sf. Iustrin Martirul şi Filosoful, Apologia I, VI, în .Apologeţi de limbă greacă”, 
traducere, introducere, note şi indici de pr. prof. dr. T. Bodogae, pr. prof. dr. Olimp 
Căciulă, pr. prof. dr. Dumitru Fecioru, Ed. IBMBOR, Bucureşti, 1997, p. 38. 

1467 Hermes Trismegistos, Corpus Hermeticum, traducere Dan Dumbraveanu, 
revizuire text de Alexandru Angliei, Ed. Herald, Bucureşti, 2007, p. 25. 

încercarea lor de a dărâma fortăreaţa scolasticii aristotelice din 
universităţile acelor timpuri} m 

O altă implicaţie pe care a avut-o hermetismul a fost încerca¬ 
rea reinstituirii practicilor oculte (magice) ca pe nişte realităţi sociale 
habituale în tradiţia Occidentului creştin. Cu alte cuvinte, atât filoso¬ 
fii hermetişti, cât şi maeştrii „pietrei filosofale” au militat intens ca 
magia să fie readusă oficial în sânul societăţii. Aceste încercări s-au 
fundamentat pe scrieri şi demonstraţii cu orientare astronomică, al¬ 
chimică şi magică. „Dacă Hermes a fost un personaj istoric care a 
scris toate aceste lucruri, şi dacă Părinţii Bisericii i-au citat aproba¬ 
tor scrierile filosofice, şi dacă se putea arăta că exact aceleaşi scri¬ 
eri respectau întocmai dogmele creştinismului, spuneau ei, atunci 
întreaga structură a hermetismului magic putea căpăta în context 
creştin o legitimitate indirectă”. 1469 Această argumentaţie nu a func¬ 
ţionat. Redefinirea radicală a creştinismului latin, care s-a consumat 
în perioada Reformei şi a Contrareformei, a fortificat barierele doc¬ 
trinare până intr-acolo încât s-a ajuns ca prin secolul XVI, oamenii să 
fie arşi pe rug pentru practici care în secolul al XlV-lea erau socotite 
dovezi de credinţă. Toate aceste întâmplări nu au făcut decât să cris¬ 
talizeze limbajul şi conceptele tratatelor hermetice centrale în perioada 
post-medievală, în Occident. Din tot acest parcurs, reţinem impactul 
puternic pe care hermetismul l-a manifestat asupra sistemelor filoso¬ 
fice din Europa şi din lume. 1470 

în latura conţinutului dezvoltat, hermetismul şi alchimia pre¬ 
zintă două orientări parţial diferite. Astfel, dacă astrologia hermetică 
cerceta cosmosul de sus în jos, pornind de la principiile zodiacale, 
alchimia abordează fenomenologic existenţa, de jos în sus, de la elemen¬ 
te spre arhetipurile lor cereşti. Tot în acest context, istoricul englez 
Sherwood Taylor afirmă că alchimiştii urmăreau prin arta lor un 


1468 Ibidem. 

1469 Ibidem, p. 26. 

1470 Din traducerea lui Marsilio Ficino (1463) la „ Corpus hermeticus ”, aflăm că 
această influenţă a fost atât de covârşitoare, încât unii au ajuns să afirme că: „ dacă 
Dumnezeu s-ar fi înfăţişat vreodată în oameni, atunci şi el ar fi fost printre cei aleşi, aşa 
cum rezultă din cărţile sale şi din Poimandres. Prin aceste cărţi, Hermes a transmis 
cunoaşterea divină întregii posteriontăţi, prin intermediul acestora s-a arătat a fi nu 
doar un om cu ispiraţie divină, ci şi un filosof profund care şi-a căpătat înţelepciunea de 
la Dumnezeu şi de la lucrurile divine, şi nicidecum de la oameni ” (Ibidem, p. 26). 

proces de autodevenire spirituală. „Am greşi dacă i-am privi ca pe 
nişte simpli căutători de aur, spune el, căci tonul semi-religios şi 
mistic, în special operele târzii, nu prea cadrează cu spiritul căutăto¬ 
rului de bogăţii... Nu vom găsi în alchimie începuturile vreunei ştiin¬ 
ţe. Niciodată alchimistul nu întrebuinţează procedeul ştiinţific... Sub 
arabi s-a început a doua etapă a alchimiei, conducând în scurt timp la 
descoperiri chimice mai mari şi mai numeroase decât tot ce au reali¬ 
zat grecii”. La rândul său, savantul român Mircea Eliade afirmă că 
„alchimistul urmărind desăvârşirea metalului, transformarea lui în 
aur, urmărea de fapt propria sa desăvârşire” 1471 

în ceea ce ne priveşte, putem afirma susţinut că practicarea al¬ 
chimiei şi a hermetismului constituie totuşi un preambul al mişcării 
spre ştiinţă a ateismului epocii moderne. Vedem aici, în mare parte, 
legătura de continuitate a ateismului în istorie şi totodată justificarea 
sa post-medievală. Astfel, făcând apel adesea la vechile scrieri her- 
metice, „alchimiştii din Vestul Europei valorifică demersul iniţiatic 
specific alchimiei păgâne din Antichitate. Iniţierea şi naşterea pentru 
un nou mod de viaţă, prin intermediul cărora lumea este privită 
printr-o perspectivă înnoită, îl întăresc pe cel angajat în căutarea 
pietrei filosofale. Nu contează atât transformarea de tip magic a me¬ 
talelor şi în general a materialelor, ci înnoirea lăuntrică. în alchimia 
mistică se cere transformarea din pietre moarte în pietre filosofale vii. 
Piatra filosofală este peste tot, dar ea rămâne ascunsă celor profani şi 
se descoperă celor iniţiaţi. Prin intermediul alchimiei arabe se tran¬ 
sferă în alchimia occidentală concepţia despre efectele terapeutice ale 
pietrei filosofale, inclusiv mirajul executat de elixirul vieţii, prin care 
bolile sunt vindecate şi tinereţea fără bătrâneţe devine posibilă ”. 1472 
Evaluarea în spirit ocultic a existenţei, prin separaţia efectivă a celor 
iniţiaţi de cei neiniţiaţi, aşază filosofia alchimică într-un amplu şi 
alambicat demers de „păgânizare a referinţelor creştine”. Polaritatea 
valorilor, schimbată intenţionat de hermetişti, întăreşte mediul de 
propagare a ateismului modern. „Certitudinea că alchimia este capa¬ 
bilă să secondeze opera Naturii a primit o seminficaţie hristologică, 

1471 Mihăilescu Florin, Hermetismul: docrină, simboluri şi metode, în Revista „Io¬ 
nul”, Iaşi, nr. 7-8/2004, p. 10. (F. Sherwood Taylor, A survey of Alchimy, p. 110, 
apud Mircea Eliade, Cosmologie şi alchimie babiloniană, Ed. Moldova, Iaşi, 1991, 
P- HO). 

1472 Apologetica Ortodoxă, p. 291. 

spune Mircea Eliade. Piatra filosofală este identificată cu Hristos. 
Convingerea că opus alchymicum poate mântui pe om, cât şi natura, 
continua nostalgia unei renovatio radicale, nostalgie care bântuia 
creştinimul apusean de la Gioacchino da Fiore încoace”. 1473 Prin 
urmare, departe de a subsuma caracteristicile ateismului modern, 
alchimia Renascentistă poartă întru sine „creuzetul unor tendinţe 
hermetice care îl îndepărtează pe om de conştiinţa apartenenţei la 
viaţa Bisericii, cultivând o conştiinţă sensibilă la experienţele iniţia- 
tice oferite de universul ezoteric”. 1474 

Cu alte cuvinte, prin alchimie şi hermetism se face trecerea de 
la mistica medievală spre autonomia renascentistă. 

VI.5. De la „epoca luminilor” la ateismul contemporan 

Explicarea conceptuală a noţiunii de ateism i-a aparţinut din- 
totdeauna filosofiei. Ieşită din epoca medievală, unde a slujit ca „an- 
cilae theologiae”, „ştiinţa iubitorilor de înţelepciune” a marşat, în 
mare, spre o devenire autonomă, încercând să se reinventeze printr-o 
ideologie proprie, golită de substratul teologic. Este momentul în 
care reprezentanţii „epocii luminilor” afirmă răspicat „triumful raţiu¬ 
nii eliberate de obscurantismul medieval” şi astfel „viziunea raţiona- 
list-pozitivistă asupra istoriei, tributară mitului progresului, consideră 
că Renaşterea reprezintă etapa superioară Evului Mediu, intermedi- 
ind intrarea în scenă a modernităţii care a impus raţiunea analitică în 
domeniile ştiinţei şi ale vieţii. Renaşterea este interpretată ca mişcare 
de eliberare a raţiunii de sub tutela Tradiţiei religioase”. 1475 

Poziţionată istoric între secolele XV1I-X1X, această perioadă 
apare descrisă de Apologetica Ortodoxă ca trecere a omului de la 


1473 Mircea Eliade, Istoria credinţelor şi ideilor religioase, voi. III, Ed. Ştiinţifică şi Enci¬ 
clopedică, Bucureşti, 1988, p. 269. Rolul omului în natură, din perspectiva filosofiei al¬ 
chimice, este unul foarte clar: acela de a fi în armonie cu ea. Nu este făcut să rămână pasiv, 
alchimia fiind în acest sens o portiţă spre înălţimile pe care le putea atinge singur, prin 
intermediul raţiunii. Omul alchimic descoperea experimental că viitorul lui este mult mai 
măreţ şi că viaţa înseamnă lege şi înţelepciune. De aceea, „ numirea omului nu este numai 
de a exista pe acest pământ, de a căuta, de a dezvolta puterile din junii lui. şi de a mântui 
acele foiţe prin care să poată pretinde, intr-adevăr, dreptul de a moşteni pământul' (Ar- 
chibald Cokren, Alchimia-maestrul şi opera, Ed. Herald, Bucureşti, 2005, p. 128-129). 

1414 Apologetica Ortodoxă, p. 292. 

147 ' 5 Apologetica Ortodoxă, p. 287. 

calitatea de „subiect pasiv”, la rolul de „subiect activ” în raportul său cu 
natura. Dorinţa sa de dominare a mediului înconjurător cu ajutorul teh¬ 
nicii şi de folosire a acestuia în scopuri proprii l-au făcut să se depărteze 
tot mai mult de Dumnezeu, „să ignore total existenţa lui Hristos ca 
Logos Creator şi Mântuitor”, prinzându-se fantasmagonic în mediul 
utopiilor autonome. în atare caz, „cultura modernistă poate definită ca 
un proces de dominare a naturii, în câteva etape, care rămân marcate de 
personalităţi cunoscute din domeniul filosofiei şi al ştiinţei”, ca de pildă: 
Galileo Galilei, Renne Descartes, Immanuel Kant, Jean Jaque Rousseau, 
Charles Darwin, Karl Marx, Sigmund Freud. 1476 

Nikolai Berdiaev, unul dintre marii teologi ortodocşi ai exilu¬ 
lui rusesc, vorbeşte despre mişcarea ateismului din „Epoca Lumini¬ 
lor”, spre secularizare. Folosindu-se sugestiv de antiteze terminolo¬ 
gice şi cromatice, el defineşte ateismul renascentist drept unul „diurn” 
sau „ optimist ”, comparativ cu cel al perioadei contemporane, caracte¬ 
rizat prin cuvintele „ nocturn ” şi „pesimist”. „Trăim într-o lume total 
diferită de cea a secolelor XVIII şi XIX. Iar ateismul nostru este şi el 
diferit de al lor. Cele două secole care preced secolul XX au asistat la 
domnia ateismului optimist, diurn, al Luminilor, bazat pe credinţa în 
supremaţia raţiunii, astăzi zdruncinată. Ateismul actual trebuie califi¬ 
cat drept nocturn, pentru că reflectă anxietatea, angoasa, disperarea 
omului contemporan. Totul a devenit mai radical, totul s-a despuiat şi 
s-a dezgolit. Omul a părăsit regatul medial al raţionalului. în acelaşi 
timp, ateismul a devenit mai complex şi mai rafinat, nu se mai core¬ 
lează, ca altă dată, cu materialismul şi cu pozitivismul elementar, cu 
credinţa optimistă într-un progres infinit şi cu aceeaşi credinţă în 
rolul suveran al raţiunii. Odinioară se spunea: «Universul e bun în 
sine şi se dezvoltă la infinit, deci Dumnezeu nu există şi Dumnezeu 
este inutil». Astăzi declarăm: «Universul este imperfect şi absurd; nu 
există niciun fel de progres: deci Dumnezeu nu există»”. 1477 

Viziunea marelui gânditor rus reiterează pe firul realităţilor is- 
torico-filosofice principalele puncte de sprijin ale evoluţiei ateiste. El 
arată totodată cum s-a dezvoltat aceasta în contextul său dinamic, 
despre care pomenea şi Evdokimov, vis-â-vis de coordonatele adevărului 


1476 Vezi aici: Pr. prof. Dumitru Popescu .Apologetica raţional-duhovnicească, p. 129-142. 

1477 Nikolai Berdiaev, Adevăr şi Revelaţie. Prologomene la critica revelaţiei, tradu¬ 
cere, note şi postfaţă de Ilie Gyurcsik, Editura de Vest, Timişoara, 1993, p. 104-105. 

revelat. Astfel, dacă în latura sa optimistă ateismul se regăseşte în 
ştiinţă, chemând în ajutor raţiunea autonomă, în contemporaneitate, 
el priveşte întunecat şi pesimist spre propria sa însingurare şi părăsire 
de către Dumnezeu. „Vechiul raţionalism e spulberat atât de gândirea 
ştiinţifică, cât şi de gândirea filosofică contemporană şi, lucru mai 
semnificativ încă, de viaţa însăşi, prin procesele iraţionale pe care le 
cuprinde în ea. Lumea traversează o perioadă de tenebre şi se simte 
părăsită de Dumnezeu, mai mult decât s-a simţit vreodată. Şi această 
stare de părăsise, în care Dumnezeu lasă lumea şi omul, devine prin¬ 
cipalul argument pentru a-I infirma existenţa. într-un anume fel, 
Dumnezeu a părăsit universul, iar vechea doctrină a Providenţei nu 
mai trezeşte decât indignare şi sarcasme. Oamenii cred că nu vor 
putea ieşi din tenebre şi din absurd decât prin propriile forţe şi, în 
majoritatea cazurilor, consideră că nu mai există nicio ieşire”. 1478 

Pe de altă parte, ideea „abandonului divin” însumează „o încerca¬ 
re impusă libertăţii umane”. în această situaţie, cel mai deficitar nu mai 
este lupta împotriva divinului, deci ateismul militant, ci „indiferenţa şi 
necroza interioară”. Starea aceasta devine patologică pentru creştinii 
căldicei, indiferenţi şi nepăsători faţă de starea de apăsare a aproapelui 
lor. „Ignoranţa unor creştini împotriva ateilor, a «necredincioşilor» din 
categoria militantă e adesea nedreaptă şi se dovedeşte nocivă. Şi tocmai 
asumată de aceşti creştini care duc de fapt o viaţă străină oricărei prezen¬ 
ţe divine, a provocat acest ateism”. în această stare, ateismul pesimist 
trece foarte uşor de la negarea lui Dumnezeu, la „negarea omului, a 
libertăţii lui, a activităţii lui creatoare”. „Acest aspect, mai spune Nikolai 
Berdiaev, este deosebit de evident în destinul ideilor lui Nietzsche. în¬ 
treaga dialectică a umanului se află într-o relaţie strânsă cu acest aspect. 
Trecerea de la autoafirmarea omului, la negarea sa, şi de la negarea lui 
Dumnezeu la afirmarea unor falşi idoli poate îmbrăca la fel de bine for¬ 
me grosolane cât şi rafinate. Dar, întotdeauna, această evoluţie înseamnă 
ruperea legăturii teandrice”. 1479 

în latura sa optimistă, ateismul se manifestă ca „o uşurare re¬ 
simţită de om la gândul că nu există Dumnezeu”. De acum încolo, el 
se încrede doar în propria sa raţiune, invocând oportunitatea progre¬ 
sului material. Pe de altă parte, nota devine tragică, constatându-se că 


1478 Ibidem, p. 105. 

1479 Ibidem, p. 107. 

„Dumnezeu a fost asasinat!, aşa cum făcea Nietzsche”. Aşadar, pe de 
o parte, optimistul repetă: „Dumnezeu nu există, slavă Domnului! în 
consecinţă ne putem organiza aici, pe pământ, după propriul nostru 
plac”. De vreme ce celălalt ateism, de tip tragic, socoteşte că fără 
Dumnezeu „totul e pierdut, viaţa nu mai are niciun sens pentru noi”. 
Acestea sunt cele două forme de a-teism, pe lângă care, aşa cum am 
arătat mai sus, există în mod negreşit şi un anti-teism, sau un ateism 
militant. Despre această formă de manifestare, Berdiaev spune că 
poate avea în vedere protestul împotriva „reprezentărilor servile şi 
eronate cu privire la Dumnezeu. în acest sens, el merită simpatia 
noastră. Adesea, negarea existenţei divine a fost concepută ca o negare a 
anumitor idei referitoare la un Dumnezeu care îl aserveşte pe om: idei ce 
fac din Dumnezeu stăpânul său, iar din om sclavul Său... Oamenii se 
foloseau de Dumnezeu pentru a justifica răul, minciuna şi nedreptatea. 
Astfel, filosofii contemporani neagă adesea pe Dumnezeu şi divinul, 
doar pentru că Dumnezeu le apare sub forma unui existent obiect supra- 
punându-se fiinţei umane şi dominându-o. Dar, în realitate, divinul e 
indisolubil legat de uman: e aici o semnificaţie fundamentală a ideii 
teandrice. Actul creator al omului este, în esenţă, teandric. Iar demnita¬ 
tea omului e legată de faptul că în el se reproduce divinul”. 1480 

în ceea ce priveşte argumentaţia ateismului pozitivist, legat în 
genere de ştiinţele naturale, Berdiaev susţine că este întru totul depă¬ 
şită, întrucât „inexistenţa lui Dumnezeu ţine de domeniul lucrurilor 
invizibile, la fel şi existenţa Lui; cu alte cuvinte, este un obiect al 
credinţei”. în acest context, chiar şi apologetica creştină, „care în¬ 
cearcă să respingă atacurile împotriva credinţei în Dumnezeu, atacuri 
inspirate de ştiinţele naturale, este astăzi desuetă”. în consecinţă, 
„doar vederea lui Dumnezeu în Spirit şi în Adevăr ne poate ridica 
deasupra dificultăţilor legate de aplicarea ştiinţei istoriei”. 1481 


VI.5.1. Materialitate şi raţionalism în ateismul modern 

După cum am arătat mai sus, specificitatea atesimului de secol 
XVIII aduce împreună raţiunea şi materialitatea, două elemente anti¬ 
tetic complementare. Astfel, cu toate că materia este iraţională prin 
definiţie, raţionalitatea ateismului renascentist se transferă treptat în 


1480 Ibidem, p. 109. 

1481 Ibidem, p. 112-113. 

spectrul social de populari al ideologiilor marxiste. Omul devenea 
astfel singura realitate a istoriei, purtând pe mai departe domeniul 
existenţei sale, menirea viitoarelor realizări şi bineînţeles „libertatea” sa. 
legarea lui Dumnezeu, spune Paul Evdoldmov, a permis afirmarea 
omului; aceasta odată actualizată, nu mai rămâne nimic de negat nici de 
mijlocit. Starea psihologică a omului socialist suprimă ateismul specula¬ 
tiv de negaţie şi cercul se închide asupra omului, care este totul, asupra 
substanţei lui absolutizate, divinizate. La acest nivel - asemenea lui 
Dumnezeu care nu îşi pune întrebări asupra lui însuşi - omul total nu-şi 
va mai putea pune întrebări asupra propriei sale realităţi”. 1482 

Pentru a ajunge însă să înţelegem ateismul marxist, trebuie 
mai întâi să trecem pe la filosofii germani de factură protestantă. 
Acest laborios proces de formare a derivatelor teologiei protestante 
ridică per se o adevărată „teologiei a morţii lui Dumnezeu”. 1483 
„G.W.F. Hegel a citat cuvintele, dar le-a dat un sens nou, anume 
Spiritul Absolut, a renunţat la transcendenţa sa cu scopul de a intra în 
realitatea finită a istoriei. Alţi scriitori germani (de exemplu poetul H. 
Heine şi romancierul Jean Paul) au vorbit despre moartea lui Dum¬ 
nezeu într-un sens cultural, însemnând că omul a intrat acum într-o 
nouă eră a civilizaţiei în care conceptul de Dumnezeu nu mai are 
relevanţă. Acest înţeles ateistic a fost preluat de F.W. Nietzsche care 
a proclamat moartea lui Dumnezeu ca un eveniment uman: pentru a 
obţine statura completă a fiinţelor autonome, oamenii trebuie să-l 
desfiinţeze pe Dumnezeu şi să devină responsabili de lume şi creatori 
de valori morale”. 1484 Pe de altă parte, „formularea şi pledoaria lui 


1482 Paul Evdokimov, Vârstele vieţii spirituale, p. 23. 

1483 Ponţii d e i a o interesantă paralelă dintre gândirea marelui nostru savant Mircea 
Eliade şi viziunea teologului american Thomas J.J. Altizer, părintele profesor Adrian 
Boldişor de la Facultatea de Teologie din Craiova detaliază acest subiect. In acest sens, el 
aduce mai multe argumente istorice, filosofice şi religioase cu privire la determinarea 
rădăcinilor ateismului de factură modernă şi postmodemă. „Moartea lui Dumnezeu” a 
fost o mişcare teologică care a apărut în secolul al XX-lea şi a influenţat mai mulţi teo¬ 
logi. Este considerată a fi un răspuns la întruparea Cuvântului, deci a fost o mişcare 
creştină. Teologul american Thomas J.J. Altizer a fost considerat cel mai important repre¬ 
zentant al acestei mişcări. El a afirmat că, astăzi, nici o persoană inteligentă nu poate fi 
altceva decât un ateu, indiferent dacă alege între ateismul creştin sau necreştin” (vezi 
articolul integral: Mircea Eliade şi teologia ,, morţii lui Dumnezeu” la Thomas J.J. Alti¬ 
zer, în Revista „Mitropolia Olteniei”, nr. 5-8, mai-august 2008, p. 237-256). 

1484 The Oxford Dictionary ofthe Christian Church, ed. by F.L. Cross, Third Edition 
edited by E.A. Livingston. Oxford University Press, 1997. p. 459. 

David Hume pentru nonteismul empiricist în Dialogues Concerning 
Natural Religion (1779) a iniţiat efortul modern de a scrie certificatul 
morţii lui Dumnezeu. Problema Dumnezeu s-a ivit în totalitatea ei în 
cercurile artiştilor literaţi antiteologi precum scriitorii Thomas Carlyle, 
Matthew Amold, Thomas Hardy, Edward Gibbon şi George Eliot; la 
eminenţii şi persuasivii filozofi înnoitori precum Ludwig Feuerbach, 
Auguste Comte şi Friedrich Nietzsche; şi în mişcările politice şi psiho¬ 
logice iniţiate de Karl Marx, Sigmund Freud şi Thomas Huxley”. 1485 

Sintetizând întreaga geneză a ateismului modem, de târzie 
confluenţă socialistă, Nikolai Berdiaev defineşte ateismul marxismu¬ 
lui ca provenind din „ideea alienare naturii în religie”, pe care o 
împrumută de la Feuerbach, la care adaugă „elementul social”. în 
acest cadru se depăşesc formele mistice, potrivnice progresului, pe 
care le generează credinţa şi religia. „Credinţa în Dumnezeu, spune 
el, a fost exploatată în favoarea menţinerii nedreptăţii sociale şi a 
negării puterii omului în calitatea lui de agent al propriei dezvoltări. 
Din această cauză, religia e opiu pentru popor. într-o societate socia¬ 
listă, unde raţiunea colectivă va sfârşi prin a deveni stăpâna forţelor 
elementare, credinţa în Dumnezeu va muri în mod natural, de moarte 
bună”. 1486 Pe lângă pesimismul marxist, proclamarea „ morţii lui 
Dumnezeu” este primită de unii cu tristeţe, generând prin urmare 
necesitatea unei alternative. Aşa apare în sânul ateismului modem 
„teoria supraomului”. „Nietzsche se simte incapabil să trăiască în 
absenţa divinului şi sacrului, iar acest Dumnezeu care a încetat să 
existe trebuie înlocuit cu altceva. Supraomul este pentru el manifes¬ 
tarea acestui om nou, valoarea nouă pe care omul trebuie să se stră¬ 
duiască să o creeze. Dar Nietzsche dispreţuieşte omul în sine, omul 
pur şi simplu; nu vede în el decât ruşine şi abjecţie. Uciderea lui 
Dumnezeu a fost în acelaşi timp uciderea omului”. 1487 Pentru marxişti 
lipsa unei forţe superioare se consolează prin constituirea societăţi 
perfecte”. 1488 In acest context, „Marx spune că omul este fiinţă naturală 


1485 The Encyclopedia of Christianity, voi. 2, p. 441. 

1486 jvj Berdiaev, Adevăr şi revelaţie, p. 118. 

1487 Ibidem, p. 120-121. 

1488 Filozofia conceptuală a marxismului se diluează în preocuparea excesivă pentru 
socialism şi materialitatea dialectică. Cele mai concrete exemple în sensul acesta 
rămân sistemele socialiste, care se cereau consolate de sistemul filosofic al ideologi¬ 
ei marxiste. Intervine aici aşa-zisa „ divinizare a societăţii”, care împinge ideologia 

şi trebuie, precum orice altă fiinţă naturală, să treacă printr-un proces 
de dezvoltare şi devenire. Acest proces de dezvoltare de sine a omu¬ 
lui este «actul istoriei lumii». Mai mult, prin om, Marx, urmându-1 pe 
Feuerbach, înţelege umanitatea sau specia umană. Actul istoriei lumii 
este realizarea de sine a omului în acest sens colectiv şi generic. 
Marx, desigur, nu pierde din vedere (în orice caz nu mai mult decât 
Hegel) existenţa indivizilor ca părţi în viaţa colectivă a speciei ”. 1489 

în perioada comunismului, filosofia ateismului marxist s-a 
transformat, mai mult forţat, în varianta salvatoare pentru progresul 
socialist. Justificat istoric, prin multiple analize şi studii, „noua reli¬ 
gie” a clasei proletare dezaproba susţinut lupta împotriva opresiuni¬ 
lor burgheze, fiind socotită singura barcă de salvare a viitorului co¬ 
munitar. Se intra astfel în perioada militantă a ateismului modem. Au 
rămas peste vreme elogiile făcute de cei care, pentru un motiv sau 
altul, au îmbrăcat sine qua non noua cămaşă a simţirilor străine de 
Dumnezeu. Acest lucru se vede demonstrat în numeroase publicaţii 
de epocă, din care am spicuit pentru relevanţa celor spuse mai multe 
idei legate de subiectul nostru. Astfel, într-o „culegere de lecţii”, 
publicată sub titlu generic „Ştiinţă, religie, societate”, în anul 1972, 
un prolific filosof al regimului vorbeşte despre face o analiză istorică 
asupra ateismului. Din paginile sale aflăm că ateismul marxist este, 
pe lângă formele de ateism antic şi iluminist (pe care le prezintă deo¬ 
potrivă), „forma superioară a ateismului”. „Saltul revoluţionar pe 
care marxismul l-a marcat în gândire, spune domnia sa, a avut o im¬ 
portanţă esenţială şi pentru dezvoltarea ateismului, pentru constitui¬ 
rea lui ca teorie consecvent ştiinţifică. Oglindind interesele de clasă 
ale proletariatului, critica ştiinţifică a religiei reprezintă una din for¬ 
mele luptei ideologice împotriva teoriilor idealist-burgheze care folo- 


socialistă spre tendinţe religioase şi chiar mesianice. „Dacă materiei îi este inerentă o 
dialectică, spune Berdiaev, aceasta înseamnă că ea aparţine unui principiu raţional. 
Rezultă că, în tentativa de a fi un ateism consecvent cu sine însuşi, marxismul 
eşuează, în sensul negării integrale a oricărui principiu divin sau sacru. Prestanţa lui 
de a fi expresia socialismului ştiinţific e bazată în întregime pe o naivitate filosofică. 
Marxismul conţine, desigur, o parte ştiinţifică: Marx a fost, ca savant, un economist 
de prim rang, dar socialismul lui nu e o ştiinţă; e o religie, o credinţă mesianică într- 
o lume perfectă în devenire, lume încă nedivizată şi reprezentând, din această cauză 
un subiect al transcendentului” (Ibidem, p. 119). 

1489 Robert C. Tucker, Filosofic şi mit la Karl Marx, traducerea din limba engleză de 
Emanuel-Nicolae Dobrei, Ed. Curtea Veche, Bucureşti, 2011, p. 157. 

sesc şi alimentează concepţiile religioase. Ateismul premarxist, cu 
toate limitele sale, a reflectat efortul gânditorilor înaintaţi de a supu¬ 
ne dogmele teologice şi instituţiile religioase unei critici argumentate 
ştiinţific, ateismul având în fiecare epocă istorică, pe măsura dezvol¬ 
tării cunoaşterii, o întemeiere ştiinţifică. Istoria ateismului reprezintă 
un proces unitar, în cadrul căruia fiecare etapă a însemnat un pas spre 
saltul calitativ, devenind posibil numai odată cu apariţia marxismului, 
când critica religiei a dobândit o bază filosofică superioară, materia¬ 
lismul dialectic şi istoric”. 1490 

Nu întru totul relevant comparativ cu principalele surse pentru 
analiza ateismului modem în genere, citatul de mai sus dezvăluie 
tonul agresiv şi lupta împotriva religiei, specifice epocii comuniste, 
în acest conflict este introdusă in extremis ştiinţa, pe care ateii o in¬ 
vocă în favoarea argumentelor lor. în această notă se încheie epoca 
ateismului pozitivist sau diurn, despre care vorbeşte filosoful şi teo¬ 
logul rus Nikolai Berdiaev. 


VI.5.2. Medii de propagare a ateismului contemporan 

Trecerea de la epoca luminilor spre perioada modernă şi apoi 
în postmodemitate însumează un parcurs prăpăstios din perspectiva 
valorilor religios-morale. Ateismul nihilist şi apoi materialismul dialec¬ 
tic au pregătit o prăpastie şi mai mare pentru omul zilelor noastre, defi¬ 
nită în termeni actuali ca: „ secularizare ” sau „globalizare”. Toate aceste 
himere de la sfârşitul secolului XX, începutul secului XXI, au fost gene¬ 
rate de „absenţa Logosului ca structură fundamentală a lumii văzute şi 
nevăzute (care) a pemiis gândirii postmodemiste să treacă de la existen¬ 
ţa unui Dumnezeu forte, care domina omul obiectiv, la un Dumnezeu 
slab, manevrat subiectiv de om”. în consecinţă, „trăsăturile postmoder- 
nismului constau în faptul că nu se mai gândeşte la unitate, ci la plurita- 
te; nu mai este interesat de raţiune, ci de estetică şi limbaj; ignoră fun¬ 
damentalul raţional al cosmosului (Logosul şi raţionalitatea creaţiei) şi 
cade în nihilism sau în refuzul istoriei ”. 1491 

Fără a se raporta la specificul ontologiei sale, omul evului se¬ 
cular se face ,fără rădăcini”, nemaiştiind unde să apuce şi încotro să 


1490 Aurelian Tache, Ateismul şi evoluţia sa istorică, în „Ştiinţă, religie, societate”, 
ediţia a II-a, Ed. Politică, Bucureşti, 1972, p. 51-52. 

1491 Pr. prof. Dumitru Popescu. Apologetica raţional-duhovnicească, p. 142. 

privească. Toate ispitirile veacului, generate la nivel macro, îl coboară şi 
mai adânc în prăpastia ateismului postmodem. Globalizarea face din el 
rob al păcatului şi ameninţă să alunge până şi ultima părticică a vieţii 
sacramentale, socotindu-o a fi desuetă şi fără rost. 1492 „In primul rând, 
spune pr. prof. Dumitru Popescu, modernitatea a transferat centrul de 
gravitaţie al lumii de la Dumnezeu la om, astfel că omul se simte atât de 
autonom în faţa Divinităţii, încât consideră voinţa lui Dumnezeu ca pe 
un atentat împotriva propriei lui libertăţi. In această concepţie antropo- 
centristă omul se realizează prin el însuşi, fără ajutoml lui Dumnezeu. 
Sacrul este principalul obstacol în calea libertăţii lui, şi nu se simte liber 
decât în măsura în care elimină sacrul din natură”. 1493 

Trecerea de la ateismul materialist la ateismul contemporan a 
fost asigurată în cea mai mare parte sub efectul fenomenelor de secu¬ 
larizare, globalizare şi sincretism religios . 1494 Perioada premergătoare 

1492 Intre lucrările de referinţă pe acest subiect se numără şi cartea „Globalizare şi 
universalitate” a teologului grec Georgios Mantzaridis. Tradusă în limba română, 
lucrarea aşază în antiteză două principii atât de actuale în teologia contemporană. 
Este descrisă în fapt lupta Bisericii în faţa tăvălugului contemporan, încărcat cu 
ispitirile noului secol. „Globalizarea” despre care vorbeşte Mantzaridis, reprezintă 
aşadar „un fenomen complex, ce se manifestă la diverse niveluri. Mulţi îl leagă de 
economie. Şi aceasta este logic, deoarece la nivelul economiei şi mai ales la nivelul 
economiei financiare, globalizarea a prezentat o evoluţie impetuoasă. Ba, mai mult, 
economia are importanţă strategică pentru cei puternici ai pământului, deoarece 
poate să susţină şi să ofere hegemonia mondială, care este asociată astăzi cu ideea de 
superputere a lumii. Dincolo de aceasta, globalizarea nu este în mod exclusiv, nici 
primordial, un simplu fenomen economic, ci se extinde la toate nivelurile vieţii 
omeneşti: la cel politic, la cel religios, la cel duhovnicesc. Nu este, aşadar, greu să se 
constate că în plan economic globalizarea este pregătită de obicei printr-un proces 
corespunzător la nivel duhovnicesc sau cultural şi că în continuare se leagă de aces¬ 
ta” (Georgios Mantzaridis, Globalizare şi universalitate - himeră şi adevăr , traduce¬ 
re pr. prof. dr. Vasile Răducă, Ed. Bizantină, Bucureşti, 2002, p. 10). 

1493 Pr. prof. Dumitru Popescu, OmulJără rădăcini , Ed. Nemira, Bucureşti, 2001, p. 11-12. 

1494 Problematica contemporană a sincretismului religios (gr. ouyKpriTiopoş) a fost 
tratată pe larg de pr. lect. dr. Adrian Boldişor într-un studiu publicat în Revista 
„Mitropolia Olteniei”, nr. 9-12/2012. Aici autorul arată că acest fenomen religios are 
rădăcini mai vechi, fiind însă activat mai cu seamă sub influenţa procesului de secu¬ 
larizare. „Sincretismul, specific unor curente religioase mai vechi sau mai noi, este 
un fenomen strâns legat de mişcările milenariste şi de apariţia unor aşa-zişi profeţi 
ce afirmă că transmit mesaje divine, fiind dependent, în acelaşi timp, de transformări 
importante de natură socială, economică, politică şi, nu în ultimul rând, religioasă. 
„Cu timpul, conceptul este vehiculat tot mai mult, iar înţelesul lui se lărgeşte. Se 

celor două războaie mondiale este definitorie în acest sens. Ea a generat 
două mari sfere de manifestare şi influenţă în viaţa religios-morală a 
celor din Occidentul capitalist şi Răsăritul comunist. Dacă despre 
epoca regimurilor totalitare şi despre tendinţele lor ateiste am amintit 
mai sus, în contextul filosofiei şi materialismului dialectic, este nece¬ 
sar se subliniem în continuare câteva dintre aspectele specifice evului 
secular şi manifestărilor lui autonome. Aşa se face că, între anii 
1960-1970, în America apărea mişcarea „hippy” sau „flower-power”, 
ca pretinsă reacţie împotriva războiului. Vizând în special tinerii cu 
vârste cuprinse între 15 şi 25 de ani, noua atitudine anti-religioasă se 
caracteriza în general prin nonconformism şi anti-instutuţionalitate. 
Adepţii săi respingeau „religiile iudeo-creştine”, adoptând diferite 
practici din ritualurile orientale şi asiatice, la care adăugau un sistem 
propriu de aşa zise „valori religioase”, definite printr-un „sincretism 
al libertinajului”. „Scopul adepţilor acestei noi mişcări religioase 
sincretiste, notează pr. Adrian Boldişor, este construirea unei «noi 
ere a pământului». O altă componentă esenţială a mişcării New Age 
este practicarea şamanismului (neoşamanismului) culturilor de tip 
arhaic. Unii dintre scriitorii ce au avut o influenţă considerabilă asupra 
dezvoltării şi răspândirii neoşamanismului au fost Carlos Castaneda 
şi antropologul Michael Hamer”. 1495 

Noile tendinţe şi manifestări ale „epocii noi” au influenţat acut 
întreaga cultură a vremii. Literatura, muzica, artele au căpătat o nouă 
orientare, de data asta independentă de principiile şi valorile creştine. 
Toate aceste mişcări sunt completate de o extraordinară dezvoltare 
tehnologică, care se imprimă tot mai mult în viaţa oamenilor. Create 
iniţial cu scopul de a-1 ajuta pe om, de a-i uşura munca, multe din 


vorbeşte de sincretismul multicultural şi pluridisciplinar, etnic, cultural, ştiinţific, 
etic, senzorial, sinestezic (în simbolism) etc.”. Astfel, termenul este folosit în zilele 
noastre pe toate palierele vieţii, pierzându-şi sensul original şi depăşind sfera religi¬ 
oasă în care a fost folosit pentru o lungă perioadă. In acelaşi timp, el continuă să fie 
admirat de unii pentru importanţa sintezelor realizate şi înfierat de alţii pentru 
mulţimea pagubelor aduse, fiind unul dintre cele mai controversate concepte” (vezi 
articolul integral: Locul sincretismului religios în Istoria Religiilor şi pericolele lui 
pentru societatea contemporană, în MO, nr. 9-12/2012, p. 116-138). 

1495 Adrian Boldişor, Locul sincretismului religios în Istoria Religiilor..., p. 133. 


486 




elementele tehnice, în mod paradoxal, pun stăpânire pe el şi îi pot 
chiar condiţiona existenţa. informatica şi internetul mai ales au 
adus în avanscenă un nou mod de viaţă. Au făcut posibilă existenţa 
unei societăţi instabile care poate să se constituie în afara spaţiului şi 
care să aibă în vedere numai dinamica timpului; o societate care nu 
mai este unidimensională, ci adimensională. Astfel, orice manifestare 
economică, politică sau de alt ordin poate să se realizeze într-un 
anumit timp, fără să se găsească în vreun spaţiu concret, pentru a fi 
realizată de către oamenii care comunică între ei, fără să aibă vreo 
legătură unii cu alţii”. 1496 

Analog celor arătate mai sus, reţinem că ateismul contemporan 
îşi face loc mai ales pe o perioadă de criză. Filosoful creştin Mircea 
Vulcănescu aminteşte că, în contextul încercărilor actuale, trebuie să 
vorbim mai cu seamă despre o criză morală, care contaminează 
întregul organism viu al societăţii. „Prin criza morală se poate înţe¬ 
lege mai întâi o criză a moralităţii, aceasta din urmă luată în sensul 
de «bune obiceiuri». Atunci, criza morală ar însemna «stricarea bu¬ 
nelor obiceiuri» şi ar comporta un dublu aspect: individual şi social. 
Cele două aspecte ar fi corelative şi (s-ar) influenţa reciproc. Criza 
moralităţii individuale ar consta în aceea că individul nu s-ar mai 
purta în conformitate cu normele socotite de bună purtare altădată. Şi 
dacă am privi adânc la cauzele care aduc această scădere a moralităţii 
individuale, am vedea că s-ar petrece o criză a acestor norme înseşi. 
Acesta ar fi «aspectul social al crizei», normele moralităţii nefiind 
decât reprezentări colective, dotate cu putere de constrângere. Prin 
normele morale înţeleg aici acele reguli de purtare pe care o grupare 
socială dată le socoteşte obligatorii la un moment dat”. 1497 

VI.5.3. Ateismul în context actual 

Profilat de mişcările secularist-globaliste sau sincretismul de 
tip New Age, noul ateism se dezvoltă mai mult pe filiera ideologică, 
diferenţiindu-se radical de „ateismul filosofic şi speculativ, în care 
erau folosite argumente”. Pesimismul său constă în faptul că refuză 


1496 G. Mantzaridis, Globalizare şi universalitate, p. 11. 

1497 Mircea Vulcănescu, Posibilităţile filosofiei creştine, îngrijirea ediţiei Dora Mez¬ 
drea, Ed. Anastasia, Bucureşti, 1996, p. 190-191. 

dialogul, alegând o justificare forţată prin invocarea: ştiinţei, a libertăţii 
de gândire şi de exprimare, în genere a raţiunii. Mai mult, printr-o ar¬ 
gumentaţie sterilă, ateismul infestează permanent stimulii vieţii actuale, 
infiltrându-se prin diferite tertipuri în: tehnică, cercetare, politică, eco¬ 
nomie, legislaţie, educaţie, media, în relaţiile familiare sau sociale etc. 

Fără prea multe explicaţii şi negocieri, formele de manifestare 
ale ateismului contemporan sunt radical şi negreşit antireligioase. 
Adepţii lor identifică „credinţa cu sursa fanatismelor, ignoranţei şi 
obscurantismului, ajunge să-i considere pe credincioşi ca fiind fun- 
damentalişti şi un potenţial pericol. Astfel, conflictul real va fi dat nu 
de diferenţele între diferite tradiţii religioase, ci de poziţiile ireconci¬ 
liabile la care o să ajungă între cei ce cred şi cei ce nu cred. Cel care 
nu crede intr-un reper transcendent (indiferent că este creştin, iudeu, 
musulman, hindus sau de altă credinţă religioasă) devine un posibil 
factor de risc, dificil de a fi integrat intr-un sistem al civilizaţiei 
ntee”. 1498 Manifestările atee actuale nu se mai concentrează spre o 
singură ţintă, asemenea celor din trecut, adoptând variante multiple 
de exprimare. Putem vorbi astfel despre: secularişti, necredincioşi, 
non-teişti, atei pragmatici, anti-teişti, agnostici, sceptici, liber- 
cugetători şi umanişti. Diferenţele dintre ei, uneori insesizabile, defi¬ 
nesc la modul integral „sistemul civilizaţiei atee” în actualitate, al 
cărui element distinctiv rămâne „ combativitatea lui intelectuală şi 
încrederea în sine morală'”. 1499 


1498 Conf. dr. Adrian Lemeni, Diac. lect. dr. Sorin Mihalache, Ateismul şi apologia 
creştină contemporană, în voi. „îndrumător tematic pentru cursurile preoţeşti în 
vederea dobândirii gradelor profesionale. Direcţii tematice actualizate confonn 
Hotărârii Sfântului Sinod nr. 7.012/31 octombrie 2014”, Ed. Basilica, Bucureşti, 
2015, p. 190. 

1499 într-o lucrare tradusă în 2011 la Editura orădeană „Imago Dci”, ni se oferă o 
perspectivă completă asupra ateismului contemporan. Autorul, publicistul american 
de origine indiană Dinesh D’Souza, crează o veritabilă apologetică asupra „Măreţiei 
creştinismului” în contextul încercărilor actuale. Pulsul reacţiilor antireligioase este 
luat direct de la sursă, apologetul analizând cele mai noi publicaţii în domeniu. în 
contextul de mai sus, el îşi deschide analiza printr-o criterizare generală a fenome¬ 
nului ateu. „în timp ce agnosticii afirmă că ei nu ştiu dacă există Dumnezeu, notează 
D’Souza, ateii pragmatici spun că lor nu le pasă. Unii membrii ai acestor grupuri nu 
sunt din punct de vedere tehnic atei, deoarece un ateu este unul care declară că 
Dumnezeu nu există. Dar chiar şi aşa, ei sunt de fapt atei, deoarece ignoranţa şi 
indiferenţa lor echivalează cu respingerea rolului lui Dumnezeu în lume” ( Măreţia 
creştinismului, p. 42). 

Ateismul actual este promovat printr-o literatură prolifică, 
concentrată pe diverse speculaţii ştiinţifice de tip evoluţionist, pe 
teorii şi statistici sociale. între promotorii acestor mişcări se remarcă 
nume precum: Richard Dawkins, Christopher Hitchens, Daniel Den- 
nett, Sam Harris, Steven Pinker, autorii de „ tratate antireligioase şi 
anticreştine” . „Am văzut un potop de cărţi ateiste în ultimii ani, cum 
ar fi Richard Dawkins: The God of Desilusion, The end of Faith de 
Sam Haris, God: The Failed Flypothesis de Victor Stenger şi God Is 
Not Great de Christopher Hitchens ... în Europa, Wall Street Jurnal 
ne anunţă că filosoful Michel Onfray i-a reanimat pe atei cu bestsel- 
lerul lui Atheist Manifesto, care postulează o luptă finală împotriva 
forţelor creştinismului”. 1500 

în primul rând, înainte de a trece la analiza specificităţii gândirii 
ateismului contemporan, trebuie menţionat că, pentru promotorii săi, 
termenul în sine a căpătat o nouă interfaţă. Astfel, evocând cu tărie 
valoarea „mândriei ateiste”, Dawkin s şi cei dimpreună cu dânsul 
propun o nouă variantă de expresie, identificându-se cu numele de 
„luminaţi”. „Noi, luminaţii, spune Denett, nu credem în stafii sau 
spiriduşi sau în iepuraşul de Paşte - sau în Dumnezeu”. 1501 în atitudi¬ 
nea lor potrivnică, „luminaţii” ateismului contemporan luptă permanent 
împotriva convingerilor religioase. 1502 Ei încearcă să reducă totul la 
concepţia de mit, superstiţie şi chiar să demonstreze că sentimentul 


1500 Ibidem. Câteva referinţe succinte cu privire la viaţa, opera şi specificul gândirii 
„promotorilor noului ateism” (Dawkins, Hitchnes, Denett şi Harris) putem găsi la 
Adrian Lemeni şi Sorin Mihalache, Ateismul şi apologia creştină contemporană, p. 
190-198; Adrian Lemeni (coord.), Apologetica Ortodoxă, voi. II. Ed. Basilica, Bucu¬ 
reşti, 2014, p. 207-222; 247-263, la care ne vom raporta şi noi în prezenta cercetare. 

1501 Daniel Dennett, „The Bright Stuff”, în New York Times, 12 iulie 2003. 

1502 FPosofia acestor „luminaţi” porneşte la unison un asalt absurd pentru a ridica moşte¬ 
nirea raţiunii autonome pe piedestalul valorilor trecătoare. Pornind de aici, iată cum se 
exprimă Steven Weinberg, laureat al premiului Nobel: „Trebuie să facem tot ce putem 
face noi, oamenii de ştiinţă, pentru a slăbi poziţia religiei, şi s-ar putea ca în final aceasta 
să fie cea mai mare contribuţie a noastră la civilizaţie”. La rândul său, Sam Haris se arată 
deranjat de „influenţa cea nebună a credinţei religioase”, iar Dawkins se învârtoşează 
împotriva credinţei monoteiste, socotindu-o „Marele rău, care nu merită să fie menţionat 
în miezul culturii noastre” (vezi aici: George Johnson, ,A Free-for-All an Science and 
Religion”, în New York Times, 21 noiembrie 2006; Christopher Hitchens, „Bcush’s 
Secularist Triumph”, Salte.com, 9 noiembrie 2004; Richard Dawkins, afirmaţie rostită la 
Freedom for Religion Foundation; Madison, Wisconsion, septembrie 2001 - apud Densh 
D’Souza, Măreţia creştinismului, p. 43). 

religios reprezintă cauza primă a tuturor relelor din lume. Uneltele 
folosite în acest război sunt de cele mai multe ori legate de spectrul 
ştiinţei moderne. Vor să arate astfel că „ştiinţa pare să dea roade mai 
bune ca religia”. Puterea ateismului se descoperă astfel în raţiunea 
automonă a ştiinţei, socotită a fi în stare să descopere şi să privească 
viaţa prin lentila microscopului. Fără să ia în calcul nici pe departe 
realitatea transcedentală, „luminaţii” luptă pentru demitizarea şi de- 
sacralizarea prezentului. încercând să scape de conotaţiile negative ale 
terminologiei consacrate, 1503 reprezentanţii noului ateism (autodeclaraţi de 
acum „luminaţi”) se folosesc excesiv de o argumentaţie neonestă. 

Una din problematicile frecvent dezvoltate şi analizate de literatura 
ateistă contemporană este cea a evoluţiei. Argumentare a independenţei 
lumii faţă de transcendental, acest curent a căpătat în decursul timpului 
multiple valenţe ştiinţifice pe care le-a aşezat în slujba argumentării unei 
false autonomii. 1504 Cu alte cuvinte, vorbim despre mişcarea minţii ome¬ 
neşti spre exemplificarea hazardului, lăsând totul să vină la voia întâmplă¬ 
rii, scoţând cu totul viaţa şi realitatea cosmologică de sub incidenţa creaţiei 
şi a iconomiei dumnezeieşti. „Ordinea din lume - zic evoluţionista - nu 
este opera unei inteligenţe şi voinţe divine, ci rezultatul unei evoluţii lente 
şi îndelungate a materiei. Scopurile din natură sunt simple iluzii ale noas¬ 
tre. Natura n-are scopuri. Ea evoluează neîncetat şi anumite momente ale 
acestei evoluţii sunt taxate de noi drept scopuri atinse sau de atins în viitor. 
De fapt, nu se poate vorbi de o dirijare şi adaptare a lucrurilor către şi la 
anumite scopuri existente sau preexistente în natură, ci de adaptarea mate¬ 
riei şi vieţii la anumite cerinţe ale mediului. Aripile nu sunt date păsărilor 
ca să zboare, ci păsările zboară fiindcă au aripi; omului nu i s-au dat ochii 
ca să vadă, ci omul vede pentru că are ochi; vieţuitoarele nu au anumite 
organe în vederea unor anumite funcţii - scopuri, ci ele îndeplinesc aceste 


1503 „Filosoful american Daniel Dannett şi biologul britanic Richard Dawkins, au 
publicat articole în care îi cheamă pe colegii lor necredincioşi să renunţe la termenul 
ateu, deoarece termenul, sugerează ei, are conotaţii negative” (Densh D’Souza, 
Măreţia creştinismului, p. 42). 

1504 „Nu există practic o direcţie de cercetare care să nu fie interpelată de viziunea evo¬ 
luţionistă: în biologie, paleontologie, geografie, geologie, astronomie, matematică, infor¬ 
matică, sociologie, economie, psihologie, filosofie, artă, teologie, diferitele aspecte ale 
teoriei evoluţioniste interferă cu concepţiile vehiculate interdisciplinar. Nici o altă teorie 
nu pare să fi avut o influenţă echivalentă cu cea a evoluţionismului. Se poate menţiona că 
există o adevărată paradigmă a lumii, o reprezentare de tip evoluţionist a lumii şi a vieţii” 
(.Ateismul şi apologia creştină contemporană, p. 192-193). 

funcţii, fiindcă au aceste organe”. 1505 Prin urmare, nu persoana sau vieta¬ 
tea în sine este importantă, ci funcţiile prin care ea îşi desfăşoară existenţa, 
fără să se identifice vreunui scop sau finalitate anume. 

Devenind mănuşa perfectă în lucrarea ateismului contemporan, 
evoluţionismul a fost promovat de literaţii genului drept „noua reli¬ 
gie a lumii contemporane”, care trebuie absorbită „în toate ariile 
gândirii şi activităţii umane, omul fiind identificat ca agent autonom 
al procesului de evoluţie. Evoluţionismul se cere aplicat în ştiinţă, 
artă, religie, economie, politică, educaţie”. 1506 Şi astfel, convinşi de 
reuşita lor, urmaşii lui Darwin au trâmbiţat asaltul asupra crezului 
Bisericii, încercând să înşele pe cei slabi în virtutea celor atribuite 
ştiinţei. Richard Dawkins, unul din „luminaţii” pomeniţi mai sus, 
afirma că „Charls Darwin a descoperit o modalitate prin care natura 
produce impresia unui plan fără intervenţia unui creator”. El mai 
spunea că „procesele oarbe, inconştiente, autonome ale selecţiei na¬ 
turale constituie explicaţia pentru existenţa tuturor formelor de viaţă 
şi aparenta lor semnificaţie”. 1507 Era exclusă de aici evoluţia în salturi, 
întrucât, în baza selecţiei naturale, unele forme se transformau inevi¬ 
tabil în altele, „a unor specii în altele, mai apte şi mai bine dotate 
pentru viaţă”. în viziunea Apologeticii Ortodoxe, teoria darwinistă 
cu privire la selecţia naturală a speciilor se contrazice, pierzând din 
vedere mai multe aspecte esenţiale. în primul rând trebuie ştiut faptul 
că longevitatea speciilor în decursul timpului nu se leagă neapărat de 
forţa şi dimensiunea organismului lor. Prin urmare, „nu exemplarele 
cele mai puternice şi cele mai bine dotate pentru viaţă care au biruit, 
ci adesea cele mai mici şi mai slabe. Cum se explică faptul că a dis¬ 
părut mamutul şi a rămas furnica?”. Pe de altă parte, „specia refuză 
să-şi depăşească limitele ei. Aceasta poate varia, în cadrul limitelor 
sale, dar nu le poate depăşi vreodată, căci depăşirea lor atrage după 
sine sterilitatea”. Şi nu în ultimul rând, „evoluţia nu se realizează 
printr-un proces continuu, ci prin salturi, care au început odată cu 
apariţia omului, fiindcă se tratează despre un proces care a avut loc 
odată pentru totdeauna, prin intervenţia lui Dumnezeu”. 1508 


1505 Ioan Gh. Savin, Apologetica, voi. II, Ed. Anastasia, Bucureşti, 2003, p. 144-145. 

1506 Adrian Lemeni, Sorin Mihalache, Ateismul şi apologia creştină contemporană, p. 193. 

1507 D’Souza, Măreţia creştinismului, p. 160. 

i5°8 p r p ro f Ur. Dumitru Popescu, Apologetica raţional-duhovnicească, p. 103. 

Mergând mai departe, evoluţioniştii contemporani au „folosit 
ştiinţa în scopuri ideologice”, încercând şi mai mult să-L scoată 
Dumnezeu din legătură cu zidirea Sa. 1509 De aceea, cercetătorul Juli- 
an Huxley, cunoscut pentru ideile sale darwiniste, afirmă că evoluţi- 
onismul este cea mai potrivită cale de a-1 scoate pe om de sub inci¬ 
denţa Revelaţiei. Cel mai înfocat adept al ateismului evoluţionist 
rămâne însă Richcird Dawkins, care a promovat această teorie ca 
„argumentaţie ştiinţifică împotriva fanatismului şi obscurantismului 
religios”. într-o notă personală, el creează o legătură între depozitarul 
genetic al organismelor vii şi informaţiile digitale, „arătând că ceea 
ce este cu adevărat revoluţionar în cercetarea din biologia moleculară 
reprezintă codul genetic şi informaţia digitală. Actul de codificare a 
genei este asemuit cu cel al calculatorului şi prin acest proces dife¬ 
renţa dintre materia vie şi cea nevie este eliminată”. 1510 

Pe lângă aceste forme de manifestare, efectele ateismului con¬ 
temporan afectează întreaga manifestare socială a vieţii, agăţându-se, 
după cum arătam mai sus, intens pe efectele lumii secularizate şi 
globalizate. în acest context, reprezentanţii săi promovează „repere 


1509 Această ruptură se evidenţiază frecvent în concluziile oamenilor de ştiinţă. Chiar 
dacă majoritatea dintre ei au depăşit ideologia evoluţionismului darwinist, îmbo¬ 
găţind această direcţie prin teorii noi, ideea depărtării de Ziditor a rămas întipărită în 
conştiinţa lor, fiind principala notă de legătură în progresul unei ideologii naturaliste. 
Astfel, conform biologului Francisco Ayala, Darwin „a dus la capăt revoluţia coper- 
nicană... a descoperit că fiinţele vii pot fi explicate ca urmare a unor cauze naturale 

- selecţia naturală - fără a se apela la un Creator. Biologul E.O. Wilson scrie: „Dacă 
omenirea a evoluat prin selecţia naturală a lui Darwin, întâmplarea genetică şi nece¬ 
sitatea de mediu, atunci nu Dumnezeu este cel care a creat speciile”. La rândul său, 
biologul Wiliam provine recunoaşte că „ evoluţia este cel mai important motor al 
ateismului ” (vezi aici Francisco Ayala, „Darwin’s Greates Descovery”, în rev. Ame¬ 
rican Scholar, 2006, p. 131; E.O. Wilson, On Human Nature, Chambridge, Harvard 
University Press, 1978, p. XIII). 

1510 Adrian Lemeni, Sorin Mihalache, Ateismul şi apologia creştină contemporană, 
p. 196. Confonn acestei ipoteze, el conchide afirmând cu tărie că „nu există nici un 
spirit, forţă conducătoare a vieţii, nicio vibraţie, apariţie, influenţă, protoplasmă sau 
gelatină mistică. Viaţa este doar biţi şi biţi şi biţi de informaţie digitală. Genele sunt 
informaţie, pură informaţie, care poate fi codificată, recodificată şi decodificată, fără 
nici o alterare sau modificare a înţelesului... noi - şi asta înseamnă toate fiinţele vii 

- suntem mecanisme de supravieţuire programate să transmită baza de date digitală 
cu care am fost programaţi. Darwinismul este considerat acum ca fiind supravieţui¬ 
rea supravieţuitorilor la nivelul codului pur genital” (Richard Dawkins, Un pârău 
pornit din Eden, Ed. Humanitas, Bucureşti, 1995, p. 32-33). 

comune, precum: credinţa în Dumnezeu este o sursă a răului, manifes¬ 
tată la nivel personal şi social; credinţa religioasă obturează libertatea 
de gândire şi reflecţia critică, promovând obscurantismul şi fundamen- 
talismul; există o atitudine de ostilitate şi de ridiculizare a Tradiţiilor 
monoteiste, în mod special, a creştinismului; ateismul este invocat şi 
legitimat prin autoritatea ştiinţei (de fapt este o reluare a poziţiilor 
scientiste). în faţa acestor demersuri specifice noului ateism de astăzi, 
apologia creştină ar trebui să se structureze deopotrivă intr-un răs¬ 
puns mărturisitor şi cuprinzător al Adevărului întrupat în Persoana 
lui Iisus Hristos, Care este Lumina şi Viaţa lumii, împlinind în mod 
edificator căutările profunde ale omuluf\ 15U 

VI.6. Perspectivele ordinii create în „dimensiunea eshato- 
logică a noii împărăţii” 

Cosmosul în integralitatea sa se cuprinde, aşa cum am arătat 
mai sus, în iconomia iubirii dumnezeieşti. în capitolul „Dimensiunea 
eshatologică a noii împărăţii de la înălţare şi până la Parusia Domnu¬ 
lui”, încorporat în lucrarea „Ca toate să fie iarăşi reunite în Hristos, 
cele din ceruri şi cele de pe pământ”, 1512 ÎPS prof. Irineu Popa, 
Mitropolitul Olteniei, ne oferă câteva repere esenţiale pentru a înţelege, 
din punct de vedere dogmatic, sensul Eshatologic al creaţiei. Sunt 
identificate aici cinci etape pe care lumea văzută şi implicit omul 
restaurat le parcurge în progresul duhovnicesc spre împărăţia lui 
Dumnezeu. Astfel, în virtutea darurilor de care se împărtăşeşte prin 
înviere, noul cosmos este redirecţionat eshatologic de Mântuitorul 
Hristos. în acest sens, făcând apel la teologia Sfântului Grigorie de 
Nyssa, ÎPS Părinte vorbeşte despre o creştere epectatică a omului în 
desăvârşire, potenţată şi întărită de energiile necreate. „După învierea 
din morţi Mântuitorul Hristos a devenit centrul noii creaţii din care se 
revarsă toată puterea dumnezeiască pentru ca ea să se poată mişca spre 
eshaton. în virtutea acestei puteri natura umană, cuprinsă de energiile 
divine, este mereu ridicată spre o înţelegere şi o cunoaştere superioară. 
Astfel, crescând în energiile divine, oamenii trec din slava în slavă 


1511 Adrian Lemeni, Sorin Mihalache, Ateismul şi apologia creştină contemporană, 
p. 192. 

1512 IPS Prof. Dr. Irineu Popa, Ca toate să fie iarăşi reunite în Hristos. cele din 
ceruri şi cele de pe pământ, Ed. Mitropolia Olteniei, Craiova, 2014. 

într-o epectază continuă, cum ne învaţă Sfântul Grigorie de Nyssa. în 
această înaintare în bine oamenii ajung să preguste fericirea veşnică, 
care va fi experiată deplin la sfârşitul veacurilor. Aşa că epectaza, ca 
o tindere neîncetată spre infinit, implică o participare la viaţa divină 
şi o orientare a sufletului spre Dumnezeu. Ca atitudine permanentă a 
vieţii spirituale şi ca tensiune a omului spre împărăţia cerurilor, desă¬ 
vârşirea arată cât de mult este omul implicat pe drumul duhovnicesc 
eshatologic şi cât de intens trăieşte experienţa harului”. 1513 

Tot în acest context este văzută şi Sfânta Cruce, semnul desă¬ 
vârşit prin care Fiul Omului a unit „cerul şi pământul veacul de 
acum cu cel viitor ”. „Apărând pe cer la a doua venire a Domnului, 
notează ÎPS Părinte Mitropolit, Sfânta Cruce devine luminoasă şi 
radiantă în lumina învierii Domnului. Ea este biruitoare şi participan¬ 
tă la slava Celui ce a fost răstignit pe ea. Prezentată ca sceptru, ea 
este simbolul biruinţei purtate de Stăpânul vieţii asupra morţii şi ca 
instrument de biruinţă. Personificată, ea este simbolul Mântuitorului, 
învingătorul păcatului, iadului şi morţii. Din aceasta înţelegem că 
Mântuitorul a spus pe drept cuvânt că, Crucea Lui va fi un semn 
pentru iudei şi o dovadă cu totul vădită că El este Dumnezeu după 
fire. Acest semn mare şi vestit arată puterea Lui dumnezeiască prin 
care a desfiinţat moartea şi a biruit stricăciunea, care prin hotărârea 
dumnezeiască, stăpâneau firea omenească. Astfel, era numai în pute¬ 
rea Mântuitorului EIristos să pună capăt mâniei Sale şi să înlăture 
prin binecuvântare moartea ce-şi avea puterea din blestemul Lui 
asupra lui Adam şi prin el asupra întregului neam omenesc”. 1514 

Logica eshatologică este analizată şi din perspectiva martiriului 
„ca experienţă a morţii şi învierii în Mântuitorul Hristos”. Justifica¬ 
rea acestei problematici pleacă de la evidenţa euharistică şi implicit 
eshatologică a dimensiunii existenţei martirice. Analizat în dimensi¬ 
unea sa autentică, martiriul Bisericii creştine reprezintă experienţa 
morţii hotărâte prin credinţă ca mărturie fidelă a dragostei pentru 
Hristos. Lucrarea de mărturisire a mucenicului se face întotdeauna 
înaintea celor necredincioşi şi este plină de harul Duhului Sfânt. 
„Momentul central al vieţii martirului este acela al mărturisirii lui 
Hristos în inima sa şi în faţa lumii dezlănţuită asupra lui ca lucrare a 


1513 Ibidem, p. 910-911. 

1514 Ibidem, p. 1010-1011. 

Duhului Sfânt în adâncurile sufletului său preaplin de Dumnezeu. 
Rezultatul acestei vieţuiri, crescut în timp şi prin multă osteneală, 
determină pe om să dorească să fie numai cu Dumnezeu fără a face 
vreo abatere de la iubirea Celui veşnic, a oamenilor şi a naturii înconju¬ 
rătoare. Este cunoscută, în acest sens, intensitatea iubirii jertfelnice a 
martirului, manifestată prin râvna şi cuvintele pronunţate înaintea perse¬ 
cutorilor”. 1515 în plan liturgic, mărturisirea martirică îmbracă mistic 
existenţa vie a Bisericii. Mai mult decât un simplu exemplu de viaţă şi 
mărturisire, mucenicul este o anamneză vie, o memorie comunitară pe 
care se centrează viaţa Bisericii. Prin urmare, conchide ÎPS Părinte 
Mitropolit, „Biserica şi martiriul se adeveresc reciproc, interpretarea cea 
mai profundă a martiriului fiind dată în mărturisirea cuvântului Bisericii 
despre harul eshatologic biruitor, prin care mucenicii se împlinesc pe ei 
înşişi şi biruiesc lumea. Cu alte cuvinte, martirul dă mărturie lumii 
pentru Biserica lui Hristos în care el rămâne prezent prin jertfa sa şi 
vorbeşte tuturor creştinilor din lume că moartea pentru Mântuitorul 
Hristos nu este zadarnică, ci arată felul de a fi al credinciosului care s-a 
îmbrăcat în Hristos prin Taina Botezului”. 1516 

VI.7. Concluzii 

în lumina acestor învăţături sfinte omul descoperă adevăratul 
sens al existenţei sale. El are un „Tată în ceruri” care poartă perma¬ 
nent de grijă faţă de el şi faţă de întreaga sa lucrare pe care o împli¬ 
neşte de-a lungul vieţii. Aşadar, ca nimeni să nu creadă că a apărut 
pe pământ în virtutea hazardului sau justificându-şi evoluţionist şi 
autonom propria existenţă, ne arată lămurit obârşia noastră, trimi- 
ţându-ne la Cartea Facerii: „La început a făcut Dumnezeu cerul şi 
pământul ”. Fără să le părăsească şi să le transforme în entităţi auto¬ 
nome, Tatăl Atotţiitorul guvernează creaţia Sa până la sfârşitul vea¬ 
curilor. De aceea, „Sfânta Scriptură consideră că lumea naturală, ca 
şi lumea spirituală, a fost creată şi este menţinută în existenţă de 
către Logosul Tatălui, Care păstrează unitatea creaţiei în Duhul lui 
Dumnezeu, prin ordinea universală a întregii creaţii”. 1517 Aşa se face 


1515 Ibidem, p. 1027. 

1516 Ibidem, p. 1070. 

1517 Pr. prof. Dumitru Popescu. Iisus Hristos Pantocrator, Ed. IBMBOR, Bucureşti, 
2005, p. 161. 

că fiecare părticică din viaţa noastră, pe care o trăim în lumea aceasta, 
este sfântă şi plină de har. „Datorită energiilor necreate, spune pr. prof. 
Dumitru Popescu, Sfânta Scriptură rămâne deschisă faţă de lume, iar 
lumea apare deschisă faţă de Dumnezeu. Biserica este câmpul dinamic 
prin care Sfânta Treime coboară în lume, pentru ca lumea să se înalţe şi 
să participe la viaţa netrecătoare a Sfintei Treimi. După expresia fericită 
a lui Origen, Biserica este cosmosul cosmosului”. 1518 

Cu această conştiinţă şi implicit responsabilitate, omul zilelor 
noastre trebuie să folosească „darul iubirii dumnezeieşti”. Şi aceasta 
cu atât mai mult, cu cât el nu se mântuieşte prin univers, ci universul 
se mântuieşte printr-însul, fiind „ ipostasul întregului cosmos”, inelul 
de legătură între Dumnezeu şi creaţie. Prin om întreaga natură poate 
să primească harul divin sau condamnarea decăderii. De aceea, Sfântul 
Apostol Pavel spune: „pentru că nădejdea cea dornică a făpturii aşteaptă 
descoperirea fiilor lui Dumnezeu. Căci făptura a fost supusă deşertă¬ 
ciunii - nu de voia ei, ci din pricina aceluia care a supus-o - cu nădejde. 
Pentru că şi făptura însăşi se va izbăvi din robia stricăciunii, ca să se 
bucure de libertatea măririi fiilor lui Dumnezeu ”. 1519 

Cel ce vede realităţile create în lumina credinţei trinitare înţelege 
lumea ca pe un dar al lui Dumnezeu, ştie că nu este singur şi este 
încredinţat că dincolo de moarte, potrivit celor făgăduite, 1520 îl aş¬ 
teaptă Mirele Ceresc spre a-1 înveşmânta în haina nemuririi. Argu¬ 
mentele omului credincios sunt cele ale vieţii veşnice. El nu trăieşte 
de unul singur greutatea şi apăsarea acestei vieţi, ci este în permanen¬ 
tă legătură cu Hristos. Înţelepciunea sa nu scrutează adâncurile prin 
socoteli fără de rânduială şi pline de venin, ci, fiind încălzită de harul 
Sfântului Duh, se îmbogăţeşte de înţelesuri duhovniceşti. Ea ştie că 
toate lucrurile, văzute şi nevăzute, au fost plăsmuite de Dumnezeu şi 
împărtăşite ca dar de iubire veşnică. în acest sens, Sfântul loan 
Evanghelistul spune că toate au fost făcute de Logosul lui Dumnezeu 
şi „fără El nimic nu s-a făcut din ce s-a făcut”. 1521 Iar Sfântul Atanasie 


1518 Idem, Ortodoxie şi contemporanieitate, Ed. Diogene, Bucureşti, 1996, p. 211. 

1519 Romani 8, 19-21. 

1520 „O, Paştile cele mari şi şi preasfmţite, Hristoase! O, înţelepciunea şi Cuvântul 
lui Dumnezeu, şi Puterea! Dă-ne nouă mai desăvârşit să ne împărtăşim cu Tine în 
ziua cea neînserată a împărăţiei Tale!” (Canonul Sfintei învieri, Innosul cântării a 
IX-a). 

1521 Cf. In. 1, 3. 

cel Mare, analizând odinioară pârghiile cosmologiei antice, afirmă că 
„Acelaşi Cuvânt atotputernic, atotdesăvârşit şi sfânt al Tatălui, sălăş- 
luindu-se şi întinzând puterile Lui în toate şi pretutindeni şi luminând 
toate cele văzute şi nevăzute, le ţine şi le strânge, nelăsând nimic gol 
de puterea Lui, ci dându-le viaţă tuturor şi păzindu-le pe toate împre¬ 
ună şi pe fiecare în parte... El uneşte părţile cu întregul şi cârmu- 
indu-le pe toate cu porunca şi voia Sa, alcătuieşte o singură lume şi o 
unică rânduială frumoasă şi armonioasă a ei, El însuşi rămânând 
nemişcat, dar mişcându-le te toate, prin crearea şi orânduirea lor, 
după voia Tatălui”. 1522 

în ceasuri de grea încercare, mărturisirea martirică a Adevărului 
întrupat a fost logica în care Biserica lui Hristos a stăruit nebiruită 
înaintea ateismului, a deşertăciunilor lumii şi încercărilor celui vi¬ 
clean. Aproape în fiecare secol au existat voci potrivnice (atee), cău¬ 
tând să tăgăduiască Adevărul, să amăgească raţiunile slabe şi să ducă 
departe de adevărata cunoaştere. Renaşterea a încercat să răzbească 
prin trendul autonomiei, comunismul prin pluralismul depersonali- 
zant şi dialectica materialistă, globalizarea prin indiferenţă şi izolare 
de spiritul comunitar şi, nu în cele din urmă, secularismul, care în¬ 
cearcă să le subsumeze pe toate cele anterior amintite. Dincolo de 
toate acestea, Biserica lui Hristos a rămas singura realitate veşnică şi 
incontestabil unica resursă a sufletului omenesc însetat după cunoaş¬ 
terea Creatorului său. Astăzi, spiritul apostolic şi mărturisitor al Bise¬ 
ricii nu s-a stins. De aceea, aidoma primelor veacuri creştine, ne adu¬ 
cem aminte de cuvintele Mântuitorului Hristos, Care spune că „ori¬ 
cine va mărturisi pentru Mine înaintea oamenilor , mărturisi-voi şi 
Eu pentru el înaintea Tatălui Meu, Care este în ceruri. Iar de cel ce 
se va lepăda de Mine înaintea oamenilor şi Eu Mă voi lepăda de el 
înaintea Tatălui Meu, Care este în cerurC. 1523 


1522 Sf. Atanasie cel Mare, Cuvânt împotriva elinilor, PSB 15, Ed. IBMBOR, Bucu¬ 
reşti, 1987, p. 79. 

1523 Mt. 10, 32-33. 

VII. SLUJIRE ŞI EGALITATE CREŞTINĂ ÎN BISERICĂ 
ŞI SOCIETATE. PERSPECTIVE APOLOGETICE PENTRU 
O ACTUALITATE GLOBALIZATĂ 

încercările de a găsi un echilibru între oamenii de diferite condiţii 
sociale nu au lipsit în lumea veche, ele fiind dezbătute în amănunt de 
filosofii şi de moraliştii acelor timpuri care au căutat să găsească o apli¬ 
care practică a lor. Cu toate acestea, „antichitatea păgână, a cărei cultură 
ne-a lăsat unele lucruri admirabile, n-a putut să se ridice în general, în 
morală, decât până la nivelul unor maxime frumoase, ca ale stoicilor de 
exemplu, şi al unor fapte generoase sau virtuţi individuale, care constitu¬ 
iau însă excepţii. Societatea nu s-a văzut niciodată şi nicăieri cuprinsă şi 
mişcată de idei mari, de sentimente sublime ca acelea care caracterizau 
viaţa uimitoare a creştinilor, de neînţeleasă iubire”. 1524 

VII.l. Aproapele între utopie şi adevăr 

Lumea păgână nu a reuşit să rupă barierele sociale care îi depăr¬ 
tau pe oameni unii de alţii: „a cunoscut şi ea iubirea, dar nu pe cea 
dumnezeiască. Creştinii şi-au schimbat şi şi-au înnoit viaţa lor morală 
numai prin aceasta, prin iubirea lor evanghelică, iubirea de aproapele, 
iar aproapele pentru ei era tot omul, chiar duşmanul. Abia creştinis¬ 
mul a extins, prin iubire, sfera noţiunii de om la toţi oamenii, el a 
descoperit pe aproapele în parabola Semănătorului care face milă cu 
străinul şi cu duşmanul său”. 1525 

Aproapele era socotit în lumea veche omul de acelaşi neam, de 
aceeaşi credinţă sau cu acelaşi statut social. Pentru evrei, cei de alt 
neam erau odioşi, pentru greci străinii erau barbari, pentru romani, 
peregrinul era omul lipsit de cetăţenie şi de drepturi civile, care nu 
putea lua parte la viaţa Romei. Cu toate că ajunseseră în stare să vadă 
în fiecare individ pe om, filosofii stoici nu-1 puteau percepe pe fieca¬ 
re om ca aproape. Iubirea şi mila erau simple utopii, iar trăirea lor era 
considerată o slăbiciune. Omul construit de filosofia stoică nu trebuia 


152 4 j eo( j or m. Popescu, Caritatea creştină în biserica veche , în Revista „BOR”, nr. 
1-3/1945, p. 21. 

1525 Diac. prof. Teodor Damşa, Iubirea şi mila creştină, în Revista „Mitropolia Ba¬ 
natului”, nr. 7-9/1980, p. 441. 

să fie mişcat de nici un sentiment, de nici o dorinţă, de nici un afect, 
el trebuia să fie apatic. Nepăsarea era idealul filosofic şi orice impli¬ 
care se rezuma doar la simplul act caritabil. 

VII.2. Condiţia sclavului în societatea romană a primelor 
veacuri 

în societatea romană veche (epoca clasică şi postclasică), sta¬ 
tutul existenţial al sclavilor era strâns legat de voinţa stăpânilor lor. 
Deoarece era privat de personalitatea juridică (posibilitatea de a exer¬ 
cita drepturi şi obligaţii în societate), sclavul devenea în concepţia statului 
roman un simplu lucru (res). El făcea parte din patrimoniul stăpânului 
care îl putea vinde sau dona după propria voinţă. Putea fi pedepsit sub 
orice formă şi chiar ucis în virtutea drepturilor pe care patronul le putea 
exercita asupra bunurilor sale. Deoarece căsătoria sclavilor era inexis¬ 
tentă juridic, relaţiile dintre ei se rezumau doar la simple legături de fapt, 
care nu puteau exista fără consimţământul stăpânului. în perioada repu¬ 
blicii drepturile sclavilor capătă o nouă dimensiune, de data aceasta mult 
mai umană, dobândind dreptul de a fi liberi sau chiar de a deveni cetă¬ 
ţeni romani, dacă stăpânul lor consfinţea lucml acesta. 1526 

Se poate spune că, prin sclavie, Biserica primelor secole moş¬ 
tenise de la societatea păgână poate cea mai degradantă formă de 
exploatare a omului. Lupta împotriva acestui fenomen a devenit una 
din principalele dezbateri ale literaturii patristice din primele veacuri 
creştine. Părinţii Capadocieni, în frunte cu Sfântul Vasile cel Mare şi 
cu Sfântul loan Gură de Aur, au pornit într-o luptă acerbă de schim¬ 
bare a vechilor mentalităţi care măcinau şi denaturau de sute de ani 
relaţiile interpersonale. Bazându-se pe cuvântul Scripturii, mai ales 
pe textul de la Galatani III, 28: „Nu mai există iudeu, nici elin, nu 
mai este nici rob, nici slobod, nu mai este parte bărbătească şi parte 
femeiască, pentru că voi toţi sunteţi una în Hristos”, Sfinţii Părinţi 
predică la unison egalitatea oamenilor. Deşi nu au putut cere abolirea 
completă a sclaviei, lucru imposibil de realizat într-o societate sclavagis¬ 
tă, Părinţii Bisericii au reuşit să schimbe raporturile dintre stăpâni şi 
sclavi, conferindu-le acestora din urmă o situaţie mult mai bună. 


1526 g m ;| Molcuţ, Drept privat roman, Ediţie revăzută şi adăugită, Ed. Universul 
Juridic, Bucureşti, 2007, p. 35-49 

VII.3. Vasiliadele - concretizarea cuvântului în faptă 

în timp ce unii îşi petreceau viaţa în moravuri uşoare, în petre¬ 
ceri zgomotoase şi în lux, cei săraci trăiau calvarul dramei lor, plin 
de lipsuri şi boală, neavând de multe ori unde să-şi plece capul. Pen¬ 
tru a-şi asigura minimul existenţei zilnice, mulţi dintre ei erau nevoiţi 
să-şi vândă copiii ca sclavi, sau să se arunce în mâinile nemiloase ale 
cămătarilor. în tot acest timp, averile celor bogaţi sporeau prin camă¬ 
tă, prin dobânzi mari, prin comerţul cu sclavi, prin prăzi de război şi 
prin alte mijloace pline de necinste. împotriva tuturor acestor nedrep¬ 
tăţi se ridică Sfântul Vasile cel Mare, contrapunând la raţiunile socia¬ 
le ale timpului său mila şi iubirea creştină faţă de aproapele. 

După alegerea sa în scaunul de episcop al Bisericii din Cezareea 
Capadociei, Sfântul Vasile a adus în slujba credincioşilor săi toată 
agoniseala pe care o dobândise în şcolile unde se pregătise, dar şi din 
tumultul trăirii sale interioare. El reuşeşte să redea prin cuvântările şi 
omiliile sale demnitatea omului pe care timpul şi societatea îl făcuseră 
sclav. Fie el robit de patima argintului sau subjugat de lanţurile sără¬ 
ciei, omul din teologia Marelui Capadocian este călăuzit prin dojană 
sau vorbă bună către Mântuitorul Hristos. Pentru a modela societatea 
timpului, Sfântul Vasile, fie înfierează prin cuvânt patimile existente 
(ca de exemplu Omiliile: Despre lăcomie, Către cei bogaţi, Contra 
hăului, împotriva cămătarilor etc.), fie mângâie prin îndemnuri părin¬ 
teşti sufletele întristate ale celor necăjiţi (Omiliile: Ia aminte la tine în¬ 
suţi, Despre mulţumire, Despre credinţă, Despre smerenie etc.). 

Vindecarea acestor răni necesita o concretizare a cuvântul în faptă. 
Pentru aceasta Sfântul Vasile a organizat în apropierea Cezareei nu¬ 
meroase instituţii de binefacere socială: azile de bătrâni, ospătării, 
case de reeducare, spitale şi chiar şcoli de pregătire profesională. 
Toate aşezămintele ridicate au primit denumirea de Vasiliade, fiind 
locul în care oamenii, indiferent de crez sau de condiţia lor socială, 
erau trataţi la fel. Acest complex filantropic a devenit treptat un ade¬ 
vărat oraş al iubirii şi al milei creştine. 

VII.4. Bogăţia între egoism şi virtute 

Una din bolile grave ale societăţii la care face deseori referire 
Sfântul Vasile este bogăţia. în omilia adresată celor bogaţi, ierarhul 
capadocian condamnă reaua ei întrebuinţare: „Ce vei răspunde Judecătorului, 

tu, care-ţi îmbraci pereţii caselor, dar nu îmbraci pe om, tu care îm¬ 
podobeşti caii, dar treci cu vederea pe fratele îmbrăcat în zdrenţe, tu, 
care laşi grâul de putrezeşte, dar nu hrăneşti flămândul, tu, care îngropi 
aurul, dar dispreţuieşti pe cel sugrumat de sărăcie?”. 1527 

în strânsă legătură cu bogăţia stă patima lăcomiei. în acest sens, 
Sfântul Vasile cel Mare arată că omul nu este decât un administrator 
al bunurilor pe care le primeşte de la Dumnezeu: „Tu eşti răpitor 
însuşindu-ţi cele ce ai primit spre administrare? Sau cel care dezbra¬ 
că pe cel îmbrăcat nu se numeşte borfaş, iar cel care nu îmbracă pe 
cel gol deşi poate să facă asta, este vrednic oare de alt nume? Dacă se 
numeşte hoţ cel care ia haina cuiva, ce nume să dea celui care putând 
să îmbrace pe fratele său gol deşi poate să facă aceasta, n-a făcut-o? 
Pâinea pe care o ţii tu este a celui flămând, haina pe care o ţii în du¬ 
lap este a celui gol, încălţămintea care putrezeşte la tine este a celui 
desculţ, argintul pe care-1 ţii îngropat este al celui sărac”. 1528 La toate 
aceste întrebări Marele Capadocian oferă următoarea soluţie: „Dacă 
fiecare ar lua numai cât are nevoie, iar plusul l-ar lăsa celui lipsit, n- 
ar mai fi nici bogat, nici sărac. N-ai ieşit gol din pântece! Şi nu te vei 
întoarce gol în pământ! De unde sunt deci cele ce le ai acum? De vei 
să zic că de la soartă, eşti fără Dumnezeu, recunoscând pe Cel ce te-a 
creat şi nerecunoscător Celui ce ţi-a dat, iar de spui că sunt de la 
Dumnezeu, spune motivul pentru care le-ai primit. Nu cumva este 
oare nedrept Dumnezeu neîmpărţindu-ne egal cele necesare traiului? 
Pentru ce eşti tu bogat, iar celălalt sărac?”. 1529 

Utilitatea bogăţiei are la Sfântul Vasile un singur sens: acela de 
a-i ajuta pe cei săraci. Acest fapt constituie chiar subiectul acţiunilor 
sale sociale. Măsura milosteniei se leagă la Sfântul Ierarh de două 
condiţii foarte importante: pe de o parte, de nevoile celui sărac, iar pe 
de alta, de dorinţa celui bogat de a ajuta. Sfântul Vasile nu precizează 
cu cât anume trebuie să ajuţi. Nu există o măsură cu care se poate 
cântări fapta de caritate, iar cel care o păstrează, nu trebuie socotit 
avar ci darnic faţă de toţi. Totuşi, în anumite împrejurări, sfântul pare 
a sugera şi o normă precisă în această privinţă: „Tu eşti sărac! Un 
altul este mai sărac decât tine. Tu ai pâine pentru zece zile, el nu are 


1527 Sfântul Vasile cel Mare, Omilii şi cuvântări, traducere din limba greacă veche şi 
note de pr. prof. Dumitru Fecioru, Ed. IBMBOR Bucureşti, 2004, p.l 12. 

1528 Ibidem, p. 103. 

1529 Ibidem. 

decât pentru o zi. Fă parte în chip darnic din prisosul tău celui ce nu 
are nimic. Nu sacrifica salvarea tuturor interesului tău personal”. 1530 
Asistenţa socială la Sfântul Vasile cel Mare trece dincolo de prisosul 
bunurilor personale. Ea este valabilă şi în perioada de lipsă şi strâmtora¬ 
re şi în perioada de bogăţie şi prosperitate. Pentru ca milostenia să fie 
bine primită înaintea lui Dumnezeu, Sfântul Vasile arată că aceasta tre¬ 
buie să se însoţească cu rugăciunea şi compasiunea pentru cel lipsit. Ca 
să exemplifice acest principiu şi să-l facă mai evident, ierarhul capado- 
cian aduce ca exemplu cazul văduvei din Sarepta Sidonului, care din 
ultimele sale resurse de hrană l-a hrănit pe proorocul llie. 

Felul în care trebuie făcută milostenia este stabilit de Sfântul 
Apostol Pavel: „Fiecare să dea cum socoteşte cu inima sa, nu cu 
părere de rău sau de silă, căci Dumnezeu iubeşte pe cel ce dă cu voie 
bună”. 1531 Iubirea creştină este cea care ne obligă să avem grijă de cei 
lipsiţi. Cu toate acestea, mila trebuie să se facă cu prudenţă şi cu 
inteligenţă, altfel ea riscă, în cele mai multe împrejurări, să favorize¬ 
ze lenea şi cerşetoria organizată, profesionistă. Ea nu se cuvine unui 
muncitor integru care îşi poate câştige pâinea prin munca mâinilor 
sale. Acesta nu trebuie să cerşească. Este imperios necesar ca milos¬ 
tenia să fie însoţită de discernământ, ea trebuie făcută „după nevoia 
fiecăruia”- aşa cum spune Sfântul Vasile cel Mare. 

Despre şiretlicurile celor care caută să facă din cerşetorie o 
modalitate de câştig uşor, Marele Capadocian spune: „Astfel celor 
care compun melodii din acelea plângătoare pentru înşelarea femei¬ 
lor şi care fac din infirmităţile trupului lor şi din bubele de pe ei o 
cauză de comerţ, revărsarea aceasta a binefacerilor slujirii noastre nu 
le poate fi de nici un folos, întrucât preocuparea lucrărilor celor bune 
care li s-ar face, devine o cauză în plus pentru răutate. Lătratul unora 
ca aceştia nu poate fi domolit, decât numai cu câte o donaţie mică şi 
arătându-ne în acelaşi timp faţă de ei toată simpatia şi iubirea de 
semeni întru a-i învăţa să suporte durerea lor cu răbdare”. 1532 


1530 Ibidem, p. 130. 

1531 II Corinteni, 9, 7. 

1532 Sf. Vasile cel Mare, Tâlcuiri la Psalmi, traducere şi note de pr. Dumitru Fecioru, 
Ed, Sofia, Bucureşti, 2004, Omilie la Psalmul 14. 

VII.5. Alternativa vasiliană la contextul social al Antichităţii 

Exponent principal al acestei metamorfoze sociale după litera 
Sfintelor Evanghelii, Sfântul Vasile cel Mare ştia prea bine că pentru 
adevărata viaţă „singurul mijloc de a ajunge la desăvârşire este acesta: 
să-ţi vinzi averea, să o împărţi fraţilor săraci şi, mai ales să nu te 
îngrijeşti de cele ale vieţii acesteia şi să nu fii legat cu sufletul de 
nimic din cele de aici” 1533 . Considera că viaţa evanghelică autentică 
este lăpădarea de lume, atât pentru lume, cât şi pentru traiul în singu¬ 
rătate. Este vorba, prin urmare, de o detaşare totală de cele pămân¬ 
teşti, întărită şi pecetluită prin îndemnul Mântuitorului Ehistos: „Ori¬ 
cine voieşte să vină după Mine să se lepede de sine, să-şi ia crucea şi 
să-Mi urmeze Mie”. 1534 Lucrarea sa a fost întărită practic de vizite în 
spaţiul monahal din Mesopotamia, Siria, Palestina şi Egipt, acolo 
unde a văzut adevăratul chip al nevoinţei. 1535 Căci, „într-adevăr, spu¬ 
ne el, pe mulţi am găsit în foame şi în sete, în frig şi în lipsă de haine, 
necruţându-şi trupul şi nevoind să poarte câtuşi de puţin grijă de el. 
Mirându-mă de aceasta şi fericind viaţa unor asemenea bărbaţi care 
arată în fapte că poartă în trupul lor moartea lui lisus, am dorit şi eu 
să mă fac, după cât îmi va fi cu putinţă, următor lor”. 1536 Mai mult, 
mergând în Alexandria, iar mai apoi în Tebaida, cetatea pahomiană, 
Sfântul Vasile descoperă adevărata filosofie a unei societăţi construi¬ 
te după Cuvintele Mântuitorului Hristos. lată cum îi descrie pe mem¬ 
brii ei: „aceştia nu erau aspri decât în privinţa propriului lor loc. Prin¬ 
tre ei erau mulţi savanţi, filosofi, care, formaţi în vechea ştiinţă a 
şcolilor din Alexandria, aduseseră în deşert un tezaur de cunoştiinţe 
diferite. în nicio parte ştiinţa nouă, teologia, nu avea adepţi mai pro¬ 
funzi, mai conştiincioşi, mai elocvenţi. Aceştia nu se temeau să poar¬ 
te polemici cu vechii lor tovarăşi de studiu sau de plăceri. După ce 


1533 Stelianos Papadopoulos, Viaţa Sfântului Vasile cel Mare, traducere diac. Cornel 
Coman, Ed. Bizantină, Bucureşti, 2003, p. 30. 

1534 Mc. 8, 34. 

1535 Cronicarii vremii vorbesc despre această călătorie de taină a Sfântului Părinte în 
inima monahismului oriental. Din această experienţă s-au născut minunatele sale 
„Reguli monahale”, o adevărată legislaţie a monahismului vasilian, valabilă până în 
ziua de astăzi. In acest context, menţionăm că perspectivele morale pe care le oferă, 
raportate de cele mai multe ori la nivel interpersonal, constituie un suport mai mult 
decât relevant pentru abordarea noastră. 

1536 Stelianos Papadopoulos, Viaţa Sfântului Vasile cel Mare, p. 50. 

respingeau argumentele acestora şi închideau gura sofiştilor eretici, 
ei deschideau cu bucurie braţele şi inimile lor episcopilor şi mărturi¬ 
sitorilor ortodocşi care veneau să caute alături de ei un adăpost”. 1537 

Rezultatul acestei experienţe nu s-a lăsat deloc aşteptat. Cumu¬ 
lul tuturor celor văzute a fost evaluat prin filtrul propriilor sale trăiri 
ascetico-mistice. Suma experienţelor sale s-a aplicat mai întâi la mo¬ 
dul de viaţă al aşa zişilor monahi, ce vieţuiau dezorganizat în vecină¬ 
tăţile Cezareei. Pe toţi aceştia Sfântul Vasile i-a adunat în locuri or¬ 
ganizate, stabilind astfel o oarecare rânduială. Nu după mult timp, în 
jurul său s-au adunat mulţime de ucenici, punându-se astfel temeliile 
primei comunităţi cenobitice în 358, pe malul râului Isis, lângă Neo- 
cezareea. într-una din corespondenţele adresate prietenului său, Gri- 
gorie de Nazianz, Sfântul Părinte descrie aşezarea în care sădit roa¬ 
dele propriilor sale trăiri duhovniceşti. Este vorba despre un loc aşe¬ 
zat pe un munte înalt, acoperit cu o pădure deasă la poalele căruia se 
întindea o câmpie netedă. Locul semăna mai mult cu o insulă, un loc 
perfect izolat, acesul aici putând fi posibil doar printr-o singură intra¬ 
re, al cărei proprietar era el însuşi. Pe acel loc se găseau foarte mulţi 
pomi fructiferi. Mai presus decât toată pârga acestora, Sfântul Vasile 
aşază rodul nevoinţei, mărturisind prietenului său că: „îmi este cel 
mai plăcut dintre toate roadele deoarece îmi hrăneşte isihia”. 1538 

VII.6. Munca unită cu rugăciunea - izvor de virtuţi şi ferire 
de patimi 

La Annesi ziua începea foarte devreme, atunci când nici măcar 
nu răsărea bine soarele, prin citirea Psaltirii până la apariţia primelor 
raze de lumină. După răsărit începeau diferitele treburi, dar pe toate, 
Sfântul Vasile le săvârşea în rugăciune. Lecturile biblice reprezentau 
cea mai intensă şi mai plăcută îndeletnicire, devenind într-o scurtă 
perioadă de timp un mijloc propice de sporire duhovnicească în asceza 
sa. 1539 înaintea sosirii Sfântului Grigorie, aici îşi desfăşura viaţa întreaga 
familie a Sântului Părinte, aşezaţi într-una din casele domeniului. 


1537 Sf. Vasile cel Mare, Asceticele , PSB voi. 18, trad., introd., indici şi note de Iorgu 
D. Ivan, Ed. IBMBOR, Bucureşti, 1989, p. 19. 

1538 Ierotei Vlahos, Monahismul ortodox ca viaţă profetică, apostolică şi martirică, 
traducere de monahul Calist, Ed. Mitropolia Olteniei, Craiova, 2005, p. 222. 

1539 Stelianos Papadopoulos, Viaţa Sfântului Vasile cel Mare , p. 88. 

„Găsim o variantă curioasă a pustnicilor de casă din timpurile primitive 
creştine” - este de părere H. Leclarcq - „întreaga casă îmbrăţişează 
viaţa obştească şi, dintr-o dată, stăpânii acestei case, împreună cu 
sclavii lor întemeiază pe moşia din Annesi, aproape de Neocezareea, 
pe malul râului Iris, o mănăstire improvizată”. 1540 

După sosirea Sfântului Grigorie, viaţa ascetică de la Annesi se 
schimbă total: se construiesc noi chilii în care munca se împleteşte cu 
studiul şi cu rugăciunea. După modelul acesta, Sfântul Vasile va 
începe să zidească noi mănăstirii şi schituri, în multe oraşe ale Pontu¬ 
lui, izbutind astfel să împace „viaţa pustnicească cea amestecată cu 
lumea, celei dintâi impunându-i contactul cu lumea şi viaţa practică, 
iar celei de a doua insuflându-i duhul contemplaţiei”. în acest fel, 
Sfântul Vasile păstorea peste toate mănăstirile din Pont şi Capadocia, 
învăţându-i pe monahi să lucreze după regulile sale, socotite „mai 
blânde ca legile lui Licurg, mai aspre decât cele ale lui Solon şi mai 
drepte decât legile lui Mithos”. 1541 

Aşezămintele monahale întemeiate de Sfântul Vasile pe malul 
râului Isis au constituit un exemplu concludent pentru rezolvarea 
problemelor cu care se confrunta societatea acelor timpuri. El le-a 
donat acestora o mare parte din bunurile sale personale, iar altă parte 
a direcţionat-o către săracii din Capadocia şi Vasiliade. Prin Regulile 
Monahale, Sfântul Vasile oferă posterităţii un exemplu de egalitate 
socială unde trebuinţele materiale de întreţinere a trupului sunt redu¬ 
se la limită: „Adevăratul rost al întrebuinţării bucatelor este susţine¬ 
rea animalului din noi, iar în ceea ce priveşte îmbrăcămintea, hainele 
să fie simple şi ieftine pentru a împlini rostul trebuinţei: acoperirea 
goliciunii şi ferirea de intemperii”. 1542 

Grija pentru păstoriţii săi, l-a determinat, în timpul foametei 
din anul 368, să bată la toate porţile bogaţilor din Cezareea pentru a-i 
hrăni. Deşi a propovăduit cu înflăcărare împotriva bogăţiei, Sfântul 
Vasile a susţinut dintotdeauna munca, considerându-o ca un adevărat 
izvor de virtuţi şi mijloc de stingere a poftelor celor rele. Sfântul 
Vasile a recomandat mai ales celor tineri rugăciunea unită cu munca, 

1540 Henri Leclarcq, Cenobitisme, en „Dictionnaire d’Archeologie Chretienne et de 
Liturgie”, tom. II, Paris, 1910, col. 3144. 

1541 Pr. Grigorie, Viaţa Sfântului Grigorie, traducere de N. Donos, Huşi, 1931, p. 9. 

1542 gf Vasile cel Mare, Rânduielile vieţii monahale, culegere alcătuită de Sfântul 
Teofan Zăvorâtul, Ed. Sofia, Bucureşti, 2005, Regulile Mari, Regula 19. 

el fiind un exemplu grăitor pentru aceştia. împreună cu prietenul său 
Grigorie de Nazianz, Sfântul Vasile trudea de dimineaţa până seara pe 
malul râului Isis, tăind lemne, cărând materiale pentru diguri, sădind pomi, 
pentru a nu fi răniţi de săgeţile patimilor. Această experienţă le-o va îm¬ 
părtăşi şi credincioşilor săi, recomandându-le munca pentru completarea 
şi desăvârşirea rugăciunii: „Rugăciunea se face în tot timpul lucrului, pe 
de o parte mulţumind Celui ce ne-a dat puterea mâinilor pentru lucru, şi pe 
de alta înţelepciunea minţii pentru dobândirea ştiinţii”. 1543 

VII.7. Renunţarea la bunătăţile lumii în tradiţia monahis¬ 
mului vasilian 

Fără îndoială că ţelul Marelui Capadocian a fost acela de a-i 
trage pe fraţi săi la limanul mântuirii prin vieţuirea curată în Hristos 
şi implicit prin mărturisirea permanentă a acesteia. Dragostea faţă de 
monahi, imposibil de contestat, se oglindeşte cel mai bine în vasta sa 
operă ascetică pe care a elaborat-o de-a lungul timpului. Un adevărat 
erudit al genului, Sfântul Părinte a lăsat posterităţii ca pe o comoară 
de mare preţ, nestematele învăţăturilor sale. între acestea se numără: 
„Prealabilă înfăţişare ascetică”, „Trei cuvinte ascetice”, „Despre 
asceză”, „Regulile morale”, „Regulile mari şi mici” şi „Constituţiile 
ascetice”. întotdeauna fundamentate pe litera Scripturii, scrierile sale, 
deşi n-au rezolvat în totalitate problemele legate de vieţuirea monas¬ 
tică, în mod sigur au reuşit să arate că Logosul Evanghelic reprezintă 
adevărata regulă de viaţă în comun. în acest context, s-a întărit con¬ 
vingerea conform căreia aspectul harismatic şi dialogic al vieţii de 
obşte nu scade, ci se găseşte aşezat pe o bază solidă. 1544 Aşa se face 
că, în concepţia Sfântului Părinte, monahul este numit „ostaş al lui 
Hristos”, tocmai pentru a se arăta ascultarea sa care a fost chemat 
prin detaşarea de orice grijă materială. 1545 Astfel, după cum soldatul 
nu se încurcă niciodată cu grijile pământeşti, întocmai trebuie să facă 
şi monahul adevărat. „Să nu se îngrijască de niciun fel de odihnă pe 
pământ”, să lupte împotriva gândurilor ce vin de la diavol şi totdeauna 


1543 Idem, Regulile Mari, Regula 42. 

1544 Thomas Spidlik. Spiritualitatea răsăritului creştin, voi. 3, traducere de diac. 
Ioan I. Ică jr., cuvânt înainte de P. Marko şi I. Rupnik S.J., Ed. Dcisis, Sibiu, 2000, 

p. 188. 

1545 Sf. Vasile cel Mare, Asceticele .... p. 24. 

să aibă înainte icoana lui Hristos, învăţând să rabde ca El. 1546 „Aşa¬ 
dar, ostaşule al lui Hristos” - îndeamnă Sfântul Vasile - „luând aces¬ 
te pilde mici din faptele omeneşti, să te gândeşti la bunătăţile cele 
veşnice. Să-ţi hotărăşti o viaţă de pribegie, singuratică, săracă. Să te 
faci neatâmat de nimic, să te lepezi de grijile lumeşti, să nu te împie¬ 
dice nici pofta de femeie, nici îngrijirea de copii, căci acestea sunt cu 
putinţă pentru cel ce se osteneşte lui Dumnezeu. înarmează-te ca să 
fii neînvins la orice lucru şi neclintit la suflet printre primejdii, nu 
pierde credinţa, ai pe Hristos înaintea ochilor, care pentru tine toate a 
răbdat, amintindu-ţi că pentru Hristos şi ţie ţi se cade să rabzi totul. 
Şi prin aceasta vei birui căci ai urmat biruitorului împărat, care şi pe 
tine te face părtaş al biruinţei sale”. 1547 

Renunţarea la bunurile materiale constituie un element cheie 
în legislaţia monastică vasiliană. Aceasta condiţie, absolut necesară 
pentru atingerea scopului vieţii monahale, merge, în concepţia Sfântul 
Vasile, până dincolo de realitatea concretă a vieţii sociale. Pentru a-şi 
susţine pledoaria, Părintele Capadocian îşi întăreşte spusele prin exem¬ 
ple de personalităţi biblice. „Asemenea a fost în Vechiul Testament 
Avraam care şi-a atras glorie prin preferinţa de a aduce jertfă lui Dum¬ 
nezeu , fără compasiune, pe unicul său fiu şi avea deschise şi porţile 
locuinţei lui, fiind pregătit pentru cei ce urmau să-l viziteze. Căci ai auzit: 
«Vinde-ţi averile tale şi dă-le săracilor». 1548 Şi mai mari decât acestea a 
dovedit Iov şi mulţi alţii, ca David şi Samuel. Iar în Noul Testament 
asemenea au fost Petru şi toţi Apostolii. Căci tot omul va cere roadele 
iubirii faţă de Dumnezeu şi faţă de aproapele şi se va judeca cu pedeapsa 
pentru înfrângerea acestor porunci şi a tuturor celorlalte. Precum 
Domnul arată în Evanghelii spunând: «Cel care iubeşte pe tată ori pe 
mamă mai mult decât pe Mine nu este vrednic de Mine» 1549 şi «cel care 
nu urăşte pe tatăl său şi pe mama sa şi pe femeie şi pe copii şi chiar viaţa 
sa însăşi, nu poate să fie ucenicul Meu»”. 1550 

Viaţa monahală constituie, prin urmare, o jertfa, întrucât „mul¬ 
te necazuri produc sufletului grija şi silinţa spre lucrurile materiale”. 


1546 j ero ţ e j viahos. Monahismul ortodox ca viaţă profetică , p. 228. 

1547 Sf. Vasile cel Mare, Rânduielile vieţii monahale , p. 174. 

1548 Matei 19, 24. 

1549 Matei 10, 37. 

1550 Luca 14, 26; Sf. Vasile cel Mare, Asceticele ..., p. 61-62. 

în felul acesta, lepădarea călugărului de cele deşarte trece dincolo 
chiar din latura bunurilor materiale. 1551 

VII.8. Statutul monahului între libertate şi ascultare 

Sfântul Vasile acordă un rol important îndrumătorului duhov¬ 
nicesc căruia i se încredinţează viaţa obştii. Necesitatea unui superior 
este generată în primul rând de înclinaţiile diferite ale oamenilor spre 
perceperea realităţii. Virtuţile şi tactul îndrumătorului devin astfel 
indispensabile novicilor. De prestaţia sa depinde bunul mers al mă¬ 
năstirii. Virtuţile pe care trebuie să le aibă stareţul sunt amintite pe 
larg în rânduiala Sfântului Vasile. Astfel el trebuie „să fie un bărbat 
fără de greşală, având în faptele sale mărturia dragostei către Dum¬ 
nezeu, împodobit cu virtuţi, cunoscând dumnezeieştile Scripturi, să 
nu fie nebăgător de seamă, ori iubitor de argint, ori prea îngrijorat de 
multe, tăcut, iubitor de Dumnezeu, primitor de străini, nemânios, 
neaducător aminte de rău, întărit în ce priveşte povăţuirea celor ce se 
apropie de el, neiubitor de mărire deşartă, neîngâmfat, nemăgulitor, 
nestrămutat, nimic având mai scump decât pe Dumnezeu”. 1552 

Pe lângă grija pe care egumenul trebuie să o poarte faţă de fraţi 
în calitate de părinte spiritual, tot aşa şi faţă de el, dacă se găseşte în 
dificultate spirituală, bătrânii obştii trebuie să se poarte cu grijă şi să-i 
dea sfat la nevoie. „Când el este bănuit de vreo lipsă, datoria bătrânilor 
obştii, care sunt înarmaţi nu numai cu vârstă, dar şi cu înţelepciune, ca 
să-l avertizeze. Şi dacă este vorba de vreo întâmplare, toţi monahii vor 
da concursul lor, căci având pe conducător, se vor ajuta pe ei înşişi, 
readucând la calea cea dreaptă pe cel care este ca regulă a vieţii lor şi 
al cărui dreptar de viaţă trebuie să corijeze greşelile celor puşi de 
Dumnezeu sub conducerea sa. Iar dacă, din contră, tulburarea a fost 
deşartă, se va da lecţia cuvenită celor care au provocat-o”. 1553 

Deşi adresate în mod direct monahilor, regulile Sfântului 
Vasile întrevăd o perspectivă universal valabilă. Ele au fost alcătuite 
pentru ca toţi creştinii, mireni sau călugări, să cunoască şi să-şi însu¬ 
şească adevăratul ethos al Bisericii. Motivaţia lor este una cât se 


1551 Ierotei Vlahos, Monahismul ortodox ca viaţă profetică .... p. 229. 

1552 Sf. Vasile cel Mare, Rânduielile vieţii monahale ..., p. 181. 

1553 Efrem Enăcescu, Privire generală asupra monahismului creştin , Ed. Mitropolia 
Olteniei, Craiova, 2007, p. 27. 


508 



poate de simplă, Sfântul Vasile dorind să arate că tot cel ce poartă cu 
adevărat numele de creştin se face cu adevărat dascăl al ascezei. 

VII.9. Menirea omului în planul iconomiei dumnezeieşti 

Din cele arătate, înţelegem că latura monahală a gândirii Sfântului 
Părinte constituie o sursă inepuizabilă de resurse dogmatico-morale 
în lucrarea de întărire a unei societăţi creştine. în ierarhia valorilor 
sale, omul ocupă primul loc. Pentru el „omul este fiinţa care excede 
în valoare tot ce mai există în lume şi tot ce a creat Dumnezeu”. 1554 
în acest sens, el se întreabă: „cine altul dintre creaturile care trăiesc 
pe pământ, a fost făcut după chipul lui Dumnezeu? Cui i s-a dat să-i 
fie supus poruncilor şi stăpânirii sale tot ceea ce vieţuieşte pe pământ, 
în ape şi în aer? Chiar dacă este mai prejos decât îngerii... el a primit 
ca şi ei facultatea de a-şi cunoaşte stăpânul?”. 1555 

Aceeaşi evaluare o descoperim şi în gândirea fratelui său, Sfântul 
Grigorie de Nyssa, misticul prin excelenţă al teologiei capadociene. 
Pentru el omul a venit pe lume „numai şi numai dintr-o revărsare a 
dragostei Creatorului”. Prin această lucrare, Dumnezeu nu a voit ca 
lumina Sa să rămână ascunsă, „nici mărirea Sa nemărturisită şi nici 
bunătatea Lui neîmpărtăşită, şi nici orice alte însuşiri pe care le ve¬ 
dem în firea dumnezeiască nu puteau rămâne nelucrătoare, încât să 
nu se împărtăşească şi să nu se înfrupte nimeni din ele”. Toate acestea 
au fost transmise şi aşezate în existenţa celui ce „a fost adus pe lume 
pentru ca să se facă părtaş la bunătăţile dumnezeieşti”. Căci, singur 
fiind corolar al creaţiei dumnezeieşti, omul a primit în sine capacita¬ 
tea de a se regăsi în „infinitatea Creatorului său”, 1556 purtând întru 
sine ceva din „neamul lui Dumnezeu”. 1557 Pe acest fond se explică, în 


1554 Antonie Plămădeală, Idei sociale în opera Sfântului Vasile cel Mare, în voi. 
„Studia Basiliana 1”, ediţia a Il-a, Ed. Basilica, Bucureşti, 2009, p. 397. 

1555 Sf. Vasile cel Mare, Tălcuiri la Psalmi , Ps. 48, 8. 

1556 p r p ro f (j r Dumitru Stăniloae, Studii de Teologie Dogmatică , Ed. Mitropolia 
Olteniei, Craiova, 1990, p. 23. 

1557 în cuvântarea ţinută în Areopag, Sfântului Apostol Pavel mărturiseşte înaintea 
atenienilor despre „Dumnezeul necunoscut”, Cel „ Care a făcut lumea şi toate cele 
ce sunt în ea, Acesta fiind Domnul cerului şi al pământului, nu locuieşte în temple 
făcute de mâini” (Faptele Apostolilor 17, 24). Totodată el aminteşte „că în El trăim 
şi ne mişcăm şi suntem, precum au zis şi unii dintre poeţii voştri: căci ai Lui neam şi 
suntem” (v. 28), făcând astfel trimitere la poemul lui Arătos. 

viziunea Sfântului Grigorie de Nyssa, dorirea permanentă a omului după 
Dumnezeu, „căci după cum ochiul ajunge să guste părtăşia razelor 
luminoase prin faptul că firea a pus în el o putere ce atrage spre sine 
elementele înrudite cu ceea ce este sădit în ochi, tot aşa va trebui să fi 
insuflat şi Dumnezeu în firea omului ceva înrudit cu Sine, pentru ca prin 
aceasta omul să ajungă să-L dorească pe Dumnezeu”. 1558 

în perspectiva asemănării sale cu Dumnezeu, omul se găseşte 
poziţionat la întrepătrunderea dintre material şi spiritual. în aceste 
două elemente ontologice se oglindeşte chipul lui Dumnezeu, omul 
fiind atât micro-cosmos, cât şi micro-theos. în această constituţie 
dihotomică, omul împlineşte rolul de liant între cer şi pământ, între 
lume şi Dumnezeu, fiind „chemat să înainteze împreună cu creaţia spre 
cerul şi pământul nou şi transfigurat al împărăţiei lui Dumnezeu”. 1559 
Cu alte cuvinte, „trupul şi sufletul, voite şi create de Dumnezeu con¬ 
comitent, formează o singură natură umană, fiind destinate să rămână 
împreună pentru veşnicie”. 1560 

Rătăcind departe de harul şi dragostea dumnezeiască din cauza că¬ 
derii protopărintelui Adam, „la plinirea vremii”, 1561 prin Cuvântului lui 
Dumnezeu, omul a dobândit posibilitatea de îndreptare. Vorbind despre 
felul în care poate atinge din nou vocaţia şi capacitatea desăvârşirii supre¬ 
me, Sfântul Vasile cel Mare invocă virtutea smereniei, indispensabilă, de 
altfel, raporturilor interpersonale în contextul mântuirii subiective. „Nu-ţi 
mai rămâne deci nimic cu ce să te mândreşti, o, omule! Că lauda şi nădej¬ 
dea ta stau în a-ţi omorî toate ale tale şi în a căuta viaţa viitoare în Hristos, a 
cărei pârgă o avem chiar acum, când suntem în viaţa aceasta pământească, 
pentru că trăim în întregime prin harul şi darul lui Dumnezeu. «Că 
Dumnezeu este Cel care lucrează în noi a voi şi a lucra spre bunăvoirea 
Lui». 1562 Dumnezeu descoperă prin Duhul Lui înţelepciunea Sa rânduită mai 
înainte spre slava noastră; Dumnezeu dă putere celor care lucrează”. 1563 


1558 Sf. Grigorie de Nyssa, Marele cuvânt catehetic. Despre rânduiala cea după Dumnezeu 
(a vieţii) şi despre nevoinţa cea adevărată, Ed. IBMBOR, Bucureşti, 2011, p. 29. 

1559 Pr. prof. dr. Dumitru Popescu, Iisus Hristos Pantocrator , Ed. IBMBOR. Bucu¬ 
reşti, 2005, p. 172. 

156° p r p ro f <j r I on Bria, Tratat de teologie dogmatică şi ecumenică , voi. I, Ed. 
Andreiana, Sibiu, 3 2009, p. 207. 

1561 Gal. 3, 24. 

1562 Fii. 2, 13. 

1563 Sf. Vasile cel Mare, Omilii şi cuvântări..., p. 234. 


510 



VII.10. Concluzii 

Aflat într-o căutare permanentă a dreptăţii dumnezeieşti, Sfântul 
Vasile cel Mare încearcă să justifice şi să întărească ontologic teologia 
sa socială. El vede în toţi oamenii chipul lui Dumnezeu, înfierând 
asuprirea, inegalitatea, egoismul, bogăţia şi reaua ei întrebuinţare, 
cămătăria, neascultarea, mândria, asuprirea semenilor, sclavia, într-un 
cuvânt toate racilele societăţii din vremea sa şi din toate timpurile. 
Cuvintele sale se revarsă ca un balsam tămăduitor peste tot sufletul 
necăjit şi întristat, vindecând rănile adânci ale nedreptăţii. De fiecare 
dată el ştie să-i mângâie pe cei săraci şi să-i pună pe gânduri pe cei 
bogaţi, vădindu-le vremelnicia celor agonisite: „Nu mă întreba pe 
mine de înţelesul poruncilor Stăpânului! A ştiut Legiuitorul să împace 
cu legea ceea ce pare cu neputinţă! Inima ta stă ca în balanţă, nedu¬ 
merită în care parte să încline: spre viaţa adevărată sau spre desfătarea 
din lumea aceasta. Dar oamenii care judecă înţelepţeşte trebuie să fie 
încredinţaţi că avuţia le e dată spre administrare, şi nu spre desfătare, 
trebuie să se bucure ca unii care se despart de bunuri străine, şi să nu 
se întristeze ca şi cum ar pierde bunuri proprii. Pentru ce te întristezi, 
pentru ce sufletul îţi plânge când auzi: «Vinde-ţi averile tale!»? Nici 
chiar dacă bogăţia te-ar însoţi în viaţa viitoare, n-ar trebui să-ţi fie 
atâta de dragă, că o întunecă bunătăţile de acolo. Iar dacă bogăţia 
rămâne neapărat aici, pentru ce să n-o vinzi, ca să o câştigi? ”. 1564 


1564 Ibidem, p. 111-112. 

POSTFAŢĂ: 

APOLOGETICA ORTODOXĂ - MĂRTURISIRE 
VIE ŞI LUCRĂTOARE 


Una dintre preocupările de bază în viaţa şi activitatea Bisericii 
a fost mărturisirea sau apărarea adevărurilor de credinţă de-a lungul 
veacurilor, a valorilor morale şi de cult, a tradiţiilor şi realităţilor 
perene de viaţă şi învăţătură creştină. Această frumoasă şi necesară 
preocupare a fost susţinută în primul rând de o necesitate misionară. 
Activitatea reprezentanţilor Bisericii din primele veacuri în scopul 
definirii rolului şi locului pe care îl avea „ noua orânduire spirituală" 
în plan social şi antropologic s-a transformat treptat în pârghie de 
dialog cu lumea profană. Pentru a ajunge aici, creştinismul a trebuit 
să treacă prin persecuţiile păgânismului. în lupta cu lumea şi convin¬ 
gerile politeiste, învăţătura Bisericii şi-a consolidat temeinic vocabu¬ 
larul teologic. Au existat însă alunecări de înţelegere şi interpretări 
greşite ale cuvântului scripturistic, născându-se astfel ereziile de tot 
felul. Lupta cu acestea a dat naştere unei teologii polemizatoare, 
presărată cu expresii şi rezoluţii radicale, care au exclus orice fel de 
compromis. Acest specific apologetic s-a dovedit însă indispensabil 
pentru fixarea învăţăturii de credinţă. în acest context, Sfinţii Părinţi 
şi Sfintele Sinoade Ecumenice ale Bisericii au formulat primele 
dogme, îmbisericind şi înduhovnicind vocabularul şi conceptele ce 
au slujit mai înainte filosofiei şi ştiinţelor profane. Aşa se face că, 
prin credinţa în Mântuitorul Hristos ca Fiu veşnic născut din Dumne¬ 
zeu Tatăl, Care S-a întrupat pentru noi, primii apologeţi creştini au 
refuzat categoric „ atât divinizarea panteistă a naturii în păgănisme, 
cât şi negarea ei nihilistă în diferitele dualisme şi gnosticisme. Iar 
speranţa lor eshatologică într-o împărăţie a lui Dumnezeu în acelaşi 
timp interioară şi social-cosmică, în acelaşi timp prezentă anticipat, 
dar şi viitoare în desăvârşirea ei finală, îi făcea să se delimiteze de 
concepţiile mitologice circulare despre timp, să nu accepte nici pe¬ 
simismul radical, nici optimismul integral ca atitudine în faţa exis¬ 
tenţei şi, mai ales, să refuze nu doar divinitatea cosmosului, ci şi 
scaralizarea statului şi autodeificarea persoanei împăratului, fără ca 

acest refuz martiric să însemne discreditarea ontologică a naturii şi 
negarea radicală a societăţii şi puterii politice ”. 1565 

Pas cu pas, lucrarea Adevărului înomenit s-a descoperit în ce¬ 
ea ce a fost cu puţin timp mai înainte de lumina adevăratei cunoaşteri. 
Despre această descoperire vorbeşte Sfânta Scriptură: pământul lui 
Zabulon şi pământul lui Neftali spre mare, dincolo de Iordan, Gali- 
leea neamurilor. Poporul care stătea în întuneric a văzut lumină 
mare şi celor ce şedeau în latura şi în umbra morţii lumină le-a ră¬ 
sărit”} 566 De aici, Cuvântul Mântuitorului Hristos, care a spus despre 
Sine că este însuşi „Calea, Adevărul şi Viaţa”} 561 pătrunde dincolo 
de tradiţiile politeiste, plinind şi desăvârşind „litera Legii”, pentru ca 
oamenii să înţeleagă adevăratul sens al existenţei. Putem vorbi în 
primă instanţă despre o tematică vastă a Apologeticii din primele 
veacuri creştine. Astfel, de la „potenţarea apologetică a sentimentu¬ 
lui religios în perspectiva cunoaşterii lui Dumnezeu” , la învăţătura 
despre „ Logos - între prefigurare şi iconomie” însuşită de teologia 
patristică, la preocupările scrise ale primilor apologeţi creştini, de 
limbă greacă, latină sau siriacă, lucrarea de mărturisire a crescut trep¬ 
tat, atingând o formă bine definită. în acest stadiu, Apologetica Bise¬ 
ricii dezvoltă şi promovează o argumentaţie genuină, bazată pe înseşi 
realităţile şi dovedirile lumeşti, alcătuită îndeaproape pe logica şi 
retorica vremii. în acest sens, Sfântul Iustin Martirul şi Filosoful 
analizează cu atenţie fenomenul interacţiunii dintre iudaism şi creşti¬ 
nism, aducând argumente cu privire la continuitatea şi legătura dintre 
ele. Sfântul merge mai departe şi mărturiseşte valoarea teologică, 
morală, liturgică şi socială a experienţei eclesiale, prigonite de falsele 
prejudecăţi. Alături de acest mare apologet creştin s-au adăugat şi 
alte spirite doritoare să arate adevărata valoare a religiei „Celui răs¬ 
tignit, mort, înviat şi înălţat la ceruri”. Realitatea creştinismului, 
propovăduit sub această formă apologetică şi mărturisitoare, ajungea 
astfel să contureze o , figură cruciformă de tip antinomic”, în care se 
cuprindea deodată într-un tip antinomic „inferioritatea şi exterioritatea, 


1565 Ioan I. Ică jr, „Biserică, sicietate, gândire în Răsărit, în Occident şi în Europa de 
azi”, în voi. Gândirea socială a Bisericii. Fundamente - documente - analize - 
perspective, coord. Ioan Ică jr şi Germano Marani, Ed. Deisis, Sibiu, 2002, p. 19. 

1566 Mt. 4, 15-16. 

1567 Cf. In. 14, 6. 

verticala şi orizontala, transcendenţa şi imanenţa, cerul şi pământul, 
contemplaţia şi acţiunea, mistica şi angajarea ”. 1568 

Mai departe, după pacea constantiniană (330), apologetica 
creştină şi-a început mişcarea spre polemică. în aprinsele dispute cu 
ereticii, Părinţii Bisericii au conturat primele începuturi ale unei teo¬ 
logii fundamentale, care a adus şi aduce încă un plus de recunoaştere. 
Pe întreaga durată a Sinoadelor Ecumenice, descoperim în Apologe¬ 
tică teme de responsabilitate dogmatică, precum: cunoaşterea lui 
Dumnezeu, antropologia ortodoxă, libertatea omului în contextul 
învăţăturilor Sfintei Scripturi etc. 

O altă etapă importantă în Apologetica Ortodoxă este şi confrun¬ 
tarea sau combaterea scolasticismului. Aceasta, plină de argumente şi 
expuneri teoreticizate, nu a făcut decât să-l îndepărteze şi mai mult 
pe om de realitatea duhovnicească a propriei existenţe. Omul scolastic 
ajunsese să nu mai gândească teonom, socotind că tot ceea ce face 
prin propriile forţe este bine şi de ajuns pentru o existenţă singulară. 
S-a ajuns astfel la o conceptualizare autonomă a relaţiei cu Dumnezeu, 
desprinsă de suportul sacramental al Sfintelor Taine, sprijinită mai 
mult pe teorii filosofice. In această dispută s-a remarcat Sfântul Grigorie 
Palama, apologetul „energiilor necreate ”, Pe aceeaşi linie merge şi 
părintele profesor Dumitru Popescu atunci când lansează ideea de 
Apologetică raţional-duhovnicească ”. 1569 

Pe latura de interdisciplinaritate şi dialog, Apologetica Ortodoxă 
s-a deschis către filosofie, cultură şi ştiinţe. Au fost găsite numeroase 
pârghii de interacţiune şi argumente temeinice pentru susţinerea vie¬ 
ţii Bisericii şi pentru evidenţierea Logosului înomenit. Această cola¬ 
borare armonioasă a adus numeroase beneficii lucrării mărturisitoare 
în Biserică, mai ales în perioada modernă şi contemporană. Elemen¬ 
tele de noutate şi de interferenţă suscită intelectualitatea laică, care 
iese oarecum din indiferenţă pentru a experia mai mult realitatea 
spirituală a existenţei. în felul acesta, omul contemporan a reînvăţat 
să se definească simbolic. Simbolismul religios a trezit mereu intere¬ 
sul cercetătorilor din domenii diferite de activitate, lumea întreagă 


1568 j oan j j c ă j r . Biserică, societate, gândire în Răsărit, în Occident şi în Europa de 
azi, p. 21. 

1569 p r p ro f Dumitru Popescu. Apologetica raţional-duhovnicească, Ed. Cartea 
Ortodoxă, Alexandria, 2009. 

reprezentând un mare simbol ce trebuie să fie descifrat. în dorinţa de a 
înţelege sensurile universului înconjurător, oamenii de ştiinţă au folosit 
descoperirile din diferite domenii pentru a-şi formula propriile teorii. în 
acest sens, se pot realiza conexiuni pertinente între felurile în care istoricul 
religiilor Mircea Eliade şi teologul ortodox Alexander Schmemann au 
definit simbolul şi felul în care acesta este prezent în viaţa de zi cu zi a 
oamenilor, redefinind astfel şi strânsa legătură ce există între istoria reli¬ 
giilor şi teologie ca discipline de studiu academic. 1570 

lată prin urmare cât de necesară este Apologetica Ortodoxă în 
contextul existenţei actuale: ea trece dincolo de calitatea defensivă, 
aplicându-se ca realitate mărturisitoare a Adevărului înomenit în 
lume. în vechile dispute cu sincretismul, ateismul, secularismul, glo- 
balizarea sau indiferenţa religioasă, Biserica a trebuit întotdeauna să 
găsească soluţii. în acest sens, din vistieria bogatelor sale învăţături 
dogmatice, ea a împărtăşit permanent daruri, pilde şi realităţi existen¬ 
ţiale. Avându-1 ca apărător şi apologet pe însuşi Mântuitorul Hristos, 
Biserica făgăduieşte lumii cea mai mare bogăţie de daruri: viaţa de 
veci şi împărăţia Cerurilor. Despre aceste lucruri şi despre multe 
altele mărturiseşte şi lucrarea Pr. lect. univ. dr. Ioniţă Apostolache, 
care se adresează nu doar studenţilor, ci oricui doreşte să cunoască şi 
să se împărtăşească din preaplinul vieţii în Hristos. 

Pr. conf. dr. Adrian Boldişor 


1570 Vezi articolul nostru: „Concepte deschise: simbolul între istoria religiilor şi 
teologie. Mircea Eliade - Alexander Schmemann”, în voi.: Concepte deschise - 
Constantin Noica, Ed. Academiei Române, Bucureşti, 2015, pp. 234-247. 

